
PER MISKUS 


Prieš dvidešimt penkerius metus mirė Kornvalio didikas, se- 
ras Trevanjovas, kurio visas dvaras perėjo į svetimas rankas. 
Jo sūnūs Ričardas ir Ralfas liko be pastogės ir beveik be pragy- 
venimo lėšų. 

Privatus gynėjas, daug metų tvarkęs velionio reikalus, už sko- 
lą perėmė labai pelningą jo dvarą; įpėdiniai gavo tik po 1000 
svarų sterlingų, likusių iš viso tėvo turto. Nors reikalų vedėjas 
atrodė doras žmogus, visgi daugelis itarė ji esant nesąžiningą. 

tiduodamas pinigus, reikalų vedėjas iškėlė broliams sąlygą, 
kad jie išvažiuotų iš Kornvalio. Nepatyrę jaunuoliai bijojo byli- 
nėtis ir sutiko su reikalavimu; jie buvo priversti išvykti iš šalies, 
kurioje jų protėviai gyveno nuo finikiečių laikų. 

Pasiryžę žūtbūt išsivaduoti iš savo sunkios būklės, broliai nu- 
tarė ieškoti laimės svetur. 

Raliui tuomet ėjo dvidešimt pirmi metai, Ričardas buvo dve- 
jais Metais jaunesnis. Abu buvo gerai išauklėti ir nebijojo nei 
sunkaus fizinio, nei kokio kito darbo. Jie galėjo prasiskinti kelia 
ir tarp inteligentų, ir tarp darbininkų; energijos bei pasiryžinio 
abiem nestigo. 

Iš pradžių, nežinodami, kaip pradėti, jie galvojo apie jūros 
ar sausumos karo tarnybą. 

Rekomenduojami savo tėvo draugų, jie lengvai galėjo gauti 
viena ar kita, bet jie siekė ne karjeros, todėl greit prisipažino 
vienas antram, jog sutiktų turėti kuklesnę, užtat daug pelninges- 
nę tarnybą, kurios reikėjo tam, kad atgautų prarasią tėviškę. 
Nebijodami prireikus būti ir paprastais darbininkais, jie ryžosi 
iš visų jėgų darbuotis, kol išpirks savo protėvių gimtąją Žemę. 

— Kur mes vyksime?— paklausė Ričardas. 

— Į Ameriką, — atsakė Ralias. 


— Į kurią jos dalį? 


— Į pietinę, į Peru,— atsakė vyresnysis brolis.— Galėsime ke- 
liauti išilgai Andų, nuo Čilės iki Panamos sąsiaurio. Esame kilę 
iš Kornvalio, kuriame klesti kalnų pramonė, iodėl galėsime būti 
geri rūdkasiai. Anduose mes visuomet rasime darbo ir vietoje 
švino kasime auksą. 

— Ta šalis man labai patinka, bet tavo sumanymas — ne. Aš 
norėčiau verstis prekyba. 


— Toks nusistatymas nė kiek netrukdys tau apsigyventi Peru. 
Daugelis anglų kaip tik ten įgijo turtus, versdamiesi prekyba. 
Rinkimės kad ir skirtingas specialybes, bet nesiskirkime. Dviejų 
tūkstančių svarų, kuriuos mudu turime, pradžiai pakaks. Tu būsi 
pirklys, o aš aukso pramcnininkas. Peru ir man, ir tau atsiras 
pakankamai darbo. Todėl spresk, Ričardai, važiuoji ar ne? 

— Manau, važiuosime. 

— Vadinasi, nuspręsta. 

Praslinkus mėnesiui po to pokalbio, abu broliai keliavo laivu, 
plaukiančiu iš Anglijos į pietvakarius. PO šešių mėnesių jie buvo 
Kaljao. Iš predžių broliai leidosi Lima, o iš ten į kalnus, kurių 
viršūnėse guli amžinas sniegas; tie kalnai atrodo lyg aukšta, ne- 
įveikiama siena. 

Šios knygos autorius visiškai neketina pasakoti skaitytojui 
brolių Trevanjovų istorijos. Todėl jis neaprašo kiekvieno gyve- 
nimo žingsnio per penkiolika metų nuo jų atvykimo dienos Ame- 
rikon, 0 pavaizduoja tai tik bendrais bruožais. 

Nuvargintas rūdkasio darbo, jaunesnysis brolis Ričardas per- 
sikraustė per Kordiljerų kalnus ir nusileido į Amazonės miškus, 
į Montaniją (taip vadina šią apylinkę ispanai, gyvenantys An- 
duose). Kartu su keliais portugalų pirkliais jis nuplaukė Amazo- 
nės upe, stengdamasis užmegzti prekybinius ryšius su Amazo- 
nės bei jos intekų pakrančių gyventojais. Pagaliau jis apsigyve- 
no klestinčiame mieste, Paroje, esančiame Amazonės žiotyse, ir 
čia ėmė verstis prekyba. 

Susipažinęs su puikia blondine, savo tautiečio, kuris taip pat 
prekiavo, dukterimi, vedė ją ir po kelerių metų tapo tėvu keturių 
vaikučių, iš kurių gyvi liko tik du. 

Praslinko penkiolika metų nuo to laiko, kai Ričardas Trevan- 
jovas paliko Angliją. Jis dar neturėjo nė trisdešimt penkerių, 
o jau buvo našlys ir dviejų vaikų tėvas. Visų mylimas ir gerbia- 
mas, jis užėmė visuomenėje aukšta vietą ir buvo pakankamai 
turtingas. 

Ar nepamiršo jis savo ir brolio priesaikos grįžti į Kornvalį iš- 
pirkti protėvių žemės? Ne, to jis nepamiršo. Visuomet svajojo apie 

Anglija ir neseniai parašė laišką Raliui, o dabar laukė jo atsa- 
kymo. 

Ričardas buvo įsitikinęs, kad brolis irgi trokšta grįžti į tėviškę 
ir mielai jam pritaiIs. 

Per tuos penkiolika metų Ralfas neturėjo gyvenime tokios 
laimės kaip jaunesnysis brolis, bet visgi ir jis tapo materialiai 
nepriklausomas. Lygiai kaip ir brolis, jis vedė jaunas; jo žmona 
buvo labai graži perujietė. Ji taip pat mirė palikusi porą vaikų: 
berniuką ir mergaitę. Mergaitė buvo jaunesnė. Ji turėjo tik dvy- 
lika metų, o berniukui ėjo Keturiolikti. 

Ričardo laiškas užklupo Ralfą tuo metu, kai šis rengėsi įvyk- 
dyti savo pažadą. Tuo klausimu broliai dažnai susirašinėdavo. 

Ričardas prašė Ralfą atvažiuoti pas jį į Peru; šitaip, užuot 
aplenkęs Horno kyšulį arba vykęs sąsiauriu, jis galėjo nusileisti 
Amazonės upe į pat Parą. 

Siūlydamas broliui šį kelią, Ričardas turėjo galvoje du da- 
lykus: jis norėjo, kad Ralfas susipažiniu su milžiniška upe, O 
antra — ketino ją parodyti ir savo sūnui, kuris tuo metu viešėjo 
pas dėdę Sero de Paske. 

Jaunuolis jau visus metus gyveno Sero dc Paske. Ten jis nu- 
vyko savo tėvo laivu. Jis norėjo keliauti vandenynu, pamatyti 
Andų kalnus ir susipažinti su dėde bei jo vaikais, kurių vyresny- 
sis buvo su juo vienmetis. Į Ramųjį vanderyną pateko jūromis. 
Tėvas norėjo, kad į Atlanto vandenyną sūnus grįžtų sausuma, 
tiksliau — upėmis. 

Ričardo norai visiškai neprieštaravo brolio pageidavimams. 
Ralfas buvo didelis kelionių mėgėjas, o keturiolika kasyklose 
praleistų metų nepakeitė jo būdo. Viltis grįžti į tėvynę padarė 
ji jaunesnį ir budresnį. Vos gavęs brolio laišką, pradėjo rengtis 
tolimon kelionėn. 

Per mėnesį jis perėjo Kordiljerų kalnus. Jo šeima ir tarnai 
keliavo mulais. Paskui visi sėdo į balsą (taip vadinamas specialus 
laivas, kuriuo plaukiama Gualjagos upe) ir vėliau — į galatėją 
(ja plaukiama didele Solimojės upe). 

Nors kelionė kalnais yra gana idomi, bet mes jos neaprašy- 
sime. 

Taip pat nieko nepasakosime ir apie kelionę Gualjagos upe 
ir Amazonės dalim, vadinama Maranjonu. Mes prisidėsim prie 
Ralfo Trevanjovo tik toje vietoje, kurioje prasideda didžioji So- 
limojė, ir nesiskirsime su juo, klajodami kartu per miškus. 

18.. metų gruodžio mėnesio pradžioje nepaprastos konstruk- 
cijos laivas plaukė Solimojės upe. Jo tikslas buvo mažytis por- 
tugalų uostas Koara, esantis rytiniame krante. Tai buvo galatėja, 
paprastas platus būrinis laivas, kurio kajutė, vadinamoji toldo, 
buvo apdengta palmės lapais. Po denį zujo juodaodžiai žmonės. 
Kai kurie iš jų vietoj irklų rankose laikė kartis, kurių galuose 
buvo įtaisytos plačios irklų pavidalo lentelės. 

Ypač įdomūs buvo keleiviai ir to laivo įgula. Įgulą sudarė 
juodaodžiai; jie buvo beveik nuogi, tik su baltom kelnėm, 

Tarp keleivių buvo du baltieji. Trečiasis, sprendžiant iš juo- 
do it kaminkrėčio veido, buvo turbūt Afrikos negras. 

Be jų, buvo dar trys keleiviai: du jaunuoliai, beveik vien- 
mečiai, ir viena lieso veido ir juodų kaip varno sparnai plaukų 
mergaitė. 

Vienas baltasis, galatėjos savininkas ir kartu įgulos vadas bu- 
vo Ralfas Trevanjovas. 

Jaunoji mergaitė buvo jo duktė, kuri motinos prisiminimui 
buvo vadinama Roza arba Rozita. Jauniausias berniukas, irgi 
juodbruvas, buvo Ralio sūnus; vyresnysis, blondinas, mėlynakis — 
jo sūnėnas Ričardas, pakrikštytas tėvo vardu. 

Dar vienas baltasis, bukanosis šviesiai rudais garbanotais plau- 
kais, buvo airis Tomas Tiperaras. Jis be paliovos žvairavo ir 
mirksėjo. Negras nieku ypatingu neišsiskyrė iš savo tautiečių; 
jis buvo iš Mozambiko, todėl visi jį vadino Maziejum. Jis par- 
sisamdė Raliui tarnu tuomet, kai tasai apsigyveno Sero de Pasko 
kalnuose. 

Be žmonių, laive dar buvo įvairių rūšių ir dydžių gyvulių. Čia 
buvo ir keturkojų, ir paukščių; vieni laukų, kiti girių gyventojai. 
Vieni tupėjo ant kajutės stogo, kiti — pasislėpę po dangčiu, o 
treti — užsirioglinę ant škafuto. Aplink stiebą ir jo skersinį gali- 
ma buvo pamatyti ištisą žvėryną, kaip tai paprastai esti visuose 
laivuose, plaukiojančiuose Amazonės upe. 

Galatėjos įgula buvo dešimties žmonių; aštuoni yrėsi susėdę 
po keturis kiekvienoje laivo pusėje, devintas ėjo locmano parei- 
gas ir stovėjo laivagalyje. Įgula buvo laikina, nes Žmonės sam- 
dyti tik nuo Ego iki Koaros, kurioje juos turėjo pakeisti civi- 
lizuoti indėnai arba tapujai. Nelaimei, Koaroje neatsirado nė vie- 
no tapujo: visi buvo išvykę žvejoti. Laivo savininkas bandė pri- 
kalbėti Ege samdytą įgulą vykti toliau, bet žmonės atsisakė, nes 
tai jiems nebuvo įprasta. Nei laivo savininko prašymai, nei gra- 

sinimai nieko nepadėjo. Atsisakė visi, išskyrus vieną. Tai buvo 
senas indėnas; jis nepriklausė Ego tautelei ir susigundė, kai laivo 
savininkas pasiūlė didelį atlyginimą. Keliautojams daugiau nieko 
neliko: arba turėjo apsistoti Koaroje, arba patys plaukti toliau, 
laikydamiesi indėno nurodymų. 

Ralfas Trevanjovas pasirinko pastarąją iš tų dviejų išeičių. 

Taigi laivas vėl plaukė Solimojės vandenimis, tik dabar jau 
kiek lėčiau, nes jūrininkų buvo mažiau, be io, jie buvo ne tokie 
patyrę ir silpnesni negu buvę. 

Ralias ėjo viršininko pareigas. 

Tomas Tiperaras, Maziejus, senasis indėnas Mundis, kuris pri- 
klausė mundrukų tautelei, ir Ričardas Trevanjovas yrėsi. Pasta- 
rasis, nors dar jaunas, buvo pats geriausias irklininkas, jei ne- 
minėsime indėno. Išaugęs Paroje, prie didelės upės, jis pusę savo 
gyvenimo buvo praleidęs ant vandens. 

Jaunasis Ralfas, priešingai, kaip tikras kalnietis, visai netiko 
galatėjos įgulai. Jam kartu su Rozita buvo pavesta gyvulių prie- 
žiūra. 

Pirma plaukimo diena buvo rami. Keliautojų laukė ilga kelio- 
nė, nes iki Paros dar buvo likę apie tūkstantis kilometrų. Jeigu 
jie būtų galėję tikėtis, kad visą laiką plauks po tris mylias per 
valandą, tai jiems nebūtų tekę rūpintis, nes tuomet tikslą būtų 
pasieke po dvylikos dienų — tai ne taip jau daug. 

Bet jie labai gerai pažinojo upę, tecdėl per daug nesitikėjo. 
Jie žinojo, kad upės srovė gana silpna. 

Išvykdamas iš Koaros, Ralias visiškai neketino keliauti su 
tokia įgula. Jis norėjo ją pakeisti tapujais Bare, Rio Negro žio- 
tyse, Obide arba Santareme. 

Iki artimiausio sustojimo buvo dar keletas dienų kelionės, 
plaukiant pačiu greičiausiu tempu. Ralias su nekantrumu laukė 
susitikimo su broliu. Jau daug metų buvo praėję, kai jiedu pas- 
kutinį kartą matėsi. 

Išplaukę iš Koaros, pirmąją naktį jie nutarė apsistoti viename 
upės krante. Antrąją naktį Ralfas jau buvo ne toks atsargus ir 
visiškai nenorėjo sustoti. 

Naktis buvo šviesi. Visa apylinkė skendėjo mėnulio šviesoje, 
kuo retai esti apdovanota Solimojės apylinkė. Nuvargusi įgula 
paliovė irtis ir paliko laivą srovės valiai. 

Indėnas atkalbinėjo savininką keliauti nakti. Ar Ralias jo ne- 
suprato, ar šiaip nenorėjo klausyti patarimo, Let galatėja plaukė 
toliau. 

Locmaną pakeitė Tomas Tiperaras. Visi kiti miegojo. Trevan- 
jovas su vaikais įsitaisė po stogu, 0 negras su indėnu pasislėpė 
po deniu. Paukščiai ir beždžionės irgi miegojo savo kajutėse. 

Nepatyręs vadovas iš paskutiniųjų stengėsi atlikti savo parei- 
gas. 

Prieš perduodant jam vairą, buvo paaiškinta, kaip reikia vai- 
ruoOti ir išlaikyti laivą upės tėkmėje. Tuos nurodymus jis šventai 
vykdė. 

Bet štai laivas priplaukė tą vietą, kur upė skyrėsi į dvi šakas 
Reikėjo nuspręsti, kuriuo keliu plaukti? Ir Tomas Tiperaras susi- 
mąstė. 

Iš pradžių jis norėjo pažadinti savo poną ir pasitarti su juo, 
bet, atidžiai apsižvalgęs, nutarė pasirinkti platesnę vagą. Ten jis 
ir pasuko laivą. 

Galatėja sparčiai nuplaukė platesne tėkme, o po dešimties 
minučių iš laivo denio jau nebuvo matyti kitos upės šakos. 

Būdamas visiškai įsitikinęs. kad pasirinko teisingą kelią, loc- 
manas daugiau nebesirūpino plaukdamas vis toliau ir toliau. Tik 
po kiek laiko jis pastebėjo, Kad upės krantai atrodo kažkaip 
keistai, abiejcse pusėse buvo gilių įlankų ir visokiausių įdubimų. 
INurios ne Kurios įlankos sudezrė ištisus baseinus, O juose šen bei 
ten kūpsojo medžių grupės. Atrodė, kad tie medžiai auga stačiai 
iš vandens. 

Ir tik dabar Tomas Tiperaras pastebėjo, kad jie plaukia ne 
upe su krantais, o milžiniškų baseinu, kuriame potvynis paskan- 
dino mišką. Vairininkas buvo įsitikinęs, kad galatėja plaukia ta 
Solimojės dalimi, kur vanduo patvinęs. 

Siaiga upė susiaurėjo, ir ta apiinkybė sukėlė jam nerimą. 
Dingtelėjo mintis, ar tik nepasirinko jis netikro kelio; tuo gana 
greit isiiixino, nes galatėja pateko į tokias vietas, kur irklai 
užkabindavo pakraščių krūmus. Jis suprato, kad nusiyrė gana 
toli į šalį nuo tėkmės ir kad laivas plaukia visai ne Solimojės 
vandenimis. 

Locmanas labai nusiminė. Norint išbristi iš šios bėdos, rei- 
kėjo prikelti keleivius, prisipažinti suklydus ir pasitarti su jais. 
Tačiau jis to nepadarė, nes gėdijosi prisipažinti, kad neįvykdė 
savo pareigos arba, tiksliau, blogai įvykdė, todėl nutarė tylėti. 
Locmanas visiškai nesiorientavo, kur atsidūrė. Gal tai buvo tik 
perkasas, kuris toliau praplatės ir vėl įsilies į upę, tuomet pasi- 
rinktasis kelias būtų teisingas?! 

Viitis vėl greitai pasiekti tikrąjį kelią vertė plaukti vis tolyn 
ir tolyn. 

Vandens telkinys pasidarė kiek platesnis, ir galatėja vėl plau- 
kė lyg plačia upe. Tai galutinai nuramino locmanęą. Tačiau ramus 
plaukimas neilgai tetruko. Laivas vėl įslinko į siaurą „rankovę“ 
Priešais buvo matyti keletas tokių pačių „rankovių“, apsuptų už- 

lietų krūmų. O tolumoje dunksojo didžiuliai medžiai, grasindami 
pastoti laivui tolesnį kelią. 

Pagaliau Tomas Tiperaras nusprendė, jog toliau plaukti ne- 
įmanoma. Jis užgulė vairą ir pasuko laivą, rengdamasis plaukti 
atgal, bet dėl srovės ar apgaulingos mėnulio šviesos jis negalėjo 
suvoxti, iš kur atplaukė, ir nusivylęs metė vairą, palikęs laivą 
likimo valiai. 

Vcs jam spėjus susikaupti, kad praneštų savo bendrakelei- 
viams apie įvykį, galatėja staiga užplaukė ant viršūnės pasken- 
dusio medžio ir užkliuvusi sustojo. Lūžtančių šakų traškesys pri- 
kėlė įgulą. Visi pašoko iš savo vietų. Trevanjovą net šiurpas 
nukrėtė pamačius padėtį. Tik vienas žmogus galėjo iinkamai 
įvertinti susidariusią situaciją. Tai buvo senasis indėnas. Jis labai 
susijaudinęs kartojo: 

— (Gapo! Gapo! 

— (Gapo! — sušuko laivo savininkas.— Ką tai reiškia, Mundi? 

— Išties, Mundi, paaiškink, ką reiškia tas tavo gapo?— pa- 
kartojo Tomas Tiperaras. 

Mundrukas tik ženklais atsakinėjo. 

Laive buvo vienintelis žmogus, supratęs indėno pakartotą Žo- 
dį. Tai buvo jaunasis Ričardas Trevanjovas. 

— Tasai žodis nėra baisus, dėde, — pasakė jis, norėdamas vi- 
sus nuraminti.— Senasis Mundis sako, kad mes išklydome iš Soli- 
mojės ir patekcme į paskendusį mišką, ir tiek. 

— Paskendęs miškas? 

— Taip! Visi tie krūmai, kuriuos jūs matoie aplink, ne kas 
kita kaip viršūnės milžiniškų medžių. Mes dabar sėdime ant 
sapukajos šakų; tai Brazilijos lazdynas, vienas iš pačių aukščiau- 
sių Medžių, augančių Amazonės pakrantėse. Tuojau jūs įsitikin- 
site, kad aš teisus. Pažvelkite čionai, štai ir riešutai! 

Jis čiupo šaką, kad nuskintų riešutą, bet ši nulūžo ir riešutai 
pasipylė ant kajutės stogo. 

— Juos vadina beždžionių puodais,— tarė jis, rodydamas į 
tuščią kevalą.— Indėnai juos taip vadina todėl, kad beždžionės 
šiuos riešutus labai mėgsta. 

— Taip tai taip, bet visgi aš nesuprantu, ką reiškia tas ga- 
po! — nutraukė jį dėdė. Jis matė, kad indėnas vis dar buvo su- 
nerimęs. 

— Labai paprastas dalykas. Gapo! Taip indėnas vadina didelį 
potvynį, — ramiai atsakė Ričardas. 

— Tai kas pagaliau čia baisaus? Kodėl Mundis taip išsigando 
ir Mus visus išgąsdino? Ko jis iš tikrųjų bijo? 

— Nieko daugiau negaliu jums, dėde, pasakyti. Aš tik tiek 
žinau, kad apie gūapo pasakojama daug įdomių istorijų. Esa jame 

gyvenančios kažkokios baisenybės, milžiniškos gyvatės ir beždžio- 
nės. Aš, žinoma, tuo netikiu, bet, matydamas, kaip išsigando mun- 
drukas, darau išvadą, jog indėnai visas tas pasakas laiko tikrove. 

— Jaunas ponas klysta, — įsiterpė senasis indėnas, — Mundis 
netiki jokiomis baisenybėmis, bet jis tiki gyvatėmis ir beždžio- 
nėmis, nes jas matė savo akimis. 

— Nejaugi tu jų bijai, Mundi?— paklausė Tomas Tiperaras. 

Indėnas nieko neatsakė airiui, tik paniekinamai į jį pažvelgė. 

— Negaliu suprasti, — pasakė Trevanjovas,— kodėl senis taip 
baiminasi? Laivas atrodo visai sveikas. Nukelti jį nuo šakų visai 
lengva, tik reikia jas nukirsti. 

— Pone, — atsakė indėnas, — mūsų padėtis toli gražu ne tokia 
puiki, kaip jūs manote. Iš tiesų išsivaduoti iš šakų pakanka ir 
10 minučių. Bet mums prireiks dešimties dienų, o gal ir dešimties 
savaičių, kol sugebėsime išplaukti iš gapo. Štai kodėl taip jau- 
dinasi Mundis. 

— Kodėl? Nejaugi tu manai, kad mums bus sunku rasti kelią 
ir vėl patekti į upės tėkmę? 

— Aš tuo įsitikinęs, pone, antraip man nebūtų prasmės rūpin- 
tis. 

— Šią naktį mes nebandysime judintis iš vietos, — tęsė Tre- 
vanjovas.— Mėnulio nėra, tad galėtume patekti į dar didesnę 
nelaimę. Ar ne taip, Mundi? 

— Visai teisingai, pone. Geriau palaukime saulei patekant. 

— Taigi dabar visi eikime miegoti, — pasakė Trevanjovas,— 
o rytoj anksti rytą visi imsimės darbo. 

Nepaprastas potvynis, indėnų vadinamas gaūpo, turėtų būti 
smulkiau aprašs-tas, kitaip skaitytojui gal ne visai bus supranta- 
ma mūsų istorija. 

Nedaugeliui teko matyti, kaip vanduo, išsiliedamas iš krantų, 
užtvindo visą apylinke. Bet toks potvynis netrunka ilgai. Vanduo 
vėl grįžta į savo vietą, ir laukai su juose augančiais medžiais vėl 
išlenda virš vandens. 

Bet visai kitaip atrodo paskandintas miškas. Tai ypač retas 
reiškinys. Tada vanduo užlieja ne pakrančių krūmus, bet milžiniš- 
kus seniausių girių plotus. Ištisus mėnesius, o kartais ir metus 
vandens paviršiuje matyti vien tik milžiniškų medžių viršūnės. 
Kartais miškas amžiams užliejamas. 

Dėl šių potvynių ir atsiranda vadinamasis gapo. Tokį paskan- 
dintą mišką galima užtikti einant tūkstantį septynis šimtus mylių 
išilgai Solimojės krantų, ir į šiaurę, ir į pietus. Kaip neištirti esti 
Mėnulio kalnai bei urvai ar lediniai vandenynai, snaudžiantys 
prie ašigalių, lygiai taip neištirtas tasai paskandintas miškas, va- 
dinamas gapo. Tas didžiutis vandens plotas nėra toks nepavojin- 

gas, kaip kad gali atrodyti jame atsidūrus. Čia gan dažnai šėlsta 
audros ir tvyro rūkas, dėl to laivas, susidūręs su kokiu nors mil- 
žiniško medžio kamienu, sudūžta ir kartu su įgula žūva toje 
vandens dykumoje. 


III 


Būtų netiesa, jeigu mes pasakytume, jog mūsų keliautojai 
atsikėlė saulei tekant, nes dar nė vienas jos spindulys negaivino 
vandens paviršiaus. Visa apylinkė buvo paskendusi tirštame rūke, 
pro kurį nebuvo nieko matyti. Susirūpinęs galatėjos likimu, Tre- 
vanjovas labai mažai miegojo. 

— Kurioje pusėje gali būti upė?— klausinėjo vieni kitus. Ta- 
čiau atsakyti nieks negalėjo, nes rūkas uždengė ir dangų, ir saulę. 

Tomas, ėjęs vairininko pareigas, neįstengė pasakyti, kur jis 
pasuko išplaukęs iš kanalo: ar į šiaurę, pietus, rytus ar pagaliau 
į vakarus. Tolumoje pasirodė krūmokšniai, bet ir jie greit pas- 
kendo rūke. Tikriausiai tai buvo medžių viršūnės. Staiga keliauto- 
jai pajuto jų laivą vėl pradėjus plaukti. Tuo įsitikinęs, indėnas 
kiek pagyvėjo. Jis pasilenkė ir įmerkė ranką į vandenį, bet po 
sekundės, ją ištraukęs, vėl susiraukė. Matyt, jo padarytas van- 
dens tyrimas nenuramino. 

Indėnas ilgai stebėjo medžių viršūnes, nenuleisdamas nuo jų 
akių, kol įsitikino, kad laivas tolsta nuo jų. 

— Olia! — sušuko jis, erzindamas Tomą, kuris mėgo tą šūks- 
nį. — Upė anoje pusėje! 

Tardamas tuos žodžius, jis parodė į medžių viršūnes. 

— Tu manai, kad upė anoje pusėje?— paklausė Trevanjovas, 
kreipdamasis į indėną. 

— Mundrukas tuo įsitikinęs, mano pone, lygiai taip kaip 
kad ten, viršuje, yra dangus. 

— Žiūrėk, seni, kad mums netektų vėl apsirikti. Mes jau ir 
taip gerokai nutolome nuo Solimojės. Jeigu plauksime dar to- 
liau, mes žuvę. 

— Mundrukas tai labai gerai žino, — atsakė indėnas. 

— Pirma nei vyksim ta kryptimi, turim žinoti, kuo gali įrodyti, 
kad upė tikrai yra ten? 

— Prašau pasakyti, pone, koks dabar mėnuo? Man rodos, ko- 
vas, tiesa? 

— Suprantama, kovas. 

— Tad dabar kaip tik vyksta echentė. 

— Ką tai reiškia? 

— Upė išeina iš krantų ir išsilieja; gapo vis stiprėja, o tai 
ir yra echentė. 

— Bet aš visiškai nesuprantu, kaip tu sužinojai, kur yra upė? 

— Labai paprastai, — atsakė indėnas.— Po trijų mėnesių, t. y. 
birželio mėnesi, prasidės vasantė! 

— O čia vėl koks stebuklas? 

— Vasantė — tai atoslūgis: tuomet gapo pradės mažėti, van- 
duo grįš atgal į upę; o dabar jis liejasi iš upės. 

— Tu labai puikiai protauji, ir aš manau, kad mes galim va- 
dovautis iavo nurodymais. Todėl negaiškime laiko, plaukime tų 
medžių link. Visi į savo vietas! Pasisiengsime atsiimti Tomo su- 
gaištą laiką. Nagi irkitės, draugai. Na, pirmyn! 

Po kapitono komandos keturi vyrai užgulė irklus, ir laivas 
sparčiai nuplaukė pirmyn. Po keleto minučių galatėja buvo per 
100 metrų nuo paskendusių medžių. 

Tik dabar keliautojai pastebėjo, kad negalima plaukti tiesiai 
pasirinktu keliu. 

Negana to, kad medžių šakos tarpusavy buvo susipynusios, jos 
dar buvo apraizgytos įvairių vijoklių, kurie supynė tokį stiprų 
tinklą, jos net šimto arklio jėgų garlaivis nebūtų galėjęs jį pra- 
laužti. 

Nors irklininkai vargo ištisas valandas, išsivaduoti vis nesi- 
sekė. Gal upė išties tekėjo indėno nurodytoje pusėje. bet kaip 
ją pasiektiė 

Tarp medžių nebuvo matyti nė mažiausios šviesos, galėjusios 
nurodyti laivui kelią, kuriuo kokiu nors būdu galima būtų prasi- 
skverbti pro tankmę. Diena, ir taip jau apsiniaukusi, dar labiau 
aptemo. Atėjo naktis. Nesėkmės ir sunkaus darbo nuvarginta 
įgula nutraukė darba; savininkas neprieštaravo. Jis pats nustojo 
vilties. 

Buvo pasinaudota visomis apsaugos priemonėmis, ir tuo tarpu 
laivui negrėsė joks pavojus, tačiau mundrukas vis dar negalėjo 
nurimti. Jis užsliuogė stiebu ir iš ten stebėjo paskendusias tam- 
soje medžių viršūnes. 

Kitą dieną saulė visai nepasirodė. Audra tarytum to telaukė. 
Ji įsisiautė su baisia jėga. Be viesulo, dar sklido kažkoks nesu- 
prantamas laukinis riksmas. Žvėrių, paukščių ir įvairių šliužų bal- 
sai susiliejo su vėjo staugimu, griaustiniu ir šakų tratėjimu. Visus 
laive esančius pagavo siaubas. Jie bijojo, kad laivas neišsilais- 
vintų iš medžių ir nebūtų nuneštas į aivirus vandenis. 

Vėtra sukėlė didžiules bangas, ir keleivių baimė greitai pasi- 
tvirtino. 

Medis, prie kurio stovėjo laivas, buvo ne iš stipriausių. Jo 
šakos neišlaikė ir viena po kitos lūžo. Visa tai įvyko taip staiga, 
taip greit, jog įgula nespėjo nė aetsipeikėti, kai trūko paskutinė 
virvė, juos rišanti prie medžio. Lyg medžioklinis šuo, nutraukęs 
grandinę, laivas išsilaisvino iš medžių ir leidosi putojančiomis ban- 
gomis. 

Visi suprato, kad išsigelbėti galės tik tuo atveju, jei sugebės 
išlaikyti pusiausvyrą. Be to, žūtbūt reikėjo nukreipti laivą pavė- 
jui. Tačiau tai buvo nelengva, nes vėjo kryptis kaitaliojosi. Kar- 
tais jis imdavo pūsti iškart iš visų pusių ir sukeldavo namo dydžio 
bangas. Ir laivą murkdė tai nosimi, tai užpakaliu, o retkarčiais 
visai panardindavo putose. 

Pagaliau prašvito. Pirmiausia išaušo, o kiek vėliau išlindo sau- 
lė, bet ji nepradžiugino mūsų keliautojų, nes audra nė kiek nenu- 
rimo. Ji šėlo su tokia pačia jėga. Ir vėl keleiviai Luvo nublokšti 
į atvirus vandenis. Jie nežinojo, ar tai buvo ežeras, ar vandens 
užlieta sala. Laivas, rodos, dar nebuvo buvęs šioje gapo dalyje. 

Staiga indėnas pradėjo kažką kalbėti. 

— Kas atsitiko? Ką tu ten murmi, Mundi?— klausinėjo jį iš 
apačios. 

Jis tarė tik vieną Žodį — žemė! 

— Žemė! Žemė! — džiaugsmingai kartojo visi. 

—- Gal tai visai ne krantas, o tik tokio paties paskandinto 
miško, kokiame mes buvome vakar, medžių viršūnės, bet aš aiš- 
kiai matau horizonte tamsią mase, ir vėjas neša mus tiesiai į tą 
pusę. 

— Ačiu Dievui! — sušuko Trevanjovas.— Vis bus geriau ne- 
gu dabar. Jeigu mes ir tarp medžių atsidursime, tai nors nepa- 
skesime. Garbinkite Dievą, mano vaikai! 

Dar naktį vėjas nunešė vairą, ir dabar teko jam pasiduoti. 
Vėias pūtė vis dar taip pat smarkiai ir varė juos prie tamsios, ne- 
žinomos masės, anksčiau indėno pastebėtos. 

Tuo laiku, kai keleiviai džiūgavo, kad vėjas varo laivą į tokią 
vietą, kur jie galės pasislėpti nuo audros, staiga prieš juos išdygo 
milžiniškas medis. Jis vienišas stovėjo per kokį ketvirtadalį my- 
lios nuo miško. Jo kamienas kyšojo iš vandens per dešimtį pėdų 
ir per patį vidurį dalijosi į dvi dalis, kurių kiekviena atrodė kaip 
savarankiškas medis. Nors tasai išsišakojimas buvo virš vandens, 
bet kartais bangos jį užliedavo. 

Laivas skriejo tiesiog į tą medį, lyg pats likimas jį ten būtų 
stūmęs. Staiga bangos pakėlė jį ir ispaudė į tą didžiulį medį taip, 
jog laivas atsidūrė tarp dviejų milžiniškų šakų. 

— Ačiū Dievui! — sušuko laivo savininkas.— Dabar mes iš- 
gelbėti. Dėkui Dievui, dabar turime puikų inkarą! 

Kiekvienas stengėsi kuo geriau vykdyti Trevanjovo įsakymus. 
Sulig jo komanda keletas vis dar drebančių rankų griebė virvę, 
norėdamos pritvirtinti laivą prie medžio. 

Tik staiga pasigirdo baisus traškesys, ir galatėja lūžo per 
pusę. 

Tai įvyko dėl to, kad laivą pakėlusios bangos per staigiai 
atslūgo ir taip perskėlė jį. 

Keletą sekundžių abi laivo pusės dar plūduriavo vandens pa- 
viršiuje. Priešakinė dalis su visais įrengimais atsvėrė užpakalinę, 
kur buvo įtaisyta kajutė. 

Tik mokančių plaukti dėka visa įgula buvo išgelbėta ir sulai- 
pinta į medį, iš kur matė. kaip žuvo jų laivas, kuriuo jie tamp 
ilgai keliavo. Netrukus abi laivo dalys dingo bangose. 

Sunku net įsivaizduoti, kokia beviltiška buvo mūsų keliautojų 
padėtis. Būtų pakakę vieno stipraus vėjo pūstelėjimo, kad jie 
liktų be prieglaudos. Po jais traškėjo šakos ir taip stipriai siū- 
bavo, jog, atrodė, tuojau pat lūš. Dažnai triokšteldavo mažesnės 
šakelės, neišlaikydamos vaisių svorio, šie krisdami grasino per- 
skelti keleiviams galvas. 

Kaip tik tokia nelaimė ištiko Mozambiko negrą Maziejų, tik 
gerai, kad sunkumas pataikė negrui į galvą; kitas kiaušas būtų 
trūkęs nuo tokio stipraus smūgio. O negras tik suriko išsigandęs 
it laukinis. 

Iki šiol, kaip jau buvo rašyta, kiekvienas galvojo tik apie tai, 
kaip išsilaikyti savo vietoje, kurią jam skyrė likimas. Bet staiga 
viskas pasikeitė. Skaitytojui turbūt žinoma, kad tropikuose aud- 
ros ir viesulai lygiai nelauktai nurimsta, kaip ir atsiranda. 

Netrukus po to, kai krisdamas vaisius sudavė Mazieiui per 
galvą, audra staiga liovėsi siautusi. Buvo jau vidurdienis, ir saulė 
spindėjo mėlyname danguje, apšviesdama beveik visai nurimusį 
vandens paviršių. Tokia ūmi audros pabaiga pakėlė ir mūsų 
nelaimingųjų keliautojų nuotaiką. Nesirūpindami dabartimi, jie 
ėmė mąstyti apie ateitį. Pirmiausia reikėjo susirasti patogesneę vie- 
tą negu toji, kurioje jie priverstinai atsidūrė. 

Aplinkui telkšojo vanduo, tik kiek nuošaliau buvo matyti 
miško tankmė. Turbūt tai irgi buvo paskendęs miškas, toks pat 
kaip ir tas, kuriame jie tikėjosi pasislėpti nuo audros. 

Vos nurimo vandyo, visų žvilgsniai nukrypo ton pusėn. Tačiau 
ten patekti buvo nelengva. Nepaisant to, kad tasai žaliuojąs pu- 
siasalis — taip jį galima buvo pavadinti — iš pirmo žvilgsnio te- 
buvo vos per ketvirtadalį myiios nuo jų lazdyno, tik du nelai- 
mingieji būtų galėję jį pasiekti — tai mundrukas ir Ričardas Tre- 
vanjovas. Tą kliūtį teko aptarinėti visą valandą. 

Jeigu jie būtų turėję valtį ar ką nors panašaus, tai nebūtų 
reikėję ilgai galvų sukti. Bet lazdyno šakos, deja, buvo per sun- 
kios plaustui. Teko atsisakyti tos minties. 

Tačiau tarp tų medžių, kuriuos jie stengėsi pasiekti, juk galėjo 
būti tinkamų. Norint tai patikrinti, reikėjo apžiūrėti mišką, o 
kadangi plaukti ten galėjo tik Ričardas ir indėnas, tai jie, daug 
negaišdami, šoko į vandenį. Kiti akimis sekė plaukiančius drau- 
gus, kol jie dingo miške. Kiekvienam buvo aišku, kad dabartinė 
jų prieglauda gali būti tik laikina, ir net jeigu pasisektų nusi- 
gauti ligi anų medžių, tai ir tuomet vis viena tektų pabūti paukš- 
čiais, t. y. gyventi medžiuose virš vandens. 

Ištisą valandą niekas neištarė nė žodžio. Tik retkarčiais pauk- 
ščiai ir beždžionės savo riksmų drumstė medyje viešpataujančią 
tylą. Žuvusioje galatėjoje buvo penki tokie gyvūnai, bet tik dviem 
pasisekė išsigelbėti: mažytei Uistiti ir didelei beždžionei Atelei, 
vadinamai juodąja kojota. Visi kiti gyvulėliai žuvo drauge su 
laivu. 

Be beždžionių, galatėjoje dar buvo ištisa kolekcija retų ir la- 
bai gražių paukščių, pigiai įsigytų iš indėnų Amazonės pakrantė- 
se. Uždarytieji narveliuose žuvo bangose, kitus vanduo nubloškė 
nuo medžio; iš visų paukščių, lygiai kaip ir iš keturkojų gyvūnų, 
liko tik du: puiki papūga, indėnų vadinama araruna (Macrocer- 
bus hyacinthius), ir mažytė papūgėlė, kuri kartu su Uistiti buvo 
ypač Rozitos globojamos. 

Praslinko visa valanda, kai Ričardas su mudruku leidosi žval- 
gybon, bet jų vis dar nebuvo matyti. Likę medyje neramiai dai- 
rėsi aplinkui. Jiems dažnai pasigirsdavo plaukiančiųjų balsai, bet 
juos sunku buvo išskirti ištisame kažkokių nesuprantamų ir pas- 
laptingų garsų Chore. 

Praslinko dar pora nuobodžių valandų, ir visi nustojo vilties 
išvysti grįžtantį Ričardą su indėnu. | 

Jau laikas buvo baigti žvalgybą. Kodėl gi jie negrįžta? Iš 
pradžių sklido jų balsai ir tarsi koks' siaubingas riksmas. Bet 
dabar jau nieko nebebuvo girdėti. Ar tik jie nežuvo? 


IV 


Kad ir kokia būtų dvasinė žmogaus savijauta, bet fiziniai po- 

tai nelaimingieji keliautojai tuo įsitikino ir suskubo pasistiprinti 

lazdyno vaisiais. Tėvo prašomas, Ralfas tuojau palypėjo aukščiau 
į medį, kur riešutai kabojo šakų galuose, kaip paprastai būna 
Pietų Amerikoje. 

Miklus ir drąsus jaunuolis vienu šuoliu atsidūrė pačioje medžio 
viršūnėje. Papūga, atsitūpus ant jo galvos, kartu kilo į viršų. 

Staiga paukštis pradėjo blaškytis apie medį ir rėkti, lyg būtų 
kažką baisaus pamatęs. Jaunuolis apsidairė į visas puses, bet ne- 
pastebėjo nieko, kas būtų galėję jam paaiškinti bendrakeleivės 
išgąstį. 

Mažytė papūgėlė pritarė ararunos riksmui, o beždžionės, dre- 
bėdamos iš baimės, prisiglaudė viena prie kitos. Matydamas, kad 
paukščiai sukasi vienoje vietoje, jaunuolis ėmė atidžiai stebėti tą 
medžio dalį. Pagaliau jis išvydo, ko išsigando paukščiai; nuo 
tokio vaizdo ir žmogus galėjo iš baimės mirti, ką jau kalbėti apie 
paukščius. Medyje, išdribusi tarp dviejų šakų, miegojo gyvatė. 
Ji buvo šviesiai gelsvos spalvos, kaip ir pats medis, ir jeigu ne 
biizganti oda bei gražūs kūno išlinkimai, tai ją drąsiai galima 
buvo palaikyti augalo kamienu. 

Umai jos galva sujudėjo ir pakilo. Atrodė, kad gyvatė nori 
pagauti paukštį, kuris apie ją skraido. Ralfas nelabai išsigando. 
Jam ne kartą buvo tekę matyti dar didesnių gyvačių negu ši. 
Pirmoji mintis buvo nuvyti paukščius ir šitaip juos išgelbėti nuo 
to šliužo. Tačiau, užuot bėgę nuo baisaus priešo, paukščiai buvo 

Mažytė papūgėlė sukinėjosi beveik prie pat gyvatės liežuvio 
arba tūpė ant šakos, apie kuria buvo apsivijęs šliužas. 

Ralias norėjo lipti dar aukščiau, kad sugautų mažąją papūgė- 
lę ir pasiimtų ją, kai staiga iš apačios pasigirdo baisus riksmas, 
išsiveržęs iš Maziejaus krūtinės. 

— Maldauju, jūsų, pone Ralfai,— rėkė negras.— nedaryti to! 
Pone Ralfai, nesikelkite! Jūs nepažįstate tos gyvatės! Juk tai ju- 
raka! 

— Juraka?— automatiškai pakartojo jaunuolis. 

— Taip! Tai pati nuodingiausia iš visų Amerikos gyvačių. 
Maldauju jūsų greičiau lipti žemyn. 

Visi klausėsi to pokalbio. Trevanjovas ir Tomas Tiperaras 
ropštėsi viršun. Tik viena Rozita liko savo vietoje. 

Pamatęs gyvatę, Trevanjovas suprato, kad negras kalba tiesą: 
ji buvo pavojingesnė net už jaguarą. 

Vien jos išvaizda kėlė baimę ir pasibjaurėjimą: trikampę gal- 
vą su kūnu jungė ilgas, plonas kaklas. Akys žibėjo, iš gerklės 
kyšojo raudonas liežuvis, — tai ją darė dar šlykštesnę. Tačiau 
gyvatė buvo nedidelė, galėjo turėti ne daugiau kaip šešias pė- 
das ilgio. 

Niekas nežinojo, ko imtis. Nebuvo jokių ginklų, visi jie nu- 
grimzdo į dugną. Ralias pagaliau suprato padėties pavojingumą 
ir leidosi Žemyn. 

Iki šiol gyvatė tik tampė kaklą ir į visas puses sukinėjo galvą, 
o jos kūnas nejudėjo. Bet štai ji staiga išsitempė ir neskubėdama 
ėmė sliuogti žemyn. 

— O Dieve mano, toji bjaurybė slenka žemyn! — staiga sušu- 
ko Trevanjovas. 

Iš tikrųjų gyvatė pašliaužė šaka ir ėmė sliuogti medžio ka- 
mienu. 

Visi puolė ant priešingos šakos. 

— Viešpatie! Mano kūdikis pražuvo! — suriko Trevanjovas. 

Išgirdus tėvo šauksmą, jauna mergaitė atsistojo. Jos padėtis 
buvo ypač pavojinga. Gyvatė, šliauždama žemyn, negalėjo ne- 
pastebėti mergaitės. Štai ji maždaug per dešimtį pėdų nuo jos 
galvos. Trevanjovas veržėsi savo kūdikio ginti, bet Maziejus jį 
sulaikė. 

— Tai nepadės, mano pone,— pasakė jis.— Dabar jau per 
vėlu. Šokite, Rozita, greičiau į vandenį! Senasis Maziejus neleis 
jums paskęsti. 

Norėdamas ją padrąsinti, Maziejus pirmas įšoko į vandeni. 

Būdama drasi, mergaitė, ilgai nesvarstydama, pakluso negrui. 
Vos ji atsidūrė vandenyje, Maziejus stvėrė ją i glėbį. 

Kilnus Maziejaus poelgis sukėlė jo draugams džiaugsmo; jie 
tuo labiau įvertino jo pasiaukojimą, nes žinojo Maziejų nesant 
gerą plaukiką. 

Dėl tos priežasties visi sunerimo dėl Rozitos. Ji galėjo nuskęs- 
ti, be to, neaišku buvo, ar vanduo išgelbės ja nuo tos pabaisos. 
Juraka puikiai jaučiasi ir vandenyje; ji gali juos vytis. 

Ten, vandenyje, savaime suprantama, pranašesnė bus gyvatė; 
ji plaukioja kaip žuvis, o Maziejus vos laikosi su savo našta. 

TYrevanjovas išgyveno baisias minutes. 

— Dieve mano,— suriko jis,— kaip mums išsigelbėti nuo tos 
bjaurybės? 

— Yra dar viena išeitis — pasakė Maziejus, staiga kažką at- 
siminęs.— Reikia stipriai papurtyti medžio šaką, ir šliužas nusiris 
į vandenį. 

Taip kalbėdamas, negras griebė už vijoklio, apsivijusio apie 
šaką, kuria šliaužė gyvatė, ir iš visų jėgų stengėsi ją nupurtyti 
nuo medžio; visi kiti jam padėjo. Staiga vijoklis nutrūko, ir 
gyvatė pakibo ore. Kiek pasisupus, ji dribo į vandenį. 

Visi šūktelėjo iš džiaugsmo, kuris, deja, nebuvo ilgas, nes 
juraka nuplaukė prie esančiųjų vandenyje. Tik staiga ji pasisuko 
ir leidosi ta kryptimi, kuria nuplaukė Ričardas su indėnu. 

Praėjus pavojui, nelaimingieji pajuto alkį. Ralfas vėl ėme 
kopti į medžio viršūnę. Netrukus jis pririnko apie dvidešimt rie- 
šutų ir numetė juos į apačią savo draugams. Riešuto kevalu ke- 
leiviai pasisėmė vandens ir šitaip nuramino tiek alkį, tiek troš- 
kulį. 

Dabar liko tik kantriai laukti išplaukusiųjų. Visi žiūrėjo į tą 
pusę, kur jie pranyko. 


V 


Dabar persikelkime pas mūsų žvalgus į jų žvalgybos vietą. 
Tolimas kelias juos labai nuvargino, tad nutarė pailsėti pirmame 
priplauktame medyje. 

— Gapo! — vis kartojo indėnas, teškendamas po medžiais.— 
Čia nėra sausumos, pone,— pasakė jis, griebdamasis vijoklio,— 
ir mums teks grįžti atgal. Čia mažų mažiausia apie dvidešimt 
sieksnių gylio; mundrukas iš medžių žino. 

— Aš nė nesitikėjau nieko kito rasti. — atsakė jaunasis Tre- 
vanjovas, atsisėdęs ant šakos.— Aš tik maniau, kad mes aptiksi- 
me kokį nors plaukimui tinkamą medį, kuriuo mūsų bendrake- 
leiviai galėtų persikelti čionai, nors ir čia nėra geriau; bet kaip 
mes iš Čia apskritai išsikapstysime, rodos, nei aš, nei tu nežino- 
me. Ar ne tiesa, Mundi? 

— Mundrukas niekad nenustoja vilties, net kai patenka į ga- 
p0,— išdidžiai atsakė indėnas. 

— Manai, kad mes išsikapstysime iš čia? Vadinasi, tu tikiesi 
rasiąs čia tinkamos laivui medžiagos? 

— Ne, — atsakė indėnas, — aš visai taip nemanau, nes mes 
dabar per toli nuo vyriausios upės. Nieko tinkamo valčiai mes 
čia nerasime. 


— Tai ko mes čia atplaukėm? 

— Jeigu mes būtume ketinę ieškoti čia tik medžiagos, tai, 
žinoma, mums nebūtų reikėję plaukti. Bet mes sugebėsime ir be 
valties visus kitus čia atkelti. Tik sekite paskui mane, jaunasis 
pone. Mes turime pasiekti miško gelmę, senasis Mundis parodys 
jums, kaip tai galima padaryti ir be valties. 

— Kaip tu manai tai padaryti?'— sušuko jaunuolis.— Aš mie- 
lai padėčiau tau, bet negaliu suprasti, ką tu sumanei. 

— Tuojau pamatysite — pasakė mundrukas. vėl leisdamasis 
plaukti. — Sekite paskui! Jeigu aš neklystu, mes greitai rasime 
tai, kas atstos valtį. Plaukime čionai! 

Mundrukas dar kažką šnekėjo, bet vandens pliuškenimas nu- 
stelbė jo žodžių atgarsį. 

Jie plaukė apsupti tokių tankių šakų, jog nieko nebuvo ma- 
tyti; buvo tamsų lyg naktį. Indėnas plaukė pirmas. o jaunuolis 
paskui jį. 

Staiga indėnas džiaugsmingai sušuko ir rodydamas į vieną me- 
dį pasakė: 

— Štai ir tas medis, kurio aš ieškau! E! Jis dar aplipęs si- 
posais, O tai mums labai paranku; turėsim virvių ir smalos. Di- 
džioji Dvasia, mano pone, globoja mus! 

— Ką tai reiškia?— paklausė Ričardas.— Išties matau medį su 
siposais, kaip tu juos vadini. Tik nesuprantu, kokia iš jo nauda. 
Juk jis žalias, sultingas ir visiškai netinkamas kokiam laivui sta- 
tyti. Virvės gali mums praversti, bet medis nieko vertas — net 
jeigu turėtume kirvį, ir tai nieko iš jo nepadarytume. 

— Mundrukui nereikia nei kirvio, nei to medžio, jam tik rei- 
kia to medžio sulčių iš kelių siposų, kurie kabo čia pat, tarp ša- 
kų, O visa kita rasime grįžę prie lazdyno. 

— To medžio sulčių? Bet kam gi? 

— Pažiūrėkite atidžiau, mano pone, nejaugi jūs nepažįstate 
to medžio? 

Jaunuolis apžiūrėjo medį, bet šis buvo taip apraizgytas įvai- 
rių vijoklių, jog atskirti jo lapus nuo kitų augalų buvo neįmano- 
ma. Tik gerokai įsižiūrėjęs, jis pagaliau pažino tą medį, žinomą 
ne tik Paroje, kurioje jis gimė, bet ir visoje Amazonės apylinkėje. 

— Aišku, aš jį pažįstu — atsakė indėnui,— tai seringas, kau- 
čiuko medis. Bet kas iš to? Nejaugi tu nori padirbti valtį iš 
kaučiuko? 

— Pamatysite, mano jaunasis pone. 

Tai sakydamas, mundrukas, paprašęs jaunuolį sekti paskui, 
įlipo į medį. Sugriebęs vijoklį, Ričardas išlipo iš vandens ir atsi- 
sėdo ant artimiausios šakos. 

Medis, į kurį įsiropštė mūsų žvalgai, buvo vadinamas Sizhonia 
elasticd. Tokių kaūučiukmedžių Amazonės pakrantėse esti labai 
daug. 

Nespėjo Ričardas atsisėsti ant šakos, kai iš viršaus jį pašaukė 
Mundis. 

— Kas atsitiko, Mundi?— paklausė pakėlęs galvą. 

— Radau labai skanų daiktą, ponaiti. 

— Išties malonu, nes labai noriu valgyti. Prisipažįstu, jog 

riešutai nėra sotus Maistas. Aš mielu noru suvalgyčiau mėsos ar 
žuvies. 

— Šįkart,— tarė mundrukas,— aš turiu daug skanesnį ir mais- 
tingesnį daiktą — tai paukštiena! 

— Nejaugi? Kokia? 

— Arara. 

— Puiku! Žinau, ji papūgų šeimos! Ką gi, tu ją pagavai? Pa- 
rodyk! 

— Tik rengiuosi pagauti! — atsakė indėnas ir įkišes ranka į 
medžio drevę ištraukė dar neapsiplunksnavusį viščiuko dydžio 
paukštelį. 

— Ė! Čia jų ištisas lizdas! Ir dar kokie riebūs! Puiku, Mundii 
Mes juos visus pasiimsim. Mūsų draugai turbūt irgi alkani, kaip 
ir mes, tad labai apsidžiaugs tokiu grobiu. 

Vos indėnas ištraukė mažą papūgėle, ši sukėlė didžiausia 
triukšmą. 

Jai pritarė draugė ir dar viena, taigi greit galima buvo girdėti 
apie dvidešimt balsu; iš to paaiškėjo, kad medvje buvo dar keletas 
lizdų. 

— Čia ištisas zoologijos sodas! — nusijuokė Ričardas.— Tų 
paukščių mums pakaks visai savaitei. 

Jzm dar nebaigus sakinio, staioa kilo baisus triukšmas. Tai 
buvo kažkoks įvairių garsų, penašių vištos kudakavimą ir išsi- 
oandusio žmogaus riksmą. mišinys. Atrodė, jog susiginčijo pa- 
jacai. 

Tie garsai iš pradžių sklido iš toli, bet, nepraslinkus nė ke- 
lioms minutėms, jie pasigirdo tiesiog virš mundruko gaivos. Iš- 
tisas paukščių pulkas sparnais uždengė jį nuo saulės. Paukščiai 
klykdami suko apie indėną. Tai greičiausia buvo likusių lizduose 
paukščiukų tėvai, kurie turbūt buvo išskridę savo vaikučiams 
maisto. Nei Ričardas, nei indėnas nesitikėjo atsidursią pavojuj. 

Tačiau netrukus tai suprato. Vos tik jie pasiekė medi, paukš- 
čiai tuojau puolė neprašytus svečius ir pradėjo juos sparnais 
piakti, snapais kapoti ir nagais draskyti. 

Pirmiausia jie puolė indėną. Gindamasis šis paleido iš rankų 
paukščiuką, kuris nupuolė į vandeni. Paukščiai šoko jo gelbėti, 
bet, kiek žemiau pastebėję prisiglaudusį dar Vieną priešą, tuojau 
apipuolė jį. 

Nors indėnui teko kovoti su didesniu puiku negu Ričardui, 
bet šiam buvo labai sunku atsiginti, nes neturėjo jokio ginklo 
ir buvo beveik nuogas. 

Mundrukas turėjo trumpą peili, tik kovai su tokia daugybe 
paukščių jo buvo per maža. Nepraėjus nė kelioms minutėms, abie- 
jų kūnus išvagojo žaizdos. 

Nelaukdamas savo bendrakeleivio, Ričardas šoko į vandenį. 

Nustoję vieno priešo, paukščiai su dar didesniu įniršiu api- 
puolė indėną, kuris šoko paskui Ričardą ir greitai jį pasivijo. 
Tylėdami jie plaukė greta vienas kito, palikdami užpakalyje kru- 
viną vandens rėži; taip stipriai paukščiai buvo juos sužeidę. 

Kadangi paukščiai savo priešų nepersekiojo, mūsų keliauto- 
jai nutarė susioti netoli kaučiukmedžio. Priešams pasitraukus, 
paukščiai ėmėsi tvarkyti savo lizdus. Netrukus jie visiškai nuri- 
mo, ir keliautojams neteko baimintis dėl naujo antpuolio. 

Staiga indėnas stabtelėjo ir ėmė dairytis. Jis kažką sumanė 
ir pasiūlė savo pakeleiviui grįžti prie kaučiukmedžio. 

— Ko?— paklausė Ričardas. 

— Pirmiausia dėl tos pačios priežasties, dėl kurios mes jau 
kartą buvom į tą medį įlipę, antra — turim atkeršyti — pasakė jis 
blizgančiomis akimis.— Mundrukas nė paukščiams negali dovano- 
ti už savo žaizdas. Aš neišeisiu iš miško, ko] neužmušiu arba 
neišbaidysiu iš medžio paskutinio paukščiuko. 

— Kaip tu ketini tai padaryti? 

— Eime kartu. ir jūs pamatysite. 

Jiedu pasuko prie medžių grupės ir įlipo į vieną milžiniške 
mimozą. 

— Jos man kaip tik trūko, — tarė indėnas, pjaudamas peiliu 
vieną storą šaką, iš kurios pasidarė porą lazdelių, kiekvieną apie 
poros pėdų ilgio. Nulyginęs jas, pridūrė:— Dabar mes turime gin- 
klą ir galim tikėtis, kad nugalėsim papūgas. 

Jis išlipo iš medžio ir nuplaukė prie seringo. 

Pasiekęs lizdus. vėl pradėjo kovą su paukščiais, tik šį kartą 
daug sėkmingiau. Paukščiai, gavę lazda, krito į vandenį arba 
išgąsdinti skrido šalin. 

Mundrukas su pasitenkinimu įvykdė savo grasinimą: medyje 
neliko nė vieno paukščo. Užmuštuosius vieną po kito jis sukišo 
į Medžio drevę. 

— Tegu jie paguli, kol mes grišime. O dabar imkimės darbo! 

Ričardas nežinojo indėno sumanymo, todėl smalsiai sekė jį. 
Tuo tarpų mundrukas, numetęs lazdą, kuria užmušė tiek daug 
paukščių, vėl ėmėsi peilio. Negaišdamas jis pjaustė kaučiuko 
žievę, iš kurios kaipmat ištryško tirštos sultys. Tereikėjo kuo 
greičiau jas surinkti; šiam reikalui indėnas nuraškė nuo lazdyno 
porą riešutų, vadinamųjų beždžionių puodų: vieną jis padavė 
Ričardui, prašydamas laikyti kevalą po pat pjūviu, 0 pats laikė 
kitą. 

Netrukus abu puodai buvo pilni tiršto, limpamo skysčio, pa- 
našaus į grietinėlę. Paskui jie suvožė kevalus ir surišo vijokliais, 
kurių buvo pasiėmę didelę atsargą. 

Kai viskas buvo padaryta, mundrukas pareiškė, jog dabar 
laikas grįžti pas paliktus draugus. Pasidaliję naštą, jie vėl šoko 
į vandenį. Po dešimties minučių išplaukė iš medžių paunksnės 
į saulės apšviestą vandens lygumą, jausdamiesi lyg ištrūkę iš 
požemio. 


VI 


Ričardas labai apsidžiaugė išplaukęs į saulės spindulių nu- 
šviestą plotą. Staiga jo pakeleivis suvirpėjo, pakėlė galvą ir su- 
šuko. Ir jaunuolis, kilstelėjęs galvą iš vandens, ėmė dairytis į tą 
pusę, kur buvo nukreiptas indėno žvilgsnis. 

— Pabaisa! — sušuko mundrukas. 

— Pabaisa? Kokia? Kur? 

— Štai ten, toliau, už medžių; pusę jos kūno dengia šakos. 

Ričardas pažiūrėjo indėno rodoma kryptimi. 

— Aš ten matau tik plūduriuojantį rąstą. Ar tai tavo pabaisa, 
Mundi? 

— Tai ne rąstas, bet milžiniškas šliužas, kuris gali mus abu 
praryti. Jis vadinamas žakaranu. Nejaugi negirdėjote, kaip jis 
šoko į vandenį? 

— Ne, 

— Štai žiūrėk, ponaiti, jis plaukia tiesiai į mus. 

Iš tikrųjų prie jų artinosi tamsus daiktas, kurį jaunuolis pa- 
laikė plūduriuojančiu rąstu. Aplink jį vilnijo vanduo. 

— Žakaranas! — pakartojo indėnas ir paaiškino, kad šiuo var- 
du vadinama viena rūšis milžiniškų Amazonės krokodilų. 

Šis kaip tik buvo vienas iš pačių didžiųjų; jo kūno ilgis siekė 
apie septynis jardus. Žiotyse, kurias jis protarpiais praverdavo 
grasinamMai ar paprasčiausiai alsuodamas, drąsiai galėjo tilpti abu 
mūsų didvyriai. 

Vandenyje buvo neįmanoma išsigelbėti nuo šios pabaisos, nes 
ji plaukiojo nepaprastai puikiai. 

— Greičiau į medį! — sušuko indėnas, nes pastebėjo, kad kro- 
kodilas ėmė juos persekioti. 

Keliais dideliais šuoliais mundrukas atsidūrė po medžiais, o 
jaunuolis greitai jį pasivijo. 

— Tegu mums padeda Didžioji Dvasia! — tarė indėnas, kopde- 
mas į medį.— Iš jo išvaizdos matau, kad trokšta mus suėsti! 

Šliužas, kurį jie stebėjo iš viršaus, išties buvo nepaprasto dy- 
džio; jo akys žėrėjo neapsakomai plėšriai. 

Sunku įsivaizduoti bjauresnį padarą už šį, tykantį mūsų 
didvyrių. Gamtoje nėra šlykštesnio gyvio nei krokodilas ar gy- 
vatė. Pastaroji nors ir baisi, bet jos blizganti oda, lankstus kūnas 
kartais atrodo gražiai, O šliužai, savo išvaizda primenantys žmo- 
gaus kūną, ypač bjaurūs. Krokodilo pasibaisėtina ne tik išvaizda, 
bet ir būdas. 

Įlipę į medį, mūsų keliautojai nusiramino; krokodilas jiems 
jau buvo nebaisus, nes ten negalėjo jų pasiekti. Dabar labiausiai 
rūpėjo draugai, pas kuriuos negalėjo grįžti, nors tie nekantrau- 
dami jų laukė. Kilo noras surikti ir taip pranešti apie save, kad 
jie yra čia, netoliese, tačiau šios minties atsisakė, nes vis vien 
tuo nebūtų nieko pasiekę. Jie vylėsi, kad šliužas, nematydamas 
jų, pasišalins. 

Tačiau mundrukas nelabai tuo tikėjo. Įpykęs roplys neprana- 
šavo nieko gero. 

— Kaip tu manai, ar jis mūsų tyko? — paklausė Ričardas, 

— Manau, kad taip. Jis gali mūsų tykoti kelias valandas, net 
iki saulėlydžio. 

— Būtų labai liūdna. Kaip ten mūsiškiai? Ir ką mums daryti? 

— Kantriai lauksime, kol roplys pasišalins. Kitos išeities nėra, 
pone. 

— Bet šitokia situacija stačiai nepakenčiama! — sušuko jau- 
nuoOlis.— Juk mes tik per keletą šimtų jardų esam nuo savo drau- 
gų, kurie negali mums padėti. 

— Kad jį velniai griebtų! Jei kartą mus pamatė, tai dabar 
lauks, kol išlipsime iš medžio, 

— Negi jis toks protingas? 

— O taip! Tie ropliai kartais savaitėmis tyko grobio. Aš įsi- 
tikinęs, kad dabar jis svajoja, kaip pasmaguriauti tokiu gardžiu 
kąsniu. 

Praslinko valanda kita, 0 mūsų keliautojai tebebuvo nelais- 
vėje. 

— Imkimės ko nors, — sušnabždėjo indėnui Ričardas, netekęs 
kantrybės. 

— Bandykime skverbtis tolyn medžių viršūnėmis. Jeigu pa- 
vyks nuo jo pasislėpti, būsim išsigelbėję. Man tik pikta, kad ank- 
sčiau to nesugalvojau. Juk puikiai žinojau, kaip ilgai toks gy- 
vūnas paprastai laukia savo aukos. Pasistenkite dabar tiksliai 
sekti paskui mane. 

— Puikų, Mundi! — pritarė jaunuolis— Aš pasistengsiu vyk- 
dyti tavo nurodymus. 

Indėno sumanymas gali pasirodyti neivykdomas, bet tam, ku- 
ris nors dešimt minučių išbuvo Pietų Amerikos giriose, jis bus 
visiškai suprantamas. Daugelyje vietų šitaip padaryti galima net- 

gi be didelio vargo. Amazonės pakrantėse dažnai užtinkama vie- 
tų, kur susipynę medžiai sudaro tikrą sieną. Didžiulis augalų tin- 
klas jungia vieną medį su kitu. 

Ten gyvena daugybė paukščių, gyvulių ir vabzdžių, kurių 
sausumoje niekur ir niekuomet nerasi. Todėl indėno ir jo jauno 
draugo kelionė medžių viršūnėmis nebuvo nepaprastas dalykas. 
Tai buvo netgi savotiškas malonumas, palyginti su sausumos ke- 
liu. O iškristi iš medžio nebuvo baisu — tik sušlapsi ir sugaiši 
kiek laiko. 

Mundrukas drąsiai žengė pirmyn, dar vis apgailestaudamas. 
kad anksčiau nepagalvojo apie šią galimybę. Vyrai judėjo labai 
lėtai. Viskas priklausė nuo medžių ir juos supančių augalų. Lai- 
mė, toje vietoje augalai nekliudė tokiai kelionei. Permetęs aki- 
mis medžius, mundrukas suprato, kad pasiekti kitą pusę nebus 
labai sunku, kaip jis pirmiau manė. Jis drąsiai su viltimi slinko 
tolyn, Oo draugas sekė iš paskos tylėdamas. Indėnas buvo įsiti- 
kinęs, jog pabaisa eis jo pėdomis. Jų kelionė buvo labai vargina- 
ma; kartais tekdavo į priekį stumtis pakibus vien tik rankomis, 
įsitvėrus medžių šakų, įsisiūbavus šokinėti iš medžio į medį. Daž- 
nai būdavo priversti pasukti i šoną, nes vietomis medžių nebuvo, 
vien tik vanduo. Iš viso reikėjo nusigauti apie du šimtus jardų. 
Jų kelionė užtruko apie porą valandų. Staiga prieš save pamatė 
didelį vandens plotą ir pamiršo visą nuovargį; atsivėrė puikus 
vaizdas — jų draugai sėdėjo saulės apšviestoje sapukajoje. 

Lyg norėdamas įsitikinti, ar visi sveiki, Ričardas akimis su- 
ckaičiavo juos. Puiki Rozitos figūra ypač traukė io dėmesį. 

Norėdamas pranešti apie save, Ričardas ketino sušukti, ta- 
Čiau indėnas ženklu sulaikė jį. 

— Kodėl, Mundi, negalima šūkauti? 

— Patylėkite, ponaiti. Juk dar esame miške, ir krokodilas 
gali mus išgirsti. 

— Kaip? Juk jis liko tenai, prie kaučiukmedžio. 

— Taip, jis buvo ten. Tačiau mes nežinome, kur jis dabar. 
Gal jau čia mūsų laukia. 

Taip kalbėdami, jie žvalgėsi aplinkui. Niekur nieko nebuvo 
matyti. Po medžiais buvo ramu. Vanduo spindėjo kaip veidrodis. 

— Atrodo, mes jį sėkmingai apgavome. Ar ne, drauguži? 

— Galbūt ir taip — atsakė indėnas.— Mundrukas nieko negir- 
di, jokio šlamesio. Tas roplys tikrai bus likęs ten, po medžiais. 

— Tai ko mes čia delsiame? Jau ir taip praradome keletą 
valandų. Aš manau, kad dėdė ir visi kiti rūpinasi Mūsų likimu. 
Nors mes juos ir matome, tačiau, man rodos, jie mūsų nepastebi, 
kitaip būtų mus šaukę. 

Palaukęs dar apie dvidešimt minučių, indėnas tarė: 

— Manau, kad dabar galime plaukti. 

Jaunuolis to tik laukė. Jis tuojau šoko į vandenį, mundrukas 
iš paskos. 

Vos jie išplaukė iš po medžių, pasigirdo džiaugsmingas riks- 
mas. Jis sklido iš tos pusės, kur sėdėjo draugai, — matyt, juos jau 
pastebėjo. Tų šūksnių lydimi, plaukikai greitai artėjo prie tiksio. 
Ričardas net nesistengė žvilgtelėti atgal. Jis matė tiktai, kas bu- 
vo priešais. Medyje stovėjo mergaitė ir džiaugsmingai mosavo 
jam rankomis. Užtat indėnas dirbo už du. Jis nuolat žvalgėsi at- 
gal. 

Jie buvo nuplaukę jau beveik puse kelio, skyrusio mišką nuo 
lazdyno. Jaunuolis iš visų jėgų skubėjo pas draugus, 0 indėnas 
nuo jo neatsiliko. 

Krokodilo niekur nebuvo matyti, ir mundrukas visiškai nu- 
rimo. Matyt, roplys vis dar tykojo jų po kaučiukmedžiu, visai 
neįtardamas, kad jie jau toli. Indėnas pasivijo Ričardą, ir jie 
neskubėdami plaukė greta vienas kito. 

Plaukikų laimei, draugai stebėjo vandens paviršių, ir kaip 
tik tuo metu, kai indėnas ir Ričardas mažiausiai suko galvą dėl 
pavojaus, iš sapukajos pasigirdo baimės ir siaubo riksmas. Krokc- 
dilui pakako kelių minučių pasivyti plaukiančiuosius. Išgąstis 
padvigubino jų jėgas: draugai ištiesė rankas, kad padėtų įlipti 
į medį. Ričardas ir mundrukas buvo išgelbėti. 

Krokcdiias irgi priplaukė medi, tik, deja, buvo per vėlų — jo 
aukos buvo jau medyje. Jis pesiuto iš pykčio, kad grobis vėl 
paspruko. Įniršęs uodega plakė vandenį ir baisiai triukšmavo; 
jo riksmas buvo panašus į buliaus maurojimą ir šuns kaukimą. 

Keliautojai iš viršaus puikiai matė krokodilą. Jo kūnas buvo 
aštuonių jardų ilgio, skersmuo irgi nemažas, raginės plokštelės 
lyg piramidės, kuriomis padengta visa jo nugara, buvo septynių 
centimetrų. Tad nieko keisto, kad Rozita, pamačiusi tą šliužą, 
suriko iš pasibaisėjimo, lygiai kaip ir visi kiti. 

Atrodė, jog padaras norėjo įsiropšti i medi, dantimis graužė 
žievę ir trumpomis, Žmogaus rankas primenančiomis kojomis iš 
visų jėgų stengėsi apglėbti medžio kamiena. Sėdintys medyje, 
siaubo pagauti, sekė visus jo judesius, tačiau ropliui nesisekė, ir 
tai juos nuramino. 

Mundrukas irgi juos ramino pritardamas, kad nėra ko bijoti 
nes krokodilai negali įlipti į medi. Tačiau šliužas nė nemanė 
trauktis. Jis plaukiojo aplink medį, nenuleisdamas nuo jų baisių 
savo akių. Tačiau galiausiai visiems nusibodo jį stebėti. Tuo tar- 
pu krokodilas jiems jokio pavojaus nekėlė, tačiau reikėjo pagal- 
vOii ir apie ateitį. Juk negalima amžinai sėdėti medyje. Nors ke- 
liautojai ir nežinojo, koks likimas jų laukė miške, tačiau visi 

norėjo greičiau ten atsidurti. Mundrukas buvo įsitikinęs, kad už 
to miško turi būti žemė. Todėl neišvengiamai reikėjo plaukti į miš- 
ką — blogiau būti jau negalėjo. 

Mundis pažadėjo draugams padirbti keltą, tačiau kaip jis tai 
ketino padaryti, niekas nežinojo. Mundrukas ir nemanė slėpt: 
plano, todėl viską paaiškino savo bendrakeleiviams. 

Skaitytojas turbūt dar atsimena, kad indėnas, kovodamas su 
paukščiais, į riešutų kevalus prisisunkė medžio sulčių. Visa tai 
jis pasiėmė kartu su lianomis, kuriomis galima buvo naudotis kaip 
virvėmis. Plaukiant ši našta buvo pririšta ant nugaros. Indėnas pa- 
liepė atnešti kuo daugiau riešutų. Išėmęs iš jų branduolius, vėl 
suvoždavo kevalus ir patepdavo juos sultimis. Šitaip jie pasidarė 
neperšlampami. Darbas ėjo sparčiai, nes Ralfas ir Ričardas pagel- 
bėjo indėnui. 

Be Ričardo, kuris buvo apie tai informuotas, indėno planų 
niekas daugiau nežinojo. Tik tuomet, kai Mundis ėmė lianomis 
rišti po du tris kevalus į krūvą, paskui du tokius žiedus jungti 
vijokliais, tarp jų palikdamas keleto pėdų tarpus, visi suprato jo 
sumanymą. 

— Juk tai lankai, kurie padės plaukti — sušuko Ralias. 

Jis neklydo, nes Mundis kaip tik dirbo tokius lankus. 

Mundis padirbo penkis tokius lankus; Maziejus nelabai mo- 
kėjo plaukti, tokiai ilgai kelionei jis būtų pritrūkęs jėgų. Iki miš- 
ko buvo mažiausia keturi šimtai jardų. 

Du iš septynių plaukė labai gerai. Papūga galėjo nuskristi į 
mišką, O mažytę beždžionėlę kas nors turėjo gabentis ant pečių. 

Didžiąja beždžione niekas nesirūpino, Ji neturėjo šeiminin- 
ko. Nors ji ir gerinosi Tomui, tačiau tas į ją nekreipė dėmesio. 
Šios beždžionių rūšies niekas nemėgo. Mundžio išradimu nebuvo 
galima tuojau pat pasinaudoti. Kaučiukas turėjo gerai išdžiūti, 
o tam reikėjo mažiausia valandos. 

Pasiruošimas buvo trumpas, nes keliautojams tereikėjo apsi- 
juosti gelbėjamaisiais lankais, arba, tiksliau, diržais. Jie buvo jau 
pasirengę plaukti, bet staiga atsiminė krokodilą. 

Roplys vis dar tūnojo po medžiu. Jis arba tysodavo, arba plau- 
kiodavo apie medį, vis stebėdamas žmones. Iš krokodilo akių 
galima buvo spėti ji puikiai suprantant tų pasirengimų reikšmę 

ir tų žmonių ketinimus. Atrodė, dabar krokodilas buvo įsitikinęs, 
kad šįkart neapsigaus. 

Dabar plaukti būtų reiškę geru noru leistis pabaisos suėda- 
miems. Šiuo metu nebuvo ko apie tai svajoti. Dar valandą mūsų 
keliautojai išsėdėjo medyje, kol jų kantrybė galų gale visiškai 
išseko. 

Norėdami kaip nors sutrumpinti nuobodų laiką, jie išsikalbėjo 
apie aligatorius. Trevanjovas paprašė indėną papasakoti apie tuos 
roplius. Tas mielai sutiko, nes gyvenime daug jų matė. Indėnas pa- 
pasakojo, kad jam tekę vienoje upėje regėti pačius didžiausius ža- 
karanus, gyvenančius su žakaresetengais ir mažyčiais aligatoriu- 
kais, nors žodis „mažyčiai“ ne visai tinkąs tiems ropliams, mat 
jie visgi esą keturių pėdų ilgio. 

Ne kartą jam yra tekę matyti vadinamuosius kurua, kurie nie- 
kuomet nesą ilgesni kaip dviejų pėdų. Šie esą labai reti; jie 
gyveną tik mažytėse įlankėlėse. Kai tik upė išsiliejanti, krokodi- 
lai išeiną iš jos ir slenką į gapo. 
ežerai, krokodilai užsikasa į dumblą, kol vėl atplūsta vanduo ir 
sudrėkina molį, iš kurio jie išlenda dar bjauresni, negu paprastai 
esti. Savo lizdus jie įsirengia krantuose, o kiaušinius apdengia 
krūvomis lapų, sumaišytų su purvu. Didelio krokodilo kiaušinis 
yra kokoso riešuto dydžio; storas ir stiprus jo lukštas, trinamas į 
kokį kietą daiktą, išduoda ypatingą garsą. Kai patelė esti nutolus 
nuo lizdo, pakanka patrinti vieną kiaušinį į kita, ir ji tučtuojau 
grįžta. 

Svarbiausias krokodilų maistas — žuvys; gal todėl, kad jų yra 
daug ir sugauti lengva. Jie taip pat noriai ėda mėsą, paukštieną, 
žodžiu, viską, kas tik jiems pakliūva. Meskite jiems kaulą, jie ir 
tą praris. Jei kartais koks nors gabalas netelpa krokodilo ger- 
klėje, jis išmeta jį į viršų ir stengiasi kiek galėdamas mikliau 
sučiupti dantimis. Dažnai jiems tenka žiauriai susiimti su jagua- 
rais, nors šie retai puola suaugusius krokodilus, mieliau grobia 
jų vaikus. 

Krokodilai labai mėgsta šarvuočius ir daug jų sunaikina. Pati- 
nai kartais suėda savo vaikus, jei nėra patelės, kuri juos gina. 
Tačiau mėgstamiausias jų maistas — šunys. Išgirdę jų lojimą, kro- 
kodilai ropoja gilyn į miškus, tikėdamiesi jų sugauti. 

Krokodilai labai mėgsta ilsėtis šildomi saulės. Labai dažnai jie 
išsitiesia ant smėlio ir miega išsižioję. Tuomet ibiai ir kiti paukš- 
čiai ramiai sau vaikščioja jų kūnais. Patys baisiausi tie kroko- 
dilai, kurie minta žmogiena; jie tyko žmonių prie jų gyvenamųjų 
vietų arba upių, kur šie maudosi. 

Pagaliau mundrukas neteko kantrybės. Jis pasiryžo žūtbūt 
baigti su tuo ropliu. Nors su krokodilu ir nelengva susidoroti, 
tačiau jis turi silpnų vietų: gerklę, akis ir ausis. Indėnas, norėda- 
mas atsikratyti savo priešo, nusprendė taikytis kaip tik į tas vie- 
tas. O, jeigu jis būtų buvęs jaunesnis dvidešimčia metų! Turbūt 
jis nebūtų taip kantriai laukęs, kol krokodilas savo noru pasi- 
šalins. 

Praslinko dar valanda. Keliautojų padėtis nepasikeitė, ir ta: 
galutinai įsiutino mundruką. Jis pašoko, metė šalin dirbamus 
gelbėjamuosius diržus ir griebęs peilį stipriai suspaudė jį ran- 
koje. 

— Ką tu dabar sumanėi, Mundi?— paklausė Trevanjovas, aky- 
lai jį sekdamas.— Tikiuosi, nesirengi kautis su tuo pabaisa. Su 
tokiu ginklu tu turėsi labai arti prie jo prieiti ir nespėsi užsimoti, 
kai jis tave praris. Prašau mesti tą savo sumanymą! 

— Aš nė kiek nepasitikiu savo peiliu, mano pone,— atsakė 
indėnas.— Gerai žinau, kad jis kaipmat ners ir nusitemps mane, 
o man visai neįdomu su juo maudytis. 

— Paklausyk manęs, mano drauge! Atsisakyk to savo suma- 
nymo. Geriau palaukime rytdienos. Per naktį gali viskas pasi- 
keisti. 

— Mundrukas negali sutikti su pono nuomone. Krokodilas, 
matyt, nori Mūsų Mėsa gardžiai pasisotinti, todėl nesitrauks iš 
čia, ko] nepasieks savo tikslo. Gal mums teks sėdėti tame medyje 
tol, kol badu mirsime arba kol nusilpę patys vienas po kito įkri- 
sime į krokodilo gerklę. 

— Tačiau vis dėlto pabandykime luktelėti iki ryto! 

— Ne, mano pone, mundrukas nelauks nė vienos valandos. 
Aš visuomet klausiau tamstos kaip laivo savininko, kol buvau 
galatėjoje, bet dabar jos nėra, ir sutartis baigta. Mundrukas — 
laisvas Žmogus ir gali daryti ką nori. Turiu pridurti, kad mano 
tauta nepriims manęs, jei aš pasiduosiu tam ropliui. Vienas iš 
mūsų turi žūti. 

Trevanjovas turėjo nusileisti. Mundruko draugai suprato, jog 
jis paėmė peilį tik tam, kad padarytų patikimesnį ginklą kroko- 
dilui pulti. Iš tikrųjų greit jo rankose atsirado makana. Taip jis 
vadino lazdą, išpjautą iš sunkaus medžio. Ji buvo dviejų pėdų 
ilgio, su aštriu smaigaliu. 

Paslėpęs peilį ir apsiginklavęs ta lazdele, indėnas nušliaužė 
medžio kamienu. Taip mikliai to nebūtų padariusi jokia beždžio- 
nė. Po kelių minučių jis jau suposi pačiame gale šakos, kuri buvo 
maždaug per tris pėdas virš vandens. 

Norint atkreipti į save roplio dėmesį, pakako nulaužti keletą 
šakučių ir įmesti į vandenį; krokodilas tuojau prisiartino. Jis 

turbūt manė, kad kas nors per neatsargumą nupuolė į vandenį. 
rus, O ant nugaros, ir vienu mirksniu pasiekė jo kaklą. Jis ap- 
žergė krokodilą ir viena ranka dūrė šiam į akį, o kita iš visų 
jėgų sudavė lazda per galvą. Perskėlęs kiaušą, žmogus nušoko 
nuo jo. Roplys apsivertė; šviesiai žalios spalvos jo pilvas buvo 
dar bjauresnis negu nugara. Jeigu krokodilas ir buvo dar gyvas, 
tai pavojaus jau nekėlė. Draugai džiaugsmingais šūksniais sutiko 
nugalėtoją. 

Vandens srovė nunešė roplį, kuris taip ilgai laukė užspendęs 
mūsų keliautojus. Šie tuojau susirengė į kelionę. Juo labiau kad 
buvo labai nusibodę sėdėti medyje, nors, žvalgymo duomenimis, 
miškas, į kurį jie taip norėjo patekti, nežadėjo nieko gera. Skir- 
tumas buvo tik toks, kad čia jie naudojosi vieninteliu medžiu, 
o ten galės rinktis iš tūkstančių. Kad ir kaip ten būtų, jie sten- 
gėsi pasiekti mišką, tikėdamiesi, kad blogiau nebus. 

Ričardas pasakojo, kad miške esą daug medžių su drevėmis, 
kad lianos, susipynusios su medžių šakomis, sudarančios tikrus 
tinklus, o keliautojams tai galį būti labai patogu. Čia, tame me- 
dyje, jiems tekę arba stovėti, arba sėdėti apžergus, O ten, miške, 
jie galėsią labai patogiai įsitaisyti žaliajame tinkle. 

Be to, anot jaunuolio, ten esą medžių, kurių akį traukiantys 
vaisiai teikią vilties, kad jie galį būti labai maistingi. 

Kiekvienas gelbėjamasis lankas visiškai atitiko tą svorį, ku- 
riam jis buvo skiriamas. Ralfo ir Rozitos lankai buvo mažesni 
nei kitų. Kadangi visi nerimo dėl jaunos mergaitės, tai mundru- 
kas pasižadėjo visą laiką stengtis plaukti greta jos. Apsidairę 
ir įsitikinę, kad joks pavojus jiems negresia, keliautojai nusliuo- 
gė į vandenį. 

Mundrukas su Rozita plaukė patys pirmieji. Dėl atsargos vieną 
galą virvės, kuria buvo apjuosta mergaitė, jis pririšo prie savo 
lanko. Trevanjovas plaukė paskui juos, kiek toliau — Ralfas su 
Ričardu, kuris indėno pavyzdžiu prie savęs prisirišo pusbroli. 
Maziejus ir Tomas Tiperaras plaukė gale. 


VIII 


Indėno vadovaujami, plaukikai galų ga:!e pasiekė tą patį me- 
dį, kurio dėka jie turėjo tokią puikią plaukimo priemonę. Dabar 
tame medyje buvo tyku lyg kapinėse. Nebuvo matyti nė vieno; 
papūgos; turbūt likusios gyvos visiškai išsidangino iš tų vietų. 

Pavakarė. Leidosi saulė, tad apie tolesne kelionę nebuvo ko 

nė svajoti. Tame kaučiukmedyje, kurio šakos buvo susipynusios 
su lianomis, jie galėjo puikiai įsikurti nakvynei. Nepaisant to, 
kad jų guolis buvo labai nepatogus, keliautojai jautėsi daug ge- 
riau negu praėjusią naktį. 

Visus labai pradžiugino užmuštieji paukščiai, kuriuos čia buvo 
palikęs indėnas. Vienas kitas buvo toks alkanas, jog ryžosi val- 
gyti juos žalius. Bet Trevanjovas pasipriešino tokiam godumui ir 
užsispyrė, kad paukštiena būtų iškepta. Tuomet kilo klausimas, 
kaip gauti ugnies? Tuo pasirūpino indėnas. 

— Truputį luktelėkite, pone,— pasakė indėnas, — po dešimties 
minučių turėsite ugnies, O po dvidešimties — kepsnį. 

— Bet kaip? Tu turbūt užmiršai, kad mes neturime ugnies:— 
susidomėjo Trevanjovas. 

— Antai pažvelkite į tą medį blizgančia žieve, kurio lapai 
panašūs į dideles baltas rankas, — tęsė mundrukas. 

— Tiesa! Tai imbauba, medis, kuriam turi būti dėkingi visi 
Pietų Amerikos tinginiai. 

— Tai tasai medis, kuris žinomas Cecropiapellata pavadinimu! 
Tai tu manai iš jo gauti ugnies? 

— Taip, ne vėliau kaip po dešimties minučių imbaubos pade- 
dami mes turėsime ugnies. Tik reikia paieškoti visiškai sausos 
šakos. 

Pasakodamas savo bendrakeleiviams, kaip Amazonės pakran- 
čių gyventojai vartoja tas sausas šakas, indėnas pradėjo trinti 
vieną gabalą šakos į kitą. 

Tuo tarpu jo draugai pririnko didelę krūvą sausų šakų, lapų 
ir Žžievių. Pakako vienos kibirkšties, ir tas didokas laužas sulieps- 
nojo. Išsikepę paukštienos ir riešutų, visi sočiai pavakarieniavo. 

Šį kartą mūsų keliautojai gerai išsimiegojo. Pusryčiais rūpin- 
tis nereikėjo, kadangi nuo vakarienės liko pakankamai paukštie- 
nos, kurią jie saulei tekant ir sudorojo. 

Pasistiprinę visi ėmė sukti galvas, kaip išsikapstyti iš gapo. 
Deja, tą klausimą nelengva buvo išspręsti. Kiek apytikriai nu- 
plaukė galatėja iki katastrofos, negalima buvo tiksliai sužinoti. 

Gal buvo nuplaukta dvidešimt, o gal ir penkiasdešimt mylių. 
Tik viena buvo aišku — išklydę iš Solimojės, jie pateko į gapo. 
Nelaimingieji, jie visiškai nenutuokė, kur buvo, ir jautėsi lyg 
mėnulyje. 

Iš indėno topografinių duomenų galima buvo nustatyti, kurio- 
je pusėje upė, tačiau kvaila būtų buvę tikėtis rasti į ją einantį 
perkasą. Dabar svarbiausias jų uždavinys buvo pasiekti sausumą. 
Juokinga būtų buvę veržtis prie upės, neturint nė menkiausios 
valties, arba puoselėti viltį sutikti kokį nors laivą, nes sunku 
įsivaizduoti, kad koks nors laivas geru noru užsuktų į gapo. 

Todėl reikėjo stengtis rasti trumpiausią kelią į sausumą, o 
tai įmanoma tik einant į priešingą Nei upė pusę. 

Potvynis vis nemažėjo, ir indėnas iš patirties galėjo teisingai 
nustatyti pageidaujamą krypiį. Vanduo tekėjo iš upės, tad, sa- 
vaime suprantama, norint pasiekti sausumą, reikėjo plaukti pas- 
roviui. Galbūt sausuma buvo daug toliau nuo jų negu upė, ta- 
čiau jiems vis viena būtinai reikėjo ją pasiekti, nes kitaip grėsė 
pražūtis. 

Tačiau kaip įgyvendinti šį sumanymą? Aptarinėjo visi drau- 
ge, nes tik bendromis jėgomis tikėjosi pasiekti sausumą. Juk iki 
jos buvo mažiausia dvidešimt arba dar daugiau mylių. 

Valtim? Tačiau iš ko ją padirbti? Visame miške nebūtų radę 
tokio lengvo medžio, kuris vandenyje plūduriuotų. Todėl teko 
atsisakyti šios svajonės. 

Pagaliau visi pritarė vienam pasiūlymui. Jo autorius buvo 
indėnas, kurio patirtis jau daug buvo padėjusi draugams. 

Lyg po žaliu stogu prieš juos rangėsi perkasas. Kodėl gi ne- 
plaukus toliau su gelbėjamaisiais lankais? Visi sutiko su indėnu, 
kad verta plaukti toliau. 


Plaukiant perkasų, neįmanoma paklysti, todėl ir vadovo ne- 
reikėjo. Tas perkasas čiabuvių kalba buvo vadinamas igarape, 
t. y. judėjimas valtimi; taip pat jie vadina ir savo valtis, kuriomis 
plaukioja gūpo. Perkasas buvo griovio pavidalo, lyg specialiai 
iškastas skersai miško; abiejose jo pusėse dunksojo aukšta siena, 
lyg tvora iš tropikų medžių, kurių viršūnės, susipynusios tarp 
savęs įvairiais augalais, sudarė nepermatomą tinklą, tarsi visą 
perkasą dengiantį stogą. Tasai perkasas nebuvo taisyklingos for- 
mos kaip kiti; iai šen, tai ten jis buvo išsiliejęs mažais ežerėliais, 
toliau vėl siaurėjo, kol medžiai visiškai pastojo jam kelią, suda- 
rydami uždarą įlanką. 

Plaukdami išilgai žalios sienos, mūsų keliautojai su dideliu 
vargu šiaip taip stūmėsi pirmyn. Nors jie yrėsi pasroviui, gerų 
plaukikų porai labai dažnai tekdavo padėti savo draugams. Pa- 
lanki srovė, deja, kelionės nepagreitino, ir nepatyrę plaukikai 
per valandą tenuplaukdavo vieną mylią. 

Iki sausumos, jų nuomone, buvo ne daugiau kaip penkiasde- 
šimt mylių, reikėjo visą laiką laikytis vienos krypties. 

Dėl mažiausios klaidos jų kelionė galėjo užtrukti savaites ir 
net mėnesius, todėl indėnas prieš išplaukiant gerai viską ap- 
svarstė. 

Jų laimė, igarapė krypo pageidaujama linkme. Slinko valan- 
dos, didėjo nuovargis, todėl plaukikai vis dažniau ilsėjosi įsitvė- 
rę iki pat vandens nusvirusių vijoklių arba šakų. 

Vidurdienį indėnas pasiūlė sustoti, ir visi noriai sutiko, nes 
buvo labai nuvargę ir išalke. Rūpintis maistu nereikėjo; indėnas 
ant nugaros turėjo dar kelias keptas papūgas. 

Priplaukę storą, šakotą medį, keliautojai įlipo į jį ir ėmė už- 
kandžiauti. Jie apskaičiavo, kad tarp pirmo ir dabartinio susto- 
jimo vandenyje jų išbūta apie šešetas valandų ir nuplaukta šeše- 
tas mylių. Laimė, kad jie nesutiko jokio krokodilo ar panašiai. 
Tačiau indėnas nebuvo įsitikinęs. jog panašūs atsitikimai nepasi- 
kartos; jis visą laiką dairėsi ir klausėsi. 

Kiek paeilsėję, keliautojai vėl sulipo į vandenį. Per keletą 
valandų niekieno nekliudomi jie gerokai pasistūmėjo pirmyn. 
Igarapė sukosi į šiaure. Šį atradimą jie padarė naktį, nors šiaurės 
žvaigždės ties ekvatorium visai nebuvo matyti; ji visuomet pasi- 
slepia rūke, dengiančiame akiratį. 

Nustatyti igarapės kryptį keliautojams padėjo Sirijus ir kitos 
šiaurės žvaigždės. Saulė švietė visą dieną, ir atrodė, kad nusta- 
tyti pasaulio šalis nesunku; bet tai būtų buvę įmanoma kiek auk- 
štesnėse vietose negu tropikai, kur šalių kryptį galima nustatyti 
tik tuomet, kai keliautojas žino metų laiką. 

Trevanjovas maždaug žinojo, kad greit turėjo būti pavasaris, 
kai saulė pereina ekvatoriaus liniją, ties kuria ji buvo dabar. 
Todėl vidudienį saulė buvo kaip tik viršum jų galvų, ir net la- 
biausiai patyręs astronomas nebūtų galėjęs atskirti šiaurės nuo 
pietų ir rytų nuo vakarų. Jeigu igarapė būtų ėjusi ne tiesiai, O 
lengvai krypusi į šalį, tai vidudienį jie nebūtų įstengę plaukti 
toliau, o būtų priversti laukti saulės laidos, kad galėtų nustatyti 
pasaulio šalis. Tačiau, laimė, jiems neteko laukti vakaro, nes 
vandens srovės kryptis buvo geriausias jų vadovas, vanduo te- 
kėjo ta pačia kryptimi, kur vedė igarapė. 

Prieš plaukdamį, keliautojai tiksliai nustatė, kad vanduo teka 
šiaurės rytų kryptimi. Vadinasi, jie turi plaukti į šiaurę. Iš tos 
tėkmės paaiškėjo, kad jie, toldami nuo Solimojės, artėjo prie 
didelės upės — Žapuros versmių. 

Senas indėnas, regis, nelabai apsidžiaugė; jis puikiai žinojo, 
kad Žapuros vaga toje vietoje ypač plati, todėl, suprantama, iki 
sausumos dar labai toli. 

Norint išsikapstyti iš užlieto miško, nebeliko daugiau nieko, 
tik plaukti ta pačia kryptimi, todėl jie, neprarasdami vilties, vėl 
leidosi į kelionę. 

Betgi nelaukta kliūtis juos sulaikė; čia pat buvo igarapės pa- 
baiga. Keistasis perkasas staiga baigėsi neįveikiamų medžių gru- 
pe. Plaukti nebuvo kur. 

Iš pradžių keliautojai tikėjosi už medžių vėl rasti perkasą, 
tačiau indėnas, pabandęs prasiveržti pro tą tankmę, nepatvirtino 
draugų spėjimo. Perkaso nebuvo. 

Medžiai, kurie dunksojo abiejose perkaso pusėse, baigėsi pus- 
račiu, 0 jo vidury stovėjo milžiniškas medis. Jis buvo gerokai 
aukštesnis negu visi jo kaimynai. Tas stambus galiūnas, užsto- 
jantis kelią, lyg sargybinis perspėdavo keliautoją: 

— Sustok! Tu neturi toliau eiti! Grįžk! 

Saulė buvo beveik visai nusileidusi, todėl mūsų keliautojai 
visas abejones bei rūpesčius atidėjo kitai dienai ir stengėsi kuo 
patogiau apsinakvoti. Didžiulis medis, pastojęs jiems kelią, buvo 
pats patogiausias prisigiausti. Ilgai nesvarstydami, jie paskubėjo 
pasinaudoti to milžino svetingumu. 

Medis, kuriame jie prisiglaudė, buvo tikras Brazilijos lazdy- 
nas — Bertiholettia excelsa. Tokie medžiai ypač gerai auga žemo- 
se bei drėgnose vietose ir pasiekia didelį aukštį. Tokio medžio 
kamienas kartais per potvynį išbūna iki keturių dešimčių pėdų 
vandenyje. Bertoletijos puikūs žiedai ir milžiniški, lyg kokie 
krepšiai, vaisiai; kiekviename iš jų esti apie dvidešimt riešutų. 

Brazilijos riešutai — tai svarbiausia Amazonės pakrančių pra- 
monė. Kadangi Europoje ar Amerikoje niekas nevartoja šių rie- 
šutų, todėl mes jų smulkiau neaprašinėsime. 

Miške, kur riešutai nėra kieno nors nuosavybė, juos renka 
kas tik nori; ypač juos mėgsta indėnai, gyvenantys gapo pakraš- 
čiuose. Riešutų rinkimo metas — tai pats sausiausias metų laikas, 
nors kurios ne kurios tautelės renka ir per potvynį. Per atoslūgį, 
kai medžiai būna sausumoje, ištisų kaimų gyventojai skuba prisi- 
rinkti riešutų, kurių randa pribirusių ant žemės. 

Riešutų pilni krepšiai sunkūs it patrankų sviediniai, todėl 
riešutų rinkėjai, kad apsaugotų galvą nuo pavojingo sužaloji- 
mo, dėvi medines kepures, primenančias gaisrininko šalmą. Pietų 
Amerikos beždžionės taip bijo krintančių krepšių, kad, nepaisy- 
damos savo aistros riešutams, niekuomet neprieina arti bertole- 
tijos. 

Pasigardžiuoti Brazilijos riešutais ne taip jau lengva, nes juos 
saugo kietas kevalas. Beždžionės negali jų perskelti; ios laukia, 
kol koks gyvulys savo aštriais dantimis pragrauš kevalą. Tokią 
paslaugą joms padaro graužikai. Tokį reiškini galima dažnai 
pamatyti Pietų Amerikos miškuose: grupė beždžionių iš tolo seka 
graužiką, kuris iš paskutiniųjų stengiasi pragraužti bertoletijos 

riešuto kevalą; vos graužikas tai padaro, beždžionės puola jį ir 
atima grobį. 

Keliautojams puikiai įsitaisius bertoletijoje, mundrukas ėmėsi 
kepti likusius paukščius, ir netrukus visi su dideliu apetitu gar- 
džiai pavakarieniavo. 


IX 


Pavakarieniavę keliautojai sugulė miegoti. Jie pasiruošė guolį, 
tiksliau, tai, kas turėjo atstoti jį, horizontaliame tinkle iš įvairių 
augalų. Toks guolis buvo toli gražu ne patogus, tačiau jie su 
kiekviena diena darėsi vis mažiau reiklesni. Plaukimas nuvargino 
keliautojus, visi skubėjo užmigti; tačiau miegoti jiems nebuvo 
lemta. 

UŪmai miško gelmėse pasigirdo ūžesys. Keliautojai pažino jį 
ir nė kiek neišsigando. Matyt, artėjo beždžionių pulkas. Garsas 
vis sklido. Kartais pakanka vieno rėksnio (beždžionės pavadini- 
mas), kad miške nuskardėtų daugybė balsų. 

— Tai gauribai, — paaiškino mundrukas. 

— Jūs turbūt norite pasakyti, kad tai rėksniai:— paklausė 
Trevanjovas. 

— Taip, pone, ir, matyt, patys didžiausi klykūnai iš visos 
giminės. Tuoj girdėsime dar geriau, nes jie eina mūsų pusėn. Da- 
bar beždžionės dar per gerą kilometrą nuo mūsų; tai rodo, kad 
miškas driekiasi tikriausiai toliau kaip kilometrą. Mums netektų 
taip ilgai klajoti gapo, jei galėtume eiti medžių viršūnėmis. .. 
Aš neklydau,— pridūrė indėnas, kiek patylėjęs— jos išties artė- 
ja. Girdžiu net traškėjimą šakų, kurias laužo pakeliui. Netru- 
kus jas pamatysime. 

Nors beždžionių riksmo ir nebuvo girdėti, tačiau jų artėjimą 
galima buvo atspėti iš keliamo triukšmo. 

UŪmai jos pasirodė aukštame medyje, per kelis žingsnius nuo 
mūsų keliautojų. Vos jų vedlys, kuris, matyt, buvo ir jų vyriau- 
siasis, pastebėjo savo kelyje perkasą, sustojo ir suriko. Tas riks- 
mas tikriausiai reiškė savotišką komandą, nes visos stabtelėjo. 

Buvo aišku, kad perkasas jų kelyje — nemaža kliūtis. Kaip 
beždžionės jį įveiks?— domėjosi keliautojai. 

Kaip tik toje vietoje, kur sustojo beždžionės, perkasas gero- 
kai siaurėjo. Bet atstumas tarp abiejų pusių horizontalių šakų 
siekė apie dvidešimt pėdų. Sakytum, i aną perkaso pusę galima 

buvo tik perskristi. Matyt, beždžionės buvo kitos nuomonės; jos 
rengėsi šuoliui ir tik laukė savo vado komandos. Ko] jos lūkuria- 
vo, įsivyravo visiška tyla. 

Buvo aišku, kad vieną kitą beždžionę motiną apsunkina vai- 
kai, sėdintys ant nugaros ar rankų. Užlipęs į pačią medžio viršū- 
nę, kad visos galėtų jį matyti, beždžionių vadas sakė prakalbą. 
Visos tylėdamos klausėsi, tik vadui baigus, užsimezgė garsus po- 
kalbis. Atrodė, kad pasiūlymui visos pritarė. 

Staiga stipriausia beždžionė, pakibus ant šakos galo, kiek pa- 
sisupo ir peršoko per vandenį į medį, stovintį kitoje perkaso 
pusėje. Tą pat padarė dar viena. Po jų šoko kitos, griežtai lai- 
kydamosi eilės. 

Mūsų keliautojus labai nustebino beždžionių vikrumas. Nors 
vaizdas buvo nepaprastai įdomus, tačiau tai, ką draugai vėliau 
pamatė, nustebino juos dar labiau. Kai visos beždžicnės jau buvo 
kitoje perkaso pusėje, medyje liko tik viena patelė su labai 
mažu vaikučiu. Atrodė, kad jam nebuvo dar nė devynių dienų. 
Nors ir mažas, jis, lyg suprasdamas gresiantį pavojų, iš visų 
jėgų kabinosi motinai į plaukus ir stipriai apsuko savo uodegą 
apie motiną. Ši, matyt, ne visai sustiprėjusi po gimdymo ir nepa- 
sitikėdama savo jėgomis, nedrįso šokti. 

Nuo anoje pusėje sėdinčių beždžionių grupės atsiskyrė vienas 
patinas ir pribėgęs prie pat galo šakos, ant kurios visos tupėjo, 
ėmė įkalbinėti pasilikusią patelę greičiau šokti. Jo raginama mo- 
tina kažką aiškino, lyg gestais sakydama: girdi, aš vis vien ne- 
peršoksiuų perkaso. Pateiės balsas buvo toks maldaujamas, jog 
patinas, ilgiau nekalbindamas, peršoko pas ją ir paėmęs vaikuti 
ant pečių tuo pačiu keliu grižo atgal. Patelė, kitų beždžionių ra- 
ginama, irgi ryžosi šokti patino pavyzdžiu, tačiau nespėjo uode- 
ga užsikabinti už šakos ir stačia galva krito į vandenį. 

Beždžionės suriko ir paskubomis nulėkė žemyn. Jų kelios de- 
šimtys sujudo žūvančios draugės gelbėti. Visos buvo labai susi- 
jaudinusios. Stebėjome gamtos reiškinį, kai instinktas įsako ir 
veikia greičiau nei protas. Vyriausiasis kažką suriko. Dešimt bež- 
džionių tučtuojau nuskubėjo prie nulenktos šakos ir isikibusios 
viena į kitą uodegomis ištraukė žūvančia, 0 ši, pasisodinus savo 
mažytį ant nugaros, kartu su kitomis leidosi į kelią. 

Saulė buvo nusileidus, todėl keliautojai pamanė, jog beždžio- 
nės ieško vietos nakvynei. Trevanjovas buvo įsitikinęs, kad jos 
grįžta į sausumą, ir patarė sekti jų pėdomis, bet mundrukas nesu- 
tiko su juo. 

— Ne, mano pone,— kalbėjo indėnas, — neapsigaukit; beždžio- 
nės gali traukti sausumos linkui, bet lygiai taip pat gali nuo jos 
toiti. Juk joms vis vien kur nakvoti — ar ant žemės, ar virš van- 

dens, kad tik būtų medžių, kuriuose jos galėtų nakvoti. Daug 
sykių mačiau jas žaidžiančias medžiuose. Beždžionės labai mėgs- 
ta rinkti vaisius ir kokoso riešutus. 

— Įdomu, kaip jos miega?— paklausė Ralias.— Ar turi lizdus, 
ar paprasčiausiai tupi ant šakų? 

— O, tuo atžvilgiu jos ne tokios išpuikusios kaip mes. Lizduo- 
se miega tik patelės, o ir tai tik tuo metu, kai laukiasi mažylių. 
Paprastai visos miega medžiuose, užsikabinusios uodegomis už 
šakų. 

— Tai iš tikrųjų keisti padarai! — stebėjosi Ralias. 

— Net labai! Beždžionių gudrumas ir kurie ne kurie įpročiai 
verčia kartais manyti, kad jos apdovanotos žmogaus protu. Ne per 
seniausiai matėme, kaip jos gelbėjo į vandenį nupuolusią drau- 
gę. Bet dar įdomiau išvysti, kaip beždžionės įsigudrina skinti vai- 
sius, esančius nepasiekiamai aukštai. Jos uodegomis įsikabina vie- 
na į kitą ir šitaip priartėjusios prie vaisių nusiraško jų. 

— Tik ką matėm, kaip beždžionės buvo pakibusios ore lyg 
kokia grandinė, — pridūrė Trevanjovas.— Aš atsimenu, Mundi, tu 
berods buvai pasakojęs kažką dar įdomesnio. 

— Tiesa! Aš mačiau, kaip jos daro tiltą. 

— Papasakok, tai turbūt labai įdomu. 

— Grandinę jos sudaro taip pat, kaip šiandien jums teko ma- 
tyti. 

— Tačiau kokiam galui joms esti reikalingas tasai tiltas? 

— Dažniausiai tam, kad pereitų per kokį nors sraunų upelį. 

— Įdomu, kaip jos tai padaro:— klausinėjo Ralfas. 

— Labai paprastai — atsakė indėnas.— Jos pasirenka po vie- 
ną storą medį abiejose upelio pusėse. Paskui sudaro grandinę, 
kaip jau matėte. Pirmoji pakimba po vienu iš pasirinktų medžių 
ir supasi tol, kol paskutinei beždžionei pasiseka įsikibti į kitoje 
upelio pusėje esantį medį. Kai joms tai pavyksta — tiltas pastaty- 
tas. Tuomet ligoti, seniai ir patelės su vaikais mikliai perbėga daug 
stipresnių savo draugų kūnais. Visoms persikėlus, pirmutinė bež- 
džionė, kuri buvo tilto pradžioje (dabar pabaigoje), paleidžia ša- 
ką ir lekia į vandenį. Tai pavojinga, nes tuoj pat kitų beždžionių 
kūnais ji įlipa į medį. O šios irgi padaro tą pat ir šitaip visos per- 
sikelia į kitą upės pusę. 

— Puiku, ką ir sakyti! — sušuko Tomas Tiperaras.— Ar nete- 
ko tau, Mundi, matyti, kaip jos šoka nuo medžių? 

— Mačiau, viena nušoko net iš šimto pėdų aukštumo palmės. 

— Ir, suprantama, užsimušė? 

— Nieko panašaus! Nespėjus paliesti žemės, vėl šoko į kitą 
tokį pat medį. 

— Tai pokštas, nieko sau! 

— Išties kaip gaila, kad mūsų raumenys nėra tokie elastin- 
gi! Tik vienas Dievas težino, kas mūsų laukia. Tad melskime 
Dievą prieš suguldami, kad greičiau nutrauktų mūsų kančias. 

Pasimeldeę visi įsitaisė, kaip kas sugebėjo, kad geriau pailsėtų 
ir įgytų naujų jėgų. 


X 


Vidurnaktis. Mūsų keliautojai iaip kietai miegojo, lyg būtų 
buve nerūpestingi piliečiai, gulintys šiltuose savo pataluose. Ai- 
ris ir negras garsiai knarkė. Umai tą duetą nutraukė lūžtanti šaka, 
ant kurios buvo įsitaises Tomas Tiperaras. Paskui pasigirdo riks- 
mas ir toks vandens šliokštelėjimas, lyg kažkas sunkus būtų 
nupuoles iš viršaus į vandenį. Visi sukilo; nespėjus jiems atsipei- 
kėti, dar kartą nuaidėjo riksmas ir, visų nuostabai, vėl kažkas 
nukrito į vandenį. 

Tikrinant neatsiliepė tik Maziejus ir airis. 

Užtat iš vandens pasigirdo jų klyksmas; jie lyg trokšdami 
šaukėsi pagalbos. 

— Kas yra? Kas atsitiko? Maziejau! Tomai! — šaukė iš visų 
pusių. 

— Ai, ajai! Padėkit! Skęstu! 

— Gelb... Gelbėkite! — maldavo negras, 0 jo balsą vos gali- 
ma buvo pažinti.— Gelbėkite, aš skęstu! 

Padėtis buvo rimta. Visi žinojo, kad Tomas Tiperaras nemoka 
plaukti. Ričardas su mundruku šcko į vandenį. 

Aplinkui vyravo visiška tamsa, nieko nesimatė, tačiau jeigu 
net ir būtų nušvitusi mėnesiena, jos šviesos spinduliai nebūtų 
galėję prasiskverbti pro medžių viršūnių, apipintų įvairių vijok- 
lių, tankmę. Trevanjovui su vaikais liko tik klausytis, kas dėjosi 
apačioje, vandenyje, iš kur be paliovos sklido kažkokie garsai ir 
siaubingas riksmas. | 

Ričardui ir indėnui tokioje tamsoje nelengva buvo gelbėti 
draugus. Kol jie apgraibomis ieškojo Tomo Tiperaro, O račę trau- 
kė iš vandens, negras visiškai neteko jėgų. Jis ir taip buvo nekoks 
plaukikas, o miegantis įkritęs į vandenį, iš baimės visiškai prara- 
do savivaldą ir vos laikėsi vandenyje. 

Žinoma, taip staiga pažadintam iš miego žmogui tokia vonia 
visiškai paraližavo ir šiaip silpną galvą. 

Iširaukę draugus iš vandens, Ričardas ir mundrukas nežinojo, 
ką su jais daryti. Iš pradžios ketino užtempti juos kamienu me- 
džio, nuo kurio tie nusirito, tačiau tokio sumanymo teko atsisakyti, 
nes vandens nesiekė nė viena šakutė, be to, kamieno žievė buvo 
apsitraukus 2ličia mase, nuo kurios rankos slidinėjo kaip stiklu. 
Dieną jie visi lipo viiokliais, tačiau dabar tokioje tamsoje nega- 
lėjo jų užčiuopti. 

Staiga Ričardui dingtelėjo išganinga mintis. 

— Numeskite mums gelbėjamuosius lankus, — sušuko jis. 

Jo prašymas buvo tučtuojau įvykdytas, lankai taip tiksliai 
numesti, jog jais iškart buvo pasinaudota, ir nukentėjusieji ga- 
lėjo nebijoti nuskęsti. Vėliau jie rado ir vijoxlį, kuriuo visi įlipo 
į medį. 

Po kurio laiko paaiškėjo, kad visa nelaimė įvyko dėl Tomo 
Tiperaro neatsargumo; jis nepanoro prisirišti, todėl miegodamas 
nusirito į vandeni. Krintančio airio riksmas prikėlė negrą, kuris 
nusigandęs neteko pusiausvyros ir nukrito paskui airį. 

Mundrukas, supykęs ant draugų, kadangi šie sutrukdė jam 
miegą ir privertė sušlapti, kad nepasikartotų panašus atsitikimas, 
stipriai abu pririšo; dabar jie ir labai norėdami nebebūtų galėję 
antrą kartą nukristi. 

Visa kita diena praėjo žvalgant. Nors keliautojai vos tik 
per šešis šimtus žingsnių nutolo nuo savo medžio, tai juos taip 
nuvargino, lyg būtų nuėję dvidešimt mylių sausuma. 

Sunku net įsivaizduoti, kokiais tankumynais jiems teko skverb- 
tis. Tai buvo medžių ir įvairių augalų raizginys. Čia buvo įvairių 
palmių ir nendrių krūmų, perdėm apaugusių aštriais spygliais. 
kurie skaudžiai dūrė. 

Jau saulė leidosi, kai Ričardas su mundruku, pasiekę toli- 
miausias vietas, grįžOo su liūdna žinia. Aplinkui buvo tik vanduo; 
sausumos jie niekur nepastebėjo. Indėno tvirtinimu, iš kurių ne 
kurių požymių matyti, jog žemė dar labai toli. Tą spėliojimą 
patvirtino ir smarki vandens srovė. Nusiminė keliautojai, nebe- 
žinodami, ką daryti. 

Kaip tik šioje vietoje, anot žvalgų, perkasas baigėsi, ir už 
priešais esančio miško buvo platūs vandenys, kurių artimiausias 
krantas nuo jų nutolęs už keleto mylių. Tolumoje žaliavo medžių 
viršūnės, prie kurių Mundis pasiūlė visiems plaukti. 

— Kodėl?— nustebo Trevanjovas.— Juk mes negalim nuplauk- 
ti tokio didelio atstumo, 0 iš tų sultingų medžių valtį padirbti 
neįmanoma. Be to, nematant sausumos, kokia prasmė plaukti? 

— Mano pone,— tarė indėnas, — juk kitos išeities mes netu- 
rime; visa mūsų viltis — tasai vanduo! 

— Tačiau mes jo, rodos, pakankamai matėme. Juk už mūsų 
liko nemaža tokių plačių vandenų. 

— Tai tiesa, pone, tačiau ten vanduc tekėjo visai kita krypti- 
mi. Supraskite, juk tai po:vynis, ir jei grįšime, tai pateksime į 
upės versmę, kurioje žtsime. Kad ir kaip toli būtų sausuma, vis- 
gi, plaukdami į tą pusę, mes prisiartinsime prie jos. 

— Tačiau kaip mes perplauksime toki didelį plotą? 

— Plaukdami savo jėgomis. 

— Bet juk tu pats tvirtini, kad krantų beveik nematyti ir 
kad vanduo tyvuliuoja apie keletą mylių? .. 

— Taip, aš tuo įsitikinęs. 

— Tikiuosi, tu nemanai, kad mes galim nuplaukti tokį atstu- 
mą? 

— Kodėl gi ne? Juk mes turime gelbėjamuosius lankus, kurie 
laikys mus ant vandens. Jeigu jų pasirodys per maža, pasidirb- 
sime dar. 

— Jokiu būdu negaliu suprasti, kokiam galui plaukti, jei ten 
nesitikim rasti sausumos. 

— Sausumą mes rasime, tik ji labai toli. Būtinai turime plaukti 
ta kryptimi, kitaip niekuomet neišsikapstysime iš gapo, kur likę 
mirsime iš bado arba nuovargio. Mes ištisus mėnesius klajosime 
po mišką, nerasdami kelio. Paklausykite manęs, pone, saulei 
patekėjus turime plaukti toliau. 

Laivui sudužus, Trevanjovo ir indėno santykiai visiškai pa- 
kito. Dabar pastarasis buvo vyriausias vadas, o buvęs vadovas 
vykdė jo nurodymus. Taigi ir šį kartą jis nusileido. Auštant muū- 
sų keliautojai leidosi išvakarėse indėno nurodyta kryptimi. 

Aplinkui vyravo nepermatoma tamsa, nė vienas spindulys 
neprasiskverbė pro medžių tankmę. 

Lyg beždžionės keliautojai judėjo pirmyn medžių viršūnėmis, 
tačiau nuo tų gyvūnų jie gerokai atsiliko judesių miklumu. Po 
ilgos ir varginamos gimnastikos (jiems teko šokinėti, kopti į 
viršų ir šliaužti žemyn) jie priėjo miško pakraštį ir pamatė di- 
džiulį vandens plotą, apie kurį buvo pasakojęs Mundis. Pagaliau 
išėjus iš miško tamsos, jų akys išvydo šviesą ir galėjo pailsėti. 

— Man labai įdomu, ką tu dar sumanysi, kad perkeltum mus 
į aną pusę,— tarė Trevanjovas. 

— Juk as aiškinau, kad toliau mes plauksime. 

— Tai neimanoma, juk iki ano kranto ne mažiau kaip dešimt 
mylių. Vos galima įžiūrėti tuos medžius. 

— Ar nėra jau mūsų tiek nuplaukta po to, kai audra sulaužė 
laivą? 

— Tiesa, bet mes juk ne kartą buvom sustoję pailsėti, o da- 
bar turėsime išbūti be poilsio ne vieną dieną vandenyje. 

— Galimas daiktas, tačiau, jeigu to nepadarysime, mums teks 
penkis šešis mėnesius išbūti tuose medžiuose ir maitintis vien 
tik kokosų riešutais ar vaisiais. Mes galutinai neteksime jėgų 
ir viens po kito sukrisime į vandenį ar krokodilui į nasrus. 

Trevanjovas nebegalėjo prieštarauti teisingiems indėno žo- 
džiams. 

Liko tik gerai pailsėti ir pasirengti kitai dienai, tam tikslui 
buvo pasirinktas patogiausias medis. Nelaimei, jiems neteko so- 
čiai pavalgyti, nes paukštiena išvakarėse baigėsi, buvo likę tik 
riešutų. 

Kiek užkande, mundrukas su Ričardu ėmė rūpintis gelbėja- 
maisiais lankais. Jų laukė ilgas ir sunkus kelias, tad reikėjo ap- 
sidrausti. 

Tuo tarpu Trevanjovas šnekino vaikus. 

— Pažiūrėkite,— kalbėjo jis, rodydamas į vandenį, — apylinkė 
atrodo kaip ežeras. 

— Čia ir buvo ežeras, — įsiterpė indėnas, — jis tik padidėjo per 
potvynį. 

— Kodėl tu taip manai? 

— Daugelis požymių tai rodo. Pirmiausia, jeigu tai nebūtų 
ežeras, tai virš vandens stūksotų medžiai, o antra, štai ten aš 
matau piozoką —tai gana aiškiai įrodo čia esant ežerą. 

Kalbėdamas mundrukas parodė pora tamsių daiktų, kurių iki 
šiol nieks nebuvo pastebėjęs. Kiek atidžiau įsižiūrėjus, galima 
buvo aiškiai pamatyti du didelius paukščius, primenančius mūsų 
garnius. Jie buvo tamsūs, raudonais, saulėje žalia spalva atsi- 
spindinčiais sparnais. Keliautojai pastebėjo vieną kitą jų formos 
ypatybę, pavyzdžiui: viršutinėje kūno dalyje, ties sparnais, jie 
turėjo didelius aštrius prieauglius, lyg pentinus, o ilgos ir plonos 
kojos baigėsi tarsi didelėmis letenomis, kurios lyg keturkampės 
žvaigždės gulėjo horizontaliai vandens paviršiuje. Šie paukščiai 
keistai atrodė; jie ne skendo, o stovėjo vandens paviršiuje lyg 
ant ledo. Ypač nustebo keleiviai, kai šie leidosi bėgti į skirtingas 
puses, lyg tai būtų buvęs ne vanduo, o sausuma. 

— Nejaugi jie vaikščioja vandens paviršium?— klausinėjo ke- 
liautojai indėną. 

— Ne, — atsakė tas, — jie laksto vandens lelijomis, vadinamo- 
mis Viktorija Regija, kurių lapai primena didžiules keptuves. 

Paukštis, indėno pavadintas piozoka, gyvena Afrikoje ir Ame- 
rikoje. 

Keliautojai nė nepastebėjo, kaip indėnas nusileido į vandenį 
ir šakų priedangoje nuplaukė tiesiai prie paukščių, kurių vieną 
pagriebė už kojos. Kitas, garsiai surikęs, nuskrido į mišką. Kiek 

vėliau medyje suliepsnojo laužas, ir štai kepsnys gatavas. Už- 
kandę paukštienos, keliautojai atsigulė miegoti. 

Švintant visi sukilo ir leidosi į kelią. Indėnas kruopščiai ap- 
žiūrėjo gelbėjamuosius lankus, nes ir mažiausia skylutė galėjo 
sukelti liūdniausius padarinius. Mundis antrąkart rūpestingai kau- 
čiuku aptepė riešutų kevalus ir atidžiai patikrino sukabinimus, 
iš kurių faktiškai ir buvo sudarytas lankas. Ne itin linksmai nusi- 
teikę mūsų didvyriai leidosi į kelionę. Visiems buvo aišku, kad 
ir pats mundrukas Mažai tiki gera to kelio pabaiga. Didelę bež- 
džionę buvo nutarta palikti miške, nes ant pečių ją vilkti būtų 
buvę per sunku. 

Net Tomas Tiperaras atsisakė jos; jis negalėjo užmiršti, kaip 
beždžionė jo vos nepasmaugė plaukiant į mišką. Patylom jis 
išlipo iš medžio ir pats pirmas išplaukė. Keliautojai jau buvo 
gana toli, kai beždžionė apsižiūrėjo esanti palikta. Įsitikinusi, kad 
taip iš tikrųjų yra, ji pakėlė baisų triukšmą. 

Papūga, irgi palikta likimo valiai, nepanoro būti beždžionės 
draugijoje. Ji nuskrido paskui plaukiančius ir įsitaisė savo 
mėgstamiausioje vietoje — ant garbanotos negro galvos. Nors 
Maziejui tai buvo ne itin malonu, tačiau turėjo su tuo susitaikyti. 

Buvo bepradedąs kilti keliautojų ūpas; plaukti buvo gana 
lengva, jie jau yrėsi daugiau kaip mylią per valandą. Visą laiką 
plaukdami tokiu greičiu, jie galėjo tikėtis iki saulėlydžio pasiekti 
kitą krantą. 

Tačiau nuotaika greit pakito. Mundrukas suraukė antakius, ir 
keliautojai prarado viltį. Indėnas susijaudinęs dairėsi. Jo nerimu 
užsikrėtė Trevanjovas, kuris irgi ėmė dirsčioti atgal, tik jis ten 
nieko, be medžių viršūnių, nematė, o ir tos buvo vos įžiūrimos. 

— Ko tu vis dairais, Mundi?— paklausė jis indėną.— Gal 
mums vėl gresia koks pavojus? Aš nieko, išskyrus medžių viršū- 
nes, nematau, tačiau ir tos blankios. 

— Tas ir yra; greit Mes jų nebematysime ir tuomet... prisi- 
pažįstu, pone, reikalai bus prasti. Leisdamasis į kelią, aš visai 
apie tai nepamaniau. 

— Aš jau suprantu, ką tu nori pasakyti. Iki šiol tu plaukei 
orientuodamasis pagal medžių viršūnes, kurių nematydamas bi- 
jai paklysti? 

— Taip, mano pone. Tuomet tik Didžioji Dvasia galės mus 
išgelbėti. 

Umai jis nuskubėjo pirmyn; norėjo įsitikinti, ar sugebės plauk- 
ti tiesiai be orientyrų. Nuplaukęs apie šimtą sieksnių, jis apsi- 
dairė. Medis, kuriame jis nakvojo, buvo stačiai prieš jį. Bandy- 
mas pavyko, geriau negalima buvo ir tikėtis. Indėnas, atgavęs 
viltį sėkmingai pasiekti kitą krantą, vėl pagyvėjo. 

Nuraminęs savo bendrakeleivius, jis paprašė juos kiek gali 
greičiau plaukti paskui jį. Keletą kartų jis stabtelėjo ir pats sa- 
vimi nepasitikėdamas patikrino kelią. Paskutinį sykį sustojęs, jis 
patarė draugams laikytis greta viens kito, plaukti lėčiau, kad 
per daug nepavargių, kad netektų tiek daug laiko gaišti poilsiui, 
ir, svarbiausia, prašė nesišnekėtį, 

Visi be kalbų pakluso jo įsakymams. Tylą trikdė tik vandens 
pliuškenimas ir retkarčiais virš jų galvų pasigirstantis aro klyk- 
smas. 

Staiga Mundis priplaukė didelės beždžionės lavoną, ir Uistiti, 
sėdinti ant Ričardo pečių, gailiai sustaugė. Ji visa drebėjo many- 
dama, kad ir jai turbūt gresia panašus likimas. Kadangi nieks į 
ją nekreipė dėmesio, tai greit nurimo, ir vėl įsivyravo tyla. 

Praėjo dar pusvalandis. Staiga Uistiti išsiiempė ir vėl sustūgo. 

Susidomėję beždžionės nerimu, plaukėjai apsidairė ir už kelių 
žingsnių pamatė kitos beždžionės lavoną, — matyt, ežere nusken- 
do kelios beždžionės. 

Tačiau indėnas buvo kitokios nuomonės ir patarė sustoti. 
Plaukdamas pro pirmos beždžionės lavoną, jis buvo pastebėjęs 
tam tikrus požymius, kuriuos turėjo ir kitos beždžionės lavonas. 
Žodžiu, jie antrą kartą susidūrė su tuo pačiu lavonu. Ta aplinky- 
bė aiškiai rodė, kad jie iškrypo iš tiesaus kelio ir padarę ratą 
vėl grįžo į tą pačią vietą; beždžionės lavonas, vien vandens sro- 
vės varomas, nebūtų galėjęs jų pavyti. 

— Mes pakiydome, pone,— tarė mundrukas.— Prieš pusvalan- 
dį mes buvome toje pačioje vietoje. Turbūt tokia buvo Didžiosios 
Dvasios valia. Čia pasilikti neįmanoma, turime plaukti atgal prie 
medžių. 

— Juo labiau kad dabar nėra sunku juos pasiekti — pritarė 
Trevanjovas. 

Mundrukas abejodamas palingavo galva. Trevanjovas susi- 
mąstė. Jis suprato, kad jie veltui visąlaik sukinėjasi vienoje vie- 
toje, ir jeigu reikalai nepagerės, tai negreit pasieks medžius. 

Indėnas dažnai dairėsi iškilęs iš vandens, lyg medžioklinis 
šuo uostė orą. Susirūpinęs jo veidas nežadėjo nieko gero; drau- 
gų Nnusiminimas pasiekė kraštutinumą, kai indėnas ant nugaros 
užsiveItė beždžionės lavoną, o tai buvo ženklas, kad jų dar lau- 
kia ilgas, nežinomas kelias. Mundis prašė bendrakeleivius neatsi- 
likti, ir šie, nors jis kartą jau buvo juos apvylęs, prašymo paklau- 
sė, nes juk kitos išeities ir neturėjo. 

Su gelbėjamaisiais lankais jie galėjo ilgai išsilaikyti vandeny- 
je, o ir troškulį įstengė lengvai numalšinti, bado kol kas nejuto. 
Jie buvo gerai užkandę keptos paukštienos bei riešutų. Bet kas 
bus toliau? Štai kas vertė susimąstyti. 

XI 


Tuo tarpu nebuvo ko ir svajoti perplaukti ežerą; reikėjo tik 
kuo greičiausiai iš jo išsikapstyti. Keliautojams nebuvo skirtumo, 
iš kurios pusės priplauks mišką, tačiau tai padaryti sekėsi neleng- 
vai. Matydami savo vadovo susirūpinimą, keliautojai atspėjo, kad 
vargu nusikapstys iki apsemto miško. Jie galėjo sukinėtis tuose 
vandenyse, kol neteks jėgų, ir tuomet neišvengiamai jų laukė 
badas ar mirtis. Bejėgiai, negalintys apsiginti, jie pateks kokiam 
nors grobuoniui į nasrus arba bus sudraskyti plėšriųjų paukščių. 
Aro, praskridusio viršum jų galvų, klyksmas buvo lyg nugalėtojo 
džiūgavimas; atrodė, kad baisusis paukštis neabejoja jų pražū- 
tim. 

Vidurdienis. Iš pat ryto dangus buvo apsiniaukęs, ir saulės 
visiškai nebuvo matyti. Tik ūmai prašvito, ir mundrukas pagy- 
vėjo. 

— Jeigu saulė pasirodys, pone, tai viskas bus gerai, — atsakė 
jis, Trevanjovo paklaustas.— Kol kas iš jos nėra naudos, tačiau 
po valandos pasirodys šešėlis, ir tuomet mes drąsiai plauksime 
pirmyn. Nebijokite, iki vakaro mes išsikapstysime iš čia. 

Galima įsivaizduoti, kaip visus pradžiugino indėno žodžiai. 

— Man rodos, — tęsė mundrukas,— ne pro šalį būtų stabtelėti 
pailsėti, kol paaiškės kryptis. Plaukdami mes galim dar labiau 
nuklysti. 

Nuvargę plaukikai mielai sutiko su indėno pasiūlymu. Mun- 
drukas dar kartą kilstelėjęs apsidairė, ar nematyti medžių, o įsi- 
tikinęs, kad niekur nieko nesimato, vėl leidosi plaukti. 

Praslinko dar valanda. Plaukikai ilsėjosi vandens guolyje lyg 
žaliuojančiame lauke, nenuleisdami akių nuo dangaus; nuo jo 
vienintelio dabar priklausė jų likimas: užslinktų debesys, ir jų 
padėtis dar pabiogėtų, nes ilsėdamiesi ilgai užtruko. Mundrukas 
irgi stebėjo dangų, stengdamasis nustatyti saulės kryptį. 

Umai jis paprašė visų laikytis ramiai ir nejudėti; kai vandens 
paviršius pasidarė visai lygus, išsiėmė iš kišenės peilį, pastatė 
jį statmenai vandens paviršiuje lyg mokslininkas, kuris baimin- 
gai stebi savo bandymą. Netrukus vandenyje jis įžiūrėjo krin- 
tantį peilio šešėlį ir buvo visiškai patenkintas. Iš pradžių tas še- 
šėlis buvo vos Žymus, tačiau vėliau vis ilgėjo. Iš to šešėlio nusta- 
tęs pasaulio šalis, indėnas įsikišo atgal peilį ir nuplaukė į rytus, 
prašydamas visus jį lydėti. Protarpiais sustojęs jis pakartodavo 
savo bandymą su peiliu, kad įsitikintų, ar plaukia teisinga kryp- 

timi. Netrukus tų bandymų nebereikėjo, nes akiratyje pasirodė 
miškas. 

Saulė jau leidosi, kai jie priplaukė mišką ir įsiropštė į medžius. 
Jeigu jie nebūtų buvę taip nuvargę ir skubėję greičiau išlipti iš 
vandens, tai būtų pastebėję, kad atsidūrė toje pačioje vietoje, ku- 
rioje praleido ir aną naktį. 

Paskendusi beždžionė, kurią Mundis rado upyne, buvo jiems 
vakarienė. Lipant į medį, atsitiko gana įdomus dalykas, kurio 
negalima nutylėti. Iš medžio pasigirdo kažkokie keisti garsai, pri- 
menantys beždžionės Koaitos riksmą. Iš tiesų juos džiaugsmingai 
pasitiko paliktoji beždžionė. Koaita buvo tokia laiminga jiems 
grįžus, jog net pyktis išgaravo. 

Beprasmio plaukiojimo nuvarginti keliautojai ilsėjosi medyje 
iki kito vidurdienio. Ateitis jiems kėlė vien pasibaisėjimą. 

Tačiau, pailsėjus nuvargusiam kūnui, nurimo ir nervai, tad 
mūsų keliautojai pažvalėjo. Netrukus jie vėl ėmė tartis ieškoda- 
mi išeities iš susidariusios sunkios padėties. Gal vėl leistis į ke- 
lionę? Gal pabandyti dar kartą perplaukti ežerą? Tik, deja, vil- 
čių nebuvo daugiau negu pirma. Ir šįkart jie galėjo paklysti; tuo- 
met kelionė baigtųsi daug liūdniau. Visi kalbėjo, ginčijosi, išsky- 
rus indėną. Mundrukas savo nuomonės nesakė; jo tylėjimas ir 
niūri išvaizda aiškiai rodė, koks jis buvo susikrimtęs dėl vaka- 
rykščios nesėkmės. Nors niekas jam nepriekaištavo, bet pasiti- 
kėjimas juo labai sumažėjo. 

Šį kartą veiksmų planą sukūrė pats Trevanjovas. Visi buvo 
vienos nuomonės, jo? sausuma yra kitoje ežero pusėje, todėl 
reikėjo žūtbūt ją pasiekti. Plaukti daugiau niekas nesiryžo. Eiti 
medžių viršūnėmis irgi nebuvo prasmės, nes, nors visame kelyje 
medžiai būtų greta viens kito, tokiai kelionei prireiktų savaičių, 
o gal net mėnesių. Tuo tarpu pritrūktų maisto. 

Kadangi perpleukti ežerą ar keliauti medžiais buvo neįma- 
noma, tad beliko plaukti miško pakraščiu, medžių paunksnėje, kad 
prireikus medžiuose galima būtų pailsėti ir praleisti naktį. Toks 
sumanymas buvo visų vienbalsiai priimtas. Net indėnas pripažino, 
kad jis daug sėkmingesnis negu jo vakarykštis. 

Tokiam sumanymui nereikėjo iš anksto ruoštis; pakako tik 
apsijuosti gelbėjamaisiais lankais, sulipti į vandenį ir visą laiką 
plaukti medžių paunksnėje. 

Negaišdami laiko, visi leidosi kelionėn. Plaukdami vieną my- 
lią per valandą, keliautojai būtų galėję nusigauti dešimt dvylika 
mylių per dieną ir po dviejų trijų dienų būti kitoje ežeroje pusė- 
je, todėl apgailestavo, kad Neįstengs plaukti be sustojimų. Tai 
buvo neįmanoma, kartkartėmis turėjo daryti pertraukas ir laiky- 
damiesi už šakų ilsėtis. 

Be to, plaukti trukdė milžiniškos vandens lelijos, kurios jau 
buvo pirma minėtos. Apskriti jų lapai gulėjo vandens paviršiuje 
arti viens kito, stori stiebai buvo taip tarpusavy susipynę, jog 
praplaukti pro juos nebuvo jokios galimybės. Šiomis lelijomis 
buvo užaugę gana dideli plotai. Dėl tos priežasties plaukikams 
dažnai tekdavo daryti gerą lanką į šalį. Taigi visiškai supranta- 
ma, kodėl jie per dieną nuplaukė vos tris mylias. 

Keliautojai dažniausiai sustodavo ne dėl nuovargio ar vėlaus 
meto, o dėl alkio. 

— Aš labai noriu valgyti, pone, — prabilo mundrukas,— reikė- 
tų pagalvoti apie vakarienę. 

— Tačiau ką gi mes turėsime vakarienės?:— paklausė Trevan- 
jovas.— Medžių čia daug, bet jie be lapų, ir nieko daugiau juose 
nematyti. Ką gi mes valgysim? 

— Turėsime pieno, jeigu leisite apsistoti mano nurodytame 
medyje, esančiame visai netoli nuo tų vietų. 

— Pieno?! — sušuko nustebęs Tomas Tiperaras.— Nejaugi, 
Mundi, tau patinka mus erzinti? Kokio čia gali būti pieno, kai 
mums reikėtų nueiti mažiausia šimią mylių, kad pasiektume kar- 
vės uodegą. 

— Tu labai klysti, Tomai. Gapo, lygiai kaip ir sausumoje, esa- 
ma karvių, tik be kojų ir uodegų, — jos nepaprastos. Jų čia labai 
daug. Turbūt esi jų matęs, kai plaukėme upe. 

— Suprantu, tu greičiausiai turi galvoje jūros karvę?— pa- 
klausė Tomas, numanydamas, jog indėnas mini jūros šunų gimi- 
nės vadinamąją lamantiną, dažną Amazonėje.— Tačiau, — tęsė ai- 
ris — ją pamelžti plaukiančią būtų per gudrus dalykas. Kitas rei- 
kalas, jeigu mes ją pagautume! Tačiau ir tuo atveju ne pienas 
būtų galvoje, nes tuomet rūpėtų pasigardžiuoti jos mėsa. 

— Štai ten,— pasakė mundrukas, rodydamas į medžių viršū- 
nes, — stovi karvė, kuri aprūpins mus ne tik pienu, bet ir duona. 
Nejaugi jūs dar nepastebėjote masarandubo? 

Visi pažvelgė indėno nurodyta kryptimi. Iš pradžių niekas 
nieko nepaprasto nepastebėjo. Iš vandens kilo ištisa lapų siena. 
Tai šen, tai ten iš lapų gausybės išsiskirdavo vieno kito medžio 
viršūnė. Klausydami vadovo nurodymų, keliautojai galiausiai pa- 
stebėjo ypatingą medį, kuris buvo tiek už kitus aukštesnis, jog 
atrodė lyg milžinas tarp pigmėjų. 

Tai ir buvo amazoninis masarandubas, vienas iš žymiausių 
medžių netgi tokiame miške, kuriame esama įvairiausių Nnepap- 
Iastų augalų. 

Tik Trevanjovas su Ričardu žinojo, kaip tas medis gali duoti 
jiems pieno ir duonos; kitiems tai buvo visai nesuprantama. Pra- 
džiugęs jaunuolis žiūrėjo į medį, žadantį jam gerą vakarienę. 

— Masarandubas — tai garsusis Palo de vacaū, arba medis— 
karvė. Kitur jis žinomas kaip Arbo! del Leche, kitaip — pieno 
medis, augantis Pietų Amerikoje. Humboltas aprašo jį Galacto- 
cendron vardu, o kiek vėliau botanikai jį pavadino Brosimum. 
Jis priklauso tai pačiai dilgynių giminei kaip ir duonos medis. 
Keisčiausia, jog tai giminei priklauso ir garsus ančaras — mirties 
medis. Reikia pripažinti faktą — kaip vienoje šeimoje būna gerų 
ir blogų vaikų, lygiai taip medžių giminėje vieni tiekia sveiką 
maistą, o kiti savo sultyse kaupia pikčiausius nuodus. 

Masarandubas — tai ne vienintelis vadinamųjų pieno medžių 
atstovas. Tai giminei priklauso ir kiti medžiai, kurių sultys pa- 
našios i pieną ir yra bemaž nekenksmingos. Vienas kitas iš jų 
duoda labai gardų ir maistingą pieną, pavyzdžiui, Glusia, liutikų 
giminės, ir kt. 

Masarandubas — tai vienas iš didžiausių Amazonės pakrančių 
medžių. Jis esti daugiau kaip dviejų šimtų pėdų aukščio, be to, 
jo viršūnė turi milžiniško bokšto pavidalą. Jo rąstai būna šimto 
pėdų ilgio. Tai ypač siiprus medis. 

Masarandukas, kaip ir daugelis Amerikos medžių, auga vie- 
nas, todėl mylios kelyje užtikti galima tiktai du tris ir labai 
retai šešetą panašių medžių; jį lengva pažinti iš raudonos šiurkš- 
čios žievės, iš kurios indėnai samina tamsiai raudonus dažus. 
Jo vaisiai obuolio didumo, labai sultingi ir skanūs. Tą medį ir 
turėjo galvoje mundrukas, žadėdamas draugams duonos. Tačiau 
svarbiausias dalykas —ne vaisiai, o medžio sultys; pakanka 
ipjauti žievę, ir iš ten ištrykšta baltas, tirštas skystis, panašus į 
pieną. Jeigu ne balzamo kvapas, tai būtų galima pamanyti, jog 
tai tikras karvės pienas. Kiek pabuvusios, sultys tirštėja ir darosi 
panašios į sūrį. Kad jos netirštėtų, reikia įpilti į jas vandens. 
Čiabuviai geria jas su ryžių duona. Šios sultys vartojamos ir su 
arbata, kava bei šokoladu. Daugelis dėl balzamo aromato jas 
vertina labiau nei tikrą grietinėlę. 


Masarandubo pienas Pietų Amerikoje plačiai vartojamas įs- 
panų ir portugalų. Jis niekad niekam nepadarė žalos, todėl pieno 
medis priskiriamas ne vien tik prie pačių vertingiausių labda- 
ringos gamtos kūrinių. 

Prie tokio medžio ir prisiartino mūsų keleiviai. Jis niūksojo 
miško gelmėje, todėl nuo pakrantės teko prie jo plaukti kokius 
du šimtus jardų. Kaip ir galima buvo numatyti, medžio kamienas 

ir šakos buvo apsivyniojusios įvairiais augalais, iš kurių daugu- 
ma buvo vijoklių giminės lianos, kuriomis keliautojai lengvai įli- 
po į medį ir puikiai įsitaisė. Stori, pailgi lapai su aštriais galais 
dengė juos nuo saulės. Medyje buvo daugybė prinokusių vaisių, 
kurie visiems labai patiko. Antra vertus, jeigu jie būtų buvę ir 
neskanūs, tai ir tuomet alkani ir nuvargę keliautojai būtų laikę 
juos puikiais. 

Mundis pirmiausia skubėjo pavaišinti draugus, tam tikslui jis 
savo peiliu padarė apie pusę tuzino pjūvių pieno medžio žievėje 
ir prie kiekvieno pastatė sapukajos riešutų kevalus, kuriuos at- 
rišo nuo gelbėjamųjų lankų. Tos operacijos rezultatų neteko ilgai 
laukti. Nepraėjo nė dvidešimt minučių, ir visi keliautojai skaniai 
valgė puikią grietinėlę. 

Visi buvo tokie patenkinti taip pasistiprinę, jog niekam ne- 
rūpėjo rytdiena, be to, indėnas garantavo, kad jie ir rytoj gaus 
tokio pat skanaus maisto. 

Sulaukę tokios netikėtos pagalbos, keliautojai įsitikino, kad 
likimas jų neskriaudžia ir saugo nuo visų pavojų, tykančių kelio- 
nėje. Visi šnekučiavosi gerai nusiteikę. Svarbiausias pokalbio 
objektas buvo, žinoma, medis, tą vakarą juos priglaudęs ir pa- 
valgydinęs. Ričardas papasakojo apie Parą, kur negrės turgavie- 
tėje pardavinėja ne vien to medžio vaisius, bet ir pieną, kuris 
prireikus atstoja klijus. Ar lūžtų gitara, ar smuikas, ar sudužtų 
porcelianas, pakanka patepti juos mMmasarandubo sultimis, ir daik- 
tas sulimpa, be to, suklijuotas puikiai išlaiko karštį ir drėgmę. 

Kita tų sulčių ypatybė — jų galima prisunkti ir po to, kai me- 
dis būna nukirstas. Lentpjūvės darbininkai kelis mėnesius iš jo 
gauna grietinėlės kavai. Ir po savo mirties masarandubas duoda 
pieno, ko nedaro karvės. 

Saulei nusileidus, visi nutarė, kad atėjo poilsio metas. Bet 
vos pradėjo ruoštis nakvynei, staiga naujas įvykis sukliudė jiems 
sugulti. 

Kol draugai plaukė miško pakraščiu, Koaita buvo likus medy- 
je. Net jos mėgstamasis Tomas ja nesirūpino. Plaukikai tikėjo- 
si, kad beždžionė ir be jų pragyvens užlieiame miške, todėl nė 
kiek neapgailestavo ją palikę, tačiau visai arti išgirdę jos riks- 
mą, visi labai nudžiugo. Netrukus Koaita pasirodė jų medyje ir 
pirmiausia puolė prie Tomo. Pasirodė, jog beždžionė, stebėdama 
plaukėjus, sekė juos medžių viršūnėmis. Visi džiaugėsi Koaita, 
ir kiekvienas stengėsi ją paguosti. 

Pasimeldę Dievui už išsigelbėjimą, keliautojai sugulė miegoti. 
Kitą dieną vėl išplaukė. Kaip ir praėjusią dieną, jų kelionę trukde 
Viktorijos Regijos krūmai; kad ir kaip stengėsi, iki vidurdienio 
jie nuplaukė vos iris mylias. Atsisukę vis dar aiškiai matė masa- 
randubą, kuris ligi pat vakaro, nuplaukus apie dešimt mylių, vis 
dar buvo matomas. 

Saulei leidžiantis, jie sustojo. Bet aplinkui nesimatė nė vieno 
tinkamo medžio, kuriame būtų buvę galima pailsėti. Tarp susi- 
glaudusių medžių neįmanoma buvo rasti nė vienos didelės hori- 
zontalios šakos, ant kurios būtų buvę patogu įsitaisyti nakvynei. 
Kitos išeities nebuvo, teko nakvoti vandenyje. Padėtis buvo ga- 
na nemaloni, be to, indėnas žinojo, jog tokia nakvynė gali labai 
blogai baigtis. Praleisti naktį vandenyje netgi tropikuose buvo 
itin pavojinga. Reikėjo žūtbūt kaip nors įsitaisyti medžių viršū- 
nėse. 

Nors ir su dideliu vargu, jie taip ir padarė. Šakos buvo tokios 
plonos, jog ant jų atsigulti nebuvo vilties; teko visą laiką laiky- 
tis ir stengtis nemiegoti, kad nenukristų į vandenį. 

Auštant baigėsi tas vargas. Jie vėl leidosi kelionėn, tačiau 
plaukė taip lėtai kaip niekad, nes jėgos vis ėjo silpnyn, o kliūčių 
dėl įvairių augalų daugėjo. Įlanka jau prie pat krašto buvo pri- 
augusi vandens augalų. Prie visų nelaimių prisidėjo dar ir alkis, 
kuris juos stipriai kamavo. 

Staiga už kokio ketvirtadalio mylios vandens paviršiuje jie 
pastebėjo keistą daiktą. Jo ilgis siekė apie dvylika jardų. Jo 
aukštis nuo vandens paviršiaus siekė apie šešias pėdas. Tas keis- 
tas radinys buvo tamsios spalvos, panašus į sausą dumbluotą 
seklumą, kurioje riogsojo kažkokie dideli mietai. Plaukikai apsi- 
džiaugė. Jie taip troško, jog tai būtų ne sekluma, o tikros žemės 
lopinėlis. Turbūt tai tik sala, nes ją iš visų pusių supa vanduo. 
Niekis! Tegu tiktai būna, nesvarbu, kokia toji sausuma, kad tik 
galėtų joje išsimiegoti taip, kaip dar nebuvo miegoje nuo gala- 
tėjos lūžimo dienos. Be to, šį salelė liudija nebetoli esant ir patį 
žemyną. 

Pakilęs iš vandens, mundrukas atidžiai stebėjo šią tamsią dė- 
mę; jis paaiškino draugams, jog toji sala dar labai toli. Nepai- 
sydami tos nemalonios žinios, plaukėjai nenusiminė ir iš visų 
jėgų stengėsi arčiau priplaukti prie to tamsaus daikto, suteikusio 
jiems tiek daug vilčių. Staiga tai, ką jie laikė mietais, atsiskyrė 
nuo žemės, ir paaiškėjo, jog ten būta paukščių, kurie, ištiesę savo 

plačius trikampius sparnus, ėmė skraidyti virš keliautojų galvų 
ir klykdami reiškė tikrą nuostabą. Tų paukščių buvimas patvirti- 
no nuomonę, jog tamsi dėmė — tikrai sausumos plotelis. 

Tačiau, kai jie priplaukė dar arčiau prie tamsaus daikto ir 
kai iki jo liko vos šimtas jardų, visi suprato, jog skaudžiai apsi- 
gavo. 

— Tai ne žemė! — sušuko indėnas.— Tai nei sala, nei seklu- 
ma, Nei kita kokia sausumos dalis, o paprastas medis! 

— Ką tai reiškia?— paklausė Trevanjovas. 

— Senas medis, manguba, išdžiūvo ir išvirto, jo šakos seniai 
aplūžo, o kamieną čia atnešė vandens srovė. 

Niekas nesuprato indėno. Jo žodžiai buvo aiškūs tik Ričardui. 

— Tai išvirtusio medžio kamienas, dėde,— pasakė jis,— iš to, 
kaip jis laikosi vandenyje, matau, jog tai tikrai manguba, kaip 
tvirtina Mundis. Matyt, Viktorijos augalai neleidžia jam toliau 
plaukti. 

Tą jo aiškinimą nutraukė patenkinto indėno šūksnis; jis kaž- 
ko labai džiūgavo. 

— Dieve mano! — sušuko jis, iškildamas iš vandens.— Mano 
pone, juk mundrukas visiškas beprotis! Kur jo galva? Turbūt ji 
paskendo gapo kartu su galatėja. 

— Švenčiausia Dievo Motina! Kas jam pasidarė?— paklausė 
Tomas Tiperaras, kurio veide, kaip veidrodyje, atsispindėjo indė- 
no džiaugsmas.— Ar tik ne sausumą jis mato? 

— Kas nutiko, Mundi? Kodėl tu vadini save bepročiu? 

— Tik pamanykite, mano pone, koks aš buvau kvailas, kad, 
pamatęs plaukiantį medį, taip nusiminiau! Ir dar kokį medį! Mil- 
žinišką mangubą, iš kurios galima mums visiems padirbti pui- 
kiausią valti. Garbė Didžiajai Dvasiai, mes išgelbėti! 

Tik dabar visi suprato indėną ir labai nudžiugo išgirdę jo 
žodžius. 

— Tikrai, — sušuko Trevanjovas,— čia tai, ko mums taip rei- 
kėjo. Iš to didelio medžio mes sugebėsime padirbti valtį. Garbė 
Dievui! Dabar aš galiu tikėtis vėl pamatyti savo mylimąją An- 
gliją! 

Tuoj pat plaukikai ėmė ropštis ant plaukiančio medžio kamie- 
no. Deja, jiems nelabai sekėsi, nes kliudė gelbėjamieji lankai, 
tad ne kartą vėl nuslysdavo į vandenį. Be to, buvo sunku įveikti 
aukštą kamieną, iškilusį maždaug per šešetą pėdų. Tačiau var- 
gais negalais visi užsirioglino ant kamieno ir ėmė jį tyrinėti. 
Tai buvo vadinamasis bombakmedinių šeimos medis, giminingas 
baobabui ir popiermedžiui. 

Amerikinis bombakmedis esti kelių rūšių. Tokie medžiai la- 
bai vertingi. Pavyzdžiui, iš mangubos, augančios Amazonės pa- 

krančių miškuose, kamieno dirbamos valtys. Iš vieno kamieno 
padirbama didelė valtis, į kurią sutelpa dvidešimt statinių cuk- 
raus ir nemaža indėnų igula. Lengvumas — tai būdingiausia to 
medžio savybė, todėl laivų statybai jis yra itin vertingas. 

Manguba ir kiti jam giminingi medžiai turi keistą ypatybę: 
iš jų kamienų dažnai išauga didelės išaugos. Kartais popiermedy- 
je galima rasti net dvi tokias išaugas, apaugusias žieve kaip ir 
pats medis. Jos atrodo lyg arklidės lovys. Kartais šios išaugos 
būna net penkiasdešimties pėdų aukščio. 

Popiermedis (Populus angulata) ir Misisipės kiparisas (ToxoO- 
sium disctichum) turi tokią pačią ypatybę. 

Manguba yra vienas iš įdomiausių Pietų Amerikos miškų me- 
džių. Milžiniškas jos ūgis, keistos išaugos, pilkai žalia žievė, di- 
džiulės šakos ir puiki lapija — visa tai drauge išskiria mangubą 
net tokiame miške, kur augalų karalystė esti labai įdomį ir įvairi. 

Kaip tik ant tokio medžio kamieno, seniai netekusio šakų, 
mūsų keliautojai rado sau prieglaudą. 

"Turėtume pasakyti, kad svečiai nėra niekad taip greit pali- 
kę nė vienos nevaišingos šeimininkės, kaip mūsų keliautojai spru- 
ko nuo juos priėmusio medžio. 

Skaitytojui, suprantama, pasirodys keista, kad jie taip skubiai 
paliko savo prieglaudą, iš pradžių taip juos pradžiuginusią, juo 
labiau kad to sprukimo priežastis buvo gyvūnėlis, ne didesnis 
už skruzdę. Užsirioglinę ant kamieno, keliautojai ėmė atidžiai jį 
tyrinėti. Trevanjovas suko galvą, kaip geriau būtų jį sunaudoti: 
ar paleisti kamieną plaukti su burėmis, — o tam reikia įdėti daug 
triūso, — ar irtis, — tai daug paprasčiau. 

— Tokandeira! Tokandeira! — staiga suriko indėnas, ir jo bal- 
se buvo girdėti siaubas. Jo draugai baisiai nusigando. Visi su- 
žiuro indėno rodoma kryptimi. Kitame kamieno gale, tarp dviejų 
išaugų, žievė staiga pasikeitė. Ji pasidarė raudona kaip kraujas 
ir tarsi drebėjo. 

— Tokandeira! — kartojo Mundis, rodydamas į tą vietą. 

— Nejaugi šie raudoni gyvūnėliai tave taip išgąsdino?— už- 
klausė Trevanjovas. 

— Taip. Tik ar jūs žinote, kas tai per gyvūnėliai? 

— Tai skruzdės! 


— Taip, mano pone, tai baisios skruzdės. Mes jas išjudinome. 
Dėl mūsų svorio manguba paniro, ir vanduo užliejo jų lizdus. 
Tai jas išvarė laukan, ir dabar jos piktesnės už velnią. Dieve 
mano! Reikia greičiau bėgti nuo jų, nes per dešimt minučių mūsų 
kūne neliks sveikos vietos — viskas bus sukandžiota. 

— Tai tikra tiesa, dėde, — pridūrė Ričardas, — Mundis neklys- 
ta. Jeigu užpuls šie gyvūnėliai, tai mus mirtinai sukandžios. Rei- 
kia greičiau šokti į vandenį. 

Balsas, kuriuo buvo tai pasakyta, ir veido išraiška aiškiai Io- 
dė, kad tai buvo tiesa. Tuo tarpu gyvūnėliai tarsi plati juosta 
artėjo prie keliautojų. 

Laimė, niekas nebuvo nusiėmęs gelbėjamųjų lankų, todėl ne- 
trukus vėl visi buvo vandenyje. Dabar reikėjo pagalvoti, ką da- 
ryti toliau. Niekas nė nemanė, kad skruzdėms galima būtų už- 
leisti tą sausą medį. Mundrukas įtikino draugus, jog skruzdės 
vandenyje jų nepersekios, todėl, vos keletą pėdų nuplaukę nuo 
medžio, jie sustojo savo padėties apsvarstyti. 

Reikėjo žūtbūt išvyti skruzdes ir užvaldyti mangubą. Tuo 
tarpu gyvūnėliai apspito medžio žievę. Tarpais jie judėjo ištiso- 
mis kolonomis, lyg į mūšį žygiuojantys kareiviai. 

Mundrukas rimtai susimąstė. 

— Kaip mums jų atsikratyti?— paklausė Trevanjovas. 

Inčėnas tylėjo. Jis dar neužmiršo pirma gautos pamokos, pa- 
tardamas perplaukti baseiną. 

— Pabandykime sukurti laužą; ugnis greit sunaikins visus 
gyvūnus, — patarė Tomas Tiperaras. 

— Tik pamanyk, Tomai, ką tu kalbi. Juk jeigu ugnis išnai- 
kins gyvius, tai nepaliks nė medžio. Kokia gali būti iš to nauda. 

— Na, jeigu netinka ugnis, tai ar nepadės mums vanduo? 
Bandykime paskandinti skruzdes. Mundrukas tvirtina, kad jos 
nemoka plaukti; vadinasi, įpuolusios į vandenį, jos visos paskęs. 

— Tačiau kaip jas paskandinti?— paklausė Trevanjovas. 

— Paprasčiausiai. Lengviau nė būti negali. Reikia tik ap- 
versti medį, kad viršutinė dalis atsidurtų vandenyje. 

Plaukikai pagyrė šį sumanymą ir ėmė versti medį. Bet tai ne- 
buvo lengvas darbas; pirma, medžio kamienas buvo labei sunkus, 
antra, apatinė jo dalis labai subrinko nuo vandens, be to, visokios 
išaugos tam gerokai kliudė. Žodžiu, tik vargais negalais pasisekė 
paskandinti nedidelę viso apskritimo dalį. Plaukikai dirbo ran- 
komis ir pečiais, tačiau, kad ir kaip stengėsi, kamienas tik vos vos 
pasisuko ir vėl grįžo į savo buvusią padėtį. Buvo aišku, kad tas 
uždavinys ne jų jėgoms, tad norėjo jau mesti viską, kai ūmai 
riksmas privertė visus pasitraukti nuo medžio. Rėkė Tomas Tipe- 
raras, ir jo balse, be išgąsčio, buvo girdėti ir skausmas. 

Keliautojai apibėrė bičiulį klausimais, bet staiga patys, savo 
kūnais pajutę Tomo riksmo priežastį, ėmė šaukti. Pasirodė, vai- 
tydami medį, į vandenį jie nukrėtė porą dešimčių tų gyvių, ku- 
Iie rado išsigelbėjimą ant jų kūnų. Užuot buvę dėkingi už tai, 

tie gyviai, lyg norėdami atkeršyti, įsisiurbė į juos savo nuodin- 
gais geluonimis. 

Plaukikai blaškėsi į visas puses, nardino galvą į vandenį. Nors 
jų oda buvo iki kraujo sukandžiota ir labai skaudėjo, tačiau jie 
visgi ryžosi nepalikti skruzdėms mangubos. 

Keletą minučių visi tarėsi, kaip atsikračius tų gyvių, užval- 
džiusių plaukiantį rąstą. Nutarė vėl plaukti į mišką ir ten, ilsė- 
damiesi kokiame medyje, apsvarstyti šį klausimą. Tačiau Tomas 
Tiperaras sumanė naują planą. 

— Jeigu mes negalime nuvyti tų gyvių, tai tikriausiai galime 
juos nuplauti nuo medžio? Ar ne, pone? 

— Tu manai juos paskandinti apipildamas vandeniui— pa- 
klausė Ričardas. 

— Taip, pone. 

— Tai neblogas sumanymas, pabandykime jį įgyvendinti. Im- 
kimės darbo! — pasiūlė Trevanjovas.— Iš visų pusių apsupsime 
kamieną. Rozita, tu būk čia. Trejetas mūsų pasiliks šioje pusėje, 
kiti trys plauks į aną pusę. Pasistenkime taškyti vandenį visi 
kartu. 

Tamsi medžio spalva ūmai pasidarė tamsiai raudona, lyg viso- 
mis kryptimis būtų nutekėjęs kraujas. 

Trevanjovui davus komandą, visi kartu pradėjo taškyti van- 
denį ant medžio. Šis užliejo visą rąstą, ištisi upelyčiai putodami 
liejosi nuo jo ir nešė su savim skruzdes. 

Sėkmė pralinksmino keliautojus, visi džiūgaudamį šūkavo. 
Daugiausia klykė Tomas Tiperaras. Jis labai didžiavosi savo su- 
manymu ir patenkintas klausėsi draugų sveikinimų. 

Visiems džiaugiantis Tomo Tiperaro išradimu, šis staiga su- 
vaitojo, lyg staiga pajutęs skausmą. 

Į jo kūną buvo įsisiurbę apie pusšimtis skruzdžių, kurios žiau- 
riai kandžiojo. Draugams nebuvo kada gailėtis airio, nes skruz- 
dės užpuolė ir juos. Kiekvienas galvojo apie save ir skubėjo nu- 
plaukti kuo toliau nuo tų mažyčių priešų. Pakeliui jie paėmė Ro- 
zitą ir patraukė į mišką. 

Išsirinkę medį, į kurį buvo lengviausia įlipti, jie susėdo ant 
šakų. Reikėjo pailsėti ir kartu nuspręsti, kaip išvyti priešus. 

Tačiau saulė jau leidosi, ir keliautojai iki kitos dienos nega- 
lėjo nieko imtis. Teko vėl nakvoti medyje; bet šįkart jie galėjo 
įsitaisyti gana patogiai, nes vijokliai atstojo puikius hamakus. 
Visi buvo patenkinti savo nauja prieglauda, kurioje Mundis, 
mažiausia sukandžiotas, gan greit pataisė jiems guolius. Nepra- 
ėjo nė dvidešimt minučių nuo pabėgimo, kai staiga visi, išskyrus 
Mundį ir Rozitą, pajuto stipriausią drugį. Tos rūšies skruzdės 
gelia labai skaudžiai, beveik kaip skorpionas. Nukentėjusių kan- 
čios nurimo tik po kelių valandų, papūtus vėsiam vėjui. Kabėda- 
mi savo „pataluose“, jie klausėsi Mundžio pasakojimo apie keis- 
tą paprotį, kurį jo tauta vadina Skruzdžių švente. 

Kai jaunuolis iš mundrukų ar jiems giminingos machėjų tau- 
tos sulaukia pilnametystės, jis esti ypatingai ištiriamas. Tas tyri- 
mas itin svarbus, jeigu jaunuolis rengiasi tapti kariu arba nori 
užimti kokią svarbią vietą savo tautoje. 

Toks tyrimas paprastai daromas jaunuolio noru, tačiau reikia 
pabrėžti, kad nepanoręs to tyrimo netenka garbės, ir nė viena 
mergaitė nesutiktų už jo tekėti. 

Skaitytojas, suprantama, žino, kad kurios ne kurios Šiaurės 
Amerikos tautelės turi paprotį siųsti jaunuolius varžytis dėl drą- 
suolio vardo tokiems žygiams, kurie gali pasirodyti keisti žŽmoni- 
jai, Mažai pažįstančiai indėnų būdą. 

Pacituosime Mundžio pasakojimą draugams apie tyrimus, pa- 
plitusius mundrukų tautelėje: 

Kai jaunuolis pareiškia norą „užsimauti pirštines“, jam tuojau 
paduodama pora tuščių palmės žievės cilindrų, iš vieno galo už- 
darytų; tų cilindrų gylis toks, jog galima įkišti ranką iki pa! 
peties. Prieš maunant tas pirštines tiriamajam, jos iki pusės pri- 
leidžiamos pačių pikčiausių skruzdžių, ypač tokandeirų, kurių var- 
dų ir pavadinta pati ceremonija. Tokiomis pirštinėmis, didelės 
minios žmonių lydimas, trimitams gaudžiant, būgnams dundant 
bei įvairiems muzikos instrumentams griežiant, tiriamasis turi 
apeiti visą kaimą ir sustodamas prie kiekvienos gryčios linksmai 
šokti. Apskritai jis turi dėtis, kad jam labai linksma, turi dainuo- 
ti linksmiausias dainas taip garsidi, kad jo balsas permuštų mu- 
ziką ir minios šūkavimus. Jeigu jaunuolis nemokės nuslopinti 
savo kančių ir neištvers bandymo, jis žuvęs. Visi ji paniekins, ir 
nė viena mergaitė už jo netekės. Ne tik jis vienas, bet ir visa jo 
šeima neteks garbės. Tie visi grasinimai skatina jaunuolį ištverti 
sunkų bandymą, be to, giminės stengiasi jį padrąsinti. Užsimovęs 
tas „„bandomąsias pirštines“, tiriamasis labai kenčia. Jo rankos 
dega kaip ugnyje. Gyvūnėlių nuodai įsisunkia jaunuoliui į gys- 
las, jo akys dega, suprakaitavęs jis sunkiai alsuoja, lūpos pabą- 
la, be to, jis negali net dejuoti. Sykį išsidavęs kenčiąs, jis užsi- 

traukia gėdą ir nustoja teisių kautis dėl savo tautos. Taip vaikš- 
čiodamas pagaliau jis prieina prie „tučau“, tautos vado, kuris lau- 
kia jo sėdėdamas. Čia jaunuolis sukaupia paskutines savo jėgas 
ir itin linksmai pradeda šokti bei dainuoti dar garsiau, kol visiš- 
kai netenka jėgų. Tuomet jam numaunamos „pirštinės“, ir jis 
atsiduria savo draugų glėbyje. Mergaitės apsupa jaunuolį ir svei- 
kina. Tačiau jis visas jas palieka. Skuba prie upės, kad nors kiek 
atvėsintų įkaitintą savo kūną. Kai vanduo nuramina skausmą, 
jaunuolis vėl grįžta į kiemą ir išklauso sveikinimų. Tada jis jau 
būna įrodęs esąs tinkamas įstoti į kareivių gretas. Jis drąsiai 
gali prašyti mylimos mergaitės rankos, turi teisę daug ir baisiai 
grobti; nuo to gražėja jo tautos susirinkimo vieta, dėl to drąsūs 
indėnai portugalų buvo pavadinti dicapitadous, t. y. galvažudžiai. 

Keliautojai kalbėjosi ne tik apie tokandeiras, bet ir apie kitų 
rūšių skruzdes, kurių esti Amazonės pekrančių miškuose ir slė- 
niuose. 

Senas indėnas išvardijo apie penkiasdešimt įvairių rūšių tų 
gyvių; skirtingų formų, spalvos ir net papročių. Gamtininkas, pa- 
noręs smulkiau susipažinti su skruzdžių šeimomis, Amazonės pa- 
krančių miškuose galėtų rasti daug vertingos medžiagos. Yra to- 
kių skruzdžių, kurios gyvena tik žemės paviršiuje, kitos — tik po 
žeme, tačiau yra ir tokių, kurios lizdus kraunasi aukščiausiuose 
medžiuose. Maitinasi jos irgi įvairiai. Tarp jų yra ir mėsėdžių, ir 
žolėdžių. 

Visų labiausiai keliautojus stebino Pietų Amerikos skruzdės, 
vadinamosios sajubos. Eidamas mišku arba lauku, keliautojas 
staiga užtinka didžiulį plotą, nuklotą žaliais judančiais lapais. 
Gerai įsižiūrėjęs, jis pamato, kad tuos lapus tempia skruzdės. 
Sekdamas jas, keliautojas prisiartina prie medžio ir stebi, kaip 
tūkstančiai gyvių drasko tuos lapus į gabalėlius ir meta savo 
draugėms, kurios mikliai gaudo ir neša. Darbas vyksta tvarkin- 
gai. Tų lapų joms reikia būstų statybai. Tarp skruzdžių esti 
ir tokių, kurios nė kiek nepanašios į darbščiąsias sajubas, pavyz- 
džiui, vadinamosios faražirės. Jos pasisotina puikiais augalais, 
bet dar plėšikauja, užpuola kitus skruzdėlynus. 


Eciotus Arpax — tai skruzdės milžinės, kurios užpuola papras- 
tąsias skruzdėles. Jei indėno kelyje pasipainioja tokių gyvių, jis 
sušunka: „Tanoka!“ Šitaip perspėjami draugai apie mažiukus, 
tačiau pavojingus priešus. Bet pačios įdomiausios skruzdės, mun- 
druko nuomone, tai tokandeiros. Senas indėnas jaunystėje irgi 
buvo bandomas anksčiau minėtu būdu, ir turbūt tai amžinai išli- 
ko jo atmintyje. 

Mūsų keliautojai nubudo auštant. Pasistiprinę sūriu, kurio pa- 
sidarė iš masarandubo pieno, buvusio riešutų kevaluose, jie vėl 
ėmė galvoti, kaip atsikračius skruzdžių. 

Didžiausiai jų nuostabai, medis buvo dingęs. Jo nebebuvo toje 
vietoje, kurioje paliko. 

Išlindus pirmiems saulės spinduliams, rūkas, gaubęs visą ba- 
seiną, išsisklaidė, ir tolumoje pasirodė kažkoks tamsus daiktas. 
Vakar manguba buvo vos per šimtą žingsnių nuo medžio, kuria- 
me jie nakvojo, tad keista, kurgi galėjo dingti? 

— Ji čia! —tarė mundrukas, Kai visi ėmė klausinėti jo to 
paties.— Štai, ten, tarp medžių. Ar matote, mano pone? 

— Taip,— sušuko Trevanjovas,— išties tai tas pats sausas me- 
dis, tačiau kaip jis ten galėjo atsidurti? 

— Galbūt jį nunešė vanduo, — pasakė Ričardas. 

— Ne, pone,— pareiškė indėnas, — jūs klystate. Čia nėra sro- 
vės. Viskas labai paprasta: laistydami jį vandeniu, mes padėjome 
medžiui atsipalaiduoti nuo Viktorijos vijoklių, o naktį pepūtęs 
vėjas nuvarė mangubą į tą pusę. Dabar ji įstrigo tarp medžių. 
Galimas daiktas, skruzdės dabar lips ant šakų to medžio, po 
kuriuo plūduriuoja manguba, nes tos šakos nusileidusios visai 
žemai, prie pat jos. 

— Kodėl tu taip manai? 

— Todėl, kad sausa manguba negali visą laiką plaukioti gapo. 
Tokandeiros gyvena sausumoje ir čia pateko atsitiktinai. Turbūt 
jų lizdas buvo tame medyje, kol jis dar gulėjo ant žemės; per 
potvynį Medis nuplaukė, ir srovė nunešė jį. Gaūpo medžiuose daž- 
nai galima užtikti skruzdžių, tik ne tokandeirų. 

Atidžiai įsižiūrėję į plūduriuojantį medį, keliautojai pastebė- 
jo, jog skruzdėlės vis dar Zzuja juo. Raudoni taškeliai nesiliovė 
judėję. Gyviai, rodės, taip pat sujaudinti, kaip tuomet, kai į jų 
teritoriją buvo įsibrovę plaukikai. Pagaliau indėnas suprato jų 
nerimo priežastį; tasai sujudimas turbūt truko visą naktį. Nors 
sausas kamienas buvo netoli nuo medžio, tačiau visgi juos skyrė 
kelių pėdų atstumas. Žalios šakos buvo gana žemai nusvirusios 
kamieno link, tačiau, norint jas pasiekti, reikėjo arba plaukti, 
arba skristi, o skruzdėlės nei vieno, nei kito nemokėjo. Tačiau 
jos žūtbūt norėjo patekti i medį, kuris išgelbėtų jas nuo pavojin- 
go plaukiojimo. 

Keliautojai atidžiai stebėjo gyvūnėlius; jie buvo įsitikinę, kad 
mažieji sausos mangubos gyventojai pagaliau ras išeitį iš keblios 
padėties ir sulipę į gretimą medį plūduriuojantį rąstą paliks ke- 
liautojų nuosavybei. 

UŪmai jie pastebėjo, kad medžio, į kurį veržėsi skruzdės, ša- 
kos sujudėjo, ir iš jų išniro kažkoks keistas katės dydžio žvėris 

Akys buvo tokios mažos, kad sunku buvo įžiūrėti. Iš apskritų 
bedančių žiočių kyšojo ilgiausias liežuvis. Visas gyvūno kūnas 
buvo apaugęs šilkiniais, tarsi šiaudų spalvos plaukais. Išilgai nu- 
garos ir per pečius ėjo tamsiai rudos kaštoninės juostos. Uodego- 
je tos dvi spalvos liejosi į vieną. 

— Tamandua! — sušuko mundrukas. 

— Kas, kas toks? — klausė Trevanjovas. 

— Skruzdėda,— atsakė indėnas.— Gyvūnas, kurį jūs matote, 
yra mažųjų skruzdėlių giminės; jis gyvena medžių šakose ir lai- 
pioja iš medžio į medį, ieškodamas medaus, bičių, širšių ir vikš- 
rų... Aa! —nutęsė indėnas, matyt, sujaudintas kokios naujos 
minties.— Skruzdėlės nebenori lipti į artimiausią medį! Kaip tik 
priešingai... Jos nežino, kur pasislėpti nuo tamandua, kuri ren- 
giasi jas pulti. 

Išties žvėrelis nulipo šakomis, kabindamasis į jas nagais bei 
uodega. 

Staiga jis šoko ant mangubos, atsigulė ant jos ir ėmė ryti 
skruzdes. Per dešimtį minučių skruzdėda savo liežuviu sunaikino 
jų tūkstančius. Pasisotinusi ji įtraukė savo ilgą liežuvį. Paskui 
vėl liucoktelėjo ant gretimo medžio šakos ir išsitiesė ant jos. Du 
ar tris kartus apvyniojusi uodegą aplink savo kūną ir paslėpusi 
galvą gauruotame kailyje, ji užmigo giliu miegu. 

Ji buvo įsitikinusi, kad tokandeiros nuo jos nepaspruks. Juk 
aplink buvo vanduo; negi puls nuo vieno pavojaus prie kito. 
Tačiau ji labai apsiriko. 

Po dešimties minučių nubudus ir pažvelgus į plūduriuojantį 
medį, kad įsitikintų, ar skruzdėlės tebėra, ji labai suglumo neiš- 
vydusiį nė vieno gyvio. Skaitytoją turbūt ne mažiau kaip skruz- 
dėdą nustebins tokandeirų dingimas, ypač jei sužinos, kad jos 
negalėjo įlįsti į drevę, nes ji buvo pilna vandens, o nuo gretimo 
medžio jas skyrė irgi vanduo. 

Kai pasisotinusi skruzdėda paliko sausą medi, jame dar buvo 
likę daugybė skruzdėlių. Nors priešas jų labai daug sunaikino, 
to nebuvo matyti; medį, kaip ir pirma, buvo aplipę raudoni taš- 
kai; Oo dabar jis vėl buvo įprastos tamsiai pilkos spalvos. 

Kamienu laipiojo tik keletas tūkstančių skruzdžių; iš nera- 
maus jų elgesio galima buvo spręsti, kad ką tik išsigelbėjo nuo 
baisios nelaimės. 

Kas gi iš tikrųjų atsitiko miegant skruzdėdai? Vos gyvūnas 
atsigulė pailsėti, ant medžio nutūpė iš kažkur atsiradęs mažytis 
paukštelis. Plasnodamas nuo šakos ant šakos, jis neatrodė esąs 
kuo nors ypatingas. Buvo lakštingalos dydžio, tamsiai pilkos spal- 
vos su mėlynu atspalviu. Nepastebėti jo buvo negalima, nes skrai- 

dydamas jis visą laiką rėkė. Keliautojai paklausė indėno, koks 
tai paukštis? 

— Tai skruzdėlinis strazdas,— pasakė jis,— būtų puiku, jei- 
gu jis pastebėtų skruzdes!.. Aa! — staiga džiaugsmingai suriko 
indėnas, lyg kažką malonaus išvydęs.— Jis tikriausiai išgelbės 
mus nuo tokandeirų. Pamatysite, mano pone, kai tik tas paukš- 
tis pastebės skruzdes, jis akimirksniu jas visas išnaikins. Kad tik 
Didžioji Dvasia nukreiptų jį į tą pusę! 

Keliautojai atidžiai stebėjo paukštį; kad jo neišgąsdintų, mun- 
drukas prašė nesikalbėti ir kuo ramiau sėdėti. 

Staiga paukštis ėmė nerimti ir garsiai rėkti; matyt, pastebėjęs 
miegančią skruzdėdą, jis suprato, kad kur nors turį būti ir skruz- 
dėlynas. Jis ėmė atkakliai ieškoti grobio ir suradęs jį garsiai ir 
džiaugsmingai klyktelėjo. Atsiliepė šimtai tokių pat balsų, ir iš- 
tisas paukščių pulkas atskrido į draugo šauksmą. 

Nepraėjo nė dešimt minučių, ir manguboje neliko nė vienos 
skruzdės, o paukščiai nuskrido ieškoti kito grobio. 


XIV 


Staigaus tokandeirų dingimo supykinta skruzdėda dar labiau 
nustebo pamačiusi kažkokią baidyklę, dešimt kartų už ją didesnę, 
artinantis prie to Medžio, kuriame ji gUli. Tas nepaprastas gyvū- 
nas buvo tamsiai bronzinės spalvos; kūnas stačias, rankos ilgos, 
o kojos dar ilgesnės. Apskrita jo galva buvo iki pečių apaugusi 
juodais plaukais. Gal pirmą kartą gyvenime skruzdėda sutiko 
žmogų, todėl galima įsivaizduoti jos baimę ir nuostabą. Žmogus, 
taip nelauktai išniręs prieš besiilsintį gyvūną, buvo ne kas kitas 
kaip mundrukas. Laikas buvo pasirūpinti pietumis, todėl indėnas, 
nusprendęs, kad iš skruzdėdos bus puikus kepsnys, ryžosi ją 
sučiupti. Beždžionės miklumu jis šokinėjo nuo šakos ant šakos, 
laikydamasis už vijoklių. Ričardas ėjo paskui. Reikėjo gyvūną 
nuvyti į patį pusiasalio kraštą ir ten užkirsti jam kelią į mišką, 
kuriame galėjo lengvai pasislėpti. 

Medžiotojai manė, jog skruzdėdą sugauti visai paprasta, ta- 
čiau labai nusivylė. Pamatęs, kad jam nebėra išeities, gyvūnas 
įlipo į pačią medžio viršūnę. Mundrukas sekė paskui ir griebė 
už kojų. Tačiau paaiškėjo, kad skruzdėda yra nepaprastai stipri. 

Veltui indėnas iš visų jėgų tempė ją nuo šakos, į kurią ta bu- 
vo įsikibusi uodega ir kojomis. Ypač sunku buvo nutraukti uo- 

degą, ir mundrukui teko peiliu perpjauti šį Gordijaus mazgą. Pa- 
galiau indėnas apie ranką apsivyniojo likusią uodegos dalį ir užsi- 
mojęs iš visų jėgų trenkė gyvūną į medį. Užmušęs jį, indėnas su 
Ričardu šoko į vandenį ir nuplaukė prie mangubos. Iš ten jie 
pašaukė draugus, kurie tuojau atlėkė pas juos. 

Dabar ant mangubos nebebuvo nė vienos skruzdėlės, todėl jie 
pirmiausia norėjo sugulti miego; galimybė išsitiesti horizontaliai 
buvo tokia viliojama, jog visi skubėjo ja pasinaudoti. Medis bu- 
vo labai didelis, todėl vietos pakako visiems. 

Tik indėnas atsiskyrė nuo draugų. Jis ėmėsi medžio, kuriam 
apdirbti reikėjo daug kantrybės. Vienoje kamieno vietoje, kur 
žievė buvo visiškai sausa, įis rado apskritą skylę. Prisirinkęs sau- 
sų lapų ir šakų, nupuolusių nuo kaimyninio medžio, indėnas atsi- 
klaupė prieš tą skylę ir užgulė ją savo krūtine. Tarp delnų jis 
turėjo tiesią, lygią kieto medžio lazdelę ir greitai ją sukiojo. 
Po dešimties minučių iš kiaurymės, į kurios dugną buvo įsirėmus 
lazdelė, pasklido dūmai, toliau trinant pasirodė žiežirbos, kurių 
vis daugėjo, ir galiausiai įsidegė silpna liepsna. Tuomet, sviedęs 
lazdelę į šalį, indėnas paskubomis primetė į kiaurymę pririnktų 
šakų, lapų ir pradėjo pūsti ugnį. Apsidžiaugęs tokia sėkme, jis 
ėmėsi ruošti pietus. Nebūdamas toks kantrus kaip virėjas, jis 
kepė, svilino net neišvalęs gyvulio vidurių ir nenudyręs odos. 

Toje vietoje, kur indėnas sukūrė laužą, medžio kamienas bu- 
vo labai sausas, todėl teko pasirūpinti, kad liepsna neapimtų viso 
medžio. Nusimovęs medvilnės marškinius ir keletą kartų juos 
sušlapinęs, jis apdėjo jais laužavietę, taip užkirsdamas kelią ug- 
niai plisti. Nebebijodamas gaisro, jis atsitūpė ties savo „krosnim“ 
ir prižiūrėjo kepsnį. 

Paruošęs pietus, Mundis prikėlė visą draugiją. Kepsnys kve- 
pėjo taip skaniai, jog kvietimo kartoti nereikėjo. Visi ėmė go- 
džiai valgyti, ir po kelių minučių iš skaniai iškeptos skruzdėdos 
beliko kauleliai, o ir tie patys švariai nugraužti. 

Saulė leidosi, kai keliautojai, baigę pietauti, nutarė nieko dau- 
giau neveikti ir ilsėtis iki rytdienos. Nors visi jau buvo numigę, 
kcl mundrukas užsiėmė kulinarija, tačiau dar nebuvo pailsėję, 
todėl nusprendė vėl sugulti. 

Iš sėkmingai gauto sudžiūvusio medžio kamieno reikėjo pa- 
dirbti valtį, kuria būtų galima perplaukti upyną. 

Tačiau iš ko ir kaip padirbti irklus? Tuo susirūpino visi. Bet 
mundrukas vėl rado išeitį. Jis ramino visus aiškindamas, kad 
tai ne taip jau sunku, ir žadėjo rytoj tuo pasirūpinti. 

Nepamiegojus nė valandos, keliautojus pažadino Koaitos rik- 
smas. Gyvūnas visas drebėjo ir glaudėsi prie Tomo Tiperaro, 
kuris gulėjo greta jos. 

— Kas tau atsitikoė— paklausė Tomas savo numylėtinę, kuri, 
savaime suprantama, nieko negalėdama jam atsakyti, tik drebėjo. 

Pasirėmęs alkūnėmis, airis dairėsi į visas puses, tikėdamasis 
pamatyti beždžionės išgąsčio priežastį. Tačiau veidrodiniame van- 
dens paviršiuje nieko nebuvo matyti. Miške irgi buvo ramu, ir, 
rodos, niekas negalėjo priversti beždžionę rėkti iš baimės. 

— Išties, kas gi jai atsitiko?— pats savęs klausė Tomas, žiū- 
rėdamas į Koaitą, kuri, lyg norėdama pasakyti: „Štai, ten!", pri- 
sispyrusi spoksojo į vieną pusę. Tomas nušliaužė patikrinti ir pa- 
silenkė prie vandens. 

— Štai kas tave gąsdina, — prabilo jis, pastebėjęs lengvą van- 
dens teliuškavimą. Atrodė, jog kažkas vartosi vandens augaluose. 

„Ką tai galėtų reikšti?' — pamanė jis. 

— Gal tai žuvis ar baisusis aligatorius? Dieve mano, gal tai 
ta gyvatė, apie kurią pasakojo indėnas,— esą ji dešimt kartų 
didesnė už paprastą Žmogų ir gali praryti visą karvę, net ne- 
kramčius. Reikia pažadinti draugus. 

Dar galutinai neapsisprendęs, airis žvelgė į kunkuliuojantį van- 
denį. Netrukus neliko abejonių, kad kažkokia baisenybė artinasi 
prie jų medžio. Štai, ji taip priartėjo, jog lengvai galima buvo 
įžiūrėti. Nors tai nebuvo nei aligatorius, nei gyvatė, tačiau visgi 
to gyvūno išvaizda airiui kėlė siaubą. Toji baidyklė buvo panaši 
į jūros šunį, tik daug didesnė. Jos storas liemuo siekė dešimt 
pėdų ilgio. Šio gyvūno galva buvo panaši į buliaus ar karvės gal- 
vą: labai platus snukis, storos lūpos ir itin mažytės akys. Vieto:' 
ausų viršutinėje galvos dalyje buvo pora apskritų skylių. Liemuo 
baigėsi plačia uodega, pakelta statmenai lyg kokio paukščio. Oda 
buvo lygi, be plaukų; tik ties šnervėmis matėsi šiek tiek šerių. 
Tas keistas gyvūnas turėjo švininę spalvą; krūtinė ir pilvas buvo 
balti. Visų pirma airiui į akis krito vienos pėdos ilgio jo sparnai, 
kurie prasidėjo ties pečiais ir buvo panašūs į irklus. Plaukdamas 
gyvūnas yrėsi tais sparnais tarsi žuvis. Baigiant reikia pridurti, 
kad tas padaras turėjo tešmenį lyg tikra karvė. 

Smulkiau apžiūrėti airis neturėjo laiko, nes buvo per daug 
nustebęs ir nusigandęs, todėl skubėjo pažadinti savo artimiausią 
kaimyną, o jis buvo indėnas. 

— Žiūrėk, Mundi, kokia čia baičyklė?— šnibždėjo jis šiam 
į ausį, rodydamas artėjantį gyvūną. 

— Kurė Kas?— pašoko indėnas, trindamasis akis.— Didžioji 
Dvasia, juk tai jurua! 

Nuostaba indėno balse aiškiai rodė jį susidomėjus tuo gy- 
vūnu, turinčiu tokį keistą vardą. Iškart jis net pašoko, tačiau 
paskui, lyg bijodamas atkreipti gyvulio dėmesį į save, vėl atsi- 
gulė ir sekė jį. 

— Kas ta jurua?— paklausė Tomas Tiperaras, kuris savo gy- 
venime nebuvo girdėjęs tokio pavadinimo.— Tai žuvis ar gy- 
vulys? 

— Lydeka, mano drauge, lydeka. Taip aš girdėjau baltuosius 
ją vadinant. 

— Tu turbūt juokies. Juk ji nė kiek nepanaši į lydeką! Žiū- 
rėk, Mundi, žiūrėk, štai! Ji turi vaikutį ir peni jį lyg karvė veršį! 

Airis buvo teisus. Su jurua tikrai buvo mažylis, kurį ji, užuot 
leidusi, kaip tai daro karvės, pačiam pasiieškoti spenio, paėmė 
savo sparnais ir prispaudė prie tešmens lyg auklė, glaudžian- 
ti kūdikį prie krūtinės, kad jam būtų patogiau užmigti. 

Galima įsivaizduoti, kaip Tomą nustebino tas reginys. Šitaip 
tuo stebisi ir domisi net indėnai, gyvenantys Amazonės pakran- 
tėse ir dažnai užtinkantys jurua. 

Airis net sušuko iš nuostabos, tačiau indėnas paprašė jį elg- 
tis ramiai. 

— Gal kartais pavyks ją užmušti — šnabždėjo indėnas— 
Mums padės jos kūdikis. Sėdėk kuo ramiau, kad neišgąsdintum 
jos, ir nežadink miegančių. Jurua, nors jos akys ir ausys tokios 
mažos, turi vanago akylumą ir klausą. 

Abudu stebėjo pro šalį plaukianti gyvulį. Kiek toliau srovė 
sudarė įlanką, į kurią ir pasuko gyvūnas, maitindamas kelyje 
savo kūdikį. 

— Valio! — sušuko Mundis.— Dabar suprantu, kodėl jurua ten 
traukia. 

— Nagi, Mundi? 

— Nejaugi nepastebėjai, kas ten vandenyje? 

— Vandenyje? Ne... Nors, luktelėk.. išties matau ten žolę. 
Tik keista, kam jai jos reikia? 

— Juk ji daugiau nieko neėda, išskyrus žolę. 

— Iš dalies gal tu ir teisus. Juk gyvulys, toks panašus į kar- 
vę, turi Misti žole. 

— Savaime suprantama, tik pažiūrėk, ji tuojau pradės ganytis. 
Puiku... puiku... 

— Kas yra? Kodėl tu džiaugies! 

— Ogi todėl, kad ji čia išbus iki aušros, taigi bus galima 
ją uŽMUšti. 

— Kam ją žudyti? 

— Koks keistas klausimas, Tomai! Manau, kad turime kuo 
nors maitintis. 

— Jau supratau! Tuomet užmuškime ją dabar. 

— Kuo gi? 

— Kuo? 

— Ogi tavo peiliu. 

— Neįmanoma. Jurua niekad taip arti neprisileis. Neverta 
nė bandyti; vis tiek iš to nieko nebus. Kai ji grįš iš ganyklos, aš 
jau turėsiu kitokį ginklą. To gyvulio mėsos mums užteks ilgam... 
Žiūrėk, ji pradeda ėsti. 

Ir iš tikro gyvulys ganėsi lyg paprasčiausia Europos karvė. 
Jūros karvė, ganydamasi vandens ganykloje, atrodė įdomiai, ir 
draugai nutarė pažadinti kompaniją. 

Tik vieno Ričardo tasai reginys nė kiek nenustebino. Jis buvo 
daug kartų perkasuose ir upių Žiotyse matęs tą gyvulį, bet kiti 
žiūrėjo į karvę taip smalsiai lyg zoologijos sodo lankytojai į 
milžiniškų gyvūnų maitinimą. Tuo tarpu mundrukas patylom iš- 
lipo iš medžio ir nuplaukė į mišką. Niekas nežinojo indėno su- 
manymo. Palikdamas draugus, jis prašė jų elgtis kuo ramiau. 

Būdami įsitikinę, jog Mundis ne šiaip sau prašė juos pabūti 
ramiai, visi atsidėję vykdė jo įsakymą. Jeigu kuriam ir prireik- 
davo tarti keletą Žodžių kaimynui, tai elgėsi labai atsargiai, steng- 
damasis nesutrikdyti tylos. Netrukus mundrukas grįžo. Vienoje 
rankoje jis laikė peilį, o kitoje — apie dvylikos pėdų ilgio lazdą, 
kurios išgaląstas smaigalys buvo panašus į ietį. 

Mundrukas pasidirbo šį ginklą iš plono pasiubos palmės ka- 
mienėlio. Šis augalas žymus tuo, kad plonos jo šaknys per ke- 
lias pėdas kyšo iš žemės. Tik patyręs Amazonės pakrančių indė- 
nas galėjo taip puikiai nudrožti pasiubą, kurios žievė kieta it 
geležis. Dabar reikėjo tik ugnimi sustiprinti smaigalį, tuomet jis 
bus ne prastesnis už plieną. Laimė, laužas dar ne visai buvo 
užgesęs, šlapiais marškiniais apdengtoje vietoje dūlėjo keletas 
žarijų. Ant jų indėnas ir uždėjo savo ieties smaigalį. Kai šis įkai- 
to, indėnas apžiūrėjo ir, Matyt, buvo patenkintas jo kietumu; 
tačiau smaigalys jam turbūt pasirodė esąs nepakankamai aštrus, 
nes dar kartą jį peiliu nudrožė. Padaręs tai, jis pareiškė, kad 
dabar drąsiai gali medžioti jurua. 

Tuo tarpu gyvulys vis dar ganėsi. Patogesnio laiko pulti laukti 
nereikėjo. Jurua kaip tik buvo po vienu medžiu, kurio horizon- 
talios šakos ją dengė. Nuleidęs galvą gyvulys stengėsi pasisotinti. 
Mundrukui rūpėjo pasiekti tą medį, nes ten galėjo būti ramus, 
jog grobis nuo jo nepaspruks. 

Sumanyta — padaryta. Nepraėjo nė pora minučių, indėnas jau 
sėdėjo ant tos medžio šakos, kuri buvo nulinkusi tiesiai ant kar- 
vės. Dar minutė, ir jo ietis nusileido į vandenį, tačiau, užuot nu- 
dūręs motiną, indėnas užmušė jos vaiką. 

Bendrakeleiviai, nenuleisdami nuo jo akių, niekaip negalėjo 
suprasti, kam jis nužudė mažytį gyvulėiį, kurio jiems užteks tik 
vakarienei, o karvės būtų pakakę visam mėnesiui. Dabar, supran- 
tama, ji paspruks. Taip svarstydami, jie buvo visiškai užmiršę 

motinos instinktą, kurį ir turėjo galvoj indėnas. Nenustodama vil- 
ties išgelbėti savo mažytį, karvė puolė indėno ietį tol, kol gavo 
mirštamą smūgį. 

Grįžęs mangubon, mundrukas paaiškino draugams, kad jeigu 
jis būtų pradėjęs nuo motinos, tai ši būtų galėjusi su vaikučiu 
pasprukti, nes ir jo ginklas nebuvo toks tobulas, kad užmuštų 
ją vietoje vienu smūgiu, bet galėjo ją tik nugąsdinti. Apskritai, 
medžiojant tokius gyvulius, visuomet vartojamos specialios ietys 
su aštriu dantytu galu. 


XV 


Visiems per naktį puikiai išsimiegojus, jau iš pat ryto ant 
mangubos užvirė darbas. Pirmiausia reikėjo išdaryti ir paruošti 
karvės mėsą. Taigi mundrukas nudyrė užmušto gyvulio odą ir su- 
pjaustė mėsą dideliais gabalais, Keli gabalai buvo tuojau iškepti 
ant vakarykščio indėno laužo, o tasai kepsnys jiems atstojo ir 
vakarienę, ir pusryčius. Jurua mėsa visiems patiko: skoniu pri- 
minė kiaulieną, nors buvo kiek kietesnė. 

Visą dieną keliautojai triūsė prie mėsos. Į medį buvo įkaltos 
kartys, o vietoj virvių — vijokliai, ant kurių pakabinta mėsa 
rūkėsi saulėje. Nieks negalėjo pasakyti, kiek laiko dar truks jų 
kelionė, todėl reikėjo pasiruošti didelę maisto atsargą. Paprastai 
iš jūros karvės lašinių lydomi riebalai, tačiau mūsų keliautojai 
juos išmetė. 

Vakare, susėdę vakarieniauti, visi prisipažino, jog seniai taip 
gerai nesijautė kaip dabar ant tos mangubos. 

Jie nutarė kitą dieną leistis į kelionę ir perplaukti baseiną. 
Dar ilgai kalbėjosi apie baisųjį gyvulį, vakar taip juos išgąsdi- 
nusį. 

Trevanjovas pasakojo, kad panašių gyvūnų esama jūrose, ne- 
toli kranto, kur upės žiotys atplukdo gėlą vandenį. 

Pasak jo, Indijos jūroje yra panašios rūšies gyvulių, vadina- 
mų diugon, o Vakarų Indijoje — manati, kuriuos prancūzai va- 
dina lamantinu, o ispanai — vūca marina (t. y. jūros karvė). 

Pavadinimas „„manati“ duotas tam gyvuliui turbūt dėl io, kad 
jo sparnei primena žmogaus rankas. Vakarų Indijos pakrantėse 
tų gyvūnų rūšių yra daug stambesnių nei prie Amazonės upės. 
Mundis savo ruožtu irgi papasakojo šį tą įdomaus apie tuos gy- 
vulius. Ypač keisti esą jų plaučiai. Išimti ir pripūsti jie būtų pana- 
šūs į guminius kamuolius. 

— Vadinasi, jie galėtų mums atstoti seną sugedusį gelbėja- 
mąjį lanką, jeigu vėl tektų plaukti, — tarė Ričardas. 

Be to, indėnas dar papasakojo, kaip medžiojama jurua. Me- 
džiotojas arba žvejys sėda į mažytę valtį, čiabuvių vadinamą 
montarija, ir pasiiMa specialią ietį. Jis iriasi prie tos vietos, kur 
turi vilties aptikti gyvulį; paprastai tai esti koks nors nuošales-- 
nis baseinas arba įlanka, kur srovės beveik nėra ir kur auga 
žolė, kuria minta jūros karvė. Sėdėdamas valtyje, medžiotojas 
laukia pasirodant gyvulių. Šie atplaukia dažniausiai su savo vai- 
kais. Pasinaudojęs momentu, kai karvės įninka į pašarą, medžio- 
tojas patylom prisiartina prie jų; elgiasi labai atsargiai, nes gy- 
vuliai itin jautrūs ir baugštūs. Kai valtis priplaukia pakankamai: 
arti, joje sėdintis iš visų jėgų meta ietį, prie kurios pririšta vir- 
vė, neleidžianti sužeistam gyvuliui pasprukti nuo medžiotojo. 

Indėnai, gyvenantys Amazonės pakrantėse, dažnai verčiasi ši- 
tokia medžiokle. Pats tinkamiausias tam laikas vandeniui atslūgus, 
tuomet įlankos ir ežerai atgauna savo krantus. Tuo laiku atvyk- 
sta labai daug medžiotojų. Kartais kokioje nors įlankoje pasise-. 
ka rasti ištisą tų gyvulių kaimenę. Tuomet kaimai visai ištuštėja. 
Vyrai, moterys, vaikai ir net šunys —visi skuba į medžioklės 
vietą. Visi pasiima didelius puodus taukams lydyti; vėliau tau- 
kai parduodami. Per tokią didelę medžioklę rengiama įvairių 
švenčių ir iškilmių. Mundrukas ne kartą pats dalyvavo panašioje. 
medžioklėje, todėl galėjo apie ją daug papasakoti. Beveik iki vi- 
durnakčio keliautojai labai susidomėję jo klausėsi. | 

Auštant visi sukilo ir po pusryčių bandė leistis į kelionę. Bet 
tai nebuvo lengva padaryti. Medis, kadaise buvęs miško papuo-- 
šalas, aukštai viršum kitų kėlęs puikią savo galvą, dabar gulėjo 
tarp vandens augalų paslikas lyg švino pripiltas. 

Galima įsivaizduoti, kiek buvo vargo išjudinti iš vietos šį 
milžinišką rąstą. Laimė, dar išvakarėse Mundis peiliu išdrožė porą. 
didelių irklų. Nors jie buvo kiek per šiurkštūs, primityvūs, tačiau 
tai nekliudė, be to, irklai aiškiai rodė nepaprastus jų kūrėjo ga- 
bumus. Rankenos buvo medinės, o plukdomosios mentelės kau- 
linės. Medį, suprantama, indėnas ėmė iš miško, o kaulus, kaip 
visi spėjo, pasirinko iš karvės griaučių. Jie neklydo. Išmesdamas 
karvės liekanas, mundrukas paslėpė jos odą ir kaulus; iš pasta- 
rųjų ir padirbo irklus. 

Jam ne naujiena buvo naudotis šitais konkrečiais kaulais. 
Ne kartą buvo kasęs žemę tokiu kauliniu kastuvu, kad sukliudytų 
plisti laukuose piktžolėms. 

Irklų varomas rąstas nuplaukė. Trukdė vandens augalai ir 
milžiniški vandens lelijų lapai, todėl jis judėjo labai iš lėto, ta-- 
čiau keliautojai buvo linkę tikėti, kad, dingus visoms toms kliū-: 

tims, plauks greičiau. Netrukus vandens paviršių pašiurpino vil- 
nelės; tai reiškė, kad padvelkė vėjas, kurio buvo labai laukiama, 
nes pūtė jis iš miško. Skaitytojas galbūt norėtų žinoti, kaip vėjas 
gali padėti tokiam improvizuotam laivui be vairo ir burių. 

Stebėjosi ir mūsų keliautojai. Tačiau mundrukas manė kitaip. 
Ne veltui keturiasdešimt su viršum metų jis plaukiojo gapo. Per 
savo gyvenimą jam ne kartą buvo tekę dirbti bures iš milžiniškų 
palmės lapų. O šį kartą jis turėjo šį tą daug vertingesnio. 

Dar iš vakaro keliautojai matė jį gabenantis dvi ilgas kartis. 
Mundrukas išskobė manguboje skyles. Draugai klausinėjo, kam 
jam karvės oda, tačiau jis nė žodžio nepratarė apie savo suma- 
nymą. Apskritai jo tautos žmonės nemėgsta atskleisti kitiems 
savo sumanymu. Jie didžiuojasi savo išradimais ir jaučiasi esą 
viršesni už neišmanėlius tautiečius. Be to, Mundis dar nebuvo 
pamiršęs savo nesėkmingo siūlymo perplaukti baseiną. 

Draugai viską suprato tik tuomet, kai jis įkalė į mangubą di- 
delę karti ir ant jos pakabino karvės odą, keliose vietose ją 
pritvirtinęs vijokliais. Taip ištempta oda atstojo puikias bures. 

Improvizuotų burių varoma manguba ėmė plaukti greičiau. 
Visi džiaugėsi pajutę tą permainą. Įplaukę į baseiną, keliautojai 
susimąstė. Jie nežinojo, į kurią pusę irtis. 

Saulė buvo vos tik patekėjus, todėl nustatyti rytus buvo ne 
per sunkiausia. Žinant, kur rytai, visai lengva rasti kitas pasaulio 
šalis. 

Keliautojai nutarė plaukti į priešingą baseino pusę, nes ten, 
indėno nuomone, turėjo prasidėti sausuma. Jie jau pakankamai 
plaukiojo palei krantą ir nerado nei sausumos, nei kelio į mišką, 
todėl visai suprantamas noras išbandyti laimę kitoje pusėje. 

Plaukti b:1vo labai lengva, todėl jie nutarė keliauti tol, kol 
saulė pasislėps už horizonto. Maziejus, kaip geriausias jūrinin- 
kas, valdė tures, o Trevanjovas, paėmęs vieną irklą, ėjo vairi- 
ninko pareigas; jam padėjo Tomas Tiperaras, irdamasis antru 
irklu. 

Tuo tarpu indėnas rūpinosi mėsa; rūkyti sekėsi puikiausiai, 
nes saulė kaitino visą dieną. 

Jaunuoliai sėdėjo palei kraštą, storajame rąsto gale, ir leido 
laiką šnekėčamiesi arba žaisdami su gyvūnais, kurių jokie pa- 
vojai negalėjo atskirti nuo šeimininkų. Kiekvienas turėjo vilties, 
kad dabar greičiausiai pasiseks išsikapstyti iš gapo. Suprantama, 
prabėgs dar gana daug laiko, tačiau tai ne taip svarbu, — kad tik 
pavyktų išbristi iš tos bėdos. 

Mėsos turėjo pakakti mažiausia dviem savaitėms ekonomiškai 
maitinantis; jei kelionė seksis, galima buvo tikėtis per tą laiką 
pasiekti žemę. Pačiu laiku likimas atsiuntė jiems jūros karvę! 

Nebūtų turėję tos mėsos, būtų mirę iš bado, nes vandenyse žu- 
vies nebuvo matyti nė mažiausio pėdsako, o iš kurių ne kurių 
požymių galima buvo spėti, kad priešingame krante nebuvo nė 
vaisių. 

Tuo tarpu rąstas judėjo iš lėto, per valandą nuplaukdamas vie- 
ną mylią, ir tai tik tuomet, kai pūtė vėjas. Iki vidurdienio buvo 
dar toli, o saulė jau kabėjo viršum galvų ir kliudė keliautojams 
orientuotis. Net indėnas negalėjo tiksliai nustatyti pasaulio šalių. 
Teko plaukti pavėjui; laimė, užpakalyje dar buvo matomos di- 
desnių medžių viršūnės, kurių dėka galima buvo laikytis krypties 
nors tol, kol jos pasislėps už horizonto. 

Vidurdienį rąstas plaukė dar lėčiau ir pagaliau visai sustojo. 
Burės bejėgiškai suglebo, nes vėjas aprimo. Teko imtis irklų, 
tačiau, nepaisant visų pastangų, rąstas vos judėjo. Galų gale 
keliautojai paliko ramybėje irklus ir ėmė pietauti. Suprantama, 
patiekalas buvo vienas — jūros karvė. Indėnas visą laiką prižiū- 
rėjo ugnį, kurią tik vargais negalais pavykdavo užkurti. Jis iš- 
kepė mėsos, ir visi valgė su apetitu. 

Popiet visi ilsėjosi įr šnekučiavosi, nes plaukti toliau kol kas 
nebuvo jokios galimybės. Po dviejų trijų valandų saulė tiek nusi- 
leido, kad jie jau galėjo nustatyti plaukimo kryptį; be to, indėnas 
tvirtino, kad ligi vakaro pakils vėjas. Visi buvo puikiai nusitei- 
kę, nors saulė nepakenčiamai kepino. 

Kad bent kiek atvėstų! Tomas Tiperaras, užsimovęs gelbėji- 
mąjį lanka, šoko į vandenį. Paskui ji tuojau šoko Trevanjovas su 
sūnum ir sūnėnu. 

Rozita sėdėjo milžiniškų, išvakarėse pririnktų lapų paunksnė- 
je; šių lapų buvo prikrauta ant kamieno išaugos. Ričardas pats 
padarė šią palapinę sūnėnui ir labai didžiavosi savo išradimu. 

Indėnas, pripratęs prie Amazonės saulės kaitrių spindulių, 
dėl karščio pernelyg nesikamavo, negras, matyt, irgi nelabai ken- 
tėjo, galėjo net prisnūsti. Staigus Tomo Tiperaro riksmas paža- 
dino jį. Netrukus ėmė šaukti ir kiti plaukikai. Tuo pačiu metu 
pasigirdo vandens teškenimas ir tuščių riešutų kevalų, pririštų 
prie gelbėjamųjų lankų, bildesys. Visi keturi plaukė tiesiai prie 
rIąsto. Atrodė, jie stengiasi iš paskutiniųjų, kad tik greičiau pa- 
spruktų nuo kažko baisaus, kas juos persekioja vandenyje. Vei- 
duose atsispindėjo siaubas. 

— Kas ten jiems nutiko?— stengėsi atspėti indėnas. 

Negras irgi nustebo, tuo tarpu ėmė rėkti baisiai nusigandusi 
Rozita. 

Klausinėti, kas juos taip išgąsdino, buvo beprasmiška, nes 
jie patys to nežinojo. Jie tik ką buvo pajutę kažką aštriais kaip 

pjūklas dantimis kandžiojant iiems kojas. Turbūt užpuolikų buvo 
daug, nes visi keturi vienu metu suriko iš skausmo. 

Tik užlipę ant rąsto ir atidžiai apžiūrėję savo žaizdas, jie su- 
prato, kas jų priešai. Jeigu vanduo būtų buvęs permatomas, jie 
iškart būtų pažinę puolėjus. Indėnas, pažvelgęs į žaizdeles ir 
kruvinas draugų kojas, ramiai tarė: 

— Tai menkniekis! Jus sukandžiojo piranijos. 

Ramus indėno paaiškinimas pakėlė keliautojams nuotaiką. 

Niekas nežinojo, kas yra piranijos. Mundrukas paaiškino 
draugams, kad tai lašišų giminės žuvys, kad Amazonės upėje jų 
esama įvairių rūšių ir kad jos labai gobšios. 

Piranijos dažnai užpuola besimaudančius ir priverčia juos bėg- 
ti grasindamos savo aštriais dantimis mirtinai sukandžioti. 

Indėnas ryžosi atkeršyti piranijoms už savo draugus. Jis pui- 
kiai žinojo, kad paragavusios kraujo, šios toliau persekios; jis 
buvo įsitikinęs, kad žuvys dabar juos sergsti nenorėdamos pra- 
leisti progos dar kartą pasmaguriauti žmogaus krauju. 

Visa tai apsvarstęs, jis ėmė dirbtis meškerę. Rozita paaukojo 
du segtukus, iš kurių jis padarė kabliuką, o ant jo užnėrė karvės 
mėsos gabalėlį. Plonutė odos juostelė atstojo meškerę. Vos tik 
užmetė mundrukas savo meškerę, žuvys puolė kabliuką, ir ne- 
trukus ant rąsto gulėjo daugiau kaip dvidešimt sugautų piranijų. 
Tomas Tiperaras buvo patenkintas. Jis žudė kerštaudamas už su- 
kandžiojimą. 

Žūklė visai nelauktai baigėsi. Viena žuvis smarkiai čiupo kab- 
liuką ir nutraukė su savim visą meškerę. 

Mundrukas, norėdamas dar pagaudyti žuvies, padirbo antrą 
meškerę iš tokių pačių daiktų. Tačiau, užmetęs ją, labai nusiminė, 
kad žuvys nustojo kibusios. Netrukus mundrukas turėjo mesti šį 
nesėkmingą žaidimą. 

Nors draugų žaizdos buvo nedidelės, indėnas tvirtino, kad 
piranijos labai pavojingos ir kad jis pats kartą vos išsigelbėjo 
iš baisių nuodingų jų dantų. Anot jo, vadinamojoje Rapachos 
upėje tokių žuvų ypač daug. 

Piranijos atrodė esančios tokios gardžios, jog visi įsigeidė jų 
paragauti. Maziejus užkūrė ugnį ir iškepė žuvies; visiems ji buvo 
labai skani. 

Pavalgę keliautojai pralinksmėjo. Tuo tarpu saulė leidosi, 
pakilo lengvas vėjas, kuris žadėjo dar sustiprėti. Jis pūtė ta pa- 
čia kryptimi, ir burės vėl išsipūtė. 

Gerai nusiteikę keliautojai neįsivaizdavo, kad jų laukė kaž-. 
kas dar baisesnio negu piranijos. Nuo tos pabaisos juos skyrė 
tik pusiau supuvusio kelių centimetrų storio medžio sluoksnis. 
Didžiulis šliužas, gulintis jų mangubos drevėje, paprastai indė- 
nams, gyvenantiems Amazonės pakrantėse, sukelia siaubą. Tuo 
metu, kai keliautojai linksmai šnekučiavosį vildamiesi greitai 
išsigelbėti, baisioji ,,vandenų motina“ tingiai rangėsi po jais dre- 
vėje, pasirengus iššliaužti iš tamsios savo prieglaudos. 

Indėnas sėdėjo prie laužo ir valė piranijos kaulus. Ūmai, tarsi 
krosnyje pro įlaužtas groteles, kažkur nugarmėjo keletas nuo- 
dėgulių. 

— Ai! — suriko indėnas, visas drebėdamas.— Ta drevė, atro- 
do, bedugnė. 

— Čia turbūt būta skruzdėlyno?— paklausė Trevanjovas. 

— Ne, mano pone, skruzdėlynas buvo supuvusioje šakoje, a 
šioji kiaurymė eina visu kamienu. 

Tuo tarpu Koaita, sėdinti pačioje aukščiausioje vietoje, ėmė 
išsigandusi klykt. 

— Kas atsitiko beždžionei?— klausinėjo vieni kitus, nieko 
baisaus nenujausdami. 

Norėdamas sužinoti savo numylėtinės išgąsčio priežastį, To- 
mas Tiperaras priėjo prie jos. Apsidairęs airis išsigando ir šoko 
atgal prie draugų. 

Mundrukas irgi garsiai suriko: 

— Dieve Aukščiausias! Juk tai vandenų dvasia! 

— Vandenų dvasia? Koks čia dar stebuklas?— nustebęs pa- 
klausė Trevanjovas, dairydamasis tai į indėną, tai į Tomą, kuris 
vis dar tirtėjo iš baimės.— Ko jūs pabūgote, Mundi? 

Užuot atsakęs, indėnas tik palingavo galva. Matyt, jis suko 
galvą, kaip išsigelbėti nuo tos baisybės, ir norėjo, kad jam ne- 
kliudytų. 

— Ką tu pamatei, Tomai?— kreipėsi į jį Trevanjovas, tikėda- 
masis, jog airis atskleis jam paslaptį. 

— Prisiekiu šventojo Patriko vardu, aš pats nesuprantu, kas 
ten yra. Tik pamačiau, kad iš vandens kažkas iškišo galvą su 
ilgų kaklu ir žiūrėjo į mane; to gyvūno akys žiba it žarijos. 
Prisiekiu, tai piktoji dvasia! 

— Dėde,— patylom pasakė Ričardas,— vandenų motina, kaip 
ją vadina prietaringi indėnai — tai ne kas kita kaip milžiniška 
gyvatė anakonda. Turbūt ji ir išgąsdino Tomą. Verčiau aš pats 
tuo įsitikinsiu. 

Jaunuolis leidosi į tą vietą, iš kurios atbėgo Tomas, tačiau 
indėnas nutvėrė jam už rankos ir toliau neleido. 

— Labai prašau ponaičio neiti ten. Būkite čia. Aš gi jums 
sakiau, jog tai vandenų motina! 

— Niekis, Mundi! Tai paprasta gyvatė, vadinama anakonda. 
Leisk, aš pažiūrėsiu į ją. Puikiai pažįstu tuos vandens smaug- 
lius, šimtus kartų jų esu aptikęs palei Amažonės salas. Aš visai 
nebijau anakondų, jos nenuodingos. Jeigu jūsų matyta gyvatė 
nėra itin didelė, tai ji gal ir visai nepavojinga. 

Priėjęs rąsto galą, Ričardas pažvelgė žemyn, tačiau surikęs 
tuojau atpuolė atgal. 

— Tai tikrai anakonda, — pasakė jis, — tik nepaprastai didelė. 
Aš dar niekuomet nesu tokios mates. Nieko keisto, kad Mundis 
palaikė ją vandens dvasia. Tikrai baisus padaras! 

— Ką gi mums daryti, Ričardai?— pamatęs pusbrolio išgąstį, 
paklausė Ralfas. 

— Man rodos,— tarė Ričardas pamąstęs— mums pavyks ją 
užmušti anksčiau nei ji mus puls, tik gaila, kad neturime ginklo. 
Ką daryti, Mundi? 

— Pirmiausia turime elgtis kuo ramiau! — pašnibždėjo indė- 
nas.— Gal šliužas nesijudins iš vietos, ir man pasiseks jį užmušti 
ietimi. O Dieve mano! Jis šliaužia prie mūsų. Dabar jau per vėlu. 

Nėra ko stebėtis, kad ši pabaisa taip išgąsdino mūsų keliau- 
tojus. | 

Jos kūnas atrodė lyg rąstas; akys žibėjo kažkokia pragariška 
ugnimi, o baisūs nasrai su dvišaku liežuviu išties galėjo išgąs- 
dinti pati drąsiausią žmogų; oda buvo lyg plieninė ir visa žvilgėjo 
saulėje. 

Susigrūdę kitame rąsto gale, keliautojai stovėjo nejudėdami 
ir tylėdami žiūrėjo į baisųjį padarą, kuris dairėsi, lyg ieškodamas 
grobio. Pirmas stovėjo indėnas su ietimi rankoje, už jo Ričar- 
das, apsiginklavęs mundruko peiliu. 

Umai gyvatė nuleido galvą ir, atrodė, buvo pasirengus šliauž- 
ti savo grobio; visi susigrūdo pačiame rąsto gale. Jie suprato 
gyvatės užmačias, nes ji palengva šliaužė prie žmonių visiškai 
įsitikinusi, kad šie nuo jos nepaspruks. 

Keliautojai stebėjo ją bei indėną ir pamatė, kad pastarasis, 
artėjant gyvatei, vis labiau netenka drąsos. 

Atrodė, kad mundrukas toli gražu nepasitiki savo ginklu, ir 
tai natūrelu, nes su primityvia palmės ietimi kautis su tokia 
pabaisa buvo labai pavojinga. 

Trevanjovas pasiūlė šokti į vandenį. 

— Ne, mano pone! Darykite ką tik norite, tik ne tai! — per- 

spėjo indėnas — Ji tik to ir laukia; vandenyje ji kaip namie, 
ir mes ten neišsigelbėsime. 

— Betgi mes ir čia žūsime. 

— Dar ne! Dar ne! — atsakė indėnas. 

Matyt, jam dingtelėjo kažkokia išganinga mintis. 

— Paduokite man beždžionę! — tarė jis stovintiems užpakaly- 
je. 

Manydamas, kad indėnas kreipiasi į jį, kaip į beždžionės glo- 
bėją, Tomas Tiperaras tuojau įvykdė draugo reikalavimą. Paėmęs 
beždžionę ant rankų, mundrukas nustypčiojo į kitą rąsto galą: 
visiems paaiškėjo jo sumanymas. Koaita turėjo nukreipti nuo jų 
gyvatės dėmesį. 

Tomas Tiperaras nė už ką nebūtų davęs savo numylėtinės, 
tačiau dabar suprato, kad visų labui turi ją paaukcti, ir neprieš- 
taravo. 

Lyg vyriausias vaidila, pasirengęs aukoti, mundrukas atsistojo 
prieš tą baidyklę ir metė jai nelaimingą gyvūną. 

Gyvatė išsižiojo pasirengus griebti savo auką, tačiau beždžio- 
nė mikliai puolė į šoną ir vienu šuoliu atsidūrė pačioje stiebo 
viršūnėje, palikus mundruką akis į akį su gyvate. Nusivylus gy- 
vatė ketino pulti indėną. 

Mundruko sumanymas nepavyko. Išsigandęs jis šoko bėgti 


pylė į visas puses. Gyvatė šliaužė taip greit, jog indėnas vos 
spėjo pagriebti savo ietį. Išvydus jo išgąsti, draugus nukrėtė 
šiurpas. Jiems atrodė, kad jis visai nustojo savivaldos. 

Beliko viena išeitis — šokti į vandenį, tačiau, nelaimei, jie 
neturėjo gelbėjamųjų lankų; šie buvo kitame rąsto gale ir norint 
juos pasiekti reikėjo peršokti gyvatę. Kas nors turėjo būtinai 
aukotis. .. Tačiau kas? 

Ričardas ryžosi pasiaukoti, nes jam labai rūpėjo Rozita. Pro 
visus pralėkęs, jis užstojo savimi indėną. Atrodė, jog išmušė pa- 
skutinė valanda; ar galėjo Ričardes apsiginti nuo tokios pabai- 
sos paprastu peiliu? 

Tačiau Aukščiausiasis ir šįkart panoro išgelbėti keliautojus. 
Didžiausiai jų nuostabai, gyvatė staiga apsisuko ir paskubomis 
šmukštelėjo į vandenį. 

Galima įsivaizduoti, kaip pradžiugo nelaimingieji pasitraukus 
priešui. Skaitytojui, suprantama, bus įdomu sužinoti, kodėl gy- 
vatė taip Umai pasitraukė. Skubėdama prie žmonių, ji užšliaužė 
ant žarijų; net buvo girdėti, kaip spirga jos oda. Nudegimas 
turbūt buvo toks stiprus, jog iš skausmo ji šoko į vandenį. Da- 
bar visi bijojo, kad tik ji negrįžtų. Iš pradžių gyvatė plaukė 

vingiais, tai artėjo prie jų, tai vėl tolo, o paskui, lyg nutarusi 
palikti įlanką, nuplaukė tiesiai. 

Keliautojai negalėjo atitraukti nuo jos akių; jie aprimo tik 
tuomet, kai priešas buvo jau toli, tada ėmė ieškoti anakondos 
atsiradimo priežasties. Greičiausiai šliužas, prarijęs kokį gyvūną, 
įlindo į mangubos drevę ir kietai įmigo. Ten jis galbūt miegojo 
keletą savaičių, visiškai nejausdamas, kad medį nunešė vandens 
srovė ir kad jis plaukioja. Gyvatė prabudo turbūt tada, kai mun- 
druko uždegto laužo žarijos nugarmėjo į drevę. 

Tuo metu, kai didžiojoje drevėje tūnojo milžiniškas smauglys, 
mažytės skruzdėlytės gyveno supuvusioje šakoje, net nenujaus- 
damos tokios artimos kaimynystės. 

Netrukus vėl kilo vėjas, ir rąstas išjudėjo; keliautojai atidžiai 
stebėjo horizontą, tikėdamiesi pamatyti ten sausumą arba nors 
medžių viršūnes. Tačiau tą dieną jie nepamatė nei vieno, nei 
kito, o ir miškas, kurį paliko užpakalyje, dingo saulei nusileidus. 
Laimė, visą naktį pūtė palankus vėjas, ir galima buvo plaukti 
pagal žvaigždes. 

Turėdami laisvo laiko, mūsų didvyriai šnekėjosi apie anakon- 
dą. Mundrukas ir negras daug pasakojo apie panašias baidykles, 
gyvenančias Pietų Amerikos upėse, apie tai, kad jos esti trisde- 
šimt pėdų ilgio ir gali praryti arklio dydžio gyvulį. Šie vandens 
smaugliai smaugia savo auką apsiviję apie ją, o numarinę alkį, 
kietai užmiega. 

Pietų Amerikoje esti keletas rūšių tokių gyvačių. Jas galima 
suskirstyti į dvi grupes: pirmai grupei priklauso paprasti smaug- 
liai, o antrai — vandens smaugliai anakondos. Pirmieji gyvena 
sausumoje, o antrieji, nors ir ne visą laiką, — ten, kur daug van- 
dens. Šios gyvatės gerai plaukioja ir lengvai įšliaužia į patį 
aukščiausią medį. 


XVII 


Nudžiugę, kad vėjas neša rąstą ten, kur jiems reikia, keliau- 
tojai dar ilgai kalbėjosi. Atėjus laikui miegoti, jie nutarė, kad 
dviem iš jų reikia likti sargyboje; vienas buriuos, o kitas irklu 
stengsis laikytis krypties. 

Nors Tomas buvo visų nelaimių kaltininkas, draugai ant jo 
nepyko; jie žinojo, kad Tomas, būdamas nepatyręs, atplukdė ga- 
latėją į gapo. Be to, jis dažnai apgailestavo dėl įvykio ir tyliai 

kentė liūdnus klaidos padarinius. Netgi negras, nors iš seno jautė 
antipatiją Tomo tautai, šiam iškritus iš medžio, suartėjo su airiu. 

Siąnakt jie sėdėjo greta ir lyg du broliai šnekučiavosi; abu 
didžiavosi, kad jiems, o ne kitiems, patikėjo sargybą. Dabar jie 
galėjo elgtis savo nuožiūra; paprastai turėjo klausytis indėno. 
Jiedu jautėsi pažeminti po to, kai mundrukas išgelbėjo jiems 
gyvybes: abu buvo jam dėkingi už tai, tačiau abiem buvo nema- 
lonu, kad jis žiūrėjo į juos kaip į kokius nenaudėlius. 

Trevanjovas užsispyrė, kad mundrukas, keletą naktų iš eilės 
neprigulęs, šiąnakt išsimiegotų. Nors indėnas dėl akių ir sutiko, 
tačiau iš tiesų jis, atsirėmęs nugara į šaką ir apsimetęs kietai 
miegąs, nesudėjo bluosto. Jis turėjo priežastį nemiegoti ir šią 
naktį. 

Nei negras, nei Tomas nebuvo iš tyliųjų, taigi toliau plepėjo, 
kai jų draugai miegojo. Jie vėl šnekėjosi apie gyvates. 

— Matyt, jūsų šalyje daug gyvačių?— paklausė Tomas. 

— Taip, ir dar kokių milžiniškų! 

— Visgi, manau, ne tokių kaip anakonda, kurią matėme šian- 
dien. 

— Ką!.. Anot tavęs, toji gyvatė didelė? Juk ji ne ilgesnė 
kaip dešimties metrų. Pas mus Afrikoje esti gyvačių, ilgesnių 
kaip mylia ir daug storesnių už rąstą, kuriuo mes plaukiame, 

— Ilgesnių kaip mylia? .. Tu turbūt juokiesė Ar tik ne pats 
esi tokią matęs? 

— Taip, aš pats mačiau. 

— Tokio storumo kaip tas medis? 

— Tikrai, patikėk manim. Tokia gyvatė gali du kartus apsi- 
vynioti aplink kralį. 

— (O ką reiškia kralis? 

— Tai vieta, kur mes gyvename; tai tas pat, ką jūs, baltieji, 
vadinate kaimu. Taigi, įsivaizduok, gyvatė apsivynioja du kartus 
aplink visą kaimą, kuriame yra per šimtas namelių. 

— Na, tai pokštas, Maziejau! Nesuprantu, kaip gyvatė gali 
apsivynioti aplink šimtą namukųė... 

— Aš pats tai mačiau. 

— Kada? 

— Kai buvau dar kūdikis. Jeigu nori, aš tau smulkiau papa- 
sakosiu šią istoriją. Jei tuomet nebūčiau buvęs miklus berniūk- 
štis, dabar nesėdėčiau su tavim. 

—- Na, papasakok man, kaip tai įvyko. 

— Tad klausyk. Man tuomet buvo dešimt metų. Kaimas, ku- 
riame gyvenau, niūksojo prie didžiulio miško; jame esama įvai- 
riausių gyvūnų: buivolų, dramblių, raganosių, hipopotamų ir di- 
džiulių beždžionių. Tačiau daugiausia ten gyvačių; vienos dide- 

lės, kitos mažesnės, bet visos nuodingos ir baisios. Didžiausia iš 
visų pas mus vadinama miško velniu. Kartą, anksti rytą, kai visi 
dar miegojo, mūsų kaimą apjuosė toks velnias; jis du kartus 
apsivyniojo apie mūsų kaimą. 

— Turbūt nori pasakyti, kad gyvatė du kartus peršliaužė per 
jūsų kaimą? 

— Ne ne! Aš sakau, kad visi sukilę pamatė aplink kaimą 
aukštą tvorą, maždaug dešimties pėdų aukščio; tai buvo ne kas 
kita kaip gyvatė,*du kartus apsivyniojusi aplink mūsų kaimą. 

— Šventas Patrikai, padėk man! 

— Ak, tiesa, Tomai, tu, rodos, minėjai, kad šventasis, kurį 
visuomet šaukiesi, sunaikino daug gyvačių. Tai štai, jeigu jis. 
būtų buvęs tą rytą mūsų kaime, tai mano tėvai gal ir dabar dar 
būtų gyvi. 

— Vadinasi, tu našlaitis? 

— Taip, tą rytmetį aš tapau našlaičiu. 

— Na, pasakok toliau, Maziejau. 

— Du kartus apjuosęs kaimą, velnias atsigulė ir ištiesęs kak- 
lą rijo visus, kurie tik jam pasipainiodavo; paskui jis patikrino: 
kiekvieną grytelę ir nepaliko nė vieno gyvo. Mūsų vadą jis 
prarijo taip pat lengvai kaip ir kitus paprastus mirtinguosius. 
Vaikus jis naikino dešimtimis, kaip skruzdėda tokandeiras. Vie- 
nas kitas bandė išsigelbėti, tačiau jiems nepavyko, nes, belipant 
per velnio kūno tvorą, jis nupurtydavo juos nuo savęs. 

— Tai kaipgi tau pasisekė išsigelbėti? 

— O, tai labai idomu! Kaip sakiau, man tuomet buvo dešimt 
metų. Aš tarnavau mūsų vado namuose, vadinamuose rūmais. 
Ant stogo buvo stiebas, o ant stiebo — vėliava. Kai išvydau bai-- 
sius nasrus, viską ryjančius, supratau, kad slėptis namuose ne- 
verta. Aš įlipau į tą stiebą ir taip įsivyniojau į vėliavą, kad ma- 
nęs visai nebuvo matyti. Kai velnias visus išnaikino, jis išsitiesė 
ir nušliaužė į mišką. Jam nė į galvą neatėjo, kad ant stiebo liko 
berniukas. Kai tik pasišalino toji pabaisa, aš nulipau žemėn ir 
nubėgau į tėvų gryčią, tačiau jų ten neradau: gyvatė buvo prariju- 
si juos kartu su kitais. Tuomet aš parsisamdžiau į laivą. Dabar 
žinai, kodėl aš negyvenu tėviškėje. 

Nors negras pasakojo visai rimtai, Tomui nesinorėjo juo ti- 
kėti; jis net įtarė, kad draugas greičiausia iš jo šaiposi, tačiau 
nutarė nesiginčyti. Kiek patylėjęs, pakeitė pokalbio temą. 

Netrukus vairininkas pastebėjo, jog žvaigždė, kurios jam buvo 
įsakyta laikytis, ėmė blėsti, nes dangus niaukėsi ir artėjo debesis. 
Kaipmat dingo visos žvaigždės. 

Tačiau Tomas nesiliovė vairavęs; vėjas pūtė ta pačia krypti- 
mi. Tik po valandos kitos jis visiškai nurimo, ir rąstas sustojo. 

Tomas norėjo pažadinti draugus, tačiau Maziejus jį įtikino, kad 
nėra jokio reikalo. 

— Tegu jie sau ramiai išsimiega; jeigu vėjas pakils, tai rąs- 
tas plauks ir be jų pagalbos. Kam juos be priežasties trukdyti!— 
Kol jie tarėsi, jų klausą pasiekė kažkoks keistas ūžesys. Lyg kaž- 
kur toli būtų ūžavęs vėjas ir jo atgarsis pynęsis su įvairių gy- 
vūnų riksmu. 

— Kas tai galėtų būti? Ką tu manai, Maziejau?— paklausė 
Tomas Tiperaras. 

— Panašu į didelio miško gaudesį. 

— Ką nori tuo pasakyti? 

— Noriu pasakyti, kad man tai primena miško gyventojų 
šauksmus. 

— Atrodo, esi teisus, drauguži; mes artinamės prie kito ba- 
seino pakraščio, o tai svarbiausias mūsų tikslas. 

— Būtų labai malonu! Gal prikelkim šeimininką ir papasako- 
kim jam apie tai! 

— Ne, nereikia! Tegu verčiau miega ligi ryto; greit ims švis- 
ti. Štai ten, rodos, jau aušra kyla. 

— Žiūrėk, kas ten?— sušuko negras. 

— Kur? 

— Ten, priešakyje. Lyg ugnis. Nejau nematai? 

— Išties, ten kažkas žiba. 

— Kas atsitiko?— paklausė prabudęs ir išgirdęs negro klau- 
simą Trevanjovas. 

— Žiūrėkit, ten kažkas dega! 

— Atrodo, net dvi liepsnos! 

— Tikrai! Tikrai dvi! 

— Aš girdžiu kažkokį ūžesį. 

— Mes jau seniai jį girdime. 

— Kodėl gi mūsų nežadinote! Gal vėl paklydome? Užesys, ro- 
dos, nuo miško pusės, Mundi! Ei, Mundi! 

— Kas nutiko?— paklausė indėnas, trindamas akis.— Ar vėl 
kokia nelaimė? 


— Ne! Priešingai, atrodo, kad arti priešingas baseino kraštas. 

— Taip ir yra! — sušuko indėnas, išgirdęs ūžesį.— Štai ir sau- 
suma! Tarp medžių matau ugnį! 

— Taip, mes jau seniai ją Matome. 

— Taip taip, tai ugnis. Mes artėjame prie žemės! 

— Ačiū Dievui, — sušuko indėnas,— dabar mes išgelbėti. O 
gal. ..— sumurmėjo mundrukas, ir jo balse pasigirdo abejonės 
ir baimės gaidelės. 

— Ką reiškia tas „gal“, Mundi?— paklausė Trevanjovas.— 
Jeigu ten tikrai ugnis, vadinasi, ten krantas, kur gyvena žmonės. 
Jie, be abejo, mums padės. 

— Et, mano pone! O jeigu, užuot padėję, jie panorės mus 
suėsti? 

— Kaip! Nejaugi tikiesi čia sutikti žmogėdrų? 

— Taip, mano pone. 

— Tesaugo mus Švenčiausioji Motina! — sušuko Tomas Tipe- 
raras. 

Ričardas, Ralfas ir Rozita irgi pabudo; išgirdę minint žmogėd- 

— Mūsų laimė,— pasakė mundrukas dairydamasis,— kad vė- 
jas nutilo, kitaip mus būtų nunešę prie kranto. Tuojau nuplauksiu 
prie tų ugnių ir sužinosiu, kas mūsų laukia. Gal jaunasis ponas 
plauks su manim? 

— O, be abejo, — sutiko Ričardas. 

— Na, o jūs pasistenkite, — tęsė indėnas, — elgtis kuo ramiau, 
kol mes grįšime, juk mes esame netoli tos ugnies; iki jos ne 
daugiau kaip mylia, o vandenyje garsas girdėti labai iš toli. Jei- 
gu tai tikrai priešai ir jeigu jie mus išgirs, tai mes neišsigelbėsim. 
Plaukime greičiau, mano ponaiti, negalima gaišti nė vienos mi- 
nutės. Greit prašvis; įsitikinę, kad mums gresia pavojus, spėtume 
pasislėpti dar tamsoje, ir tai vienintelė mūsų viltis. Tad plaukime. 

Baigęs kalbą, indėnas tykiai įlipo į vandenį ir nuplaukė ug- 
nies link, kuri vis labiau plito. 

— Nesibaiminkite, Rozita,— pasakė Ričardas, atsisveikinda- 
mas su pussesere.— Kertu lažybų, kad ten rasime kokią nors plan- 
taciją ir namelį, kuriame gyvena baltieji; jie, suprantama, malo- 
niai mus priims ir padės pasiekti Parą. Tad iki pasimatymo! Greit 
grįšime su gera naujiena. 

Nuplaukę vos keletą sieksnių, jie išvydo, kad miškas daug 
arčiau negu atrodė nuo rąsto. Jie matė tik tamsią juostą virš 
vandens, kuri vienodai toli driekėsi ir dešinėn, ir kairėn. Garsų 
mišinyje, sklindančiame iš ten, išsiskyrė medžio trandžių tarš- 
kėjimas, varlių kvarkimas ir vandens paukščių bei pelėdų klyks- 
mas. 

Daugiausia rėkė beždžionės staugliai, juos papildė melancho- 
liškas tinginių beždžionių staugimas, arba „ali“ Visi tie garsai 
ir daugelis kitų sudarė tą didelį chorą, kuris pripildė tropikų 
mišką naktinės muzikos. Kiti, tolesnį garsai, vos besugaunami. 
rodė mišką esant didelį. Tačiau plaukikus domino tik ugnis, kuri 
artėjant darėsi vis aiškesnė. Reikėjo žūtbūt sužinoti, kieno ir kur 
ji sukurta. Ričardas spėliojo ją esant baseino pakraštyje, vadina- 
si, sausumoje. Tačiau jo bendrakeleivis buvo kitos nuomonės. 

Ugnis degė labai nelygiai; tai stiprėdama, tai silpnėdama. Pro- 
tarpiais visiškai užgesdavo, paskui vėl įsiliepsnodavo. Jaunuolis 
suko galvą, ieškodamas to priežasties, o jo pakeleivis gana pa- 
prastai tai paaiškino: 

— Ugnis sukurta toli nuo miško pakraščio, ir ją protarpiais 
užstoja medžiai, todėl ir matome ją tai ryškesnę, tai blankesnę. 

Pamažu jie yrėsi pirmyn, dalydamiesi įspūdžiais. Netrukus 
priplaukė tankių medžių paunksnę, iš kur ugnis buvo dar geriau 
matoma. Iš pradžių Ričardas manė, kad ji sukurta ant kopos 
viršūnės. Įsižiūrėjęs atidžiau, pastebėjo raudoną jos šviesą, atsi- 
spindint vandens paviršiuje; atrodė lyg ugnis būtų buvusi van- 
denyje. Kai žvalgai dar labiau prisiartino ir jų akys apsiprato su 
šviesa, tai pamatė, kad laužai sukurti ant kažkokių tiltelių, per 
kelias pėdas iškilusių virš vandens, ir kad jie pritvirtinti prie 
medžių kamienų, lygiai kaip ir kiti tilteliai, ant kurių, gyven- 
tojams miegant, tikriausiai nesimato ugnies. Aplink laužus judė- 
jo Žmonių figūros, tarp medžių kabėjo hamakai; kurie ne kurie 
buvo tušti, kituose kažkas miegojo. Buvo girdėti vyrų, moterų ir 
vaikų balsai. 

Pasilenkęs indėnas sušnibždėjo Ričardui: 

— Maloka! 

Ričardas žinojo, kad maloka vadinamas indėnų kaimas. 

— Vadinasi, sausuma arti?— nusidžiaugė jis. 

— Ne! 

— Bet juk čia kaimas, kuris aiškiai įrodo, kad netoli ir sau- 
suma. 

— Visai ne, mano ponaiti. Toks kaimas kaip tas, kurį mes 
čia Matome, rodo visai ką kita. 

— Vis dėlto gerai, kad mes radome nors tokį, tarp žemės ir 
dangaus pakibusį kaimą. 

— Kažin. Tai priklauso nuo to, kas jame gyvena. Gal mes už- 
tikome žmogėdrų tautelę. 

— Nejaugi, manai, kad gapo gali būti žmogėdrų. 

— Taip, mano ponaiti. Yra net tokių laukinių, kurie prieš 
užmušdami kankina žmones, ypač baltuosius! Jie tikriausiai ne- 
kenčia baltųjų kaip nugalėtojų, kurie laukinius suvarė į paskan- 
dintus miškus. Dieve brangusis! Jeigu tai murasų maloka, tai 
mes turime kuo skubiau bėgti iš tų vietų. Jums, baltiesiems, nebus 
jokio pasigailėjimo, o man tuo labiau, nors esu toks pat raudono- 
dis kaip ir jie. Mano tautiečiai yra mirtini murasų priešai. 

— Tai kas belieka mums daryti?— paklausė jaunuolis. 

— Likti čia ir klausytis. Įsikabinkite į tą šaką ir ištempkite 
ausis nejudėdamas; leiskite man pasiklausyti jų. Aš moku jų 
kalbą, kad tik pagaučiau nors vieną žodį. Tss!. 

Ričardas nurimo ir netrukus pastebėjo silpnai ugnies apšvies- 
tame indėno veide išgąstį. 

— Tai murasai, kaip aš ir maniau, — sušnibždėjo indėnas.— 
Reikia skubėti atgal ir negaišti nė minutės. Visa, ką mes galime 
padaryti — tai kuo greičiausia irtis, kad prašvitus pasislėptume 
nuo jų. Jeigu mums tai nepavyks, mes pražuvę! 

Žvalgai iš tos vietos plaukė greičiau negu anksčiau prie jos 
artėjo; jie iš paskutiniųjų skubėjo prie mangubos, nes jų ir visų 
kitų keliautojų gyvybė kabojo ant plauko. 


XVIII 


Galite įsivaizduoti, kaip visus sujaudino indėno papasakota 
naujiena. Trevanjovas nenorėjo tikėti, jog būna tokių, į žvėris 
panašių žmonių, ir tvirtino, kad mundrukas perdeda pavojų. Bet 
Ričardas, kuriam namie buvo tekę dažnai klausytis pirklių pa- 
sakojimų apie Amazonę, patvirtino indėno žodžius. Jis buvo gir- 
dėjęs, jog apsemtuose miškuose dažnai medžiuose įsikuria lauki- 
nės žmogėdrų gentys, kurios esti ištroškusios kraujo, visiškai 
laukinės. Trevanjovas daugiau nesiginčijo ir tuojau atsistojo su 
irklais greta indėno. 

Mundrukas sukūrė tokį veiksmų planą: iš čia jie turėsią plauk- 
ti lygiagrečiai su krantu, tačiau kai tik prašvisią, pasislėpsią kur 
nors medžių paunksnėje. Indėnas ir Trevanjovas yrėsi iš visų 
jėgų. Nuplaukus apie pusę mylios, Trevanjovas atsigręžė į tols- 
tančią ugnį. Atrodė, jog Žmonės, sukūrę tą ugnį, buvo pasirengę 
sudeginti visą mišką, — tarp medžių suliepsnodavo vis nauji lau- 
žai. Mundrukas paaiškino, kad kiekviena nauja ugnis rodo pra- 
budus dar vieną šeimą. Turbūt laukiniai ruošia pusryčius. 

Šiurpo apimtiems keliautojams pasidarė baisu: kaip jie galėjo: 
būti tokie neatsargūs; nedaug trūko, kad dabar jie keptų ant 
jų laužų. Jiems atrodė, jog stengiasi kaip niekada, o rąstas juda 
neapsakomai lėtai. Vėjas buvo visai aprimęs arba jis pūtė prie- 
šinga kryptim; tokiais atvejais burės tik trukdo, todėl indėnas 
jas nuleido. 

Nuplaukę antrą pusę mylios, virš medžių jie išvydo aušrą. 
Būdami pačiame pusiaujyje, keliautojai laukė saulės ūmai pasi- 
rodant, nes tai čia įprasta. 

Iki miško pakraščio buvo likę dar pusė mylios, kai ėmė kilti 
saulė, tuo pačiu metu liepsnos ėmė blėsti. Dar dešimt minučių, 
ir visai prašvis! 

Trevanjovas ir mundrukas yrėsį nesigailėdami jėgų; jie žinojo, 
kad dabar tik nuo jų priklauso jų pačių bei draugų gyvybė. 

Jie dar kartą galėjo įsitikinti, jog Aukščiausiasis juos globo- 
ja — saulė ne tik nekilo aukščiau, bet dargi visai pasislėpė. Gal ji 
dingo tik už medžių, kuriuos keliautojai spėjo pasiekti. Staiga 
visiškai sutemo. Jie įplaukė į įlanką medžių paunksnėje, o ne- 
trukus pasiekė visai mažytį užutėkį, apsuptą medžių, kurių viršū- 
nės buvo taip susipynusios, jog sudarė priedangą. Joje visi ga- 
lėjo puikiai pasislėpti. Aplinkui buvo taip tamsu, jog keliautojai 
neįstengė net įsivaizduoti įlankos ilgio. Jie liovėsi yręsi ir visiškai 
sustojo. 

Jeigu ne tamsoje švytintieji vabalėliai, kurie lakstė medžiais, 
tai tokioje gamtos pastogėje nebūtų buvę galima nieko matyti. 
Šie vabalėliai buvo iš oželių giminės, gana stambūs, vadinamieji 
kokujo (Elater noctiluous). Vieną tokį vabalą laikant ant knygos. 
visai patogiai galima skaityti. Kadangi jų buvo labai daug ir jie 
nuolat judėjo, keliautojai galėjo apžiūrėti įlanką ir įsitikinti, kad 
ji visai nedidelė. 

Saulei kylant, spinduliai ėmė skverbtis pro lapuočius. Dabar 
buvo šviesiau ir buvo aiškiau matyti, jog įlanka yra ne daugiau 
kaip poros šimtų žingsnių. Norėdami iš čia išsikapstyti, keliauto- 
jai turėjo palikti savo rąstą ir keliauti medžiais arba vėl išplaukti 
į vandenis. Aišku, jie negalėjo imtis nei vieno, nei kito; karsty- 
damiesi medžiais, jie jau buvo patyrę gana vargo, o palikti rąstą, 
ant kurio buvo taip puikiai įsitaisę, jie nedrįso nė pamanyti. 

Vėl išplaukę į vandenis, jie galėjo patekti tiesiai laukiniams 
į rankas, nes visas vandens paviršius buvo saulės apšviestas, ir 
rąstas būtų buvęs tuojau pastebėtas iš malokos. Indėnai turėjo 
valčių, pririštų prie medžių kamienų, kurie atstojo jų namų pa- 
matus. 

Mundrukas ir Ričardas matė tas valtis; tiesa, jos buvo labai 
netikusios, tačiau, net ir lėtai plaukdamos, vis vien jos pavytų 
ząstą. Gudriausia buvo likti įlankoje, žinoma, jei laukiniai ten 
nesumanys užsukti. Prieblandoje galima buvo tykiai išplaukti iš 
įlankos ir kuo toliau pasprukti nuo tų pavojingų malokos gy- 
ventojų. 

Nutarė pasilikti vietoje, todėl pačiame tamsiausiame kampely- 
je pririšo prie medžio rąstą ir patogiai ant jo įsitaisė. Nelinksma 
jiems buvo sėdėti patamsy, be to, kiekvieną minutę bijoti, kad 
Koks nors mMurasas pastebės juos ir savo laukiniu riksmu praneš 
draugams apie savo atradimą. Nors keliautojai iš paskutiniųjų 

stengėsi būti nepastebėti, jų padėtis buvo liūdna; jie net nesu- 
kūrė laužo, nors laikas buvo pasirūpinti pusryčiais. Bijodami, kad 
dūmai jų neišduotų, nutarė valgyti žalią mėsą. 

Aplinkui vyravo visiška tamsa, tačiau pro tą priedangos pro- 
peršą spindėjo šviesos juosta. Jie sėdėjo lyg kokioje grotoje, 
urve, prie kurio mirgėjo vandenys. Visų žvilgsniai, aišku, buvo 
nukreipti į tą šviesos juostą, nes aplinkui daugiau nieko nebuvo 
matyti. Užpakaly ir šonuose stūksojo tikra siena medžių, apraiz- 
gytų vijoklių tinklo, pro kurį net ir pripratę prie tų miškų glū- 
dumos žvėrys nebūtų įstengę prasibrauti. O apie žmones nė kal- 
bas negalėjo būti. Todėl keliautojai tik žvalgėsi į vandenį, paty- 
lom šnekučiuodami. Iki vidurdienio buvo visai ramu; jų nerimas 
virto viltimi, kad dar prieš sutemstant pasiseks pasprukti nuo 
laukinių. 

Protarpiais viršum saulės apšviesto vandens paviršiaus skrai- 
dė paukščiai. Vadinasi, arti žmonių nebuvo; tai liudijo ir pora 
jūros karvių, ramiai plaukiojančių palei urvo angą. Kai viena 
iš jų po medžiais užsnūdo, indėną apėmė nesuvaldomas noras 
priplaukti ir peiliu ar ietimi užmušti ją. Tačiau jis susilaikė nuo 
tos pagundos ir leido gyvuliui mėgautis poilsiu. Deja, keliautojų 
ir jūros karvės nelaimei, ne vienas mundrukas pastebėjo miegan- 
tį gyvulį. Karvė staiga išniro iš vandens ir dviem trim šuoliais 
akimirksniu dingo. Toks gyvulio elgesys reiškė, kad jį užpuolė 
kažkoks priešas. 

Indėnas žinojo, jog gūpo nėra nei ryklių, nei kardžuvių, o 
krokodilas ar didžiulis paukštis kondoras nedrįstų pulti tokio 
milžiniško gyvulio kaip jūros karvė. Tuo metu, kai karvė šoko 
iš vandens, vienas kitas keliautojas pastebėjo kažkokias žiežir- 
bas ar žybtelėjimą. 

— Būkite atsargūs! — sušnibždėjo mundrukas, gerokai susi- 
jaudinęs.— Aš žinau, ką tai reiškia. Elkitės ramiai, kitaip žūsime! 

— Kas atsitiko?— paklausė Trevanjovas. 

— Pažvelkite į tą pusę, mano pone. Ar matote, kaip ten pliuš- 
kena vanduo? 

— Tai suprantama, juk ten ką tik nėrė karvė. 

— Ne ne, žiūrėkite čionai. Matote, kaip tempiasi virvė.. 
O ten, toliau, dar kažkas matyti. 

Indėnui daugiau aiškinti nereikėjo. Jo draugai išvydo prie 
virvės pritvirtintą plūdę, o kiek toliau — valtį, kurioje sėdėjo 
laukinis; matyt, jis medžiojo karvę. Tasai indėnas buvo pana- 
šesnis į beždžionę nei į žmogų. Jis buvo mažo ūgio, dideliu pil- 
vu, ilgom liesom rankom, plonom ir spuoguotom kojom. Didelė 
galva buvo apžėlus tankiais, ilgais plaukais. išsišovę žandikauliai 

ir įdubusios akys nelabai priminė žmogaus bruožus. Tad nieko 
keisto, jog pamačius jį Rozita baimingai aiktelėjo. 

— Nurimkite,— perspėjo mundrukas.— Nekalbėkite, kitaip jis 
mus pastebės. 

Indėno įsakymui buvo iškart paklusta; visa ant mangubos ap- 
mirė. Matyt, laukinis dar nieko nebuvo nugirdęs ir pastebėjęs, 
jam rūpėjo tik grobis. Plūdė padėjo jam stebėti savo auką ir 
sekti mažiausią jos krustelėjimą po vandeniu. Plūdė slankiojo 
tai į vieną, tai į kitą pusę; protarpiais ji stabteldavo. Tuomet lau- 
kinis mesdavo irklus ir griebęs virvę iš visų jėgų traukdavo ją 
į save; tačiau jis nieko nepešė, mat baimė, kad bėgdamas gyvu- 
lys apvers valtį, privertė jį paleisti virvę iš rankų. 

Jo valtis buvo visai paprasta, padirbta iš medžio žievės, iš 
abiejų galų surištos vijokliais. Ją buvo labai sunku valdyti smar- 
kiai iriantis. Medžiojant jūros karvę, reikia turėti kantrybės, o 
ne skubėti. Reikia laukti, kol sužeistas gyvulys visai nusilps nute- 
kėjus kraujui. Galop keliautojams iš akių dingo ir plūdė, ir val- 
tis. Jie labai apsidžiaugė, nes tasai laukinis juos gąsdino. Tačiau 
ūmai karvė vėl pasirodė, o paskui ją ir valtis. Keliautojų siaubui, 
medžiotojas ir jo auka plaukė tiesiai jų priedangos linkui. Indė- 
no akys degė. Iš visų jėgų irkluodamas, jis sparčiai artinosi prie 
jų. Mūsų keliautojai prarado viltį išlikti nepastebėti. 

Pamatęs prieš save žmones, laukinis išsigando ne mažiau už 
keliautojus, stovėjusius ant mangubos. Iš jų krūtinių išsiveržė 
riksmas, reiškiantis baimę ir nuostabą. Užkluptas pavojaus indė- 
nas it laukinis gyvulys, nesvarstydamas savo padėties, instink- 
tyviai gelbėjosi. Iš nuostabos surikęs, jis akimirksniu nuleido 
irklus į vandenį ir nuplaukė atgal. 

Per kelias sekundes jis pasiekė priedangos angą. Jam labai 
padėjo atsitiktinumas: valtis, smarkiai susidūrus su rąstu, atšoko 
atgal, jis greitai ištrūko į vandenis ir nuskubėjo pranešti sa- 
viesiems, kad priedangoje slepiasi baltieji. 

Nė vienas keliautojas nepamanė vytis to laukinio. Kai valtis 
susidūrė su manguba, Tomas Tiperaras bandė ją sulaikyti, tačiau 
ši taip smarkiai atšoko, jog airis nupuolė į vandenį ir vOs ne- 
paskendo. Tas bandymas gal ir būtų buvęs sėkmingas, jeigu jo 

būtų ėmęsis mMundrukas, tačiau jis kažkur pradingo, jo niekur 
nebuvo matyti. Rozitai pasirodė, kad jis pasislėpė už medžių ta- 
da, kai valtis artėjo prie jų, tačiau mergaitė galėjo ir suklysti, 
nes buvo labai tamsu, be to, visas jos dėmesys buvo nukreiptas 
į laukinį. 

Nejaugi mundrukas būtų palikęs savo draugus likimo valiai, 
rūpindamasis savimi. Niekas nenorėjo tuo tikėti. Mundrukas ne- 
buvo bailus, o jo dorumu galima buvo pasitikėti. Visi nustebo 
jam dingus, ir nė vienas neįsiengė suprasti. Tačiau greit viskas 
paaiškėjo. 

Vos spėjus valčiai pasiekti priedangos angą, vandenyse pasi- 
rodė juodas taškas, panašus į Žmogaus galvą, paskui ilga, stipri 
ranka griebė už valties krašto ir apvertė ją. Laukinis įpuolė į 
vandenį. Kilo žiauri kova, panaši į dviejų krokodilų mirtinas 
kautynes. Nuo rąsto buvo matomos tik dvi tamsios figūros, įki- 
busios viena į kitą, ir protarpiais atsklisdavo duslus maurojimas. 

Nustebę keliautojai stebėjo šią nesuprantamą kovą. Tačiau 
mai jie pamatė Mundruką, atvelkantį laukinį. Indėno dantyse ži- 
bėjo peilis. Matyt, laukinis jau buvo spėjęs susipažinti su juo, 
kitaip vargiai būtų taip paklusniai plaukęs; jis buvo panašus į 
policininko sučiuptą vagį. 

— Paduokite jam ranką, mano pone, ir užtempkite jį pas sa- 
ve,— paprašė mundrukas, priartėjęs prie mangubos.— Aš neno- 
Iėjau to padaro užmušti, nors tai būtų buvęs geriausias būdas 
išvengti išdavystės. 

— Ne ne, Mundi, dėl Dievo, nedaryk to! — sušuko Trevan- 
jovas.— Mes jį sučiupsime, jis nepaspruks nuo mūsų. Jeigu jo 
riksmo negirdėjo ten, kaime, tai mums nėra ko bijoti. — Taip kal- 
bėdamas, Trevanjovas priėjo prie rąsto krašto ir, padedamas 
mundruko bei Maziejaus, užtempė ant jo belaisvį. 

Laukinis visas drebėjo ir atrodė apgailėtinai. Jis turbūt manė, 
Kad bus tuojau užmuštas ir suvalgytas. Indėnas buvo sužeidęs jį 
į nugarą. Iš žaizdos tekėjo kraujas. Tik sužeistas jis pasidavė. 

Visi klausinėjo mundruką, kaip šis sugavo laukinį. 

— Tuo metu, kai laukinis plaukė prie jūsų, — pasakojo indė- 
nas, — aš tykiai nusileidau nuo rąsto ir išnirau jam iš užpaka- 
lio. Dėl tamsos ir jūros karvės sukelių vilnių jis manęs nepaste- 
bėjo. Įsikibęs šakos laukiau, kol laukinis, pamatęs jus, šoks bėgti 
atgal. 

— Tačiau jeigu ten, malokoje, kas girdėjo laukinio riksmą, 
mes žuvę — pridūrė Trevanjovas.— Aš Manau, jų ten šimtai, o 
mes net ginklo neturime. Dar gerai, Mundi, kad tu neužmušei 
to mMuraso. 

— Kodėl gerai?— nustebo indėnas. 

— Todėl, kad jie žiauriai keršija už draugo nužudymą, ir jei- 
gu mes pakliūtume jiems į rankas, tai jie mums to nedovanotų. 

— Šiaip ar taip —tarė mundrukas— jeigu mes įkliūsime, 
mums galas. Jie ne tik kerštingi, bet ir turi nepaprastą apetitą, 
ir mes galime neabejoti, jog būsime suėsti. 

Trevanjovas su mundruku kalbėjosi taip tyliai, jog niekas 
jų žodžių negirdėjo. 

— Dieve mano, Dieve mano, Dieve mano! — šnibždėjo Tre- 
vanjovas, žvelgdamas į vaikus.— Ką gi mums daryti? Juk jeigu 
laukiniai sužinos iki sutemos, kad čia esame, mes žuvę! 

— Jeigu jie negirdėjo murasc šauksmo, tai aš, mano pone. 
drąsiai galiu pasakyti, kad mes iki vidurnakčio atsikratysime ne 
tik savo kraugerių kaimynų, bet ir apskritai visų nelaimių, kurias 
mums teko patirti plaukiojant gapo. Ak! Štai, žiūrėkite, žiūrėkite, 
ką daro valtis! — staiga sušuko indėnas. 

Vos spėjęs ištarti tuos žodžius, jis šoko į vandenį, kad pa- 
čiuptų valtį, kurią vėjas nešė iš priedangos. Reikėjo ją žūtbūt 
sugauti. Būtų pakakę valčiai išplaukti į atvirą vandenį, malokoje 
būtų pastebėta, jog ji tuščia, ir būtų pulta gelbėti draugo. Tačiau 
mundrukas sugavo valtį ir atvilko už virvės. Ši turėjo jiems pra- 
veIsti. 

Visą dieną keliautojai ištūnojo prieblandoje, medžių paunks- 
nėje. Retsykiais mundrukas nuplaukdavo prie angos ir žvalgėsi 
pro medžių tankmę. Apylinkėje viskas buvo ramu. Tik kartą jis 
pamatė didelę valtį su trejetu laukinių, tačiau šie plaukė visei 
kitur, buvo toli, už dviejų šimtų sieksnių, kaip tik prieš maloką. 
Mundrukas atidžiai sekė valtį, kol ji pradingo; spėjant iš sėdė- 
jusių joje Žmonių judesių, jie vertėsi žvejyba. Indėnas jokiu 
būdu negalėjo suprasti, kokia žuvį jie galėjo meškerioti. Apie 
valandą žvejai išbuvo vienoje vietoje, paskui nuplaukė pakraš- 
čiu ir dingo už medžių. Mundrukas apie tai papasakojo draugams, 
ir visi nurimo. Buvo aišku, kad vienišas laukinis medžiojo jūros 
karvę, ir kiti visai jo nepasigedc. 

Tik neaišku, ar ilgai bus nepastebėtas jo dingimas? Galbūt 
jis turi žmoną ar draugų, kurie, ilgai jo nesulaukę, gali nustebti. 

— Nesirūpinkite,— atsakė mMundrukas į visus tuos Trevanjo- 
vo spėliojimus. Tada, paniekinamai linktelėjęs į laukinio pusę, 
pridūrė:— Jo draugai kremtasi tiek pat kiek beždžionės, jei viena 
iš jų paklysta. Jeigu jis ir turi žmoną, — nors aš tuo netikiu — 
tai ši labai apsidžiaugs išsivadavus nuo jo. O tautiečiai, kurie 
turėtų iš pareigos ar draugiškumo jo ieškoti, kaip jūs manote, 

tikrai to nedarys; jo tautos žmonės tokių jausmų neturi. Kas kita, 
jeigu jam pasisektų sugauti jūros karvę: tuomet visi jį apipultų 
lyg alkani vanagai. Jeigu iš jų kas nors atsitiktinai neužtiks 
mūsų, tai mums nėr ko šiandien bijoti. O rytoj, jei mano suma- 
nymas bus sėkmingas, kaip jau pirma sakiau, mes būsime toli 
ne tik nuo laukinių, bet ir nuo tos prakeiktos įlankos. 

Nelaimingieji visą dieną nieko nevalgė; jie bijojo, kad kas 
nepastebėtų jų sukurtos ugnies. Vienas kitas, negalėdamas iš- 
kęsti alkio, krimto žalią jūros karvės mėsą. 

Kiti, priešingai, nutarė laukti aušros, kai galės, pasak mun- 
druko, sukurti laužą. Laukinis savotiškai suprato jų pasninką: 
įtarė juos badaujant dėl to, kad vėliau su geresniu apetitu pa- 
valgytų jo mėsos. Kad laukinis nepabėgtų, jam buvo surištos 
rankos ir kojos, o pats stipriai pritvirtintas prie rąsto. Žodžiu, 
visais atžvilgiais buvo pasirūpinta, kad jis nepaspruktų. 

Tiesa, valtį jie paslėpė, tačiau tai nebūtų galėję jam sukliu- 
dyti pasiekti malokos, nes, kaip sakė mundrukas, murasai medžiais 
laipioja ne blogiau už beždžiones. 

Trevanjovas vis nenorėjo tikėti, kad laukinių kaimynystė to- 
kia pavojinga, kaip tvirtino mundrukas. Tačiau murasų tautelės 
atstovas, patekęs jų nelaisvėn, indėno žodžius visiškai patvirtino. 
Sunku būtų net įsivaizduoti, koks bjaurus to laukinio veidas. 
Mundrukas labai gerai žinojo tokią tiesą — mirusieji nekalba, 
todėl mielu noru būtų pribaigęs tą laukinį, tačiau Trevanjovas 
nenorėjo apie tai nė girdėti. 

Diena praėjo ramiai, tačiau, saulei leidžiantis, įvyko vienas 
dalykas, kuris sukėlė mūsų didvyriams nerimą; danguje nušvito 
mėnulis, taigi naktis žadėjo būti šviesi. O mundrukas buvo sa- 
kęs, kad savo sumanymą galėsiąs įvykdyti tik visiškoje tamsoje. 

Jo planas buvo toks: sutemus jis išplauksiąs į vandenis ir 
iškėlęs bures trauksiąs į priešingą malokos pusę. Jei nebūsią vė- 
jo, reikėsią imtis irklų ir plaukti išilgai įlankos pakrante, sten- 
giantis iš paskutiniųjų kuo greičiau išsidanginti iš tos vietos. Jei 
būsią šviesu, jis pasiliksiąs pakrantės medžių šešėlyje, kur lauk- 
siąs kitos nakties. 

Tačiau tą naktį jiems nepavyko įvykdyti savo sumanymo: 
sidabrinė mėnulio šviesa apšvietė visą apylinkę. Net pats ma- 

žiausias daiktelis galėjo būti matomas veidrodiniame paviršiuje. 
Malokoje sužibo šviesos, ir užtvindytame miške nuaidėjo naktinis 
įvairiausių balsų choras, kurį stelbė jaguarų stūgavimas. Trevan- 
jovas tvirtino, kad to žvėries staugimes, be jokių abejonių, rodo 
netoli esant sausumą. 

— Ne visai taip, mano pone,— įsikišo indėnas.— Galimas daik- 
tas, potvynis užklupo jį miške, ir jam, kaip ir mums, teko gelbėtis 
medžių viršūnėse, tačiau jaguaras laimingesnis už mus, nes pui- 
kiai plaukia ir turi gerą instinktą, kuris jį veda sausumos linkui. 
Be to, gapo esti tokių vietų, kur Žemė iškilusi iš vandens, tos 
kalvos per potvynį sudaro salas, ir jaguaras tokioje saloje pui- 
kiai jaučiasi, nes grobis patenka jam tiesiai į nagus. Ne, mano 
pone, jaguaras dar neįrodo, kad arti sausuma. 

Mundrukui bekalbant, vėl sustūgo jaguaras, o paskui visa 
kartu su girios gyventojais nutilo. Tačiau ūmai nuo malokos 
atsklido siaubingas riksmas. Mundrukas, kuriam buvo gerai Ži- 
nomi šios tautelės būdas ir papročiai, paaiškino draugams, kad 
šitoks laukinių riksmas reiškia džiaugsmą. Tasai paaiškinimas nu- 
ramino keliautojus, kurie buvo manę, jog riksmas susijęs su ju 
sučiuptu murasu. 

Vidurnaktis. Mėnesiena. Mundrukas ėmė nerimti; ne kartą jis 
bandė išplaukti iš įlankos, tačiau vis grįždavo dar labiau susi- 
krimtęs. Ir tik šeštą kartą jis parplaukė linksmai nusiteikęs. 

— Kas tave taip pradžiugino, Mundi?— paklausė Trevanjovas. 

— Žinote, aš mačiau debesį! Tiesa, jis nelabai didelis, bet 
mums pravers, nes plaukia iš rytų, t. y. nuo Gran Paros, o tai 
labai svarbu. 

— Nejaugi! 

— Žinoma. Nuo Gran Paros, vadinasi, nuo Didžiosios upės. 
Toks debesėlis būna audros pranašas, o jos mums kaip tik dabar 
stinga. Ar jums suprantamas mano džiaugsmas? Turiu dar kartą 
plaukti į baseiną ir gerai apžiūrėti dangų. Kantrybės, šeimininke, 
kantrybės! Ir melskitės, kad grįžčiau su gera žinia. 

Sulig tais žodžiais indėnas vėl šoko į vandenį. Jis išbuvo visą 
pusvalandį, tačiau likę laukti jau galėjo nuspėti, kokios bus 
žinios. Mėnulis nyko, ir netrukus gapo paskendo tamsoje; kai 
indėnas grįžo iš Žvalgybos, neįmanoma buvo jo įžiūrėti, tik van- 
dens pliuškenimas išdavė jį artėjant. 

— Dabar mano sumanymas įgyvendinamas,— pareiškė mun- 
drukas.— Aš neklydau, audra tikrai artėja; už kelių minučių bus 
taip tamsu, jog drąsiai bus galima vykti į maloką. 

— Ką? Tai toks tavo sumanymas? 


— Taip, mano pone. 

— Tu vienas nori ten plaukti? 

— Ne, aš manau vieną kurį pasivadinti drauge. 

— Ką giė 

— Tą, kuris plaukia kaip žuvis. 

— Vadinasi, mano sūnėną Ričardą? 

— Taip! Daugiau man nieko nereikia. 

— Bet juk ten plaukti labai pavojinga. 

— Išties, — atsakė indėnas,— bet neplaukti dar pavojingiau. 
Jeigu mums pavyks įgyvendinti sumanymą, tai būsim išsigelbė- 
ję, o jeigu sėdėsime čia ir lauksime, tai belieka rengtis mirti... 

— Kodėl tu nenori daryti taip, kaip pirma buvo nutarta? Ko- 
dėl nepasinaudojam tamsa ir neskubam rąstu išplaukti iš čia? 

— Tiesa, dabar tamsu, tačiau, mums nenuplaukus nė mylios, 
gali imti aušti, ir tuomet... 

— Dėde,— įsikišo jaunuolis,— reikia klausyti Mundžio. Tiesa, 
aš rizikuoju gyvybe, tačiau juk mes visi kasdien tai darome. Pa- 
matysite, mes grįšime sveiki gyvi. .. Išleiskite mane! 

Trevanjovui beliko sutikti. Mundrukas ir Ričardas sėdo į mu- 
raso valtį ir tykiai išplaukė į vandenis. Jie buvo susijaudinę ne 
mažiau už liekančius draugus. Vos jiems išvykus, Trevanjovas 
ėmė gailėtis, kad išleido Ričardą. Brolis pavedė jam savo sūnų, 
ir dabar jam teks atsakyti, jeigu Ričardą ištiks kokia nelaimė. 

Prieš iškeliaudamas mundrukas sušnibždėjo jam į ausį: 

— Pone, jei mes negrįšime auštant, būkite čia iki rytojaus va- 
karo, o jei tada bus tamsu, darykite tai, kas buvo nutarta daryti 
šiąnakt, t. y. plaukite tolyn. Tai sakau dėl visa ko, jeigu kartais 
žygyje žūiume, nors esu beveik įsitikinęs, kad viskas baigsis 
sėkmingai. Po valandos mes tikriausiai grįšime ir atgabensime šio 
bei to, ko mums reikia, kad išsikapstytume iš gūpo ir kuo grei- 
čiausiai atsikratytume savo priešų. 

Likę ant rąsto keliautojai visaip stengėsi atspėti paslaptingą 
indėno sumanymą. Jie visiškai užmiršo, kad mMundrukas išplauk- 
damas prašė nenuleisti akių nuo belaisvio. Jie žinojo jį esant 
stipriai surištą ir nė nemanė, kad šis gali nutraukti pančius. Ke- 
liautojai nežinojo, su kuo turi reikalą. Pajutęs esąs nebesaugo- 
mas, murasas kaip ungurys išsinėrė iš jį apraizgiusių vijoklių, 
tada atsargiai nulipo nuo rąsto ir tykiai nuplaukė prie medžių. 
Niekas iš keliautojų negirdėjo jo pabėgant. Galima įsivaizduoti, 
kaip visi nustebo neradę belaisvio. Šoko prie vandens, tikėdamie- 
si ten jį pamatyti, tačiau tamsoje buvo galima įžiūrėti tik keletą 
valčių, skubančių priedangos kryptimi. 

XXI 


Išplaukę iš užutėkio, mundrukas ir jaunasis jo draugas pa- 
traukė tiesiai į murasų kaimą. Plaukti buvo labai lengva. Nors 
kaimo laužai baigė gesti, tačiau raudoni jų atšvaitai dar gana 
aiškiai rodė kelią; teko plaukti palei mišką, medžių priedangoje. 

Nepraėjo nė pusvalandis, ir jie atsidūrė per šimtą jardų nuo 
kaimo. Pririšę valtį prie medžių, kad galėtų prireikus greit at- 
rišti, jie leidosi plaukti. Abu buvo su gelbėjamaisiais lankais; 
jų labai reikėjo ilgai būnant vendenyje, be to, galėjo tekti tyliai 
tūnoti vienoje vietoje. Indėnas, stengdamasis būti nepastebėtas, 
su peiliu rankoje plaukė tiesiai prie kaimo tilto; Ričardas tykiai 
plaukė greta jo. 

Kaime dar visi miegojo. Aplink vyravo tyla, tamsu — nors 
į akį durk. Prie stulpų, laikančių tiltą, buvo pririšta apie dešimt 
laivelių. 

Prie tų valčių ir plaukė indėnas. Šešios iš jų, vadinamosios 
igaratė, buvo padirbtos iš medžių žievės, kitos buvo daug dides- 
nės ir geresnės, kiekvienoje galėjo tilpti po aštuonis žmones. 
Mundrukas pirma priplaukė prie mažesniųjų ir, draugo padeda- 
mas perpjovęs penkių valčių dugnus, paskandino jas. 

Jie būtų tą patį padarę ir kitoms, jeigu jų draugai, likę ant 
rąsto, nebūtų pražiopsoję muraso. 

Kaip tik tuo metu, kai mundrukas su Ričardu sėdo į likusia 
sveiką valtį, vandenyje pasirodė juodas šešėlis. Įsikabinęs į vi- 
joklius, vienu šuoliu jis atsidūrė ant tilto. 

Nors buvo tamsu, mundrukas iškart pažino belaisvį murasą 

— Santa Dios! — sumurmėjo jis.— Juk tai mūsų belaisvis. Jie 
nepastebėjo, kaip jis pabėgo! Dabar mes žuvę. Greičiau į valtį, 
čiupkite vieną irklą, o aš imu kitą. Negalima gaišti nė minutės... 
Žiūrėkite, valtis skęsta. Ak, kad jis dar bent dešimt minučių 
nesukeltų savųjų... Deja, jau girdžiu šurmulį. Greičiau! Grei- 
čiau!.. 

Mundrukui bekalbant, iš viršaus pasigirdo kažin koks laukinis 
kaukimas. Tai murasas skelbė savo tautiečiams pavojų. Jis, su- 
prantama, nežinojo, jog mūsų plaukikai paskandino jų valtis, 
tačiau matė, kaip šie jo valtimi kažkur išvyko, ir bijojo, kad 
naktį ko nors nepadarytų jo draugams. 

Į muraso šauksmą atsakė šimtai laukinių balsų. Nepraėjo nė 
dešimties minučių, o visi sukilo ir skubėjo prie valčių. Savaime 
suprantama, mundrukas su savo bičiuliu nelaukė valčių operaci- 

jos rezultatų. Jie yrėsi iš visų jėgų tiesiai į priedangą, kurioje 
slėpėsi jų draugai. 

O šie negalėjo nurimti murasui pabėgus; pamatę valtį, plau- 
kiančią tiesiai į juos, jie dar labiau išsigando pamanę, jog tai 
pabėgusio muraso sukelto pavojaus padariniai. 

Koks likimas ištiko jų draugus? Staiga visi net pašoko iš 
džiaugsmo. Mundrukas ir Ričardas stovėjo priešais juos. 

— Greičiau, greičiau, šalin nuo rąsto! — šaukė indėnas.— Kaip 
gaila, kad laukiniui pasisekė pabėgti... Skubėkite... greičiau į 
valtį!.. 

Ragindamas savo bendrakeleivius, mundrukas šoko ant rąsto, 
nuplėšė odines bures ir sumetė jas į valtį kartu su keletu gabalų 
jūros karvės mėsos. Po dvidešimties minučių visi buvo jau toli 
nuo savo priedangos. 

— Kokios krypties mes turime laikytis?— paklausė Trevanjo- 
vas, liovęsis darbuotis irklu, kuriuo jis vairavo. 

— Palūkėkite, mano pone,— atsakė indėnas.— Reikia pasi- 
žvalgyti, ar laukiniai rengiasi mus vytis. Ir jis pažvelgė malokos 
link. 

— Negi tikiesi, kad jie leis mums ramiai pasprukti ir nesivys? 

— Visko gali būti; aš būčiau buvęs tuo įsitikinęs, jei jūs 
nebūtumėt paleidę tos bjaurios beždžionės. Dabar mums nerei- 
kėtų rūpintis... Aš manau, kad vis dėlto ne visos valtys pas- 
kendo. 

Tuo tarpu danguje nušvito aušra... Murasų kaime buvo ra- 
mu. Ugnis užgeso. .. Jokie garsai nesklido iš malokos. Anot mun- 
druko, tai buvo blogas ženklas. 

— Kodėl tu taip spėji?— paklausė Trevanjovas, kuris manė 
priešingai. 

— Nesunku suprasti, mano pone. Dabar jiems ne kalbos gal- 
voje, jie visi turbūt kažkuo užsiėmę. Jei nesirengtų mūsų per- 
sekioti, tai mes girdėtume jų šūkaliojimus malokoje. Mano ma- 
nymu, dabar jie gelbėja savo valtis, kurios dar nespėjo nuskęsti. 

Tada jis papasakojo draugams, kaip su Ričardu supjaustė 
laukinių valtis. 

— Na, o dabar laikas keliauti! — pridėjo jis, baigdamas savo 
pasakojimą. 

Rinktis kryptį nebuvo laiko: reikėjo stengtis kuo greičiau pa- 
sprukti nuo laukinių. Trevanjovas siūlė laikytis kranto; čia, po 
medžiais, juos ne iškart pastebėtų. 

— Ne,— užprotestavo indėnas.— Po dešimties minučių visiš- 
kai prašvis, tuomet ir ten būsime matomi taip pat kaip atviroje 
vietoje, be to, jiems bus daug lengviau mus pavyti, jeigu plauk- 
sim palei krantą, nes medžiai sudaro ratą. 

— Tai tiesa, — atsakė Trevanjovas.— Belieka tikėtis, kad jiems 
nė į galvą nešaus mus vytis. 

— Tuo greit įsitikinsime,— sumurmėjo indėnas, — už kelių mi- 
nučių prašvis, tada pamatysime, ką jie daro ir ar paskendo jų 
valtys. 

Bet nepraėjus nė penkioms minutėms, nuo kranto atsistūmė 
valtis. 

— Pati didžiausia igaratė— tarė mundrukas,— aš jos labiau- 
siai bijojau. 

— Štai dar viena valtis — pridūrė jis— jeigu tik tiek, tal 
mes išgelbėti. 

— Jų ten, atrodo, apie dešimt. 

— Niekis! Nors mūsų daug mažiau, tačiau, manau, susidoro- 
sime su jais. Ak, jeigu mes turėtume kokį ginklą! 

Kalbėdamas Trevanjovas dairėsi po valtį, ieškodamas ko nors, 
kas galėtų atstoti ginklą. Jis išsitraukė palmės ietį, kurią mun- 
drukas buvo' ten įmetęs kartu su mėsa ir Mmuraso medžiokline ie- 
timi. Be to, jie turėjo irklus iš karvės kaulų ir indėno peilį. Tre- 
vanjovo tvirtinimu, laukiniai apsiginklavę tik ietimis ir lankais. 

Be tų dviejų valčių, daugiau nieko nebuvo matyti. 

— Jie tikisi mus pavyti, — kalbėjo indėnas, —ir tai iš tikro 
nesunku šešetui irklininkų. Greičiau! Greičiau! Irkimės iš visų jė- 
gų, nes nuo mūsų pačių priklauso mūsų gyvybė: kuo arčiau kai- 
mo esam, tuo mūsų padėtis pavojingesnė, nes ten pasilikę lauki- 
niai, sutaisę savo valtis, galės ateiti savo draugams į pagalbą. 

Mūsų didvyriai yrėsi tylėdami, o jų persekiotojai šūkavo, ma- 
tyt, norėdami taip nugąsdinti priešą, kuris nutarė verč'au mirti 
nei pasiduoti laukiniams. 

Umai murasai pradėjo artėti. Kaip lietus pasipylė ant sėdin- 
čių valtyje lankų strėlės, tačiau nė viena iš jų nepataikė į taikinį. 
Pastebėję, jog dar nepakankamai arti priplaukė ir jų strėlės 
nepasiekia tikslo, vėl užgulė irklus, o du iš jų tuo tarpu be per- 
stojo šaudė. Abu šauliai buvo labai taiklūs ir stiprūs. Viena strė- 
lė prašvilpė pro pasipūtusią negro galvą, kita pataikė tiesiai To- 
mui Tiperarui į žandą, o trečia įsmigo į karvės odą, po kuria 
buvo paslėpta Rozita, laimė, mergaitės nepasiekė. 

Tas šaulys, paleidęs visus tris šūvius, buvo ne kas kitas kaip 
jų belaisvis. Jis vėl ėmė taikyti, ir visi pašiurpę laukė tos ket- 
virtos strėlės: ši sušvilpė virš vandens ir įsmigo į kairiąją indėno 
ranką. Jis paleido irklą ir garsiai suriko; tas riksmas buvo grei- 
čiau iš pykčio negu iš skausmo, nes strėlė jį sužeidė visai leng- 
vai. Ištraukęs ją dešiniąja ranka, indėnas griebė medžioklinę mu- 

raso ietį, kurią dar anksčiau buvo pririšęs prie valties galo, ir 
paleido ją rėkdamas: 

— Šaudyk šunie, šaudyk! 

Tuo metu ietis, Mesta patyrusios rankos, įsmigo į taikliojo 
šaulio šoną. Indėno draugai sušuko iš džiaugsmo, o laukiniai, 
visai nuliūdę, liovėsi šaudę. 

Irklininkas nustebo, irklai iškrito jam iš rankų, valtis staiga 
sustojo, ir ieties persmeigtas šaulys įvirto į vandenį. Murasai 
suriko laukiniais balsais. Neišmanydami, ką daryti, jie kelias 
minutes stovėjo kaip įbesti. Tačiau netrukus atsipeikėjo ir keršto 
apimti ėmė iš visų jėgų irtis, kad pavytų priešą. Dar kiek, ir 
priešas paklius į jų rankas. 

Strėlės lyg musės lakstė apie valtį, tačiau nepadarė jokios 
žalos joje sėdintiems. Juk geriausias jų šaulys nugrimzdo į dug- 
ną. Pastebėję, kad strėlės nepasiekia tikslo, laukiniai vėl ėmėsi 
irklų, norėdami priplaukti dar arčiau. Atsidūrę už dvidešimties 
žingsniu, jie metė irklus ir vėl griebėsi lankų. Dabar jie neabe- 
jojo, kad pataikys į priešus; iš devynių tokiu atstumu paleistų 
strėlių dvi trys tikrai turėjo pasiekti taikinį. Nusigandę mūsų 
keliautojai visai neteko vilties. Kiekvienas galėjo tikėtis tik mir- 
ties; nebuvo kur pasislėpti nuo priešo šūvių. 

Ši paskutinė laukimo minutė buvo baisi! Staiga, visų nuosta- 
bai, laukiniai metė ginklus ir išsigandę pažvelgė į savo valtį, lyg 
ten būtų pamatę pikčiausią savo priešą. 

Mundrukui tas jų išgąstis buvo visai suprantamas, jis sumojo, 
kad prakiuro jo perpjautas valties dugnas ir murasai gali pa- 
skęsti. 

Jis neklydo. Po kelių minučių valtis ėmė grimzti ir laukiniai 
rėkdami šoko į vandenį. Dabar mūsų keliautojams jie buvo ne- 
baisūs. 


XXII 


Nors laukinių valtis buvo primityvi, tačiau joje keliautojai 
jautėsi daug patogiau negu ant sudžiūvusios mangubos rąsto. 
Irklai ir odinės burės padėjo jiems plaukti norima kryptimi. 

Pirmiausia buvo nutarta išsikapstyti iš įlankos, kurioje pasi- 
likti buvo labai pavojinga, nes laukiniai galėjo vėl sumanyti juos 
vytis. Tikėtina, jog žmogėdros, norėdami pasmaguriauti žmogie- 
Na arba keršto sumetimais, leisis jų ieškoti. Tiesa, tokį žygį pra- 

dėti jie galėtų tik pasidirbę naujų valčių, o tai ne taip greit 
įvykdoma, tačiau keršto atsisakytų sunkiai. 

Stengdamiesi išplaukti iš įlankos, keliautojai turėjo sužinoti, 
ar ji apsupta užlietų miškų, ar susisiekia iš kurios nors pusės su 
sausuma. Niekas negalėjo atsakyti į tą klausimą. Plaukti į tą 
pusę, kurioje jiems teko patirti tiek daug vargo ant rąsto, nebuvo 
prasmės. Jie žinojo, kad ten miškas plyti per kelias mylias, nes 
plaukdami su gelbėjamaisiais lankais, buvo nusiyrę ne vieną 
mylią išilgai jo pakrančių. Tiesa, jie buvo nukrypę ton pusėn 
iaukinių puolami, tačiau dabar, kai priešas buvo toli, galėjo pa- 
sukti į priešingą pusę. Šį kartą keliautojams pasisekė, ir jie pasi- 
rinko teisingą kryptį. Praplaukę pro medžius, jie pastebėjo platų 
perkasą, einantį iš įlankos, kuris buvo gana ilgas ir baigėsi kaž- 
kokia šviesia juosta. Dabar murasai nebuvo jiems baisūs, tačiau 
ir išsigelbėjus nuo persekiojimo, iki visiško saugumo jiems dar 
buvo gana toli. Juos vis dar supo užtvindytas miškas ir tebetykojo 
visokie pavojai. 

Dar ilgai keliautojai plaukiojo po plačius vandenis, kurie 
kartais priartėdavo prie neįžengiamų tankumynų. Tuomet tekdavo 
rinktis: arba plaukti atgal, arba, metus valtį, keliauti medžių vir- 
šūnėmis, tačiau tokios kelionės niekas netroško. Dažnai jie su- 
gaišdavo kelias dienas, plaukiodami tokiais perkasais. 

Kelyje jie aptikdavo visokių vaisių; visi jie mundrukui buvo 
pažįstami. Vieni buvo labai skanūs, kiti baisiai nuodingi. Rinkti 
vaisius, kuriais maitinosi, buvo vienintelis jų malonumas. Nė vie- 
nas iš tikrųjų nebūtų galėjęs pasakyti, kiek laiko klajojo po 
mišką, nes buvo dienų, kai visiškai nematė saulės; tai ji visai 
neišlįsdavo, tai jos spinduliai negalėdavo prasiskverbti pro me- 
džių tankmę, kurioje jie slėpėsi. 

Galop po ilgų klajonių ir apgaulingų vilčių, jie rado miške 
didelį burinį laivą. Leidę vėjui ir srovei varyti jį, toliau nuplaukė 
vienu Solimojės perkasu. Dar po poros dienų jie įtaikė į Didžio- 
sios upės vagą ir nuplaukė į Parą. 


* * 


Broliai grįžo į tėvynę ir apsigyveno savo gimtinėje, tuose pa- 
čiuose namuose, kuriuose buvo gimę. Žmogus, pasisavinęs jų 
turtus, paliko viską savo sūnui, 0 šis netrukus dėl savo lengva- 
būdiško gyvenimo buvo priverstas parduoti dvarą. Broliai Trevan- 
jovai kaip tik laiku grįžo ir atsipirko visą žemę, priklausiusią jų 
protėviams. 

Jeigu skaitytojas panorėtų nuvykti į Lends Endą ir pamatyti 
senus Mūsų pažįstamus, tai jis rastų Ralio namuose senąjį Ralią, 

kuris dabar jau senelis, be to, šeimininko žmoną gražuolę Florens, 
apsuptą vaikučių, panašių į tėvą. Čia pat pasipainiotų žmogus, 
kurio kitados rudi plaukai dabar žiba sidabru: jūs, Žinoma, pa- 
žintumėte Tomą Tiperarą. 

Įėję į laukiamąjį, sutiktumėt negrą — tai senas jūsų pažįs- 
tamas Maziejus. Jis nuvestų jus pas savo poną, ir jūs lengvai 
pažintumėt Ričardą. Metai jo nepakeitė, tebebuvo linksmas, gy- 
vybingas. 

Jūs, aišku, neužmiršote elegantiškosios ledi, kuri taip maloniai 
jus sutiktų. Tai Rozita, Ričardo žmona. 

Paveikslas būtų nebaigtas be mundruko. Senasis šeimininkas 
neliko jam skolingas. Jis padovanojo indėnui didelį, gražų laiva 
ir šitaip atsilygino už jo atsidavimą klajonėse po užtvindytus 
miškus. 


HANSO STERKO 
NUOTYKIAI 


Netoli didelio Afrikos miško pakraščio, prie tamsumoje te- 
liuskuojančių balokšnių, primenančių, jog čia kitados tekėjo 
srauni upė, ilsėjosi dešimt jaunuolių. Įdegę jų veidai dvelkė svei- 
kata. Sprendžiant iš drabužių ir ginklų, tai buvo medžiotojai, 
priklausę pasiturinčiųjų luomui. Buvo karštas vasaros vakaras. 
Gulėdami žolėje, jie plepėjo, rūkė, valė šautuvus. Tarp jų buvo 
du gražūs, puikiai sudėti negrai. Blizgančios, ryžtingos jų akys 
spindėjo energija ir narsa. Tiktai vienas nedidukas hotentotas * 
buvo žemauūgis ir tuo išsiskyrė iš kitų stotingų figūrų. Ryškiai 
liepsnojo laužas. Iš nedidelių geležinių puodų, šnypščiančių ir 
kunkuliuojančių ant ugnies, sklido skanūs kvapai. Šios kompani- 
jos baltaodžiai buvo Pietų Afrikos olandai, būrai. Tose vietose 
buvo dramblių mėgstamos ganyklos, ir žmonės juos medžiojo, 
rinko dramblių iltis — brangią prekę, duodančią nemažai pelno. 

— Greitai visiškai sutems. Hansui bus sunku rasti mūsų sto- 
vyklą. Lipu į kalnelį ir iššausiu,— tarė vienas būras, vardu Ber- 
nardas. 

— Nėra ko dėl jo sukti galvą,— atsiliepė kitas būras, Hein- 
richas.— Kas jau kas, O jis tai tikrai neprapuls! 

— Vis dėlto reikėtų — užsispyrė Bernardas — Hansas išties 
vikrus, akylas, atsargus bei apsukrus, bet tamsa ir rūkas gali 
ir jį paklaidinti. Juk jis šias vietas labai prastai pažįsta.— Taip 
kalbėdamas, Bernardas paėmė šautuva, užkopė į kalnelį, olandiš- 
kai vadinamą krancu, stūksantį viršum stovyklos. Užsiropštęs į 
viršūnę, jis nukreipė šautuvą i Žemę ir du kartus paeiliui iššovė. 
Dvigubas šūvis Afrikos medžiotojams yra įprastinis signalas, reiš- 
kiantis, kad nuo tos vietos, iš kurios šauta, visiškai netoli esanti 
stovykla. 


* Hotentotai — Afrikos tauta (vert. past.). 

Atsakymo neišgirdęs, Bernardas grįžo pas draugus, ir medžio- 
tojai pradėjo vakarieniauti. 

— Tavo bičiulis, Bernardai, kažkodėl tyli, nors tu kvietei jį 
labai garsiai, — tarė vienas būras. 

— Hansas Sterkas — artimiausias mano draugas, juo visada 
galima pasikliauti, ir aš niekam neleisiu iš jo tyčiotis man gir- 
dint,— atsiliepė Bernardas. 

— Šaunuolis, Bernardai! Visada gink draugus, ir jie tau atsi- 
lygins tuo pačiu. O Hansas — geras mūsų visų draugas, ir retas 
jam už ką nors nėra skolingas. Ką gi išgirdo kafras * Tembilis? 

Visi sužiuro į kafrą. Jis pakilo ir su šautuvu rankose stovėjo 
įdėmiai žvelgdamas į miško tankmę. Juodaodis draugas nusekė 
iš paskos. Po minutės jis pakėlė rankas ir sukuždėjo: „Leuew! 
Tao!" 

— Liūtas! — riktelėjo būrai, stverdami šalia gulinčius šautu- 
vus. Jie buvo pasirengę mūšiui. 

— Piteri, įmesk į laužą Žagarų; reikia pasitikti svečią su geru 
apšvietimu. 

Šimtamečio miško šakos akimirksniu nušvito įmetus į ugnį 
sausų žolių. 

Kai liepsna pakilo ir šakos sutraškėjo, miško pakraštyje pasi- 
girdo duslus urzgimas. Jis medžiotojus įtikino, kad katras neap- 
siriko ir kad krūmuose, netoli nuo stovyklos, iš tikrųjų tūnojo 
liūtas. 

— Karlai, — sušnabždėjo vienas olandas, — šauk; išgąsdintas jis 
paspruks. Juk negalime jam leisti tupėti mūsų pašonėje. 

Karlas nusitaikė ir šovė į krūmus. Pasigirdo šūvis, liūtas atsi- 
liepė garsiu, piktu staugimu. Jam nesinorėjo trauktis nuo vilioja- 
mų vaišių. Įsitikinę, kad liūtas pabėgo, medžiotojai ramiai vaka- 
rieniavo toliau. Tiktai kairai kas minuię šnairavo į krūmus, klau- 
sydamiesi ir protarpiais liovęsi valgyti. 

Nuo saulėlydžio buvo praėjusios trys valandos. Danguje pasi- 
rodė priešpilnis. Pavakarieniavę būrai apsiklojo avikailiais ir už- 
migo taip ramiai, tarsi pO jais būtų minkšti pūkai, O ne kieta žemė. 

Kafrai vis dar valgė. Jie neskubėjo, bet ir nesitraukė nuo 
valgio. Buvo girdėti tylus jų pokalbis. 

— Liūtas visą naktį bus netoliese,— tarė tas, kurį Olandai va- 
dino Tembiliu.— Jeigu iu, Nkuanai, nebudėsi, man teks nemie- 
goti ištisą naktį. 

* Kafrai [arab. Kc/ir — netikintis, t. y. ne musulmonas] — tautovardis, kuriuo 
kolonizatoriai europiečiai vadino Pietų Afrikos Respublikos kosų (amakosų) tautą 


(vert. past.). 

— Gerai, iš pradžių aš eisiu sargybą, paskui tu mane pakei- 
si — atsiliepė Nkuanas.— Rytoj tikriausiai mums teks medžioti 
dramblius. Jaunasis vadas, iš visko spėjant, negrįžta dėl to, kad 
seka jų pėdomis. 

— Ne! — paprieštaravo Tembilis.— Jis būtų įspėjęs. Greičiau: 
siai jis paklydo. 

— Stipruolis paklydo?— sušuko Nkuanas.— Peslys Ore, ožys 
stepėje ir dramblys miške greičiau paklys negu jis. Jis mato už- 
merktomis akimis ir girdi be ausų. Ša... liūtas! 

Abu minute įtemptai klausėsi, paskui Nkuanas tarė: 

— Liūtas ropščiasi į krancą. Tikriausiai suuodė laimikį. Jis 
slankioja taip arti dėl to, kad jau yra ragavęs žmogienos. Ką jis 
dabar girdi? Viršuje, krūmuose, kokį nors gyvūną. Mūsų laimė, 
jeigu šis gyvūnas atiteks liūtui vakarienei. Nei tu, nei aš nepa- 
kliūsime jam į gerklę, jeigu jo pilvas bus prikimštas. 

Žvėris skverbėsi nepaprastai tyliai. Kad ir kaip kafrai stebėjo 
krūmus, kad ir kaip klausėsi stengdamiesi sugauti krebždesį, 
iš kurio būtų galima nustatyti, kur slepiasi liūtas, jiems nepavy- 
ko nieko suvokti. Jie jau ketino toliau vakarieniauti, kai krū- 
muose blykstelėjo žaibas. Jam atsiliepė kurtinamas staugimas; 
paskui įsivyravo tyla, drumsčiama tiktai miško aido, atkartojan- 
čio šūvį. Per įsiutusio žvėries riaumojimą šūvio nebuvo girdėti. 

Grėsmingi garsai pažadino medžiotojus. Jie laukė pavojaus 
signalo. Pusę minutės truko tyla, pagaliau prakalbo Bernardas: 

— Tai Hansas. Atrodo, kad jis susitiko su liūtu. Hansai! Han- 
sai! — sušuko jis iš visų jėgų. 

— Aš čia! — pasigirdo balsas nuo kalvos.— Bernardai, tai tu? 

— Aš! Tu nesužeistas? 

— Ne. Krūmuose dvesia liūtas. Tamsoje aš jo nematau ir bi- 
jau pasijudinti iš vietos. Pašvieskite! 

Kafras ir Bernardas išsitraukė iš laužo po liepsnojančią pliaus- 
ką ir pasiėmę šautuvus įkopė į kalvelę, ant kurios slėpėsi Hansas. 

— Čionai, čionai! — sklido iš viršaus Hanso balsas.— Liūtas 
dešinėje pusėje; manding, jis jau nugaišo, tačiau neikit vis dėlto 
per arti, kolei mes tuo neįsitikinsime. Duokite nuodėgulį, aš už- 
degsiu žolę, tada pamatysime. O, jis nebegyvas! Nudirkime jam 
kailį. Žiūrėkite, koks gražuolis! 

— Eime,— įkalbinėjo jį Bernardas.— Iš pradžių pavakarie- 
niauk ir papasakok mums, kur buvai, o paskui iau lupsime liūtui 
kailį... 

— Pirmiausia reikia padaryti darbą, antraip šakalai per keletą 
minučių sudraskys liūtą, nespėjusį atvėsti — atsakė Hansas.— Tai- 
gi pirmiausia prie darbo, O pavalgysime vėliau. 

Hansas su savo bičiuliais kaipmat nudyrė liūtui kailį. Paskui 
visi trys grįžo į stovyklą. Hansą visi sutiko džiaugsmingai, ir jis 
kibo į vakarienės likučius. Hansas Sterkas valgė neskubėdamas, 
su apetitu. Jo išvaizda nebuvo niekuo ypatinga. Jaunas, iš pirmo 
žvilgsnio ne daugiau kaip dvidešimt dvejų metų, neaukštas, liek- 
nas; beje, šis lieknumas liudijo greičiau jo vikrumą ir energiją 
nei jėgą. Mažos, rimtos, giliai įkritusios akys, rodos, bylojo, jog 
pastebi daugiau, negu dvi akys gali aprėpti. Draugai, matyt, ge- 
rai pažinojo jo charakterį. Kolei Hansas sotinosi, jie net neban- 
dė su juo kalbėtis, nes puikiai žinojo, kad, kol bičiulis valgo, 
atsakymo nesulauks. Tiktai tada, kai Hansas pasisotino, Bernar- 
das kreipėsi į jį: 

— Papasakok mums, Hansai, ką matei, ką veikei ir kodėl taip 
pavėlavai? Mes manėme, kad tu tamsoje pasiklydai ir vargiai 
šiandien mus rasi. 

— Išklydau iš kelio? — nustebo Hansas.— Juk tai daugiau ne- 
gu juokinga! Žinokit, per dešimt mylių aplinkui nėra kitos upės, 
tik ši, prie kurios jūs įsikūrėte stovyklą. Aš išties norėjau pasi- 
likti lauke visai nakčiai, bet prisiminiau, kad jūs nusišovę riebų 
elnią. 

— Bet dėl ko tu norėjai pasilikti lauke? 

— O kas būtų norėjęs bastytis po krūmus ir kalvas, kai po 
saulės laidos praslinko dvi valandos ir visur slampinėja alkani 
liūtai? — atsakė Hansas. 

— Nejaugi daugiau niekas tavęs nesulaikė?— tęsė Bernar- 
das.— Juk tu taip netikėtai mus palikai. 

— Turėjau tam priežasčių. 

— O kokių? 

— Pažiūrėk! — tarė Hansas, traukdamasis iš kišenės tamsų 
gurvolėlį, primenantį gumą; iš jo kyšojo reti, kieti šeriai. 

— Drambliai?— pasigirdo iš karto keli balsai — Laimingas 
žmogus! Pirmąkart... Patelės ar patinai? 

— Kai tik išsiskyriau su jumis, man pavyko aptikti šviežius 
pėdsakus, — pasakė Hansas.— Bijojau, kad jūsų nerasiu, todėl ne- 
grįžau. Aš ėjau vienas ir išvydau keturis dramblius. Tomis pėdo- 
mis man teko netoli eiti — jos vedė į mišką. Vieta buvo gera — 
aukšti Medžiai, mažai brūzgynų, toli matyti ir eiti buvo nesunku. 
Visi drambliai buvo viename būryje. Jie nematė manęs ligi to 
laiko, kolei aš iššoviau, ir vienas iš jų parpuolė. 

— Kur tu pataikei? 

— Tarp akies ir ausies. Susmuko kaip pėdas! 

— O kiti? Paspruko?— paklausė Heinrichas. 

— Vieną aš sužeidžiau į peti. Jo nuostabios iltys. 

— Vadinasi, jis vis dėlto pabėgo? .. 

— Tai kad ne! Nusprūdino ne daugiau kaip dvi mylias. Pas- 
kui atsiliko nuo kitų ir įsipainiojo brūzgynuose. Man pasisekė 
prisėlinti arti, ir aš įsodinau jam kulką tarp akies ir ausies — 
tikrai neatsikels! 

— O kur jo uodega? 

Hansas ištraukė iš kišenės ir padėjo greta pirmojo dar vieną 
tamsų šeriuotą gumulėlį. 

— Iltys sunkios?— paklausė Bernardas. 

— Kiekviena bus nuo šešiasdešimties iki aštuoniasdešimties 
svarų. 

— Kaulas dabar brangus. Už svarą moka penkis šilingus. Va- 
dinasi, tu uždirbai šešiasdešimt svarų. Laimingas tu žmogus, Han- 
sai! Kaip manai, ar ten dar yra dramblių? Tie keturi tikriausiai 
nuklydo nuo kaimenės? Ar buvo ten daugiau pėdsakų? 

— Galbūt rytoj mums pavyks aptikti didelę kaimenę, — atsa- 
kė Hansas.— Prieš saulėlydį man pavyko pastebėti ne mažiau 
kaip dvidešimt dramblių. Jie buvo pietinėje pusėje, vadinasi, 
mums teks netoli eiti. 

— Dabar papasakok apie liūtą, — įsiterpė į pokalbį kitas bū- 
ras, vardu Viktoras, — kaip tu jį tamsoje pastebėjai? 

— Na, koks ten tamsis! Danguje švietė mėnulis; liūtas, reng- 
damasis šuoliui, mostelėjo uodega — aš jį ir pamačiau. Vieta bu- 
vo nepatogi, ir man teko atidžiai dairytis. Kai slankioji nakčia 
atkampiomis vietomis, užsigalvoti nevalia — tik ir žūrėk, kitaip 
pakliūsi į bėdą. Man pavyko liūtui į tarpuakį įtupdyti kulką. 
Jeigu tai būtų buvęs ne liūtas, o koks nors kitas žvėris, jis būtų 
tuoj pat kritęs negyvas. Bet liūto gyvastis pernelyg tvirta, kad 
išlįstų pro tokią mažą skylę. Jis dar pagyveno bent dešimt minu- 
čių. 

— O kur dingo du kiti patinai?— pasiteiravo Viktoras.— Kaip 
manai, ar jie pasiliko šičia, ar kur nors paspruko? 

— Vienas netoli nuo čia, dauboje; kitas — už mylios, toliau. 

— Bet juk jie čia nepasiliks? Kur rytoj jų ieškoti 

— Ten pat, kur ir šiandien, — atsakė Hansas, ramiai traukda- 
masis iš kišenės kitų dviejų dramblių uodegų galiukus. 

— Vadinasi, tu nušovei visus keturis, Hansai?— nustebęs pa- 
klausė jo Bernardas. 


— O kaip tu manai, Bernardai: ar gyvas dramblys leistų nu- 
pjauti uodegą? Tu mane išmokei sekti jo pėdomis, bet daugiau 
tai nieko neaiškinai! Dėl to man pirmiausia teko juos nušauti, o 
jau vėliau nupjauti jiems uodegas. Keturiems prireikė apie dvi- 
dešimt kulkų. Dramblių iltys sveria ne mažiau kaip penkis šimtus 

svarų. Ir, tiesą sakant, jeigu aš pavėlavau vakarienės, tai turėjau 
pakankamai rimtą pagrindą. Bet laikas miegoti. Rytoj reikės ank- 
sti keltis. Rankos sutvirtės bemiegant. Aplinkui gausu laimikio. 
Ramios nakties ir saldžių sapnų! 


II 


Vos rytai nuraudo, o medžiotojai jau pakirdo ir ėmė rengtis 
į kelią. Medžioklė vyko taip, kaip čia aprašyta. Į pasirinktą vietą 
jie važiavo vežimais. Juos paliko atvirame lauke, kur buvo daug 
vandens ir pašaro, O medžiotojai į visas puses išsivaikščiojo ieš- 
koti pėdsakų. Aptikę pėdas. ten perkėlė stovyklą ir raiti nujojo 
medžioti dramblių. Radę kaimenę, medžiotojai paprastai išvaro 
ją į atvirą vietą, aplinkui uždega sausą žolę, sukuria laužus arba 
šaudo į dramblius iš šautuvų. Kartais prireikia dviejų ar trijų 
dienų, kolei pavyksta užklupti kaimenę patogioje medžiotojams 
vietoje. Medžioklės sėkmė priklauso nuo to, kaip pavyksta įveik- 
ti šią užduoti. 

Hansas Sterkas pradėjo medžioti nuo pat vaikystės. Jo tėvas 
buvo olandas. Būdamas dar labai jaunas, jis išvyko į civilizuotų 
žemių pakraščius. Čia medžiojo plėšriuosius žvėris ir visaip įro- 
dinėjo laukiniams, jog baltieji gimę valdyti juodaodžius. Hanso 
motina buvo anglė, emigravusi į Afriką ir čia pasistačiusi namus. 
Kafrai per vieną plėšikišką antpuolį nužudė Hanso tėvus, ir jis, 
būdamas dar labai jaunas, tapo pilnateisiu vežimo, keleto porų 
jaučių, kelių arklių ir naminių gyvulių savininku. Hansas turėjo 
viską, kad galėtų išimtinai verstis vien tik medžiokle. Jį traukė 
dramblių medžioklė, ir prireikė nedaug laiko, kad išgarsėtų kaip 
taiklus šaulys ir patyręs pėdsekys — žodžiu, kaip vienas iš ge- 
riausių ir drąsiausių medžiotojų. Be to, jis pasižymėjo ir ekspe- 
dicijose prieš kafrus. Taigi jis dar neturėjo nė dvidešimties me- 
tų, O visi jau pažinojo jį kaip vikrų ir narsų medžiotoją bei pio- 
nierių Hansą Sterką. 

Rytas pasitaikė gražus. tinkamas medžioklei. Naktį gausiai iš- 
krito rasa, paryčiui padvelkė vėjelis, bet toks lengvutis, kad netgi 
krūmai nešlamėjo. Buvo aiškiai girdėti, kaip drambliai plėšia me- 
džių žievę. Hanso nurodymu vienas kafras nuėjo į stovyklą pra- 
nešti, kad nušauti keturi drambliai. Reikėjo pagalbos išpjauti 
iltis ir nugabenti dramblius į bendrąją stovyklą. O Hansas sykiu 
su baltaisiais draugais pasuko ten, kur gulėjo užmušti drambliai. 

Pasiėmęs kirvuką ir peilį, jis su Bernardu ir Nkuanu ėmėsį pjauti 
pirmajam drambliui iltis. 

Dramblys buvo nuvirtęs aukštielninkas; tokia padėtis labai 
nepatogi iltims pjauti. Hansas taip įkirto iš abiejų pusių straublį, 
kad jį nesunkiai buvo galima pasukti galvos link. Ilčių šaknys 
buvo atviros; beliko apie jas įpjauti dantenas, išklibinti ir iš- 
plėšti, prieš tai perpjovus raiščius, jungusius jas su Žandikauliu. 
Viršutinis trečdalis dramblio ilčių būna įaugęs į žandikaulius, 
Jose esti daug nervų ir gyslų, todėl, prieš kraunant į vežimą, 
iltis reikia išvalyti. Išdžiovintos ir išvalytos jos praranda maž- 
daug dešimt procentų svorio. Ilčių svoris retai viršija šimtą sva- 
rų. Gerų ilčių pora paprastai sveria apie pusantro šimto svarų. 

Kai visiems nušautiems drambliams buvo išpjautos iltys ir pa- 
žymėtos Hanso ženklu, jos buvo užverstos ant pečių kaframs, 
kurie nunešė jas į vežimą. 

O Hansas nuvedė medžiotojus per mišką prie neaukštų kalvų, 
kurių papėdėje tarsi blizganti sidabrinė juosta vinguriavo upe-. 
liūkštis. 

— Prieš pradėdamas ieškoti dramblių pėdsakų, pamėginsiu 
pro žiūroną pažiūrėti, koks laimikis matyti stepėje. 

Nutaikęs žiūroną, Hansas atidžiai apžvelgė visą vietovę, pas- 
kui atrėmė prietaisą į medį ir įsistebeilijo ton pusėn, kur tekėjo 
upė. Pagaliau jis padavė vienam draugui žiūroną ir tarė: 

— Pažvelk. Antai mimozų šešėlyje matyti aštuoni ar devyni 
drambliai. Nagi pažiūrėk, ar neišvysi jų daugiau? 


III 


Daugelis Hanso draugų šaudė liūtus, buivolus, žirafas ir nuo- 
lat rinko užmuštų dramblių iltis. Vis dėlto gyventi šiems žmonėms 
dar nepabodo, ir visi pralinksmėjo išvydę pro žiūroną didžiulius 
gyvūnus, besiganančius gimtojoje dykumoje. 

— Nesirodykim, nes jie mūsų išsigąs,— sukuždėjo Hansas.— 
Matote, tenai, stepėje, ganosi stručiai. Jie jaučia, kad mes esame 
arti. Mus skiria dvi mylios, bet jie mus mato. Turime gultis ant 
žemės ir aptarti dramblių medžioklės planą. 

Medžiotojai tuojau sugulė. Dabar jie buvo pasislėpę nuo aky- 
lų stepių ir miškų gyvūnų. Juos regėjo tiktai pesliai, sklandan- 
tys aukštai Ore. Visi įdėmiai apžiūrinėjo vietovę, skiriančią juos 

nuo upės, kur ganėsi drambliai. Pagaliau vienas vyrukas pasiūlė 
išsakyti savo nuomonę. 

— Kalbėk iš pradžių tu, Piteri, — tarė Hansas — 0 paskui mes 
kiekvienas pasakysime, ką manome. 

— Man rodos,— pradėjo Piteris,.— reikia laikytis dešinės; tu- 
rėtume pasiekti krūmus ir eiti išilgai upės tol, kol prisiartintume 
prie dramblių. Ši vieta jiems labai patogi, ir jie iš čia neišeis tol, 
kol nesuės visos žolės. 

Visi pritarė šiems žodžiams, bet Hansas, sulaukęs savo eilės, 
pasakė, jog dvi priežastys verčia jį siūlyti kitą planą. 

— Pirmiausia, — tarė jis,— vėjas pučia nuo mūsų dramblių lin- 
kui. Antra, už mylios nuo jų yra tankus miškas. Mums nepavyks 
jų užklupti, jeigu pasislėps miške. Todėl mano patarimas toks: 
eiti į kairę, aplenkti dramblius, įsitaisyti tarp jų ir miško ir lauk- 
ti, kolei jie prisiartins prie mūsų. Beje, galima slinkti prie jų prieš 
vėją. Drambliai bėgs nuo mūsų stovyklos pusėn, ir mes rytoj raiti 
suseksime tuos, kurie šiandien liks gyvi. 

Neilgai dvejoję, medžiotojai sutiko, kad šis planas iš tiesų 
geresnis, ir ėmė jam rengtis. 

Jie apžiūrėjo šautuvus, šovinius, parakines bei kulkas ir pa- 
suko vorele ten, kur buvo nutarta. 

Kruopščiai slėpdamiesi už kalvelių, medynėlių, reljefo nely- 
gumuose, Hansas su medžiotojais apėjo dramblius ir sustojo už 
penkių šimtų žingsnių nuo jų. Nors ir labai jautri dramblių uos- 
lė, medžiotojams pavyko nesukelti šiems gyvuliams nė mažiau- 
sio įtarimo. 

Jie slėpėsi už medžių, laukdami vado ženklo. Netrukus jau- 
nuoliai pastebėjo dramblius tyliai artinantis prie jų. Jiems beliko 
ramiai stovėti, kol drambliai patys priartės šūvio atstumu. Kai- 
menėje buvo dvylika stambių patinų su puikiausiomis iltimis. 

Kaimenė iš lėto artinosi. Drambliai tolydžio stabteldavo pa- 
rupšnoti šakų. Kažkoks nesuprantamas instinktas, rodos, perspėjo 
juos apie pavojų. Galimas daiktas, juos pasiekė žmonių kvapas 
arba jų dėmesį atkreipė kokio nors paukščio riksmas. Drambliai 
tapo atsargesni. Bandos priešakyje žengė didžiulis, dvylikos pėdų 
aukščio, patinas. Vado pareigos jam labai tiko. Jis žingsniavo 
priekyje, iškėlęs straublį ir įtempęs ausis. Protarpiais jis susto- 
davo, skubriai pasisukiodavo į šalis, tuo pačiu metu įtraukdamas 
į straublį oro. Sunku buvo patikėti, kad toks stambus gyvūnas 
gali taip vikriai judėti. Staiga, tarsi supratęs savo įtarimo prie- 
žastį, jis iškėlė straublį dar aukščiau ir tris kartus garsiai, šaižiai 
suriko; šis garsas priminė trimitą ir buvo girdimas mažių mažiau- 
siai už dviejų mylių. Kiti tuojau atsiliepė skardžiu, šaižiu balsu. 

Jie sustojo tarsi įbesti ir buvo panašūs į bronzines statulas. Tik- 
tai didžiulės jų ausys, judančios pirmyn ir atgal, rodė, jog tai 
buvo gyvos būtybės. Šitaip įsitempe laukdami jie stovėjo dvi tris 
minutes, paskui vadas dusliai riktelėjo, ir visa kaimenė pajudėjo 
pirmyn. Drambliai ėjo į tikrą mirtį. Medžiotojai stovėjo ne toliau 
kaip už penkiasdešimties žingsnių nuo jų vedlio; šautuvai buvo 
nutaikyti į įvairias galingo jo kūno vietas. Praslinko minutė. Ap- 
linkui tvyrojo kapų tyla, drumsčiama tiktai sunkių gyvūnų žing- 
snių. Paskui nuskambėjo šeši šūviai, ir ūmai viskas pasikeitė. 
Dramblys vedlys susvyravo nuo kulkų lietaus, bet šis milžinas tu- 
rėjo labai daug jėgų, tad jis, klaikiai rėkdamas, puolė prie me- 
džio, už kurio slėpėsi du medžiotojai. Jie tikėjosi, kad didelis, 
stiprus medis atlaikys dramblio svorį, bet klydo. Tarsi plona laz- 
delė medis driokstelėjo nuo dramblio smūgio ir tik per plauką 
neužmušė pasislėpusių Medžiotojų. Jie nepaprastai rizikavo, nes 
įsiutęs žvėris galėjo kaipmat juos sutrypti. Bet dramblys iš įniršio 
bėgo pirmyn, ir būrai spėjo paleisti antrą salvę. Kraujas upeliais 
sruvo iš dvylikos žaizdų, tačiau dramblys nesulėtino greičio tol, 
kol jo nepaliko jėgos. Staiga jis sustojo, aukštai iškėlė straubli, 
tarsi pranešdamas draugams apie savo pralaimėjimą, ir griuvo 
ant žemės. Žemė sudrebėjo nuo baisaus svorio. 

Kraujo kvapas įspėjo kitus dramblius, kad pavojinga laikytis 
tos krypties, kuria ėjo jų vadas, ir jie išlakstė į visas puses, pasi- 
daliję į du būrius. Dramblių judesiai buvo gana neryžtingi, ka- 
dangi senasis jų vedlys buvo nukautas, 0 naujo dar nespėjo iš- 
sirinkti. Medžiotojai greitai užsitaisė šautuvus ir nuskubėjo pir- 
myn, stengdamiesi sutrukdyti drambliams pasiekti miško tankmę, 
kurios link jie bėgo. Hansas su dviem draugais šovė į arčiausiai 
jų esantį dramblį. Šis įnirtingai sutrimitavo atsakydamas į šū- 
vius ir puolė jaunuolius. Įniršusio žvėries antpuolis drąsuoliams 
nebuvo netikėtas. Jiems teko ieškoti prieglobsčio pamiškėje, kur 
augo stori medžiai. Jie visi drauge nukūrė apie keturiasdešimt 
žingsnių. Dramblys milžiniškais žingsniais juos vijosi, ir atrodė, 
kad mažiesiems priešams greitai bus galas. Bet medžiotojai buvo 
gudrūs ir sugebėjo išsisukti net pačią sunkiausią minutę. Paste- 
bėjęs, kad dramblys vis lekia į priekį, Hansas sušuko: „Na, lai- 
kas!" ir greitai pasuko kairėn, O jo draugai metėsi į dešinę. Visi 
trys pasislėpė už storų medžių. Dramblys manevro nepastebėjo 
arba galbūt nesumojo, kurį iš trijų priešų vytis. Todėl jis skuodė 
tiesiai pirmyn. 

Miške nuaidėjo šūviai, ir dar trys kulkos įstrigo drambliui 
už ausies. Jis suklupo ir griuvo aukštielninkas; abi iltys su triuk- 
šmu lūžo. Buvo sužeisti dar trys drambliai. Nors jie ir paspruko, 
bet medžiotojai puikiai žinojo, kad žvėrys žūties neišvengs. Jau- 

nuoOliai susirinko prie kaimenės vedlio lavono, iš džiaugsmo iš- 
gėrė po taurelę degtinės ir nupjovė jam uodegos galiuką. 

Dabar, kai šūviai sudrumstė visą apylinkę, nebereikėjo slėp- 
tis, dėl to medžiotojai ėjo išsisklaidę, 0 ne žąsele kaip anksčiau. 
Tuo metu skrandis jiems priminė, kad pusiaudienis jau seniai pra- 
ėjo, O gabalas elnienos ar antilopės mėsos dabar jiems labai pra- 
verstų. Nespėjo medžiotojai žengti ir keleto žingsnių, kai išvydo 
akacijų pavėsyje gulinčią elnio patele su mažyliu. Vyrai tuojau 
juos apsupo norėdami atkirsti kelią pabėgti ir nušovė. Nepraslin- 
ko nė valanda, o medžiotojai jau šveitė elnieną. 

Artėjant vakarui, visi grįžo į stovyklą. Vyrai paprašė, kad 
dar prieš aušrą būtų pakinkyti jaučiai; jie norėjo kuo anksčiau 
nuvažiuoti prie vandens ir vešlaus miško, prie kurio šiandien 
įvyko medžioklė. 


IV 


— Tegul vežimai važiuoja užpakalyje — taip bus geriau — 
sukomandavo rytą Hansas.— Mes josime toliau, 0 kairas parodys, 
kur guli nušauti drambliai. Kaip manai, Viktorai, ar geriau joti 
pėdsakais, ar paskubėti į priekį ir atkirsti drambliams kelią? 

— Geriau laikytis pėdsakų, — atsakė Viktoras.— Tačiau pa- 
klauskime dar Heinricho, 

— Pėdsakais sekti geriau, ir nuo tos vietos, kur mes juos 
matėme paskutinį kartą. Šitaip mes tikrai juos pasivysime. 

Kolei medžiotojai jojo iki vakarykštės medžioklės vietos, pa- 
keliui labai mažai matė medžiojamų žvėrelių. Hansas apsidairė 
pro žiūroną ir tarė: 

— Prie dramblių matyti kafras. Kaip jis galėjo ten atsirasti 
anksčiau už mus? 

— Galbūt tai Nkuanas. Jis vaikšto labai greitai ir greičiausiai 
mus aplenkė. 

— Ne, — atsakė Hansas.— Nkuanas, kaip ir kiti kafrai, nepra- 
tęs išeiti, kol saulė neįkaitina oro ir jis netampa karštas bei sau- 
sas. Mano galva, ten koks nors matabelis! * 

— Ne bėda — tarė vienas būras.— Paspartinkime žingsnį ir 
įsitikinsime. 

Medžiotojai pasuko prie jų paliktų nušautų dramblių, bet 
prijoję kairų čia nerado. Visi, išskyrus Hansą, pamanė, jog tai 


* Matabeliai — Afrikos tauta. Gyvena Zimbabvės pietvakariuose (vert. past.), 

buvo ne kafras, 0 apdegęs, juodas kelmas, iš toli panašus į žmo- 
gų. Siauručiu, dramblių išmintu taku medžiotojai vorele įjojo 
į mišką. 

Nujojus mišku apie du šimtus žingsnių, užpakalyje pasigirdo 
garsus švilpimas, ir aplink juos tarsi iš po žemės išaugo gink- 
luoti matabeliai, kurie žiedu apsupo medžiotojus. Jų buvo apie 
du šimtai žmonių. Kariai baltiesiems leido suprasti, kokie jų ke- 
tinimai: jie subeldė skydais, sumosikavo trumpakotėmis ietimis 
ir puolė medžiotojus. 

Olandai sumojo, kad tik bėgdami gali išsigelbėti. Jie apsisuko, 
pykštelėjo į priešus, atkirtusius jiems užpakalyje kelią, grėsmin- 
gą salvę, paspaudė arklius pentinais ir puolė į kulkų padaryta 
pralaužą. Po penkių minučių medžiotojai gyvi sveiki išnėrė iš 
miško. 

— Tai senojo klastūno Moselekatsės kariai — sumurmėjo Han- 
sas.— Visus juos reikėtų kur nors atvirame lauke iššaudyti, an- 
traip mes rizikuojame netekti vežimų ir jaučių. Turime likti čia ir 
išvilioti juos iš miško. Ar visų šautuvai užtaisyti? 

Hansas, nors buvo pats jauniausias, kažkaip nejučia ėmė ko- 
manduoti kitiems. 

— Atrodo, visų užtaisyti — atsakė jam keletas balsų. 

— O štai ir jie! Tikriausiai ketina mus apsupti. Būkite atidūs, 
gerai taikykite ir veltui nešaudykite! 

Taip kalbėdamas, jis iššovė; tą patį padarė ir kiti. Duslūs 
kulkų smūgiai ir krintantys kūnai rodė, jog šūviai buvo taiklūs. 
Medžiotojai norėjo paleisti antrą salvę, priešams prisiartinus, bet 
Viktoras, netyčia atsisukęs, išvydo dar du būrius, ketinusius pri-, 
siartinti prie medžiotojų taip, kad jie būtų priversti atsitraukti. 
Medžiotojai šuoliuodami užsitaisė šautuvus ir aplenkė priešus to- 
kiu atstumu, kad pastarieji negalėtų jų apsupti. Tada atsigręžė 
ir paleido naują salvę. 

Matabelių vadas suprato, jog iš tokių manevrų nebus naudos, 
dėl to jis švilpimu pranešė apie atsitraukimą. Bet medžiotojai nė 
nemanė gailėtis priešininkų; jie juos nusivijo ir šaudė tol, kol 
įvarė juos į miško tankmę. Tačiau žinodami, jog priešų dešimt- 
kart daugiau negu būrų, nerizikavo brautis pėsčiomis į brūzgy- 
nus. 
Penketas medžiotojų pasiliko miško pakraštyje stebėti priešų 
veiksmų, o kiti penki nušuoliavo prie vežimų, kad nukreiptų 
juos į kitą pusę arba parengtų gynybai. Tarp šių penkių būrų 
buvo ir Hansas su Viktoru. 

— Vos galo negavome! — tarė Hansas.— Jeigu ne mūsų vi- 
krumas, tikriausiai būtume apsupti. Mūsų laimė, kad jie nesu- 

manė pulti naktį. Stovykloje jų nelaukėme, ir jie būtų visus iš- 
pjovę. 

— Tikrai, —sutiko Viktoras.— Taip lengvai mes nebūtume jų 
atsikratę. Dabar užmušta ir sužeista apie penkiasdešimt matabelių. 
O mūsų tik dviem arkliams įdrėksta! 

— Taigi galime pasigirti — pritarė Hansas.— Vis dėlto norėtų- 
si šią minutę būti kur nors už kalnų, už dviejų šimtų mylių nuo 
čia. Na, štai ir Nkuanas. Ko jis toks uždusęs? 

Kafras, išvydęs medžiotojus, atskubėjo jų pasitikti. Kai tiktai 
buvo galima išgirsti jo balsą, jis suriko; 

— Būrai! Mus užpuolė matabeliai! Jie užmušė Kopeną ir Eną, 
nusivarė visus gyvulius. Prakeikimas! 

Rūstūs medžiotojų šauksmai užgožė kafro žodžius. 

— Kiek jų buvo?— paklausė Hansas. 

Kafras penkis kartus sugniaužė ir atgniaužė abiejų rankų pirš- 
tus. Tai reiškė, kad priešų buvo apie penkiasdešimt. 

— Tiktai! —šūktelėjo Hansas.— Tuoj pat įuos pavysime! 
Kiekvienam iš mūsų teks po dešimt matabelių — jiems bus riesta! 
Nkuanai, skubėk į stovyklą ir lauk mūsų tenai. Mes grįšime su 
jaučiais.— Medžiotojai sukirto pentinais žirgams įr zovada leido- 
si į tą pusę, kur nuėjo priešai. Užjojęs ant kalvos, Hansas pro 
žiūroną pamatė jaučius. Iki jų buvo apie porą mylių. Matabeliai 
įuos ginė stepe. 

— Nepaprasta stepė! — tarė Hansas.— Sunku rasti patogesnę 
vietą kautynėms. Duosime jiems gerą pamoką. 

Matydami, jog priekyjė nėra miško, tiktai rėti krūmai, me- 
džiotojai nesistengė raginti arklių. Jie jojo ristele. Netrukus ma- 
tabeliai juos pastebėjo. Laukiniai buvo palikę porą karių saugoti 
arklių ir jaučių, 0 patys išsirikiavo. Buvo girdėti tiktai skydų 
žvangesys ir kovos šūkis. | 

Gerai išdresuoti medžiotojų arkliai to triukšmo nepaisė. Kai 
olandai sustojo, laukiniai įspėjamai suklykė ir pirmieji puolė į 
ataką. 

Vienu metu pasigirdo penki šūviai, ir penki matabeliai su- 
kniubo ant žemės. Jie buvo nukauti arba mirtinai sužeisti. Me- 
džiotojai tuoj pat apsuko arklius ir niušuoliavo' baimindamiesi 
įkandin paleistų iečių. Jie laikėsi savo ankstesnės taktikos ir 
užtaisinėjo šautuvus šuoliuodami visu greičiu. Kai jie stabtelėjo 
norėdami paleisti naują salvę, pamatė, jog matabeliai grįžo prie 
galvijų. Matyt, jie manė, kad persekiojimas yra beprasmis. Jie 
nesuprato olandų taktikos, todėl neskubėjo; laukinių galva, olan- 
dų planas buvo sprukti nuo jų. Tačiau netrukus jie savo kailiu 
patyrė, jog klydo. Priešai vėl prijojo prie jų ir driokstelėjo į 
tankią minią; šį kartą žuvo dvylika žmonių. 

Matabeliai įsitikino negausių savo priešų jėga ir vikrumu. 
Dabar visi jie suko galvą, kaip išnešti kudašių. Laukiniai išsilaks- 
tė į visas puses, palikę jaučius tiems, kuriems jie priklausė pagai 
įstatymą. Olandai skubiai suvarė gyvulius į vieną kaimenę ir 
nuginė į stovyklą. Apie pusiaudienį jaučiai buvo pakinkyti, ir 
vežimai, saugomi penkių medžiotojų ir kafro, pajudėjo į priešin- 
$ą nuo matabelių valdų pusę. 

Prieš leisdamasis į kelionę, Hansas brūkštelėjo ant popieriaus 
skiautės keletą žodžių. Lapelį jis įkišo į perskeltą lazdą ir įsmeigė 
ją į žemę. Šiame popierėlyje Hansas surašė viską, kas atsitiko, 
ir išdėstė tolesnius savo planus. Jis žinojo, kad kiti draugai ap- 
stulbs neradę vežimų ankstesnėje vietoje. 

Po dviejų valandų kelionės jaučiai labai nuvargo, dėl to me- 
džiotojai nutarė sustoti ir pailsėti. Jie nesitikėjo, kad matabeliai 
gali pulti. Nespėjo būrai sukurti laužo, kai buvo maloniai nuste- 
binti pasirodžius draugams. Dviese jojo ant vieno arklio, nes 
kitas žirgas nudvėsė nuo žaizdų. Šis nuostolis nebuvo ypač skaus- 
mingas, kadangi tarp iš priešų atimtų gyvulių buvo dar penki 
atliekami arkliai. Atvykusieji papasakojo, jog matabeliai pasi- 
slėpė miške ir, matyt, neketino greitai stoti į kovą su baltaisiais 
priešais; vis dėlto visi medžiotojai vienbalsiai nutarė neleisti vel- 
tui laiko ir trauktis kuo toliau iš šitų vietų. Jaučiai vėl buvo 
pakinkyti, ir visi leidosi į kelią. 

Dvi dienas iš eilės jie traukėsi niekieno netrukdomi. Trečiosios 
dienos rytą medžiotojai pastebėjo kažkokį daiktą, primenantį 
sulūžusį vežimą; prie jo nebuvo nei žmonių, nei jaučių. Pusė 
būrų, palikę savo vežimus saugoti kitiems, nujojo pažiūrėti, kas 
ten įvyko. Kai jie prijojo arčiau, prie jų iš krūmų iššliaužė kaž- 
koks Žmogus. Jis jiems kažką aiškino mosikuodamas rankomis. 
Tai buvo leisgyvis iš bado, sužeistas hotentotas. 

Medžiotojai pamaitino vargšą. Šis papasakojo, kad buvo vie- 
no iš trijų Olando, kuris kartu su žmona ir dukterimi vyko į me- 
džioklę, vežimų varovas. Anksti rytą, kolei dar visi miegojo, 
juos užpuolė matabeliai. Jie nusitempė žmoną ir dukrą, užmušė 
olandą, vieną hotentotą ir nusivarė visą kaimenę; būtų užmuše 
ir jį, jeigu nebūtų apsimetęs negyvu. 

Hansas Sterkas atidžiai klausėsi hotentoto pasakojimo, apžiū- 
rinėdamas vežimą ir prie jo gulinčias nuolaužas. Paskui staiga 
susijaudinęs paklausė, koks to olando vardas. 

— Židenbergas,— atsakė hotentotas. 


— Zidenbergas! — sušuko Hansas ir tarsi geležiniais gniauž- 
tuvais suspaudė šautuvą.— Katerina taip pat buvo su juo? 


— Taip. Ją ir jaunesnę seserį pagrobė matabeliai. 

— Draugužiai! — sušuko Hansas savo bičiuliams.— Po mėne- 
sio Katerina Zidenberg turėjo tapti mano žmona, Prisiekiu jums: 
arba aš išplėšiu ją matabeliams iš nagų, arba žūsiu kovoje. Kas 
iš jūsų nori prisidėti prie manęs veikla, žodžiais, žirgu ar ginklu? 

— Aš! — tarė Viktoras. 

— Ir aš! — pakartojo Heinrichas. 

— Ir aš! Ir aš! — prisidėjo kiti — Tiktai turime surinkti kuo 
daugiau žmonių. 

Pirmiausia jie nutarė paslėpti saugioje vietoje vežimus, nes 
matabeliai buvo toli, ir su nuvargusiais arkliais būtų buvę ne- 
įmanoma juos pavyti. Reikėjo sušaukti žmones, parinkti arklius, 
paruošti paraką, kulkas. Tiktai tada galima buvo tikėtis sėkmin- 
go žygio prieš Moselekatsę. Praslinkus trims dienoms po to, kai 
medžiotojai rado vežimą, jie persikėlė per Namchario upę ir pri- 
sidėjo prie didelio būrio emigrantų fermerių, gyvenusių į pietus 
nuo šios upės. 


V 


Kadangi laukiniai, su kuriais olandų būrys ketino stoti į mūšį, 
buvo ne tiktai gudrūs, bet ir narsūs, olandams teko sustiprinti 
stovyklą, kad priešai, jiems išvykus, jos neužpultų. Afrikos gen- 
čių vadai paprastai laikosi tokios taktikos. Vežimai buvo sustaty- 
ti dideliu, glaudžiu ratu, vienas prie kito, 0 tušti tarpai tarp 
jų buvo užkrauti Žžagarais. Buvo paskirta griežta sargyba, tad 
užklupti stovyklą netikėtai buvo labai sunku. 

Būrai išsirinko sau vadovą ir tikėdamiesi grįžti su pergale 
leidosi į žygį. Pačią pirmąją dieną jie sukorė ne mažiau kaip 
keturiasdešimt mylių. Kelionėje buvo imtasi visų atsargumo prie- 
monių, kad priešai jų pačių netikėtai neužpultų, antra vertus, kad 
jie patys užkluptų priešus nežiniomis. Ši ekspedicija žmonėms, 
aistringai trokštantiems įvairiausių nuotykių, buvo tikra pramo- 
ga. Jeigu į jų stovyklą būtų patekęs pašalinis žmogus ir regėjęs 
visuotinį linksmumą, girdėjęs jaudinamus pokalbius, vargu ar 
būtų patikėjęs, kad ryt poryt šiems žmonėms teks kautis su nar- 
sia ir toli gražu nemenka gentimi. Tiktai Hansas Sterkas buvo 
susikrimtęs ir liūdnas. Vis dėlto ryžtas jo veide rodė, kad galvoje 
kirba toli gražu ne taikios mintys. 

Po kelių dienų ir naktų kelionės jie atsidūrė netoli svarbiau- 
sios matabelių gyvenvietės. Čia jiems teko apsistoti, kad pailsėtų 
žmonės su arkliais ir kad tuo metu sužinotų kuo daugiau apie 

priešų išsidėstymą bei jų kieki ir tuo pasinaudoję galėtų pulti 
laukinius. 

Kolei būrai ilsėjosi, prie jų prisidėjo dar dvidešimt olandų. 
Jie buvo palikę žmonas ir vaikus su menka apsauga, o patys 
išėję į žvalgybą; grįžę po kelių dienų, rado išpjautus vaikus ir 
apiplėštus vežimus. Svarbiausioje stovykloje jie sužinojo, kad 
didžioji dauguma jų draugų išvyko kovoti su matabeliais. Todėl 
nuskubėjo įkandin. Pakeliui netikėtai susidūrė su matabelių bū- 
riu; jie užpuolė ir išžudė visus priešus, išskyrus vieną, kurį pa- 
siėmė tikėdamiesi, kad šis bus jiems naudingas. 

Į nelaisvę paimtas laukinis papasakojo Olandams, kad jiems 
pavyko įsiskverbti į Moselekatsės žemę iš vakarų pusės: iš ten 
jų nelaukia, todėl ten nėra nei sargybos, nei žvalgų. Jeigu sto- 
vykla bus užpulta rytą, tai baisios skerdynės neišvengiamos. 

Būrai paklausė to patarimo ir pajudėjo nurodyta kryptimi, 
pasirengę pulti priešus vos saulei patekėjus. Matabeliai, išpjovę 
iš stovyklos išvykusių fermerių žmonas ir vaikus, taip pat užpuo- 
lę miške medžiotojus, ką tik grįžo namo ir šventė pergalę. Dėl to 
jie visiškai nesitikėjo užpuolimo. Taigi tą rytą lygumoje, netoli 
savo trobelių, žuvo apie 400 matabelių karių. 

Tuo metu, kai didžioji dauguma Olandų žudė priešus, Hansas 
Sterkas puldinėjo iš vienos vietos į kitą, stengdamasis rasti nors 
mažiausią matabelių pagrobtų mergaičių pėdsaką. Galų gale jis 
užklupo sužeistą laukinį, kuriam pažadėjo dovanoti gyvybę, jei- 
gu šis pasakys jam, kur baltosios belaisvės. Hansas prastai mokė- 
jo kafrų tarmės atmainą, kuria kalbėjo matabeliai, O sužeistasis 
vos suprato kelis žodžius olandiškai, ir jiems buvo nepaprastai 
sunku susišnekėti. Vis dėlto Hansas sužinojo, jog Katerina kartu 
su seserimi laikomos pagrindiniame Moselekatsės būste, iki kurio 
būtų vienos dienos kelio nuo tos vietos, kur įvyko skerdynės. 

Hanso ketinimai nesutapo su kitų olandų planais. Pagrindinis 
jo tikslas buvo išplėšti iš barbarų rankų Kateriną ir kuo greičiau 
ją vesti; o kiti galvojo apie tai, kaip nusivaryti didžiules galvi- 
jų bandas ir atsiimti iš priešų vežimus, pagrobtus iš fermerių per 
antpuolį. Hansas karštai aiškino ekspedicijos vadovui apie nau- 
dą, kurią jie turės, jeigu tęs taip sėkmingai pradėtą kovą ir už- 
puls matabelių vadą tokioje vietoje, iš kur jis negalės pasprukti. 
Lengva pergalė apsuko vadovui galvą; be to, jam pasirodė perne- 
lyg žema klausyti tokio vaikėzo kaip Hansas patarimų, dėl to jis 
atsisakė toliau keliauti ir liepė būriui atsitraukti drauge su sep- 
tyniasdešimt tūkstančių galvijų kaimene. Žinia apie šį priešų pra- 
laimėjimą labai sujaudino kolonistus. Dabar daugelis tų, kurie 
anksčiau nedrįso leistis su jais į dykumą, nuskubėjo paskui, ir 
prie jų prisidėjo apie šimtas žmonių. Visus glumino tik vienas 

dalykas — Hansas Sterkas, Bernardas ir Viktoras sumanė bepro- 
tišką planą. Kitą dieną po kautynių jie peliko draugus ir išsiren- 
gė trise vaduoti iš Moselekatsės kaimo, arba kralio *, belaisvių. 
Jeigu turėsime omenyje, tai, kad priešai, kuriuos jiems teks įveikti 
gudrumu, yra budrūs, be to, jų yra daug, tai sumanymas iš tiesų 
beprotiškas. 

Betgi pažiūrėkime, ką veikė Hansas ir du įo draugai. 


VI 


Hansas, sužinojęs, kad priešai nusivedė merginas į tolimąjį 
kralį, nusprendė dėti visas pastangas, kad jas išvaduotų. Jau per 
pirmąjį sustojimą jis, pasikvietęs į šali savo ištikimus draugus 
Viktorą ir Bernardą, tarė jiems: 

— Vargu ar man pavyks įrodyti išrinktam vadui, kad mums 
būtina užpulti priešus ten, kur galėtume jiems smogti lemiamą 
smūgį. Mes nugalėjome priešus prie Mosego, bet juk tai tas pat, 
kas nukirsti jiems pirštą. O jeigu mes užpultume juos Kopaine, tai 
sužeistume juos į pačią širdį. Aš, rizikuodamas savo kailiu, nu- 
tariau pats išvaduoti Kateriną. Šiandien vakare palieku stovyklą, 
nes turiu planą, kurį galbūt pavyks įgyvendinti. 

Viktoras ir Bernardas žvilgtelėjo vienas į kitą. Jie tarsi per- 
skaitė vienas kito mintis. Viktoras pasakė Hansui: 

— Aš nežinau, Hansai, kokie tavo planai. Bet tu neiškeliausi 
iš čia vienas, Kartu su tavimi eisiu aš, ir, man rodos, taip pasi- 
elgs ir Bernardas. 

— Be abejo, vyksiu,— tarė Bernardas.— Nagi pažiūrėkime, ko- 
kie tavo planai. 

Draugai nusprendė dalytis vargais; jie nuėjo toliau nuo kitų 
ir atsisėdo po plačiomis medžio šakomis, saugančiomis juos nuo 
nakties rasos. Užsirūkę pypkes, jie pasirengė kas kalbėti, o kas 
klausytis. Pirmasis pradėjo Hansas. 

— Aš siūlau, — tarė jis, — laikytis šiaurės ir kartu su arkliais 
pasislėpti kalnuose, nusidriekusiuose ligi slėnio, kuriame yra Ko- 
paino kaimas. Mūsų niekas nepastebės, O aš pro žiūroną matysiu 
viską, kas vyksta kralyje. Čia neseniai pralėkė daug arklių, to- 
dėl pastebėti mūsų pėdsakus nebus taip paprasta; matabeliai da- 
bar labai užsiėmę — seka mūsų draugus, rengia prieš juos eks- 


* Kralis — Pietų ir Rytų Afrikos tautų gyvulių augintojų gyvenvietė (vert. 
past.). 

pediciją. Jiems ir į galvą neateis, kad trys Olandai įsikūrė taip 
arti jų. Mūsų drąsa turi mums padėti. O jeigų mus pastebė- 
tų, visada turėsime laiko pasprukti; iš esmės tai vieni niekai. 
Tiesa< 

— Sakykim — taip, — atsakė Viktoras.— Bet svarbiausia tai, 
kaip tu ketini išvaduoti Kateriną ir jos seserį? 

— Mes pasiimsime joms porą atsarginių arklių. 

— Bet juk tu negali pranešti Katerinai — kalbėjo Viktoras.— 
Jeigu jos ten nebėra, mūsų žygis bus veltui. 

— Pasikliauk, Viktorai, manimi,— atsiliepė Hansas.— Aš Ži- 
nau, ką reikia daryti, ir nesirengiu imtis jokių neapgalvotų veik- 
smų. Po pusvalandžio mes turime vykti. 

Buvo apie pusiaunaktį, kai draugai leidosi į kelią. Jie puikiai 
suvokė, jog tai gyvybės ar mirties klausimas; vis dėlto jiems ne 
sykį teko žvelgti mirčiai tiesiai į akis, jie tvirtai tikėjo savo 
drąsa ir išradingumu, tad nebaisūs buvo visokiausi pavojai. 

Vos nuraudus rytams, bičiuliai įjojo į daubą. Hansas pareiš- 
kė, jog, užvalgę beltongo (saulėje džiovintos mėsos), kurio atsar- 
gų turėjo pasiėmęs kiekvienas, du gali gultis miegoti, o vienas 
turi likti sargyboje. Sargyboje reikėsią budėti iš eilės; šitaip 
jiems pavyktų gerai pailsėti ir pasirengti ilgai kitos dienos ke- 
lionei. Hansas pasisiūlė eiti sargybą pirmas, o draugai tuo metu 
gali miegoti. 

Po kelių minučių Viktoras ir Bernardas miegojo taip ramiai, 
tarsi po jais būtų ne priešų žemė, O patogūs pūkai. 

Po valandos budėjimo Hansas pro žiūroną pastebėjo didelį 
matabelių būrį. Laukiniai ėjo arklių pėdsakais ir, matyt, ketino 
sekti jais iki galo. 

Hansas ne juokais išsigando. Anaiptol ne priešų gausumas jį 
baugino. Ne! Jis bijojo, kad atsitraukimas ir kautynės nesutruk- 
dytų įvykdyti savo planus ir išvaduoti Kateriną. Nepaisant to, 
kad laukiniai buvo ne mažiau kaip už trijų mylių, Hansas juos 
matė visiškai aiškiai ir virpėdamas stebėjo. 

Atstumas iki laukinių sumažėjo dar mylią. Hansas jau ketino 
žadinti draugus, kai išvydo, kad jie sustojo, o jų vadai ėmė kal- 
bėtis apie aptiktus pėdsakus. Tai buvo galima suprasti, nes buvo 
matyti, kaip jie rodo ir į žemę, ir į visas puses. Prieš saulėtekį 
ant kietos išdžiūvusios žemės iškrito daug rasos, ir Hansas manė, 
jog priešai susipainios negalėdami nustatyti arklių pėdsakų se- 
numo. Iš visko spėjant, laukiniai manė, jog tai pėdsakai, palikti 
ekspedicijos prieš matabelius Mesege. Hansas tuo įsitikino paste- 
bėjęs, kaip visas būrys po ilgų ginčų paliko ramybėje pėdsakus 
ir pasuko į vakarus. Laukiniai skubinosi į tą pusę, kur nukeliavo 
būrai, t. y. į priešingą negu Hansas su draugais. 

VII 


Vos išaušus Hansas su žiūronu apžiūrėjo kralį — matabelių 
kaimą. Pirmiausia jam krito į akis daugybė dalykų, kurie, atrodo, 
galėjo būti pavojingi jam ir jo draugams. Ginkluoti būriai išei- 
davo iš kaimo ir tarsi vykdydami kažkieno svarbią užduotį iš- 
sklisdavo į visas puses. Hansas gerai žinojo priešų klastą, ir jų 
manevrai kėlė nerimą. Jis suvokė, kad matabeliai, jeigu žinotų jų 
buveine, pultų tik surinkę didesnį būrį nei priešai ir dar kartą 
patikrinę, ar jie yra duburyje. Tam jiems reikėjo tiktai apžiūrėti 
aplinkui dirvą; tada jie pastebėtų į daubą vedančius pėdsakus, 
bet nerastų jų iš ten išeinančių. Įsitikinę jie būtinai atsiųs keletą 
būrelių, įsakys jiems susirinkti vienoje vietoje, paspęs pinkles 
ir užkirs Hansui ir jo draugams kelią atsitraukti. 

— Šiandien matabeliai kažkodėl anksti sukilo — tarė Vikto- 
ras, prieidamas prie Hanso ir stebėdamas daugybę ginkluotų bū- 
rių.— Nėra abejonės, kad jie nori užpulti mūsiškius. 

— Galimas daiktas, jie mus seka, — atsiliepė Hansas.— Jie re- 
tai palieka tokius aiškius pėdsakus. Tačiau aš sumaniau gudrybę, 
kuri padės juos apgauti, jeigu jie mus čia užspęs. Viktorai, nagi 
pažvelk pro mano žiūroną. Atrodo, akys manęs neklaidina: netoli 
didžiojo pastato matau kažką baltuojant. Ar tai ne moteriška 
suknelė? Gal tai Katerina... Bet tu vargu ar galėtum ją pažinti 
per tokį atstumą. Tiktai pasakyk, ar toji suknelė nepriklauso 
baltajai? 

Viktoras paėmė iš Hanso žiūroną ir ėmė atidžiai stebėti paro- 
dytą objektą. Po minutės jis iarė: 

— Nėra abejonių, jog tai baltoji. Paskui ją žingsniuoja kita, 
truputį žemesnė, bet irgi, atrodo, baltoji. 

Hansas vėl dirstelėjo pro žiūroną. 

— Dabar aš įsitikinęs, kad viena iš jų yra Katerina, o kita — 
jos sesuo. Dabar aš pranešiu jai, kad esu čia. 

— Kaip tu tai padarysi'— nustebo Viktoras.— Juk iki jos ma- 
žiausiai mylia kelio. 

— Pamatysi! Aš jau keletą mėnesių jai apie save tokiu būdu 
pranešinėju. Žiūrėk! 

Jis išsiėmė iš kišenės nedidelį veidrodėlį, įdėtą į kietą dėklą, 
ir nukreipė jį taip, kad atsimušęs spindulys kristų į stepę. Šitaip 
pasirengęs, jis tarė Viktorui: 

— Paimk žiūroną, padėk jį ant šios šakos ir pasakok man, 
ką daro Katerina. 

Viktoras įvykdė Hanso prašymą, o Hansas ėmė judinti vei- 
drodį taip, kad saulės spindulys kristų ant merginos. 

— Štai dabar jos pastebėjo,— tarė pagaliau Viktoras.— Kate- 
rina dairosi į šalis, tarsi nežinodama, kur eiti. Dabar ji skuba į 
mūsų pusę, paskui ją — sesuo. Katerina sustojo. 

— Pažiūrėk, Viktorai, ar ji nepasilenks, kad ką pakeltų? Sa- 
kyk, kiek sykių ji pasilenkė? 

— Pasilenkė! — atsakė Viktoras.— Kaip gerai ji supranta su- 
tartinius ženklus. Antai ji kažką pakėlė... Žiūri... vėl lenkiasi ir 
kelia... Stovi tiesiai ir mojuoja skarele, tarsi norėdama nubaidyti 
musę. Dabar lėtai eina kaimo linkui. Ne, Hansai... vargu ar ji 
pastebėjo tavo ženklus. .. 

— Pastebėjo ir atsakė į juos,— pareiškė Hansas.— Po dviejų 
valandų ji bus čia. 

— Iš kur tu tatai Žinai? 

— Mes susitarėme, kad jeigu aš turiu ten eiti, tai ji turi žengti 
keletą žingsnių trobos link, 0 jeigu nori susitikti netoli miško, 
tai ji turi paeiti keletą žingsnių ton pusėn. Vadinasi, jeigu ji 
ėjo į Mūsų pusę, aš neklydau manydamas, jog Katerina nori 
čionai susitikti. Na, ką tu matai, Bernardai? 

— Man nepatinka, kad miške, už mūsų, viena po kitos išnyksta 
daugybė mažų matabelių grupelių. Miškas visiškai arti prieina 
prie mūsų daubos, O į jį sulindo mažų mažiausiai šimtas žmonių. 
Mes nespėsime apsidairyti, kai jie prisėlins prie mūsų per keletą 
žingsnių. Kaip tu manai, ar ilgai dar čia tūnosime? 

— Man atrodo, ne ilgiau kaip dvi valandas. 


VIII 


Dvi valandos slinko neapsakomai ilgai. 

Hansas išvydo, kaip dar gerokai prieš paskirtą laiką Katerina 
ir jos sesuo patraukė taku, einančiu į duburį, kur jų laukė išgelbė- 
tojai. Katerina ėjo lėtai. Atrodė, ji nė kiek nesijaudina ir nusi- 
teikusi visiškai nerūpestingai. Ji dažnai stabteldavo, tarsi nežino- 
dama, kur eiti. Galima buvo pamanyti, kad ji vaikštinėja be jokio 
tikslo. 

Hansas ir jo draugai atidžiai stebėjo ir abi merginas, ir mata- 
belius, būreliais skubančius iš vieno kaimelio į kitą. 

Iš pradžių Hansas į karius beveik nekreipė dėmesio, nes jam 
rūpėjo tik Katerina; tačiau jis buvo įpratęs pastebėti viską, net 

ir nereikšmingiausius mažmožius, jaunuolis galų gale susidomėjo 
ir kariais. Katerina tebeėjo daubos link. Dabar ji buvo už kokios 
pusmylės. Paskui ją, nors gana atsilikę, slinko ginkluoti laukiniai. 
Hansas greitai įsitikino, kad jie akylai seka abi merginas, nors 
iš pirmo žvilgsnio atrodo, jog užsiėmę visai kitais reikalais. 

— Laukiniai, — sukuždėjo jis draugams, — sėlina įkandin Ka- 
terinos. Vienas iš dviejų: arba jie nori sukliudyti jai pasprukti, 
arba žino, kad mes čia esame, ir nori užpulti. Žiūrėkite: jie prisi- 
artino prie Katerinos ir kažką rėkia. Viktorai, įsiklausyk, ką 
jie sako: ,,Veka musa chabiba kona“, kas kafriškai reiškia: „,„Neik 
tenai". 

Tačiau merginos jų perspėjimo nepaisė. Nors ir puikiausiai 
suprato, ką šaukė matabeliai, nė nemanė jų klausyti. Katerina 
pasinaudojo pakelės krūmais, paslėpusiais jas minutei nuo lau- 
kinių, stvėrė už rankos seserį ir šoko į daubą. 

Katerina įpuolė į daubą už dviejų šimtų žingsnių nuo tos 
vietos, kur slėpėsi Hansas. Jeigu jis būtų čia likęs, matabeliai, 
be jokios abejonės, būtų sučiupę Kateriną ir jos seserį anksčiau, 
negu jos būtų suspėjusios atbėgti iki jo. 

Hansas išsigandęs nusprendė pasirodyti ir atkirsti laukiniams 
kelią. 

— Paskui mane,— šūktelėjo jis draugams, ir visi trys puolė 
taku pasitikti Katerinos. Jo džiaugsmui, ji tuojau išlindo iš už 
krūmų, ir jis minutėlei priglaudė ją prie krūtinės. 

— Jie vejasi — sukuždėjo mergina.— Dešimt žmonių. Ar jums 
pavyks su jais susidoroti? 

— Kai tu su manimi, mes susidorosime, nors jų būtų ir dvi- 
gubai daugiau! 

— Jie šniukštinėja visose pusėse, Aš bijau dėl tavęs. Ar mums 
pavyks išsigelbėti nuo šių negailestingų laukinių? O, kiek siaubo 
aš išgyvenau! Tačiau kurgi dingo kariai? Juk jie ką tik lipo jums 
ant kulnų! 

Hansas atsisuko į draugus ir riktelėjo: 

— Bičiuliai! Ant žirgų! Negalima prarasti nė sekundės! 

Jis beveik nešė Kateriną ant rankų, nors prireikus ji puikiau- 
siai galėjo bėgti. Bernardas ir Viktoras vedėsi už rankų jos se- 
serį. Laukymėje, kur liko pabalnoti ir supančioti arkliai, jie nie- 
ko nerado. Čia buvo tuščia. 

— Kur arkliai, Bernardai?— sušuko Hansas. 

— Aš čia juos palikau, — atsakė Bernardas.— Iš visko spėjant, 
jie kur nors netoliese. Tegul merginos Mūsų čia lukteri, o mes 
arklius netrukus rasime, 

Hansas labai nenorom išsiskyrė su Katerina. Jis pasuko į kai- 
rę, kitas draugas — tiesiai, O trečias — į dešinę. Hansas nespėjo 

žengti ir kelių žingsnių ir įsižiūrėti į šviežius kanopų atspaudus, 
kai užpakaly jo kažkas sušnarėjo. Jis atsisuko ir vos spėjo at- 
mušti smūgį pakeltos virš jo galvos lazdos su raginiu antgaliu. 
Tą pačią minutę jį sučiupo už abiejų rankų, partrenkė ant že- 
mės ir atėmė šautuvą. Tada jį užgriuvo penki ar šeši stiprūs 
laukiniai. Tuo pačiu metu pasigirdo Viktoro riksmas ir išsiveržęs 
iš Bernardo lūpų keiksmažodis. Žiaurios kovos garsai krūmuose 
Hansui pranešė, kad jo draugus ištiko tas pats likimas. Matyt, 
jie pateko į pasalą. Hansui buvo užlaužtos už nugaros rankos, ir 
rėkdami bei kvatodami laukiniai nusivarė jį į tą aikštelę, kur, 
jo nuomone, buvo arkliai. Čia penkiasdešimties negrų apsupti jau 
buvo Viktoras ir Bernardas, 0 ant žemės, apsikabinusios ir apsi- 
pylusios ašaromis, sėdėjo merginos. Toliau keletas paauglių lai- 
kė už kamanų arklius. Kažkoks karys, turbūt vyresnysis, sau- 
gojo belaisvius. Jis paklausė Eanso: 

— Kaip jūs drįsote, neįspėję mūsų vado, su ginklais įsiveržti 
į Moselekatsės žemę tuo metu, kai tarp mūsų vyksta karas? 

Atsakymas į šį klausimą buvo tik paniekinamas Hanso žvilg- 
snis. Karys mostelėjo ranka ir pasuko iš daubos į kaimą. 


IX 


Belaisvius nutempė į tą kaimą, iš kurio taip neseniai buvo 
pasprukusi su seserim Katerina. Surištomis rankomis vyrus uždarė 

Trobelė, kurioje sėdėjo belaisviai, niekuo nesiskyrė nuo kitų 
kafrų būstų. Sienos buvo pintos iš žabų, stogas iš nendrių ir 
ilgų žolių. Durys buvo taip pat pintos. Jos užsidarė nesandariai, 
ir iš lauko buvo galima matyti, kas dėjosi viduje. Suprantama, kai 
sienos tokios plonos, net tylus pokalbis girdimas gretimoje tro- 
belėje. 

Belaisviai tūnojo tylėdami, nejudėdami, kiekvienas stengėsi 
suregzti pabėgimo planą, bet į galvą neatėjo nė viena išganinga 
mintis. Kolei jie liūdnai mąstydami sėdėjo, už sienos pasigirdo 
jaunas moters balsas, besikreipiantis į sargybinius. Moteris ple- 
pėjo su jais, juokavo ir, kiek belaisviai suprato, džiaugėsi jų 
nelaime. Pagaliau ji tarė: 

— Aš norėčiau sviesti į juos purvo gniužulą. Tegul žino, kėd 
net matabelių merginos jų neapkenčia. 

Tarusi šiuos žodžius, ji atvėrė duris ir tulžingai kvatodama 
sviedė į juos purviną grumstą, Paplepėjusi su jaunais sargybi- 
niais dar kelias minutes, ji nuėjo. 

Kai purvo gniužulas pataikė į Bernardą, jis smarkiai nusikei- 
kė, tačiau tuoj pat metęs paniekinamą žvilgsnį į duris, prie kurių 
prieš minutę stovėjo laukinė, vėl nugrimzdo į sunkias, įkyrias 
mintis. 

Hansas, visą šį laiką atkakliai, nors ir nepastebimai, darbavę- 
sis abiem rankom, staiga ištraukė vieną ranką iš ją veržusio diržo 
ir džiaugsmingai šūktelėjo: 

— Jie net nesugeba deramai surišti! Įtempkite diržus ir po 
penkių minučių būsite laisvi. Pabandykite! 

Šito gero patarimo kartoti nereikėjo. Kad ir kaip jie stengėsi, 
diržai nepasidavė, ir Hansas juos perpjovė asagajumi *. Visi labai 
nustebo, kai jis sukuždėjo: 

— Kai patekės saulė, mes iš čia paspruksime. Pamankštinkite 
nutirpusius raumenis ir renkitės žūtbūtinei kovai už laisvę ir 
gyvybę. 

— Hansai, sakyk, ką sumanei?— paklausė Viktoras. 

— Ne aš sumaniau, o Katerina, Purvo gniužule buvo raštelis. 
Štai kas jame parašyta: „Kaime po saulėlydžio neliks nė gyvos 
dvasios, išskyrus šešis berniūkščius, jūsų sargus, ir dvi mus sau- 
gančias senes. Išsilaisvinkite rankas ir išeikite. Jūsų šautuvai 
vado trobelėje; viršum jos durų — dideli jaučio ragai. Arkliai 
tvarte, sujungtame su karvių tvartu. Mes taip pat būsime pasi- 
rengusios. Aš dovanomis papirkau merginą, atnešusią jums raš- 
telį. O tolesnį planą sukurk tu, Hansai. Tai, ką aš tau rašau, gryna 
teisybė; man viską papasakojo toji mergina". 

— Tai šit ką reiškė purvinas grumstas! — nustebo Viktoras.— 
Ak, Bernardai, brolau, niekam mes netinkame! Hansas — tai kas 
kita, jis gimęs vadu. Iš ko tu, Hansai, supratai, kad purve kas 
buvo? 


Man pasirodė, kad šios merginos veidas toli gražu ne 
piktas. Dar daugiau, aš įdėmiai ją sekiau: ji visą laiką apsimeti- 
nėjo. Štai ji vėl eina. 

Iš tikrųjų jaunoji laukinukė vėl priėjo prie durų ir kvatodama 
sviedė į belaisvius tokį patį purvo gniužulą. Ji apsimetė tarsi 
keltų grumstą nuo žemės. Jame buvo paslėptas kitas tokio turinio 
laiškutis: „Aš negaliu jums atsiųsti jokių ginklų, tik tris asaga- 
jus. Tuoj po saulėlydžio jie bus jums įmesti į trobelę. Nutaike 
minutę, greitai, kad nepastebėtų sargai, paimkite juos. Joti iš 
pradžių reikia į šiaurę. Tepadeda jums Dievas". 

Belaisviai manė, kad saulė niekada nenusileis. Nerimastingai 
stebėjo ilgus šešėlius. kol galop ėmė temti. Jų nuomone, nepras- 

Asagajus (Asegajus) — apie 2 metrų ilgio sviedžiamoji ietis su metaliniu 
antgaliu, daugelio Afrikos genčių kovos ir medžioklės ginklas (vert. past.). 

linko nė valanda, kai mergina, atnešusi jiems laiškutį, vėl priėjo 
prie trobelės. Apsimetusi esanti kažkuo labai užsiėmusi, ji už- 
traukė laukinių dainą. Olandai, laukę kokio nors ženklo, keletą 
kartų išgirdo olandišką žodį „loop“ (išeikite, bėkite); ji kartojo 
šį Žodį vietoj priedainio. 

— Taigi laikas sprukti — sukuždėjo Hansas.— Šito ją išmokė 
Katerina. Bernardai, atidaryk tyliai duris ir žvilgtelk į kiemą. 
Atrodo, berniūkščiai už trobelės šnekasi su mergina. 

Bernardas atsargiai prasklendė duris ir pakuždėjo, jog nieko 
nėra. 

— Na, dabar arba išgelbėsim nelaimingas merginas, arba 
ne,— tarė Hansas.— Eime greičiau, tik tyliai. Pirmiausia susirasi- 
me šautuvus, paskui — arklius, 0 jau tada paimsime Kateriną su 
seserimi. Pirmyn! 

Pirmasis iš trobelės išlindo Bernardas. Durys buvo tokios že- 
mos, kad teko šliaužti keturpėsčia. Paskui jį išslinko Viktoras, 
tada Hansas, kuris nepamiršo paskui save uždaryti duris. Jie pa- 
suko tiesiai prie tos trobelės, kur tikėjosi rasti šautuvus. Hansas 
atvėrė duris ir pirmas įėjo į lūšną. Joje buvo taip tamsu, kad 
nebuvo galima nieko įžiūrėti. Tik Hansas stabtelėjo ir ketinda- 
mas apgraibyti sieną ištiesė ranką, ją čiupo kažkieno pirštai. 
Hansas suspaudė sugriebtą ranką su tokia jėga, kokią gali turėti 
tik Žmogus, suvokiantis, jog kelių žmonių gyvybė ar mirtis pri- 
klauso nuo atsitiktinumo. Bet nespėjo jis priešo stverti už ger- 
klės, kai pažįstamas balsas sušnabždėjo: 

— Tai aš, Hansai. Štai jūsų šautuvai. 

Tuo metu įėjo Bernardas ir Viktoras. Iš pradžių jie išsigan- 
do, bet paskui, išgirdę Hansą su kažkuo kalbantis, nudžiugo. Ka- 
terina, išsivadavusi iš jaunikio, laikiusio ją taip tvirtai, tarsi jam 
į rankas būtų pakliuvęs priešas, aiškino jam, kaip ir kur, jos 
nuomone, reikėtų bėgti. 

— Mes turime kuo greičiausiai sprukti iš šitos trobelės ir nusi- 
gauti į kaimelio, esančio už jos, pakraštį. Apsigaubkite antklodė- 
mis, paslėpkite po jomis ir galvas su skrybėlėmis. Tamsyje, ypač 
iš tolo, jūsų neatskirs nuo kafrų. Arklius, prieš sėsdami ant jų, 
nusivesime toliau. Reikia laikytis šiaurės, priešingos pusės nuo 
daubos, kur šiandien rytą mus sučiupo. Visi kariai nujojo į pietus, 
ir mes su jais nesusidursime. Sutinki, Hansai? 

— Skubėkime,—tarė Hansas.— Minutėlę, reikia apsičiupinėti, 
ar tai mano parakinė ir kulkos? Taip, viskas gerai. Paimk, Ber- 
nardai, viską, taip pat ir Mano šautuvą, O aš veduosi Kateriną. 

Keletas kieme buvusių laukinių gaminosi vakarienę, ir Olan- 
dams. įsisupusiems į antklodes, pavyko nepastebimiems išnykti 
iš trobelės. Užpakalinėje jos sienoje buvo ganėtinai didelis ply- 

šys, ir Hansas su Katerina po kelių minučių išėjo iš teritorijos. 
Merginą paslėpė krūmuose. 

— Liko sunkiausia užduotis — išvesti arklius, — tarė Hansas.— 
Kas juos saugo: seniai ar jauni? 

— Jauni ir dar labai nepatyrę,— atsakė Katerina. 

— Jeigu taip, tai „aš griebsiuosi rizikingo triuko. Kai aš su- 
šuksiu: ,„Gelbėkite!“, tu, Viktorai, bėk pas mane, 0 tu, Bernardai, 
pasilik su Katerina. O jeigu aš, išeidamas iš tvarto, švilptelėsiu, 
skubėkite tiesiai prie upės. Kete, kur tavo sesuo? 

— Ji pasislėpusi kažkur netoliese. Aš nežinau kur. Ji turi 
atbėgti išgirdusi švilptelint. 

— Pašauk ją, ir pirmyn! 

Viktoras ir Bernardas pasiliko su Katerina laukti, kuo baigsis 
Hanso sumanymas. Jaunasis medžiotojas surezgė rizikingą pla- 
ną. Jis žinojo, kad vyresnieji matabeliai griežtai įsakinėja jauni- 
mui ir kad visi jų įsakymai būna nepriekaištingai vykdomi. Jis 
pasiklausė jaunuolių, saugojusių trobelę, kurioje buvo uždarytas 
Hansas, pokalbio ir sužinojo kaimo vado vardą. Tada drąsiai, 
nesislėpdamas, priėjo prie tvarto su arkliais. Žengdamas jis gar- 
siai matabelių kalba paklausė: 

— Kur jūs? 

— Čia! — atsiliepė du balsai. 

— Vyresnysis nori parodyti arklius vadui. Išveskite juos. Man 
įsakyta juos nuvesti, — tarė Hansas, taisyklingai tardamas žodžius. 

Nors šis įsakymas sukėlė nuostabą, sargybiniai, nedrįsdami 
svarstyti, įėjo į arklidę, atrišo arklius ir išvedė juos pro siaurus 
vartus. Hansas visas susisupo antklode. Kai jie išėjo, jis įsakė: 

— Veskite juos čia, paskui mane. 

Kai Hansas kartu su kafrais atsidūrė per keletą žingsnių nuo 
krūmų, kur slėpėsi jo draugai, sustojo ir tarė: 

— Arklius palikite čia, toliau aš vienas juos vesiu. Eikite 
namo ir saugokite gyvulius: vadas įsakė stebėti, kad, kol jis 
grįš, būtų tvarka. 

Hansas, likęs vienas, tyliai švilptelėjo. Tuojau pas jį atskubė- 
jo Bernardas, Viktoras ir Katerina su seserim. 

— Tu sėsi ant šito arklio, Kete, 0 tavo sesuo — ant ano — 
tarė Hansas.— Dabar mes išgelbėti. 

Katerina atsakė: 

— Joti dar anksti. Matabeliai, pastebėję, kad mes raiti, tuo- 
jau viską supras. O jeigu pamatys, kad mes arklius vedamės, 
tai, galimas daiktas, nė neįtars. Hansai, ar tu gali tamsyje nusta- 
tyti, kur mums eiti? 

— Aplinkui mažai kas matyti — atsiliepė Hansas— Bet iš 
žvaigždžių galiu maždaug spėti, kad laikomės šiaurės. 

— Tu teisus. Štai ir takas. Už pusės mylios mūsų kelyje atsi- 
ras medžių. Ką mes darysime, jeigu ką nors sutiksime? 

— Atsakysime, kad vedame parodyti vadui arklius. 

Matabeliai visada esti nepaprastai budrūs; O per karą šis jų 
jausmas ypač sustiprėja. Bėgliams einant per kaimą, visi tuoj 
pat pritilo, ir šešetas vyrų, išslinkę iš trobelės, sustabdė juos. 

— Kas jūs? 

— Vedame arklius vado įsakymu,— drąsiai atsakė Hansas. 

Sulig tais Žodžiais jis palietė Katerinos ranką ir sukuždėjo: 

— Tylėk! Tiktai drąsa gali mums padėti. Jeigu paspartinsime 
žingsnius, žūsime. 

Laimė, kafrai prie jų nepriėjo. Bijodami gyvačių, šimtakojų 
ir skorpionų, jie vengia vaikščioti naktimis. 

Negrai stovėjo lūšnų tarpdury, kolei bėgliai praėjo pro juos 
ir jų žingsniai apmirė tolumoje. 

— Ačiū Dievui, pavojaus išvengėme! — pusbalsiu šūktelėjo 
Hansas.— Ar žinai, Katerina, kur eina šis takas? 

— Prie upės, esančios už mylios. Toliau jis dingsta stepėje. 
Šiuo taku varomi gerti gyvuliai, einama į medžioklę. Toje pusėje 
geras laimikis. 

— Taigi, — tarė Hansas, — jeigu mes persikelsime per upę, tai 
galėsime ramiai sėsti ant arklių ir joti visą naktį. Naktį mūsų 
pėdsakų priešai neras. Aplenkę juos dvylika valandų, mes grei- 
čiau pasivysime savuosius negu mMatabeliai mus. 

— Ko gero... Bet apylinkėse knibžda šimtai negrų, ir mes 
rizikuojame susidurti su vienu tokiu jų būriu,— pareiškė Kate- 
rina, 

— O aš nebeturiu žiūrono,— tarė Hansas.— Tai didžiulis pra- 
radimas. Tačiau josime tylėdami ir klausysimės. 

Bėgliai pasiekė upę, apie kurią kalbėjo Katerina, sėkmingai 
per ją persikėlė ir pateko į lygią, truputį banguojančią stepę. 
Po pusvalandžio danguje pasirodė mėnulis, ir Hansas pagal žvaig- 
ždes laikėsi krypties į olandų kolonijas. Jas pasiekti, jojant galo- 
pu, buvo galima per kokias tris dienas. Bėgliai neturėjo maisto. 
Dar daug kliūčių reikėjo įveikti, kol bus pasiektas tikslas. 


X 


Vos danguje pasirodė pirmieji saulės spinduliai, Hansas, pa- 
ėmęs truputį parako, skudurėlį, titnagą ir skiltuvą, uždegė laužą 
ir ėmė ruošti pusryčius. Viktoras ir Bernardas, kaip ir kiti nedi- 


117 


delio būrelio nariai, atsigulė valandą kitą snustelėti krūmų pa- 
vėsyje; jiems taip ir nepavyko pavakarieniauti. Beje, šiame kli- 
mate nėra nieko baisaus tokioms jaunoms merginoms kaip Kate- 
rina ir jos sesuo praleisti naktį gryname ore. Viktoras ir Bernar- 
das, pažadinti Hanso ruošos, labai nustebo išvydę, kad jis dega 
ugnį. 

— Tu sukūrei laužą? Labai gerai, bet pasakyk, kas bus pus- 
ryčiams? 

— Aš negalėjau šaudyti, kad nesukelčiau triukšmo ir neat- 
kreipčiau į save aplinkui slankiojančių laukinių dėmesio. Tad su- 
medžiojau pusryčius kafrų ietimi. 

— O ką tu užmušei?— paklausė medžiotojai. 

— Jauną šerniuką ir dygliakiaulę. Pastarąją užklupau stepėje 
ir nusmeigiau greičiau, negu ji spėjo įlįsti į savo 0lą. O šerniukas 
pasislėpė šakalo urve. Aš kantriai laukiau, kada jis žvilgtelės iš 
olos, kad įsitikintų, ar aš nuėjau. Aš jį sužeidžiau peiliu į kaklą 
ir pribaigiau ietimi. Taigi iš bado nemirsime. O jeigu mūsų pa- 
nelės atsisakys dygliakiaulės mėsos, pasiūlysime joms kiaulienos. 

— Aš senas medžiotojas, — tarė Viktoras,— bet tikriausiai mir- 
čiau iš bado ten, kur tu prisikimštum pilvą. 

Nors trūko ne tik duonos, bet ir druskos, ką jau kalbėti apie 
arbatą ir kavą, vietoj kurių teko tenkintis gretimo upelio van- 
deniu, pusryčiai bėgliams atrodė ne tiktai sotūs, bet net skanūs. 

Papusryčiavę jie sėdo ant arklių ir leidosi į kelią. Dabar, vil- 
damiesi kuo greičiau pasiekti tą vietą, kur, jų apskaičiavimais, 
turėjo būti tėvynainiai, jie pasuko iš šiaurės į vakarus. 

Saulė buvo pakilusi beveik iki zenito, kai Hansas nusprendė 
sustoti, nubalnoti arklius, truputį pailsėti ir pasistiprinti ryto 
medžioklės likučiais. Poilsiui jis pasirinko retais medžiais apau- 
gusį klonį; aplinkui dunksojo aukštos uolos, primenančios gre- 
mėzdiškus luitus, pastatytus milžinų rankomis. 

— Kaip čia gera! — sušuko Hansas, gėrėdamasis, stebuklingo 
landšafto vaizdais.— Išties apmaudu, kad toks puikus kraštas pri- 
klauso kvailiems laukiniams. Nagi žvilgtelėk, Viktorai, ką daro 
tie špringbokai * aukštų akacijų pavėsyje? Rodos, užuodžia prie- 
šus. O kokius? Kaip gaila, kad neturiu žiūrono. Niekšai mata- 
beliai atėmė jį iš manęs, O patys nežino, ką su juo daryti. 

— Tr be žiūrono matyti, —tarė tuo metu priėjęs Bernardas — 
kad per savaną eina matabeliai. Dėl to špringbokai ir leidosi 
bėgti, Mano patarimas: skubiai renkimės kelionėn. Jeigu jie mus 
pastebės, teks bėgti. 


* Špringbokai — Afrikos savanų žolėdžiai gyvūnai (vert. past.). 

— Vargu ar jie ryšis atvirai mus pulti. — atsakė Hansas.— Jų 
ne daugiau kaip keturiasdešimt žmonių; kiekvienam iš mūsų ten- 
ka po trylika, o jiems tai dar nepakankama persvara. Patikėkite, 
jie mus seka neskubėdami ir puls nelauktai. Balnokime arklius, ir 
į kelią! Katerina, — kreipėsi jis į nuotaką, — tu pasirengusiė Ne- 
galima gaišti, nes pastebėjome priešus. 

— Aš pasirengusi, — atsakė ji, — bet ar ištvers Mūsų arkliai? 
Jie, atrodo, labai pavargo. 

Hansas nuėjo prie arklių ir įdėmiai juos apžiūrėjo, ypač tvirtą 
rudą kumelę, kuria jojo Katerina. Arklys stovėjo nuleidęs galvą. 
Jis net neprisilietė prie žolės, kilimu apklojusios žemę po jo 
kojomis. 

— Eik čionai, Viktorai,— tarė pagaliau Hansas. 

Kai Viktoras prisiartino, Hansas parodė į arklį: 

— Pažvelk! 

Viktoras apžiūrėjo jį. 

— Jis serga,— tarė jaunuolis— Jeigu tas pat atsitiko ir ki- 
tiems, mes žuvę!.. 

— Visi susirgs... Jeigu ne dabar, tai vėliau — atsakė Han- 
sas.— Ne vėliau kaip už valandos jis nudvės. Teks palikti čia. 

Liga, apie kurią užsiminė Viktoras,— maras. Tai baisi žmonių, 
keliaujančių po Pietų Afriką, rykštė. Maras žudo arklius ir gal- 
vijus. Iš ryto arklys būna sveikas, pusiaudienį jis liūdnas ir tin- 
gus, O vakare gaišta. Iki šiol dar nerasta jokių vaistų nuo šios 
ligos, dėl to keliautojai visada turi turėti omeny, jog didžioji 
dauguma gyvulių žus. 

Hansas sekė priešus, kurie buvo už mylios nuo bėglių. Bet 
laukiniai, išaugę dykumoje, pastebi tokius reiškinius, į kuriuos 
niekada neatkreiptų dėmesio civilizuoti ar pusiau civilizuoti žmo- 
nės. Jie daro išvadas iš pačių menkiausių smulkmenų. Kai mata- 
beliai ėmė artintis prie tos vietos, kur buvo apsistoję mūsų bėg- 
liai, Ore pasirodė ir ėmė sklandyti keletas peslių. Be abejo, jų 
dėmesį patraukė olandų arkliai. Tai išvydęs, Hansas tuojau su- 
vokė jiems gresiantį pavojų. 

— Matabeliai mus pastebės. .. Jiems kils įtarimas. Tokios pro- 
gos jie nė už ką nepraleis— sunerimęs sukuždėjo Hansas. 

Dar nebaigus jam kalbėti, laukiniai stabtelėjo ir įsistebeilijo 
į krūmus, kuriuose buvo mūsų draugai. 

Jiems pakako kelių minučių, kad viskas paaiškėtų. Tada pasi- 
dalijo į dvi grupes ir belsdami skydais bei traukdami kovos gies- 
mę puolė į daubą. 

— Reikia bėgti, — tarė Hansas.— Galimas daiktas, pusę jų mes 
išmušime, bet kiti įveiks mus. Sėsk, Kete, ant baltojo arklio, ir, 
dėl Dievo meilės, pirmyn! 

Abi merginos sėdo raitos. Joms teko joti su vyrišku balnu. 
Dešinioji balnakilpė buvo permesta į kairę pusę ir atstojo joms 
gugą. Tačiau jos nuo pat jaunumės buvo pripratusios prie arklių, 
ir tai nebuvo joms kliūtis. Viktoras ir Bernardas taip pat buvo 
balnuose ir laukė Hanso įsakymo. 

— Tegul jie įlenda į šitą įklonį — tarė Hansas, — tuomet ne- 
pastebės mūsų nujojant. Mes josime kalno papėde; ten upės daug 
siauresnės negu apačioje... Na, pirmyn! 

Matabeliams prisiartinus prie tos vietos, kur slėpėsi Hansas 
su draugais, pastarieji jau buvo nušuoliavę dvi mylias. Laukiniai 
iš pėdsakų suprato, kaip netoli nuo jų nekenčiami baltieji. Tą 
jiems rodė šiltutėliai pėdsakai, O ir dvesiantis arklys liudijo čia 
ką tik buvus jo šeimininką. 

Tris valandas Olandai lėkė pirmyn be atokvėpio: kelią jiems 
rodė saulė, kalnų atšakos ir upių kryptis. 

Pagaliau jie sustojo. Reikėjo pasirūpinti arklių poilsiu, 0 ir 
žmonėms ne pro šalį buvo užkąsti. Hansas rado ant upės kranto 
jaukią, iš visų pusių atvirą vietą, nubalnojo arklius, liepė Vikto- 
rui ir Bernardui uždegti laužą, o pats leidosi į medžioklę. 

Tokiam patyrusiam medžiotojui su šautuvu rankose prasima- 
nyti vakarienę buvo nesunku. Jis pastebėjo vietelę ant daubos 
krašto, apaugusią vešlia žole. Hansas buvo įsitikinęs, jog čia sle- 
piasi antilopės, o šio gyvūno mėsos būtų užtekę keliautojams 
dviem dienoms. į 

Nuojauta Hanso neapgavo. Pirmu šūviu jis nudėjo antilopę. 
Nors maistas buvo paruoštas labai primityviai, trūko druskos ir 
duonos, alkani keleiviai pavalgė su didžiausiu malonumu. 

Jie vėl leidosi į kelią ir po dviejų valandų sustojo nakvynės. 
Išsirinkę patogesnę vietą, bėgliai įsikūrė nakčiai. Pirmą pamainą 
budėti apsiėmė Hansas. Vėliau jį turėjo pakeisti Viktoras ir Ber- 
nardas. 


XI 


Hansui pradėjus budėti, buvo jau gerokai po pusiaunakčio. 
Visi jo draugai miegojo. Nors Hansas ir nesitikėjo priešų puoli- 
mo, vis dėlto visuomet būdavo pasirengęs ne tiktai akivaizdiems, 
bet ir numatomiems pavojams. Tad įsikūrė per kelis žingsnius 
nuo merginų ir įdėmiai gaudė net ir vos girdimus šlamesius. 

Atsisėdęs netoli Katerinos, Hansas netrukus išgirdo tylų kreb- 
ždesį. Jokių abejonių nebuvo — tai žmogaus žingsniai. Keletą mi- 

nučių nakties tamsos netrikdė jokie balsai, tik sunkus užmigusių 
draugų alsavimas. Matyt, tai ir sukėlė didelį pavojų. Jautri kafro 
arba liūto klausa galėjo sugauti šį garsą iš toli. Ir vienas, ir kitas 
iš šių dviejų baisių priešų galėjo sumanyti pasukti jų link. Han- 
sas nenorėjo žadinti miegančiųjų iki paskutinės minutės, kol pa- 
aiškės, kad vienas negali susidoroti su priešu. Priešas — ar tai 
buvo žmogus, ar liūtas —sėlino nepaprastai atsargiai; jis Ženg- 
davo ne daugiau kaip du tris žingsnius, paskui vėl įsivyraudavo 
tyla. Hansas suvokė, kad jam teks susidurti su žmogumi: nė vie- 
nas žvėris nebūtų buvęs toks atsargus. Be to, jis žinojo, kokie 
kafrai narsūs. 

Spausdamas rankoje medžioklinį peilį, Hansas atsigulė ant 
žemės ir sulaikęs kvapą klausėsi priešo žingsnių. Šis artinosi lė- 
tai, matyt, slinko į tą pusę, iš kurios buvo girdėti miegančiųjų 
alsavimas. Ką nors įžvelgti tokioje tamsoje buvo visiškai ne- 
įmanoma. 

Taip pat tyliai, atsargiai, kaip ir kafras, Hansas vienu šuoliu 
puolė priešą ir smogė savo ilgu peiliu ten, kur, jo manymu, jis 
buvo. Arba Hansui nepavyko apskaičiuoti atstumo, arba priešas 
spėjo atšokti į šalį, bet peilis: nieko neužkliudė, ir pats Hansas, 
atsimušęs į krūmą, griuvo ant žemės. Kai Bernardas ir Viktoras, 
pažadinti triukšmo jam griūvant, paklausė, kas atsitiko, Hansas 
tyliai jiems atsakė: 

— Prie mūsų slinko matabelis: jis norėjo mus miegančius 
išpjauti. 

— Kurgi jis? Pabėgo?— paklausė Viktoras. 

Hansui nespėjus atsakyti į klausimą, pasigirdo tokie garsai, 
nuo kurių vyrų rankos nejučia suspaudė šautuvus, 0 merginos, 
siaubo apimtos, pašoko. Tai buvo čia pat esančio liūto riaumoji- 
mas, su kuriuo sumišo beviltiškas žmogaus riksmas. Paskui įvyko 
trumpa kova, sutraškėjo kažkas trapaus, ir viskas susiliejo į ger- 
klinį žvėries, besimėgaujančio skaniu kąsniu, urzgimą. 

— Alkanas liūtas surijo kafrą,— sukuždėjo Hansas.— Tuo jis 
vienam iš mūsų išgelbėjo gyvybę. Nebijok, mieloji Kete, jokio 
pavojaus nėra. Miegok sau ramiai, 0 jei negali užmigti, bent 
pailsėk. Mes čia galime būti dar dvi valandas. 

— Kas čia per triukšmas, Hansai? Aš sapnavau, kad tu nužu- 
dytas! 

— Garbė Dievui, aš gyvas ir sveikas. Pasitikėk mumis visais 
trim ir nieko nebijok. 


Hansui patarus, visi trys sustojo taip, kad kiekvienas galėtų 
akimis aprėpti trečdalį horizonto; kad ir iš kurios pusės eitų 
priešas, jį visada būtų pastebėjusi pora akių. 

Po ilgokai trukusios tylos medžiotojai pagaliau įsitikino, kad 
artimiausiu metu jiems negresia joks pavojus. 

— Liūtas, ko gero, norėjo užpulti arklius — tarė pašnibždo- 
mis Hansas,— bet tuo metu jam pakliuvo laukinis. Įdomu, ar 
šis žmogus buvo vienas? Beje, labai dažnai matabeliai eina po 
vieną net į pačius rizikingiausius žygius. Dabar nei mums, nei 
miško žvėrims šis laukinis nepavojingas. 

— Įdomiausia, kad jis pateko liūtui į nagus tą minutę, kai 
norėjo užpulti mus,— tarė Viktoras.— Man dar niekada neteko 
naudotis liūto paslaugomis; be to, šis liūtas išsaugojo mums ma- 
žiausiai vieną šovinį, Betgi, Hansai, papasakok plačiau, kaip jis 
prie mūsų sėlino. 

Hansas viską papasakojo keliais žodžiais. Iš pradžių jis išgir- 
dęs priešo žingsnius, paskui ėmęsis visų atsargumo priemonių, 
kol galiausiai liūto riaumojimas pranešęs apie netikėtą drąsaus 
matabelio žygio baigtį. 

— Rytai jau aušta, — baigė jis savo pasakojimą.— Greitai bus 
visai šviesu. Aš bijau to momento, kai mums reikės apžiūrėti 
arklius. Be jų išsigelbėti nepavyks. Kaip jums atrodo, ar toli mū- 
siškiaiė 

— Mano manymu, ne mažiau kaip trys dienos kelio— atsakė 
Bernardas. 

— Taigi, šiaip ar taip, ne mažiau, — patvirtino Viktoras.— 
Jeigu mes susidursime su priešais, tai truks gerokai ilgiau. Juk 
tada teks sukarti lanką. 

— Dabar jau taip prašvito, kad galima šį tą matyti, — tarė 
Hansas.— Reikia apžiūrėti arklius — juk jiems teks įtempti pas- 
kutines jėgas. 

Visi trys atsistojo ir rąžydamiesi, kad išmankštintų dėl nepa- 
togios padėties pavargusius sąnarius, priėjo prie arklių, kurie 
stovėjo čia pat. Patyrę medžiotojai tuojau atkreipė dėmesį į 
liūdną gyvulių būklę. Tiktai vienas iš penkių atrodė sveikas, žva- 
lus ir neatsisakė pašaro. Kiti stovėjo nuleidę galvas, nukabinę 
ausis; apsiblaususiose akyse atsispindėjo visiškas abejingumas. 
Nevilties kupinais žvilgsniais draugai pažvelgė vienas į kitą. 

— Po kelių valandų turėsime tik vieną arklį — sušuko Han- 
sas.— Katerinai, ko gero, užteks jėgų, bet jos sesuo tokia silpna, 
kad visiškai negali eiti pėsčiomis. Jeigu mMatabeliai mus persekio- 
ja, mums teks žūti. Gal jūs turite kokių nors sumanymų? 

— Nuo mūsų priklauso tiktai vienas dalykas: kuo brangiau 
parduoti savo gyvybes, — atsiliepė Bernardas.— Aš turiu apie tris- 

dešimt šovinių ir tiek pat parako užtaisų. Mes galime kautis 
su dideliu priešų būriu. 

— Juos atremti ne taip jau paprasta — atsakė Kansas.— Jie 
puola ištisa gauja, nespėsi keletą jų pakloti ir vėl užtaisyti šautu- 
vą, kai kiti bus jau prie tavęs. 

Kolei bičiuliai ryto prieblandoje tarėsi, nubudo Katerina ir jos 
sesuo. Jos nepastebėtos priėjo ir, nors girdėjo paskutinių frazių 
nuotrupas, suprato, kad arkliai jiems ilgiau tarnauti negali. 

— Hansai, mes trauksime pėsčiomis,— tarė Katerina, palietu- 
si jam petį — Tiesa, eisime lėtai, bet esame pasirengusios eiti, 
kur tik reikės. 

— Jeigu visa bėda būtų tiktai ėjimas, tai dar būtų nieko, — 
atsiliepė Hansas.— Aš bijau, jog teks bėgti taip, kad matabeliai 
mūsų nepavytų. 

— Jeigu taip, palikite mudvi čia. O patys skubėkite ir atsiųs- 
kite mums pagalbą. Palauksime čia, kolei ateis mūsiškiai. 

— Nė už ką! Su tavimi kartu arba gyvensime, arba žūsime. 
Aš jokiu būdu nepaliksiu tavęs čia vienos. Galbūt mes ką nors 
sugalvosime. Viktorai ir Bernardai, paklausykite manęs. 

Minutę pagalvojęs, jaunuolis tarė: 

— Pasirinkimo nėra. Mano planas toks: juodis arklys kol kas 
dar sveikas, dėl to tu, Viktorai, arba tu, Bernardai,— susitarkite 
patys — nedelsdami balnokite jį ir zovada lėkite į stovyklą. Papa- 
sakokite ten Moricui ar kokiam nors kitam mūsų draugui apie 
tai, kad mes likome dykumoje. Stovykloje aš turiu arklių; atsiras 
ir gerų žmonių — jie mums padės. Drauge su jais ir su arkliais sku- 
bėkite čionai, tada mes visi laimingai grįšime pas savuosius. 

— O tu pasiliksi čia, Hansai?2— paklausė Viktoras. 

— Aš trauksiu prie tos kalvų grandinės. Taigi kuris iš jūsų 
jos? Ir Čia pasilikti, ir joti — vienodai pavojinga. Tu, Bernardai, 
mažiau sveri, ir tau keliauti bus lengviau. Po šešių dienų grįši 
atgal, 0 mes tą laiką jau kaip nors ištversime. 

— Jeigu Viktoras neprieštarauja, aš joju,— atsiliepė Bernar 
das,— ir kuo greičiau leisiuos į kelionę, tuo geriau. 

— Taigi, Bernardai, su Dievu. Ar tu nepaklysi? 


— Ne. Man tiktai baisu, ar ištvers arklys. Patikėk, Hansai, 
aš arba atvesiu į pagalbą draugus, arba žūsiu. 

Draugiškai su visais atsisveikinęs, Bernardas leidosi į kelią. 
Jam teks įveikti nemažai pavojų: joti per didžiules lygumas, kur 
nėra kelių, persikelti per keletą upių, persiropšti per kalvų kete- 
ras, visada galvojant apie tai, kad jį vejasi priešai, pasirengę 
patogiu momentu apsupti ir būtinai užpulti, 

XII 


Kai Bernardas dingo pasilikusiems iš akių, Hansas nusprendė 
tuoj pat pasirengti savaitę gyventi dykumoje. Paprašęs Viktorą 
pabūti su Katerina ir jos seserimi, jis patraukė apžiūrėti apylin- 
kių. 

— Ar žinai, Viktorai, kaip rėkia pilkosios beždžionės?— pa- 
klausė jis.— Jeigu kas nors iš mūsų triskart šitaip riktels, tai 
reikš, kad jam reikia pagalbos. O dabar turiu eiti. 

Hansas užsiropštė ant uolų ir pačiu krūmų pakraščiu nužings- 
niavo, kaip jam iš pradžių pasirodė, laukinių ožkų ir kitų gyvūnų 
išmintu taku. Tačiau atidžiau įsižiūrėjęs, jis suprato, kad šį taką 
kažkada išmynė žmonės, o dabar juo, matyt, jau seniai niekas 
nevaikščiojo. Bežingsniuodamas būras pasiekė jaukią vietelę, ku- 
rios plotas gal kiek viršytų normalios svetainės plotą. Čionai 
vedė tiktai siauras, uolą aplenkiantis takelis. Hansas iš karto 
suvokė, kad ši vieta — neprieinama tvirtovė ir kad dvidešimt 
ginkluotų Žmonių iš čia puikiai gali atremti ištisos laukinių gen- 
ties puolimą. Iš vienos pusės uola buvo dirbtinai iškirsta; joje, 
matyt, didelėmis pastangomis buvo įrengti aštuonių pėdų gilu- 
mo ir šešių pėdų pločio urvai. 

Viduje, ant akmeninių urvo sienų, buvo negrabiai pavaiz- 
duoti įvairūs gyvūnai. Prieš juos gulėjo kažkieno užmirštas mo- 
liūgas, kuriame galėjo tilpti keletas butelių vandens. Hansas pa- 
slėpė moliūgą viename urve, po to pripjovė ilgos, sausos žolės, 
augusios ant gretimos uolos šlaito. Padaręs iš žolės minkštą guo- 
lį, jis grįžo atgal į daubą pas jo laukiantį Viktorą ir jaunas mer- 
ginas. 

— Artinasi liūtis, lietus nuplaus mūsų kojų pėdsakus,— tarė 
jis.— Eime, aš parodysiu jums puikią vietą, kur galima pasislėpti 
nuo darganos. 

Hanso padedami, Viktoras ir merginos pakilo į skardį. Jie la- 
bai apsidžiaugė urvų; nieko geresnio nebuvo ko tikėtis — patogu 
ir saugu. 

— Mūsų čia nesuras,— pasakė Katerina, — o jeigu ir surastų, 
vargu ar užsiropštų. Kaip tau pavyko užtikti tokią puikią vietą, 
Hansaiė 

— Visai atsitiktinai, — atsiliepė šis. 

— Ateina lietus! — sušuko Viktoras. Ir iš tikrųjų ėmė kristi 
stambūs lietaus lašai, o paskui prapliupo smarki liūtis.— Lietus 
nuplaus visus pėdsakus, ir bus neįmanoma mūsų rasti. Ko gero, 
neverta būgštauti, gal pavyks nepakliūti laukiniams į akis. Betgi, 

Hansai, ar mes turime kokio maisto? Aš noriu valgyti, 0 ir mūsų 
vargšės merginos tikriausiai labai alkanos. 

— Dar turime truputį mėsos. Kai baigsis lietus, aš pasistengsiu 
ką nors sumedžioti. Mes sukursime laužą ir pasigaminsime kuo 
daugiau maisto. Tikiuosi ir be šūvio ką nors prasimanyti. Juk ir 
kafrų ietis — geras ginklas. 

Hansas dėl visa ko pasiėmė šautuvą, išėjo iš urvo ir lėtai 
nužingsniavo taku, vis Žvalgydamasis į visas puses ir vildamasis 
rasti kokį nors žvėrelį. 

Akacijų šakose, nusvirusiose kone iki pat žemės, Hansas pa- 
stebėjo keletą medų renkančių bičių. Iš jų nužiūrėjes vieną, prie 
kurios kojų buvo prilipę daug žiedadulkių, krestelėjo ją nuo 
šakos. Bitė ėmė piktai zirzti, paskui, apsukusi keletą ratų viršum 
jo galvos, greitai pakilo iš daubos aukštyn. Hansas žiūrėjo jai 
įkandin, kolei pametė iš akių, paskui nuskubėjo ton pusėn, kur 
nuskrido vabzdys. Paėjęs apie šimtą žingsnių, jis padarė tą patį 
ir sulaukė tų pačių rezultatų. Hansas žinojo, kad jeigu sujaudins 
nektarą renkančią bitę, ji būtinai skris į savo avilį. Jam norėjosi 
medaus, todėl šitokiu būdu stengėsi sužinoti, kur yra avilys. O 
kelią į savo drevę jam parodė pačios bitės. 

Hansas paėmė keletą korių ir atnešė į urvą. Jis suprato, jog 
gali sulaukti tokio momento, kai bus neįmanoma išeiti iš urvo, 
todėl reikėjo rinkti visokį maistą, kas tik pasitaiko po ranka, 
Tiesa, medus nėra itin maistingas, bet bus malonu užsigardžiuoti 
po mėsos. Be medaus, Hansas dar tikėjosi prasimanyti keletą 
triušių. 

Tarp uolų buvo daug smulkių žvėrelių ir paukščių, netgi per- 
linių vištų bei fazanų. Be to, matėsi elnių pėdsakų, liudijusių 
jog kažkur netoliese ganosi ištisa jų banda. Hansui greitai pa- 
vyko aptikti triušių pėdas ir kafrų ietimį nudurti net keturis gy- 
vunus. 

Sukaupęs pakankamai maisto atsargų, Hansas grįžo į urvą 
ir pastebėjęs, kad nendrės drėgnos, nutarė gaminti vakarienę 
sulaukęs sutemų. 

— Jeigu mes dabar sukursime ugnį — tarė jis Viktorui,— tai 
laužo dūmai bus matyti už keleto mylių ir išduos priešams mūsų 
čionykštę buveinę. Mes negalime sutrukdyti dūmams kilti į vir- 
šų, todėl dieną su šlapiomis malkomis laužo nekūrensime. Kur 
kas lengviau naktį pasiruošti taip, kad nebūtų matyti ugnies. Tam 
reikalui reikės uždaryti įėjimą į urvą arba sukurti laužą apačioje. 
Naktį dūmų nematyti, ir mes ramiausiai išspirginsime kepsnį. 
Turime pasiruošti tiek atsargų, kad vėliau galėtume visą savaitę 
apsieiti be ugnies. 

— Mes atėjome čionai upės vaga, — tarė Viktoras.— Didžioji 
jos dalis visiškai sausa, nes vanduo susigėrė po žeme. Ten rasime 
patogią vietą — ugnies iš tolo nebus matyti. 

— Puiku,— patvirtino Hansas,— dabar prisirinksime malkų ir 
žolės; visa tai turi būti paruošta nakčiai. Paskui aš pasistengsiu 
atnešti keletą vištų ir fazanų. 

Hansas pasidirbo keletą lazdų su pastorintais galais ir patrau- 
kė į kalnus. Jis svaidė šias lazdas ne prasčiau nei kaifrai ietis, 
ir jam labai greitai pavyko užmušti keletą paukščių. Be triušių 
ir vištų, Hansas dar pririnko daug kiaušinių; taigi jie buvo apsi- 
rūpinę provizija ištisai savaitei ir per visą tą laiką galėjo neiš- 
šauti nė vieno šūvio. 

Kai maisto paieškos buvo baigtos, Hansas pripjaustė ilgų, plo- 
nų pagalių ir susmaigstė juos per pėdą vieną nuo kito prie urvo 
angos. Skersai jų pririšo žalias rykštes, supynė jas ir apkarstė 
lanksčia, nuo krūmo nuplėšta, žieve. Iš viršaus savo įrenginį jis 
pridengė aukšta žole, augusia netoliese,— šitaip vakarop jam pa- 
vyko įrengti tikrą kambarį, iš visų pusių apsaugotą nuo lietaus 
ir vėjo. Priešais tuos virbus jis taip sustatė žole apkarstytas 
šakas, kad, žvelgiant iš šalies, sunku buvo suvokti, jog tai dirbti- 
nis įrenginys. 

Hansas savo darbu buvo patenkintas ir paprašė Katerinos iš 
tolo apžiūrėti jį. 

— Iš toli jokiu būdu negalėtum pamanyti, kad čia kas nors 
yra, išskyrus krūmus. Ar ne tiesa? 

— Be abejo! Tau, Hansai, labai pavyko tai padaryti. Man kelia 
nerimą tiktai vienas dalykas: jeigu priešai užkoptų į mūsų aikš- 
telę, mes neturėtume jokio išėjimo. 

— Žinoma! Todėl tikėkimės, kad jie čionai nežvilgtelės. Savo 
pačių labui, geriau jie čia neateitų — daug jų pasiliktų šioje vie- 
toje visam laikui. Na, bet einu žemyn gaminti maisto. Išties ma- 
lonu būtų suvalgyti kokį kepsnį. .. 

Kad iš tolo nebūtų matyti dūmų, Hansas nutarė užkurti laužą 
tik tada, kai ganėtinai sutems. Jaunuolis įlipo į duobe ir ten dar 
kurį laiką luktelėjo. Laužas buvo sukrautas iš anksto; vis dėlto 
Hansui teko dar pakišti malkų, kad ugnies užtektų visai provizi- 
jai paruošti. 

Vėl užsiropštęs ant stataus skardžio, jis apstulbo išvydęs ant 
uolų keletą siluetų. Jau buvo tamsu, bet vaikinas būtų įsižiūrė- 
jęs, kas tai per figūros, jeigu ne jį apakinusi laužo, nuo kurio 
jis ką tik pasitraukė, liepsna. Jo akylumas kuriam laikui susilpnė- 
jo; tuo tarpu figūros, pastebėjusios jį judant, pasislėpė krūmuose 
ir daugiau nesirodė. Tačiau tai, ką Hansas spėjo pastebėti, jį vi- 
siškai įtikino ten buvus arba kafrus, arba bušmenus. Ir vieni, ir 

kiti buvo vienodai pavojingi. Negaišdamas nė minutės, Hansas 
greitai įlindo į urvą ir pranešė Viktorui nemalonią žinią. Įspėję 
merginas, kad sėdėtų ramiai ir jokiu būdu neišeitų iš slėptuvės, 
medžiotojai čiupo šautuvus ir įsitaisė tokioje vietoje, iš kur buvo 
matomas visas kalnagūbris, kurio viršuje Hansas buvo pastebėjęs 
keistąsias figūras. 

Jie laukė neilgai; priešai vėl pasirodė. Jų figūros ryškiai 
išsiskyrė tamsiame dangaus fone. Hansas palietė Viktoro ranką 
ir sukuždėjo: 

— Greičiausiai tai bušmenai. 

Atrodė neįtikėtina, jog bušmenai gali išgirsti šnabždesį ar per 
tokį atstumą pastebėti vos sugaunamą Hanso rankos judesį; vis 
dėlto tą pačią minutę, tarsi mostelėjus burtų lazdele, figūros tyliai 
dingo. 

— Viktorai,— sušnibdžėjo Hansas,— vargu ar šiems priešams 
yra tinkamas ginklas. Per savo gyvenimą nukoviau daugiau kaip 
dvidešimt kafrų, išimtinai amakazų genties. Nejaugi tai jų vėlės 
atvyko teisti manęs? Aš žudžiau šiuos Žmones, gindamas savo 
gyvybę arba naminius gyvulius... aš koviausi garbingai... Tai 
ne žmonės... Žmonės negalėtų išgirsti mano balso ir pastebėti 
manęs. .. O šie tarsi į vandenį nugrimzdo... 


— Hansai, luktelėk truputį, pažiūrėsime, kas bus toliau, Šiuo 
atveju mes esame teisūs, O jeigu taip, tai, kad ir koks šėtonas 
galingas, Dievas vis tiek už jį stipresnis... Dievas neleis mirusių- 
jų vėlėms drumsti mūsų ramybę... Žiūrėk, žiūrėk... štai jie... 
ir dar... stovi ant uolų... laiko kažką rankose... Aš pasirengęs 
šauti, nors ir Žinau, kad kulka negali kliudyti ateivių iš ano 
pasaulio! 

Staiga Hansas garsiai nusijuokė. 

— Na, ir žiopliai mudu, Viktorai! Tarsi būtume miesto gy- 
ventojai. Iš visko matyti, kad mes arba nesveiki, arba nervai taip 
pakriko, jog nepažinome pavianų*! Tai patelės su vaikais ant 
rankų, O mums pasirodė, kad jie nori apsvaidyti mus akmenimis! 
Tai labai gerai. Jeigu čia yra beždžionių, vadinasi, jau seniai 
nebuvo žmonių, ir mums, tikėkimės, niekas netrukdys. O be sar- 
gybos vis tiek negalime apsieiti. Ar tu sutiktum budėti pirmasis, 
Viktorai? Jeigu tave labai suims miegas — O tai galimas daiktas — 
šūktelk mane. Truputį nusnausti šią minutę, kai taip suėmė mie- 
gas, daug geriau negu miegoti be noro ištisą naktį. Aš kaipmat 
užmigsiu. Taigi, jeigu pavargsi, pažadink mane. 


* Pavianai (Papio) — šunbeždžionių šeimos primatų gentis. Pietų Afrikoje pa- 
plitusi žalsvai juoda čakma (Papio ursinus) (vert. past.). 

Keletą minučių Hansas pasiklausė prie angos į tą urvą, kuria- 
me miegojo Katerina su seserim. Jo klausą pasiekė tiktai lygus, 
lengvas alsavimas, reiškiantis, kad merginos miega. Tada Hansas 
atsigulė kitame urve ir po penkių minučių jau saldžiai miegojo 
be baimės ir sapnų. 

— Praėjo pusė nakties — tarė Viktoras, lįsdamas į urvą ir 
švelniai paliesdamas draugą.— Dabar budėk tu, 0 aš gulsiu pa- 
miegoti... 

Hansas atsisėdo, pasisuko nugara į urvą. Jam ant peties ka- 
bojo šautuvas, po ranka buvo keletas iečių. Hansas įtempęs 
ausis klausėsi nakties garsų ir aiškiai įsivaizdavo, kas dabar vyks- 
ta prie nelaimingų arklių lavonų. 

Išaušo nuostabus Afrikos rytas. Vakarykštis lietus atgaivino 
žemę. Kur ne kur dar buvo matyti balų. Visa gyvūnų karalys- 
tė — paukščiai ir žvėrys — linksmai ėmėsi savo reikalų. 

Hansas įdėmiai stebėjo gyvūnus. Jam į akis krito būrelis kva- 
gų*, skuodžiančių kiek tik įkerta kojos per lauką. Į tai atkreipė 
dėmesį ir kitos grupelės, kurios ligi tol romiai ganėsi. Kilo vi- 
suotinė panika. 

Hansas nusprendė sužinoti, kas atsitiko, ir užsiropštė ant uolų, 
esančių viršum urvo. Stengdamasis pasislėpti nuo pašalinių žvilg- 
snių, jis ėmė žvalgytis po neaprėpiamą lygumą. Netrukus pa- 
aiškėjo, jog gyvulių sujudimas turėjo priežastį. Uolomis greitai 
lėkė juodųjų būrys. Be abejonių, tai buvo ginkluoti matabeliai. 
Jų buvo apie šimtas, laikėsi tos krypties, kuria prieš dvi paras 
jojo Hansas. Matyt, jie sekė arklių pėdsakais. 

Hansas matė, jog trys ar keturi, regis, labiausiai patyrę būrio 
vadai dažnai trumpindavo kelią, šitaip tausodami savo ir draugų 
jėgas. Nors jie tiksliai ėjo lietaus nuplautais, bet vis dar pastebi- 
mais arklių pėdsakais, Hansas tikėjosi, kad jiems nepavyks rasti 
pėsčiųjų pėdsakų nuo tos vietos, kur jie paliko arklių lavonus. 
Vis dėlto jis nulipo nuo savo stebėjimo aukštumų, kad papasako- 
tų viską draugams ir rastų tokią vietą, iš kur, pats būdamas 
nepastebimas, galėtų sekti priešus. Tai jis padarė gana greitai. 
Hansas ir Viktoras pasislėpė ir laukė besiartinančių priešų. 


* Kvaga (Eguus guagga) — stepinis zebras, arklių šeimos neporakanopis žin- 
duolis, paplitęs Afrikoje (vert. past.). 

Šviežiais pėdsakais tarsi medžiokliniai šunys matabeliai ėjo 
arba, tiksliau, bėgo ristele arklių pėdomis. O išvydę netoli arklių 
lavonų ant medžių tupinčius maitvanagius, paspartino žingsnį, 
kad greičiau sužinotų, ko susibūrė šie dvėseliena mintantys pauk- 
ščiai. 

Matabeliams į akis krito pusiau sulesti arklių lavonai ir liūto 
suėsto kafro kaulai. Apsukę ratą aplink, laukiniai priėjo prie 
išvados, kad buvusiems keleiviams pavyko pabėgti, nors visi 
arkliai, išskyrus vieną, krito. Laukiniai toliau tarėsi, kaip ap- 
tikti jų pėdsakus ir nustatyti, kuria kryptimi paspruko baltieji. 
Kadangi dėl vakarykščio lietaus kietame grunte liko labai mažai 
pėdsakų, tai laukiniams tolesnėms paieškoms prireikė daug laiko. 
Patyrę kariai ir medžiotojai išsisklaidė į visas puses ir galiausiai 
užklupo arklio, kuriuo nujojo Bernardas, pėdsakus. 

Šis atradimas sukėlė visuotinį džiūgavimą. Laukiniai nuspren- 
dė, kad vyrai nuėjo pėstute, o abi merginos sėdėjo raitos an: 
arklio. Suprasdami, kad tokia kelionė negali būti sparti, jie ne- 
abejojo, jog bus visai nesunku bėglius pavyti ir sučiupti. Visi 
matabeliai susirinko prie aptikto pėdsako. Pasitarimas truko la- 
bai trumpai. Kadangi negalima buvo gaišti nė minutės, tai patys 
akyliausi buvo tuoj pat nusiųsti įkandin bėglių. Kiti lėtai pa- 
traukė paskui juos, stengdamiesi aptikti žmonių kojų pėdsakus. 
Pasiekus vietą, kur žemė buvo puri, bet pėdų vis dėlto nesimatė, 
būrio vadas, patyręs ir gudrus laukinis, stabtelėjo ir pasakė, kad 
jie greičiausiai klydo. 

— Tarp bėglių — tarė jis,— buvo trys vyrai ir dvi moterys. 
kažką sudraskė liūtas (jis nežinojo, jog kaukolė buvo jo gentai- 
nio), Mes matome pėdsakus vieno arklio, ant kurio galbūt nujojo 
moterys. O vyrų pėdų nematyti; mes privalome juos rasti. Jeigu 
jie būtų žengę puria žeme, joje būtų pasilikusios pėdos. Galimas 
daiktas, jie ėjo kur aukščiau, ten gruntas kietesnis. Įsižiūrėkite 
atidžiau, nes mes apsigausime. 

Matabeliai kruopščiai ištyrė gruntą aplink purią žemę, į visas 
puses, žingsnis po žingsnio, bet, be Bernardo arklio pėdsakų, jie 
daugiau nieko neaptiko. 

— Pėdsakus nuplovė lietus,— padarė išvadą matabeliai. Jie 
jau norėjo sekti arklio pėdomis, bet vienas senis pritarė vado 
nuomonei: be tikslių duomenų, persekioti būtų kvaila. 

Senio pareiškimas dar labiau įtikino vadą, kad jis manė tei- 
singai, ir jis paliko dešimties žmonių būrį, kad kruopščiai apžiū- 
rėtų apylinkes. Ypač reikėjo atkreipti dėmesį į priekalnėse nusi- 
driekusias klonio daubas. O pats su būriu leidosi paskui taria- 
muosius bėglius, įsakęs liekantiems žvalgams juos pasivyti, kai 
tik įvykdys savo užduotį. 


9--672 1 29 


Hansas ir Viktoras sustingę stebėjo priešus. 

— Vargu ar pavyks išvengti susidūrimo.— tarė Hansas.— Mes 
turime sukaupti savo jėgas, kad atsikratytume visų šių niekšų. 
Antraip, kol Bernardas atves pagalbą, jų čia užgrius didžiausia 
gauja. Kolei jie dar nežino, kur mes, turime gerą šansą. Jei už- 
pultų, mes turime taip šaudyti, kad kiekvienu šūviu paklotuma 
po du. Katerina, — po keleto minučių jis šūktelėjo savo sužadė- 
tinę,— tyliai sėdėkite urve ir jokiu būdu iš jo neišlįskite. Netru- 
kus mes imsime šaudyti. Nebijokite, viskas bus gerai. 

— Vėl atsidangino tie galvažudžiai?— paklausė Katerina.— 
Aš melsiuos už tave, 0 tu būk geras, saugokis ir veltui nerizikuok 
gyvybe. 

Žvalgai ilgai ir kruopščiai ieškojo kokių nors pėdsakų, bet 
veltui. Paskui jie nuėjo prie kalnelių, nutarę apžiūrėti visas dau- 
bas. 

— Vargu ar jiems pavyks ką nors rasti šioje dauboje,— tarė 
Hansas.— Aš tik kartą čia ėjau ir tai viršum. Ten, ko gero, mano 
pėdsakų iš tiesų yra. 

Už gero pusvalandžio matabeliai dauba pasiekė tą vietą, kur 
Hansas ir Viktoras galėjo puikiai juos matyti. 

— Nereikia šaudyti, Hansai,— tarė Viktoras,— kolei jie neims 
ropštis per keterą, vedančią į mūsų aikštelę. 

— Pažvelk! —sukuždėjo jis draugui —vis dėlto rado tavo 
pėdsakus. Matai, bėga čionai kiek įkabina. Aišku, kad teks šau- 
dyti. 

— Patys lenda po kulkomis.— pasakė Hansas, kišdamas grūs- 
tuvą, kad įsitikintų, ar gerai užtaisytas šautuvas.— Šauk iš pra- 
džių tu, Viktorai, ir pasistenk nukirsti du, paskui šaudysiu aš. 

Laukiniai iš tiesų pastebėjo Hanso pėdsakus ir greitai nudūmė 
taku. Jie kaipmat pasiekė keterą ir išvydo urvą bei visus Hanso 
įtaisymus apsisaugoti nuo vėjo ir lietaus. Jie suprato, kad tai 
žmonių darbas, ir džiaugsmingai šaukdami puolė pirmyn. 

— Na,— sukuždėjo Hansas. Viktoro šautuvas buvo paruošias, 
ir jis nuspaudė gaiduką. Pasigirdo šūvis, minutę nustelbęs visus 
kitus garsus. Hansas ir Viktoras pasilenkė ir pro dūmų debesį iš- 
vydo, kad du laukiniai užmušti. O trečiasis, šaukdamas iš skaus- 
mo ir įniršio, puldinėjo pirmyn atgal. Kiti pabugo, bet tuoj pat 
atitokę, garsiai tarškindami skydais, puolė į priekį. 

— Dabar mano eilė — tarė Hansas, pakeldamas šautuvą. Vėl 
du sukniubo ant žemės. 

— Jie ketina atsitraukti — sukuždėjo jis Viktorui.— Tu šauk 
į vadą, 0 aš nuversiu tą dičkį, einanti paskui jį. — Pasigirdo du 
šūviai, ir vėl parpuolė du laukiniai. 

— Greičiau užtaisyk šautuvą! — šūktelėjo Hansas.— Penki iš 
dešimties nušauti, o du sužeisti... Tiesą sakant, neblogai. Bet 
trys likę gyvi paspruks ir užsiundys savo draugus; reikia tai su- 
trukdyti, kitaip už dvylikos valandų mus užpuls jų visas šimtas. 
Pasilik čia, o aš šiems niekšams atkirsiu kelią. Katerina, — sušuko 
jis, — viskas gerai; mes nuvijome šituos kraugerius tarsi šunis. 
Du pabėgo, bet aš jiems užkimšiu snukius, kad neplepėtų! Tuoj 
grišiu atgal. 

Laukinių vynuogių ir vijoklinių augalų priedangoje Hansas 
nusigavo į kitą aikšielės pusę, iš kurios buvo pasirodę priešai, 
ir greitai nusileido į pakraštį. Iš čia jis matė tą savanos dalį, 
kuria, jo nuomone, turėjo bėgti gyvi likę laukiniai. Jis neklydo. 
Pasilenkę taip žemai, kad krūmai slėptų juos nuo urve esančių 
žmonių, laukiniai greitai artėjo prie Hanso. Kai jie atsidūrė 
tiesiog priešais jį už penkiasdešimties jardų, jis prisitaikė ir vieto- 
je paguldė vieną iš trijų. Du kiti staigiais Zigzagais nudūmė taip 
greitai, kad Hansas turėjo šauti aklai. Kulka nušvilpė pro šalį ir 
nukrito ant Žemės prie pat priešų. 

— Gaila, kąd paspruko, bet dabar jau nieko nepakeisi! — tarė 
Viktoras, kai Hansas papasakojo jam savo nesėkmes.— Ką dabar 
daryti? Pasilikti čia? Bet dviese mes neatsilaikysime prieš šimtą 
žmonių. .. Pusę dar kaip nors... Ko gi griebtis? 

— Jeigu matabeliai nebūtų tokie akyli, patarčiau iš čia spruk- 
ti kuo greičiau. Bet dabar tai neįmanoma, nes jie vis tiek mus 
suseks; vargu ar gali būti kas blogiau už jų persekiojimą. Jau 
verčiau laikysimės iš paskutiniųjų šičia. 

— Išties, Hansai, geriau pasilikime. Be to, čia dar galima įsi- 
tvirtinti. Nukaskime tą siaurą gūbrį ir padarykime įtvirtinimą, 
kad apsisaugotume nuo jų iečių. Dar prisipjausime storų šakų ir 
apsitversime tvora; kiekviena kliūtis privers pakeliui juos stab- 
telėti ir duos mums laiko užtaisyti šautuvus. Aš radau bušmenų 
lanką ir strėlinę su nuodingomis strėlėmis. Jos mums pravers, kai 
baigsis parakas ir kulkos. Mums reikia išsilaikyti tik tris dienas. 
Jeigu seksis gerai, iki to laiko atvyks Bernardas. 

Po dviejų valandų darbo uola tapo neprieinama tvirtove, ir 
jeigu joje būtų buvę dvylika Žmonių su gerais šautuvais ir pa- 
kankamai šovinių, priešų puolimas būtų buvęs nebaisus. 


— Viktorai! — staiga tarė Hansas.— Man atėjo į galvą mintis, 
kaip pasidaryti puikų ginklą gynybai; šitaip galėsime išsaugoti 
šovinius. Upės pakrantėje pripjaustysiu bambuko šakų, o prie jų 
galų pritvirtinsiu trumpakočių iečių antgalius. Tada turėsime ne 
šiaip kokias, o tikras dvylikos pėdų ilgio ietis! 

— Puikiai sugalvota, — atsakė Viktoras.— Galima atsargai pa- 
sidaryti keturias ietis. Ak! Jeigu kiekvienas iš mūsų turėtų po 
šimtą šovinių tai mes iššaudytume šitų niekšų ištisą šimtą! 

— Reikia pasinaudoti viskuo, kas mums prieinama,— atsilie- 
pė Hansas.— Taigi einu bambuko. Tada tai jau būsime viskam 
pasirengę. 

Vargais negalais Hansui pavyko nulipti nuo akmenų krūvos, 
ant kurios jis stovėjo. Pripjaustęs ryšulį tiesių, stiprių bambuko 
stiebų, jis skubiai grįžo atgal. Užsikarti ant stačios uolos su tokiu 
nešuliu buvo labai sunku. Hansas manė, kad jiems pavyks arba 
atremti priešų puolimą, arba išsilaikyti tol, kol atvyks pagalba. 
O jos buvo galima tikėtis tik tuo atveju, jeigu Bernardui pavyk- 
tų pasiekti stovyklą. 

— Jeigu! — kalbėjo sau Hansas.— Dabar viskas priklauso tik 
nuo gerojo Bernardo. 

Nors visi keturi plušo rengdamiesi gynybai, diena buvo be 
galo ilga. Katerina ruošė šovinius, jos sesuo tuo metu laikė bam- 
buko lazdas, o Hansas tvirtino prie jų antgalius. Viktoras buvo 
laisvas ir galėjo tobulinti įtvirtinimus. 

— Atrodo, kad daugiau nėra ką veikti, — tarė Hansas.— Gali- 
me porą valandų nusnausti. Nemanau, kad matabeliai iki aušros 
mus pultų. Tegul dabar budi Katerina ir jos sesuo. Jomis galima 
pasitikėti, o mes truputį pailsėsime ir atsigausime. 

Po saulėlydžio Katerina pažadino Viktorą. 

— Dieną galiu pasitikėti savo akimis,— tarė ji, — bet nakti 
už save neatsakau. Priešai gali mane pergudrauti. 

— Išties, — tarė Viktoras.— Gulkitės, o aš pasirūpinsiu, kad 
priešas neužkluptų iš nežinių. Ar nuo to laiko, kai nusileido saulė, 
negirdėjot jokių ypatingų garsų? 

— Labai daug, — atsakė ji.— Aplinkui riaumojo liūtai ir hienos. 
Jie suuodė negyvus kūnus. Aš girdėjau, kaip apačioje pešėsi 
kažkokie gyvūnai. 

Praslinko jau gera pusė nakties, kai Hansas išėjo iš urvo ir 
pakeitė Viktorą. 

— Jeigu išgirsiu kokį garsą, primenantį priešų artėjimą, pa- 
šauksiu tave,— tarė jis.— Galimas daiktas, auštant jie mus puls. 
Kol kas miegok. 

Baigėsi tamsi naktis ir ėmė brėkšti. 

Hansui staiga pasivaideno, kad prie pat uolos, per du žings- 
nius nuo jo, kažkas sujudėjo. Tai buvo taip netikėta, kad jis 
pamanė, jog nuo vėjelio susiūbavo žolė. Bet Hansas buvo gana 
patyręs, nuovokus medžiotojas, tad puikiai žinojo, jog dažnai to- 
kie atsitiktiniai ženklai būna labai reikšmingi. Stipriai laikydamas 
šautuvą, jis prigludo uolos šešėlyje. Neilgai trukus, jis išvydo 
galvą, lėtai išnirusią priešais jį; o paskui ir visą figūrą Žmogaus, 
bandžiusio rankomis užsikarti į aikštelę. Priešas buvo įsitikinęs, 
kad jo nepastebėjo. Hansas akimirksniu sugriebė bambuko ietį 
ir taip greitai puolė mMatabelį, jog šis, nors ir spėjo jį pastebėti, 
negalėjo nei užsikarti ant uolos, nei nušokti nuo jos, kad išveng- 
tų smūgio. Su ietimi perverta krūtine jis užkrito ant kito paskui 
jį besiropščiančio laukinio, ir abu nusirito į daubos dugną. Iš 
šimto gerklių išsiveržė prakeiksmai. Šis triukšmas pažadino Vik- 
torą ir merginas, kuriems Hansas nespėjo pranešti apie priešų 
pasirodymą. 

Matabeliai iš sužeistojo per pirmą susidūrimą ir krūmuose 
laukusio grįžtant draugų žvalgo sužinojo esant siaurutę sąsmau- 
ką, vedančią į baltųjų įtvirtinimus. Vadas suskirstė savo būrį į 
tris grupes. Viena iš jų ėmė kepurnėtis į uolą, nuo kurios ką tik 
buvo nukautas žvalgas, kita pasuko prie perkastos keteros, o 
trečiajai buvo įsakyta rasti kokį nors kelią prie uolos. 

Kolei vieni bandė užsiropšti ant uolos, kiti priėjo prie užtva- 
Io, už kurio buvo sankasa ir uola. Tris kartus laukiniai bandė 
pakylėti ant pečių savo draugus virš uolos krašto, bet kiekvieną- 
syk pakeltasis krisdavo užmuštas jų paties ieties antgalio. Kai 
buvo nukauta dešimt žmonių, vadas, tikėdamasis sugelvoti kokį 
naują manevrą, įsakė atsitraukti. Daugiau kaip valandą mata- 
beliai nebandė užimti tvirtovės, bet paskui rėkdami ir triukš- 
maudami pradėjo šturmą. Hansas ir Viktoras atsistojo už brust- 
vero“, kad juos sutiktų pasirengę. Visą savo dėmesį jie sutelkė 
į tai, kas vyko apačioje. Tuo metu užpakaly pasigirdo kažkoks 
krebždesys. Pažvelgę viršun, jie iškart suprato, ką sumanė prie- 
šai: trečioji matabelių grupė aplinkiniais keliais užsiropštė ant 
kalno viršūnės, o iš ten — ant pakibusios virš aikštelės uolos. 
Laukiniai įsiūbavo keletą akmenų ir jau norėjo juos sviesti iš 
viršaus ant olandų, bet šie, išgirdę triukšmą, pakėlė galvas ir 
pastebėjo pavojų. 

Hansas, išvydęs, jog matabeliai nori juos sutraiškyti, įsakė 
Viktorui skubėti prie uolos papėdės. 

— Čia jiems nepavyks mūsų pasiekti — tarė jis — Teks vis 
dėlto paleisti keletą kulkų, kitaip būsim užmėtyti akmenimis. 

* Brustveras (vok. Brust — krūtinė, wehr — apsauga) — nedidelis žemės pyli- 
mas prieš apkasą šauliui pridengti (vert. past.). 

Bet mes juos gerai pamokysim. Bėkim iki krašto, o paskui atgal; 
jie mėtys akmenis, bet į mus nepataikys. Nespėjus jiems pasi- 
ruošti daugiau akmenų, mes juos nušausime. Ar pasirengeiė 

— Taip! — atsakė Viktoras, ir abu išbėgo į atvirą vietą. Se- 
kundę pastovėję, jie šoko atgal. Drąsuoliai suspėjo tatai padaryti 
pačiu laikų, nes dvi didžiulės uolos atplaišos nulėkė žemyn. 

— Paimk šautuvą,— sušnabždėjo Hansas.— Greitai! Aš nupil- 
siu tą, kuris stovi saulėje, o tu taikyk į tą, kuris šešėlyje. 

Iš viršaus ir iš apačios pasigirdo patyčios ir juokas, kai bal- 
tieji numetė šautuvus. Niekas iš mMatabelių net nemanė saugotis. 

„Jie neturi parako!" — šaukė laukiniai. Medžiotojai nuo šių riks- 
mų nesumišo. Jie nusitaikė, ir du beveik tuo pačiu metu nuaidėję 
šūviai skardžiai nusirito uolomis. 

Vienas negras krito iškart, kitas, keliaklupsčias ritęs akmenį, 
atsistojo, mėšlungiškai pašoko ir persivertęs ore atsimušė į uolos 
kraštą, paskui su triukšmu nudribo į krūmų ir medžių šakas, ga- 
liausiai visas subjaurotas nusirito pas draugus. 

Dvigubas medžiotojų šūvis padarė laukiniams stulbinamą įs- 
pūdį. Tie, kurie bandė kepurnėtis ant uolos, skubiai šoko žemyn 
ir pasislėpė krūmuose. Jie suprato, kad susidūrė su ryžtingais 
žmonėmis ir puikiais šauliais. 

Ant uolos stovėjo dar du laukiniai; abu puolė bėgti. Vienas 
iš jų paslydo, nukrito nuo stačios uolos pakriaušės ir užsimušė 
prarajos dugne. Kitam pavyko išsigelbėti. 

— Nemanau, kad jie dar kartą mėgintų pulti — tarė Hansas.— 
Įdomu, ką dabar sumanys? 

Dvi valandas matabeliai tylėjo; nė vienu garsu jie neišdavė 
savo buvimo vietos. 

— Dabar jie sugalvos ką nors naujo,— vėl prakalbo Vikto- 
ras.— Matai, vėl eina! O kas ten su jaisė Du belaisviai bušmenai| 
Tai pavojinga. Žinai, ką jie ketina daryti? 

— Niekšai! Jie pasakė bušmenams, kad užmuš juos, jeigu šie 
nešaudys į mus savo nuodingomis strėlėmis. Tai gyvybės klausi- 
mas; reikia taikyti itin atidžiai ir neprašauti. Viktorai, gulk! Slėp- 
kis! 

Draugai krito ant žemės kaip tik tuo metu, kai virš jų pralėkė 
ir atsimušė į uolą dvi užnuodytos strėlės. 

— Sunku bus juos pasiekti, Viktorai. Niekšai, slepiasi už me- 
džių kamienų; teks laukti palankios minutės. Jeigu mes nušausi- 
me bušmenus, pagrindinis pavojus bus pašalintas; juk nė vienas 
matabelis nemoka naudotis jų ginklais. 

Matydami, kad baltieji slepiasi ir kad pataikyti į juos neįma- 
noma, bušmenai kreipėsi į matabelius su prašymu leisti jiems 

užlipti ant artimiausių uolų. Bijodami, kad bušmenai, 5ūdčami taip 
toli, nepereitų. į priešų pusę, matabeliai niekur jų neleido. Jie 
įsakė nutaikyti momentą, kai už brustvero pasirodys baltojo ran- 
ka, ir tada paleisti į ją strėlę. 

Taigi ir vieni, ir kiti laukė patogios minutės pulti. Olandams 
teko nuolat keisti padėtį, kad bušmenai negalėtų pataikyti nei 
į kurį nors iš jų, nei į kaimyninę uolą; bušmenai tuo tarpu bėgi- 
nėjo nuo medžio prie medžio, slėpdamiesi už kamienų ir stengda- 
miesi išvysti nors mažiausią priešų kūno dalį. 

— Pasistengsiu pasinaudoti jų pačių ginklu, — tarė Hansas, pa- 
kėlęs nuo žemės vakar aptiktas strėles ir lanką. — Už i0 kamieno 
pasislėpė vienas bušmenas. Pamėginsiu pataikyti į jį. 

— Neiškišk rankos, — perspėjo Viktoras— Kad pakratytum 
kojas, pakanka vieno tokios strėlės įdrėskimo! 

— Būsiu atsargus, — atsiliepė Hansas, dėdamas sirėlę prie lan- 
ko. Jis atsigulė už uolų ant žemės, įtempė templę ir paleido ma- 
žą strėlę. Ši nukrito šalia medžio, už kurio slėpėsi bušmenas. 
Išvydęs ją, bušmenas sumanė pasičiupti brangiąją strėlę ir užmiI- 
šęs atsargumą išlindo iš už medžio. Akimirksniu sirėlė, gulėjusi 
žolėje, atsidūrė jo rankose. Hansas tiktai šito ir laukė. Jis nusi- 
taikė šautuvu. Kulka pataikė bušmenui į petį, perėjo kiaurai 
ranką. Ta ranka jis jau nebūtų galėjęs nieko padaryti. 

— Hansai, Hansai,— pasigirdo Katerinos balsas. — Pažvelk! Ar- 
tinasi ne mažiau kaip du šimtai matabelių. Ką mums daryti? 

— Greičiau gulk, Hansai,— suriko Viktoras.— Pažiūrėk į sa- 
vo skrybėlę! 

Hansas instinktyviai puolė ant žemės ir nusitraukė skrybėlę. 
Joje virpėjo įstrigusi nuodinga strėlė. 

— Antai kita atsimušė į mūsų uolą. Būtinai reikia pribaigti 
šitą jaunuolį. Jis, sukčius, įsikorė į medį ir iš ten lengvai gali 
pataikyti į vieną iš mūsų. Še už tai! 

Pasigirdo šūvis, o įkandin jo — duslus nušauto bušmeno kūno 
bumptelėjimas žemėn. 


XV 


Bernardas išsiskyrė su draugais ten, kur liūtas buvo sudraskęs 
matabelių pėdsekį. Jis nuošuoliavo negailėdamas savo arklio. 

Tą dieną Bernardas jojo labai ilgai: plaukdamas ir brisdamas 
vyrukas persikėlė per keletą upių, keliavo savana, ropštėsi į 

kalnus, per savo kelionę jis tik du kartus buvo trumpam sustojęs. 
Pagaliau ėmė temti, ir jam teko pagalvoti apie nakvynę. 

Kolei buvo pakankamai šviesu įžiūrėti aplinkinius daiktus, 
Bernardas leido arkliui pasiganyti, o paskui prisipešė daug žolės 
ir susikrovė ją prie krūmo, kur ketino nakvoti. Kaip ir visi nak- 
ties keleiviai, jis prisilaužė krūvą žagarų ir sudėjo juos aplink 
tą vietą, kurioje ruošėsi su arkliu nakvoti. Tokia neaukšta už- 
tvara dažnai išgąsdina laukinius žvėris, nes jiems atrodo, jog 
tenai yra kilpos arba spąstai, todėl niekada per ją nešoka. 

Savaime suprantama, ilgai ir normaliai miegoti tokiomis sąly- 
gomis yra visiškai neįmanoma. Bernardas žinojo, kad aplinkui 
slankioja liūtai, leopardai, hienos bei kitokie grobuonys; jeigu ku- 
ris nors iš jų tik sužeistų — ne papjautų — jo arklį, padėtis būtų 
nepaprastai pavojinga. Todėl Bernardas manė tiktai truputį pail: 
sėti. Jeigu stipriai suimdavo miegas, jis, dar nespėjęs sumerkti 
akių, baugščiai pašokdavo išgirdęs laukinių žvėrių staugimą. 

Vos dangų nudažė aušra, Bernardas vėl paleido ganytis ark- 
lį, o pats užsiėmė provizija tolesnei kelionei. Tam sugaišo visai 
nedaug laiko. Nesuspėjęs nueiti ir trijų šimtų žingsnių nuo tos 
vietos, kur nakvojo, jis pro rūką įžiūrėjo elnius. Žinodamas, kad 
už kelių minučių jie bus labai toli, Bernardas vieną elnią nušovė. 
Paskui išsipjovė skaniausias skerdienos vietas ir nedelsdamas nė 
minutės grįžo prie arklio. Pasibalnojęs jį, nujojo toliau. 

Po dviejų valandų kelionės Bernardas pasiekė visiškai tinka- 
mą poilsiui vietą; žolės buvo daugiau negu reikia. Be to, keletas 
išvirtusių medžių labai pravertė malkoms, kurių reikėjo sukurti 
laužui. Prieš tai gerai apžiūrėjęs apylinkę ir įsitikinęs, kad arti 
nėra priešų, jie susikūrė ugnį ir ėmė kepti mėsą. 

Kolei jis rūpinosi pusryčiais, pasigirdo šūvis iš stambaus kali- 
bro šautuvo. Olandui dingtelėjo, jog netgi draugo balsas nebūtų 
buvęs toks malonus kaip kad šis garsas. Kai iš kalnų, esančių 
už kokių keturių mylių, pasigirdo dar du šūviai, Bernardas iš 
džiaugsmo sušuko. Pačiupęs šautuvą, negailėdamas parako išpleš- 
kino į orą paeiliui du atsakomuosius šūvius. Paskui vėl užtaisė 
šautuvą, šį kartą jau vien tik paraku, ir, gerai suspaudęs jį grūs- 
tuvu, vėl spūstelėjo abu gaidukus. Po penkių minučių jam atsakė: 
dabar buvo aišku, kad pagalba arti. Tik Bernardas nežinojo, kas 
tai per pagalba. Jis užlipo į kalniuką ir pažvelgė į tą pusę, iš 
kur buvo girdėti šūviai. Jo link zovada lėkė trisdešimt raitelių, 
kurie, sprendžiant iš išvaizdos, buvo olandai. Po kelių minučių 
Bernardas atsidūrė visuotinio dėmesio centre. 

Tarp raitelių buvo dėdė, pusbroliai ir kiti Katerinos bei Han- 
so giminės. Iš Bernardo sužinoję, kokioje nepavydėtinoje padė- 
tyje jis juos paliko, būrai vienu balsu sušuko: „Jojam! Jojam 

jiems į pagalbą!“ Bet Bernardas stengėsi atvėsinti jų įkarštį. 
Jis pasiteiravo, ar pakaks jiems parako, arklių ir t. t. 

— Aš patarčiau turėti keletą atsarginių arklių ir tiek šovinių, 
kiek kiekvienas jūsų gali paimti, — kalbėjo jis.— Greičiausiai 
mums teks stoti į mūšį; todėl arklių turi pakakti visiems. 

Protingi olandai sutiko, jog tai būtina; jie sutarė, kad daugu- 
ma leisis į kelionę, o penki šeši žmonės pasuks į stovyklą, esan- 
čią už penkių mylių, paimti visko, ko reikia, ir tada jau prisivys 
kitus. 

Raiteliai, klausydami Bernardo nurodymų, šuoliavo visą dieną; 
Bernardas tikėjo, kad spės išgelbėti draugus. 

Trisdešimt raitų būrų su puikiais ginklais ir ganėtinu kiekiu 
šovinių buvo visai nemažas junginys, tuo labiau kovoje su lau- 
kiniais, ginkluotais tiktai ietimis. Dabar suprantama, kad jis jau- 
tėsi kur kas geriau nei vakar tuo pačiu laiku, kai už kelių mylių 
nuo šios vietos rengėsi nakvynei. 

Nespėjus raiteliams kaip reikiant įsikurti stovyklos, pasirodė 
ir tie būrai, kurie jojo parako bei arklių. Būryje dabar buvo tris- 
dešimt du olandai, keturi hotentotai ir keturiasdešimt šeši arkliai. 

Bernardas tikėjosi, kad jiems pavyks pasiekti kelionės tikslą 
rytoj apie pietus. Vadinasi, užuot sugaišęs savaitę, jis grįžtų į 
trečią dieną su tokiu pastiprinimu, už kurį geresnio negalima nė 
sugalvoti. 


XVI 


— Tegul klykia! — kalbėjo Hansas.— Mes kol kas dar gyvi. 
Iki kito ryto mažių mažiausiai penkiasdešimt matabelių bus pa- 
klota vietoje! 

Po pusvalandžio priešai sulaukė pastiprinimo. Netrukus pa- 
sigirdo triukšmas. Atrodė, kad laukiniai kerta medžius. Hansui 
ir Viktorui dingtelėjo, kad rezgama kažkas naujo. Nežinomybė 
truko neilgai: penki matabelių būriai, kurių kiekviename buvo 
ne mažiau kaip dvidešimt žmonių, pasuko į uolas, tempdamiesi ant 
pečių plonus penkiasdešimties pėdų ilgio medžius. Jie buvo tiktai 
su storesnėmis šakomis; jomis kaip kopėčiomis buvo galima ke- 
purnėtis aukštyn, atrėmus į uolą. 

— Teks mums, Viktorai, vėl imtis šautuvų! — tarė Hansas.— 
Šaudysime į juos tiktai tada, kai prisiartins; kai jie bus visiškai 
arti, paleisime į darbą ietis. 

Žmonėms, ginantiems savo gyvybę, kiekvienas šūvis yra dide- 
lė vertybė; dėl to olandai taikėsi taip kruopščiai, kad po ketu- 
rių šūvių mMatabeliai, kurių rankose buvo du pirmieji medžiai, 
patyrė daug nuostolių ir atsitraukė į krūmus. Tuo metu kitiems 
pavyko pristatyti prie uolos medžius, ir Hanso bei jo draugų 
likimas būtų buvęs nulemtas, jeigu į medį vienu metu būtų galėję 
įsiropšti trys keturi žmonės. Bet priešai nesiryžo palikti savo ie- 
čių ir skydų, tad, turėdami tiktai vieną laisvą ranką, kopė į viršų 
taip lėtai, kad Hansas ir Viktoras spėdavo užtaisyti šautuvus, ir 
pats drąsiausias laukinis, nespėjęs pasiekti uolos, būdavo nu- 
blokšias atgal. Ta pati lemtis ištiko ir antrą, ir trečią... Priešų 
gretose kilo paniškas siaubas išvydus, kaip greitai juos naikina 
į neviltį įvaryti europiečiai. Jie atsisakė savo ketinimų ir pasis- 
lėpė krūmuose. 

— Dabar, Viktorai, — tarė Hansas, — reikia atstumti medžius. 
Norint jų vėl prisiruošti, prireiktų nemažai laiko. 

Jiedu bendromis jėgomis ėmė siūbuoti medžių viršūnes iš vie- 
no krašto į kitą, kolei medžiai nuo savo svorio triokštelėjo že- 
mėn. 

Tuo metu Hansas išgirdo Katerinos balsą. Žinodamas, kad be 
svarbios priežasties ji jo netrukdytų, jaunuolis paklausė: 

— Kas atsitiko, Katerina? 

— Hansai, pagalba arti! Aš ką tik mačiau tris raitelius. Jie 
greitai šuoliavo per šį kalną ir įjojo į mišką. 

— Ar tu įsitikinusi, kad neklysti? Iš trijų žmonių naudos ne- 
daug; užsiropšti čia jie negalės, o miške garantuotai žus. 

— (Galimas daiktas, kad jų kur kas daugiau, bet jie pasislėpė 
anksčiau, negu aš juos pamačiau. Šiaip ar taip, po kelių minučių. 
jie bus čia. Ak, kaip staugia šitie laukiniai! — kalbėjo ji drebė- 
dama. 

Matabeliai iš tikrųjų pakėlė kurtinamą triukšmą, ruošdamiesi 
paskutinei atakai. 

— Žiūrėk, Viktorai, žiūrėk, kas jiems atsitiko? — sušuko Han- 
sas, išvydęs, jog matabeliai, ūmai nustoję staugti, nuskubėjo į 
krūmus. 

Iš miško pasigirdo šūvis, paskui kitas. Tada vienu metu tren- 
kė dar šeši. Matabelių klyksmai virto beviltiškom zimanom, kai 
trisdešimt patyrusių medžiotojų paleido į juos iš savo dvivamz- 
džių kulkų lietų. Iš pradžių matabeliai nepasidavė ir net patys 
turėjo užmačių pulti į ataką, bet jų jaučio odos skydai negalėjo 
sulaikyti priešų kulkų: patys drąsiausi tuoj pat buvo iššaudyti, o 
kiti išsklido į visas puses. 

Bernardas taip nerimavo dėl Katerinos sesers ir kitų mažojo 
būrelio narių, kad, vos išvydęs matabelius sprunkant, nuskubėjo 

prie uolos, iš kur girdėjosi šūviai. Jis pamatė, jog Hansas, Vikto- 
ras, Katerina su seserim stebi bėgančius priešus. 

isvydęs Bernardą, Hansas iš džiaugsmo sviedė į viršų kepurę 
ir sušuko: 

— Eikš čionai, Bernardai! Apžiūrėk mūsų tvirtovę! Jos nega- 
lėjo paimti du šimtai matabelių. Prašau lipti čionai! 

Negyvėlių, krūva rodė Bernardui tą vietą, kur galima užsirop- 
šti viršun. Jis buvo sutiktas su džiaugsmu. Katerina puclė jam 
ant kaklo, bučiavo ir su ašaromis akyse kalbėjo apie tai, kad jis 
išgelbėjo Hansui ir jos seseriai gyvybę. Vyrai savo bičiulį sutiko 
ne mažiau širdingai. Jie ilgai dėkojo jam ir dangui už išsigelbėji- 
mą. Medžiotojai, nusiviję bėgančius priešus, grįžo palengva vie- 
nas po kito; galiausiai visi susirinko prie uolos. Labai susidomėję 
jie apžiūrėjo įrenginį, kuris padėjo Hansui sėkmingai apsiginti 
nuo gerokai gausesnio būrio užpuolikų. Kiekvienas galėjo įvertin- 
ti poziciją, kai pabandė užsiropšti ant uolos. Vienas kitas po pirmo 
nesėkmingo mėginimo šito ketinimo atsisakė. Tuomet būrai pakė- 
lė vieną nuvirtusį medį, pritvirtino jį, ir visi lengvai užlipo ša- 
komis it laiptais. 

Hanso sugalvota priemonė, atkirtusi susisiekimą su išoriniu 
pasauliu, t. y. perkastas siauras gūbrys, patyrusiems kovotojams 
labai patiko, o ilgos ietys juos tiesiog sužavėjo. 

Pririnkę dauboje šakų, užkūrę laužus, jie tuzine matabelių 
puodų išsivirė kavos; be to, dar išsikepė kelis gabalus elnienos. 
Taigi išgelbėtojai ir išgelbėtieji gausia vakariene atšventė per- 
galę. 

Žinodamas, kokie priešai gudrūs ir stiprūs, ekspedicijos vado- 
vas nutarė negaišti laiko ir ilgai čia nepasilikti, o kuo greičiau 
traukti toliau, kad išvengtų persekiojimo. Taigi, kai tiktai arkliai 
ir žmonės pailsėjo, jis įsakė balnoti arklius ir skubėti į didžiąją 
olandų stovyklą. 


XVII 


Hansas, grįžęs su draugais į būrų stovyklą, esančią prie Nam- 
chario upės intako, išgirdo labai blogas naujienas. Būrai, nepaten- 
kinti anglų vyriausybe, nusprendė keltis į šalies gilumą. Dabar 
tarp jų prasidėjo kivirčai. Įtakingesnieji ir turtingesnieji patarė 
pasilikti toje vietoje, kur dabar buvo apsistoję; matabeliams duota 
pamoka, jų nuomone, turėjo nuslopinti jų norą puldinėti žemes, 

laikinai apgyventas naujakurių. O dauguma norėjo vėl surengti 
ekspediciją prieš matabelius; kadangi šitos grupės nuomonė nuga- 
lėjo, tai tuoj pat imta rengtis žygiui prieš žiaurius laukinius. Bu- 
vo dar ir trečia nuomonė; jos šalininkų pusėje stovėjo Retiefas, 
kurį naujakuriai išsirinko vadu. Jie manė, kad geriausia būtų 
vykti į pietus nuo Kvatlambo kalnagūbrio; ten, netoli Natalio 
įlankos, buvo neaprėpiamos derlingos lygumos. 

Hansas šiuose ginčuose nedalyvavo. Palikęs Kateriną tetos 
globai, jis pasiūlė pagalbą tiems, kurie, jo nuomone, labiau su- 
gebėjo tvarkyti naujakurių reikalus. 

— Kai tiktai viskas susiklostys, Kete,— kalbėjo jis nuota- 
kai, — kai paaiškės, kur mes įsikursime, aš pastatysiu namą ir 
mudu susituoksime. 

Praėjo žiema. Pavasarį būrus pasiekė gandas, kad matabeliai, 
sužinoję apie rengiamą žygį prieš juos, išsikėlė su savo kaime- 
nėm toliau. Persekioti juos buvo neprotinga ir nenaudinga. To- 
dėl būrai, atsisakę ekspedicijos, ėmė kurti persikėlimo į Natalį 
planą. 

Stovykloje kilo sujudimas. Hansas su savo draugais Viktoru 
ir Bernardu prisidėjo prie Katerinos bei jo artimųjų vežimų ir 
kartu su kitais olandais išvyko į tolimą bei pavojingą kelionę, 
į pietryčius. Daugel savaičių keleiviai traukė Retieio ir jo būrio 
pėdsakais, ieškodami už kalnų esančių turtingų lygumų; per Kvat- 
lambo kalnus jie rado vežimams kelią. Hansas kartu su daugybe 
giminaičių ir pažįstamų nusprendė įsikurti čia, ant Bušmenų upės 
krantų. 

Grupė, prie kurios prisidėjo Hansas, jau keletą mėnesių gy- 
veno ant tos upės kranto ir jau pradėjo skinti savo darbo vaisius. 
Maždaug tuo pačiu laiku Retiefas, naujakurių vadas, nusigavęs 
toliau į šalies gilumą, aplankė zulų“ karalių, gyvenusį į rytus nuo 
Natalio srities. 

Buvo tylus, gražus vasario vakaras. Hansas, tiktai grįžęs iš 
sėkmingos medžioklės, sėdėjo prie vežimo. Jis valė šautuvą, o 
Katerina tuo metu kažką mezgė. Aplinkui nedidelėmis grupelė- 
mis stovėjo vežimai; ant kaimyninių kalvų ir slėniuose ganėsi 
bandos. Dvelkė taika, ramybe ir laisve. Naujakuriai džiaugėsi 
šviesia savo ateitimi. 

Stovyklos linkui jojo Viktoras. Jis mojavo kepure ir garsiai 
šaukė: „Jeigu jums brangi gyvybė, čiupkit ginklus!" 

Žmonės taip buvo pripratę prie įvairiausių pavojų, kad jiems 
kartoti nereikėjo. Jie subėgo prie Hanso vežimo, kur Viktoras 


* Zulai, zulusai — Afrikos tauta. Dauguma gyvena Pietų Afrikos Respublikos 
Natalio provincijoje (vert. past.). 

buvo sustabdęs iškankintą, vos atgaunantį kvapą arklį, ir šimtai 
balsų nekantriai ėmė klausinėti jį, kas atsitiko. 

— Zulai sukilo prieš mus, — sušuko Viktoras.— Retiefas ir jo 
draugai nužudyti. Nė vieno olando neliko gyvo nuo šios vietos 
ligi tos, kur dabar zulai. Vyrai, moterys ir vaikai — visi išpjau- 
til... 

Moterys, išgirdusios šią žinią, iš siaubo sušuko, vyrai įniršo, 
reikalavo keršto ir tuoj pat ėmė organizuoti gynybą. Iš glaudžiai 
sustumtų vežimų buvo padarytas keturkampis. Tarpai tarp veži- 
mų buvo užkrauti šakomis; ant vieno vežimo pastatyta trijų sva- 
rų kalibro patranka, o jos vamzdis nukreiptas į tą pusę, iš kur 
laukta puolimo. 

Tiktai dabar Viktoras galėjo papasakoti minėto įvykio smulk- 
menas: 

— Retiefas su savo būriu įžengė į Natalio žemę ir nusprendė 
aplankyti zulų karalių jo rezidencijoje. Jis norėjo pradėti su 
juo derybas dėl taikos sutarties ir įtikinti jį, kad užleistų arba 
parduotų naujakuriams žemę. 

Retiefą ir jo draugus Dinganas sutiko maloniai ir net pasirašė 
sutartį, kuria didesnė Natalio srities dalis atiteko naujakuriams. 

Tuo tarpu klastingasis laukinis puoselėjo pragarišką planą. Jis 
žinojo, kad didelis jo priešas Moselekaisė buvo baltųjų nugalė- 
tas, priverstas palikti savo rezidenciją ir pasitraukti toli į nykią 
dykumą. 

Taigi Dinganas priėjo prie išvados, kad baltieji — pavojingi 
kaimynai. Būdamas netoliaregis politikas, jis manė, kad sunaikin- 
damas tuos, kurie dabar susirinko prie jo valdų, atims ir kitiems 
norą net prisiartinti prie jų. Toks buvo jo planas; belieka papa- 
sakoti, kaip jis jį įvykdė. 

Jis padarė viską, kad įgautų svečių pasitikėjimą ir palanku- 
mą; paskui, atsisveikinant, pakvietė juos pažiūrėti didingo karo 
šokio. Vykti pas karalių su ginklais buvo nepatogu, todėl baltieji 
buvo paprašyti palikti ginklus už karaliaus kralio ribų. Dingano 
įsakymu atvyko apie trys tūkstančiai karių, ginkluotų ietimis su 
plačiais, aštriais antgaliais ir sunkiomis lazdomis pastorintais ga- 
lais. Būrams buvo pasiūlyta atsisėsti vidury karių sudaryto rato; 
jie buvo vaišinami vietiniu gėrimų, primenančiu alų. Kariai pra- 
dėjo šokį. Žemė drebėjo nuo ritmingų, sunkių šešių tūkstančių 
kojų smūgių, ir būrai pradėjo gailėtis, kad paliko savo ginklus. 
Kariai, grėsmingai mosikuodami ietimis ir lazdomis, tai puldavo, 
tai atsitraukdavo. Dinganas atidžiai stebėjo, kokį įspūdį svečiams 
daro ši scena. Staiga jis pakilo ir paėjęs į šalį sušuko: ,„„Bulala!“ 
"Tai buvo sutartinis ženklas. Kariai apsupo nelaiminguosius ir po 
neilgos kovos visus išmušė. Olandai išsitraukė savo medžioklinius 

peilius ir gindamiesi iš paskutiniųjų užmušė keletą priešų. Tie, 
kurie priešinosi atkakliau, iš pradžių buvo pasmerkti kankinimui. 

Nužudęs Retiefą ir jo draugus, Dinganas įsakė dešimties tūks- 
tančių karių armijai įsiveržti į Natalio žemę ir sunaikinti visus 
baltuosius. Tarsi skėriai zulai puolė nelaimingus naujakurius. 

Laimė, per užpuolimą Viktoras buvo nuošaliau, todėl jam pa- 
vyko išsigelbėti ir atšuoliuoti pas draugus, kad įspėtų juos apie 
pavojų. 

Šitaip laukiant, jau ir naktis praėjo, o priešai nesirodė. Bet 
vos išaušus žvalgai atnešė žinią, kad didžiulis zulų būrys per 
kalvas artėja prie siovyklos. 

Tuo metu, kai priešai darniomis eilėmis puolė vežimus, būrai 
ėmė šaudyti. Nestovėjo be darbo ir patranka; visa Žemė per ke- 
letą minučių buvo nuklota užmuštųjų kūnais. Net narsūs, mokyti 
zulai negalėjo ištverti šitos baisios krušos ir šoko bėgti. Nudūmę 
pakankamai toli, kad būtų saugūs, jie sulaukė vadų komandos, 
išsirikiavo ir vėl lėkte nulėkė stovyklos linkui. 

Per šią ataką vienam kitam pavyko prieiti iki to vežimo, kur 
buvo Hansas. Dukart iššovęs, jis liko be šovinių. Priešai, matyt, 
tatai pastebėjo; jie užšoko ant rato ir sumojavę ietimis, džiaugs- 
mingai rėkdami, ketino įsiveržti į užtvarą. Tai pastebėjo Bernar- 
das ir Viktoras; jie nusitaikė, ir laukiniai nusirito nuo paaukšti- 
nimo. Tuo metu Katerina padavė Hansui užtaisytą atsarginį šau- 
tuvą. 

Zulai dar keletą sykių puolė, bet vis nesėkmingai. Olandams 
šioje nelygioje kovoje nuo saulėtekio iki saulėlydžio pavyko 
išsilaikyti. Po pusiaudienio ėmė trūkti šovinių, iš visur sklido 
reikalavimai parako ir kulkų; daugelis teturėjo tiktai po vieną 
užtaisą. Laimė, šią sunkią minutę iš patrankos išlėkęs trijų svarų 
sviedinys nukrito tarp juodaodžių. Keletas vadų krito, kilo visuo- 
tinis sąmyšis, ir kariuomenė skubiai atsitraukė. Taigi laimėjo bū- 
rai. Kai zulai paspruko, olandai pasibalnojo arklius ir išjojo su- 
žinoti, koks likimas naujakurių, gyvenusių keimynystėje. Visur, 
kur pavyko įsirengti iš vežimų įtvirtinimus, priešai buvo at- 
remti, o ten, kur tai buvo kažkodėl neįmanoma padaryti, visi 
naujakuriai iki vieno buvo išžudyti. 

Suprantama, visi be išimties — seniai ir jauni, net moterys — 
troško atkeršyti už viską! „Mes turime pakankamai jėgų, kad 
įrodytume šitiems barbarams, jog neleisime nebaudžiamai mus 
žudyti. Vien žmonių persvara toli nenuvažiuosi! Apsiginkluosime 
ir įsiveršime į jų kraštą!“ — toks buvo visų noras. Kadangi to 
troško visi, tai netrukus susirinko apie keturis šimtus žmonių ir 
buvo pasirengta ekspedicijai. 


142 


Prie jos prisidėjo ir Hansas su draugais. 

Ekspedicija išvyko balandžio mėnesį i; pasuko tiesiai į zu- 
lams priklausančias žemes. Būrai perbrido upes, perjojo keletą 
savanų ir miškų. Jie buvo labai atsargūs ir stengėsi išvengti ne- 
tikėto užpuolimo. Pasiekę pirmąją nakvynės vietą, jie įsirengė 
stovyklą, pastatė sargybinius, numatė jiems pamainą, atakos at- 
vejui smulkiai pasiskirstė visas pareigas. 


XVIII 


Netoli nuo Um Kun Kunglo kralio, kur paprastai būdavo 
svarbiausias Dingano būstas, tarp dviejų kalnų driekėsi tarpeklis; 
tenai patekę, naujakuriai pirmąsyk išvydo priešų kariuomenę. 
Bet pastarieji, tarsi išsigandę naujakurių, tuojau pasuko į kralį. 

Naujakuriai puolė priešus, kurie kaipmat atsisuko veidu į 
juos ir darniai metėsi į ataką su laukiniais riksmais. 

"Tuo metu, kai raiteliai jojo tarpekliu, iš kažkur staiga pasiro- 
dė kitas būrys ir atkirto jiems kelią trauktis. Taigi buvo užpulta 
vienu metu iš priekio ir iš užpakalio. Be to, priešai išniro ir iš 
abiejų šonų, todėl naujakuriai negalėjo griebtis savo įprastos 
taktikos, t. y. judant pirmyn arba atgal, užtaisyti šautuvus, pas- 
kui minutę stabtelėti ir trenkti salvę, o paskui vėl šuoliuoti. 

Hansas anksčiau už kitus suprato, kad jiems gresia pavojus 
būti apsuptiems iš visų pusių, ir pirmas sumojo, kaip gelbėtis. 

— Visi tešaudo į tuos, kurie užpakalyje — atlaisvinkite kelią! 

Jeigu visi būtų paklausę jo patarimo, baltieji nebūtų patyrę 
didelių nuostolių, bet, nelaimei, ekspedicijos vadovas Ujis, užuot 
šaudęs į tą pusę, kur ir visi, puolė su dvidešimties žmonių grupe- 
le, tarp kurių buvo ir Hansas, prie mažesnio priešų būrio. Jis 
norėjo prasiveržti pro jų grandinę. Ujis Luvo sunkiai sužeistas, 
o jo arklys užmuštas. Jis spėjo riktelėti draugams, kad jie gel- 
bėtųsi. Tuo metu antrąkart buvo sužeistas Hanso arklys. Jau- 
nuolis, matydamas, jog arklys praranda paskutines jėgas, o šimtai 
priešų vis artėja, nušoko nuo jo ir pasislėpė tarp tankių medžių 
raguvoje. 

Kai kurie būrai pastebėjo, kaip dukart buvo sužeistas Hanso 
arklys, o palikdami Ujį ir pašautą jo sūnų, matė Hansą nušokant 
nuo arklio ir bėgant slėptis dauboje. Jie suprato, kad Hansui ne- 
pavyks išsigelbėti, nes priešų buvo keli šimtai. Nė minutės jie 
neabejojo, kad jaunuolis nukautas. 

Kai jie grižo į pagrindinę stovyklą ir papasakojo, jog narsusis 
vadas, jo sūnus ir dar keletas Žmonių užmušti, stovykloje prasi- 
dėjo gedulas. Visi, kurie pažinojo Hansą, jį mylėjo ir tikėjo jį 
būsiant perspektyvų ateities veikėją bei karo vadą, todėl, su- 
prantama, visi jo labai gailėjosi. Katerina skausmą kentėjo tylė- 
dama; ji ištisas dienas neišeidavo iš savo furgono, sustingusi 
sėdėjo, nesiklausė užuojautos ir sakė netikinti, kad Hansą už- 
mušė. 

Hansas, likęs vienas tuščiame šlaite, kur nebuvo nei draugų, 
nei priešų, suprato savo padėties sudėtinguma. Jis suvokė, kad 
išeitys tik dvi: arba įtempti visas jėgas ir prisivyti draugus, arba 
pasislėpti iki nakties, o paskui pasukti į Natalio įlanką ar į sto- 
vyklą. Neilgai svarstęs, jis pasirinko antrąjį variantą. 

Hansas prakiūtojo miške ištisą dieną, o kai ėmė temti, iškišo 
iš žolės galvą ir ėmė svarstyti, kur jam eiti. Staiga į akis krito 
kažkoks balkšvas daiktas, gulintis maždaug per du šimtus jardų 
nuo jo. Iš pradžių Hansui pasirodė, jog tai kieno nors iš tėvy- 
nainių pamestas drabužis, bet paskui, atidžiau įsižiūrėjęs, jis pa- 
matė skydą. Visai sutemus, Hansas tyliai ir atsargiai per krūmus. 
prislinko prie jį sudominusio skydo. Kad pasiektų kitą šlaito 
pusę, kur šis gulėjo, jis turėjo sukaupti nemažai jėgų, kadan- 
gi tankiame miške buvo labai sunku judėti tiesiai. Galų gale 
Hansas vis dėlto prislinko ir išvydo nelaimingą zulą su peršauta 
krūtine; buvo aišku, kad jis čia atšliaužė rengdamasis ramiai 
mirti. 

Išvydęs plačias žvėrių uodegas, dengiančias zulo kūną ir kak- 
lą, Hansas iškart suprato, kad šie daiktai kartu su skydu, kuris 
visiškai neapsaugo nuo olandų kulkų, gali išgelbėti jam gyvybę. 
Nutempęs nuo užmuštojo kūno varganą rūbą, būras tuoj pat juo 
apsirengė ir pasijuto apsisiautęs juo beveik nuo galvos iki kojų. 
Savo drabužius jis nusivilko, susuko ir pritvirtino prie vidinės 
skydo pusės. Kelnes teko iki kelių, t. y. iki tos vietos, kurią 
siekė kafro drabužių uodegos, nupjauti. Dauboje buvo keletas 
skysto juodo purvo balokšnių. Hansas tyliai prisiartino prie ba- 
lokšnių, įbrido į purvyną ir ėmė semti jį rieškučiomis, terliotis 
juo sau veidą, plaukus, kojas, rankas taip, kad baltos odos neliko. 
nė pėdsako. Dabar, tiesa, iš tolo buvo galima jį palaikyti zulu net 
dieną. 

Atlikęs šią sudėtingą operaciją, Hansas sieloje pasimeldė ir 
leidosi į kelią. Jis žengė sparčiai, vengdamas medžių. Nuėjęs 
daugiau kaip tris mylias be jokių kliūčių, staiga, sukdamas į 
tankų mišką, į pramintą taką, kuris jam krito į akis dar rytą, 
jis išgirdo netoliese balsus. Nespėjus sumoti, kas daryti: ar eiti 
tolyn, ar sukti atgal, kažkas kafriškai šūktelėjo jam: 

— Kur eini? 

Hansas nesustodamas atsakė: 

— Mane siuntė karalius. 

Klausiantieji šiuo atsakymu visiškai pasitenkino. Tamsyje jie 
matė tiktai juodą siluetą su skydu rankose ir jį palaikė savo 
tėvynainiu. Apmulkinti sargybiniai praleido Hansą be kalbų, net 
nenujausdami, kad tai persirengęs priešas. 

Hansas ėjo beveik visą naktį; kai auštant jis jau galėjo įžiū- 
rėti arti esančius daiktus, turėjo slėptis krūmuose. 

Visą dieną, lygiai taip kaip išvakarėse, jis prasėdėjo nedrįs- 
damas net garsiau įkvėpti ar pajudėti. Tačiau vakare Hansas 
labai nusigando pastebėjęs apie dvidešimt ginkluotų kafrų trau- 
kiant ta kryptimi, kuria ir jis skubėjo. Aišku, jie sekė jaunuolio 
pėdomis. Kai atstumas tarp jų sumažėjo iki ketvirčio mylios, Han- 
sui į galvą šovė puiki, nors ir labai rizikinga mintis. Kadangi 
krūmai jį pridengė, tai jis pamanė, jog net zulams nepavyks pa- 
stebėti apgaulės, todėl pakilo visu ūgiu ir šūktelėjo: ,,Menabo!" 
(Ei, sustokite!), tada mostelėjo keletą kartų skydu, kad atkreiptų 
zulų dėmesį. Hansas, rodydamas skydu į kalvą, buvusią dešinėje, 
t. y. priešingoje pusėje, nei jis ketino eiti, suriko tęsiamai tarsi 
grynakraujis kafras: 

— Baltasis nuėjo ten! 

— Tu jį matei?— paklausė zulai. 

— Taip. Jis tenai nuėjo, kai saulė dar buvo aukštai. 

Bijodamas, kad tariamieji draugai nepasiūlytų jam eiti kartu 
su jais, skubiai pridūrė: 

— Mane siuntė karalius. Laimingo kelio! 

Ir nė kiek nesislėpdamas jis sparčiai nudrožė mišku visiškai 
į priešingą pusę nei nurodė laukiniams. Iš pradžių jam atrodė, kad 
gudrybė pavyko. Kariai metė jo pėdsakus ir iš tikrųjų nubėgo i 
priešingą pusę, ieškodami žemėje baltojo pėdų. Hansas stengėsi 
neprarasti nė minutės ir spėjo sukarti keletą mylių ta kryptimi. 
kuri jam atrodė tinkamiausia. Tuo metu kariai veltui puldinėjo 
šen bei ten, ieškodami pėdsakų. Staiga Hansas pastebėjo, kad 
jie, neradę to, ko ieškojo, sutriko, sustojo ir ėmė tartis. Pasitarimo 
rezultatus numanyti nebuvo sunku. Taigi zulai pasuko atgal prie 
tikrųjų jo pėdsakų. 

Hansas įtempė visas savo jėgas, kad pribėgtų iki Tugelos 
upės kranto, kuris, jo žiniomis, buvo ne toliau kaip už dviejų 
mylių. 

Bėgdamas jis nematė zulų, bet jų paieškų rezultatai jam ir 
taip buvo aiškūs. Atsisukęs atgal, Hansas išvydo priešus ant tos 
kalvos viršūnės, nuo kurios ką tiktai nusileido. Zulai skubėjo 

įkandin jo, aukštai iškėlę skydus ir mojuodami virš galvų ietimis. 
Jie suprato išmaningą apgavystę. 

Apmulkinių karių iniršis truputį sumažėjo, kai, užsiropštę ant 
kalvos, išvydo bėgantį upės link Hansą. Jie nevertino baltųjų 
kojų greiiumo ir raumenų ištvermingumo, lygindami šias savybes 
su savosiomis. Jų galva, baltieji visados jodinėja raiti, todėl 
jiems sunku eiti, juo labiau bėgti. Todėl jie puolė paskui Hansą 
kiek įkabindami, o jis, supratęs, jog dabar beprasmiška priešus 
apgaudinėti, nusimetė jam trukdžiusi apdarą, nusviedė skydą ir 
nudūmė prie upės, rankose turėdamas tik šautuvą ir rūbus. 

Greitai jis suprato, kad kojų greitumas jam nepadės paspruk- 
ti nuo persekiotojų. Kadangi atstumas tarp jo ir zulų vis mažėjo, 
tai reikėjo sumanyti ką nors naujo, kad jų atsikratytų pasukęs 
galvą, o ne miklindamas kojas. 

Vietovė, kuria jam teko bėgti, buvo visa apaugusi žole. Čia 
gerai Matyti jo pėdsakai, ir net jeigu jis dingtų priešams iš akių. 
vis tiek buvo aišku, kad kojų pėdos jį išduos. Taigi slėptis visiš- 
kai beprasmiška. Laimė, pasitaikė gana ilgas ruožas akmenuoto 
grunto, kuriame kojų pėdsakai beveik neįsispaudžia. Pasinaudojęs 
akimirka, kai priešai jo nematė, Hansas paliko aiškų savo kojos 
pėdsaką ant dviejų ar trijų kurmiarausių, paskui, nušuoliavęs 
apie trisdešimt žingsnių per didelius akmenis taip, kad jo kojų 
pėdsakų neliko, pakeitė ankstesnę kryptį stačiu kampu. Tikėda- 
masis, kad jam nors kelioms minutėms pavyko priešus suklaidinti, 
Hansas stabtelėjo atsikvėpti ir pažiūrėti, kas bus toliau. 

Sukaupęs jėgas, jis nutarė eiti toliau, dabar jau neskubėda- 
mas, užtat būdamas itin atsargus, kad jo nepastebėtų. Taigi Hansas 
atsargiai įveikė neaukštą kalvelę ir pasinėrė į už jos esantį miš- 
kingą slėnį; čia jis pasislėpė nuo savo priešų, kurie vis dar nega- 
lėjo suprasti, kur dingo bėglio pėdsakai. Tada jis paspartino žing- 
snį ir išėiO į atvirą pusės mylios laukymę, nusidriekusią tarp jo 
ir ievų, apaugusių upės krantą, eilės. Hansas neabejojo, kad jo 
gudrumas priešus sulaikys neilgam, todėl žinojo, kad šią atvirą 
vietą perbėgti yra labai pavojinga. 

Vos spėjęs nudumti du šimtus jardų, jis išgirdo riksmus, iš 
kurių spėjo, kad jį pamatė. Iš tikrųjų, pametę pėdsakus, kairai 
tuojau pasiuntė tris draugus į kalniuką, kad bėglio pasižvalgytų 
nuo jo viršūnės. Kai tik Hansas pasircdė atviroje vietoje, sargy- 
biniai šūktelėjo, ir visa gauja puolė paskui jį. Bet kadangi Han- 
sui pavyko priešus aplenkti daugiau kaip penkiais šimtais jardų, 
tai jis tikėjosi pribėgti upę anksčiau, negu jį spės pasivyti. Dabar 
svarbiausia problema buvo per ją persikelti. 

Hansui pasiekus krantą, zulai buvo už ketvirčio mylios. Kran- 
tas pasirodė besąs akmenuotas ir status, upė tekėjo uolėta vaga. 

Hansui pavyko perbristi upę nesušlapinus nei parako, nei šau- 
tuvo. 

Čia jis nusprendė stabtelėti; visai galimas daiktas, kad neto- 
liese būrai, kurie, išgirdę šūvius, atskubės į pagalbą. Be to, upė 
Hansui buvo puiki priedanga ir jis nenorėjo nuo jos nutolti. Tai- 
gi, pasislėpęs melduose, ėmė laukti priešų. 

Žulai nevertė jo ilgai nuobodžiauti. Tarsi skalikai, bėgantys 
karštais pėdsakais, negrai atšnopavo prie kranto, minutę stabte- 
lėjo ir šoko į vandenį. Keturi iš jų, aplenkę kitus, įbrido į upe 
pirmieji. Upės plotis čia siekė apie aštuoniasdešimt jardų; lau- 
kiniai dėl greitos tėkmės ir slidžių akmenų negalėjo sparčiai bris- 
ti. Jiems atrodė, kad priešas gali išsigelbėti tik gudrumu ir grei- 
tomis kojomis; šiuo atveju jie manė esą už jį kur kas pranašesni. 

Hansas matė, kaip Zulai įbrido į upę. Ypač krito į akis figūra 
to, kuris buvo priekyje. Aukštas, išdžiūvęs ir plonakojis, jis visą 
laiką buvo priešakyje kitų laukinių, kai jie artėdavo prie Hanso. 
Jis įbrido pirmas ir jau buvo viduryje upės, kai kiti dar tiktai 
lipo į vandenį. Hansas pasidėjo šautuvą ant neaukštos akacijos 
šakos, nusitaikė, ir visoje pakrantėje ūmai nuskambėjo šautuvo 
trenksmas. Apsukrumas ir šį kartą medžiotojo neapvylė: taikli 
kulka nuvertė aukštąjį zulą į Tugelos upės vandenį. Jį pasigavo 
greita tėkmė; virš vandens dar keletą minučių šmėkščiojo jo ran- 
ka, mėšlungiškai graibstanti Orą. 

Kafrai gerai atsiminė baisias europiečių kulkas per paskutines 
kautynes; todėl tie, kurie jau buvo įbridę į vandenį, greitai pa- 
suko atgal. 

Hansas norėjo truputį atsikvėpti; ilgas pesninkavimas ir nuo- 
vargis po bėgimo netruko pasireikšti, tačiau jis pastebėjo prie- 
šus ėmus bruzdėti, todėl apsigalvojo. Kai tiktai vandenyje buvę 
kariai, išgirdę šūvį, grįžo į krantą, vadas pasiuntė ketvertą jų prieš 
upės srovę ir ketvertą pasroviui. Jų tikslas buvo perbristi upe, 
užeiti Hansui iš užpakalio ir atkirsti jam kelią trauktis iš abiejų 
pusių. Šitaip Hansas būtų netekęs paskutinės vilties išsigelbėti. 
Jo laimė, kad pastebėjo šį priešų manevrą, antraip net nebūtų 
žinojęs, kad prieš jį kažkas rezgama. Jis nusiėmė nuo galvos 
skrybėlę, iš lengvo pajudino nendres, kad Kairai jį pamatytų, 
paskui atsisėdo ant žemės, tarsi rengdamasis šauti. Tačiau nešo- 
vė, O skrybėlę pakabino matomoje vietoje. Pats, atsigulęs ant že- 
mės, šliaužte nušliaužė iš ten taip, kad niekas jo nepastebėtų. 
Nutolęs nuo kranto tiek, kad nebūtų matomas, jaunuolis pašoko ir 
greitai nubėgo tolyn taku, kurį numynė gerti ateinantys gyvūnai. 
Jis nemažino greičio tol, kol nenutolo nuo Tugelos ištisą mylią. 

Hansas bėgo iki sutemų, kai jau nebuvo galima matyti kelio; 
tada pasirinko atviroje vietoje medį, po juo atsisėdo ir ėmė galvo- 
ti, kaip susirasti ko nors užvalgyti. Jis tikėjosi, kad priešai nesu- 
gebės prie jo nepastebimai prišliaužti. Per dvi naktis jam nebuvo 
tekę nė minutės užmigti, ir nors nuolatinė įtampa bei šviežias 
upės vanduo jį atgaivino, palaikė jėgas, vis dėlto prigimtis darė 
savo; pasėdėjus po medžiu tik keletą minučių, suėmė miegas. 

„Valandėlę galima ramiai pamiegoti — pamanė jis.— Tada aš 
nubusiu visiškai žvalus, pasirengęs išaušus vėl leistis tolyn; ti- 
kriausiai man pavyks ką nors susirasti pusryčiams.“ 

Jis taip atsigulė ant šono, kad pirmąją pavojaus akimirką 
spėtų sučiupti šautuvą. Po kelių minučių Hansas jau miegojo 
taip stipriai, kad jokie sapnai jo nekamavo. 

Dar saulė nebuvo spėjus aukštai pakilti, kai Hansas nusigan- 
dęs atmerkė akis. Pirmiausia jis norėjo čiupti šautuvą, bet šio 
nebuvo. Jis atsistojo, ir galime įsivaizduoti jo siaubą, kai aplink 
save išvydo minią ietimis ginkluotų kafrų. Bet jo nuostabai nebu- 
vo ribų, kai pamatė, kad prie jo artėja ketvertas baltųjų, iš kurių, 
sprendžiant iš išvaizdos, vienas buvo olandas. Hansas palaukė, 
kolei jis prisiartino, ir tiktai tada kreipėsi į juos. 

— Jūs užtikote mane miegantį — tarė jis.— Man taip labai 
retai atsitinka. 

Baltieji susižvalgė, ir Olandas kreipėsi į Hansą gimtąja kalba: 

— Matyt, jūs mūsiškis. Jeigu tai tiesa, prašom paaiškinti, ką 
jūs čia veikiate ir kodėl jūsų oda juodos spalvos. 

Hansas buvo visiškai pamiršęs, kad buvo išsiterliojęs lipniu, 
skystu purvu ir kad, nors vanduo nuplovė dalį jo nuo kojų, 
vis dėlto spalva buvo gana įtartina; apie veidą nebuvo ką ir 
kalbėti. O plaukai buvo taip susivėlę ir susiklijavę nuo purvo, 
kad juos vargu ar galima buvo palaikyti europiečio plaukais. 
Hansas nusijuokė. 

— Atrodo, mano veidas juodas, — tarė jis, — bet aš vis dėlto 
esu Hansas Sterkas, tikras afrikanderis“ 

— Jūs Hansas Sterkasė— nustebo olandas.— O mums sakė, 
kad esate užmuštas kartu su tėvu ir sūnumi Ujais. Sėskite prie 
laužo ir papasakokite mums apie savo nuotykius. 


* Afrikanderiai, būrai — Afrikos tauta. Ši tautybė susidarė iš XVII a. atvy- 
kusių į Afriką olandų, prancūzų ir vokiečių kolonistų (vert. past.). 

— Dvi dienas aš nieko nesu valgęs. Be to, man teko pėsčio- 
mis sukarti tokį kelią, koki nubėgti pajėgtų nebent strutis su 
Dievo padėjimu. Taigi iš pradžių duokite man valgyti ir gerti. 
Paskui aš nusiprausiu ir jau tada viską jums papasakosiu. Tuo 
tarpu papasakokite, kas naujo. Iš kur jūs čia? Ar visiems mūsiš- 
kiams pavyko išsigelbėti? 

— Mes žvalgome Natalio įlankos apylinkes. Mes, kaip ir jūs, 
patyrėme pralaimėjimą ir vakar čia atėjome ieškodami, ar nepasi- 
klydo kas nors iš mūsiškių. Jūsų draugai grįžo prie Bušmenų 
upės. Jie pasielgė labai neapgalvotai, kadangi visi jų gyvuliai 
nuvaryti, tad neturi ko valgyti. Jų pasėliai visiškai sunaikinti, o 
zulų pulti nedrįsta toi, kol negaus pastiprinimo, 

Išklausęs svarbiausias naujienas, Hansas ėmė valgyti keptą 
ant žarijų jautieną. Numalšinęs alkį, jis paklausė, ar nėra kur 
nors arti upelio. Nuėjęs prie jo kartu su savo naujais pažįstamais, 
nusiprausė purvą. Dabar jis atgavo natūralią savo išvaizdą. 

— Vadinasi, tai Natalio kairai?— paklausė jis. 

— Taip, — atsakė olandas,— tai savi žmonės. Kovoje žuvo ir 
daug kafrų; dabar jie atėjo čia pasižiūrėti, ar nesislepia kur nors 
netoliese jų gentainiai. 

— Kaip jūs nebijote susitikti su dideliu priešų būriu?— pa- 
klausė Hansas.— Juk nuo čia ne daugiau kaip trys mylios iki 
tos vietos, kur mane persekiojo zulų būrys. 

— Mes turime žvalgus. Vienas jų sėdi ant kalvos tame me- 
dyje. Jis duos ženklą, jeigu pastebės pavojų. Matote! — nutraukė 
jį olandas.— Štai ir signalas! Matuanai, eikš čionai, paaiškink, 
ką tai reiškia. 

Vienas kafras priėjo prie jų ir ėmė įdėmiai stebėti kitą kaifrą, 
buvusį ant kalvos. Šis davė kažkokius ženklus, apie kuriuos buvo 
užsiminęs Olandas. Katras tarė: 

— Pasirodė zulai. Tačiau jų nedaug — mes susidorosime. 

Jo žodžiai pradžiugino kitus kafrus. Jie apsupo olandą, lauk- 
dami įsakymų. 

— Paimk tris žmones, gerus bėgikus,— tarė Bergas (taip jie 
vadino olandą).— Jie turi vilioti zulus į pasalą. O kiti tegul pa- 
sislepia netoliese. 

Davęs šiuos nurodymus ir išsiuntęs tris kafrus, Bergas pasuko 
prie likusių, kurie tuo tarpu išbėgiojo į šalis ir pasislėpė krū- 
muose. 

— Greičiausiai tai tie patys, kurie persekiojo mane,— tare 
Hansas. 

— Kiek jų buvo?— paklausė Bergas. 

— Apie dvidešimt. 

— O štai ir jie! Nekantrauja, mirties ieško. Gali būti ramūs — 
nė vienas neišsigelbės,— pasakė Bergas. 

Bergo siųstieji kafrai be vargo rado Zulus. Bet apsimetė, kad 
jų nemato, 0 kažko ieško žemėje. Zulai greitai juos pastebėjo ir 
slėpdamiesi krūmuose prisiartino prie jų per šimtą jardų. Nata- 
liečiai, tarsi išsigandę jų, šūktelėjo ir nubėgo ten, kur buvo pasi- 
slėpę jų gentainiai. Tariamieji bėgliai galiausiai priartėjo prie tų 
krūmų, kur jų draugai paruošė pasalą. Vienas iš jų garsiai su- 
švilpė, ir Zulai atsidūrė akis į akį su penkiskart stipresniais ir 
nors priklausančiais tai pačiai tautai, bet baisiai nekenčiančiais 
vieni kitų priešais. Pasiėmę trumpas ietis, jie lėtai ėmė artėti 
prie nataliečių. Bergas, tai išvydęs, įsakė saviškiams, buvusiems 
tarp jo ir priešų, gultis ant žemės. Nataliečiai, pasitikėdami olan- 
dais kaip savo mokytojais, besąlygiškai pakluso: Bergas ir trys jo 
draugai iššovė ir pataikė. Trys Zulai buvo nušauti iš karto, ket- 
virtas sunkiai sužeistas. Nataliečiai greitai pašoko ir puolė prie- 
šus. Įvyko tokios skerdynės, kokias baltiesiems nedažnai pasi- 
taiko matyti. 

Bergo žodžiai išsipildė: nė vienas Zulas neišsigelbėjo. Hansas, 
nenorėjęs dalyvauti šiose kautynėse, matė, kaip žuvo žmonės, 
per plauką nenutraukę jo gyvybės. 

— Jums bus pavojinga joti tiesiai į savo stovyklą, — tarė Han- 
sui Bergas.— Dinganas išsiuntinėjo į visas puses žvalgus, ir jums 
vargu ar pavyks pasiekti Bušmenų upę. Geriausiai keliaukite 
kartu su mumis prie įlankos, 0 jau tenai pasitarsime, ką daryti. 
Šitaip grįšite namo su naujausiomis žiniomis. 

Hansas sutiko ir išvyko kartu su savo naujaisiais draugais. 

Jis išbuvo Natalio įlankos pakrantėje apie savaitę, 0 paskui 
raitas iškeliavo į savo stovyklą ir pasiekė ją po keturių dienų. 
Ne tik Katerina, bet visi be išimties gailėjosi Hanso, tad jo grįži- 
mas visiems buvo didžiausias netikėtumas. Jį pasitiko taip, tarsi 
būtų atsiradęs iš ano pasaulio. Hansas matė, kad stovyklos padė- 
tis apverktina, trūksta net maisto. Įtakingiems stovyklos žmo- 
nėms jis papasakojo, kaip kiti naujakuriai įsivaizduoja padėtį, ir 
patarė suiormuoti nuolatinius būrius zulų veiksmams stebėti. Pas- 
kui jis išvyko medžioklėn į šalia Drakonų kalnų esančias lygu- 
mas, kad parūpintų stovyklai maisto. 

Po dviejų savaičių su pilnu vežimu mėsos Hansas grįžo į sto- 
vyklą. Jis norėjo dalyvauti ekspedicijoje, kuri, jo žiniomis, ne- 
trukus turėjo įvykti. 

Naujakuriai, truputį atsigavę nuo Dingano suduoto smūgio, 
kreipėsi pagalbos į tuos savo kraštiečius, kurie dar nebuvo spėję 
prie jų prisidėti. Jie planavo užpulti zulus ir atimti iš jų pagrob- 
tuosius gyvulius. 

Kai tiktai atėjo pavasaris, Dinganas, gerai parengęs savo ka- 
riuomeneę ir iš žvalgų sužinojęs, kokie kaimynų reikalai, atnau- 
jino kovos veiksmus ir rūgpjūtį įsiveržė į Natalio srities teritori- 
ją. 

Bet naujakuriai buvo tam pasirengę. Iki to laiko jie suformavo 
raitelių būrį, ginkluotą daugiau kaip keturiais šimtais penkiasde- 
šimčia puikių šautuvų. Prie jų prisidėjo dar vienas būrys iš Nata- 
lio srities. Taigi armija buvo visai solidi. 

Šio junginio vadu buvo išrinktas žmogus, kadaise ėjęs karo 
tarnybą ir šiek tiek išmanantis kovos veiksmus bei strategiją. 
Junginys judėjo labai atsargiai; kiekvieną naktį buvo įrengiama 
gynybos stovykla. Taip klojosi reikalai iki Umslatoso upės kran- 
tų. Čia Hansas, išvykęs su žvalgais, pastebėjo priešakinį priešų 
armijos būrį. Jis nušuoliavo atgal, kad praneštų šią žinią, ir 
visa stovykla sujudo. 

Olandai visą naktį kruopščiai sekė priešus, miegojo pasidėję 
po galva ginklą, bet šie pasirodė tiktai su pirmaisiais saulės spin- 
duliais. 

Išaušo 1898* metų gruodžio 16-osios sekmadienis — atmintina 
diena tada dar naujos, dabar jau gerai žinomos kolonijos istori- 
joje. Zulai glaudžiomis gretomis užgriuvo būrų įtvirtinimus, steng- 
damiesi juos pralaužti, bet. visur, kur tiktai puolė, buvo sutikti 
kulkų kruša, Jie krito vienas po kito ir buvo priversti trauktis. 
Nutaikę minutę, kai pagrindinės priešų jėgos buvo nukreiptos į 
vieną stovyklos pusę, du šimtai raitų olandų puolė juodaodžius 
iš kito šono ir ėmė taip pyškinti, kad net patys narsiausi priešų 
vadai sutriko. Olandų nuostoliai buvo visai menki: užmušti tiktai 
trys, sužeisti šeši žmonės. 

Matydami, kad parako ir kulkų atsargos ima išsekti ir kad 
labai pavargo arkliai, naujakuriai nutarė laikinai kampaniją nu- 
traukti. Jie palengva grįžo į savo stovyklą vesdamiesi apie pen- 
kis šimtus galvijų. 


* Korektūros klaida. Apysakos autorius Tomas Mainas Ridas mirė 1883 m. 
Greičiausiai tai buvo 1868 m. (vert. past.). 

Po šios stulbinamos pergalės naujakurių reikalai gerokai pa- 
sitaisė. Dabar jie galėjo pradėti dirbti žemę, kas lig šiolei buvo 
visiškai beprasmiška. Jie parengė miesto, kurį pavadino Piterma- 
ricburgu, planą, be to, įkūrė dar vieną, dabar žinomą Durbano 
vardu. 


Dinganas po trupučiuką atsigavo po pralaimėjimo ir vėl ėmė 
rinkti savo kariuomenę. Visos jo mintys, kaip ir anksčiau, buvo 
apie tai, kad reikia išnaikinti kolonistus, ir jis šio reikalo ėmėsi 
labai išmintingai, stengdamasis iš pradžių sužinoti, kaip jiems 
sekasi. Norėdamas susilpninti baltųjų budrumą, Dinganas nusiun- 
tė jiems tris šimtus iš jų pačių atimtų arklių, be to, prižadėjo 
grąžinti pagrobtus ginklus ir gyvulius. Žodžiu, jis parodė norą 
susitaikyti. Naujakuriai atsakė, kad jie pasirengę sudaryti taikos 
sutartį, bet ne anksčiau negu jis grąžins jiems visus atimtus gy- 
vulius ir atlygins padarytus nuostolius. Gudrusis laukinis sutiko 
ir su šiomis sąlygomis. Tačiau, kad galėtų įvykdyti šiuos taikius 
ketinimus, jie sakė norįs atsiųsti pas olandus su pavedimu pasiun- 
tinius, iš tiesų visai ne pasiuntinius, O šnipus, kad šie sužinotų, 
ar Olandai, kaip ir anksčiau, susibūrę, ar gyvena pasklidę. Pas- 
taruoju atveju jis tuoj pat ketino juos užpulti. Pagaliau kolonis- 
tai suprato jo gudrybę; anksčiau jie dar vis rimtai nedrįso ko 
nors imtis, dar vis nežinojo, kaip elgtis. Staiga viskas absoliučiai 
pasikeitė dėl vieno įdomaus įvykio, glaudžiai susijusio su vietine 
politika. 

Dinganas turėjo du brolius; vienas iš jų, Umpanda, buvo dar 
jaunas. Jis buvo visiškai nepanašus į Dinganą, kuriam rūpėjo tik 
kariauti; jaunesnysis brolis buvo taikus. Daug zulų nukentėjo 
per nesibaigiančius karus, į kuriuos juos įtraukė Dinganas. Juos 
labiau traukė taika ir jaunuolis Panda, kaip jie jį vadino. Dinga- 
nas, sužinojęs apie tai, nutarė brolį nužudyti. Pastarasis turėjo 
dvare nemažai draugų, ir jie jam pranešė karaliaus ketinimus. 
Kartu su keliais bičiuliais Umpanda persikėlė per Tugelos upę 
ir nusiuntė pas naujakurius pasiuntinius, prašydamas pagalbos 
apsiginti nuo piktadario brolio. 

Visa tai baigėsi smarkiomis kautynėmis tarp Dingano kariuo- 
menės ir Pandos karių, kuriems vadovavo būrai. Kautynių pabai- 
ga Dinganui buvo labai liūdna; jam teko palikti savo karalystę 
ir bėgti į dykumą, kur jis ir žuvo, Taigi galingųjų zulų vadovu 
tapo būrų sąjungininkas, ir jie pagaliau nusiramino. 

Mes seniai nieko nekalbėjome apie asmeninius Hanso reika- 
lus, nes norėjome trumpai papasakoti apie tuos visuotinius įvykius, 
kuriuose jis dalyvavo ir kuriems pasibaigus kolonistai laikinai 
tapo taikiais Natalio srities gyventojais. Hansas tuo metu buvo 
taip užsiėmęs kariniais reikalais, kad labai retai matėsi su Kate- 
rina. Dabar, kai padėtis buvo stabilesnė, jis pagaliau panoro 
vesti, bet Katerinai buvo gedulas, mat keletas giminaičių žuvo 
kartu su Retiefu. Tad vestuvės, nepaisant didelio jaunikio nepasi- 
tenkinimo, buvo atidėtos dar pusei metų. Kad sutrumpintų laiką, 
jis kartu su savo neišskiriamais draugais Viktoru ir Bernardu 
bei dar dviem trim būrais surengė dramblių medžioklę srityje, 
esančioje į šiaurės rytus nuo Natalio, kur, kaip buvo kalbama, 
jų buvo daug. 

Kartą Hansas ir Viktoras sėdėjo palapinėje, kurią buvo pasi- 
ėmę į kelionę. 

— Na, Viktorai,— tarė Hansas,— po visų šitų įvykių mums 
nė karto neteko paplepėti. Papasakok apie savo nuotykius. 

— Visko buvo, —atsakė Viktoras.— Tačiau visų blogiausia 
man buvo tuomet, kai mudu su Ujum ir visi kiti manė, jog tu 
užmuštas. Mes su Bernardu ir dar šešiais draugais norėjome grįžti 
tavęs ieškoti, bet kiti neleido. Mus vėl spaudė priešai, jų knibž- 
dėjo pilnos kalvos; mes vis stabteldavome ir įkalbinėdavome ki- 
tus paieškoti tavęs. Tuo metu vienas Zulas puolė mane su lazda... 

— Jie grūmėsi narsiai — tarė Hansas.— Kai turės šautuvus, 
mums bus labai sunku. 

— Prisimenate savo žygius?— pasigirdo senojo medžiotojo 
Hofmano, tuo metu įėjusio į palapinę, balsas.— Taip, prisikaria- 
vome per tą laiką. Paskutinėse grumtynėse laimė buvo mūsų 
pusėje, bet ir pirmose kautynėse nebuvom bailūs, nors mus ir įvei- 
kė. Visa tai atsitiko dėl to, kad pernelyg paniekinamai žiūrėjo- 
me į priešus. 

— Dabar,— tesė Hofmanas, — mums teks susidurti ne su lauki- 
niais, O su pavojingais gyvūnais; kartais tai labai stipriai veikia 
nervus. Galiu drąsiai pasakyti, kad niekada mano nervai nebuvo 
taip įtempti kaip pirmą kartą, kai užmušiau liūtą. Tai įvyko ne 
dėl mano narsumo, o dėl būtinybės... Tada buvau dar visai 
vaikas. 

— Papasakokite apie tai, Hofmanai,— susidomėjo ir kiti, įėję 
tuo laiku į palapinę ir įsitaisę parūkyti. 

— Nėra ko pasakoti,— atsiliepė medžiotojas.— Hansui yra nu- 
tikę ne tokių dalykų... Bet klausykitės. Tuo laiku aš gyvenau 
netoli Vinterbergo. Jojau pas kaimynus ir turėjau tą pačią dieną 
grįžti su sėklomis, kurių reikėjo mūsų viensėdijai. Kai aš iš ten 
išsirengiau, saulė jau tuvo beveik nusileidusi. Joti reikėjo ne 
mažiau kaip tris valandas. Aš keliavau drąsiai, o sutemus žingsnį 
paspartinau. Greitai pajutau, kad arklys negali bėgti risčia. Žino- 
damas, jog tėvas jį myli, nulipau ir nusivedžiau už kamanų. Stai- 
ga, tarsi kažko išsigandęs, arklys suprunkštė ir leidosi bėgti. 
Iš pradžių aš nežinojau, kas atsitiko, bet paskui pastebėjau, kad 
jis visą laiką suka galvą ir žiūri į vieną pusę. Įsispoksojeu į tam- 
są, stengdamasis įžiūrėti, kas taip stipriai jį sudomino. Jau buvau 
sakęs, kad tada dar Euvau labai jaunas. Taigi suprasite, kaip 
stipriai suplakė mano širdis išvydus ne vieną liūtą — ne, vieno aš 
nebūčiau išsigandęs net ir tada, — o iš karto keturis. Jie bėgo už 
šešiasdešimties jardų nuo to tako, kuriuo aš ėjau. Aš turėjau 
tiktai vienavamzdį, labai menko kalibro šautuvą, todėl visai ne- 
tis palikti arklį likimo valiai, o pačiam bėgti, be: staiga pets 
didžiausias liūtas, nuvijęs tris kitus, ramiai užtvėrė man kelią. 
Pasislėpęs už arklio, nusitaikiau jam į kaktą ir paspaudžiau gaidu- 
ką. Aš keletą akimirksnių palaukiau, kol žvėris suriaumos, bet 
buvo tylu, tiktai kažkur tolumoje girdėjosi sprunkančių žvėrių 
keliamas triukšmas. Pagaliau išlindau iš už arklio. Liūtas gulėjo 
negyvas! Maža kulka pataikė jam į tarpuakį ir paklojo vietoje. 
Visas smulkmenas prisimenu taip ryškiai, tarsi tai vyktų dabar. 
Rodos, aš per visą savo gyvenimą taip nesu drebėjęs kaip tą 
naktį. 

— Atrodo, mūsų laukia nebloga medžioklė, — po trumpos tylos 
tarė Hansas.— Liūtų turėtų būti genėtinai. 

— Aš nė piršto nepajudinsiu, kad nušaučiau liūtą, — pareiškė 
Hoimanas.— Liūtas daug pavojingesnis už dramblį, 0 naudos iš 
jo Mažai. Už kailį net ir trisdešimties riksdalerių* nieks neduos, 
o dantys tinka tik papuošalams. Dramblys — kitas reikalas. Beje, 
gal susitartume dėl grobio dalybų. 

— Dabar pats patogiausias laikas, — atsakė Hansas.— Paskui 
ne tas bus galvoje. 

— Aš patariu pasielgti taip: žvėris maistui pyškinsime visi iš 
eilės; jeigu visi kartu, tai mėsą dalysime į lygias dalis. O dėl 
dramblių, tai paleidęs pirmą kulką turi teisę į pusę ilčių, o kiek- 

* Riksdaleris — švedų sidabrinė moneta, buvusi apyvartoje iki Švedijos įsto- 
jimo į Skandinavijos monetinę sąjungą (1872) ir perėjimo prie aukso valiutos 


(vert. past.). 

vienas pataikęs į dramblį po pirmojo šūvio gauna savo dalį iš 
likusios pusės. Tiesa, draugai? 

— Ne, —atsiliepė Hansas.— Taip bus nepatogu. Imsime šau- 
dyti kaip pakliuvo, paskubomis, kad tik pataikytume į dramblį, 
ir bus painiava. Aš siūlau kitaip: kai mes esame visi kartu ir kar- 
tu šaudome, tai iltis ženkliname ir dalijamės jas visi po lygiai. 
O jeigu medžiosime po vieną, iltys atiteks tam, kuris nušaus 
dramblį. Visi mes žmonės garbingi, patikimi, niekas neims išsi- 
sukinėti nuo pavojaus ir šaudyti blogiau dėl to, kad jo uždarbio 
dalį gaus draugai. 

— Hansas teisus, taip bus geriau,— sutiko visi — Dabar, kai 
Panda tapo nenuoramų zulų karaliumi, mes turime nuoširdžiai 
džiaugtis, kad čia apsigyvenome. Ten liko mažai žvėrių, 0 čia 
dar ilgai nesibaigs elniai ir Ožkos. Ir dramblius mes galėsime 
medžioti, kai tik panorėsime. Duok mums, Dieve, rytoj sėkmę. 
O dabar, draugai, ne nuodėmė ir pamiegoti. Ramios nakties. 

Hanso pasiūlymas visiems patiko. Palikę sargyboje du hoten- 
totus ir įsakę jiems kuo dažniau šūkčioti vienas kitam, me- 
džiotojai išsivaikščiojo prie savo vežimų, įsisupo į antklodes ir at- 
sigulė miegoti šiuose keistuose ekipažuose, kurie dykumoje ke- 
leiviui yra tas pat, kas jūreiviui laivas. 

Per pirmąsias dienas medžiotojai, be elnių, buivolų ir įvai- 
riausių antilopių, daugiau nieko nematė. Pagaliau jie pasiekė 
Pongolos upės krantus ir dramblių pėdsakų aptikdavo vis daž- 
niau. 

— Mes greičiausiai miškuose pražiopsojome nemažai dramb- 
lių, — tarė Viktoras, jodamas šalia Hanso šviežiais kelių patinų, 
pastebėtų dar rytą, pėdsakais.— Vertėtų sustoti paieškoti jų. 

Jie nušuoliavo į tą pusę, kur buvo drambliai, stengdamiesi 
neužtrinti jų pėdų, ir greitai išvydo akacijų pavėsyje susibūru- 
sius didžiulius gyvūnus. Drambliai ištempė ausis, įsiklausydamiį, 
ar jiems negresia koks nors pavojus. Be to, jie iškėlė straublius, 
uosdami įsivaizduojamų priešų kvapą. 

— Negąsdindami kitų, turime nors vieną iš jų patiesti, — pa- 
sakė Hansas.— Pririšime arklius prie šio medžio, o patys priartė- 
sime prie jų pėsčiomis. Paskui galėsime sėsti ant žirgų ir šuoliuoti 
iš paskos. 

Maždaug už trijų šimtų jardų nuo dramblių medžiotojai priri- 
šo prie medžio arklius ir tyliai nusėlino prie jų. Drambliai, įtem- 
pę ausis, ramiai stovėjo šalia medžių. Bet Hansas su draugeis 
žengė taip tyliai, kad net jautri dramblio ausis negalėjo išgirsti. 
Medžiotojams pavyko prisiartinti per aštuoniasdešimt jardų prie 
medžio, šalia kurio stovėjo didelis patinas. Nei jis, nei kiti dram- 
bliai jų nepastebėjo. 

Pasislėpes už medžio kamieno, Hansas davė ženklą Viktorui, 
kad greičiau šautų visi vienu metu, kadangi dramblius ir vėl ap- 
ėmė nerimas. Trumpu, šaižiu riksmu jie pranešė vienas kitam 
apie pavojų. Stambus patinas, kurio baltos, glotnios iltys buvo 
gerokai atsikišusios, stovėjo į medžiotojus plačiu savo šonu; iš 
jo nekantrių judesių ir įtarimo kupinų akių reikėjo laukti jį arba 
pasisukant, arba sprunkant. Todėl Hansas, nusitaikęs tarp ausies 
ir akies, šovė; jo pavyzdžiu pasekė Viktoras, kurio kulka pateko 
į priekinę dramblio koją, virš kelio. Hansas apskaičiavo tiksliai. 
Jo kulka perėjo per visą kaulą, pasiekė smegenis, ir milžiniškas 
gyvūnas griuvo negyvas. Todėl antro šūvio visai nereikėjo. 

Kai tik nugriaudėjo šūviai, visi kiti drambliai puolė bėgti per 
lauką, apaugusį žemais krūmokšniais. Su panašiu į šūvius traš- 
kesiu jie laužė ant kelio pasitaikiusius medžius. 

Hansas, išvydęs, kad dramblys parpuolė, tarė draugui: 

— Viktorai, atvesk greičiau arklius, 0 aš nupjausiu uodegą — 
bus tam atvejui, jeigu čia kas nors ateitų be mūsų. 

Hansas uodegą nupjovė greičiau, negu Viktoras grįžo su ark- 
liais. 

Bijodamas prarasti brangų laiką, Hansas užtaisė šautuvą ir 
nubėgo Viktorui priešpriešiais. Jie sėdo ant arklių ir nusivijo 
dramblius, kurie spėjo toli nubėgti. Nušuoliavę zovada mylią, 
medžiotojai prie gyvūnų prijojo labai arti. 

Dabar jie ėmėsi visai kitokios medžioklės taktikos. 

Jie nujojo taip toli, kad aplenktų dramblius, paskui sustojo, 
nulipo nuo arklių ir tuo metu, kai gyvuliai skubėjo pro juos, 
pylė keturis šūvius į patį didžiausią. Pasijutęs sužeistas, dramblys 
atsisuko į priešus, iškėlė aukštai straublį ir puolė juos riaumoda- 
mas. Raiteliai akimirksniu šoko ant arklių ir nušuoliavo tolyn, 
bet sužeistas gyvulys atakavo taip staigiai, kad vos neužkabino 
Viktoro arklio; kurį laiką jis vijosi medžiotojus, bet paskui pama- 
tė, jog tai beprasmiška. Tada leidosi paskui kitus dramblius. Ta- 
čiau tuo viskas nesibaigė. Medžiotojai, užsitaisę šautuvus, nusivi- 
jo dramblį, išpleškino antrą salvę, ir gyvūnas žnegtelėjo negyvas. 

— Nė vieno negalima paleisti — tarė Hansas, — jų puikios il- 
tys. Lėkdami drambliai taip pailso, kad jau greitai bėgti negali. 

Jeigu kiekvienam mūsų teks po du, tai medžioklė bus visai nebio- 
ca. 

Sukirtę pentinais arklius, jie nušuoliavo toliau. Du kartus pa- 
leidę šūvius, pargriovė dar keturis dramblius. 

Kai medžiotojai grįžo į s:ovyklą, Hofmanas iarė: 

— Ateikite vakarieniauti į mano palapinę; paplepėsime apie 
šiandienę medžioklę. Ką jums, Hansai, atsiuntė Dievas? 

Hansas keliais žodžiais papasakojo apie savo nuotykius ir nu- 
sakė nušautų dramblių ilčių dydį. 

— Jūs laimingesni negu mes,— tarė Hofmanas.— Mums vi- 
siems kartu pavyko užmušti tiktai septynetą, O ir tai du iš jų dar 
visai mažiukai. 

Visą vakarą pokalbis sukosi apie dramblius ir jų medžioklę. 

— Rytoj reikės susirinkti visas iltis ir ieškoti naujo grobio, 
antraip drambliai greitai paliks šias vietas,— tarė Hofmanas.— 
Darbo turėsime nemažai, taigi dabar geriausia gulti miegoti. 

Po šių žodžių Hofmanas ėmė ruoštis gulti. Kiti pasekė jo pa- 
vyzdžiu, ir greitai visa stovykla nutilo. 

Iki kitos dienos pusiaudienio medžiotojai, hotentotų ir kairų 
padedami, iš vakar užmuštų dramblių žandikaulių išpjaustė iltis, 
sunešė jas į vežimus ir tvarkingai sudėjo. Ant kiekvienos ilties 
buvo pažymėtas jos savininko ženklas. Paskubom užvalgę, vyrai 
nutarė toliau medžioti iki pat vakaro, 0 saulei leidžiantis, susi- 
rinkti į naują nakvynės vietą, kurią jau buvo numatę. Hansas 
kartu su dviem draugais, kurie, žinoma, buvo Bernardas ir Vikto- 
ras, medžioklei pasirinko rytų kryptį. 

— Prie to tamsaus miško mūsų tikriausiai laukia geras laimi- 
kis,— tarė Viktoras, rodydamas į tolimą skardį, apaugusį tankiu 
mišku.— Jeigu kur nors ir yra dramblių, tai, be abejonės, ten. 

Medžiotojai nulipo nuo arklių, paleido juos ir ėmė ramiai dai- 
rytis. 

— Vieną aš matau,— tarė Hansas. 

Pabalnoję arklius, medžiotojai nujojo tiesiai prie miško, šalia 
kurio Hansas išvydo dramblius. Vietos buvo puikios, žydėjo įvai- 
riausios gėlės ir buvo daug gyvūnų. Medžiotojai jojo neskubėda- 
mi, nekreipdami dėmesio į jų išbaidytus smulkius žvėrelius, sprun- 
kančius į visas puses. Pagaliau jie pasiekė tą vietą, iš kur buvo 
matyti tik keturių dramblių kaimenė, Tai buvo stambūs patinai 
su didelėmis iltimis, 

— Jeigu jūs neprieštarausite, aš taikysiu į tą, kuris stovi de- 
šinėje,— tarė Hansas.— Jokite prie kitų. 

Medžiotojai pasidalijo; kiekvienas stengėsi prijoti prie savo 
dramblio vienu metu su kitais, bet Hanso pasirinktasis dramblys 
buvo toliau už kitus, tai jis priartėjo prie savojo truputį vėliau. 

Jis jau buvo bespaudžiąs gaiduką, kai vienu metu pasigirdę Vik- 
toro ir Bernardo šūviai išgąsdino dramblį. Hansas pasiskubino 
iššauti. Jis pakėlė taikiklį pernelyg aukštai ir pataikė drambliui 
į galvą. Įsiutintas gyvulys baisiai riaumodamas puolė jį. 

Tik geras arklys padėjo Hansui laiku atšokti į šalį. Dramblys 
nesustojo, jis nubėgo tolyn, visiškai į kitą pusę, negu nuskubėjo 
sužeisti Viktoro ir Bernardo drambliai. Hansas puolė iš paskos 
ir suvarė jam į petį dar dvi kulkas. 

Kad ir koks stiprus buvo dramblys, bet jam buvo lemta mirti. 
Kulka po kulkos smigo jam į šoną, ir jis galutinai nusilpo. Prisi- 
šliejęs prie didelio medžio, dramblys gavo paskutinę, mirtiną 
kulką ir griuvo žemėn. Gyvuliui krintant, lūžo abi iltys. 

Hansas nuėmė nuo pailsusio arklio balną ir paleido jį ga- 
nytis, O pats atsisėdo šalia užmušto dramblio. Jis norėjo valandė- 
le pailsėti, 0 tada grįžti atgal. Taigi ramiai užsirūkė pypkę. 

Maloniai leisdamas laiką, jis staiga sukluso išgirdęs arti bal- 
sus, Dar labiau nustebo pamatęs dvidešimt skubančių prie jo žmo- 
nių, kurių kūnai tiktai iki pusės buvo pridengti drabužiais, užtat 
rankose visi turėjo šautuvus. Pirmoji mintis, šmėkštelėjusi jam 
galvoje, buvo kuo greičiau sėsti ant arklio ir sprukti; bet tuojau 
suvokė, kad nespės ir jeigu šie žmonės ketina jam padaryti bloga, 
tai tada jie gali jį nušauti. Vis dėlto tai, kad žmonės turėjo šau- 
tuvus, vertė Hansą manyti, jog jie yra šiek tiek ragavę civiliza- 
cijos, todėl vargu ar bus jo priešai. 

Hansas pakilo nerodydamas jokios baimės. Kai nepažįstamieji 
prijojo, jis išvydo tarp jų tris mulatus. Vienas iš jų vadovavo 
kitiems. Jie taip pat pastebėjo Hansa. Hansas iš pradžių į juos 
kreipėsi olandiškai, paskui — angliškai, bet šie, matyt, nesuprato 
nei vienos, nei kitos ižalbos. Tada jis ištarė kelis žodžius zuliškai, 
bet jie nesuprato ir šios. 

Jie ėmė tarp savęs apie kažką gyvai kalbėtis, bet Hansas ne- 
suprato nė žodžio. Jis stebėjosi, iš kur šie medžiotojai atsirado. 
Po nesėkmingų bandymų užmezgė pokalbi, būrio vadas palingavo 
galva ir parodė ranka į vakarus, norėdamas Hanso paklausti, ar 
ne iš tos pusės jis atėjo. 

Kolei Hansas stengėsi suprasti šių gestų prasmę, jam surišo 
užpakalyje rankas, atėmė šautuvą ir po trumpo pasipriešinimo 
parmetė jį ant žemės. Ant Hanso užgriuvo trys žmonės. 

Ilgu stipriu diržu jam taip buvo surištos kojos, kad negalėjo 
laisvai eiti, O turėjo žengti tik mažais žingsneliais. Taigi apie pa- 
bėgimą negalėjo būti ir kalbos. 

Suprantama, šis netikėtas užpuolimas ir negražus elgesys Han- 
są labai suglumino, bet jis suvokė, jog savo pasipiktinimą reikšti 
beprasmiška. Šiam nemalonumui jis pakluso išoriškai ramus; beje, 

jį ramino tai, jog šie žmonės, atrodė, neketino jo žudyti. Hansas 
tikėjosi, kad jie kurį laiką jį palaikys, O paskui paleis. 

„Galimas daiktas, jie pagrobs iš manęs arklį, šautuvą ir dram- 
blio iltis — manė jis — ir paliks mane savanoje, atėmę galimybę 
juos pasivyti.“ 

Bet greitai jis įsitikino, kad šios viltys nepagrįstos: būrio va- 
das sėdo raitas ant jo arklio ir paėmė jo šautuvą; kiti surinko nuo 
žemės iltis, trys vyrai davė jam ženklą sekti paskui juos. 

Jis suprato, kad jį veda į rytus, t. y. kaip tik į priešingą pusę, 
negu laukė draugai. 

Grobikai, taip šiurkščiai pasielgę su Hansu, ėjo be sustojimo 
beveik iki pat saulėlydžio. Matyt, jie gerai pažinojo vietovę ir iš 
anksto buvo nutarę, kokią pasirinkti kryptį. Jie laisvai tarp sa- 
vęs kalbėjosi, ir Hansas pajuto, nors nė žodžio nesuprato, kad šis 
pokaibis apie jį. Tų žmonių kalboje nebuvo nei anglų, nei Olan- 
dų, nei negrų žodžių. Todėl Hansas priėjo išvadą, kad jie kaibasi 
portugališkai. 

Jis nesuprato, už ką buvo paimtas į nelaisvę. Jokių nusikalti- 
mų jis nepadarė, o medžiojo krašte, kur turi teisę medžioti kiek- 
vienas. 

Kai saulė tiek priartėjo prie horizonto, kad miške nuo ilgų 
medžių šešėlių visiškai aptemo, jie sustojo. 

Greitai prisirinkę malkų ir žabų, vyrai susikūrė ugnį ir ėmė 
kepti sūdytą mėsą. Hansas gavo visą porciją ir vandens. Paskui 
buvo stipriai pririštas prie vieno kario, paskirto jį saugoti; taigi 
apie pabėgimą nebuvo ko nė galvoti. Kiti, vieną palikę sargybo- 
je, sugulė ratu aplink Hansą ir tuojau užmigo. 

Kitą rytą, vos spėjus patekėti saulei, jis buvo pažadintas, pa- 
meitintas, nusivestas toliau. Kelionė truko iki pusiaudienio, tada 
jie sustojo poilsio ir du tris kartus iššovė į orą, matyt, duodami 
kažkam sutartinį ženklą. Į šiuos šūvius tuojau pasigirdo atsaky- 
mas, ir netrukus iš pietų pusės pasirodė būrys, nė kiek nesiski- 
riantis nuo pirmojo. Tarp atvykusiųjų buvo trys Zulai, surišti taip 
pat kaip ir Hansas. 

Abu būriai trumpai šnektelėjo. Buvo aišku, kad atvykusieji 
pasakojo savo nuotykius; sprendžiant iš gestų, tai buvo kautynės 
su mMedžiojusiais Zulais, kurių trys pateko į nelaisvę. 

Hansas taip gerai mokėjo zulų kalbą, kad būtų galėjęs savo 
nelaimės draugų paklausti, kokiomis aplinkybėmis juos paėmė 
į nelaisvę, bet kadangi tai buvo tik paprastas smalsumas, jis nu- 
sprendė verčiau patylėti. Šitaip jis neišsiduos piktadariams, kad 
supranta kitus belaisvius. Jis nieko neprarado, nes iš belaisvių 
kafrų pokalbio suprato, kad šie žmonės juos užpuolė tuo laiku, 
kai šie medžiojo; keletą tų, kurie jiems priešinosi, nušovė, bet 
apskritai stengėsi daugiau imti į nelaisvę, o ne užmušti. Vadas, 
kuris buvo paėmęs į nelaisvę Hansą, priėjo prie kafrų ir apčiupi- 
nėjo juos, tarsi apžiūrinėtų perkamus gyvulius. Iš pradžių Han- 
sas išsigando, ar tai ne žmogėdros, kurie ima į nelaisvę žmones, 
kad juos suvalgytų, bet tai nesiderino su pusiau civilizuota jų 
išvaizda, be to, jie turėjo šautuvus. Liko dar vienas tikėtinas 
paaiškinimas, ir Hansas nustebo, kaip anksčiau jam tai neatėjo 
į galvą. 

Kolonistai buvo girdėję, kad rytiniame krante baltieji kartais 
įkalbėdavo čiabuvius sėsti į laivą ir juos išveždavo, 0 paskui kaip 
vergus parduodavo svetimose šalyse. Jis suprato, kad ir jį, ir 
zulus paėmė į nelaisvę kaip tik dėl to, ir ši mintis jam pasirodė 
nė geresnė, negu būti suvalgytam žmogėdrų. 

Kelionė mažai gyvenamomis vietomis truko keturias dienas; 
retkarčiais vyrai ką nors sumedžiodavo. Hansą ir kafrus maitino 
labai gerai. Tai dar labiau įtikino Hansą, kad juos nori parduoti. 
Juk gražios ir sveikos išvaizdos belaisvio kaina buvo didesnė 
negu išsekusio ir silpno. Ketvirtos dienos pabaigoje Hansas iš- 
vydo jūrą, 0 ant jos kranto keletą dviaukščių pastatų, aiškiai 
išsiskiriančių savo architektūra iš kafriškųjų. 

Iš šių namų jų pasitikti išėjo keletas vyrų, moterų ir vaikų. 
Jie džiaugsmingai sveikino ekspediciją, išvykusią, matyt, gaudyti 
vergų. Visi labai smalsiai žiūrėjo į Hansą, bet neatkreipė ne 
mažiausio dėmesio į aiškų jo protestą ir reikalavimus nedelsiant 
paleisti. Kartu su kafrais jis buvo nuvestas į trobelę, kur stovėjo 
suolai. Ant langų buvo įtaisytos grotos, prie jų pritvirtintos gran- 
dinės rankoms ir kojoms. Tikriausiai žmonės, atvedę juos į tro- 
belę, buvo pripratę prie tokio darbo; jie greitai surakino belais- 
vius grandinėmis, paskui atnešė jiems virtų ryžių, pieno ir uždarė 
nakčiai visiškai vienus. Vis dėlto iš lauko pusės buvo pastatytas 
sargybinis, kurio pareigos buvo nedelsiant pakelti aliarmą, jeigu 
belaisviai bandytų bėgti. 

Kitą rytą Hansas buvo nuvestas prie vieno nuošalaus pastato, 
kur laukė keletas baltųjų, kurių jis iki šiol dar nebuvo matęs. 
Vienas iš jų jam nukirpo plaukus ir barzdą taip, kaip kafrui. 
Veltui Hansas protestavo prieš tokį elgesį. Į jo žodžius niekas 
nekreipė jokio dėmesio ir, rodės, visiškai jo nesuprato; kadangi 

rankos buvo sukaustytos geležiniais pančiais, tai jis buvo savo 
priešų valdžioje. Nukirpę plaukus, vyrai atnešė indą su kažkokiu 
iuodu tepalu, nuvilko jam drabužius ir kruopščiai juo ištepė jam 
kūną; tepalas labai greitai išdžiūvo. Žiūrėdamas į savo kūną ir 
veidą, Hansas suprato, kad dabar jis niekuo nesiskiria nuo negro 
arba Zzulo. Jis priėjo išvadą, jog tai daroma dėl to, kad jis nebūtų 
panašus į baltąjį; bet jis žinojo, kad visam laikui jo tautybės 
nepavyks nuslėpti, nes kalbėjo Olandiškai ir visiškai laisvai ga- 
lėjo susišnekėti anglų kalba. 

Kai Hansą vėl atvedė atgal į trobelę, kur buvo uždaryti kiti 
belaisviai, jis suprato, kaip gerai jam buvo padaryta Operacija. 
Niekas jo nepažino, ir visi pamanė, kad atvestas naujas belaisvis. 

Šioje trobelėje Hansas kartu su trim zulais buvo išlaikytas 
dešimt dienų. Vienuoliktosios rytą iš įvairių požymių jie suprato, 
kad rengiama kažkas naujo. Sargybiniai pas juos įėjo anksčiau 
negu paprastai ir ženklais įsakė sekti paskui. Grandinės buvo 
nuimtos; bet kartu parodyta, kad, pabandę bėgti, bus nusmeigti 
ietimis. 

Paskui jie buvo nuvesti ant jūros kranto. Hansas suprato, kas 
jų laukia. Netoli kranto, už apaugusio mišku kyšulio, stovėjo 
žemas, ilgas, labai įtartinos išvaizdos laivas. Belaisviai buvo įves- 
ti į medinį ant kranto stovintį tvartą. Čia buvo kruopščiai apžiū- 
rėti šešių tvirtų, šiurkščių, žvėriškos išvaizdos jūrininkų. Hansas 
užkalbino juos iš pradžių olandiškai, paskui angliškai, bet jie 
nekreipė į jį nė mažiausio dėmesio; neaišku, ar dėl to, kad jo 
nesuprato, ar kad nenorėjo klausyti. 

Įvyko derybos. Jūrininkai įlipo į valtį, paėmė virves, surišo 
Hansą kartu su kaifrais ir nuvedė juos į valtį. Pardavėjai ėjo 
užpakalyje su lazdomis ir ietimis rankose, pasirengę panaudoti 
jėgą, jei būtų priešinamasi. 

Belaisvius sumetė į valties dugną ir nuplaukė prie laivo. 

Hansas užlipo į denį. Paviršutiniškas žvilgsnis į triumą ir šlykš- 
tus iš ten sklindantis kvapas įtikino jį, kad viskas, ką jam teko 
girdėti apie siaubingą belaisvių padėtį, gryna teisybė. Daugiau 
kaip šimtas juodaodžių tarsi laukiniai žvėrys buvo prikaustyti 
prie suolų ir denio. 

Hansas, visą gyvenimą alsavęs tyru kalnų ir savanų oru, stai- 
ga atsidūrė pačioje bjauriausioje vietoje. „Geriau mirti“ — pama- 
nė Hansas ir, nežmoniškomis pastangomis išvadavęs rankas iš 
virvių, čiupo šalia gulintį svertą ir vienu akimirksniu partrenkė 
du jūreivius. Kiū, stovintys šalia, atšoko. Kadangi jie turėjo trum- 
pus dviašmenius kardus ir pistoletus, tai Hansui būtų baigęsi 
labai blogai, jeigu kapitonas, kurio akyse įvyko ši scena, būtų 
jūreivių nesulaikęs ir nebūtų davęs jiems kažkokio Hansui ne- 

suprantamo įsakymo. Kapitonas pakėlė kitą svertą ir priėjo prie 
Hanso, tarsi ketindamas su juo grumtis; bent jau taip pirmąją 
minutę pastarasis pamanė. Hansas, sukaupes visas jėgas pulti kapi- 
toną, prisiartino prie jo ir ketino smogti svertu. Bet vos spėjo 
prieiti, prieš jį šmėkštelėjo kažkokia kilpa, ir jis pasijuto per pe- 
čius suveržtas virvės. Nespėjus suvokti, ką jam nori padaryti, bu- 
vo surištos rankos ir kojos. 

Hansas protestavo ir olandiškai, ir angliškai, bet jį vis tiek 
nutempė į triumą ir prikaustė grandine drauge su keliais afrikie- 
čiais, kurių kalbų jis nesuprato. Iš pradžių jis manė, kad niekas 
iš aplinkinių jo nesuprato, bet po kelių valandų prie jo priėjo 
jūreivis ir paklausė: 

— Jūs kalbate angliškai? 

— Taip. — atsakė Hansas,— aš Olandų fermeris. Kokią teisę 
jūs turite paimti mane į nelaisvę ir laikyti? 

— Kapitonas užmokėjo už jus. Jeigu jūs užmokėsite jam 
daugiau negu jis už jus, būsit paleistas; antraip liksite čia. 

— Aš čia neturiu pinigų. — atsakė Hansas.— Jeigu jis leistų 
ką nors su manimi į Natalį, gaučiau daug pinigų, gerokai dau- 
giau, negu jis už mane užmokėjo. 

— Kapitonas nė nemano vykti arba ką nors siųsti į Natalį. 
Ten dažnai būna patrankomis ginkluotų anglų laivų. Todėl jam 
nėra ko ten plaukti; jis jus parduos Amerikoje. 

Pranešęs šią nemalonią naujieną, jūreivis nuėjo, ir Hansas 
pasiliko vienas. 

Trečios dienos rytą inkaras buvo iškeltas, ir laivas, sulaukęs 
palankaus vėjo, leidosi į kelionę pietine pakrante, bet atitinkamai 
nuo jos nutolęs. 

Hansui iki šiol ne tik kad neteko būti jūroje, bet net ir 
laive; dėl nepakenčiamos tvankumos ir aplinkos, kurioje nuolat 
buvo, būras greitai pajuto jūros ligos simptomus. „Jis gulėjo pas- 
likas, nepajėgdamas net pajudėti, kad rastų patogesnę padėtį 
skaudamai galvai ir nuvargusiems raumenims. 

Tris dienas ir tris naktis laivas plaukė numatyta kryptimi. Per 
šį laiką Hansas priprato prie supimo, įveikė jūros ligą ir net ėmė 
galvoti apie pabėgimą. Jis jau seniai nusprendė, kad mirtis ge- 
riau negu amžina vergovė. Jis daug galvojo apie savo padėtį ir 
pagaliau priėjo išvadą, kad vienintelis galimas būdas išsivaduo- 
ti — tai vergų sukilimas. Jeigu pavyktų juos išlaisvinti iš grandi- 
nių ir kaip NOrs suorganizuoti, tai jie taptų dešimt kartų gausesnė 
jėga už ekipažą ir galėtų jį paimti į savo rankas. Kaip tai pada- 
ryti ir kuo tai gali baigtis, Hansas kol kas dar neįsivaizdavo, bet 
jam atrodė, jog jeigu nuleistų visas bures ir stovėtų vietoje, tai 

galų gale pro juos praplauktų koks nors laivas, pastebėtų ir 
suteiktų pagalbą. 

Ketvirtą dieną iš laivo judėjimo Hansas suprato, kad ore arba 
jūroje įvyko kažkokia permaina. Užuot plaukęs pirmyn, truputį 
virpčiodamas laivas ėmė nardyti, šokinėti. Be to, denyje kilo 
sumaištis; vėjas plėšė stiebus ir ūžavo nustelbdamas belaisvių 
riksmus bei dejones. Sunkios bangcs atsimušdavo į mažo laivelio 
bortus ir suduždavo purslų ir putų kaskadomis; vandens pateko 
net į triumą. Naktis truko be galo. 

Kai tiktai nuraudo rytai, keletas jūreivių nulipo į triumą, su- 
čaižė botagu vieną kitą neramų belaisvį, nuėmė šešiems žmonėms, 
tarp jų ir Hansui, grandines ir ženklais parodė jiems lipti aukštyn: 

Jeigu Hansą būtų vedę į kartuves, tai jis ir tada mielai būtų 
paklusęs šiam įsakymui,— taip stipriai jis troško gaivaus oro. Už- 
lipus ant denio, atsivėrė nepaprastai jį apstulbinęs vaizdas. Han- 
sui teko regėti bekraštes Afrikos savanas, nusidriekiančias taip 
toli, kiek tiktai galėjo aprėpti jo akys; savanomis jis gėrėjosi, bet 
negalėjo įsivaizduoti vandenyno didingumo. Nusitvėręs artimiau- 
sio lyno, jis įsistebeilijo į bekraštes vandenų platybes, judančias 
ir siubuojančias. 

Hansą nutempė į paskuigalį, įbruko į rankas kibirą ir įsakė 
išsemti į triumą patekusį vandenį. Hansas buvo benorįs įsakymo 
nevykdyti, bet paskui suvokė, kad geriau paklusti ir nepriešta- 
rauti. Jis paklusniai nuleido virve kibirą ir išpylė jį už borto. 

Darbas jam netrukdė dairytis į šalis. Jis atkreipė dėmesį į 
tai, Kad jūreiviai vis žiūri į vieną pusę; kai kurie ropščiasi į 
stiebus ir žvelgia į tolį. Aiškiaregės Hanso akys tuojau įžiūrėjo 
horizonte nedidelį daiktą, ir jis suprato, jog tai laivas. Manyda- 
mas, kad vergų laivą vejasi, Hansas uoliai ėmėsi darbo, būgš- 
taudamas, kad jo nenusiųstų žemyn ir neatimtų galimybės stebėti 
laivą, kuris galėtų jį išgelbėti iš nelaisvės. 

Hansas daugiau kaip valandą išbuvo laivagalyje darbuodama- 
sis, kiek tai buvo įmenoma stipriai siūbuojant. Tuo metu burlaivis 
gerokai priartėjo prie vergų laivo, Hansas suprato iš to, kad 
padaugėjo burių, palyginti su tomis, kurias jis Matė pirmą kartą. 
Matyt, ir kapitonas pastebėjo laivą. Nepaisydamas, kad stiebai 
braška nuo burių svorio, jis isakė priekyje iškelti dar vieną burę. 

Prieš saulėlydį vėjas visiškei nurimo; kai visai sutemo, vergų 
laivo neįmanoma buvo pajudinti iš vietos. Paskutiniai saulės 
spinduliai auksino toli pasilikusio svetimo laivo bures, o Hansas 
vėl buvo nuvestas žemyn ir prirakintas prie suolo, Atėjo naktis, 
ir denyje viskas nurimo. Girdėjosi tiktai tingus vandens pliuške- 
nimas. Gaivus jūros vėjas ir sunkus darbas Hansą migdė, ir jis, 
nepaisydamas labai nepatogios padėties, keletą kartų trumpai nu- 

snaudė. Po minutės kitos prabudęs, jis išgirdo jūreivius apie kažką 
denyje pusbalsiu kalbantis. Paskui jo ausis pasiekė špagų, peilių 
ar kažko panašaus žvangėjimas ir gerai jam pažįstamas grūstuvo, 
stumiančio į patranką sviedinį, bilsmas. Jis niekaip negalėjo su- 
prasti, kam visi tie pasirengimai. 

Užsitaisę šautuvus, jūreiviai nutilo, ir niekas neišdavė ant 
denio esant gyvus žmones. 

Kurį laiką buvo tyla. Paskui Hansas išgirdo ant denio judėji- 
mą ir tylų krebždesį. Kadangi sėdėjo prie pat liuko, tai labai ge- 
rai girdėjo, kas vyko viršuje. Ten smarkiai bėgiojo, ir Hansas 
suprato, kad susirinkusi visa įgula. Staiga kapitonas kažką garsiai 
šūktelėjo, tarsi šauktų toli esančius, ir Hansas aiškiai išgirdo iš 
jūros atsklidusį balsą, kuris angliškai klausė: 

— Kieno čia laivas? 

Matyt, kapitonas nežinojo, ką sakyti, tad atsakymo nebuvo. 
Kai dar sykį nuskambėjo tas pats klausimas, jūreivis, angliškai 
kalbėjęs su Hansu, atsakė: 

— Portugalų! Ko jums reikia? 

— Norime patekti į jūsų laivą,— atsiliepė balsas iš jūros. 

Hanso sieloje suruseno viltis. Jis iš paskutiniųjų stengėsi atsi- 
kratyti geležinių pančių, bet jo pastangos nuėjo veltui. Jis bijojo, 
kad tie, kurie klausė, pasitenkins atsakymu, vadinasi, neišvys to, 
kas dedasi laive. Bet jis klydo. 

Po anglo žodžių trukusią tylą sutrikdė ritmingas irklų pliuš- 
kenimas, ir netrukus valtis su triukšmu stuktelėjo į laivo bortą. 
Paskui pasigirdo kažkokio krintančio svorio bumptelėjimas, 1ūž- 
tančių lentų traškesys, vandens teliuskavimas, riksmai žmonių, 
sutraiškytų valtyje ir besiblaškančių vandenyje, šaukiančių pa- 
galbos. Atsakymas į jų šauksmus buvo garsus „valio!“, ir trys 
valtys, ligi šiol pasislėpusios tamsoje, staiga puolė prie laivo. 

Kapitono būta narsaus žmogaus. Jo laivas buvo visas jo tur- 
tas. Arba iis tikėjosi, kad priešų burlaivis aisiųs prieš jį daugiau 
negu vieną valtį, arba tik atsitiktinai išgirdo balsą ir prastai 
apvyniotų irklų teškenimą, nes buvo pasirengęs gintis. Nuo gro- 
trėjos* buvo nukabinti geležiniai strypai, kiekvienas sveriantis 
po šimtą svarų; šalia lynų pastatyta po jūreivį su aštriu peiliu; 
jiems buvo įsakyta, valčiai prisiartinus prie laivo borto, nupjauti 
trosą. Jūreivis isakymą įvykdė, ir geležies strypai, nukritę iš di- 
delio aukščio, pramušė valtį ir sutraiškė du žmones. Iš anglų 
laivo buvo atsiųstos keturios valtys, tad trys likusios paskubėjo 
į pagalbą pirmajai. Pirmosios valties ekipažas kepurnėjosi van- 


* Grotrėja — laivo stiebo skersinis tiesiosioms (rėjinėms) burėms, jūrų sig- 
nalams tvirtinti (vert. past.). 

denyje; kaip neretai būna, dauguma jūreivių nemokėjo plaukti 
ir lengvai galėjo nuskęsti. Todėl kitos valtys, kurioms teko gel- 
bėti draugus, gerokai pavėlavo. 

Blizgančiame fosioriniame vandens paviršiuje iš vergų laivo 
jas buvo galima aiškiai matyti. Tuo ir pasinaudojo kapitonas. 
Jis įsakė jūreiviams šaudyti į valtis. Pirmiausia šovęs iš pistoleto, 
Oo paskui — iš dvivamzdžio šautuvo, pats parodė pavyzdį. Jūrei- 
viai buvo narsūs žmonės; apsiginklavę jie buvo puikiai ir žinojo, 
kad neišvengs mirties bausmės, jeigu pateks į nelaisvę. Be to, 
matė, kad jų yra daugiau negu anglų, todėl trenkė darnią, taiklią 
salvę, po kurios tuoj pat pasislėpė už vantų“. 

Anglams toliau atakuoti būtų buvusi beprotybė; valtims vado- 
vavęs karininkas davė įsakymą nedelsiant trauktis, ir tai buvo 
signalas naujai salvei. 

Po triukšmo ir lakstymo per kautynes stojo tyla, kuri suspau- 
dė širdį vargšui Hansui. Pakartotinis anglų puolimas jam atrodė 
neįmanomas anksčiau kaip kitą dieną. Atstumas iki to laivo, iš 
kurio buvo nuleistos valtys, buvo toks didelis, kad jos negalėjo 
nuplaukti ir vėl grįžti su gausesniu būriu jūrininkų enksčiau kaip 
iki ryto. O rytą paprastai papučia vėjas nuo kranto. Vargšas Han- 
sas pamanė, kad jam teks būti vergu iki karsto lentos. Todėl 
labai nenoriai nusekė paskui jūreivį, kuris jį kartu su puse tuzino 
kitų belaisvių vedėsi ant denio kelti burių. 

Jis išbuvo ant denio tol, kol rytuose pasirodė raudona juosta, 
Kadangi horizontą gaubė rūkas, anglų laivo matyti jis negalėjo. 
Vis dėlto rūkas po truputi išsisklaidė, ir, viso ekipažo nuostabai, 
anglų laivas pasirodė esąs tik už kokių dviejų mylių. 

Laive jau buvo pakeltos visos burės, tad joks darbas nelaukė. 
Anglų laivas neturėjo vilties sutrumpinti atstumą, nes mažasis 
laivukas buvo lengvas ir patogios konstrukcijos, taigi per kelias 
valandas nei vienas, nei kitas nepakeitė savo ankstesnės padėties. 

Per dieną paaiškėjo, kad persvara portugalų laivo naudai; 
o iki saulėlydžio anglų laivas (buvęs karinis brigas) atsiliko 
nuo priešo per geras penkias mylias. 

Kai visiškai sutemo, kapitonas pakeitė kryptį ir pasuko į kran- 
tą. Paplaukęs pusvalandį, jis įsakė laikytis pietvakarių, tikėda- 
masis tamsoje nepastebimai prasmukti pro brioą. Gal dėl to, kad 
kariniame laive buvo puikūs žiūronai, 0 gal todėl, kad iš vergų 
laivo sklido šviesa, tačiau tas manevras tuoj pat buvo pastebėtas. 
Kai tik buvo imta plaukti pietvakarių pusėn, mažasis laiviūkštis 
atsidūrė per pusę mylios nuo brigo, kuris pasuko tiesiai į jį. Pa- 


* Vantai (ol. want) — laivo stačiojo takelažo įranga, tvirtinanti prie bortų 
stiebus, stengas, bramstengas (vert. past.). 

trankos šūvio trenksmas ir sviedinio, praskriejusio viršum denio, 
švilpesys rodė, kad anglai nejuokauja. Portugalų laivas buvo 
besprunkąs, kai sviedinys pataikė į grotstiebį* ir per pusę jį per- 
laužė. Laiviūkščio greitis kaipmat sumažėjo. Šią sunkią minutę 
laivo kapitonas pasikvietė leitenantą, jo padedamas nuleido valtį, 
išnešė iš kajutės sunkų maišą, pripiltą, matyt, aukso, ir anksčiau, 
nei kiti suvokė, ką jis ketina daryti, nuplaukė drauge su leitenan- 
tu. į krantą, iki kurio Ouvo ne daugiau kaip penkiasdešimt 
mylių. 

Taikliu šūviu nulaužęs vergų laivo grotstiebį, brigas galėjo 
priplaukti visiškai arti. Jis priartėjo prie portugalų laivo, ir kapi- 
tonas paklausė, ar jie pasiduoda. 

Be Hanso, niekas nesuprato klausimo, todėl vietoj atsakymo 
buvo tyla. Pagaliau Hansas suriko: 

— Kapitonas pabėgo iš laivo, Atplaukite ir išgelbėkite mus. 

Anglai lengvai įlipo į laivą ir įsakė portugalams sudėti ginklus. 

Hansą iš pradžių palaikė jūreiviu, bet grandinės ant jo kojų 
aiškiai rodė, kad jis yra vergas. Jo pasakojimas valtims vadova- 
vusiam karininkui pasirodė toks įdomus, kad jis pasiuntė Hansą 
pas brigo kapitoną, prašydamas iškloti jam viską, ką žinojo 
apie vergų laivą. 

Hansas papasakojo, kaip buvo paimtas į nelaisvę ir kaip šiurk- 
ščiai buvo elgiamasi su vergais. Šis pasakojimas anglų kapitoną 
labai sujaudino, ir jis iškart parengė kampanijos planą. Jo planas 
buvo toks: nusiųsti tuščią vergų laivą į krantą, prieš tai iš jo 
išlaipinus visą įgulą ir vergus. Anot kapitono, tiekėjai manys, 
jog laivą privertė grįžti kokia nors nenumatyta kliūtis, ir neišsi- 
gąs. O brigo pasirodymas privers juos suklusti. 

Nepaisant to, kad Hansą su portugalų laivu siejo sunkūs pri- 
siminimai, jis, vos sužinojęs, jog laivas plaukia į Keiptauną, pa- 
prašė kapitono, kad leistų jam grįžti su juo, Jam norėjosi kuo 
greičiau pasiekti Natalį arba bent pranešti saviškiams, kad yra 
gyvas ir sveikas. Ilgai ir beprasmiškai įkalbinėjęs Hansą pasilikti 
su juo, kapitonas galiausiai sutiko išpildyti jaunuolio norą. Han- 
sas leidosi plaukti tuo pačiu laivu, bet jau visiškai kitokiomis ap- 
linkybėmis. Jis laisvai vaikščiojo po visą laivą, o kapitono kaju- 
tėje turėjo lovą. 


* Grotsiiebis — laivo priekio antrasis stiebas (vert. past.). 

Laivo vadas manė, kad išleisti į denį iš karto visus buvusius 
vergus pavojinga; jie buvo išvedami į gryną Orą grupėmis taip, 
kad kiekvienas vergas nors dalį paros praleistų tyrame ore, pas- 
kui vėl buvo uždaromi triume. 

Pūtė palankus vėjas, ir laivas skriejo į pietvakarius nuo kran- 
to tekančia srove. Praslinkus dienai po to, kai jie paliko brigą, 
iki Langebano rago, karininko apskaičiavimu, buvo ne daugiau 
kaip keturiasdešimt mylių. Tos dienos vakarą prasidėjo štilis. 

Hansas stovėjo prisišliejęs prie laivo borto ir kalbėjosi su 
leitenantu. 

— Kur jūs norite vykti iš Keiptauno? 

— Man reikia kuo greičiau grįžti į Natalį —atsakė Hansas. — 
Bet aš neįsivaizduoju, kaip tai padaryti. Neturiu pinigų, taip pat 
jokių pažinčių... Girdite?! Kaip triukšmauja belaisviai! 

— Vienus įveda į triumą, o kitus prikausto. Kokia nemaloni 
pareiga gabenti belaisvius! Tačiau tokio triukšmo neturėtų bū- 
ti... Matyt, kažkas atsitiko... 

Nespėjus jam baigti kalbos, iš liuko iššoko keturi jūreiviai. 
Dviejų veidai buvo kruvini, kiti du vedė juos už parankių. Rėk- 
dami: „Vergai sukilo, būkite atsargūs, jie ištrūko į laisvę!“, visas 
ketvertas pribėgo prie leitenanto ir Hanso. Juos vijosi apie dvi- 
dešimt juodaodžių, ginkluotų grandinėmis ir laivo vidaus apkaus- 
tais. Buvo girdėti veriami riksmai. 

Leitenantas išsyk suprato, kad juos išgelbėti gali tiktai kele- 
tas ryžtingų veiksmų. Pasikvietęs du nesužeistus jūrininkus, čiupo 
špagą ir vietoje Nnusmeigė vieną negrą. Iš pistoleto jis nušovė 
antrą ir jau norėjo imtis trečiojo, bet negrai, nelaukę tokio šalta- 
kraujiškumo ir ryžtingo atkirčio, išsigandę pasuko atgal į liuką. 
Stumdydami vienas kitą, jie Kūlversčiais puolė laiptais žemyn. 
Denyje liko tiktai du užmuštieji. 

— Uždarykit liuką! Užkalkit vinimis! — sušuko leitenantas. 

Jo įsakymas buvo nedelsiant įvykdytas. 

— Ar visi jūreiviai denyje?— paklausė jis. 

— Visi, sere. 

— Džonsai, išimkite iš dėžės ginklus ir duokite kiekvienam 
po penkiasdešimt šovinių. Tegul keturi atsistojo šalia liuko ir 
šauna į kiekvieną, kuris sumanys lįsti iš triumo. Blekai, pasitel- 
kite du jūreivius ir stebėkite, kad portugalai sėdėtų ramiai. Te- 
gul žino, kad mes juokauti nelinkę. Laukite tolesnių nurodymų. 

Davęs visus šiuos įsakymus, leitenantas užtaisė pistoletą ir 
tarė Hansui: 

— Eikite į mano kajutę, ten, virš lovos, surasite dvivamzdį 
pistoletą. Galimas daiktas, mums teks griebtis ginklų. 

Labai greitai temo, kaip tai paprastai būna tropikuose. Saulė 
jau leidosi, prasidėjo naktis; belaisviai nurimo. Matydamas, kad 
artimiausiu metu pavojus negresia, leitenantas pasiūlė Hansui 
užeiti į kajutę užkąsti. Hansas su malonumu sutiko. 

Bet tą pačią minutę baisūs klyksmai ir triukšmas privertė juos 
prišokti prie liuko, iš kurio veržėsi dūmai. 

— Kas čia darosi? — suriko dar iš tolo leitenantas. 

— Belaisviai padegė laivą, sere,— atsakė vienas senas jūrei- 
vis. 

— Tebūna jie prakeikti! — sumurmėjo leitenantas.— Jie nori 
pražudyti save ir kartu mus. Pasikvieskite tris jūreivius, — tarė jis 
vienam žmogui, —ir nuleiskite valtis. O jūs, Sterkai, stokite čia 
ir saugokite liuką. Man reikia šį tą pasiimti. Laivas pleška kaip 
pintis, negalima prarasti nė minutės. .. 

Per tas kelias minutes, kurias leitenantas praleido kajutėje, 
liepsna stipriai įsisiautė; belaisvių riksmai ir prakeiksmai tapo 
kurtinami. 

— Eime su manimi,— tarė leitenantas, — paleisime portugalus. 

Padedamas Hanso ir dar vieno jūreivio, jis nuėmė ekipažui 
grandines ir davė ženklą, kad jūreiviai eitų į denį. 

— Dabar, vaikinai, į valtį — sušuko jis.— Išgelbėsime visus, 
kuriems pas mus užteks vietos. Pasitraukite, leiskite mane: aš 
atidarysiu liuką ir išleisiu belaisvius. 

Jūreiviai tuojau susėdo į valtis, 0 leitenantas, paėmęs į ran- 
kas svertą, sulaužė sklendę; liukui atidaryti pakako menko spus- 
telėjimo. Paskui leitenantas įlipo į valti ir įsakė plaukti tol, kol 
jie bus saugūs, ir tada sustoti. Jis manė, kad išvaduotieji ims 
gaisrą gesinti, ir norėjo tai stebėti iš tolo. 

Tuo tarpu laive vyko štai kas. 

Kai liuko durelės pasidavė belaisvių spaudimui, jie it velniai 
baisiai klykdami išsiveržė į denį. Išvydę kelis portugalus, irgi 
iššokusius viršun, užpuolė juos, ir degančiame laive prasidėjo 
siaubingos skerdynės. Vietoj ginklų buvo panaudojama viskas, 
kas pakliuvo po ranka. Ugnis siautėjo denyje, bet niekas į ją 
nekreipė nė mažiausio dėmesio; kovėsi kaip keršijantys vieni 
kitiems arba ginantys savo gyvybę žmonės. Negrų buvo gerokai 
daugiau, todėl buvo nesunku įveikti portugalus, kurių raumenys, 
ilgai nieko neveikę, prarado tvirtumą. Taigi jie tapo visateisiais 
laivo šeimininkais. Tuo laiku jie pasinaudojo ne tam, kad užge- 
sintų gaisrą ar pasistengtų išsigelbėti. Ne! Jie ėmė plėšti kajutes 
ir ieškoti alkoholio; jų paieškos buvo nesėkmingos — be kelių 
konjako butelių, jie nieko nerado. Dėl to konjako ivyko laukinės 
muštynės, kurių Metu buvo griebtasi svertų bei laivo lentų at- 
plaišų. 

Dabar liepsna laižė stiebus ir iš visų pusių apsupo klykiančius, 
šokinėjančius ir besimušančius juodaodžius. Daugybei žmonių, 
kuriems grėsė neišvengiama žūtis, svarbiausia buvo orgijos. 

Šioje bakchanalijoje nedalyvavo tiktai trys zulai, kurie buvo 
parduoti į vergiją kartu su Hansu. Jie kaip žiūrovai ramiai sto- 
vėjo nuošalyje. Hansas juos labai greitai pastebėjo. 

— Ar jūs matote,— paklausė jis leitenanto,— tris prie stiebo 
stovinčius Zulus? Ar galima būtų juos išgelbėti? 

— Kaip?— atsakė klausimu į klausimą leitenantas. 

— Jūs priimtumėte juos į valti?— vėl pasiteiravo Hansas. 

— Žinoma, jeigu jie iki mūsų atplauktų. Jeigu mes priartė- 
tume prie laivo, mus nuskandintų, ir visi iki vieno žūtume. 

— Aš pabandysiu jiems tai paaiškinti, — tarė Hansas.— Tiktai 
prašau jūsų jiems padėti, jeigu atplauks iki valčių. Menabo! — 
suriko Hansas. 

Kafrai krūptelėjo ir ėmė atidžiai žiūrėti į tą pusę, kur buvo 
valtys, apšviestos degančio laivo liepsnos. Kai jie pastebėjo Han- 
są, šis kafriškai sušuko: 

— Jūs sudegsite, jeigu nešoksite į vandenį! Plaukite čionai! 

Kafrai svyravo tik akimirką. Paskui, įsitikinę, kad viską aplin- 
kui apglėbė liepsna, ramiai atsistojo ant borto ir šoko į jūrą. Po 
minutės vandens paviršiuje išniro trys galvos. Kafrai greitai at- 
plaukė iki valčių ir jūreivių padedami įsiropštė į jas. 

Ugnis, ligi šiol pasiekusi pusę stiebo aukščio, staiga užgeso: 
vietoj jos pakilo tiršti dūmų kamuoliai, korpusas ėmė lėtai grimz- 
ti į vandenį; jūreiviai vos spėjo įvykdyti leitenanto įsakymą: 
„Prie irklų! Darniai!" ir nusiyrė toliau. Grakštų laivą, knibždantį 
šėlstančių demonų ir sudarkytų kūnų, užliejo šaltos vandenyno 
bangos. .. 

Ketvirtį valandos leitenantas laukė, gal reikės kam nors su- 
teikti pagalbą, paskui praplaukė pro tą vietą, kur laivas nu- 
grimzdo į vandenį; tada, suskirstęs jūreivius pamainomis, pažvel- 
gė į pasiimtą iš laivo nedidelį kompasą ir ėmėsi vadovauti, Jis 
įsakė leistis į tolimą ir pavojingą kelią. 

Iš pradžių jūra buvo rami kaip kūdra, paskui jos paviršius 
suribuliavo, ir vanduo užvirė. Vėjas pūtė tiesiai prieš srovę, to- 
dėl bangos buvo daug didesnės negu kitose vietose. O iš mažos 

valties jos atrodė baisios. Vėjas pamažu stiprėjo. Plaukti tiesiai 
prieš bangas buvo neišmintinga, ir leitenantas įsakė sukti į šalį. 
Be to, jis liepė jūreiviams užtempti ir pritvirtinti paskuigalyje 
vietoj baldakimo gabalą burės ir po ja sėdėti. Antraip valtis 
labai greitai būtų prisipildžiusi vandens, nes bangos ritosi per 
ją ir kas minutę suduždavo į jos bortus. Buvo padaryta viskas, 
kad valtis nenuskęstų, nebent sustiprėtų vėjas. 

Pagaliau išaušo gaivus ir tyras trokštamas rytas. Vėjas, ku- 
riam pučiant didelio laivo burės vos išsipūstų, Mažai valtelei 
kėlė kur kas didesnį pavojų. Tačiau kadangi jūreiviai visą laika 
sėmė iš valties vandenį, ji nebuvo pernelyg giliai nugrimzdusi. 
Horizonte nebuvo matyti jokių laivo pėdsakų. Apie pusiaudienį 
leitenantas sekstantu nustatė saulės aukštį. Srovė, jo nuomone, 
buvo tokia stipri, kad juos nunešė gerokai toliau, negu jis tikė- 
josi. 

Dabar jie buvo į vakarus nuo Kapo meridiano, bet kur tiks- 
liai — šito jis dėl prasto chronometro negalėjo nustatyti. 

Dieną vėjas truputį nurimo, 0 saulei užtekėjus, įsivyravo vi- 
siškas štilis. Leitenantas abejojo, kur sukti. Turėdamas omeny. 
kad supimas ir smūgiai galėjo labai sugadinti cHronometrą, jis 
priėjo išvadą, kad geriausia laikytis vakarų krypties, truputį su- 
kant į šiaurę, ir šitaip palengva pasiekti Simcnstado įlenką. 

Netrukus po to, kai saulė patekėjo, pekilo pieivakarių vėjas; 
kadangi jis beveik sutapo su numatyta plaukimo kryptimi, tai 
buvo pakeltos abiejų valčių burės, ir jos nuskriejo pirmyn. 

Pirmąją nakties pusę viskas vyko sėkmingai, bet paskui vėjas 
taip sustiprėjo, kad teko visas bures nuleisti. Tačiau jūra, net 
tokiam stipriam vėjui pučiant, kėlė mažiau pavojaus negu srovė, 
nešanti į šalį, beveik prieš vėją. Taigi, kad ir per prievartą, teko 
plaukti prieš srovę, tačiau abi valtys buvo sausos. 

Visą naktį valtys lėkė į vakarus. Išaušus jūreiviai nerimastin- 
gai ėmė žvalgytis į horizontą. Bet vandenyne nesimatė jokio gy- 
vybės ženklo, Atėjo ir pusiaudienis, bet laivo vis dar nebuvo 
matyti. Leitenantas išmatavo prietaisais ir pranešė, kad jie yre 
daugiau kaip už dvidešimties mylių į pietus nuo kyšulio. Turė- 
damas omeny ryto stebėjimų duomenis, jis pasakė, kad net jeigu 
chronometras gerokai sugedęs, jie jau seniai nuiolo nuo rago 
į vakarus ir tOlsta į tą pusę vis labiau. Padaręs tokią išvadą, jis 
ženklu įsakė prisiartinti kitai valčiai ir tarė: 

— Draugai! Mes labai toli nuplaukėme nuo kyšulio. Su savo 
mažomis valtelėmis vargu ar įstengsime neramia jūra prisiirti 
iki jo anksčiau, negu baigsis vanduo ir maistas. Todėl turi- 
me rinktis: sukinėtis šioje vietoje tikintis, kad mus paims koks 
nors laivas, ar plaukti pirmyn iki salų, esančių nuo čia į vakarus. 


170 


Aš nežinau, ar mums pavyks rasti ten vandens; vis dėlto grei- 
čiausiai pavyks. Salos, atrodo, negyvenamos. Kadangi tai visiems 
vienodai svarbu, aš norėčiau sužinoti jūsų nuomonę. 

Jūrininkai pasitarė, ir kitai valčiai vadovavęs Džonas tarė: 

— Mūsų nuomone, sere, reikia plaukti salų link. Taip elgda- 
miesi, turėsime vilties sutikti pro šalį plaukiantį laivą. Juk, kilus 
audrai arba net stipriam vėjui, mes su šiomis menkomis valtimis 
tikrai nuskęstume. 

— Aš manau lygiai taip pat, — tarė leitenantas.— Gal kas nori 
issakyti kitokią nuomonę? 

— Geriau sugalvoti neįmanoma — tokia Mūsų nuomonė, — at- 
siliepė keletas balsų. 

— Tuomet, bičiuliai, prie darbo! Darniai! Mums reikės ne 
daugiau kaip dviejų dienų, kad priplauktume salas. Turime šautu- 
vus, šaudysime ruonius ir paukščius; O jeigu rasime vandens, 
tai, tiesą sakant, daugiau nėra ko nė norėti. 

Šiaurės rytų vėjas, dažnas šiose platumose, reguliarus it pa- 
satas, pučiantis keletą savaičių paeiliui, nesilpnėjo kitas dvi die- 
nas. Didesnę laiko dalį valtys plaukė su burėmis, 0 trečiosios 
dienos rytą jūreiviai nekantriai laukė pasirodant žemę. 

Apie dešimtą valandą ryto Džonsas, buvęs kitoje valtyje, 
parodė leitenantui pietvakariuose matomą siaurą juostą. Leite- 
nantas pažvelgė pro žiūroną. Iš tikrųjų už dešimties mylių buvo 
plokščia žemės juosta. 

Tuoj pat abi valtys pasuko į krantą. 

— Aš girdėjau, sere,— tarė Džonsas, — kad apie šias salas auga 
kažkokios vandens žolės. Taigi prie jų priplaukti galėsime tik 
radę kelią. Povandeninių uolų arti nėra. 

Valtys artėjo prie salos. Leitenantas stebėjo pro žiūroną, vil- 
damasis išvysti laivą. Jis tikėjosi, kad prie salos atplaukia ban- 
ginių medžiotojų laivai. Šis spėjimas vėliau pasitvirtino. 

Pusiaudienį vėjas ėmė rimti ir galiausiai visai nutilo. Valtims 
priartėjus prie salos, jūra tapo daug ramesnė. 

Per mylią nuo kranto plytėjo jūros žolės, kurių dalis augo 
vandens paviršiuje, 0 dalis buvo apkibusios povandenines uolas. 
Leitenantas be perstojo įsakinėjo vairininkui. Valtis plaukė labai 
lėtai ir atsargiai per tankias jūrų žoles, kol prisiyrė taip arti, kad 
buvo galima visiškai aiškiai įžiūrėti jūros mūšos liniją. Leitenan- 
tas pastebėjo išsikišusį ragą ir nutarė, kad už jo turinti būti 
įlankėlė. Jo spėjimas buvo teisingas. Ties vaterlinija buchta buvo 
apsinešusi baltu smėliu, kurį skalavo bangos. Kadangi arti uolų 
nebuvo, tai ši įlankėlė atrodė visiškai tinkama prieplauka. Atsar- 
giai aplenkęs kyšuliuką, leitenantas priplaukė tiesiai prie atkran- 
tės ir nutaikęs momentą įsirėžė valtimi į smėlį. Jūreiviai iššoko 


171 


į krantą ir nutempė valtį taip toli, kad po atoslūgio ji pasirodė 
esanti aukštoje, sausoje vietoje. Antroji valtis padarė tą patį, 
ką ir pirmoji, ir susirado ganėtinai patogią vietą. Jūreiviai pa- 
tenkinti pramankštino kojas, nutirpusias dėl nepatogios padėties, 
kurią reikėjo kęsti tiek dienų mažose, ankštose valtyse. 

— Nutempkite valtis kuo toliau — komandavo leitenantas— 
Išimkite iš jų irklus, nuleiskite bures, apdenkite brezentu. Duokite 
statines su vandeniu ir sausainius. Pažiūrėsime, ar dar daug mums 
liko maisto. 

Jūreiviai tuoj pat įvykdė jo įsakymą. Jie klausė leitenanto 
taip kaip laive. Statinėse pasirodė besą labai nedaug vandens: 
ne daugiau kaip du buteliai žmogui. Jūreivių veidai ištįso, nes. 
jie žinojo, kad išbūti keletą dienų be vandens — tolygu mirčiai. 
Padalijęs sausainius į tiek dalių, kiek buvo jūreivių, leitenantas 
davė kiekvienam priklausančią porciją ir tarė: 

— Saugokite sausainius tolesnei kelionei. Čia, saloje, rasime 
paukščių, kuriuos šaudysime. Taupykite maistą. 

Tuo metu Kafrai nuėjo pasivaikščioti išilgai kranto. Jie apžiū- 
rinėjo žemę ir, radę kažką juos dominančio, ėmė rodyti vieni 
kitiems. Pagaliau jie grįžo atgal ir kreipėsi į Hansą, kadangi 
tik jis juos suprato: 

— Ten matyti kažkieno dideli pėdsakai. 

— Kieno?— paklausė jis. 

— Šito mes nežinome. Gyvūnas, palikęs juos, gyvena van- 
denyje. 

Hansas nudrožė pakrante kartu su jais ir ten išvydo pėdsakus, 
kokių niekad nebuvo matęs: kažkokio labai didelio gyvulio kojų 
atspaudus, O šalia jų smėlyje lanko formos juostas, tarsi skries- 
tuvu nubrėžtas. Hansas gerai pažinojo visų Pietų Afrikos gyvūnų 
pėdsakus, bet panašių į šiuos jam dar nebuvo tekę regėti. Kafrai 
su puslaukiniams būdingu nuovokumu atkreipė Hanso dėmesį į 
tai, kad pėdsakai įspausti tiktai dviejų kojų, o lanko formos juos- 
tos nubrėžtos iš viršaus. Vienas kafras atsigulė ant žemės kniūps- 
čiomis ir nušliaužė remdamasis tiktai rankomis. Jis parodė, kokiu 
būdu turėtų šis gyvūnas judėti. Vis dėlto nei Hansas, nei kafrai 
niekada nebuvo matę tokio gyvulio visoje pietinėje Afrikoje. 

Grįžęs pas jūreivius, Hansas paklausė, ar jie nepažįsta didelio, 
sunkaus gyvūno, vaikščiojančio dviem kojom, gyvenančio jūroje 
ir išlipančio į krantą. 

— Juk tai ruonis! — atsakė leitenantas. 

— Jeigu taip, tai jų čia būna,— tarė Hansas.— Ant kranto 
yra jų pėdsakų. 

— Galbūt mes apsirūpinsime maistu, 0 tai, sutikite, būtų pui- 
ku. Kai tik mes čionai patogiau įsikursime, reikės apeiti visą 
salą. 

Po pusvalandžio visos atsargos buvo paslėptos. Leitenantas įsa- 
kė dviem jūreiviams pasilikti prie valčių, dviem uždegti iš sausų 
jūros žolių, nendrių bei medžių gabaliukų laužą, kad būtų kur 
kepti paukščius. Paukščių saloje buvo labai daug; jie atskrisdavo 
čionai dėti kiaušinių ir perėti paukščiukų. 

Leitenantas su Hansu, trijų zulų ir kitų jūreivių lydimi, pa- 
traukė išilgai kranto, rengdamiesi jį patyrinėti. Saloje buvo labai 
mažai augmenijos. Ji buvo nederlinga ir uolėta. Nei upės, nei 
upelio, nei kokio nors kito gėlo vandens šaltinio nebuvo matyti. 
Be paukščių, nepastebėta jokių gyvų padarų. Hansas ir leitenantas 
užlipo ant kalniuko, iškilusio per tris šimtus pėdų salos viduryje. 
Iš čia buvo matyti per daugelį mylių aplinkui. Kolei jie apžiūri- 
nėjo iš visų pusių horizontą, tikėdamiesi išvysti laivą, žodis 
„Amanzi!", ištartas vieno laukinio, privertė Hansą krūptelėti. 

— Vanduo?! — sušuko Hansas.— Kurgi jis? 

— Čia — atsakė zulas, rodydamas nedidelę įdubą, pro kurią 
jie ką tik buvo praėję. Įdubos viduje iš visų pusių apsuptas uolų 
tyvuliavo baseinas. Jame blizgėjo vanduo. Visi subėgo čionai. 
Leitenantui, jūreiviams, kaframs, Hansui — visiems buvo vienodai 
svarbus zulo atradimas. Pasiekę šito tvenkinio kraštą, jie išvydo 
švarų, skaidrų vandenį. Baseino gylis siekė kokias šešias pėdas; 
jis buvo susiformavęs greičiausiai iš lietaus vandens, sutekėjusio 
nuo kaimyninių šlaitų. Hansas pasisėmė vandens į skrybėlę ir 
paragavęs keletą gurkšnių pasakė, jog vanduo gėlas. Garsiu, 
džiaugsmingu „valio!“ atsiliepė jūreiviai, tai išgirdę, ir kiekvienas 
savaip įsigudrino paragauti vandens. 

Tada visi užkopė į kalnelį, iš kur atsivėrė vaizdas į jūrą. Sa- 
lelė buvo labai maža ir plytėjo vieniša vidury jūros. Ji buvo 
greičiausiai visai neseniai susiformavusi, vulkaninės kilmės. Vie- 
tomis paukščių būriavosi tiek daug, kad visa žemė buvo padengta 
storu guano* sluoksniu. Tai buvo puikiausia dirva, laukianti, kai 


* Guanas — jūros paukščių mėšlo, lavonų likučių sankaupos sauso klimato 
sąlygomis; vertinga azoto ir fosforo trąša (vert. past.). 

paukščiai skrajūnai atneštų čionai sėklų, iš kurių suželtų pir- 
mOji augmenija. 

Apžiūrėjęs pro žiūroną visą horizontą, leitenantas atkreipė 
dėmesį į krantą, kuris buvo nuo šios aukštumos visas matcmas. 
Pasukęs žiūroną į priešingą pusę nuo tos, kur buvo paliktos val- 
tys, jis padavė jį Hansui, prašydamas atidžiai pažiūrėti ir pasakyti, 
ką mato, Hansas paėmė žiūroną ir nukreipęs jį į nurodytą tašką 
tuoj pat šūktelėjo: 

— Tai gyvuliai! Bet kokie? 

— Jūros liūtai, — atsakė leitenantas.— Jų mėsa tinka maistui, 
O iš jų Odos mes siuvame palapines. Ten keletas dešimčių liūtų, 
ir aš Manau, kad mums pavyks juos užmišti. 

— Jie labai bailūs?— paklausė Hansas. 

— Vargu. Nemanau, kad jie šiose salose kada nors matė 
žmones. 

— Mes prislinksime prie jų iš užpakalio; spėju, kad iš aš- 
tuoniasdešimties jardų atstumo mums pavyks juos nušauti pirmu 
šūviu. Visai galimas daiktas, kad jie net nesupras, Kas atsitiko, 
ir mes spėsime užtaisyti šautuvus antrąkart greičiau, negu jie 
ims sprukti. 

— Tegul bus taip. Man atrodo, pats geriausias būdas eiti 
dviem arba iš bėdos trims. Jeigu mes prisiartinsime visi kartu, 
liūtai būtinai pastebės. Pasiimsime drauge du jūreivius, o kitiems 
pavesime rinkti kiaušinius. 

Hansas ir leitenantas, dviejų jūreivių lydimi, nudrožė prie 
liūtų. Palei krantą, uolų papėdėje, jie rado daug austrių; nors 
jos ir buvo priaugusios prie uolų, bet buvo galima išlupti iš gel- 
delių. Hansas medžioklėje jautėsi kaip namuose, bet įam nepa- 
tiko elgesys leitenanto ir jūreivių, kurie garsiai kalbėjosi ir ne- 
suprato jo ženklų. Tačiau, jūrų liūtai ir šiaip nekreipė dėmesio 
į jūreivius, tad jiems pavyko prisiartinti per aštuoniasdešimt jardų. 
Dabar jie slėpėsi už uolų. Hansas buvo davęs ženklą šauti ir pats 
pakėlė šautuvą, bet vienas jūreivis jam sukuždėjo: 

— Šie gyvūnai, sere, juda šokčiodami, labai lėtai. Ar ne geriau 
būtų prie jų prieiti ir šaudyti visai iš arti. Mes su draugais nesa- 
me įsitikinę, ar iš tokio atstumo į juos pataikysime. 

Hansas nesuprato visko, ką sakė jūreivis, bei, apskritai suvo- 
kęs žodžių prasmę, atsakė: 

— Kai tik aš iššausiu, bėkite prie liūtų. Tuomet ir jūs galėsite 
padaryti, kaip norite, ir aš, kaip ketinau. 

Taip jie ir padarė. Hansas šovė į gyvūną, matyt, stipriai mie- 
gojusį, leitenantas nusitaikė į kitą. Po šūvių liūtai pakėlė galvas 
ir nerangiai vartydamiesi nušlubčiojo vandens link. jūreivio žo- 
džiai apie jūros liūvųų vikrumą pasirodė visiškai teisingi. Jūreiviai 

be vargo prie jų pribėgo anksčiau, negu šie spėjo pasiekti van- 
denį, ir paklojo du vietoje, prikišę jiems šautuvus prie pat galvos. 
Šitaip buvo užmušti trys jūrų liūtai; matyt, leitenantas arba nepa- 
taikė, arba tik silpnai sužeidė liūtą, ir jis spėjo pasprukti grei- 
čiau, negu tas užtaisė šautuvą. 

Vėliau skiltuvu ir kempine buvo užkurtas laužas; mėsa iške- 
pė, ir nors šis patiekalas vargu ar būtų suviliojęs kulinarą, ta- 
čiau žmonėms, kurių maistas keletą parų buvo tiktai sausainiai, 
jis buvo skanus, 0 svarbiausia — maistingas. 

Po „pietų“, kaip šį procesą pavadino leitenantas, jis pasišaukė 
jūreivius ir tarė jiems: 

— Mes turime maisto, vandens ir prieglaudą nuo blogo oro. 
Taigi, kaip patys matote, galėtume čia ramiai gyventi. Bet vargu 
ar kas nors iš jūsų panorės čia ilgai būti. Todėl turime padaryti 
viską, kad iš čia ištrūktume. Tegu sargybinis nuo aušros iki gi- 
lios nakties stovi ant kalno viršūnės ir žiūri į vakarus, iš kur 
daugiausia reikia tikėtis pasirodant laivą. Jeigu sargybinis pa- 
matys laivą, duos mums ženklą, mes išplauksime į atvirą jūrą ir 
šūviais atkreipsime jo dėmesį. Jis mus išgelbės. Įsmeikite į žemę 
kartį, ir jeigu ant jos suraudonuos skarelė, tai bus ženklas, kad 
horizonte pasirodė laivas. 

Likusią vakaro dalį Hansas su leitenantu ir dviem Zulais pra- 
leido vaikštinėdami po salą. Zulai rado pakrantėje keletą medžio 
gabalų, greičiausiai laivų takelažų likučių, ir paėmę iš vieno jū- 
rininko peilį išsipjovė sau lazdas su pastorintais galais. Jie svai- 
dė tas lazdas į paukščius ir per kokią valandą primušė jų gerą 
tuziną. 

Prieš saulėlydį prie valčių ėmė būriuotis po du tris jūreivius. 
Jie buvo žvalgyboje ir dabar grįžo su savo trofėjais. Netoliėse 
buvo daug sausų jūros žolių, ir jūreiviai tuojau ėmėsi savo lai- 
mikį kepti ir virti. Jūrininkai paprastai nepaiso pavojaus; ir mMū- 
siškiai buvo tokie: linksmi ir laimingi, tarsi aplinkui būtų gausų 
žemiškųjų gėrybių ir visi jų nOrai galėtų kaipmat išsipildyti. Po 
vakarienės kiekvienas kuo patogiau įsitaisė ir be rūpesčių už- 
migo. 

Visi pakirdo su pirmaisiais saulės spinduliais. Po pusryčių 
Hansas su leitenantu apėjo salelę ir įkopė į didįjį kalniuką. Lei- 
tenantas ėmė dairytis pro žiūroną. Nepraėjus nė dešimčiai mi- 
nučių, jis sušuko: 

— Vakaruose pasirodė burė! Didelis laivas! Džonsai, žvilgte- 
lėkite, ar aš neklystu? 

— Atrodo, sere, tai laivas. Ar pakelti signalinę skarelę? 

— Taip! Reikia nustumti į vandenį valtis ir greičiau stvertis 
irklų. Antraip jis nuplauks pernelyg toli. 

Ant karties buvo pakelta raudona skarelė, ir jūreiviai tuojau 
subėgo prie valčių. Ten nuskubėjo ir leitenantas su Hansu. Val- 
tys buvo įstumtos į vandenį, į jas susėdo tvirti, pailsėję jūreiviai, 
kurie stipriais mostais nuirklavo valtis į atvirą jūrą. 

Laivas plaukė gana tiesiai ir greitai. Staiga, valtims atsidūrus 
už dviejų mylių nuo jo, nuleido liselius* ir ėmė dreifuoti. Tai 
reiškė, kad laivas pamatė valtis. Ant škancų** stovėjo laivo kapi- 
tonas, ir, kai valtys priplaukė pakankamai arti, jis paklausė, iš 
kur jie. Leitenantas paaiškino, ir po minutės kartu su jūreiviais 
ir palydovais jau stovėjo ant laivo denio, 

Laivas plaukė į Madrasą. Jis buvo labai prašmatniai apstaty- 
tas. Leitenantui ir Hansui buvo paskirta patalpa laivagalyje, o 
jūreiviams ir zulams — ten, kur gyveno ekipažas. Kapitonas, iš- 
klausęs leitenanto pasakojimą, labai nustebo, kad salelėje, kurią 
jie visada laikė plika uola, galima susimedžioti tiek maisto. Jis į 
Stalo įlanką neplanavo užsukti ir paklausė leitenanto, ar pavyktų 
jam su valtimis pasiekti Simonstado kyšulį, jeigu, truputį pakeitęs 
kryptį, priplauktų arti kranto. 

Leitenantas žinojo, kaip tiksliai vra apskaičiuotas laivų, pre- 
kiaujančių su Indija, laikas, todėl su kapitono pasiūlymu sutiko. 

Kelią, kurį valtys sukorė per keletą dienų, laivas nuplaukė 
per penkiasdešimt valandų. Pasiekus Fols Bėjaus (Apgaulės) įlan- 
ką, kapitonas širdingai atsisveikino su Hansu ir leitenantu, davė 
jiems maisto atsargų ir įsakė nuleisti valtis. Po kelių valandą 
jie įplaukė į Simonstado įlanką, kur stovėjo karo laivas. Leitenan- 
tas, tiksliai laikydamasis griežtos jūrų disciplinos, iškart nuvyko 
pas laivo kapitoną ir prisistatė jam. 

Kadangi dar nebuvo gauta žinių apie vergų laivo paėmima ir 
jo žūtį, tai Hanso ir leitenanto atvykimas admirolui buvo labai 
netikėtas, ir Hansas atsidūrė visų dėmesio centre. Leitenantas 
apie Hansą atsiliepė labai palankiai, todėl šis įsigijo daug drau- 
gų. Laivo karininkai padovanojo jam įvairiausių tualeto reik- 
menų, kurių Hansui labai stigo. 

Europiečiai, gyvenantys Keiptaune ir jo apylinkėse, garsėjo 
svetingumu. Daugelis jų buvo Olandų kilmės, ir Hanso pasakoji- 
mai apie nuotykius, karą su matabeliais ir Zulais sukėlė smalsu- 
mą. Taigi nieko keisto, kad visi jam pataikavo ir lenktyniaudami 
tarpusavyje kvietėsi jį pas save į namus. 


* Liseliai (ol. Lijzeil) — pagalbinės burės, kurios silpname vėjyje iškeliamos 
šalia pagrindinių ant dviejų priekinių burlaivio stiebų (vert. past.). 

** Škancai (ol. Schans) — laivo viršutinio denio dalis tarp vidurinio ir užpa- 
kalinio stiebų (vert. past. ). 

Pirmiausia Hansas nusiuntė pažįstamiems, gyvenantiems prie 
rytinės kolonijos sienos, laiškus, prašydamas perduoti juos Ber- 
nardui ir Katerinai, O jau tiktai tada ėmė mėgautis svetingumu, 
kurį jam rodė Keiptauno gyventojai. Hansui buvo neįprasta oriai 
sėdėti per iškilmingus pietus ir laikytis visokių ceremonijų, kas 
buvo natūralu naujiems jo pažįstamiems. Bet, antra vertus, jis 
negalėjo nesimėgauti visais patogumais ir malonumais, būdingais 
šiam gyvenimo būdui. Visiškai suprantama, kad elgesio normos, 
kurių išsilavinusioje ir civilizuotoje visuomenėje yra tiek daug, 
Hansui buvo svetimos, bet jam, įpratusiam gyventi kaip puslau- 
kiniui, visa tai buvo atleista, Kai jis su įkvėpimu glaustai, vaiz- 
dingai olandiškai arba angliškai pasakodavo apie neįtikėtinus pa- 
vojus, kurie jam grėsė kovose su laukiniais arba liūtų bei dram- 
blių medžioklėse, klausytojai nepastebėdavo jo valgant žirnius su 
peiliu ir taip ilgai neįsidedant žuvies į lėkštę, kad visiems sė- 
dintiems už stalo tekdavo laukti. 

Keiptaune ir jo apylinkėse Hansas gyveno du mėnesius ir, 
pasitaikius patogiai progai, išplaukė jūra į Algoją, kur vienas 
pirklys siuntė savo laivą. Keletas stambių olandų pirklių surinko 
apie šimtą svarų sterlingų sumą ir įteikė Hansui, kad jis turėtų 
už ką nusipirkti arklį ir galėtų iš kolonijos nujoti į Natalio žemę. 
Hansas manė, grįžęs į Natalį, pinigus grąžinti, todėl skolinosi ra- 
mia sąžine. Atsisveikinęs su daugybe naujų, bet, šiaip ar taip, 
nuoširdžių draugų, jis patraukė netolimon kelionėn iš Stalo įlan- 
kos į vieną iš rytinės sienos uostų Algoją. 

Oras buvo palankus, ir kelionė truko aštuonias dienas. Pasie- 
kęs rytinę sieną, Hansas čia negaišo laiko; jis greitai nusipirko 
arklį, kad galėtų joti toliau; arkliai prie jūros buvo geresni ir 
pigesni. Šautuvą jis įsigijo dar Keiptaune ir dabar prisidėjo prie 
olandų pirklio, kuris vyko į kelionę už Oranžinės upės. 

Hansas vėl pradėjo gyvenimą kaip nevaržomas, laisvas Pietų 
Afrikos būras. 

Kelionė nuo rytinės sienos iki vietos į šiaurės vakarus nuo 
Natalio įlankos, kur gyveno Hanso artimieji ir draugai, buvo 
paprasčiausiai malonus pasijodinėjimas žmogui, visą gyvenimą 
praleidusiam taip kaip Hansas. Jam teko sukarti daug mylių per 
savaną, kur kiekviename žingsnyje pasitaikydavo plėšrių Žvėrių 

ir laukinių, pasiryžusių remiai užmušti žmogų tik dėl to, kad pasi- 
savintų jo šautuvą ar drabužius. O ir žvėrims vienišas keleivis 
buvo skanus patiekalas pietums ar vakarienei. 

Hansas su savo pakeleiviu išsiskyrė. Toliau, jeigu neatsirastų 
kito palydovo, jis norėjo joti vienas; taigi turėjo pasikliauti savo 
ypatingomis žiniomis apie laukinių Žvėrių įpročius ir šautuvu, 
kurį tobulai valdė, kad apsigintų nuo kelyje pasitaikysiančių prie- 
šų. Be to, Hansas tikėjosi gauti iš tėvynainių pakankamai infor- 
macijos, kad išvengtų kelionėje nemalonių nuotykių. 

Jis išjojo iš paskutinės olandų gyvenvietės, išsidėsčiusios prie 
Oranžinės upės, ir senais pėdsakais, kurie jam buvo vienintelis 
kelrodis, patraukė ieškoti perėjos per Drakonų kalnus. Jis pasi- 
rinko šiaurės rytų kryptį, tikėdamasis pasiekti saviškius, gyve- 
nančius prie Bušmenų upės. Iškeitęs arklį, pirktą Port Elizabete, 
į kitą, galintį gabenti daugiau svorio, jis nusipirko dar vieną, 
medžioklinį. Dabar Hansas ramus galėjo leistis į tolimą kelią. 
Vietovėje, kuria jam teko joti, knibždėjo gyvūnų; vandens buvo 
iki soties, ir medžiotojui, turinčiam pakankamai parako bei kul- 
kų, nebuvo ko tikėtis nieko geresnio. 

Pirmąsias dvi dienas Hansas beveik nesustojo. Jis turėjo pasi- 
ėmęs keptos mėsos, sausainių ir galėjo nešaudyti žvėrelių. Trečią 
dieną jis sustojo netoli siauros daubos, kurios apačioje tekėjo 
skaidrus upelis; didelių medžių pavėsyje mėtėsi daug sausų šakų, 
su kuriomis buvo galima užkurti laužą. Supančiojęs arklius, kad 
toli nenuklystų, Hansas su šautuvu patraukė pakraščiu pelkės, 
į kurią tekėjo upelis ir kur jis tikėjosi kokio laimikio. 

Pasiekęs pelkę, ėmė apžiūrinėii žemę, ieškodamas pėdsakų 
ir norėdamas sužinoti, kokių gyvūnų čia gali būti. Pirmiausia 
Hansas atkreipė dėmesį į buivolo pėdsakus. Kanopos dydis ir ne- 
mažas atstumas tarp pirštų rodė, jog tai didelio patino pėdsakai. 
Jie buvo neseni, vadinasi, buivolas buvo kur nors netoliese 
melduose. Kaip kiekvienas tikras medžiotojas, Hansas nemėgo 
medžioti dėl medžioklės, Šiuo metu jam reikėjo šviežios mėsos, 
ir jis norėjo aptikti jauną Ožką, o ne didelį, seną buivolą, kurio 
mėsa kieta. Jis jau ketino eiti ieškoti ko nors kito, bet pastebėjo, 
kad nendrėse, už penkiasdešimties jardų nuo jo, kažkas juda. 

Tuo laiku buivolas, pajutęs pavojų, išniro iš nendryno ir tylia 
ristele nuskubėjo į kitą pusę. Hansas smalsiai žiūrėjo įkandin 
bėgančio žvėries, kuris, matyt, nepatenkintas tolo nuo pavojaus. 
Eidamas maždaug už dviejų šimtų jardų nuo Hanso, buivolas 
pasuko į brūzgyną, lenkdamas ilgas stiprias nendres tarsi minkš- 
tą žolę ir rengdamasis ten pasislėpti. Buivolas tikriausiai visiškai 
Hanso nebijojo; medžiotojo dėmesį patraukė kažkas kitas, vos 


178 


sšmėkščiojantis virš aukštos žolės ir skubantis į tą vietą, kur pasi- 
slėpė buivolas. Iš pradžių Hansas pamanė, kad tai laukinė ožka, 
bet tą akimirką gyvūnas šoktelėjo virš susipynusių, susiraizgiusių 
nendrių stiebų, ir Hansas suprato, jog tai didelis liūtas. Jis prisi- 
minė apie arkliams gresiantį pavojų ir pirmiausia norėjo grįžti pas 
juos, bet išvydęs liūtą persekiojant buivolą, Hansas nusprendė 
pasilikti ir luktelėti, kuo baigsis jų kova. 

Matyt, buivolas jautė artėjantį pavojų. Jis neatsigulė nendrė- 
se, O tyliai išlindo iš jų kitoje pusėje, tad Hansas aiškiai matė jį. 
Liūtas sekė iš paskos ir šoko buivolui ant nugaros tą minutę, kai 
šis atsigręžė atgal. Liūtas stengėsi pargriauti buivolą ant Žemės, 
bet gyvulys buvo didelis ir stiprus, tad jam nepavyko. Buivolas 
truktelėjo pečiais, ir priešas nukrito. Liūtas vėl baisiai riaumo- 
damas puolė savo auką ir ėmė draskyti ją nagais. 

Kai liūtas Hanso akyse pribaigė buivolą, medžiotojas padrąsė- 
jo. Jis nutarė prieiti prie buivolo ir išsipjauti sau gabalą mėsos 
pietums. 

Ryžęsis šiai išdaigai, Hansas apėjo aplinkui pelkę ir prisiarti- 
no prie buivolo. Liūtas pastebėjo Hansą tik tada, kai atstumas 
tarp jų buvo ne didesnis kaip aštuoniasdešimt jardų, ir nepapras- 
tai nustebo. Kruvinu snukiu ir letenomis jis stovėjo prie už- 
mušto gyvulio ir žvelgė į drąsų žmogų. Pastebėjęs, kad Hansas 
jo visiškai nebijo ir eina vis arčiau, liūtas dusliai suurzgė, bet 
matydamas, kad ir tai nepadeda, pasi:raukė nuo buivolo ir lėtai 
nuėjo nuo grobio. 

Hansas, atsipjovęs sau keturių svarų mėsos gabalą ir didele 
dalį liežuvio, neskubėdamas grįžo aigal. Kai jis buvo taip toli, kad 
liūtas jau negalėjo pulti, keistas triukšmas nendrėse patraukė jo 
dėmesį. Prisidėjęs prie peties šautuvą, Hansas pasisuko pažiūrėti, 
kas ten dedasi. Jo nuostabai ir džiaugsmui, iš nendrių išlindo 
trys žmonės; vienas iš jų tarė: 

— Tai Hansas! Vargu ar kas nors kitas būtų drįsęs atimti iš 
liūto vakarienę. 

Hansas pažino savo draugus Viktorą, Bernardą ir vieną pa- 
žįstamą būrą Gotmaną. Jis puolė pasitikti draugų, kurie karštai 
jį sveikino. 

Vakaras praėjo maloniai šnekučiuojantis. Hansas papasakojo 
draugams trijų pastarųjų mėnesių savo nuotykius, 0 jie klausėsi 
nepaprastai susidomėję. 

— Dabar tu, Viktorai, pasakok,— tarė Hansas.— Tavo eilė. 

— Pas mus visi sveiki — atsakė šis.— Katerina, sužinojusi, kad 
tu gyvas, ėmė sveikti. Kai jai pranešė, jog tu dingai be žinios ir 

tikriausiai esi mires, ji tarsi išėjo iš proto. Iš pradžių mes ma- 
nėme, kad ji to neišgyvens. Bet, sulaukę laiškų, tikėjomės, kad 
greitai pasirodysi. Paskui sužinojome, kad tu kurį laiką gyvenai 
Keiptaune. 

— Ar dabar pas mus ramu? 

— Taip. Panda išlaikė savo žodį ir, atrodo, jo nesulaužys. 

— Geros naujienos, — tarė Hansas.— Dabar vienintelis mano 
troškimas kuo greičiau grįžti namo ir pailsėti. 

Tuo ir baigsime mūsų herojaus istoriją. 


NELAIMĖS ZENKLAS 


1. Vejasi 


Atvira jūra plaukė du laivai ne mažiau kaip mylios atstumu 
vienas paskui kitą. Jiedu plaukė pavėjui pakeltomis burėmis. 

Kas tai, persekiojimas? Iš laivų dydžio ir ypatybių galima 
spėti, jog taip. Vienas, sprendžiant iš laivo pabūklų ir įstrižų 
burių, buvo piratų (jūrų plėšikų) škuna, kitas — karo laivas, iš 
kurio angų kyšojo patrankų vamzdžiai. Iš pirmo žvilgsnio jūri- 
ninkas pasakytų, kad tai fregata. Kiekvienas supras, kokios ji 
tautos, iš plevėsuojančios viršuje anglų vėliavos. Matyt, fregata 
vijosi škuną. Ji priklausė nedidelei jūrų valstybėlei — Čilei, ką 
rodė balta su penkiais spinduliais žvaigždė mėlyname fone. 

Ką reiškė šis persekiojimas? Tarp Didžiosios Britanijos ir vie- 
nos iš turtingiausių Pietų Amerikos respublikų yra nusistovėję 
draugiški santykiai, palaikomi taikiomis sutartimis. Ir ant škunos 
nebuvo matyti nesantaikos vėliavos — kruvinai raudonos spalvos 
arba juodos su kaukole bei kaulais. Priešingai, užuot metus žiaurų 
iššūkį, ji maldavo pasigailėjimo, pagalbos. Vėliava apversta — 
tai reiškia nelaime. 

Tačiau škuna skriejo pavėjui išskleidusi bures, ir joje nema- 
tyti nė vieno netvarkingo lyno. Tai atrodė keista visam fregaios 
ekipažui — nuo kapitono iki menkiausio jungos. Fregata iš ti- 
krųjų persekiojo škuną. Pastebėjus burę, ji pasileido paskui. 
Atstumas tarp jų tikrai iš lėto mažėjo, kol pagaliau aiškiai galėjai 
įsitikinti, jog priešaky — laivas su nelaimės ženklu. Jūrose tai 
įprastas reiškinys. Neįprasta tik tai, kad laivas su nelaimės ženk- 
lų lėktų pirmyn visomis burėmis nuo laivo, kuris nori jį gelbėti. 
O škuna kaip tik skriejo nenuleisdama burių visu greičiu. Tai 
buvo keista, paslaptinga ir baisu. .. 

Kapitonas, karininkų apsuptas, žiūrėjo pro žiūroną. Atstumas 
vis mažėjo; liko mažiau nei mylia. Bet, fregatos nelaimei, vėjas 

nurimo. Buvo pakeltos visos burės, tačiau fregata vis dėlto neju- 
dėjo. 

— Bergždžias darbas, — tarė kapitonas, iškėlus paskutinę bu- 
rIę.— Vėjas nutilo, netrukus visai bus ramu. 

Po penkių minučių burės suglebo, susmuko ir vėliava. Dar 
penkios minutės, ir, kaip pranašavo kapitonas, didžiulis karo lai- 
vas sustingo apsnūdusiame, ramiame, stovinčiame it kūdra van- 
denyne. 


2. Savanoriai, pirmyn! 


Fregata sustojo. O ką veikė škuną? Visi išpūtę akis žiūrėjo 
į keistą laivą, ir prietaringos mintys virto baime. Kodėl staiga 
stojo tokia tyla? Seni jūrininkai lingavo galvas, o jauni buvo 
įsitikinę, jog jiems vaidenasi. Į galvą skverbėsi visokios jūrų 
legendos, kartojamos iš lūpų į lūpas. O škuna vis plaukė pirmyn 
vagodama jūros paviršių. 

— Nepavysim mes jos, draugai, — tarė senas jūreivis — nors 
stengtumės iki paskutinio teismo. O jei ir pavytume, mums kliūtų 
kaip paskutinio teismo dieną. 

— Kvailystė ją vytis,— pritarė antras, — aš džiaugiuosi, kad 
mes jos nepagausim. 

— Nebijok, nepagausim,— pasakė pirmasis.— Žiūrėk, ji plau- 
kia sau, ir tiek. Jai vis tiek, ar su vėju, ar be vėjo! 

Staiga persekiojamo laivo burės sudribo, sukrito vėliava, ir 
jau negalima buvo suprasti, ar jis signalizuoja. Škuna apmirė, 

— Ką manai apie šitą laivą, Blekai?— paklausė kapitonas vy- 
resnįjį padėjėją. 

— Iš spalvų atrodo, jog tai Čilės laivas,— atsakė leitenan- 
tas.— Ant denio — nė gyvos dvasios. Antai kažkas pasirodė prie- 
kyje, tarytum Žmogaus galva... Vėl dingo. 

Karininkas akylai stebėjo su binokliu, bet nieko nematė, 

— Keista,— kalbėjo kapitonas.— Iškeltas nelaimės ženklas, o 
laivas vengia pagalbos. Čia kažkas negerai, — kreipėsi jis į kari- 
ninkus.— Ką jūs apie tai manote? 

Visi tylėjo nežinodami, ką sakyti. Ir tik du — jaunesnysis pa- 
dėjėjas ir vienas iš gardemarinų — bandė spėlioti; apie tai bylojo 
nerimas jų veiduose. Žiūrint jiems į škuną, nerimas vis augo. 
Tačiau jiedu tylėjo slėpdami niūrias savo mintis. 

— Nieko panašaus nemačiau per visą savo tarnybą,— tarė 

vyresnysis karininkas.— Nors užmuškit mane, negaliu įsivaizduo- 
ti, ko reikia šiam Čilės laivui, jeigu jis apskritai yra Čilės? Ten 
ne korsarai. Patrankų nėra, ir žmonių nemaiyti, Reikia pasiųsti 
valtį, kad pažvalgytų. 

— Vargu ar atsiras norinčių — atšovė juokdamasis vyresnysis 
padėjėjas.— Žmonės įsivaizduoja, jog tai „Skrajojantis olandas". 
Bocmano švilpuką plaukti jie gali palaikyti signalu kristi stačia 
galva į vandenį. 

Kapitonas ir karininkai juokėsi, bet jaunesnio padėjėjo ir gar- 
demarino veidai buvo vis dar apsiniaukę. 

— Neabejoju,— tarė kapitonas, — kad bako vyrukai bijo plau- 
kti prie to laivo, bet aš tuojau jums parodysiu, kaip galima iš- 
sklaidyti jų baimę. 

Jis sustojo už kelių žingsnių nuo tako kartu su karininkais 
ir davė ženklą, kad prašo jų dėmesio. 

— Vyrai,— prabilo jis.— Jūs matote škuną, kurią mes vijomės, 
ji duoda nelaimės signalą. Nė vienas karo laivas negali žiūrėti 
į tai abejingai. Leitenante, įsakyk nuleisti valtį, 0 tu, bocmane, 
sušvilpk, kad vykdytų įsakymą. Kas nori plaukti — į škancus! 

Garsus valio atsakė į kapitono žodžius. Jūrininkai susigrūdo 
škancuose. 

— Taigi, ponai, — išdidžiai tarė kapitonas, kreipdamasis į kari- 
ninkus,— štai koks anglų jūreivis. Jis nieko nebijo, o jeigu reikia 
suteikti pagalbą, jam nebaisus nei velnias, nei šmėkla. 

Kai kapitonas atsuko nugarą, daugelis pasitraukė, ir savano- 
rių gerokai sumažėjo. Vis dėlto jų užteko didžiausiai fregatos 
valčiai, ir galima buvo ryžtis stoti į kovą su persekiojamo laivo 
ekipažu, nors tai būtų buvę pasiučiausi piratai. 


3. Baimė ant bako 


— Ką įsakysite nuleisti, kapitone?— paklausė jaunesnysis lei- 
tenantas. 

— Katerį — atsakė tas.— Nėra ko siųsti didelę valtį, kol ne- 
žinome, koks reikalas. Galbūt ten kas serga skorbutu arba kokia 
kita liga. Burės visos iškeltos? 


— Gal įsakysite vykti daktarui? 
— Kol kas ne. Reikėtų grįžti vaistų ir instrumentų. Bet per- 
spėkit jį. Kateris tegul laukia. Vėliau matysim, ką daryti. Kate- 

rio komandos pakanka. Kvaila būtų laukti pasipriešinimo. Mes 
galėtume nušluoti juos viena salve. 

— Kas vadovaus, kapitone? 

Kapitonas klausiamai apsižvalgė, ir jo žvilgsnis nukrypo į 
jaunesnįjį leitenantą. Jis buvo žinomas kapitonui kaip puikus 
jūrininkas, sąžiningas, gabus, sumanus. 

Karininkas, nieko nelaukdamas, ėmė eiti savo pareigas, vado- 
vaudamasis galingesniu jausmu nei disciplina. Jis stebėjo, kaip 
nuleidžiamas kateris, ir jo akyse degė nekantrumas, o veidas bu- 
vo apsiniaukęs. Kitas karininkas, dar jaunesnis už jį, tas pats 
gardemarinas, apie kurį kalbėjome, priėjo prie jo. 

— Gal paimsi ir mane?— paklausė gardemarinas. 

— Su malonumu, drauguži,— atsakė tasai. — Tiktai paprašyk 
kapitoną leidimo. 

Jaunesnysis karininkas pribėgo prie kapitono, atidavė jam 
pagarbą ir pasiteiravo, ar galėtų plaukti. 

— Gerai, — atsakė vadas.— Jokių kliūčių. Bet kodėl tu to už- 
simanei? 

Jaunuolis visas užkaito. Bet atsakyti nebuvo laiko: kateris 
jau Nuleistas ir pasirengęs plaukti. 

— Galit plaukti —tarė kapitonas.— Pasakykit jaunesniajam 
kapitonui, jog aš leidžiu. Tamsta esi jaunas, 0 jaunimas garbės 
trokšta. Tik šiuo atveju, manau, nedaug šansų pelnyti garbę. 
Nelaimės ištiktame laive jūs galbūt užklupsit kenčiančius. Bet ir 
tai bus jums pamoka. Plaukit sau sveiki. 

Jaunuolis šoko į katerį ir atsisėdo greta leitenanto. 

— Plaukit! — sukomandavo jis. 

Kateris atsiskyrė nuo laivo, it peiliu pjaudamas vandenį. 

Dviejų laivų padėtis mažai tepakito. Kaip ir pirma, jiedu sto- 
vėjo vienas paskui kitą, abiejų burės nuleistos. Retkarčiais jos 
atsimušdavo į stiebus dėl ramaus korpuso siūbavimo. Laivų at- 
vaizdai atsispindėjo vandeny, tartum kiekvienas turėtų savo lyg- 
menį. Vanduo lygutėlis kaip veidrodis, nes vyravo ypatinga tyla, 
kuri lėmė šio vandenyno vardą — Ramusis. Kateris artinosi prie 
apmirusios škunos. Visi fregatoje sekė jį, tik kartais žvilgtelėda- 
vo į paslaptingąją škuną. Tačiau jokių detalių įžiūrėti nepavyko. 
Ko negalėjo išvysti jūreivių akys, tą papildė sujaudinta jų vaiz- 
duotė. Jiems rodėsi ant denio daugybė žmonių. Škuna jau buvo 
parodžiusi, jog gali greitai plaukti, ir dabar, matyt, apsimetė, 
įeigų nesprunka nuo fregatos. Katerio komanda gali įkliūti. Kiti 
vis dar manė, kad tai tik apgaulė, ir kiekvieną sekundę laukė 
katerio nugrimztant į dugną, O škunos arba išgaruojant ore, arba 
nuskriejant toliau. 

Karininkai irgi susispietė aplink kapitoną su binokliais, nu- 
kreiptais į stebuklingą laivą. 

Štai kateris prisiartino prie škunos. Bet nieko nebuvo matyt: 
per jos pabūklus. Prietaringa baimė, nežinomybės slegiama, ap- 
ėmė ir karininkus. 


4, Katerio Komanda 


Prie škunos besiartinančią katerio komandą, kad ir drąsią, 
vis labiau ėmė baimė. " 

— Lėčiau,— garsiai sukomandavo leitenantas. 

Kateris sumažino greitį ir galop sustojo. 

Smalsios akys apžvelgė škuną nuo galo ligi priekio. Ant de- 
nio — tuščia. 

— Ar yra kas laive? — šūktelėjo leitenantas. 

Atsklido tik atgarsis — leitenanto aidas. Vėl tylu. Jūreiviai 
sėdėjo netekę žado iš baimės. 

— Ar yra kas laive?— antrąsyk šūktelėjo leitenantas, ir vėl 
jam atsakė aidas. 

Sunku buvo patikėti, kad nėra nė gyvos dvasios — užteko 
žvilgtelėti į bures. Vargu ar galima buvo manyti, jog nenorima 
jiems atsiliepti, žiūrint į vėliavą ir žinant jos prasmę. 

Leitenantas trečiąsyk sušuko visa gerkle: 

— Ar yra kas laive? 

Atsako nebuvo. Visiškos tylos, bauginamos tylos, niekas ne- 
sutrikdė. Komanda nenorėjo tikėti savo akimis. 

Ar tai škuna? Gal tik šmėkla? Kas per laivas, kurio visos 
burės ištemptos, o žmonių nėra? O jeigu yra, kodėl jie neatsako! 
Jiems šaukta taip garsiai, kad galėtų pabusti ir numirėlis. 

— Irklus į vandenį! — sukomandavo kapitonas.— Prie borto! 

Gardemarinas pakartojo viršininko komandą. Bet, nespėjus 
pajudėti, leitenantas riktelėjo: 

— Stok! 

Tą pačią akimirką jo balsas susiliejo su kitais balsais, pasi- 
girdusiais iš škunos. Nuo denio atsklido keisti klyksmai. Iš už 
borto išlindo tarytum dvi žmonių galvos, du rusvi, plaukais ap- 
žėlę veidai. Paskui pasirodė du lyg ir žmonių kūnai, apaugę rus- 
vais kaip lapės plaukais. Jie ėmė trūkčioti virvutę, rėkdami šiurk- 
ščiais balsais nežinoma kalba, tarytum plūsdami ir vydami šalin 

nekviestus svečius. Staiga jie šoko žemyn ir išnyko taip pat ūmai, 
kaip ir buvo pasirode. 

Jūreiviai liovėsi irklavę. Visiems užgniaužė kvapą, ištempę 
ausis, sustingę it nebyliai jie įsmeigė akis į škuną. Buvo girdėti, 
kaip lašėjo nuo irklų vanduo. Visus apėmė baimė, kuri buvo ma- 
tyti jų veiduose; ir drąsiausius jūreivius nustebino tai, ką pama- 
tė. Pagaliau vienas įstengė sumurmėti: 

— Viešpatie Dieve gailestingas! Kas čia galėtų būti, bro- 
liukai? 

Šis šūksnis sutrikdė tylą, tuomet prabilo leitenantas ir garde- 
marinas. Jų nebuvo apėmusi prietaringa baimė, nors ir stipriai 
nuogąstavo, bet dėl kitokių priežasčių. Jie dar nebuvo spėję 
išsakyti vienas kitam savo minčių, kurios ir patiems dar nebuvo 
aiškios. Bet kas minutę jos darėsi vis apibrėžtesnės. 

Greičiau nerimo nei baimės paveiktas leitenantas sukoman- 
davo: 

— Pirmyn! Greičiau prie borto! 

Pirmąsyk balsas ir judesiai išdavė jo nekentrumą. Žmonės pe- 
kluso nerangiai ir nenoromis. Jie žinojo, jog abu karininkai yra 
drąsuoliai. Bet dabar jie atrodė it padūkę bepročiai. Nesupranta- 
ma buvo, kuo jie vadovaujasi. Tačiau visi pakluso. 

Buvo numestas kablys, kateris prisišliejo prie paslaptingo lai- 
vo, Leitenantas ir antrasis karininkas užšoko ant plotmės, įsakė 
bocmanui sekti paskui juos ir užlipo ant denio. Jūreiviai liko 
valtyje savo vietose ir gėrėjosi savo karininkų drąsa. 


J. Nebaigta puota 


Užsirangę ant borto, karininkai apžvelgė denį. Nieko nematy- 
ti, nieko negirdėti: Nė vieno jūreivio, nė vieno karininko, 
išskyrus dvi nepaprastas būtybes. Viena prisiglaudusi prie prie- 
šakinio stiebo, kita susirangiusi tupėjo prie sandėliuko. Abidvi 
urzgė kažką nesuprantamo ir dar grasinamai mostagavo. 

Nieko nepaisydamas, leitenantas užšoko ant denio ir nuėjo 
tiesiai prie jų, paskui jį — antrasis karininkas ir bocmanas. Jiems 
artėjant gauruoti padarai traukėsi atbuli ir galiausiai dingo kaju- 
tėje. Karininkai abejingi praėjo pro šalį, apnikti savų minčių, 
ir tik bocmanas, susidomėjęs šiais gauruotais žmonėmis, vis dar 
būgštavo, bet nė žodžio nesakydamas sekė paskui karininkus. 

Jie artinosi prie kajutės durų, tačiau pirma turėjo praeiti pro 
sandėliuką. Jo durys buvo atviros, ir karininkai, eidami pro jį, 
sustojo nustebinti silpno riksmo, kuris privertė juos pulti į vir- 
tuvę. Ten jie išvydo nuostabų ir sykiu baisų reginį: prieš židinį, 
kuriame seniai užgesus ugnis, prisiglaudus prie pertvaros, sėdi 
ant suolo tiesi kaip pagaikštis žmogaus figūra. 

Žmogus čia ar tik jo pavidalas? Greičiau tai tik skeletas, 
aptrauktas oda, juoda kaip anglys ugniakure. Tai negras, gyvas 
negras. Išvydęs žmones, jis sujunda ir nori kažką pasakyti, Jo 
klausyti liko vienas bocmanas. Kiti nudūmė į kajutę, į kurią ėjo 
laiptai iš antro denio. Jie nulipo žemyn ir sustojo ties uždaromis 
durimis. Pasukę rankeną, atidarė duris ir nepabeldę įėjo į ka- 
jutę. 

Bet, vos peržengę slenkstį, jiedu sustojo apstulbinti reginio, 
prieš kurį blanksia tai, ką jie buvo radę sandėliuke. Juos apėmė 
tikras siaubas. 

Kajutė nedidukė, bet jauki, joje laisvai telpa stalas, šešių 
pėdų ilgio ir keturių — pločio. Aplink stalą keturi krėslai. Stalas 
nustatytas grafinais, dubenimis, stiklais ir lėkštėmis. Dubenyje 
likučiai deserto: pyragaičiai, vaisiai, uogienė. Lėkštėse pilna nuo- 
graužų. Grafinai pripildyti įvairiausių rūšių vynų. 

Matyt, šiuose keturiuose krėsluose sėdėta keturių kampanio- 
nų. Du šoniniai krėslai tušti, tarytum tik ką palikti. Ant vieno 
guli pamesta vėduoklė, ant kito atlošo — šalikas. Čia būta damų. 
Dvi žmogystos sėdi stalo galuose, viena prieš kitą. Abudu vyriš- 
kiai baltieji, bet ir jie sulysę kaip negras. Jų žandikauliai vien 
tik oda aptraukti, žandai baisiai atsikišę, smakras nusmailėjęs, 
akys įdubusios. Tačiau jiedu gyvi. Degančios akys teliudija gy- 
vybę. Jie sėdi nejudėdami, tiesūs. Nė vienas raumuo nekruta. 
Šie bejėgiai, matyt, yra be galo iškamuoti. Ir visa tai prie stalo 
su prašmatniais vynais, vaisiais bei skaniais užkandžiais?! 

— Ką tai reiškia?— išsiveržė abiem karininkams. Bet tučtuo- 
jau abudu puolė viršun prie katerio. 

— Greičiau atgal! Į laivą! Daktaro! Irkitės, vyrai, kiek tik 
įkabinat! 

Vanduo kunkuliuoja nuo jūreivių irklų. Jie džiaugiasi galį 
greičiau pabėgti iš šios užkerėtos vietos. Nustebę jų žvilgsniai 
krypsta į škuną. Bet jie niekaip neįstengia suprasti karininkų 
elgesio ir tos paslapties, kuri, matyt, vis komplikuojasi. Vienas 
iš jūreivių palingavo galvą ir tarė: 

— Nebepamatysim daugiau nei leitenanto, nei jaunesniojo pa- 
dėjėjo, nei bocmano. 

6. Vaiduoklis 


Likusieji karo laive nenuleido akių nuo škunos ir sekė kiek- 
vieną katerio judesį. Tik su stiklų pagalba galėjo kiek ryškiau 
įžiūrėti. Viršum jūros pakibo rūkas ir viską aptraukė migla. Jis 
sutirštėjo aplink škuną, ir visi daiktai buvo matomi neaiškiai. 
Staiga vienas akylas karininkas sušuko: 

— Žiūrėkit, kateris grįžta! 

Visi nustebo. Vos prieš dešimt minučių jis priplaukė prie 
škunos. Ką reiškia toks skubus grįžimas? O karininkas pastebėjo 
dar vieną dalyką, kurio kiti neįžiūrėjo: jis išvydo keturias poras 
irklų vietoj penkių, ne trylika žmonių, 0 tik dešimt. Vadinasi, 
trys pasiliko. Karininkų tai nebaugino. Jie žino, kad jų draugas, 
jaunesnysis leitenantas, yra griežtas, energingas ir sumanus žmo- 
gus. Tai jis, matyt, siunčia kokiu nors reikalu. 

Kitaip mąstė jūreiviai, įsitikinę, kad pasilikusius bus ištikusi 
kokia nelaimė. Nebuvo girdėti šūvių ir matyti ugnies; bet juk 
galima užmušti ir be triukšmo šaltu ginklu, vartojamu laukinių. 
Tiesa, katerio komanda, be durklų, buvo apsiginklavusi dar ie- 
timis ir pistoletais, ir jeigu ją būtų užpuolę, tai nebūtų pasitrau- 
kusi be šūvio, ir dar netekusi trijų žmonių. Bet juo keistesnė 
paslaptis, tuo daugiau pagrindo prietaringai baimei. 

O kateris rėžė vandens paviršių, ir iš žmonių judesių buvo 
aiškų, kad jie skuba. Jau kiekvieną galima buvo pažinti iš veido; 
trūko abiejų karininkų. Nebuvo ir bocmano. Vietoje jų prie vai- 
ro vienas irkluotojas. Kateris prisiartino. Visi laukė apmirę, kol 
jis aplenkė fregatą ir prisišliejo prie dešinio borto. Visi grūdosi 
prie jo, bet netrukus nusivylė nepatenkinę smalsumo. Jokių Ži- 
nių iš škunos, tik trumpas leitenanto paliepimas: 

— Atgal, į laivą daktaro! 

Katerio ekipažas dar papasakojo matęs ir girdėjęs kalbant 
gauruotus žmones. Visa fregata kartoja šį pasakojimą, sklindantį 
žaibo greitumu. Vyresnybei jis atrodė keistas, ekipažui — ant- 
gamtiškas. 

— Tai ne laivas, o vaiduoklis! 

Jūreiviai tuojau pritarė. Vienas pakartojo žodžius, jau pa- 
sakytus kateryje: 

— Nebematysim daugiau nei leitenanto, nei jaunesniojo pe- 
dėjėjo, nei bocmano, 

Teip besišnekant, trumpam buvo užmirštas keistasis laivas. 
Staiga fregatoje pasigirdo riksmas, privertęs visus pašokti ir pulti 
prie borto. Visų žvilgsniai nukrypo ten, kur buvo škuna. Di- 
džiausiai visų nuostabai, ji dingo. 

7. Juodoji vėtra 


Škunos išnykimo priežastis buvo rūkas. Tiršta tamsių garų 
siena pakilo nuo jūros paviršiaus ir apgaubė škuną. Tas pat grė- 
sė ir tregatai. Nors jūreiviai daugiau nebesistebėjo, bet vis dėlto 
buvo apimti neaiškios baimės. Rūkas negąsdina žmonių, plaukio- 
jančių tarp ašigalių ledynų kartais netgi visiškoje tamsoje. Toji 
baimė kilo dėl to, kad reiškinys atrodė esąs nenatūralus. Kodėl 
gi tasai rūkas dabar taip staiga atsirado? 

Rūkas vis slinko ir slinko tirštėdamas ir vystydamas savo 
vystyklais tiek fregatą, tiek ir škuną. O paskui ūmai kilo baisi 
vėtra, ta juodoji vėtra (škvalas), žinoma Ramiajame vandenyne. 
Fregata — tvirtas laivas ir gali išsilaikyti per uraganą, bet visus 
baugino draugų likimas. Laivai galėjo pasimesti miglose. Kas 
tada jiems bus? Škuna iškėlus nelaimės ženklą. Gal ten nėra van- 
dens ar provizijos? Rankų ten pakanka, jeigu visos burės iš- 
skleistos. Galbūt ten įsisukus cholera ar geltonasis drugys? Tai 
galimas daiktas, jei leitenantas siuntė daktaro, 

Atslinko juodas debesis, apsupo laivą ir suėmė jį į savo niau- 
Ių ir troškų glėbį. Dabar nebuvo ko nė svajoti, kad daktaras 
vyktų į pagalbą nelaimingiesiems arba kateris grįžtų prie škunos. 
Ją rasti — tas pat, kas adatą, pamestą šieno kupetoj. Nebuvo lai- 
ko galvoti apie škuną ir pasilikusius karininkus, Kiekvienas fre- 
gatoje turėjo rūpintis savimi ir dirbti savo darbą. Komandos 
griaudėjo pro garsintuvą, viskas buvo daroma greitai ir tiksliai, 
kaip įprasta karo laive. Didžiulis laivas plūduriavo šėlstančiose 
bangose, iškėlęs šturmines bures. JOs paprastai sukelia jūrinin- 
kams liūdnų minčių, nes simbolizuoja kovą su vėtra ir jūra, bai- 
sias grumtynes su gamtos stichija. 

Šėlo, dūko neseniai rami buvusi jūra. Putojo ir šniokštė, 
ritosi vilnys kaip baltakarčiai žirgai, ir tarp jų karo laivas — 
pirma stichijos viešpats, o dabar jos vergas, ateity galbūt — au- 
ka,— šokinėjo bangomis it kamštis, tai iškildamas, tai grimz- 
damas gelmėn. 

Buvo du būdai išsigelbėti, ir kapitonas svarstė šansus vieno 
bei kito. Reikia arba išbūti viesulą stovint vietoje, arba bėgti nuo 
jo. Pastaruoju atveju tektų tolti nuo škunos, kurios dabar nema- 
tyti, ir galbūt nepavyktų sutikti jos daugiau todėl, kad ji neju- 
dės iš vietos. Be abejo, vadovauti bus ėmęsis leitenantas ir, žino- 
ma, nuleidęs bures. Turėdamas tai galvoje, kapitonas ryžosi likti 
vietoje. 

Drąsuoliai nuogąstavo ir buvo kupini tamsių nujautimų dėl 
draugų likimo škunoje. Abudu ten likę karininkai buvo mylimi 

tiek Lendradarbių, tiek jūreivių. Bocmanas taip pat. Kas gali 
jiems atsitikti? Visi karo laive užjautė juos ir baiminosi. Audros 
ūžavimą protarpiais pertraukia galingas garsas: kas minutę pok- 
šteli fregatos patranka. Ne kaip pagalbos šauksmas, bet kaip pa- 
drąsinimas ir paspirtis tiems, kurie žūsta. 

Naktis apgaubia jūrą, ir rūkas dar sutirštėja. Fregatos pa- 
dėtis nesikeičia. Rūkas ir audra karaliauja kiaurą naktį, ir pa- 
trankų šūviai vis tebegriaudi, nors niekas į juos neatsako. Galbūt 
škuna nė neturi patrankos. 

Švintant audra nutilo, ir debesys ėmė sklaidytis. Rūkas pa- 
kilo ir nuplaukė ioliau, sykiu su auštančia diena atsirado vilčių. 
Visi fregatos karininkai ir jūreiviai susirinko ant denio. Dangus 
giedrėjo, skaidrėjo ir žydrėjo, darėsi perregimas it stikias; taip 
pat atrodė ir jūra, jos paviršiuje nebebuvo matyti putų. 

Jūreiviai negalėjo atitraukti akių nuo jūros. Karininkai ste- 
bėjo su binokliais horizontą, kur susiduria dvi mėlynos juostos, bet 
nei šitaip, nei plika akim nieko netuvo matyti. Jūra ir dangus. 
Jokio laivo: nei kariško, nei prekinio. Jokios burės. Tik vieniša 
fregata galingame Ramiajame vandenyne. 

Visi mintyse klausė savęs: kas atsitiko škunai? Koks likimas 
ištiko draugusėę Ir tik vienas jūreivis, kuris jau dukart išsakė sa- 
vo įsitikinimą, trečiąsyk pakartojo mintį, dabar jau artimą vi- 
siems: 

— Nebematysim jau nei leitenanto, nei jaunesniojo karinin- 
ko, nei senojo bocmano! 


8. Vėliavų susirinkimas 


Veiksmo vieta — San Franciskas, Kalifornijos sostinė. Lai- 
kas — 1819 metų ruduo, kelios savaitės prieš aprašytas laivo 
gaudynes. Anuomet San Franciskas buvo ne toks kaip dabar. 

Mažas sodžius, misionierių stoties uostas Dolorės, prekiaująs 
kailiais bei lašiniais ir tematąs kasmet du tris laivus, vieną gražų 
rytą pabudęs išvydo ištisą laivyną, susirinkusį iš visų pasaulio 
kraštų su visokiausiomis vėliavomis. 

Kokia galėjo būti priežastis šio įvairiausių laivų susirinkimo? 
Atsakas tėra vienas — auksas. Emigrantas iš Šveicarijos Suteris, 
kuopdamas savo vandens malūną viename iš Sakramento uostų, 
pastebėjo purvyne blizgančias dalelytes. Jos buvo aukso spalvos 
ir sunkios kaip auksas. Chemijos tyrimai parodė, jog tai iš tikrųjų 
būta aukso. 

Taip ir anksčiau atsitikdavo Kalifornijoje, bet radinys pirmą 
kartą pakliuvo į rankas europiečių kolonistų, Žmonių energingų, 
ėmusių rinkti auksą ir vežti jį į užsienį. 

Nepraėjo nė dveji metai, ir Sakramento krantai, iki šiol buvę 
tušti, dabar buvo pristatyti namų, o San Francisko įlanka prisi- 
grūdo laivų iš viso pasaulio. Ne tik uostas, visos gatvės prigužė- 
jo įvairiataučių avantiūristų. O kalbų įvairovė buvo tokia kaip 
statant Babelio bokštą. 

Meksikietiški molio trobesiai skendėjo tarp drobės palapinių 
ir medinių namukų, kurie dygo kaip grybai po lietaus. Žmonių 
gyvenimo būdas pasikeitė: vietoj ramaus šeimos židinio namuo- 
se triukšmingos linksmybės, tabako dūmai ir spirito kvapas. Gat- 
vėse, iki šiol tyliose ir tuščiose, kuriomis praslinkdavo nebent 
tik vienuoliai, apsiavę sandalais, šen bei ten įgulos kareiviai ir 
karininkai puikiais mundurais, miestelėnai storais gelumbės ap- 
siaustais, dvarininkai, piemenys, dabar stumdydamiesi būriais vaik- 
štinėjo kažkokie žmonės raudonais vilnoniais megztiniais, kaili- 
nėmis liemenėmis, su peiliais ir pistoletais už diržo, nuskurę jū- 
rininkai po ilgo plaukiojimo jūrose ir bastymosi sausumoje. 

Dar niekad nebuvo tokio margo žmonių sambūrio, kokį ga- 
lėjai pamatyti 1819 metais Jerba Buenoje, šiais metais perkrikšty- 
toje į San Franciską. Niekad nebuvo ir tokios daugybės laivų su 
tokiu mažu ekipažu. Pusė jų beveik visai be ekipažo. Dažnas 
teturi kapitoną bei padėjėją, kartais dar ir dailidę su virėju. 

Visi jūreiviai buvo krante, ir nedaugelis jų rengėsi grįžti i 
laivą. Visi jie išlakstė į auksingus smiltynus, ir laivų deniai virto 
dykumomis. 

Didžiulis kontrastas buvo matyti tarp šių apleistų laivų iI 
gatvių, knibždančių žmonių. Ten ūžesys, kamšatis, minia apkvai- 
šusių žmonių, čia tingi neveikla, tyla; apima jausmas, jog šie 
laivai niekad neišplauks į jūrą. Ir išties yra tokių, kurių griaučiai 
ligi šiol riogso nelyginant milžiniškas banginio skeletas pakrašty 
įlankos, kadaise žinomos Jerba Buenos vardu. 


9. Du anglų karininkai 


Tačiau ne visi laivai buvo be ekipažo. Kurių ne kurių, ypač 
karo laivų, disciplina griežtai draudė pabėgimus. Bet ir tuomet 
tekdavo imtis atitinkamų priemonių. Karo laivai sustodavo toli 
jūroje, ir valtims nebūdavo leidžiama prie jų priplaukti. 

Jūrininkui, pasiryžusiam plaukti savo jėgomis, buvo nelengva, 
be to, grėsė šūvis į nugarą, galįs panardinti ji į vandenyno dugną. 

Toks buvo ir karo laivas su anglų vėliava; jame viešpatavo 
tokia pati geležinė drausmė. Deniai buvo pribarstyti grūstų ak- 
menų, kiekviena virvutė turėjo savo vietą. 

„Kryžiuočiui“— taip buvo vadinama karo fregata — vadovavo 
senas audrų užgrūdintas jūrininkas, kapitonas Bresbridžas, kuris 
sugebėjo neprarasti nė vieno jūreivio. Auksas negalėjo nuvilio- 
ti jų į sausumą, nes kapitonas darė visa, kas įmanoma, kad eki- 
pažas — tiek karininkai, tiek jūreiviai — jaustųsi gerai. Jie turėjo 
skanaus valgio, daug grogo. Kartkartėmis buvo rengiami mėgėjų 
spektakliai. 

Ne per seniausiai ten buvo puikus pokylis, kuriame karinin- 
kai susipažino su įdomiomis damomis. Du, beje, ne juokais įsimy- 
lėjo paneles, su kuriomis šoko, 

Po pokylio prabėgo dvi dienos. Abu karininkai tyčia šalinosi 
draugų ir šnekučiuodavosi tarpusavy. Vyresnysis Krožeris buvo 
dvidešimt dvejų metų, ne daugiau, o jaunesnysis Kadvaladeris — 
dar ketveriais metais jaunesnis. Pirmasis buvo leitenantas, antra- 
sis — tik gardemarinas. 

Jis buvo balto veido, šviesiais garbanotais plaukais ir skruos- 
tais, panašiais į išsirpusį persiką. Akys, kaip ir daugumo keltų 
palikuonių, turkio spalvos. Krožeris, gimęs senovinėje pilyje Jor- 
ko apylinkėse, buvo kiek kitoks. Garbanoti jo plaukai buvo tam- 
sūs, O erelio nosis ir išsikišę skruostai rodė tvirtą charakterį, ką 
bylojo ir drąsus jo žvilgsnis. Vaikinas buvo vidutinio ūgio, stip- 
raus sudėjimo, pakantus ir atkaklus. 

Skirtinga buvo karininkų išorė, taip pat ir jų polinkiai; jie 
buvo bemaž visiškos priešingybės. Krožeris — žmogus rimtas. 
Jis nemėgo juokų, nors ir nebuvo paniuręs. Kadvaladeris beveik 
visuomet juokavo, ir jo skruostų duobutėse, rodos, glūdėjo juo- 
kas. Su juo galima pokštauti be galo, be krašto. O su Krožeriu 
juokauti pavojinga. 

Nors tokių skirtingų charakterių, abu karininkai buvo drau- 
gai. Laisvu nuo tarnybos laiku jiedu visuomet būdavo drauge 
laive ir drauge keldavosi į krantą. Ir dabar jie sykiu įsimylėjo, 
pirmąkart gyvenime, laimė, ne tą pačią merginą. Bet abu jų 
meilės objektai gyveno po vienu stogu ir buvo vienos šeimos 
nariai. Tai buvo teta ir dukterėčia. Jų metų skirtumas buvo men- 
kas. Teta daugių daugiausia dvejais metais vyresnė už savo duk- 
terėčią. Krožeris įsimylėjo tetą, o Kadvaladeris — dukterėčią. 

Abi „mėlyno kraujo" ispanės. Viena duktė, antra anūkė Gre- 
gorio Monticho, kurio namai matyti nuo laivo. Tai puikūs mek- 
sikietiško stiliaus rūmai, dunksą ant kalvos. 

Abu karininkai žvelgė į tuos rūmus. Kadvaladeris turėjo žiū- 
roną. 

— Man rodos, — tarė jis — aš jas matau. Iš už terasos balius- 
trados kyšo dvi galvos. Kertam lažybų, tai jos, mielos mergaitės. 
Įdomu, ar jos mato mudu? 

— Manau, kad ne, jeigu neturi žiūrono. 

— Dievaži, žiūroną jos turi. Antai kažkas blizga. Mano Inesa 
žiūri pIO jį. 

— Ne, mano Karmen. Kad ir didžiuojiesi savo žydromis aki- 
mis, O aš greičiau už tave įžiūriu burę. 

— Burę, o ne gražų veidelį, Nedai. Kitaip nebūtum išsirinkes 
senos tetos, O man užleidęs jauną dukterėčią. 

— Sena! .. Ji gal jaunesnė už taviškę. Viena tik garbana bliz- 
gančių gintarinių jos plaukų vertesnė už visą tavo juodaplaukės 
gražuolės galvą. Štai pažiūrėk! 

Jis išsiėmė iš kišenės garbaną ir pamosavo draugui prieš akis. 
Saulėje plaukai spindėjo rausvu auksu. 

— O tu žvilgtelėk į tai! — sušuko Kadvaladeris ir išsitraukė 
juodą savosios gražuolės garbaną. 

— Manai, kad tik tu gali pasigirti meilės įrodymu? Palyginti 
su tavuoju, šis — tarsi šilkas šalia popieriaus. 

Abu nusijuokė ir paslėpė garbanas. 

Krožeris paėmė žiūroną ir nukreipė į Monticho namus. 

— Tavo tiesa, Vili — tarė jis — Tai tos pačios galvos, kurių 
garbanas mes turime. Jos žiūri pro binoklį ir galbūt laukia mū- 
sų. Gal po kelių minučių mudu būsim pas jas. Tada tu įsitikinsi, 
kad gintarinė spalva pralenkia juodą, ypač Kalifornijos saulei 
šviečiant. 

— Dievai nematė tos saulės! Duok man merginą tamsiais kaip 
varno sparnas plaukais. 

— O man auksiniais su rausvu atspalviu. Išties, Nedai, ar 
manai, kad kapitonas mus išleis? 

— Esu įsitikinęs, jog išleis. 

— Kodėl? 

— Tu sūnus vargšo Velso eskvairo, o aš turiu laimės būti 
įpėdiniu dvidešimties tūkstančių metinio pelno. Be to, turiu dėdę 
admiralitete. Aš prašiau kapitoną leisti mudu abu. Štai ir viskas. 
Kapitonas žiūri sau naudos ir atsižvelgia į tokį pagrįstą prašymą. 
Štai jis eina. Tuojau paklausim jo ir gausim sutikimą, tikėk ma- 
nim. 

— Ponai, —tarė kapitonas, priėjęs prie jaunuolių — leidžiu 
jums šiandien vykti į krantą. Valtis nuplukdys judu, kur panorė- 
site. Parsiųskit ją atgal. Pasakykit bocmanui, kada jūsų atplaukti. 
Tik prašau per daug negerti. Žinokit, kad San Franciske pilna 

visokių valkatų. Gerbdami tarnybą ir savo mundurą, nesidėkite 
su visuomenės padugnėmis, ypač saugokitės moterų. 

Kapitonas nuėjo. Jaunuoliai neilgai temastė. Jie dabar puošė. 
si rengdamiesi netrukus susitikti su savo gražuolėmis. Pagaliau 
susėdo į valtį, Krožeris įsakė plaukti. Valtis slinko ramiu įlankos 
paviršiumi ne į prieplauką, bet Gregorio Monticho namų linkui. 


10. Dvi ispanės 


Gregoris Montichas, ispanas, prieš dešimt metų atvyko į Mek- 
sikos respubliką, o iš čia persikėlė į Kalifomiją. Iš pradžių jis 
vertėsi gyvulininkyste kaip daugumas kalifomiečių. Jam sekėsi: 
bandos, kurios klajoja vešliose pievose, siekė tūkstantį galvų, 0 
arklių jis turėjo dešimt sykių daugiau negu raguočių. 

Ispano namai tebuvo vieno aukšto, plokščiu stogu. Nuo vieš- 
kelio juos skyrė akmeninis mūras. Namų link vedė alėja, nuberta 
baltomis jūrų kriauklėmis ir apsodinta amžinai žaliuojančiais erš- 
kėtrožių krūmais, laurais, šen ir ten — persikų medžiais. 

Sprendžiant iš namų dydžio ir žemės plotų, Montichas Nauja- 
jame pasaulyje tapo turtuoliu. Bet ir iš Senojo pasaulio jis at- 
vyko pinigingas, ne kaip elgeta nuotykių ieškotojas, o Kaip senos 
Biskajos giminės bajoras. 

Su juo atvažiavo žmona ir aštuonerių metų duktė. Mirus žmo- 
nai, Montichas priglaudė anūkę. Dabar abi, duktė ir anūkė, vra 
įsimylėjusios, ir jas kaip tik pamilo Krožeris ir Kadvaladeris. 
Nors abi damos giminaitės ir bemaž vienmetės, tačiau jos labai 
skirtingos; niekas nepatikėtų, jog jos vienos šeimos. 

Karmen geltoni plaukai ir pilkšvai žydros akys. Ji gana aukš- 
to ūgio, grakšti, tikra gražuolė. Jos grožiui aprašyti galima skirti 
visą skyrių, bet taip nieko ir nepasakyti. Pakanka žinoti, jog 
daugybė San Francisko vyrų už vieną josios šypseną pasirengę 
atiduoti savo galvą. 

Inesos Alvares akys juodos kaip anglis, veidas tamsus. Tai 
karšta brunetė. Jos tėvas gimė Kadikse. Būdamas ispanų karinin- 
kas ir stovėdamas su pulku Biskajoje, jis pamatė vyresniąją Gre- 
gorio Monticho dukterį, paprašė jos rankos ir išsivežė į Andalū- 
ziją. Dabar abudu jau guli po žeme, palikę savo puikaus dvaro 
įpėdine vienintelę dukrelę Inesą. Ji bemaž vieno ūgio su Kar- 
men, bet, matyt, ją praaugs. Susipažinę su abiejų karininkų jaus- 
mais, pažiūrėsim, ką jaučia jų išrinktosios. 

11. Abipusiški 
prisipažinimai 


Abi merginos apsivilkusios jojimo drabužiais. Ant galvų skry- 
bėlės, rankose vytinės, bateliai su pentinais. Kieme stovi keturi 
pabalnoti arkliai, kramtantys žąslus ir kasantys žemę kanopomis. 
Du arkliai skirti damoms. Ant kitų dviejų uždėti dideli vyriški 
balnai. Joti turėtų du vyrai ir dvi moterys. 

Kas tie vyrai, galima suprasti iš panelių pašnekesio. 

Iš tos vietos, kur jos stovi, matyti visas San Franciskas ir 
uosto laivai. Merginų žvilgsniai nukreipti į karo laivą. Inesa trum“ 
pam atitraukia akis nuo jo ir sako: 

— Ar tiesa, kad mes grižtam į Ispaniją? 

— Deja, taip, — atsako Karmen. 

— Kodėl deja? 

— Dėl daugelio priežasčių. 

— Pasakyk bent vieną. 

— Galėčiau suminėti dvidešimt. 

— Užteks vienos rimtos. 

— Visos rimtos. 

— Na, sakyk gi! 

— Pirmiausia man patinka Kalifornija, nuostabus jos klima- 
tas, giedras ir žydras dangus. 

— Jis ne giedresnis ir ne žydresnis už Ispanijos. 

— Su Kalifornija šiuo atžvilgiu negali lygintis nei Ispanija, 
nei Italija. Šių kraštų jūros irgi pralenkia mūsiškes. Nagi tik. 
pažvelk į šią jūrą! 

“ — Jeigu aš mokėčiau žiūrėti tavo akimis, galbūt ir susižavė- 
čiau. O dabar nematau nieko ypatingo. 

— O anas laivas? Prisipažink, jis vertas pasigėrėjimo. 

— Laivas neturi nieko bendro su įlanka! — sušuko Inesa. 

— Na ir kas? Jis stovi įlankoje. Jame yra žmogus, kuris mąs- 
to apie vieną merginą, vardu Inesa Alvares. 

— Bet juk tą patį galima būtų pasakyti ir apie biskajietę, 
vardu Karmen Monticho. | 

— Tai kas? Aš nesiginu. Ten laive yra vienas, kuris man la- 
bai patinka. Pasakysiu daugiau: aš jį myliu. Bet juk ir tu nemoki 
paslėpti savo minčių. Aš iškart supratau, jog tave žavi jaunas 
anglas morkos spalvos plaukais. 

— Nieko panašaus! Jo plaukai kur kas gražesni už kito anglų 
karininko, kuris pavergė tavo širdį, tetule. 

— Nėra ko nė lyginti! Šiai garbana tamsių žvilgančių plaukų. 

— O štai, — sušuko Inesa.— kita! Pažvelk, ji it auksas! 

— O+! Tu pavogei?... O gal davei ką nors mainais? 

— O tu? 

— Neslėpsiu nuo tavęs, Inesa, daviau. Atsakyk atvirai, o tu? 

— Aš irgi. 

— O širdį tu taip pat atidavei? Sakyk tiesą, dukterėčia? 

— Paklausk savo širdies, tetule. 

— Vadinasi, mudvi suprantam viena kitą. Dabar pasineškė- 
sim apie išvykimą. Ar tu džiaugiesi rengdamasi palikti Kaliforni- 
ją“ 

— Labai! Stebiuosi, kodėl tu nesidžiaugi. Nėra šalies, geres- 
nės už Ispaniją, ir miesto, gražesnio už Kadiksą. 

— O man nėra šalies, geresnės už Kaliforniją, ir miesto, gra- 
žesnio už San Franciską. Bet tėvas nutarė išvykti. Ir namas šis, 
ir žemė parduota, tai mums nebepriklauso. Mes greit iškeliausim 
į Panamą, pervažiuosim sąsmauką, perplauksim Atlanto vande- 
nyną, atvyksim į Senąjį pasaulį ir turėsim gyventi europietišką 
auobodų gyvenimą, kuris gali mus numarinti. Tavo Kadiksas už- 
muš mane. 

— Betgi tu negali čia būti laiminga, Karmen? Čia negalima 
saugiai važinėti gatvėmis; jose pilna šiurkščių raudonmarškinių 
žmonių. Jie save vadina anglosaksais. 

— Tai tu prieš anglosaksus? O kieno garbana tau ant krūti- 
nės?.. 

— O, čia visai kas kita! Jis ne saksas, 0 keltas, lygiai kaip 
ir jūs biskajiečiai. Jo negalima priskirti prie šių valkatų, Kadva- 
laderis — bajoras. 

— Vis dėlto aš manau, kad tu esi neteisi vadindama šiuos 
raudonmarškinius žmones valkatomis. Jų išorė šiurkšti, bet šir- 
dis kilni. Tarp jų yra bajorų, ir jie elgiasi kaip bajorai. Ko mums 
daugiau reikia? Nė vienas jų nėra manęs n2ž karto įžeidęs, ir 
tėvas jiems neteisingas. Aš karštai myliu Kaliforniją ir liūdėda- 
ma skiriuosi su ja. Čia, pietinio vandenyno krantuose, Inesa, dar 
gyvuoja Papročiai, tradicijos ir likučiai klajojančių riterių, kurie 
man primena trubadūrų laikus. Beje, apie klajojančius riterius. 
Antai du, rodos, atjoja. Gali įsivaizduoti stovinti senos pilies 
bokšte ir siunčianti jiems pasveikinimą. 

Karmen nutilo. Jos veidas apniuko, kai žvilgsnis stabtelėjo 
ties dviem tolumoje pasirodžiusiais raiteliais. 

— Tai tikri Kalifornijos riteriai — tarė Inesa. 

— Tikri Kalifornijos sukčiai.— liūdnai atsiliepė Karmen. 

12. Du Kalifornijos 
kabaljerai 


Raiteliai jojo pakrante. Jie puikiai atrodė su savo vaiskiais 
tautiškais kostiumais. Plačios kelnės su auksinėmis juostomis, bliz- 
gančios sagos, batai su pentinais it žvaigždėmis, gausiai išsiuvinė- 
tos plisuotos palaidinės, apjuostos juosta su auksiniais kutais, 
plačiakraštės skrybėlės — visa tai sudarė originalų jų apdarą. 

Abudu ant pečių užsimetę puikius apsiaustus: vienas purpuri- 
nį, antras melsvą. Žirgai taip pat gražiai papuošti: tymo balnai, 
išsiuvinėtos gūnios ir sidabriniais kutais pagražintos kamanos. 

Abu raiteliai tamsaus gymio, jų veidai ispaniško tipo. Vienas 
mėlynu apsiaustu, Matyt, meksikietis. Jis vidutinio ūgio, kresnas, 
petingas, kojos išlinkę lanku nuo dažno jodinėjimo. Jo veidas 
plokščias, nosis priplota, su plačiomis išsipūtusiomis šnirpšlėmis, 
lūpos storos, rodančios afrikietišką kilmę. Bet jo plaukai tiesūs 
kaip adatos ir juodi kaip anglis. Šis žmogus yra gimęs Kaliforni- 
joje, San Francisko įlankos krantuose. Jis dvidešimt šešerių ar 
dvidešimt septynerių metų, vardu Faustinas Kalderonas. 

Kitas, raudonu apsiaustu, kiek vyresnis ir visiškai nepanašus 
į pirmąjį. Jis gražus, inteligentiškas jo veidas grynai ispaniško 
tipo. Jo kakta klasikinė, 0 ant jos ištisa kupeta garbanotų, 
juodų it varno plaukų. Veidas, skruostai ir pagurklis rūpestin- 
gai nuskusti, palikta tik ilgi ūsai bei barzda. Jis aukštesnis ir 
stipresnis už savo kompanioną. Jo vardas Pranciškus Laras. 

Kalderonas, kaip jau sakėme, afrikietis. Jo tėvas neseniai mirė 
palikdamas jam dideles ganyklas ir kaimenes. Vienturtis gyveno 
linksmai: vynas, moterys ir kortos. Visas San Franciskas žinojo 
tas lėbautojų orgijas. 

Pranciškus ne geresnis už savo draugą. Jis puikiai moka ang- 
lų ir prancūzų kalbas, o prireikus kaiba dar ispaniškai bei itališ- 
kai. Tai kreolas iš Naujojo Orleano, nežinomos kilmės išsišokė- 
lis. Jau dešimt metų jis gyvena San Francisko įlankcs pakrantėse, 
kur jį atvežė vienas amerikiečių bangžuvių žvejybos laivas. Kali- 
tornija, kuriai būdingas dykaduoniškas gyvenimas, įstatymų ne- 
paisymas ir plataus masto lošimai, jį sužavėjo. Bendri pomėgiai 
ir pramogos suartino jį su Kalderonu. Ypač jiedu susibičiuliavo 
pastaruoju metu. Abu įsteigė vadinamąji banką, ne toki banką, 
kuriame laikomi ir mokami pinigai, o tokį, kurį gali rasti kiekvie- 
noje gatvėje, kiekviename mieste,— iošimų klubą. 


197 


Daugumas užplūdusių San Francisko gatves linkę rinkti auksą 
lengviausiu būdu — ant lošiamojo žalios gelumbės stalo. Kaldero- 
nas davė pinigų lošimo klubui įrengti, bet turėjo dar tiek pado- 
rumo, kad nesiskelbė esąs jo šeimininkas. Čia šeimininkauja ne 
toks simpatiškas Laras. 

Abu raiteliai prajojo tą vietą, kur grūdosi raudonmarškiniai, 
ir dabar jie sutinka tik fermerius. žarp jų Kalderonas garsėja kaip 
lobininkas, ir jo išorė palaiko šitą šlovę. Apsirengęs jis dabitiškai, 
pagal naujausią madą; jo palaidinė ploniausios drobės, su bri- 
liantinėmis sagutėmis. Jis dosniai moka ir sulaukia didelės pa- 
garbos. Be to, jis gražaus veido ir moka elgtis. Jis puikiai valdo 
špagą, dusyk kovėsi dvikovoje ir paskutini kartą nudėjo savo 
priešininką. 

Šiuos du raitelius Inesa Alvares ir pavadino Kalifornijos rite- 
riais, o Karmen Monticho charakterizavo kur kas tiksliau, pa- 
vadindama Kalifornijos sukčiais. 

Jiedu rengėsi aplankyti Inesą su Karmen ir suko jų namų 
linkui. 


13. Audringas susidūrimas 


Abu raiteliai kalbėjosi: 

— Man rodos, Faustinai, — tarė Laras,— tu joji į Monticho na- 
mus su tokiu pačiu tikslu kaip ir aš. Prisipažink man atvirai. 

— Prisipažink tu pirmas. 

— Na, ką gi. Ko man slėptis. Šiandien aš ketinu prašyti jo 
dukters rankos. 
' — O aš, — tarė Kalderonas, — prašysiu anūkės rankos. 

— Vadinasi, mums nėra dėl ko pyktis. Aš sutinku būti tavo 
dėde. Netgi esu linkęs užleisti tau dalį ispano turtų. 

— Man nereikia nė vieno dolerio, taip esu ją įsimylėjęs. 

— O aš dar labiau, — pasakė Laras. 

— Na, jau ne! Aš iš proto kraustausi dėl Inesos. Man rodos, 
užmuščiau ją, jeigu man atsakytų. 

— O aš užmušiu Karmen, jeigu ji man atsakys. Tu tikiesi 
laimėsiąs?— paklausė Laras. 

— Žinoma, — atsakė Kalderonas.— Esu šokęs su ja ir sakęs jai 
komplimentų. Netgi paspaudžiau jai ranką. Ji buvo man labai 
palanki, ir, man rodos, neturiu ko bijoti. 

— O ką pasakys jisai, Montichas? 

— Jo aš prisibijau. Dabar, kai dėl aukso jo žemė pabrango 
dešimteriopai, jis, KO gero, nepanorės manęs. 

— O ar tu įsitikinęs, jog niekas, be jo, negali tau sukliudyti? 
Ar nebijai konkurentų? 

— Konkurentų ištisa gauja. Kaip ir tau, Larai. Girdėjau, kad 
prie Inesos plakasi jaunas jūrų karininkas iš britų laivo. Jų, 
sako, netgi du. Vienas stovi skersai kelio man, o kitas — tau. 
Tu žinai, kokie girdai sklinda mieste? Tvirtinama, jog tavo kon- 
kurentas nušlavęs visus dūsautojus, netgi tave. 

Laro akys užsidegė pavydo liepsnele. 

— Tada, dievaži, užmušiu Karmen! Rimtai tau sakau. Aš tu- 
riu teisių į ją. Sako, ji koketė, bet aš viena težinau: Karmen pri- 
vertė mane patikėti jos meile, ir jeigu tai buvo tik žaidimas, 
brangiai man už tai sumokės. Norėdamas sužinoti teisybę, pasiū- 
lysiu savo ranką. Jeigu ji atsakys, tai sužinos, kad Pranciškus 
Laras ne toks žmogus, su kuriuo būtų galima juokus krėsti. 

— Imsiu pavyzdį iš tavęs. Galbūt tavo pasiūlymas bus atmes- 
tas, o mano priimtas arba atvirkščiai. Gal mums ebiem bus atsa- 
kyta. Kas tada? Mūsų laukia neviltis ir mirtis. 

— Negaiškim laiko plepėdami, verčiau skubėkim sužinoti sa- 
vo likimo. 

Tuo tarpu karo laivo valtis priplaukė prie kranio, ir iš jos 
iššoko du karininkai. Tada valtis nuplaukė atgal, 0 Karininkai 
ėmė kopti į aukštumą, norėdami pasiekti kelią. 

Raiteliai tuo tarpu jojo į kalną iš priešingos pusės. Jie ris- 
nojo žingine, lyg nugalėtojai, 0 du pėstininkai, džiaugdamiesi 
galį ištiesti sąnarius, juokaudami ir rėkaudami kaip mokiniai šven- 
tadienį, lipo viršun. Jie išvydo namą ir terasoje dvi merginas, 
atsigręžusias į juos. Raiteliai tuo pačiu metu pamatė merginas 
ir suprato, kad jos nusisukusios į priešingą pusę. Ką jos ten ma- 
to? Gal laivą jūroje? Ne laivą — du anglų laivo karininkus. 

Kadvaladeris patylomis tarė Krožeriui: 

— Tai mūsų konkurentai, Nedai. Jie irgi joja pas mūsų pa- 
neles. 

Atsakyti nebuvo laiko. Abi poros susitiko ties vartais tylė- 
damos, veidas į veidą. Jos persimetė žvilgsniais, kupinais pavydo 
ir slepiamo apmaudo. 

— Eime, Vili. — paragino Krožeris.— Nėra ko čia žiopsoti, kai 
mūsų laukia malonumai, 

Abudu karininkai smuko pro vartus ir patraukė alėia. Krožeris 
nutaikė momentą, kai Karmen į jį žiūrėjo, išsitraukė brangiąją 
garbaną ir užsikišo ją už auksinės savo kepurės juoste:ės. Tą pat 
padarė Kadvaladeris su savąja juoda garbana. Teresoje tai buvo 

pastebėta, ir, rodos, įvertinta palankiai. Bent jau pasielgiama ly- 
giai taip pat: panelių skrybėlaitės pasipuošia — viena tamsiai kaš- 
tonine, kita geltona garbana. 

Laras pastebėjo tai ir suprato simbolišką reikšmę. Abudu puolė 
pirmyn, norėdami priversti pėsčiuosius trauktis jiems iš kelio. 
Krožeris išliko ramus ir tarė Kadvaladeriui: 

— Leisk jiems prajoti, Vili. 

Karininkai pasitraukė į erškėtrožių krūmus, ir raiteliai pra- 
švilpė pro šalį. Laras tuo metu dėbteli rūsčiai į Krožerį ir atsa- 
kymą gauna tokį pat. Gardemarinas, kupinas jauno įkarščio, ne- 
gali susilaikyti ir Kalderonui jojant pro šalį bakstelia į pastur- 
galį jo arkliui, kuris pasistoja piestu ir lyg padūkęs šoka pirmyn. 

Prijoję piie namų, abu raiteliai sustojo. Laras iš Krožerio 
veido spėjo, kad kils koniliktas. Tai jo nebaugino. Jis puikus 
karys ir niekad neprašauna pro šalį. Ne iš baimės pabalo jam 
veidas ir patamsėjo akys. Jis lenkėsi damoms, stovinčioms tera- 
soje, ir kaibėjo: 

— Ar galėčiau tamstą aplankyti? 

Toji neskubėjo atsakyti. Ji matė visa tai, kas atsitiko, ir žino- 
jo, kad, aistroms taip įsiliepsnojus, konfliktas gali baigtis dvikova. 
Ji yra namų šeimininkė ir, kai tėvo nėra, turi jį pavaduoti. 

— Tik ne šiandien, donai Pranciškau,— griežtai prabilo ji. 

Laras nusišaipė: 

— Gal nebus nemandagu, jei paklausiu, kodėl jūs manęs 
nepriimat? 

— Mes turime svečių, — įširdus atsakė ji.— Šiuos ponus kvietė 
mano tėvas. 

— O donja Karmen turbūt savo ruožtu irgi labai įtikinamai 
prašė juos apsilankyti? 

— Tamsta nemandagus. Nenoriu tamstos klausyti. — atsakė 
apmaudo neslėpdama Karmen ir nuėjo. 

Laras apstulbęs tarytum sustingo savo balne. Atsipeikėti pri- 
vertė Krožerio balsas: 

— Tamsta berods nori atsiprašyti tos damos? Gali perduoti 
tai per Mane. 

— Prakeikimas! — sušuko tasai. — Kas tamsta toks? 

— Tas, kuris reikalauja, kad tamsta atsiprašytum už savo ne- 
padorų elgesį. 

— Nemėgstu atsiprašinėti. 

— Tada aš paprašysiiu satisfakcijos. 

— Su mielu noru! 

Abudu pasikeičia vizitinėmis kortelėmis. Laras įsiutęs spūs- 
teli pentinais arklį ir draugo lydimas nujoja. Karininkai linksmi 
įeina į namus, kur šypsodamos juodu pasitinka šeimininkės. 

14. Laivas be jūreivių 


San Francisko uoste stovėjo laivas „,„Kondoras“. Jis buvo ne- 
didukas, maždaug 600 tonų, skirtas taikioms komercinėms kelio- 
nėms ir, sprendžiant iš vardo, priklausąs Pietų Amerikai, nes 
paukštis, kurio vardu laivas pavadintas, būdingas kaip tik šiai 
šaliai. Trispalvė vėliava, plevėsuojanti laivo pirmagalyje, tai pa- 
tvirtina. Apatinė jos juosta raudona, viršutinė dalis melsva, 0 ki- 
ta dalis balta; melsvame fone žvaigždė su penkiais spinduliais. 

Tai Čilės laivas. ,,„Kondoras“ turi tik kapitoną. Jūreivių nėra. 
Visi išlakstė ieškoti aukso. Liko tik čilietis virėjas Zanzibara. 
Dar yra dvi beždžionės, parsivežtos iš Borneo salos. Dalis krovinio 
atgabenta į San Franciską, dalis turi patekti į Valparaisą, bet kada 
„Kondoras“ ten nuplauks — pats kapitonas nežino. 

Antonijus Lantanas (kapitonas) — tipiškas ispanų kilmės ameri- 
kietis jūrininkas. Ištisas dienas jis praleidžia ant denio su savo 
plačiakrašte skrybėle, saugančia veidą nuo saulės, tai sukdamas, 
tai rūkydamas papirosą. Gyvenimą paįvairina tik valgydamas ir 
žaisdamas su beždžionėmis. Šios — patinas ir patelė — buvo juo- 
kingi ir linksmi padarėliai. Tam tikru laiku, tris kartus per dieną, 
negras atneša kapitonui valgyti, paskui vėl nieko neveikia. Kartą 
per dieną kapitonas plaukia valtim į krantą — ne jūreivių ieškoti, 
O susitikti su kapitonais tokių pačių ištuštėjusių laivų kaip ir jo, 
pasišnekėti su jais apie sunkią padėtį. 

Šiandien kapitonas sėdi laive lūkuriuodamas kliento pagal 
laikraščio skelbimą. Neseniai jis buvo pasiskelbęs galįs nugaben- 
ti krovinius ir keleivius į Valparaisą, o pakeliui užsukti į Pana- 
mą bei kitus uostus. Per agentą Tomą Silvestrą jis gavo žinią, 
kad dvyliktą valandą pas jį ateis interesantas. Rūkydamas papi- 
rosą. kapitonas mąstė, ko pageidaus interesantas. Krante jis su- 
rinko šiokių tokių žinių. Buvo kalbama, jog vienas turtingas dva- 
rininkas ispanas pardavęs savo žemes už pusę milijono dolerių 
ir norįs grįžti į savo gimtinę. 

Antai nuo kranto atsiskyrė valtis su dviem irkluotojais. Tre- 
čiasis, matyt, ne jūrininkas. Kapitonas įžiūrėjo pusiau tautišką 
jo apdarą, dėvimą Kalifornijos dvarininkų. Valtis priplaukė, į 
laivą įlipo atvykėlis ir padavė savo vizitinę kortelę. Tai buvo še- 
šių dešimčių metų žmogus, aukštesnis nei vidutinio ūgio, su- 
kumpęs. Eisena jo nelabai tvirta, veide Žymu neseniai persirgta 
liga. Oda balta, skruostai rausvi. Ilga banguota barzda ir plaukai 
balti kaip sniegas. Akys jo buvo šviesiai mėlynos. Jeigu jis buvo 
gimęs Ispanijoje, tai ne kitur kaip tik Biskajoje. 

Tasai interesantas buvo — Gregoris Montichas. 

15. Derybos 


— Tamsta esi kapitonas Lantanas, jei neklystu?— paklausė 
donas Gregoris. 

— Kuo galiu ponui pagelbėti? — atsakė laivo šeimininkas, Že- 
mai nusilenkdamas. 

— Tamsta turi žinoti, kas aš, — tarė donas Gregoris.— Ar ga- 
vai mano raštelį? 

— Gavau. 

— Tada galim kalbėti apie reikalą. Ieškau patikimo žmogaus 
ir, man rodos, galiu tamsta pasikliauti. Kiek tamsta gali paimti 
keleivių? 

— Kaip matai, pone, tai komercinis laivas. Malonėk pažiūrėti. 
Yra atitinkama kejutė, miegamieji šešiems asmenims, dvi pado- 
TiOs svetainės. 

— Manau, tamsta rasi vietos ir kroviniui, kuris užimtų 20— 
40 kubinių pėdų? 

— Tilptų ir daugiau. 

— Puiku! Tamsta galėtum paimti tris keleivius: vyrą ir dvi 
damas, t. y. mane, mano dukterį ir anūkę? 

— Gal užeikim į kajutę ir ten aptarkim reikalus? 

Jie apžiūrėjo kajutę ir miegamuosius. 

— Čia kaip tik tai, ko reikia, — tarė donas Gregoris, labai 
patenkintas.— Kiek tamsta norėsi už tai? 

— Kur tamsta ketini vykti? 

— Į Panamą. Krovinys sveria apie toną. Be to, daiktai ir trys 
keleiviai. 

— Mokestis turi būti proporcingas krovinio vertei. Tamsta 
gabensi greičiausiai auksą? 

Gregoris Montichas, nuogąstaudamas dėl savo krovinio, buvo 
nutaręs plaukti komerciniu laivu, 0 ne pašto. Pastarieji nors ir 
reguliariai plaukia, bet pilni aukso ieškotojų, šiurkščių ir įtartinų 
žmonių. Pasitikėdamas kapitonu, jis nenorėjo derėtis. 

— Tūkstantis dolerių už krovinį ir po šimtą už keleivius, — 
pasakė kapitonas. 

— Daug, — atšovė donas Gregoris, — sutinku. Kada išplaukiat? 

— Aš pasirengęs, bet... 

— Jeigu tamsta bijai, kad dėl manęs užtruksim,— tarė dvari- 
ninkas,— tai be reikalo. Mes pasirengsim per kokias tris dienas, 
daugių daugiausia per savaitę. 

— Mano laivas jūsų laukia, — atsakė Lantanas.— Bet pirma aš 
turiu išspręsti vieną problemą. 

— Tamstai reikia avanso? Kiek? 

— Labai dėkoju. Ne to man reikia. Aš galėčiau išplaukti iš 
San Francisko po pusvalandžio, bet, deja, neturiu jūreivių. 

— Prisipažinsiu, man pasirodė labai keista, kai išvydau tams- 
tos laive tik šį negrą. Pamaniau, jog jūreiviai kur krante. 

— Visi išbėgiojo aukso ieškoti, išskyrus šį negrą. Ir jis pasi- 
liko tik iš baimės, kad kas nors nepadarytų jo savo vergu arba 
kad nesutiktų kur savo ankstesnio šeimininko. 

— Koks apmaudasi — sušuko donas Gregoras.— Teks ieškoti 
kito laivo. 

— Visuose laivuose tas pat. 

— Tada aš pesikliausiu tamsta, kapitone. Donas Tomas — tam- 
stos draugas. Jis atsiliepia apie jus kaip apie dorą žmogų. Aš ką 
tik pardaviau savo dvarą ir gavau už jį tris šimtus tūkstančių 
dolerių aukso smiltimis. Žinot, kapitone, mūsų krašte dabar viso- 
kie pasaulio perėjūnai sukinėjasi. Aš laukiu nesulaukiu tos 
dienos, kai galėsiu ištrūkti iš čia. Norėčiau kuo greičiau nuga- 
benti savo turtą į saugią vietą. 

— Suprantu,— atsakė čilietis. — Tamstos turtui ir paslapčiai pa- 
vojaus čia nėra. 

— Turiu namus Kadikse— tęsė donas Gregoris.— Tamsta is- 
panas ir supranti, kad Kalifornijos visuomenė man nepatinka... 
Bet kaip surinkti jūreivius? 

— Reikia pasiūlyti gerai sumokėti. Jų yra devynios galybės, 
bet visi išlakstė aukso ieškoti. Teks duoti skelbimą, kuris juos 
suviliotų. 

— Kiek tai gali kainuotiė 

— Apie tūkstantį dolerių. 

— Aš apsiimu sumokėti, jeigu tamsta skirsi laivą tik mano 
reikalams, neimdamas nei kitų krovinių, nei keleivių. 

— Sutinku. Manau, kad jūreivių turėsim. Ruoškitės kelionei. 

— Ruošimės neilgai. Reikia tik atsargiai atgabenti krovinį. Ke- 
tinu atplukdyti jį naktį Silvestro luotu. Niekas neįtars, kur jis yra. 


16. Sekundantų ieškojimas 


Išjojęs pro vartus ir atsidūręs vieškelyje, Pranciškus Laras 
atsigręžė į namus, kur jį taip nemeiliai priėmė. Jis matė prie na- 
mo stovint keturis pabalnotus arklius ir suprato, kad panelės 
rengiasi jodinėti su nekenčiamais jų konkurentais. Toji mintis 

sukėlė jam ir Kalderonui baisių kančių. Nusileidę nuo kalno, abu 
raiteliai sustoja. 

— Mes turim kautis, Faustinai, — tarė Laras. 

— Aš neketinu kviesti dvikovon vaikėzo, 

— Betgi jis tave įžeidė. 

— Mano manymu, jis Manęs neįžeidė. 

— Jis pasityčiojo iš tavęs, ir tavoji panelė taip pat. Jeigu nori 
susigrąžinti josios palankumą, turi kviesti tą šunsnukį dvikovon 
ir nudėti jį. 

— Bepigu tau kalbėti! Tu šaudai taikliai. Anglosaksai gerai 
šaudo, ir jeigu aš siūlysiu dvikovą, ginklą rinksis jis. 

— Tai tiesa. Todėl aš pats savąjį įžeidžiau, ir tau reikėjo taip 
padaryti. 

— (Gailiuos, kad taip nepasielgiau. 

— Lengva rasti progą. Man nesvarbu, kuo kautis. Aš lygiai 
taip pat sėkmingai galiu jį pribaigti švino kulka arba špagos 
smaigaliu. 

Jis išsitraukė iš kišenės vizitinę kortelę ir perskaitė: Edvardas 
Krožeris. Fregata ,,Kryžiuotis“. 

— Jeigu likimas man nusišypsos, rytoj „„Kryžiuočio“ kajutėje 
viena vieta prie stalo bus tuščia. 

— Aš manau, galima apsieiti be kraujo pialiejimo. 

— Kaip sau nori. Bet vienas iš mūsų turi būti nudėtas. Aš 
nepaisau niekieno nuomonės. Pinigai — štai kas aukština žmogų, 
O už pagarbą aš neduosiu nė cento. Bet yra savybių, kurias aš 
noriu išlaikyti. 

— Kokios tai savybės? 

— Tai vyriškumas. Jeigu aš neteksiu teisės į vyriškumą, ne- 
teksiu visko. Be to, aš branginu vieno asmens pagarbą. 

— Kieno gi? 

— Matyt, nežinai, kas yra meilė, arba nemyli Inesos. 

— Taip sau. Bet Karmen Monticho akyse aš nenoriu būti nei 
kvailys, nei bailys. Ir aš darysiu viską, kad ji, kol gyvas būsiu, 
neatiduotų rankos tam karininkui. Kai mirsiu, galės daryt, ką 
nori. 

— Vargu ar galėsi su ja pasikalbėti. 

— Pasikalbėsiu ir priversiu klausyti manęs. 

— Tu, ko gero, dar siūlysi jai savo ranką? 

— Pirmiausia reikia nudėti tą, kuris stovi man skersai kelio. 
Ji turi atsakyti tiesiai: taip ar ne. Tu ketini kautis? 

— Aš linkęs baigti bylą kitaip, Larai. 

— Bylą, žinoma, galima baigti ir kitaip, bet užsitrauksim gėdą. 
Tu turi kautis! 

— Pistoleto nesu rankose laikes, špagą prastai valdau, pei- 
liu — kitas dalykas, bet padorūs žmonės peiliais dvikovose nesi- 
kauna. 

— Ir jie teisūs. Bet tu, man rodos, per daug kuklus. Aš ma- 
čiau, kaip tu koveisi špaga Roberto fechtavimo salėje. 

— O, ten kitas dalykas. 

— Stovėdamas prieš priešą, įsivaizduok, jog esi pas Robertą. 
Patariu rinktis špagą. 

— Bet juk aš kviečiau į dvikovą. 

— Nieko baisaus. Anglų karininkai turbūt grįš į laivą tik 
vėlai vakare. Jie dar pietaus pas doną Gregorį, paskum vaikšti- 
nės po miestą. Tu gali sutikti savo konkurentą, pastūmėti jį, spjau- 
ti jam į veidą, žodžiu, priversti jį kviesti tave dvikovon. 

— Taip ir padarysiu, dievaži, padarysiu! 

— O dabar pagalvok apie sekundantą. Aš turiu ką pasikviesti. 
O tu? 

— Doną Dijaką. Kito nenumatau. 

— Jis tinka. Tai šaltakraujis žmogus, išmanąs apie dvikovą. Tik 
šiandien jis išvažiavęs į gaidžių kautynes Punta Pedroj. Jokim 
ten arba siųskim pasiuntinį. Laikas man brangus. 

— Dar tik pusė pirmos,— tarė Kalderonas, dirstelėjęs į laik- 
TOdį. 

— Nevėlu. Mes spėsim nujoti į Punta Pedrą. Donas Manuelis 
stato didelę sumą už savo gaidį. Aš mielai pastatyčiau už jį do- 
terį. Jokim! 

Ir abu riteriai patraukė tenai. 


17. Pasijodinėjimas 


Punta Pedra driekiasi nuo pakalnės vandenyno linkui. Kelias 
ten veda nuo San Francisko į Doloresą. Tenai ir lėkė šuoliais La- 
ras su Kalderonu. Veikiai jie pastebėjo keturis raitelius, jojan- 
čius į tą pačią pusę. Lengva atspėti, kas jie buvo, 

Kaip bemaž visos ispanų kilmės amerikietės, dono Gregorio 
duktė ir jos draugė buvo puikios jojikės. 

Karininkai džiūgaudami žiūrėjo į jas, svaigdami iš laimės. 
Krožeris jojo greta Karmen, Kadvaladeris — su Inesa. Abi poros 
nuoširdžiai šnekučiavosi. Krožeris atsiduso ir tarė metęs žvilgsnį 
jūros link: 

— Veikiai aš būsiu ten. 

— Ir aš, — atsakė Karmen. 

— Kada tamsta iškeliauji?— pasiteiravo karininkas. 

— Labai greit. Tėvelis sako — už savaitės. O gal ir anksčiau. 
Jis šiandien nuvyko užsakyti vietų į Panamą. 

Krožeris valandėlę tylėjo, o paskui, nugalėjęs susijaudinimą, 
paklausė: 

— Tamsta, žinoma, džiaugiesi galėdama grįžti į Ispaniją? 

— Ne, man labai liūdna, — atsakė ji — Man patinka Kalifor- 
nijoje, ir norėčiau čia pasilikti. O tamsta? 

— Tam tikromis sąlygomis. 

— Ar tamstai patinka šis kraštas? 

— Dabar patinka, po kelių dienų būsiu jam abejingas. 

— Ką reiškia ši mįslė? 

— Kalifornija man brangi tuo, kad joje gyvena gražiausia pa- 
sauly miela man būtybė, kurios po kelių dienų čia nebebus. Ta- 
da tas kraštas neturės man jokios prasmės. 

— Kas gi taip veikia tamstos jausmus mano mielojoje Kalifor- 
nijoje? 

Krožerio veidas truputį paraudo. 

— Karmen Monticho,— atsako jis. 

— Ar tamsta neapgaudinėji manęs? 

— Mano širdis priklauso tamstai. O tamstos? 

Vietoj atsako jų akys susitiko, ir jų išraiška apgauti nega- 
lėjo. 

O tuo tarpu dvi gretimos širdys irgi buvo apimtos tokios pa- 
čios laimės, nors jų pokalbis atrodė veikiau linksmas negu jaus- 
mingas. 

— Tu šauni mergelė, Inesa, — kalbėjo jaunesnysis karinin- 
kas.— Gana! Užteks abejoti! Susukim bures ir įmeskim inkarą! Ar 
nori būti mano žmona? 

— Noriu. 

— Nėra ko ilgiau gėrėtis vandenynu! 

Arkliai instinktyviai suprato tai ir sutartinai apsigręžę nušuo- 
liavo namo, 


18. Sužadinta narsa 


Skaisti Kalifornijos saulė jau leidosi, kai į kalną kopė du rai- 
teliai. Iš apsiaustų spalvų: raudonos ir melsvos mes galim pa- 
žinti Pranciškų Larą ir Faustiną Kalderoną, kurie grįžta iš Punta 
Pedros. Ten jie susitarė dėl dvikovos. 

Faustinas pasiryžo kautis. Jo narsumą žadino kataloniška deg- 
tinė, kurios nemaža buvo išgerta; protarpiais jis dar glaudė lūpas 
prie plokščio kelioninio buteliuko. Nuo to auga įniršis, ir jis 
giriasi pastumsiąs anglą, spjausiąs jam į veidą ir priversiąs kautis 
šviesiaplaukį pienburnį. Laras irgi jį palaiko. Pasitikėdamas savo 
koviniais gabumais, jis neabejoja laimėsiąs. Jis buvo linkęs rink- 
tis šaltąjį ginklą, nes buvo įsitikinęs, jog šiauriečiai puikiai šau- 
do, užtat prastai fechtuoja. 

Pakeliui abudu pakaitomis kalbėjo. Laras griežė apmaudą ir 
buvo tvirtai pasiryžęs atkeršyti. Kad tik sugautų anglą, tuomet 
nudėtų jį ir pervertų savo špaga! 

Kai jie užjojo ant kalno ir atsivėrė San Francisko reginys, 
abu spūstelėjo arklius pentinais. Prajojo Doloresą nesustodami, 
bet, susilyginę su smukle, nenoromis sustabdė arklius, kadangi 
juos pašaukė žmogus, iš pažiūros lyg valtininkas, lyg Žvejys, 
kurio išorė menkai buvo verta pasitikėjimo. 

— Ko nori, Rokai?— paklausė kreolas.— Nori su manim slap- 
ta pasikalbėti? 

Jis pasilenkė prie Roko, ir jiedu pašnibždomis pasišnekėjo. 
Larui tai padarė, matyt, stiprų įspūdį. Akys sublizgėjo, pirma 
iš nuostabos, paskui iš godumo. 

— Aš atjosiu rytoj vidurdienį — tarė Laras,— iki pasimatymo. 


19. Klaida 


Laras veikiai pasivijo savo bičiulį ir pasakė jam, kad Rokas 
pranešė įdomią naujieną, bet apie tai pakalbėsią vėliau, nes pir- 
miausia reikia apgalvoti dvikovą. 

— Nepakenks tau dėl drąsos išgerti — patarė Laras.— Mudu 
įjojom į miestą, ir tu gali susitikti savo konkurentą. 

Tą pačią akimirką abu pastebėjo tolumoje debesį dulkių, tarp 
kurių galima buvo įžiūrėti raitelių figūras. Prijoję arčiau, jie 
pažino Karmen Monticho ir Inesą Alvares su savo palydovais. 

Abudu sustojo. Laras nenuleido akių nuo Karmen ir Krožerio. 
Jos sužibo it tigro, kai pastebėjo, kad Karmen ir jos kavalierius 
linksta vienas prie kito. Jis padūkusiai smogė pentinais arkliui 
į šonus ir nuskriejo pirmyn. 

Kadvaladeris atsigręžė išgirdęs arklių kanopų dundėjimą ir 
tuojau išsitraukė durklą, tvirtai pasiryžęs smogti, jei reikės. Dingo 
nerūpestingo linksmumo išraiška, veidas pasidarė griežtas ir vy- 

riškas. Tačiau Laras nurūko pro šalį, nekreipdamas į jį jokio 
dėmesio. Iš paskos jojo Kalderonas, bet, pastebėjus ištrauktą dur- 
klą, degtine palaikomas jo narsumas išdulkėjo, ir jis nudumė 
pro šalį. 

Tuo tarpu Krožeris, išgirdęs arklių kanopų dundėjimą, sulaikė 
savo arklį ir atsigręžė. Matydamas, kad Laras lekia lyg akis iš- 
degęs, jis tuojau susiprotėjo, kad tasai nori jį nuversti; tokios 
priemonės dažnai griebiasi ispanai Kalifornijoje. Krožeris žinojo, 
kad jo arklys tvirtas, tad apgręžė jį ir turėdamas galvoj atstumą 
puolė pirmyn. Arkliai susidūrė, ir po sekundės Laras kapanojosi 
dulkėse drauge su savo arkliu. Tačiau jis pašoko ir griebėsi pis- 
toleto, bet atskubėjęs Kadvaladeris ištraukė ginklą jam iš nagų. 
Be ginklo, visas dulkėtas, Laras stovėjo dvejodamas ant vieškelio, 
siųsdamas prakeikimus, keiksmus bei grasinimus. Kadvaladeris 
kvatojo žiūrėdamas į jį, o Krožeris įtaigingai tarė: 

— Jok namo, pone Larai, ir ten atvėsk. Imk savo arklį, o 
pistoletą aš kol kas pasaugosiu ir atiduosiu jį tamstai progai pasi- 
taikius. Tą pat patariu ir tamstai,— kreipėsi jis į Kalderoną. 

Tada karininkai užšoko ant arklių ir nusivijo savo damas, su 
kuriomis jojo sykiu namo. 


20. Iki pasimatymo Kadikse 


Atsisveikinęs su „Kondoro“ kapitonu, donas Montichas grįžo 
namo. Pakeliui jis sustojo mieste, norėdamas pasimatyti su agen- 
tu, kurį gerai pažinojo ir kuriuo galėjo pasikliauti. Svarbiausia 
problema, kaip nugabenti auksą į škuna. Poną Montichą be at- 
vangos persekiojo mintis, kad jam pavogs auksą. Jis turėjo pa- 
grindo baimintis. San Franciską užplūdo daugybė nusikaltėlių 
iš Australijos, atbuvusių katorgą arba pabėgusių iš kalėjimo, ką 
jau kalbėti apie vietinius plėšikus. Jei tk šie sužinotų, kad dono 
Gregorio namuose guli be jokios apsaugos tiek aukso, tada su- 
diev turtams. Donas Gregoris norėjo iškeisti aukso smiltis į kre- 
ditinius popierius, bet San Franciske neatsirado banko bilietų nė 
dešimtajai jų daliai. Pasitaręs su agentu, jis ryžosi slapčia gaben- 
ti auksą į škuną šiąnakt. 

Donas Tomas turėjo parūpinti luotą su patikimais jūreiviais, 
kurie atsiirtų ties Monticho namais. Į jį patylomis bus suneštas 
auksas ir nugabentas tiesiog į laivą, O jau ten juo pasirūpins 

Lantanas. Pasitaręs su agentu, donas Montichas sėdo ant arklio 
ir nuskubėjo namo. Ten jis užsidarė savo miegamajame, griežtai 
įsakęs netrukdyti jo, kol negrįš damos. Miegamajame jis laikė 
auksą, šalia kurio ir miegojo. Dalis buvo maišuose, dalis — dėžė- 
se. Jis ėmė pakuoti taip, kad būtų patogu nuplukdyti į škuną. 
Bet, dar nebaigęs, išgirdo uždususius arklius bei raitelius įjojant 
į kiemą. Jis nuskubėjo pasitikti svečių. 

Jaunos merginos lengvai nušoko nuo arklių ir puolė ant kaklo 
donui Gregoriui dar meiliau negu visados, nes abi šio to laukė 
iš jo. Donas Gregoris suprato, koks reikalas. Jis žinojo, kad jauni 
karininkai joms pasipiršo ir kad jam reikės duoti sutikimą. Jis 
tam neprieštaravo. Iš kapitono Bresbridžo buvo gavęs reikiamos 
iniormacijos. Abu karininkai turėjo puikiausią reputaciją, tai 
pareigingi aukštos kilmės vyrai. Kadvaladeris ne kažin koks tur- 
tuolis, bet Krožerio laukią milžiniški turtai. Pakeliui į Viduržemio 
jūrą „Kryžiuotis“ turi užsukti į Kadiksą, kur ir susitiks abi po- 
relės. 

Prie gausiai nukrauto stalo donas Gregoris papasakojo susita- 
res su Čilės laivo kapitonu ir užsiminė apie Lantano sunkumus 
dėl jūreivių. 

— Rodos, viena gerą jūreivį — tarė Krožeris— galiu reko- 
menduoti jūsų kapitonui. Haris Blju; ar nebus išlėkęs aukso ieš- 
koti? 

— Manau, jis dar čia,— atsakė Kadvaladeris— Tik užvakar 
dar lankė fregatos draugus. 

— Kas per vienas tas Blju?— paklausė donas Montichas. 


— Jis tarnavo mūsų laive, turėjo gerą vardą. Dabar nutarė 
mėginti laimę kitur. Jeigu jis dar čia, esu įsitikinęs, man pavyks 
ji prikalbėti plaukti drauge su jumis. Mūsų laivui stovint Gva- 
majaus uoste, Haris nuvirto už borto ir, jeigu ne aš, būtų pakliu- 
vęs rykliui į nasrus. Tai, žinoma, tik vienas žmogus, bet toks 
vertas dešimties. Jis puikiai buriuoja ir pažįsta visus Didžiojo 
vandenyno uostus. 

— Lantanui tai aukso žmogus! — sušuko Gregoris.— Kad tik 
jį rastumėte? 

— Šiandien pat imsime ieškoti, o radę iškart nusiųsime pas 
kapitoną arba jūsų agentą. Malonėk tamsta duoti jo adresą. 

Donas Gregoris išsitraukė iš kišenės kortelę ir padavė ją 
Krožeriui. 

ispanai ir amerikiečiai nemėgsta ilgai sėdėti prie stalo, ir don- 
ja Karmen su dukterėčia, vos pasibaigus pietums, atsistojo ir 
nuėjo į terasą, o svečiai pradėjo kalbą, kuri jiems buvo tokia 
svarbi. Į Kadvaladerio klausimą, ar sutinkąs donas Gregoris būti 

jų uošviu, šis atsakė teigiamai, ir jaunuoliai švytėdami iš laimės 
tuojau nuskubėjo į terasą. 

Viena porelė pasitraukė į vieną šalį, antrą — į kitą, bet abi 
kalbėjosi apie pasimatymą Kadikse. 

Valandos bėgo, ir metas buvo atsisveikinti. Širdgėlą minkštino 
žodžiai: „Iki pasimatymo Kadikse“. 


21. Jūrų užgrūdintas 
jūreivis 


Haris Blju — tikras jūreivis tų laikų, kai laivai dar plaukiojo 
su burėmis ir buvo iš ažuolo, o ne iš plieno. Saulės, vėtrų ir 
audrų nugairinta jo ir šiaip tamsi Oda pasidarė varinės spalvos. 
Jo veidas apskritas, gražių taisyklingų bruožų, linksmas, drąsios 
pilkos akys ir dvi eilės sveikų baltų dantų. Ant tankių garbanotų 
juodų plaukų kėpso ant šono nusmaukta jūreiviška kepė su mėly- 
nu kaspinu. Platūs pečiai rodo milžinišką jėgą, apykaklė atsegta, 
ir nudegusioje apnuogintoje krūtinėje ištatuiruotas inkaras, 0 že- 
miau vos įžiūrima tamsiai mėlyna moteriška figūra, galbūt myli- 
mosios portretas. Vargu ar Hario širdis buvo jai ištikima, nes ant 
dešiniosios rankos, nuo delno iki alkūnės, pavaizduota dar viena 
mergina, žydros spalvos, vėliau tatuiruota, o ant kairiosios rankos, 
tokioje pačioje vietoje, plevena kupidonas su įtemptu lanku, tai- 
kančiu į dvi širdis. Visi šie piešiniai leidžia manyti, jog mūsų 
jūreivėlio širdis mainosi kaip vėjas. Bet tai netiesa. Kas pažįsta 
jį ir žino jo gyvenimą, tas gali garantuoti, kad Haris teturėjo 
vieną širdies damą, tą, kuri ištatuiruota mėlynai. Iki pat jos mirties 
valandos jūreivis buvo jai ištikimas, o mirė ji kaip tyčia prieš tap- 
dama ponia Blju. Štai kodėl Haris ligi šiol nevedęs. 

Jam dabar keturiasdešimt metų. Trisdešimt iš jų praleido jū- 
rose. Sausumoje jis būna tik tada, kai laivas stovi uoste. Haris tar- 
navo tik karo laivuose ir triskart apkeliavo pasaulį. Jis sveikas 
ir tvirtas, sukumpęs, todėl atrodo kiek žemesnis, o jeigu išsitiestų, 
tai būtų ne mažiau kaip šešių pėdų. 

Nors kaip jūrininkas ir žmogus turėjo retų savybių, Haris 
tarnyboje karjeros nepadarė. Jis tebebuvo jūreivis, nors ir lai- 
komas pačiu geriausiu. Jo paties manymu, neiškilo tarnyboje 
todėl, kad nepataikavo vyresnybei. Tai tiesa. Bet norint sumažin- 

ti jo nuopelnus, galima nurodyti ir kitą priežastį — jis baisiai 
nemėgsta prėsko vandens, 0 romu atmieštą tiesiog dievina. Blai- 
vas jis patikimiausias žmogus pasauly. 

„Kryžiuotyje“ Haris tarnavo penkerius metus. San Franciske 
jo tarnybos terminas baigėsi, ir jis galėjo arba vėl įsirašyti, arba 
eiti kur kojos neša. Jis ilgai svyravo ir mąstė, kaip čia padarius. 
Bet auksas nedavė ramybės, ir jis apsigyveno krante. 


22. „Jūreivių prieglauda ' 


Kiekviename pajūrio mieste galima rasti „Jūreivių prieglaudą", 
arba „Ramiąją prieglaudą“, — smuklę, menkai primenančią tikrą 
prieglaudą, juo labiau ramią vietą. Tokia smuklė buvo ir San 
Franciske. Nepaisant kuklios jos išorės, kainos buvo toli gražu 
nekuklios, kaip ir visose kitose panašiose įstaigose. 

Haris nusprendė kiek paviešėti „Jūreivių prieglaudoje“ ir tru- 
putį paužti. Jis buvo gavęs visų metų algą ir galėjo tai daryti. 
Vėliau jis rengėsi vykti į Sakramentą, kur renkamas auksas. Pir- 
mą savo programos dalį Haris įvykdė su kaupu, išleidęs visą algą 
iki paskutinio cento. Po šešių dienų jo kišenės buvo tuščios. 
Jis rausėsi jose, bet veltui. Pinigai tartum ištirpo. Gyvenimas be 
pinigų visuomet ir visur nemalonus dalykas, o San Franciske 
1849 metais jis buvo tiesiog pavojingas: prasčiausi pietūs kaina- 
vo 6 dolerius, nakvynė kur nors valtyje ar palapinėje — irgi ne 
pigiau. Haris Blju išsipagiriojo ir ėmė sukti galvą, kaip įvykdžius 
antrąją programos dalį. Vien tik nuvažiuoti į Sakramentą kaš- 
tuotų šimtą dolerių, 0 jis neturi nė cento. Pardavęs jūreivišką jo 
turtą, nesurinktum reikiamos sumos. Be to, jo neišleido šeiminin- 
kas už dvi nemokėtas dienas. Viešbutis palyginti pigus, vis dėlto 
reikia mokėti 10 dolerių per dieną už nakvynę ir išlaikymą. Bet 
dabar Hariui gresia dar prastesni dalykai: jis nepastebėjo skel- 
bimo smuklėje, kad sąskaitos turi būti iškart apmokamos, ir dabar 
neturėjo teisės sėsti prie bendro stalo, neteko savo vietos prie 
krosnies. 


Nors ir tamsūs debesys, bet iš jų išlenda saulė. ,„Kryžiuotis“ 
dar tebestovi, ir Haris gali grįžti į jį. Jis žino, kad kapitonas 
priims, O karininkai ir draugai pasitiks jį su džiaugsmu. Tik labai 
apmaudu po tokių šviesių svajonių apie auksą ir dolerius vėl 
grįžti į laivą, kur laukia sunkus darbas ir paliktos virvės. 

Iš už baro į Harį šnairuoja smuklės tarnautojas, priešais jį 
guli atskleistos sąskaitų knygos. Nė vieno gurkšnio degtinės ar 
alaus jis nebegaus. Jūrininkas pažvelgė į paniurusį bufetininko 
veidą ir pasiryžo. Jis liūdnai tarė pats sau: 

— Tikra tiesa: jūreiviu buvai, jūreiviu ir stipsi. Niekur ne- 
dingsi, Hari, turėsi grįžti į ,,Kryžiuoti'. 


23. Laukiami svečiai 


Haris Blju, nutaręs grįžti į laivą, išėjo į gatvę. Staiga nuo durų 
ant aslos nutįso du šešėliai. Haris pažino karininkus, vienas iš 
kurių, Krožeris, buvo išgelbėjęs jam gyvybę. Jis tuojau atidavė 
jiems pagarbą, tarytum dar būtų „Kryžiuočio“ jūreivis. Be to, 
jis sušuko laimingas, nusitraukęs kepurę, krestelėjo savo garba- 
nas ir brūkštelėjo koja. Kad jie atėjo su reikalu, Haris žinojo, 
nes Krožeris, įžengęs į prastai apšviestą kambarį, pasiteiravo: 

— Ar nėra čia jūreivio Hario Blju? 

Haris prisistatė jiems ir pasijuto tarytum antrąsyk išgelbėtas. 

— Hari, senas drauguži, — tvirtai spausdamas jam ranką, tarė 
Krožeris, — džiaugiuosi tave radęs. Gal vėl sutiksi plaukti į jūrą? 

— Aš pats jau ketinau grįžti į „„Kryžiuotį“. Tik nežinau, ar 
mane priims? 

— Su džiaugsmu priims. Bet mes galime tau pasiūlyti šį tą 
geresnio ir pelningesnio. Parsisamdyk į komercinį laivą, ten tu 
gausi keturis sykius daugiau. 

— Su mielu noru! Aš galiu būti ir virėju. 

— Tik ne virėju! — atšovė karininkas juokdamasis.— Gaila tų, 
kuriems tektų valgyti tavo marmalienę. Tai Čilės laivas. 

— Man nesvarbu. Kad tik būtų gera alga ir išlaikymas. 

— Ir grogo priedo? 

— Nesiginu, esu kaltas, pone. 

— Taigi, Hari. Ir aš, ir Kadvaladeris turim prašymą: ten bus 
dvi keleivės — damos, kurios išlips Panamoje. Tu turi visaip steng- 
tis, kad joms būtų gera, o jei prireiks, ir ginti jas. 

— Viešpatie, — sušuko matrosas,— to ir prašyti nereikia, Tai 
mano pareiga, ypač jei jos tokios gražuolės. 

— O tu iš kur žinai? — sušuko Krožeris. 

— Argi jūreivis neturi akių? Juk aš pats atvežiau į pokylį, 
o paskui nuvežiau atgal ir paneles, ir du ponus. kurie jas lydėjo. 

Pasiekė mano ausis ir šiokios tokios kalbos; aš juk moku trupu- 
čiuką ispaniškai. O dabar Čilės laive tai gali praversti. 

— Taigi, Hari, tos dvi keleivės — tos pačios panelės. Aš ta- 
vim pasitikiu. 

— Būk tamsta ramus. Aš puikiausiai nuplukdysiu jas į Pa- 
namą. 

— Čilės laivas stovi uoste. Bet pirma tu pasimatyvk su ponu 
Silvestru. Štai jo kortelė. Jo kontora kažkur prieplaukoj. Jis pri- 
ims tave ir pasakys, kur laivas. Jeigu nepavėluosi, tave turbūi 
paskirs padėjėju, nes kalbi ispaniškai. Tik žiūrėk, nepražiopsok. 

— Tuojau einu. Niekas nenulėks pirma manęs. 

— Galbūt mes jau nepasimatysim su tavim. Atmink mūsų 
prašymą, mes pasikliausim tavim. 

— Galite patikėti Hariui Blju ir savo, ir savo artimųjų gyvybę. 

— Dėkui, brolau, — tarė Krožeris.— Kai būsi Anglijoje, žinai, 
kur mane rasti. Sudiev! 

Ir jis paspaudė kietą jūreivio ranką, 0 šis atsakė jam su nuo- 
širdžiu dėkingumu. Su Kadvaladeriu jūreivis taip pat atsisveikino 
rankos paspaudimu. Paskui karininkai patraukė pasižvalgyti po 
miestą. 


24. Lošimas 
pačiame įkarštyje 


Lošimo klube „Eldoradas“ stovėjo penki stalai. Prie vidurinio 
sėdėjo krupjė*, kokių trijų dešimčių metų žmogus, grakštus ir 
impozantiškas, matyt, ispanas, su ūsais ir barzdele. Ant tankių, 
susiraičiusių plaukų jis buvo užsimovęs baltą skrybėlę. Jos kraš- 
tai metė tamsų šešėlį ant veido, kuriame švietė dvi juodos kaip 
anglis akys. Iš išorės jis buvo ramus, bet iš tiesų baisiai nerimavo. 
Tik vienas žmogus žinojo kodėl. Jis sėdėjo priešais krupjė. Vi- 
dutinio ūgio, kresnas, brunetas, juodais lygiais plaukais, matyt, 
kalifornietis. Jis statė dideles sumas, bet atrodė abejingas, tuo 
tarpu jo žvilgsnis nerimastingai sekė kitų lošimą. Niekas to nepa- 
stebėjo, Tai buvo slaptas dalininkas, finansuojąs banką. Niekas to 
neįtarė. Lošimas vyksta kaip įprasta monetoms skambant ir stik- 


* Lošimo namų tarnautojas. 

lams dzingsint. Retkarčiais nelaimingas lošikas surinka: ,„Prakei- 
kimas!“ Girdėti šūkaujant: ,,Dama — valetas! Mušta!“ Ties deši- 
niąja Krupjė ranka guli dvivamzdis pistoletas, ir, nors niekas 
nekreipia į jį dėmesio, visi žino, jog užtenka mažiausio kivirčo, 
kad žmogus, turįs jį po ranka, neilgai mąstęs pavartotų. Dešimtą 
valandą vakaro lošimas pačiame įkarštyje. Aplink stalus grūdasi 
dvi trys eilės lošikų. Vietoj sidabrinių dolerių ant gelumbės mė- 
tomi auksiniai. 

Bufetas irgi turi savo garbintojų. Ten, beje, ir du jauni jūrų 
karininkai. Tai Eduardas Krožeris ir Vilis Kadvaladeris. Jie čia 
užsuko tik dėl to, kad buvo girdėję, jog būti San Franciske ir 
neužeiti į ,„Eldoradą“— vadinasi, nieko nepamatyti. 

— Išgersim, Vili. — tarė Krožeris, prašydamas pusbutelio šam- 
pano. 

— Pusbutelių pas mus nėra,— atžariai atsakė padavėjas be 
irako, su auksiniais segtukais petnešose. 

— Duok butelį, — tarė Krožeris ir metė ant baro auksinį. 

Karininkai gėrė vyną ir stebėjo žmones, kurie grūdosi ties 
lošiamaisiais stalais. Kadvaladeris dar niekad nebuvo lošęs ir net 
matęs, kaip lošia. Krožeris ne sykį buvo tai daręs, jam knietėjo 
pasirodyti prieš draugą ir sykiu jį pamokyti. 

Ištuštinę butelį, karininkai priėjo prie vidurinio stalo ir atsi- 
stojo kitiems už nugarų. Jų leitenantiški mundurai čia įspūdžio 
nedarė; greta jų stovėjo Žymesni žmonės: kapitonai, pulkininkai 
ir net generolai. Galop karininkams pavyko priartėti prie pat sta- 
lo. Abudu jau suleido rankas į kišenes, norėdami statyti banką, 
bet staiga apmirė lyg į žemę įkasti iš nuostabos. Prie stalo, krės- 
le, jie pažino sėdintį krupjė — tą patį Žmogų, kurį Krožeris laikė 
savo konkurentu. O Kadvaladeris greta savęs pamatė Inesos Al- 
vares garbintoją. 


25, Azartinis lošimas 


Krožeris labai nustebo. Pretendentas į Karmen ranką — azar- 
tinis lošėjas. O jis kaip svečias esti jo namuose. Kadvaladeris tik 
apmaudą giežė. Jam buvo aišku, kad krupjė ir jo kompanionas — 
vieno lizdo paukščiai. 

Ir vienas, ir antras pastebėjo karininkus. Laras liovėsi dalyti 
kortas. Veidas jam baisiai išblyško, o akys sužaibavo. 

— Negaliu susivaldyti, — tarė Krožeris.— Noriu pasigrumti su 
tuo tigru. Aš paimsiu banką iš Laro. 

— Negalimas daiktas. 

— Laimė ir drąsa mane išgelbės. Pamėginsiu. Arba paimsiu 
banką, arba viską pralošiu. 

Visi nustėro išvydę vyresnįjį leitenantą metant ant žalios ge- 
lumbės šimtasvarį. 

— Iškeisti markėmis?— paklausė krupjė. 

— Vėliau atiduosit,— atsakė Krožeris— Statau už damą. 

Dabar visų akys nukrypo į juos. Sumaišomos kortos. Krupjė 
pradeda dalyti. 

— Valetas muštas. Dama laimėjo! — paskelbia jis, o akys svai- 
do žaibus. 

— Markėmis ar monetomis?— klausia kasininkas. 

— Paskui. Statau kampą už damą. 

Kortos slysta tarp žiedais apmaustytų krupjė pirštų. Sukčiauti 
jis negali. Per daug akių jį seka. Per daug peilių, pistoletų ir 
žmonių, pasirengusių jų stvertis pirmai progai pasitaikius. 

— Valetas muštas. Dama laimėjo! — vėl sušunka jis. 

— Gal tamsta malonėsit pasiimti pinigus?— klausia kasininkas. 

— Aš neskubu. Kampas už damą. 

Dabar Krožerio statyta suma siekia 400 svarų, o kitų lošėjų 
drauge — dešimt sykių daugiau. Matydami, kad anglui sekasi, 
daugumas stato irgi už damą. Trečiąkart pasigirsta: 

— Valetas muštas. Dama laimėjo! 

Krožeris vėl atsisakė imti pinigus. Jo statoma suma dabar 800 
svarų. Kitas kortų dalijimas — 1600. Lošėjai, pasikliaudami jo sėk- 
me, pradėjo dvigubinti savo sumas ir veikiai pasiekė kelis tūk- 
stančius. 

Laras ėmė būgštauti ir neteko savitvardos. Nerimas ir baimė 
smelkėsi Kalderonui į širdį — juk pralošiami jo pinigai. Krože- 
Iis toks pat ramus kaip ir iš pradžių. Jo veide atsispindėjo tvirtas 
apsisprendimas paimti banką arba viską prarasti. 

— Valeias muštas. Dama laimėjo! 

Tada įsivyravo ilga, slogi tyla. Išmokėti pinigai. Krožerio sta- 
toma suma pasiekė 3200 svarų. 

— Kas nori statyti už valetą, prašom.— tarė Krožeris. 

— Meskit! Nedelskit! — rėkė aplinkui. 

Laras susimirksėjo su Kalderonu ir toliau dalijo. Sumos buvo 
statomos tik už damą ir visos dusyk padidintos. Azartas pasiekė 
kraštutinę ribą. Salėje kapų tyla. Nuo kitų stalų visi susirinko 
čionai ir įsitempę viens kitam pro petį sekė lošimą. 

Vos girdimu balsu krupjė ištarė fatališką frazę: 

— Valetas muštas, dama laimėjo! 

Jis sviedė kortas, kurios išlakstė į visas keturias puses, ir 
atsistojęs pareiškė prislopintu balsu: 

— Gerbiamieji ponai, turiu jums pasakyti, kad bankas, deja, 
paimtas. 


26. Savo darbo meistras 


Šie du paskutiniai žodžiai „bankas paimtas" daugeliui užgavo 
ausį ir sugildė širdį. Visi pašoko netekę žado iš nuostabos, nepa- 
sitikėjimo bei apmaudo. Nutilo auksinių monetų ir stiklų skam- 
besys. Bet tik vieną akimirksnį. Netrukus vėl pakilo baisus triuk- 
šmas, ir žmonės ėmė blaškytis kaip bepročiai. Vienas kitas sku- 
bėjo susirinkti savo sidabrą bei auksą, patenkintas, kad jis išliko 
sveikas. Kiti grasindami atakavo Larą, pasirengę numaustyti jo 
briliantus. 

— Ne, ponai! — šypsodamas sušuko jis.— Iš pradžių išklau- 
sykit manęs, O paskui duokit valią rankoms. 

— Ką tamsta gali pasakyti? — paklausė vienas su pilnom sau- 
jom kauliukų. 

— Ne aš šio klubo šeimininkas. 

— Tai kas gi?— šaukė visi vienu balsu aplinkui. 

— To aš negaliu pasakyti, Negaliu ir nenoriu. 

Jis tai pasakė taip griežtai ir piktai, kad visi nutilo. 

— Aš tik krupjė,— tęsė jis taikingu tonu,— ne mano reikalas 
informuoti jus, kas savininkas. Tai būtų šlykštu, su tuo sutiksite 
ir jūs, padorūs žmonės. Siūlau savo kortelę tam, kuris yra kito- 
kios nuomonės. Aš esu Pranciškus Laras, ir mane visada galite 
rasti San Franciske. Kas nepatenkintas, su tuo esu pasirengęs šau- 
dytis dabar per stalą. Vis šiokia tokia pramoga po lošimo. Aš 
pavargau lošdamas kortomis, ir man būtų ne pro šalį dar pažaisti 
pistoletu. Kas nori? 

Bet norinčių nebuvo. O krupjė apsupo būrys užjaučiančių ir 
nusitempė jį į bufetą rėkdami: „Šampano!“ 

Patenkintas, kad taip pakrypo byla, Laras priėmė kvietimą. 
Šnypščia bokaluose kilnus prancūzų gėrimas, ir lošiamojo stalo 
galva pasigeria su savo gerbėjais. 

Prie bufeto prieina vis daugiau žmonių. Vieni geria norėdami 
užsimiršti pralošę, O kiti švęsdami savo sėkmę ir laime. Vienas 
kitas svečias palieka „Eldoradą“, nutaręs, kad šiam vakarui pa- 
kanka. Tarp jų ir mūsų karininkai. Laras su Kalderonu taip pat 
išeina. 

27. Haris Blju be pastogės 


Pačiam įkaršty aprašytųjuų įvykių pro „Eldoradą“ ėjo Haris 
Blju. Jeigu jis būtų galėjęs permatyti sienas, būtų išvydęs du 
pažįstamus karininkus ir įėjęs ten, kad būtų po ranka, jei įvyktų 
muštynės su kokiu karštuoliu. Haris praėjo pro „Eldoradą“, ne- 
nujausdamas savo globėjus esant čia pat. Taip pat jis praslinko 
ir pro dešimtis kitų tokių lošiamųjų klubų. Ilgai jis klajojo gat- 
vėmis, tikėdamasis sutikti karininkus. Pagaliau jis atsisakė šios 
minties ir nuskubėjo į Siivestro kontorą. Galbūt ji dar neuždaryta, 
ir jam bus leista atsigulti ant grindų, ant kokio nors čiužinio, ant 
pliko suolo arba bent pasėdėti per naktį krėsle. Kontorą rasti 
nelengva. Numeriai namų, išsidėsčiusių pakrantėje, sužymėti ne- 
tvarkingai. Žiburių languose nematyti, o naktis tamsi. Dangus 
debesuotas, banginių taukais žibinami gatvės žibintai, per gerą 
nuotolį stūksą vienas nuo kito, vos spingso. Tačiau Haris susirado 
namo numerį, įžiūrėjo ir Silvestro vardą ant skardelės, prikaltos 
prie durų. Ties butu — pašiūrė, kur bus pakankamai vietos išsi- 
tiesti. 

Jis paspaudė durų rankeną ir truktelėjo ją. Durys uždarytos. 
Jis pabeldė, iš pradžių nedrąsiai, paskui stipriau, pagaliau ėmė 
daužyti kumščiu ir atsiminęs, kad agentas ispanas, šūktelėjo is- 
paniškai: „„Atidarykit!“ Atsako nebuvo. Veltui šaukė ir beldė. 
Jūreivis pasitraukė nuo durų ir vėl leidosi klajoti gatvėmis. Va- 
landai praslinkus, Haris pastebėjo atsidūręs prie pat vandens. 
Nusiminęs jis sustojo. Nebent gultis ant smėlio ir primigti? 

Kitokiu metu ne dievažin kokia bėda. Bet dabar žiema, šiau- 
rys vėjas pučia, rūkas viską apklojęs, be to, dar ėmė lyti. Veikiai 
neliks nė vieno sauso siūlelio. Apsidairęs jis pamatė apverstą 
luotą. Patalo ir vakarienės iš jo nelauk, bet nuo lietaus gali ap- 
saugoti. Haris palindo po juo ir išsitiesė visu ilgiu. 


28. Pavojinga kaimynystė 


Hario Blju lova buvo minkšta kaip patalas, bet užmigti jis 
negalėjo: lietaus lašai sunkėsi pro valtį ir kapsėjo ant jo. Haris 
klausėsi jūros bangavimo, bet ūmai jo ausį pasiekė nuo kelio 
vyriški balsai. Dabar pokalbis vyko prie pat luoto, ir Haris gir- 
dėjo kiekvieną žodį. Pro spragą palei žeme buvo matyti nepa- 

žįstamųjų kojos. Haris išvydo dvejas plačias ir dvejas rauktines 
kelnes. Tai kaliforniečiai ir ispanai; kalbėjo jie ispaniškai. 

— Tu tikrai žinai, Kalderonai, kad jie čionai ateis? 

— Esu įsitikinęs, Larai, kad valtis lauks jų čia. Kito kelio nė- 
ra. Jie turi netrukus pasirodyti. 

— Jie galėjo dar kur nors užsukti, — įsikišo trečias.— Anglai 
daug geria. 

— Juo daugiau, juo mums geriau, — atsiliepė ketvirtas, 

— Jie gerai apsiginklavę, — tarė Laras—ir ginsis. Mes ne- 
lengvai atsiimsim pinigus. 

— Tu būtinai nori juos nužudyti, Larai?— paklausė Kalde- 
ronas. 

— Žinoma. Jeigu mes paleisime juos gyvus, jie sukels visą 
policiją. Reikia juos nudėti. 

Išgirdęs tai, Haris Elju suprato baisų pavojų karininkams. 
Vadinasi, šie keturi vyrai nori juos apiplėšti ir nugalabyti. 

— Čia nėra jokio nusikaltimo, — pasakė Laras— Mes norim 
atgauti savus pinigus, o ne svetimus. Anglui sekėsi lošti... 

— Taip, taip! — atsakė visi trys. Tik Kalderonas šiek tiek svy- 
ravo. 

Jūreivis suprato, jog čia lošiamojo klubo savininkas su savo 
draugais. Kaip išgelbėti karininkus? Juos gali netikėtai užpulti 
tamsoje. Net jeigu juos ir įspėtų, tai jų tik du prieš keturis. Ha- 
ris beginklis. Be to, jaunuoliai turbūt išgėrę ir nė neįtaria pavo- 
jaus. Ką daryti? Jis galėtų, žinoma, stverti vieną už kojos, išgąs- 
dinti ir priversti bėgti. Bet ne tokie čia žmonės, kad taip greit 
pabūgtų. 

Tuo tarpu Laras tarė: 

— Čia jie mus iškart pamatys. Reikia, kad nespėtų išsitraukti 
ginklų. 

— Gal palisti po luotu?— pasiūlė Kalderonas. 

Hario Blju širdis smarkiai suplakė. 

— Ne, — atkirto vienas.— Mums sunku bus iš po jo išsiran- 
gyti, o už kelių žingsnių galbūt stovi valtis su dešimčia tvirtų 
anglų jūreivių. 

— Tavo tiesa, Manueli — tarė Laras.— Verčiau atsistokim ana 
ten, pasieny. 

Niekas neprieštaravo, ir visi atsargiai nuslinko nuo luoto. 

Netrukus jų figūros dingo tamsoje. 

29. Kryžiuočiai, į pagalbą! 


Įsidėmėjęs tą vietą, kur pasislėpė Žmogžudžiai, Haris nutarė, 
jog migloje jo nebus matyti, o smėlėtu pakraščiu jo žingsnių ne- 
bus girdėti. Jis išlindo iš po luoto ir tyliai prislinko prie pakraš- 
čio, paskui išsitiesė ir leidosi bėgti kiek tik kojos neša. Veikiai jo 
žingsniai sudundėjo ant lentinės prieplaukos platformos. Jis pa- 
matė valtį su jūreiviais ir iškart pažino, kad jie iš „Kryžiuočio“". 

— Greičiau, broliai! — sušuko jis, ir seną draugą jūreiviai 
tuojau pažino iš balso.— Bėkit paskui mane! Mūsų karininkai pa- 
vojuje! 

Jūreiviai šoko iš valties ir akimirksniu atsidūrė ant krento. 
Per daug neklausinėdami, jie nukūrė prie apversto luoto. Nebuvo 
girdėti nei triukšmo, nei šūvių — jokių kovos ženklų. Bet štai 
ant kranto pasirodė dviejų vyrų figūros. Haris suprato, jog tai 
abu karininkai. Jie priėjo prie tos vietos, kur turėjo būti už- 
pulti. 

— Pone Krožeri, stokit! — sušuko Haris.— Nė žingsnio toliau! 
Jus nori užpulti! Du užpuolikai — Kalderonas ir Laras. 

Karininkai sustojo it perkūno trenkti. Sulig paskutiniais jūrei- 
vio žodžiais tamsoje žybtelėjo keturios ugnelės, pokštelėjo keturi 
šūviai, ir kulkos kaip bitės prazvimbė pro karininkų galvas. Dar 
kartą pokštelėjo. Krožeris ir Kadvaladeris pripuolė prie jūreivių 
ir drauge su jais nubėgo į tą pusę, iš kur aidėjo šūviai. Bet ten 
jau nieko nebuvo. Tik toli tamsoje šmėsčiojo kažkokios figūros. 

Kadvaladeris norėjo nuspausti gaiduką, bet pabūgo, kad ten 
gali būti ne plėšikai. 

— Tegu sau bėga, — pasakė Krožeris — mes žinom jų vardus. 
Ačiū, broliai! Štai pasidalykit šimtą svarų. Už dviejų gyvybių iš- 
gelbėjimą tokia suma nėra didelė. 

— Kaip tu čia atsidūrei, Hari? Tačiau skubėkim į fregatą. 
Eikš su mumis, Blju! Ten tu viską mums papasakosi!| 

Haris su džiaugsmu sutiko. Šiąnakt jis saldžiai išmiegos seno- 
joje savo lovoje. 


30. Apleistas dvaras 


Dešimt mylių nuo San Francisko stovi dvarininko namai. Ap- 
linkui didžiausios ganyklos, bet viskas apleista, ypač namų vidus, 
Dvaras atrodytų lyg ir negyvenamas, jeigu ne keletas bernų ir 
basa vienplaukė mergaitė, virtuvėje minkanti tešlą paplotėliams. 

Šeimininkas retai kada čia pasirodo. Šiuose namuose kadaise 
jis išvydo šį pasaulį. Dabar, po tėvo mirties, jis paveldėjo dvarą. 
Bet didesnę palikimo dalį jau buvo prašvilpęs lošdamas ir lėbau- 
damas. Žemė užstatyta ir perstatyta. Namas — tikras laužas. Šis 
dvaras priklauso Kalderonui. 

Kitą dieną po to, kai buvo paimtas bankas, Kalderonas auštant 
atvyko nelauktai į dvarą drauge su savo bičiuliu ir kompanionu 
Laru. Tarnai paskubomis ėmė ruošti pusryčius. Šeimininkas su 
svečiu atsisėdo prie stalo ir kurį laika tylėjo. Pirmas prabilo šei- 
mininkas: 

— Ką dabar daryt, Larai? Mus, žinoma, vysis. 

— Turbūt. 

— Kaip Žmogus, pasakęs mūsų vardus, sužinojo, kad ten mes? 

— Ten buvo jūreiviai iš anglų laivo, 

— Bet kaip jie apie mus sužinojo! Nesuprantu. 

— Ir aš nesuprantu. Prie viešbučio jūreivių nebuvo matyti. 
Pakeliui jų irgi nesutikom. Ar tik nelindėjo kas nors po tuo senu 
apverstu luotu, kol mes stovėjom ir plepėjom kaip žiopliai? Jū- 
reivis galėjo laukti karininkų ateinant palindęs po luotu ir nugir- 
dęs, ką mes kalbėjome, nubėgti pas draugus. 

— Dabar suprantu. Mums stovint prie sienos, kažin kas šmėkš- 
telėjo pro šalį. 

— Tuomet viskas aišku. Šitaip jūreivis galėjo išgirsti, kad mes 
rengiamės pulti. Mums gresia pavojus, Kalderonai. Kodėl tu iš- 
kart to nepasakei? 

— Todėl, kad nemaniau, jog tai susiję su mumis. 

— Per tave mes atsidūrėm keblioje padėtyje. Vietoj sekun- 
dantų dabar mus aplankys policija, kurią jie, esu įsitikinęs, jau 
užsiundė. Reikia sprukti. 

— Viskas žuvo,— tarė Kalderonas,— pinigų nėra, meilės ir 
keršto taip pat. 

— Na, kerštas niekur nedingo! 

— Anglų karininkai po dviejų dienų išvažiuos. 

— Juo greičiau, juo geriau. O aš vis dėlto atkeršysiu, kaip 
ir pasakiau. Mes galim smogti Krožeriui ir Kadvaladeriui į jau- 
triausią vietą? 

— Kaip? 

— Jeigu ir išvyks, visko su savim nepasiims. Jiems teks šį tą 
čionai palikti — savo damas. 

— Bet juk donas Gregoris Montichas su dukterim ir anūke 
taip pat išplaukia. 

— Kaip? Jos palieka Kalitorniją? 

— Taip. 

— Tai puiki naujiena! 

— Kas čia gero? Kraštą užplūdo raudonmarškiniai. Damoms 
čia pavojinga. Montichas protingai padarė pardavęs savo žemes 
ir susirengęs iškeliauti į geresnę šalį. Gavo tris šimtus tūkstančių. 

— O kas pirko? 

— Visa kompanija, ir užmokėjo grynais: doleriais ir dukatais, 
taip pat ir aukso smiltimis. 

— Jėzus Marija! Prieš kokius metus kitus toji žemė buvo 
nieko neverta. Kad manoji nebūtų užstatyta, ir aš galėčiau tapti 
milijonieriumi! 

— Na ne! Tavasis dvaras toli, O jankiai rengiasi išdalyti tą 
žemę miesto sklypais. Donas Gregoris išvažiuoja, su juo ir pa- 
nelės. 

— Pirmiausia mes pasistengsim sukliudyti jam išvykti, O rasi 
ir visai jo kelionę sužlugdyti. 

— Nagi paaiškink! 

— Išgersiu puoduką šokolado ir stiklelį kataloniškos degtinės, 
tada mano galva ims dirbti. Turėsim ir lobį, ir kerštą įgyvendin- 
sim. 

— Ir aš? 

— Ir tu. jei būsi vertas. 

— Pasistengsiu. Tik pamokyk. 

— Įspėju, kad reikės jėgos, vyriškumo, atsargumo ir ryžto. 

Tuo metu atnešė šokolado. 


31. Paslaptinga žinia 


Išgėręs taurelę stiprios degtinės ir užsitraukęs cigarą, Laras 
paklausė bičiulio: 

— Ar tu visai bankrutavai, Kalderonai? 

— Kodėl klausi? 

— Noriu tai žinoti prieš atskleisdamas tau savo planus. Atsa- 
kyk, ar esi visai nusigyvenęs? 

— Visiškai! Kam tau to reikia? 

— Vadinasi, nieko neturi. 

— Dabar aš toks pat plikis kaip ir tu. 

— Bet juk tu turi žemę, namus? 

— Viskas užstatyta ir perstatyta. Aš skolose iki ausų. 

— Tai tau nieko neliko? 

— Nė cento, Aš nebeturiu teisės vadintis šio dvaro šeiminin- 

ku. Bet kada senis Martynas, mano giminaitis, gali išmesti mudu 
už durų. 

— Kur kas pavojingiau būtų, jei mudu čia užkluptų policija. 
Todėl kalbėkime apie reikalą. Tai tu nieko nebeturi? 

— Nė cento. 

— Gerai! Dabar aš galiu papasakoti tau savo puikų planą. 

— Laukiu nekantraudamas. 

— Reikia daug išmanymo ir vyriškumo, be to, keleto žmonių. 
Keturis patikimus jau turiu. 

— Kas jie? 

— Laras, Dijakas ir Rokas. 

— O kas ketvirtas? 

— Tu, Kalderonai! Tavim aš ne visai pasitikiu, nes gali pa- 
būgti, nors, atsargiai elgiantis, pavojaus nėra, bet ir atgal kelio 
nėra. Žmogus, iš kurio atimtas visas turtas, gali ryžtis viskam 
ir nieko neturi bijoti. 

— Išbandyk mane! 

— Reikia atlikti tam tikrus formalumus. Kas stoja į mūsų 
sąjungą, turi duoti iškilmingą priesaiką. Tik tuomet sužinosi mūsų 
tikslą. Bet mane jaudina dvi aplinkybės. 

— Kokios? 

— Viena, tu būsi turtingesnis negu kada nors anksčiau, antra, 
donas Gregoris Montichas taip greit neišvažiuos iš Kalifornijos, 
ir tu galėsi pasimatyti su jo dukterėčia. 

— Prisiekiu tau... 

— Ne dabar. Palauk tinkamesnės progos. Kol kas pakaks tavo 
žodžio. 

— Ar tu pasitiki Dijaku ir Roku? 

— Visiškai. Kai žmogui žadama 60 000 dolerių, jis nebus per 
daug plepus. 

— Šešiasdešimt tūkstančių dolerių? 

— O gal ir daugiau. 

— Iš proto galima išsikraustyti pamanius apie tokią sumą! 

— Pirma gauk, o paskum kraustykis. 

— Jeigu ir kraustysiuosi, tai veikiau iš sielvarto. 

— Koks čia sielvartas, jei galėsi iki valiai lėbauti ir vesti savo 
išrinktąją. Tačiau nešdinkimės, kol dar nevėlu. Po vakarvkščių 
linksmybių Karininkai ne taip greit atsigaus ir ne iškart praneš 
policijai. Be to, San Franciske tokie dalykai greit nedaromi. De- 
šimties mylių atstumas irgi ne juokai. O kelias, kuris mus nuves 
į saugią vietelę, kaip tik eina į Roko iermą. Ten pamatysim ir 
Dijaką. Dėl visko pasitarsim ir prieglaudą ten rasim. Pas senį 
Rafaelį mes galim apsistoti, kol audra praūš, pabūsim apie kokią 

savaitę, kol išplauks anglų laivas. O iki tol mums geriau nesiro- 
dyti San Franciske. 

— Nelabai malonu tai girdėti. 

— Visur gera gyventi, jei turi šešiasdešimt tūkstančių. O tu 
netgi daugiau gausi. Jokim! 

Netrukus prie priebučio buvo atvesti arkliai. Žmonės abejin- 
gai lydėjo ponus, džiaugdamiesi, kad niekas dabar nekliudys 
valgyti pupas su mėsa ir lošti kortomis. Du raiteliai greitai dingo 
už kalvos. 


32. Iškilminga sutartis 


Tą dieną, kai anglų fregata išplaukė iš San Francisko uosto, 
Rafaelis Rokas sėdėjo savo trobelėje ir šnekučiavosi su trimis 
žmonėmis, visai nepanašiais į jį. Jis dėvėjo plačiu marškoniu 
švarku, avėjo ilgais batais, mūvėjo ruonių odos kepurę. Jo sve- 
čiai — gelumbės apsiaustais, aksominiais švarkais ir kelnėmis su 
blizgančiomis sagomis. Tačiau pokalbio metu šis pusiau Žvejys, 
pusiau kontrabandininkas elgėsi labai Oriai. Du atvykėliai — Kal- 
deronas ir Laras, O trečias — donas Manuelis Dijakas, žinomas 
narsiais savo gaidžiais. Svečiai sėdėjo nusimetę apsiaustus aplink 
vienintelį troboje staliuką. 

— Ar norit praturtėti, ponai?— pradėjo Laras. 

Jam atsakė kvatodami: 

— Po velnių! Kvaili būtume, jei nenorėtume. O ką jūs vadi- 
nate turtu?— pasidomėjo Dijakas. 

— Šešiasdešimt tūkstančių dolerių, — atsakė kreolas. 

— Kad aš tiek turėčiau —tarė Rokas,— kaipmat liaučiausi 
gaudęs ruonius. 

— O aš atsisakyčiau gaidžių kautynių kaip pragyvenimo šal- 
tinio,— tarė Dijakas.— Nebent pramogai. Aš tapčiau dvarininku 
ir gyvulių augintoju, ne prastesniu už bičiulį Kalderoną, kuriam 
jo bandos duoda tokį pelną. 

Visi vėl nusikvatojo. Jie žinojo, jog Kalderonas jau seniai 
plikas kaip tilvikas. 

— Kiekvienam iš jūsų,— tarė Laras,— aš prižadu minėtą su- 
mą, jeigu sutiksit dalyvauti viename mažame renginyje. 

— Aš viskam pasirengęs už šešiasdešimt tūkstančių dole- 
Iių,— pareiškė Dijakas. 

Ruonių gaudytojas tik linktelėjo galva. Jis žinojo mažiausias 
smulkmenas, nes buvo šio reikalo iniciatorius. 

— Koks tasai reikalas, donai Pranciškau'— paklausė Dija- 
kas.— Gal radai kur aukso gyslą? 

— Tai kaip tik aukso gysla. Tikras lobis, ir auksas jau sudėtas 
taip, kad gali vežtis jį kur tinkamas. 

— Malonu girdėti, — tarė donas Dijakas. 

— Labai malonu,— patvirtino ir Rokas, apsimesdamas esąs nu- 
stebęs. 

— Taip malonu, — atšovė Dijakas,— kad leistina ir paabejoti. 

— Nieko čia nėra keisto. Prie aukso reikia tik prieiti ir pa- 
imti. 

— Šit kaip, — prabilo Dijakas su nepasitikėjimu. 

— O tamsta gal manai, kad galima paimti šešiasdešimt tūk- 
stančių net rankos neištiesus? | 

— O, aš sutinku ištiesti abi: vieną su peiliu, antrą su pisto- 
letu. 

— Vargu ar to reikės, jei gerai pasirengsime. Svarbiausia, 
ar jūs sutinkate? 

— Sutinku, — tarė Dijakas. 

— Aš taip pat, — burbtelėjo Rokas. 

— Ir aš neatsisakau,— tarė Kalderonas. 

— Puiku! — sušuko Laras.— Vadinasi, niekas neatsisako. Ar 
sutinkate sudaryti sutartį? 

— Sutinkam. 

— Tada turite prisiekti. 

— Stokit,— įsakė sąmokslo galva, — prisiekti reikia stovint. 

Visi keturi atsistojo. Laras išsitraukė savo durklą ir metė 
ant stalo. Visi kiti padarė tą patį. Laras sukryžiavo durklus ir 
tvirtu iškilmingu balsu ištarė žodžius, kuriuos kiti trys pakartojo: 

— Prisiekiam remti vienas kitą bendro reikalo vardan, ginti 
vienas kitą, prireikus paaukoti savo gyvybę, laikyti mūsų darbus 
paslapty, o tą, kuris išduotų, nužudyti. Išdavikas tebūnie pra- 
keiktas amžinai. 


33. Lobis 


Sutarčiai sutvirtinti buvo išgertas butelis degtinės. Paskui visi 
įsikišo savo durklus į makštis ir atsisėdo laukdami Laro paaiškini- 
mų. Tasai nevertė ilgai laukti. 

— Dalykas visai paprastas. Tai vagystė su įsilaužimu. Dvari- 
ninko nėmuose guli trys šimtai tūkstančių dolerių auksu. Saugo 
patsai savininkas ir tarnai indėnai — iš viso šešetas žmonių. 

"Tai buvo naujiena tik Dijakui ir Kalderonui. Rokas ne pirmą- 
syk veikia išvien su lošėju. Bet kaip visados vadovauja Laras. 

— Mano manymu,—tarė Dijakas,— juo veikiau, juo geriau. 

— Tai tiesa —sutiko Laras— bet reikia būti atsargiems. 
Dviem iš mūsų yra labai pavojinga ne tik rodytis mieste, bet ir 
donas Rafaelis pasakojo apie tai, kas atsitiko praėjusią naktį“ 

— Aš nutariau, kad jam ne pro šalį visa tai žinoti,— tarė 
Rokas. 

— Žinoma.— sutiko Laras.— taigi aš tik pridursiu, jog, kol 
anglų fregata uoste, mums San Franciske pavojinga. Tas, kuris 
psėmė banką, yra turtingas ir gali sukelti ant kojų visą policiją 
taip, kad, kol fregata išplauks... 

— Ji išplaukė.— nutraukė jį Rokas. 

— Iš kur žinai? 

— Aš pats mačiau. Štai pro šį prietaisą — ir jis parodė ant 
sienos kabanti žiūroną.— Kai prieš valandą buvau užlipęs ant 
kaino, anglų fregata lenkė Farelono salą. 

Visus pradžiugino šita žinia, ypač Kalderoną, kuriam dabar 
nereikės dvikovoje kautis. 

— Nuostabu,— tarė Laras,— man sakė, kad fregata išplauks tik 
tada, kai i jos vietą atplauks kita. 

— Ji ir atplaukė,— atsakė Rokas.— Vakar, saulei leidžiantis, 
ji plaukė pro šią salą ir dabar jau turi būti uoste. 

— Tada negalima delsti nė minutės, — tarė Laras.— Šiandien 
pradėti darbą jau vėlu. Bet rytoj nėra ko atidėlioti; kad tik naktis 
būtų tamsi. Aš norėjau pasiimti ir savo padėjėją iš „Eldorado“, 
Chuaną, bet paskui persigalvojau. Pastaruoju laiku jis ėmė rody- 
tis Man įtartinas. Be to, tokiais atvejais kuo mažiau dalininkų, 
tuo pelningiau. Keturiems teks daugiau nei penkiems. 

— Be abejo! — sušuko Dijakas.— Vadinasi, kitą naktį mes im- 
simės darbo. 

— Jeigu naktis bus tamsi; kitaip teks atidėti dar kitai. 

— Rytoj mėnulio nebus, — tarė kontrabandininkas,— kyla rū- 
kas. Taip visuomet esti. Ir rytoj naktis bus tokia pati kaip vakar; 
tamsu nors akį durk. 

— Tada, Rokai, mes padarysim darbą ir būsim čia prieš švin- 
tant. Prie šio stalo mes susėsim jau ne plikiai kaip dabar, ties 
kiekvienu gulės krūva aukso — po šešiasdešimt tūkstančių dole- 
rių. 

Tada sąmokslininkai ėmė ruoštis žygiui reikalingus kostiumus. 

34. Atidarykit duris! 


Rūkas pakilo nuo jūros ir apgaubė San Franciską. Jo tam- 
saus apsiausto klostėse paskendo ir dono Gregorio Monticho na- 
mai. Languose nematyti žiburio, už sienų negirdėti nė garso, ir 
viduje, ir aplink visiška tyla. 

Šioje kapų tyloje palengva, atsargiai prie namų sėlina ketver- 
tas. Miglose jų figūros atrodo it šmėklos, o veidus dengia kau- 
kės. Vagys braunasi prie namų pro krūmus. Šie drauge su rūku 
slepia juos, bet niekur, rodos, nėra akių, galinčių juos pastebėti, 
nėra balso, kuris įspėtų apie jų artėjimą, negirdėti net kiemsar- 
gio šuns lojimo. Tai atrodo kiek nenatūralu, nes dvarininkų so- 
dybose šunys paprastai be atvangos ambrija kiaurą naktį. 

Piktadariai pririšo savo arklius prie medžių ir priėjo prie 
namų, jucduojančių kaip didžiulė dėmė tamsoje. Ir ten tylu. 
Alėjos gale, pakelės krūmų prieglaudoje jie sustojo ir ėmė tartis. 

— Mano manymu,— tarė Laras— mums reikia užlipti ant te- 
Iasos, O iš ten nusileisti į kiemą. 

— O kur kopėčios:— staiga paklausė Rokas. 

— Reikia jų paieškoti. Jos ten turi būti kur nors prie tvartų. 

— Ieškodami jų, ko gero, dar piemenis prižadinsim. Tai mums 
netinka. 

— Ką gi tu siūlai, Rafaeli?— kreipėsi į jį sąmokslininkų vadas. 

— Prieiti prie durų. pasibelsti ir paprašyti, kad atidarytų. 
Mus įsileis. 

— Kodėl manai, kad įsileis? 

— Todėl, kad svečius reikia įsileisti. 

— Nesuprantu,— tarė Laras. 

— Mes galim pasakyti, kad esam siųsti fregatos karininkų, 
apie kuriuos man pasakojot. 

— A, dabar suprantu! 

— Vienas apsimes pasiuntiniu, Oo kiti pasislėps. Atsiųstasis 
pasakys, kad turi ką svarbaus pranešti donui Gregoriui arba pa- 
nelėms. 

— Rafaeli Rokai, tu tiesiog genijus! — sušuko Laras.— Mes 
taip ir padarysim. Be abejo, duris mums atidarys. Vienas iš mūsų 
tegu susidoroja su šveicorium. Jam šešiasdešimt metų, tai nesun- 
ku. Tu, Kalderonai, esi susipažinęs su namų tvarka ir žinai, kur 
donas Gregoris laiko savo turtus. Tu mus tenai ir nuvesi. 

— O ką ketini daryti su merginomis, Larai?— pasitraukęs jį 
į šalį, sušnibždėjo į ausį Kalderonas.— Tikiuosi, nieko pikto tu 
joms nepadarysi? 

— Žinoma, nieko. Šiąnakt mums per akis darbo ir be jų. Mums 
pirmiausia reikia jų pinigėlių, o jau paskui jų pačių. 

— O jeigu jos pažins mus? 

— Tikra motina nepažintų mūsų šiuo apdaru. O jeigu ir pa- 
žinių... 

— Tai.. 

— Neverta dėl tokių menkniekių sau galvos laužyti. Nebūk 
bailys, meldžiamasis. Galbūt mes jų nė neprižadinsim. Greičiau 
į darbą! Dijakas ir Rokas neteks kantrybės. Eime pas juos. 

Visi keturi priėjo prie durų ir prisiglaudė pasieny. Laras pa- 
beldė pistoletu į duris. Kalbėti buvo pavesta Dijakui, nes jo 
balso niekas čia nepažįsta. Į beldimą nesulaukę jokio atsako, 
pabeldė dar smarkiau. 

„Na, ir kietai miega senis šveiccrius“,— pamanė Laras. 

— Atidarykit duris! 

Betgi ir į šį įprastą šauksmą niekas neatsakė: kas ten? 

— Kokie velniai jus čia atnešė ir kas jūs tokie?— pasigirdo 
už durų šiurkštus balsas ir sunkūs žingsniai priemenėje.— Eikit 
po galais! Radote laiką žadinti žmogų! Štai suvarysiu jums kulką 
į kaktą, tai žinosite! 

— Pasakyk jam, Dijakai,— sušnibždėjo Laras,— kad mus at- 
siuntė anglų karo laivas. Ak, tiesa, tu nemoki angliškai! Pakal- 
bėsiu aš. Jis manęs nepažins. 

— Mes norim matyti doną Gregorį Montichą,— garsiai pra- 
šneko Laras,— mus atsiuntė du anglų fregatos karininkai... 
Nieko nežinau, — nutraukė jį balsas iš už durų, — nei anglu 
fregatos, nei jūsų karininkų, o donas Gregoris šiandien rytą iš- 
važiavo. Jo dukterys, rodos, Parkerio viešbutyje. 

Prakeiksmai išsiveržė iš visų keturių lūpų. Jie greitai pasi- 
traukė nuo nesvetingų namų, susirado savo arklius ir šuoliais 
nujojo, 


35. Margas ekipažas 


Laiminga mintis buvo gimusi donui Montichui — slapčia per- 
vežti visą savo auksą į čiliečių laivą, o pačiam su šeimyna per- 
sikraustyti į viešbutį ir visa tai padaryti per vieną dieną. 

„Kryžiuočiui“ išplaukus, donas Gregoris nė valandėlės negalė- 
jo jaustis ramus. Apylinkėse sklido gandai apie plėšimus ir už- 

puolimus, ir jis susiprotėjo, kad ne tik jo turtui, bet ir jo bei ar- 
timųjų gyvybei gresia pavojus. Kol anglų fregata stovėjo uoste, 
jis kažkodėl jautėsi saugus, nors iš tiesų tai buvo tik iliuzija. 
Bet kai fregata išplaukė, doną Gregorį apėmė baimė. Jis kreipėsi 
į agentą Silvestrą, kuris ir atsiuntė nešikus. Šie pernešė visą jo 
mantą, O jis pats persikėlė į viešbuti, palikęs namuose tik parduo- 
tus drauge su namais baldus. 

Kaip jis apsidžiaugė dėl savo žaibiško sumanymo, rytojaus 
dieną atvykęs su reikalais į savo butą ir išgirdęs apie nakties 
įvykį. Sargas, dramblotas amerikietis, smulkiai papasakojo jam 
viską apie naktinius svečius. Jų buvę keturi, kiek jis galėjęs 
įžiūrėti pro rakto skylutę. Jie paklausę dono Gregorio ir labai 
įširdę jo neužtikę. Eidami šalin, jie keikęsi ispaniškai, nors pirma 
kalbėję su juo angliškai. 

„Pasiuntiniai iš anglų laivo, 0 plūstasi ispaniškai — labai keis- 
tas dalykas“,— mąstė donas Gregoris. 

Jis žinojo, kad Krožeris dabar jūroje, bent už šimio mylių 
nuo kranto. 

į Parkerio viešbutį, kur nurodė sargas, naktiniai lankytojai 
kažkodėl neatėjo. 

— Ką tai galėtų reikšti?— stebėjosi donas Gregoris.— Gal Ži- 
no ką nors apie tai tasai jūreivis, kuris dabar ,,Kondore“ tarnauja 
kapitomo padėjėju? Reikės paklaust jo, kai nuvažiuosiu į čiliečių 
laivą. 

Bet jis per daug nesitikėjo ką nors sužinoti. Jis įtarė tai netu- 
rint nieko bendro su karo fregata. Čia, jam rodės, įsipainioję 
Pranciškus Laras ir Faustinas Kalderonas. 

Iš Krožerio laiško, perduoto jam Hario Blju, kuriame buvo 
smulkiai aprašytas karininkų užpuolimas, jam susidarė įspūdis, 
kad iš tokių Žmonių visko galima laukti. Jeigu jie mėgino nužu- 
dyti ir apiplėšti anglų karininkus, tai kodėl negalėtų kėsintis ir 
į kitus? Gal jie norėjo jį apiplėšti, o gal ir nudėti? Šitaip spėlio- 
damas, jis vis dėlto buvo patenkintas, kad tie planai suiro, ir dar 
labiau troško išvykti iš to krašto, kur jam grėsė tiek pavojų. 

Netgi pačiame mieste nebuvo saugu. San Francisko gatvėmis 
drąsiai švaistėsi žmogžudžiai, plėšikai, dažnai bendravę su teisė- 
jais, kurie vėliau juos teisdavo. Smuklėse kriminalistai gėrė su 
policininkais, O šie arba jų laisvę gindavo, arba padėdavo pa- 
sprukti nuo teismo, surengto tik dėl žmonių akių. 

Kalifornijos auksas pavergė viską ir visus. 

Dėl savo mergaičių Gregoris nenuogąstavo. Viešbutyje joms 
nors nepatogu ir nuobodu, bet saugu. Dėl jų donui Gregoriui 
nebuvo ko nerimauti. Bet jį kankino mintis, kad jo auksas be 
priežiūros ir ,Kondore“ jam gresia pavojus. Užtenka tik pasklisti 

girdui, jog auksas ten, kaip atsiras drąsių plėšikų, kurie pavogs 
jį iš čiliečių kapitono ir, ko gero, dar sudegins laivą, kad pa- 
slėptų nusikaltimo pėdsakus. 

Štai kodėl buvęs žemvaldys per agentą Silvestrą nusamdė še- 
šis ištikimus tarnus ir apgyvendino juos ,„Kondore“, kol surinks 
ekipažą. Tas nepigiai kainavo, bet nebuvo ko gailėti pinigų gelb- 
stint auksą. 

Kol kas dar nebuvo nė vieno jūreivio. Niekas nenorėjo plauk- 
ti į Valparaisą ir kitus uostus pakeliui, nors ir buvo žadama dvi- 
guba alga. Jūreivių gultai ,,Kondore“ tušti. Yra tik šeši krovikai, 
kurie ir patys nežino, ką čia veikti. Tačiau jiems tai nesvarbu, 
nes gauna kasdien po dešimt dolerių. O ekipažas susideda iš ka- 
pitono, jo padėjėjo ir virėjo, neskaitant beždžionių. 

Donas Gregoris kasdien darosi nekantresnis ir be paliovos 
tariasi su Silvestru. Kartą jis pasakė: 

— Siūlyk dar didesnį atlyginimą. Būtinai pasamdyk žmonių. 

Agentas vėl davė skelbimą, siūlydamas trigubą atiyginimą no- 
rintiems tarnauti gerame laive ir žadėdamas puikų velgį ir daug 
grogo. 

Antrą dieną po skelbimo „Kondoro“ denyje ėmė rodytis jū- 
reiviai. Jie ateidavo po vieną, dviese, trise, galiausiai jų susirinko 
dešimt. Jie buvo įvairių tautybių. kalbėjo angliškai, prancūziškai 
arba daniškai. Dauguma buvo ispanai arba ispanų kilmės ameri- 
kiečiai, turbūt todėl, kad „„Kondoras“ čiliečių laivas. Kiek kalba, 
tiek ir jų veidai buvo skirtingi, bet vienas dalykas visus juos 
darė panašius: atgrasi išvaizda. Vieni buvo niūrūs iš prigimimo, 
kitus tokius padarė paleistuviškas gyvenimas. Vienų veiduose 
matyti girtavimo pėdsakai, ašarojančios, krauju pasruvusios akys, 
kitų — muštynių ženklai, mėlynės paakiuose, švieži randai. Buvo 
ir tokių, kurie dar neišsipagirioję šlitinėjo ant denio, svyrinėda- 
mi į visas puses. 

Kitomis aplinkybėmis kapitonas būtų nepriėmęs nė vieno. Bet 
dabar tiko visi be išimties. Lantanas žinojo, kad rinktis nėra iš 
ko. Be jūreivių jis negalėjo išplaukti į jūrą, ir ,, Kondoras“ rizika- 
vo prastovėti uoste dar keletą savaičių, 0 gal ir mėnesių. 

Kapitonas tuojau įrašė jų vardus į laivo knygą, o Haris Blju 
nurodė kiekvienam jo vietą. Vienas jūreivis, ispanas Padilja, 
pateikė dokumentą iš laivo, kur pirma tarnavo, ir buvo paskirtas 
jaunesniuoju padėjėju. 

Po šios dešimties niekas daugiau nesirodė. Netgi tokia didelė 
alga negalėjo išvilioti dar bent vieno iš San Francisko smuklių. 
Ekipažo dar trūko, ir „Kondoro“ kapitonas atidėjo kelionę dar 
vienai dienai. Bet reikalai per tą laiką nepagerėjo. 

Tada Lantanas ryžosi plaukti su tokiu ekipažu, koks yra. Ki- 
ios išeities nebuvo. Tereikėjo prisipirkti maisto, geriausio ir švie- 
žiausio, kokio tik galima gauti San Franciske, nes tas, kuris duoda 
pinigų, kaina nesirūpina, jam tik svarbu, kad viskas būtų geriau- 
sios kokybės. 

Pagaliau viskas buvo paruošta, ir „.Kondoras“ laukė tik kelei- 
vių. Kajutės puikiai apstatytos, 0 geriausias miegamasis skirtas 
gražuolėms, kokios tik yra kada nors buvusios šiame laive. 


36. Sudiev, Kalifornija! 


Skaisti saulė paskutinį sykį donui Gregoriui Montichui pate- 
kėjo San Franciske. Vos tik dienos šviesulio diskas pakilo virš 
Monte Diablo kalno ir apšvietė savo spinduliais įlanką, valtis iš 
miesio prieplaukos nusiyrė prie čiliečių laivo, kuris rengėsi iš- 
plaukti. Valtyje buvo didelė kompanija vyrų ir moterų, lydinčių 
išvykstančius, paskutinį kartą norinčių paspausti jiems ranką ant 
denio. 

Kalifornijoje buvęs dvarininkas paliko nemaža draugų, tarp 
jų Ir tokių, kurie praleis keletą nemigos valandų, svajodami apie 
Karmen Monticho, ir tokių, kurių širdys bus kupinos sielvarto, 
o mintys nukreiptos į Inesą Alvares. 

Jaunos merginos neatrodė nuliūdusios. Išvykimo liūdesį švel- 
nino atsiminimas paskutinių žodžių, ištartų atsisveikinant: „Iki 
pasimatymo Kadikse". 

Valtis prisiyrė prie laivo. Kapitonas Lantanas stovėjo ant 
trapo, pasirengęs priimti keleivius ir jų draugus; 0 jo padėjėjas 
padėjo jiems įlipti. 

Tarp damų Haris Blju pastebėjo tas dvi, kurios buvo pavestos 
jo globai, ir sutiko jas itin pagarbiai. Laikydamas švelnius piršti- 
nėtus pirštus savo pūslėtoje šiurkščioje rankoje, jis mintyse pri- 
siekė visada būti šalia šių damų sunkią valandą, jeigu jas ištiktų 
nelaimė. 

Ant denio stalas buvo apkrautas užkandžiais, aplink jį susėdo 
išvykstantys ir lydintys. O laivo kapitonas ėjo vaišingo šeiminin. 
ko pareigas. 

Pusę valandos truko linksmos, nerūpestingos kalbos, kamščių 
pokšėjimas ir stiklų čerškėjimas, paskui penkias minutes — rimti 
pokalbiai, po to — skuboti rankų paspaudimai, ir visi nuskubėjo 

į valtį. Ji nusiyrė, lydėtojai šaukė: „Sudiev, sudiev! Laimingos 
kelionės!" 

Valtis artinosi prie kranto, o ,Kondoras“, išskleidęs bures, pa- 
suko Aukso Vartų link. Jis dingo įplaukęs į sąsiaurį. Toliau plau- 
kė plačiu limanu. 

Iš vakarų pučiąs priešingas vėjas kliudė keliauti, ir laivas 
ištisą dieną turėjo laviruoti, kad įveiktų aštuonias mylias seklaus 
sąsiaurio, jungiančio San Franciską su Ramiuoju vandenynu. 

Saulė leidosi, kai ,„Kondoras“, praslinkęs pro seną ispanų for- 
tą, išplaukė į atvirą jūrą. Saulė, pakilusi šį rytą kaip auksinis 
skritulys iš už Monte Diablo, dabar geso už Faralono salų lyg 
ugnies kamuolys. Nespėjo ji iki pusės pasinerti žydroje erdvėje, 
kai „Kondoras“ apėjo Ruonių Uolą ir nukrypo į pietų vakarus. 

Nuo kranto atsklido vakaris vėjas. Buvo nuleistos burės, iš- 
temptos kitos. 

Atėjo vakarinės sargybos laikas — nuo šeštos iki aštuntos. Jū- 
reiviai susirinko viršutiniame denyje ir linksmai sau plepėjo ties 
liuku. Vienas kitas stovėjo nuošaly, ties bortu, įsmeigęs akis į 
zeme. Jose atsispindi ne liūdesys, o veikiau džiaugsmas. Dauge- 
liui jūreivių nebuvo už ką dėkoti likimui, kad atsidūrė čiliečių 
laive, toliau nuo to krašto, kuriame jiems grėsė kalėjimas. 

Jūroje jų veidai atrodė kiek malonesni. Žiūrint į juos ir į tas 
dvi gražias būtybes, nenoromis į galvą ateina mintis, kokia prasta 
ir nepatikima toji kompanija. Tarytum dvi dausų paukštės būtų 
uždarytos į vieną narvelį su tigrais, vilkais bei hienomis. 

Bet dausų paukštės nė nemanė dėl to nerimauti, kaip ir kiti. 
Stovėdamos už kompaso, prisišliejusios prie borto, jos neatitrau- 
kė akių nuo kalvos viršūnės. kuri netruks dingti joms iš akių, 
kai tik nusileis saulė. 

Taip jos stovėjo kurį laiką tylėdamos. Paskui Inesa tarė: 

— Aš Žinau, teta, apie ką tu mąstai. 

— Nagi sakyk. 

— Tu sau sakai: kokia graži ta aukštuma ir kaip aš norėčiau 
dar bent sykį užkopti į jos viršūnę, ne viena, o su kuo nors. Sa- 
kyk atvirai, argi ne tiesa? 

— Tai tavo pačios mintys, seserėčia. 

— Sutinku, taip pat ir su tuo, kad jos malonios. Tau irgi, 
tiesa? 

— Iš dalies. Aš turiu kitokių minčių ir, rodos, galiu tau jas 
papasakoti. 

— Nagi. 

— Mintys, tiesą sakant, gan nemalonios. 

— Vėl tu liūdi dėl to. Aš visiškai nenoriu apie tai galvoti. 

— Ne? 

— Ne. 

— Manau, tu lengvai žiūri į tokius dalykus. Sužadėtinis, o 
staiga šitaip išvažiuoja, nei laišku, nei žodžiu pranešęs. Jėzus 
Marija! Tai tiesiog žiauru. 

— Bet mums įdavė labų dienų laiške tėtei. Tai ko dar? 

— Koks nors bernas ir tas gražiau atsisveikintų su savo basa- 
koje numylėtine. 

— Ką tu žinai? Galbūt jiems kas nors sukliudė. Esu įsitikinusi, 
kad kažkas atsitiko. Kam gi beldėsi į duris? Šveicorius, kur na- 
mus saugo, tėtei pasakojo. jog tą naktį, kai mes išvažiavome, 
buvo atėję keturi žmonės. Vienas iš jų gal ir buvo mūsų pasiun- 
tinys, o kiti gal buvo dėl kompanijos. Dėl jo apsileidimo mes ir 
negavome laiškų. O jeigu jie ir nebuvo parašyti, vadinasi, ne- 
buvo tam laiko. Šiaip ar taip, viską sužinosim susitikę Kadikse. 

— Kai susitiksim, aš pareikalausiu Eduardo paaiškinti. 

— Jis paaiškins, neabejok. Kas nors sukliudė. Argi čia nėra 
kokios paslapties? Per visą šį laiką mes nematėm ir negirdėjom 
mūsų kaliforniečių riterių. Tai labai keisie. 

— Iš tikro keista,— sutiko Karmen, imdama nerimauti — Ne- 
galiu suprasti, kur jie galėjo dingti. Po tos dienos — nei girdėti, 
nei regėti. 

— Vienas žmogus apie juos girdėjo, Karmen. 

— Kas? 

— Tėtis. 

— Iš kur žinai, Inesa? 

— Šį tą nugirdau, kai jis kalbėjosi su anglų jūreiviu, dirban- 
čiu mūsų laive. Esu netgi įsitikinusi, kad Krožeris laiške yra 
minėjęs Larą ir Kalderoną. Tėtis berods nori laikyti viską paslap- 
ty. Reikia pamėginti iškvosti šį tą iš jūreivio. 

— Tu labai sumani, seserėčia. Pamėginsim. Dabar aš prisi- 
menu, jog Eduardas buvo išgelbėjęs šiam žmogui gyvybę. Kcks 
tai buvo kilnus, drąsus poelgis! O vis dėlto aš pykstu ant jo, 
kad su manim neatsisveikino. Nenurimsiu tol, ko] nepamatysiu 
jo prie savęs ant kelių teisinantis. Tai jam teks padaryti Kadikse. 

— Tiesą sakant, tetulyte, iš pradžių aš irgi truputį pykau, 
bet pamąsčius įsitikinau, kad čia kažkoks nesusipratimas ir vel- 
tui mes juos puolam. Aš nepykstu ani savo mylimojo, kol jo ne- 
pamatysiu. 

— Tu per daug atlaidi, Inesa. Aš taip negaliu. 

— Ne, ir tu gali. Žvilgtelėk į tą kalvą, prisimink tas valandas, 
kurias ten praleidom, ir tu būsi tokia pat atlaidi kaip ir aš. 

Karmen pakluso ir vėl įsmeigė žvilgsnį . vietą, susijusią su 
maloniausiais atsiminimais. Taip žiūrini, detesys nuslinko jai 

nuo veido ir nušvito šypsena, žadanti atleisti tam, kuris buvo ją 
įžeidęs savo neatidumu. 

Abidvi tylėdamos sekė akimis tolimą viršūnę, O jūra ir krantas 
susiliejo išvien, žėrėdami purpurine šviesa. 

Sudiev, Kalifornija! 

Žemės jau nebematyti. Laivas — vandenyno platybėse. 


37. Tatuiruotė, 
kurią reikia taisyti 


Didžiojo vandenyno tėkmė daugeliu atvejų panaši į Atlanto 
golfo srovę. Prabėgusi pro Aleutų salas rytų link, ji pasuka į 
Amerikos kontinentą, prie Vankuverio salos, nuo čia teka į pie- 
tus, palei Kalifornijos krantą išsilenkia nelyginant arklio pasaga 
ir vėl pakrypsta atgal prie centrinės jūros dalies, plaudama pa- 
keliui Sandvičo salas. 

Dėl tokios krypties laivas, vykstąs iš San Francisko į Hono- 
lulu, patenka į šią tėkmę. O įeigu dar ir vėjas jam palankus, tai 
jis it paukštis nuskris. 

Ir viena, ir kita buvo pelanku „Kryžiuočiui“, tad karo fregata, 
plaukianti į Sandvičo salas, netikėtai greit jas pasieks. 

Du žmonės skaičiavo joje ne tik dienas, bet ir valandas ne 
todė!, kad taip geistų aplankyti salų karalių, ir ne todėl, kad 
ten tikėtųsi kokios pramogos. Priešingai, jeigu nuo jų kas pri- 
klausytų, tai stabieltų Honolulu uoste tik tam, kad pasiimtų naują 
atsargą bananų ir riebių vietinių vištų. 

Nereikia nė sakyti, kad tie du žmonės — Eduardas Krožeris 
ir Vilis Kadvaladeris. Jie mąstė apie savo bronzaveides gražuo- 
les ir jų šypsenas, kuriomis saulėto pietų krašto dukterys juos 
apdovanojo ir kurios jų laukia po Andalūzijos dangum. 

Laukti ilgai nereikės ir kelias netolimas. Jūreiviai įpratę ilgai 
būti atskirti nuo giminių ir artimųjų, todėl yra kantrūs. Ne tas 
juos verčia nerimauti ir skaičiuoti kiekvieną kelio mylią. Juos 
jaudina ne abejonė dėl sužadėtinių ištikimybės, 0 nuolatinė nesu- 
prantama baimė dėl jų. Toji baimė kartais jiems rodėsi absurdiš- 
ka, o kartais suteikia daug kančių, ir visados jų mintys krypsta 
į du nelemtus asmenis — Larą ir Kalderoną. 

Tai, ką karininkai žinojo apie juos, tai, ką buvo girdėję iš 
kitų prieš išplaukdami, patvirtino jų nuogąstavimus. Kažkas šnibž- 

dėjo jiems, kad reikia laukti kokios nors bėdos iš šių padūkusių 
lošėjų ir galvažudžių, kad nelaimė gs3li ištikti Karmen Monticho 
ir Inesą Alvares, kas nors gali sukliudyti joms pabėgti iš Kali- 
fornijos. Taip, pabėgti! Kaip tik šitą žodį vartojo Krožeris ir 
Kadvaladeris, apie tai kalbėdamiesi. 

Dar prieš atvykdami į Sandvičo salas, jie išgirdo naujieną, 
kuri juos pradžiugino: ,„Kryžiuočio“ ekipažas sužinojo, kad frega- 
ta sustos tik labai trumpam laikui ir net neužsuks į Honolulu 
uostą, O plauks toliau. 

— Gera žinia, tiesa?— tarė Kadvaladeris savo draugui— Mes 
greit atvykom čionai iš Frisko, kaip jankiai vadina San Francis- 
ką. Sandvičo salose neužtruksim ir spėsim įsmukti į sąsmauką 
sykiu su čiliečių laivu. 

— Tikra tiesa, tik įdomu, kada jis išplauks iš San Francisko? 
Jam sunku pririnkti jūreivių. Blju sakė, kad laive tėra kapitonas 
ir jis pats. Be to, negras ir dvi beždžionės. Štai ir visas ekipažas, 
kiek man žinoma. 

— Ir tai gerai. Bent galim tikėtis, kad, atvykę į Panamą, ra- 
sim ten Čilės laivą. O jeigu ne, tai nors išgirsim, buvo jis ar ne. 
Jeigu taip, tai viskas gerai; vadinasi, pasimatysim Kadikse. Man 
rodos, jog tai, kad Sandvičo salose iigai nebūsim, žada mums 
sėkmę. 

— Galbūt, — pasakė Kadvaladeris.— Bet yra priežastis, dėl ku- 
rios aš norėčiau ten pabūti porą dienų. 

— Kokia ta priežastis? 

— Žiūrėk! — tarė gardemarinas, paraitojęs marškinių rankovę 
iki alkūnės. 

Leitenantas pažvelgė ir baltutėlėje odoje išvydo tatuiruotę, 
vaizduojančią jauną merginą, prastai apsirengusią, bet nepapras- 
tai gražiais plaukais. Tatuiruotė buvo tamsiai mėlynos spalvos. 

— Kas čia per fėja?— paklausė Krožeris. 

— Tai mano buvusi gražuolė. 

— Betgi ji ne iš Sandvičo salų. Juk tu tenai nesi buvęs. 

— Ji čilietė. Susipažinau su ja Valparaise, o bocmanas Gro- 
metas padarė man tatuiruotę plaukiant Ramiuoju vandenynu. Ji 
dar nebaigta. Ant galvos jis norėjo nupiešti Čilės vėliavą, o apa- 
čioje Mergaitės inicialus. Dabar džiaugiuos, kad nėra nei vėlia- 
vos, nei inicialų. 

— Tai kam tau prireikė tų Sandvičo salų? 

— Matai, aš norėčiau atsikratyti šito piešinio. Grometas man 
yra sakęs, jog tose salose yra mokančių panaikinti tatuiruotę be 
žaizdų, tik veikiant viršutinį odos sluoksnį. 

— Kam naikinti? Juk niekas jos nematys, jei nerodysi. 

— Gali atsitiktinai pamatyti. O viena tai tikrai pamatys, jeigu 
vesiu. 

— A! inesa! 

— Kad ir Inesa. Dabar supranti, kodėl noriu vieną kitą dieną 
praleisti Sandvičo salose? Jeigu aš neatsikratysiu šio piešinio, 
kokioje padėtyje galiu atsidurti? Inesa labai gera. Aš jai esu 
sakęs, kad ji pirmoji mano meilė. Pats supranti, teko trupučiuką 
pameluoti. Tiesa, ji mano pirmoji baltoji mylimoji. Čilietę seniai 
užmiršau. Bet kaip ištrinti jos atvaizdą? Brangiai sumokėčiau.. 

— Mano manymu, daug pinigų nereikės. Užtenka duoti papi- 
IOsams seniui Grometui, Tavo čilietės portretas nebaigtas; tegul 
jis imasi darbo ir baigia truputi pakeitęs pavidalą. Virš galvos 
galima nupiešti ispanišką vėliavą vietoj Čilės, kaip pirma norėjai, 
o apačioje inicialus I. A.— Inesa Alvares. Tada rodyk tatuiruotę 
kad ir pačiai Inesai. 

— Puiki mintis! Tik štai bėda: čilietė ne tokia graži kaip Ine- 
sa ir visai nepanaši. 

— Nagi parodyk! Mano manymu. ne. Du trys brūkštelėji- 
mai — ir bus panaši. Tavo merginos puikūs plaukai, apie kuriuos 
tu amžinai kliedi. Galima šiek tiek pakeisti drabužius, į plaukus 
įsmeigti šukas, ant galvos užmesti apsiaustą, kuris kristų ant 
pečių, ir bus graži andalūzietė, lygiai kaip tavo Inesa. 

— Dievaži, tu teisus! Reikia dar pridėti vėduoklę. Ispanės jas 
megsia. 

— Tebus vėduoklė! ir jeigu tu taip bijai, tegul jis nupiešia 
vėduoklę taip, kad uždengtų apatinę dalį veido. Paprastai mergi- 
nos ją taip laiko. O akys gana gražios. 

— Mano čilietės akys buvo stebuklingos! 

— Na, žinoma. Kitaip ji nebūtų kritusi tau į akį. O ar dailinin- 
kas ją pažinojo? Ar buvo matęs Originalą? 

— Aš ją apibūdinau. Ir jis nupiešė iš mano žodžių. 

— Labai gerai! O jeigu čilietė pamatys savo portreto antrą 
variantą? Juk mes būsime Valparaise. 

— O, ji visai išrūko man iš galvos. Nemanau, kad teks kada 
su ja pasimatyti. Jeigu fregata užsuks į Valparaisą, aš neišlipsiu 
į krantą, kad ir kažin kiek stovėtume uoste. 

— Žemė! 

Šis žodis nutraukė jų pašnekesi. Šaukė jūreivis iš stiebo, pa- 
matęs Mauną Loą. 

38. EkipažZas, keliąs maištą 


1257 vakarų ilguma Ramiuoju vandenynu plaukė laivas. 

Techniška kalba tai ne laivas, o škuna, nes stiebai palenkti. 

Tai buvo čiliečių laivas, jo priešakyje įrašyta ,,„Kondoras“. 
Laivo kapitonas — Antonijus Lantanas. 

San Francisko uoste ,„Kondoras“ atrodė kaip laivas. Kaip jis 
pavirto škuna? Atsakymas labai paprastas: škunai reikia mažiau 
rangų negu laivui. 

Kapitonas Lantanas, matydamas, jog ekipažas per mažas, grie- 
bėsi gudrybės, kuri dažnai praktikuojama panašiais atvejais; jis 
perdirbo laivą dieną prieš išplaukiani iš San Francisko. Taigi 
„Kondoras“, atplaukęs į uostą kaip laivas, išplaukė iš jo kaip 
škuna. 

Ką tik išmušė aštuonias. Vyresnysis padėjėjas atbuvo savo 
sargybą, o jaunesnįjį neseniai pakeitė. Jūra rami. Vėjas silpnas, 
pakeleivingas. Ypatingo budrumo nereikėjo. Tiesa, naktis buvo 
tamsi, bet audros neprenašavo. 

Haris puikiai žinojo, kad šie debesys yra tik lietaus debesys. 
Jie dažnai susidaro šiose Ramiojo vandenyno vietose. Nėra ko 
bijoti ir tamsos. Šioje pietų platumoje nesutiksi ledų, o vandeny- 
no platybėse nėr ko baimintis susidurti su kitais laivais. Vis dėlto 
kapitono padėjėjas vaikštinėjo išilgai denio paniuręs kaip dangus 
viršum jo galvos. Jo žvilgsnis buvo kupinas nerimo ir eisena ne 
tokia drąsi, kaip pritiktų Žmogui, vadovaujančiam visam laivui. 

Jis tartum ko tykojo, žemai nulenkęs galvą ir protarpiais su- 
stodamas ten, kur sutirštėja migla. Matyt, jis rūpinosi ne tiek 
škuna ir jos pabūklais, kiek tais, kurie juos valdo. Jis sekė juos 
ne darbo metu, bet tada, kai laisvi vaikštinėja laive arba susi- 
buria kokiame nors kamputyje. Kapitono padėjėjas turėjo svar- 
bių priežasčių juos stebėti. 

Prieš išplaukiant į jūrą, jis jau turėjo progos įsitikinti, kad 
greitomis surinktas ekipažas niekam tikęs. Iš pirmo žvilgsnio 
buvo matyti, kad jų esama nenaudėlių, stačiokų ir girtuoklių. 

Su jaunesniuoju padėjėju ispanu Padilja, kaip jau buvo sa- 
kyta, jų buvo vienuolika žmonių. Buvo čia ispanų ar ispanų kil- 
mės amerikiečių: Chilis Gomecas, Chozė Chernandesas, Jacintas, 
Velardė, Džekas Straikeris, Bilis Devis, prancūzas Lakrosas, vie- 
nas danas ir Olandas. Kas kiti — sunku spręsti. Tokių daug galima 
rasti kiekviename laive. 

Vyresnysis padėjėjas, pripratęs prie karo laivų disciplinos, 
piktinosi netvarka komerciniame laive. Su tokiu ekipažu reikėjo 

laukti ne tik sunkumų, bet ir pavojų. Bemaž visi jūreiviai — ne 
jūreiviai, o tik krovikai. Du iš'jų valtininkai, nieko neišmanantys 
apie laivo pabūklus. Bet visų baisiausia jam atrodė ne tai, kad 
šie nemokėjo elgtis su burėmis ir lynais, o tai, kad buvo ne- 
klusnūs. Jie tik ką buvo išplaukę į jūrą, o jau kiekvieną minutę 
galima buvo laukti maišto. 

Lantanas buvo minkšto būdo, iad Hariui atrodė, jog maištas 
neišvengiamas. Čilietis — taikingas žmogus. Jis mėgo skaityti kny- 
gas iš gamtos istorijos ir kaupti retenybes. Iš Borneo salos jis 
pasiėmė du Orangutangus, o keliaudamas po Indijos salyną, su- 
rinko kolekciją įvairių retenybių. Jis buvo labai malonus kompa- 
nijoje, bet visiškai netiko valdyti ekipažui, ypač tokiam, kokį 
dabar turėjo. Į jūreivius jis nekreipia dėmesio ir rūpintis tvarka 

Be to, Haris Blju dar turėjo globoti dvi gražias merginas. Jos 
dar nebuvo išėjusios ant denio iš savo kajutės, ir kol kas Haris 
buvo dėl jų ramus. Jis žinojo, kad virėjas negras puikiai joms 
patarnauja, nes žmogus buvo geras, nors ir juodaodis. Vis dėlto 
jam koktu darėsi pagalvojus apie keleives. Haris žinojo, kad jū- 
reiviai neišmano savo darbo, bet užtat yra įžūlūs akiplėšos. Iš 
pradžių galima buvo juos pateisinti tuo, kad buvo girti; o tai 
labai natūralu žmonėms, susirinkusiems iš San Francisko gatvių, 
kur amžinai girtaujama ir ištvirkaujama. Bet štai jau keletas die- 
nu škunoje jie gauna išgerti tik nustatytą skaičių taurelių, su 
jais elgiamasi mandagiai, o jie tebėra paniurę, nepatenkinti. Ma- 
žiausia pastaba gali sukelti maištą. 

Ko nori šie žmonės? Ko jiems trūksta? Štai dėl ko Haris Blju 
nesiliovė laužęs sau galvą. 

Sielodamasis dėl to, jis dabar slampinėjo po denį, slėpdamasis 
tamsiose kertėse, stengdamasis nugirsti kokį žodelį, kuris padėtų 
jam atskleisti sąmoklą, jeigu jis buvo rengiamas. 

Veikiai jam paaiškėjo jūreivių nepaklusnumo priežastis. Toji 
paslaptis, pripildžiusi jo sielą baimės, paaiškėjo atsitiktinai, tuo 
metu, kai jis stovėjo už marškos, kurią dailidė dieną buvo užsi- 
tieses nuo karščio ir užmiršęs nakčiai nuimti. 

Juodas dangus be žvaigždžių ir šita marška slėpė Harį Blju 
tamsoje. Jo nebūtų įžiūrėjęs ir pro pat jį einąs žmogus. Nepaste- 
bėjo ir du žmonės, sustoję prie tos ištemptos marškos. 

Jiedu šnekėjosi patylomis, bet Haris girdėjo kiekvieną jų Žo- 
dį ir stovėjo nekrutėdamas, sulaikęs kvapą. Jie kalbėjosi gimtą- 
ja jo kalba, angliškai. Tai buvo Džekas Straikeris ir Bilis Devis. 

Jau pokalbio pradžioje Hariui paaiškėjo viskas, o girdėta kal- 
ba sukėlė jam prieš akis vaizdą, nuo kurio plaukai piestu stojosi 
ir kraujas stingo gyslose. 

39. Sidnio katorgininkai 


Džekas Straikeris ir Bilis Devis — Sidnio katorgininkai, atbuvę 
bausmę Australijoje. Kadaise jie tarnavo jūreiviais, bet po kelio- 
nės į katorgą valdžios sąskaita jie pasibjaurėjo jūromis ir plaukia 
jomis tik retkarčiais, jei reikia patekti iš vieno uosto į kitą. 

Pabėgę iš katorgos, jie atvyko į Kaliforniją ir kurį laiką ieš- 
kojo aukso. Paskui jie grįžo į San Franciską ir ėmė šioje Ramiojo 
vandenyno sostinėje ieškoti lengvesnių būdų pragyventi. 

Bastydamiesi po šlykščias jūreivių smūkles, jie sužinojo labai 
malonią naujieną. Jie susidūrė su žmogumi, kuris pasiūlė 
penkis tūkstančius dolerių kiekvienam už trumpą kelionę komer- 
ciniu laivu į Panemą. Toks didelis atlyginimas už jų darbą buvo 
nesuprantamas. Viską jiems paaiškino dosnus samdytojas, kai 
pasižadėjo laikyti liežuvį už dantų. Paaiškinimas patenkino Si- 
drio katorgininkus, ir jie be ilgų kelbų pasirašė sutartį. 

Tapę „Kondoro“ ekipažo nariais, jie galutinai suprato, kokios 
jų pareigos pagal sudarytą sutartį. Jie pamatė, kad kurie ne 
kurie jūreiviai pasamdyti tokiomis pat sąlygomis ir su tokiu pat 
dideliu atlyginimu. Iš pradžių tai juos nustebino, bet, apgalvoję 
viską ir sužinoję šį bei tą iš kitų, jie suprato, kas vertė jų sam- 
dytoją — 0 tai buvo jaunesnysis padėjėjas Padilja — parcdyti to- 
kį dosnumą. 

Kaip vyresnysis ir labiau patyręs, Straikeris, surinkęs tam tikrų 
faktų, pasišaukė į šalį savo draugą, norėdamas pasišnekėti su juo 
apie tai. Visą dieną jis laukė patogios progos ir pasinaudojo ja, 
kai tik juodu buvo paskirti naktinės sargybos eiti. 

Devis buvo šnekesnis. Nespėjęs užeiti už marškos, jis pra- 
bilo: 

— Kaip tau patinka, bičiuli, naujas mūsų darbas? Geriau negu 
akmenis skaldyti su dvidešimties svarų grandine ,ant kojų? Tiesa? 

— (Gerumo tai geriau, bet galėtų būti dar geriau. 

— Tu vis niurni. Penki tūkstančiai dolerių už kelionę, kurioje 
neužtruksim nė mėnesio! Kokias dvi tris savaites. Jeigu jau dabar 
tau bloga, tai nežinai, ko tu nori? 

— Aš tau, brolau, pasakysiu, ko noriu: trisdešimt tūkstan- 
čių — štai suma! Aš, Džekas Straikeris, mažiau neimsiu. 

— Tu juokus kreti, Džekai! 

— Visai ne, Bili. Tu gerai žinai, kad aš nemėgstu juokų krėsti. 
Ir tai, ką tau dabar sakau, yra šventa tiesa, Po trisdešimt tūkstan- 
čių aukso smilčių mes turime gauti kiekvienas, tai mažių ma- 
žiausia. 

— Ko gero, po tiek visiems neužteks. 

— Užteks. Aš nors ir senas, bet ne kurčias. Mano ausys ge- 
ros. Pereitą naktį nugirdau, kaip Padilja šnibždėjosi su vienu is- 
panu. 

— Ką jis šnibždėjo? 

— Kad visas grobis siekiąs tris šimtus tūkstančių dolerių. 

— Po velnių! O sakė, kad tik pusė. Padilja mums melavo. 

— Žinoma, jie sumažino suma, kad galėtų sumažinti ir mūsų 
dalį. Na, bet Džekas ne kvailys. Ir tu, Bili, nebūk žioplas. Juk 
pavojus ir mums, ir jiems tas pat gresia. 

— Kas tiesa, tai tiesa. 

— Na, matai. Taigi ir mūsų dalys turi būti lygios. 

— Iš dalies tu teisus, drauguži. 

— Ne iš dalies, bet visiškai teisus. Juk tiek jiems, tiek mums 
gresia kartuvės, nors turbūt apsieisime ir be kraujo praliejimo. 

— Ką tu patari daryti, Džekai? Tu juk žinai — kur tu, ten 
ir aš. Be tavęs aš nė žingsnio. 

— Aš reikalauju, kad dalytų teisingai ir visiems po lygiai. 
Tai nutarta. Už ką, po šimts velnių, keturi ispanai turi gauti bent 
vienu doleriu daugiau negu mes? Pastebėjau, du iš jų, Gomecas 
ir Chernandesas, sukiojasi apie moteris. Lengva susiprotėti, jog 
tai jų laimikis. Girdėjau, be to, kaip jie apie tai kalbėjosi. Go- 
mecas norįs blondinės, o Chernandesas — brunetės. Moterys te- 
būnie jiems į sveikatą. Bet kam jie taip plačiai užsimojo aukso? 
Čia Gomecas, matyt, viskam vadovauja. Jaunesniojo padėjėjo, ku- 
ris Mus samdė, tokia pati padėtis kaip ir mūsų, ir jis klauso Go- 
meco. Tai aš nugirdau. Gomecas sakė Padiljai, kad kajutės spin- 
toje guli trys šimtai tūkstančių aukso. Kadangi mūsų čia vienuoli- 
ka Žmonių, tai kiekvienam priklauso bemaž po trisdešimt tūkstan- 
čių. Ne dievažin kokia sunki aritmetika. Mums reikia ginti savo 
teises, Devi. 

— Žinoma. Bijau tik, kad bus sunku. 

— Nė kiek, jeigu mes spustelsim juos prie sienos. Grobį da- 
lija keturi ispanai, 0 mūsų, nuskriaustųjų, yra septyni. Tik šnipš- 
telėk aniems — visi stos mūsų pusėn, o jei ne — tai bus kvailiai. 

— Nebus kvaili. Dvidešimties tūkstančių dolerių skirtumas pri- 
dės jiems proto. Bet kuo tas viskas baigsis? 

— Matai, brolau, aš suprantu šitaip: kur nors ties sąsmauka, 
kai tik pamatysim žemę, laivą paskandinsim, 0 auksą nuplukdy- 
sim valtimi ir visi pasieksim krantą. Ten Gomecas turįs paruošęs 
vietą... 

— O panelės? 

— Jos vyksiančios su Gomecu ir Chernandesu. Ką jie ten su 
jomis darys — jų dalykas. Žinoma, su jomis bus daug bėdos, kaip 

visada su moterimis. Ir su jomis vargas, ir be jų pavojinga. Na, 
bet tegu sau vežasi, jeigu jau tiedu vyrukai jas įsižiūrėjo. Tik 
tegu nesipriešina teisingoms dalyboms. 

— O ką darysim su seniu ispanu, kapitonu, negru ir vyres- 
niuoju padėjėju? 

— Nuleisim juos į dugną drauge su laivu. Buvo tartasi smogti 
kiekvienam per galvą, kai pamatysim žemę. 

— Na, Džekai, dėl trijų pirmųjų, tai velniai jų nematė, jie 
mums svetimi, taip pat ir negras, o Haris Blju — saviškis, anglas. 
Su juo galima būtų pasielgti ne taip žiauriai. 

— Niekus tauški, Bili, daugiau nieko. Kas čia per švelnumas? 
Geras saviškis, nieko sau! Ir kraštas mielas, kur dešimt milijonų 
mūsų brolių badu dvesia; 0 tik pamėgink pirštus prikišti prie to, 
kas yra natūrali tavo teisė, — žiūrėk, užkals tau geležinius žiedus 
ant rankų ir ant kojų. Išleisim jį, O jis sugaus mus kur nors ir 
įtupdys į kokią ne itin malonią vietą. Na, ir su juo reikia susido- 
roti kaip su trimis kitais. 

— Gaila, bet tu teisus, Straikeri. Bet kodėl ispanai taip vilkina 
šį reikalą? Kodėl jie laukia, kol mes priplauksim Panamą? Juk 
auksas čia po ranka. Ar ne geriau būtų pirma jį paimti, o jau 
tada aptarti dalybas. 

— Auksą paimti ir už borto išmesti visus keturis nėra sunku. 
Bet kas vadovaus laivui be kapitono ir be padėjėjo? 

— Negi be jų negalima? 

— Nėr ko nė manyti. Iš viso ekipažo tik juodu supranta že- 
mėlapius ir chronometrus, 0 jaunesnysis padėjėjas prisipažįsta 
nieko neišmanąs. Nors laivas ir tvirtas, bet be kapitono ir Hario 
Blju mums būtų vargas. Mes esame visų didžiausiame vandenyne. 
Užtektų tik išsukti iš kelio, ir, ko gero, niekad neišvystume že- 
mės arba dar užlėktume kur ant povandeninės uolos, arba dar 
blogiau —sutiktume karo laivą. Todėl ispanai ir nutarė atidėti 
viska, kol priplauksime prie Panamos. Gomecas sako, kad sąs- 
maukoje yra daug visai negyvenamų vietų. Ten mes ir išlipsim. 
Jis parodys. 

— Tai iš tikro protinga. Kai žmogus turi pinigų, nesvarbu, 
kur apsistoti. O Panamoje mes rasim visa, kas yra ir kitose vie- 
tose. 

— Gerai tu sakai. Su pinigais žmogui visur gerai. 

— Galima ir pakentėti, kai laukiama suma tokia nemaža — 
tarė Devis. 

— Aš neketinu kentėti dėl kokių nelaimingų penkiu tūksian- 
čių ir tau, Bili, nepatariu. Mes turim tokias pačias teises kaip ir 
kiti ir mokėsim jas ginti. 

— Tu tik pradėk, Džekai, 0 jau aš tave palaikysiu. Visi nu- 
skriaustieji eis paskui mus. 

— Reikia tikėtis, kad jie mus palaikys. Nors tarp jų atsiras 
vienas ar du kvailiai, su kuriais bus bėdos. Šiąnakt pradėsiu ak- 
ciją, tik atsiovėsiu prie vairo. O, muša valandas. Aš einu, o 
kai baigsiu, Bili, tu lauk manęs su olandu ir danu. Atrodo, kad 
su jais bus lengva susikalbėti, 

— Gerai, drauguži. 

Abu sąmokslininkai išėjo iš už marškos. Straikeris nuėjo prie 
vairo, 0 Devis — į kubriką. 


40. Siaubo belaukiant 


Nenuostabu, kad Harici B!ju plaukai ant galvos pasišiaušė: 
prieš jį atsiskleidė negirdė:ias sąmokslas 5: visais įmanomais nusi- 
kaltimais — vagyste, žmogžudyste, prievartavimu. 

Dabar įam buvo aiški jūreivių neklusnimo priežastis — trys 
šimtai tūkstančių dolerių, paslėptų kajutėje. 

Jam pačiam iai buvo raujiena. Apie e:ksą kapitonas jam 
nieko nebuvo minėjęs. Jis buvo atgabenias laivą prieš Hariui 
stojant į šią tarnybą. Tą naktį, kai jis ieškojo Tomo Silvestro ir 
beldėsi į jo buto duris, laivų agentas drauge su patikimu valti- 
ninku nuplukdė auksą į čiliečių laivą. 

Dabar tas auksas turėjo pražudyti doną Gregorį, jo artimuosius 
ir visus tuos, kurie buvo laive. 

Haris Blju negalėjo abejoti tuo, ką girdėjo savo ausimis, bet 
jis nespėjo suvokti visų smulkmenu. Jo nuostaba buvo tokia di- 
delė, kad neįstengė sukaupti minčių. Tačiau Haris viską apgal- 
vojo ir pasidarė išvadas. 

Dėl sąmokslo abeionių nebuvo. Viskas parengta ir apgalvota 
dar ant kranto, ir piktadariai susirinko į laivą tam, kad įvykdytų 
savo sumanymą. Keturi ispanai, arba, kaip jis įuos vadino, kali- 
torniečiai, sužinoję apie brangų krovinį, pasikvietė padėjėjų jam 
pagrobti. Tai buvo aišku iš Straikerio žodžių, lygiai kaip ir pasi- 
kėsinimas į merginas ir keiinimas nužudyti visus kitus. 

„Kondoro“ padėjėjas, viską apgalvojęs, suprato, jog teks veik- 
ti vienam. Jeigu kas ir galėtų jam padėti, tai tik Lantanas, donas 
Gregoris ir virėjas. 

Pirmasis — žmogus šaltakraujis, aukštaūgis, bet vargu ar turi 
jėgos daugiau, nei reikia žiūronui išlaikyti. Antrasis — jau senas 
ir silpnos sveikatos. Apie trečiąji nėra ko ir svajoti kaip apie 

gynėją. Nors jis ir ištikimas, bet negalima būtų juo pasikliauti, 
jei kilių grumiynės su plėšikais. 

Iš pradžių jūreivis ketino papasakoti viską kapitonui Lantanui, 
bet veikiai atsisakė tos minties. 

Nucširdus, atviras čilietis rasi nepatikėtų išgirdęs apie toki 
piktadarišką sumanymą, 0 jeigu ir patikėtų, tai kokiu nors neap- 
galvotu savo poelgiu tik pagreitintų fatališką baigtį. Nieko nega- 
lima sakyti ir donui Gregoriui. Nuo abiejų reikėjo slėpti baisią 
paslaptį. Kitaip viskam bus galas. Aukos bus sumestos į jūrą, tarp 
jų ir Haris Blju. 

Haris vis dar stovėjo už marškos. Jis drebėjo nuo baisios 
minties apie gresiantį smurtą, kurį įsivaizdavo taip aiškiai, lyg 
jau dabar vyktų. 

Kad ir kur atsitiktų ši tragedija — atviroje jūroje ar kran- 
te,— jos esmė ta pati: merginos bus pagrobtos, donas Gregoris, 
jis pats, kapitonas ir virėjas nušauti ar papjauti, auksas išvogtas, 
laive prakirsta skylė, dėl kurios jis nuskęs, o plėšikai su auksu 
valtimi pasieks krantą. 

Vyresnysis ,Kondoro“ padėjėjas ilgai suko galvą, bet negalėjo 
sugalvoti jokio būdo išsigelbėti. Priešingai, juo daugiau jis mąs- 
tė, juo baisesnis atrodė pavojus. 

Kova rodėsi beveik neįmanoma. Ji gali baigtis tik mirtimi. 
Aukos aiškios ir pirma iš jų galbūt būtų jis pats. 

Akimirksnį Haris Blju stovėjo nusiminęs, lyg apkvaišęs. Kilo 
neaiškūs ir sunkiai įgyvendinami planai, o širdy siautėjo įvai- 
riausi jausmai. 

Jis stovėjo tamsoje, jo veido negalima buvo įžiūrėti. Haris 
kažką niurnėjo sau po nosim. Greičiausiai jis nutarė išduoti kari- 
ninkus ir atsisakyti savo garbės. 

— Aš turiu su jais susidėti, — tarė jis pats sau.— Tai vieninte- 
lis būdas. Tik tai gali išgelbėti mums gyvybę. Taip ir padarysiu. 
Dieve man padėk, 0 aš tai padarysiu. 


41. Sąmokslas 
prieš sąmokslą 


„Kondoras“ skriejo pavėjui. Prie vairc stovėjo Džekas Strai- 
keris. Jūroje buvo ramu, ir vairininkas lengvai valdė laivą. 
Patekėjęs mėnulis apšvietė jo veidą. Visi jo bruožai buvo bū- 
dingi nusikaltėliui: be barzdos, šlakuotas, nepaprastai storomis 

lupomis, išpurtusiu veidu, paplokščia nosim, kuri darė jį panašų 
į buldogą. Akys žalsvos, pū!iuojančios, siena pasruvusi krauju, 
bet tai nekliudė būti akylam, kaip pats gyrėsi. 

Jis dar buvo neilgai stovėjęs prie vairo, kai staiga pematė 
ateinant vyresnįjį padėjėją: 

— Tikrina — sumurmėjo pabėgęs katorgininkas.— Labai man 
reikia jo tikrinimo! Džekas Straikeris ne prasčiau už tave valdo 
laivą. 

— Na, Straikeri,— sustojęs prie vairininko, tarė kapitono pa- 
dėjėjas,— su škuna vargo neturi. Vėjas palankus. Laivas, manau, 
daro ne mažiau kaip dešimt mazgų. 

— Ne mažiau! — atsakė Straikeris, sujaudintas malonaus vir- 
šininko kreipimosi.— Laivas geras. Tik įrengimai ne visai papras- 
ti. Tokių aš nesu matęs. 

— Turbūt daugely laivų esi tarnavęs. Matyti, kad moki vai- 
ruoti. 

— Kur čia nemokėsi?— atsakė tasai, lyg sviestu pateptas.— 
Džekas Straikeris turėjo progos to išmokti. 

— Tu esi buvęs karo jūreiviu? 

— Buvau ir jūreiviu. Užtenka pažvelgt į mano nugarą. Joje 
pakankamai rumbų nuo ožkanagio. Bet man spjaut į tai. Daug 
šaunių jūreivių gali tuo pačiu pasigirti. 

— Man ožkanagis nepažįstamas, nors ilgai tarnavau karo lai- 
ve. Teko man plaukioti ir tokiais laivais, kurie patys bėgo nuo 
kariškų. Ot, ten tai gera. Tikrai gera! 

— Nejaugi! — tarė katorgininkas.— Kas gi tai buvo; kontra- 
banda ar galbūt vergų prekyba? 

— Įvairiai! Ir viena, ir antra. Gyvenimas — nelengvas dalykas. 
Tai kalnan, tai pakalnėn! Štai ir čia gavau padėjėjo vietą, nes 
moku valdyti laivą ir orientuotis. O alga ne kažin kokia, palygin- 
ti su tuo, ką gaudavau anksčiau. Verčiau būčiau likęs Kaliforni- 
joje ir vykęs į Sakramentą aukso ieškoti. 

— Ar tamsta nesi ten buvęs? 

— Niekur nebuvau išvykęs iš San Francisko. 

— Na, tai tamsta nieko nepraradai. Mudu su Deviu buvom 
nusibastę į Feter Riverą, kur plauna auksą, bet aukso neradom, 
tik veltui tokį kelią sukorėm. Valgėm Dievas žino ką, ir degtinės 
buvo maža. Nepatiko mums toks gyvenimas, ir metėm Feter Ri- 
verą. 

— Vadinasi, gerai padariau, kad nėjau aukso ieškoti, — tarė 
Haris Blju— Ko gero, būčiau grįžęs kaip ir judu tuščiomis ran- 
komis. Ir degtinės, sakai, buvo maža. O tai man peilis po kaklu. 
Tegu būna visko prikrauta, bet jei degtinės nėra.. Na, bet ką 
čia ilgai kalbėti apie tai. Tu, kaip buvęs karo jūreivis, Straikeri, 

ir be žodžių mane supranti. Menau, ir dabar neetsisakysi gurkš- 
nelio, 

— Kvailas būčiau, kad atsisakyčiau,— tarė Straikeris, kuris, 
kaip ir visi jo padermės žmonės, mėgo išgerti. 

— Puiku! Štai tau gurkšnis romo, paties geriausio. Gerk, 
sveikas! 

Blju padavė juodą butelį vairininkui; šis prisikišo jį prie lūpų 
ir nugėręs gerą gurkšnį grąžino savininkui, kuris taip pat gurkš- 
telėjo dėl kompanijos. 

Po to šneka vėl tęsėsi ir pasidarė dar draugiškesnė. 

Romas atvėrė Sidnio katorgininkui širdį ir padarė jį labai pa- 
tiklų. O jo pašnekovas, atsisakęs visų ceremonijų, ėmė familiariai 
bendrauti su savo valdiniu. Viskas baigėsi abipusiu pasitikėjimu, 
koks būdingas vagims. Blju pirmas ryžosi paliesti jautriąją stygą. 

— Nagi papasakok man, Straikeri, juk teko tau išgyventi sun- 
kių laikų ir patirti skaudžių bausmių? Ir man taip buvo. Mudu, 
Straikeri, esame vieno kelmo. Dabar mudu drauge viename laive. 
Tu įūreivis, 0 aš kapitono padėjėjas. Bet argi tai svarbu? Pareigos 
mūsų skirtingos, bet darbas vienodas. Tu man atrodai vyras, ir 
su tavim galima būtų padaryti vieną darbą. 

— Nagi? 

— Ar nori prisikimšti kišenes aukso? 

— Keistas klausimas! Dėl aukso aš nepabijosiu nė katorgos. 

— Aš žinau, kad tu ne bailys, Straikeri. Dalykas toks, drau- 
guži: prie pat mūsų, apačioje, kajutėje, guli apie pusė tonos auk- 
so smilčių. Jų savininkas — senis ispanas. Kas gali sukliudyti 
mums jas paimti? Reikia tik prikalbinti dalį ekipažo, ir vis- 
kas bus gerai. Mes pasidalysim viską lygiomis. Kiekvienam teks 
po 20—30 tūkstančių dolerių. Kaip tau patinka, Straikeri? 

— Patikti tai patinka. Tik mažiau kaip už trisdešimt tūkstan- 
čių dolerių aš nė iš vietos nepajudėsiu. 

— Tik tu man padėk kitus prikalbinti. Gel žinai kokį patikimą 
jūreivį? 

— Žinau du ar tris. Už vieną galvą guldau — senas mano 
draugas Bilis Devis. O dabar, Hari, kadangi tamsta buvai su ma- 
nim atviras, ir aš noriu tuo pačiu atsimokėti. Aš žinojau apie 
auksą, kuris paslėptas kajutėje, dar prieš ateidamas dirbti į šį 
laivą. Mudu su Biliu ką tik apie tai kalbėjomės. Ne vienas tamsta 
aukso nori. Ispanai, da: krante būdami, aptarė ši reikalą. Keturi 
iš jų, kiek man žinoma, jau numatę pasidalyti lygiomis. O kitiems 
teks tik trupiniai. 

— Iš kur tiek daug žinai, Straikeri? Nuostabu! 

— Sakau tamsiai tiesą, ką pats žinau. Aš tikiu, kad tamsta 
norėsi eiti su Mumis išvien. Ir mums bus gerai, ir tamstos gyvybė 

bus išgelbėta. Neslėpsiu, Hari, mes buvom nutarę išmesti tamstą 
už borto drauge su ispanu, kapitonu ir negru virėju. 

— O, tai įdomu, po velnių! Ačiu, Džekai, kad pasakei. Kokia 
laimė, kad mudu taip atvirai pasikalbėjom! 

— Visiems laimė. Mudu su Biliu norėjom ginti savo teises 
ir reikalauti lygių dalybų. O dabar, kai tamsta mūsų pusėje, mes 
lengvai galėsim atsispirti ispanams. Jeigu jie nesutiks, prasidės 
peštynės, ir Džekas Straikeris lengvai paguldys du. 

— O Haris Blju dar du. 

— Aišku, mes susidorosim. 

— O kas eis išvien su mumis? 

— Beveik visi, išskyrus ispanus. Aiški dauguma mūsų pusėje. 

— Kada imsimės darbo? Nėra ko ilgai atidėlioti. 

— Šiąnakt aš su vienu kitu pasikalbėsiu. Va tik savo budė- 
jimą baigsiu. 

— Gerai, Straikeri. Pasitark, tik atsargiai. Neišduok nei sa- 
vęs, nei manęs. Pirma sužinok, ką jie planuoja. O rytoj mudu 
vėl čia susitiksim. Papasakosi man, kaip eina reikalai. 

— Gerai, viską padarysiu patylom. Gali manim pasitikėti. 

— Išgerk dar romo. Kad tik ši kelionė baigtųsi mums laimin- 
gai. Paskui mes nepraleistume nė vienos dienos iki gyvenimo galo, 
neišgėrę butelio puikaus romo. 

Straikeris užsivertė butelį ir grąžino jį tik iada, kai buvo 
tuščias. 

Haris Blju sviedė jį už borto ir atsisveikinęs su Straikeriu nu- 
ėjo toliau, tartum apžiūrinėdamas laivą. Kai jis išlindo iš už 
burės, mėnulis nušvietė jo veidą. Geriausias fizionomistas nebūtų 
galėjęs suprasti, kas jame atsispindi: sąžinės graužimas ar žūtbūti- 
nis ryžtas žinant savo nekaltumą. 


42. Visiems po lygiai 


Veiksmo vieta — jūreivių miegamasis ,„Kondore“, Laikas — 
trečia naktis išplaukus iš San Francisko. 

Ant denio antroji pamaina, vadovaujama Padiljos. Pirmoji tik 
ką pakeista. Be Padiljos, budi ispanai Gomecas, Chernandesas, 
Velardė ir du nežinomos tautybės jūreiviai. Kiti ekipažo nariai 
apačioje. Vyresnysis padėjėjas, matyt, nuėjo ilsėtis. Dienos dar- 
bai baigti, ekipažas laisvas. 

Miegamajame netvarka. Kas sėdi ant gultų, kas — ant skry- 
nios, Vietoj stalo riogso didelė skrynia, ant kurios stovi juodas 
romo butelis — mėgstamiausias jūreivių gėrimas. Kiekvieno ran- 
koj stikliukas, dantyse pypkė. Kajutė pilna tabako dūmų. 

Ant skrynios guli malka kortų, suteptų, taukuotų nuo ilgo 
vartojimo. Bet šiąnakt niekas jų nejudina. Čia sėdinčių žmonių 
mintys sukasi apie auksą, gulintį priešakinėje kajutėje. Kalbama 
ne apie tai, kaip jį gauti, o kaip pasidalyti. 

Šis klausimas svarstomas ne pirmą kartą; apie tai kalbėta išti- 
są dieną. Šnekėjosi nedidelis būrelis — du trys žmonės. Susipa- 
žinęs su reikalu ir įsitikinęs, jog vyresnysis padėjėjas jiems prita- 
ria, Straikeris pamažu sužinojo ir savo draugų mintis. Jis kiek- 
vienam atskirai atsivėrė, ir visi su juo sutiko. 

Žinoma, tai buvo ne ispanai. Su jais Straikeris nutarė pasi- 
kalbėti šiąnakt, nes kiti reikalavo greito atsako. 

Susirinkusieji laukė pareinant antros pamainos. Netrukus visi 
sugužėjo. Pirmiausia pasirodė du neaiškios tautybės jūreiviai: 
vienas, pramintas Seniu, 0 kitas — Jaunikliu. Paskui atėjo jaunes- 
nysis padėjėjas Padilja ir Velardė. Pirmas — dramblotas žmogus, 
maždaug 40 metų, tamsaus nemalonaus kontrabandininko veido. 
Antras to paties galo, bet jaunesnis ir grakštesnis, ne toks šiurk- 
štus ir netašytas. Padilja, įžengęs į kajutę, tuojau paprašė paaiš- 
kinti, kam jie sukviesti. 

Straikeris išėjo priekin. 

— (Gal sėstum, pone padėjėjau,— tarė jis, — nes mūsų pasitari- 
mas gali ilgai trukti. Kojos ne samdytos, geriau prisėsti. O gal 
tamsta malonėtum išgerti? 

Tai sakydamas, katorgininkas pripylė savo taurelę romo ir 
padavė Padiljai. Ispanas paėmė, išgėrė ir perdavė stikliuką Ve- 
lardė, paskui atsisėdo. Velardė padarė tą pat. Atsisėdo ir Senis su 
Jaunikliu. 

— Na,— tarė jaunesnysis padėjėjas, — koks reikalas? 

— Dviejų trūksta, — tarė Straikeris.— Vienas turbūt prie vairo? 

— (Gomecas prie vairo, o Chernandesas nežinia kur. 

— Tai nesvarbu — atsakė Devis.— Galima kalbėtis ir be jų. 
Džekai, paaiškink jiems, dėl ko susirinkom. 

— Tam nereikia nei daug laiko, nei daug žodžių, — tarė Strai- 
keris.— Aš tik noriu pasakyti, kad grobis turi būti padalytas ly- 
giomis. 

Padilja ir Velardė išsižiojo nustebę. 

— Ką tai reiškiaė— tarė Padilja, apsimesdamas nieko nesu- 
prantąs. 

— Tai reiškia, kad grobis turi būti padalytas lygiomis. Supran- 
u, pone Padilja? Neapsimesk nieko nesuprantąs! Džeko Straike- 

rio neapgausi — jis senas Žvirblis: vėtytas ir mėtytas. Jeigu nori- 
te apdumti man akis, tai berkit auksines smiltis, tas, kurios guli 
kajutėje. 

— Apie kokias auksines smiltis čia kalbi? — sušuko jaunesny- 
sis padėjėjas.— Vadinasi, jūs viska žinote? 

— Aišku, žinom, — atsakė Straikeris. 

— Na, ir kas iš to?— paklausė Padilja. 

— Tas, ką girdėjai, — atkirto katorgininkas.— Gal nori, kad dar 
sykį pakartočiauėt Prašom! Aukso smiltys turi būti padalytos vi- 
siems po lygiai. 

— Dievaži, taip bus! — karštai sušuko Devis— Taip ir turi 
būti! 

— Taip, taip! — pakariojo prancūzas, danas, Senis ir Jauniklis. 

— Priešintis bergždžias darbas,— iarė Straikeris, kreipdama- 
sis į abudu ispanus.— Dauguma prieš jus. O tiesa ir jėga papras- 
tai daugumos pusėj. Mes vieno dalyko teprašom — teisingumo, 
Be abejo, jūs pradėjot šį reikalą. Bet pradėti — tai dar niekai. 
Reikia baigti, štai kas svarbiausia. Juk mums visiems gresia toks 
pat pavojus. O koks jis — nereikia nė kalbėti: kilpa ant kaklo. 

Padilja ir Velardė įširdę tylėjo, 

— Yra dar vienas žmogus. Aš kalbu, — tęsė Straikeris,— ne 
apie Gomecą ir Chernandesą. Tie bus patenkinti gavę moteris, ku- 
rių taip siekia. Tasai įsitraukė į reikalą, tiesa, vėliau, bet be jo 
mums būtų sunku išsipainioti. Todėl jam reikia skirti lygią dalį 
su visais. 

— Kas jis toks? — paklausė Padilja. 

— Štai jis ateina. Pats pasisakys. 

Pasigirdo žingsniai, pasirodė kojos, O paskui ir pats Haris 
Blju. 

Padilja ir Velardė išsigando. Jie pamanė, jog sąmokslas at- 
skleistas, jog viskas prapuolė ir Straikeris tik tyčiojasi iš jų. Jiems 
rodėsi, kad juos tuojau suims, surekins pančiais ir kad vyresnysis 
padėjėjas ateina čionai su tokiais ketinimais. 

Bet netrukus jie aprimo. Straikeris papasakojo Hariui Blju, 
apie ką čia buvo kalbama, ir šis tarė: 

— Aš išvien su jumis, draugai! Šiaip ar taip, aš nuo jūsų 
nesitrauksiu. Straikeris sako tiesą. Reikia nuspręsti balsų daugu- 
ma. Dviejų žmonių trūksta. Jie abu prie vairo. Eime jų įspėti. 
Bijoti mums nėra ko. Kapitonas miega. Laivas mūsų rankose. 

Visi užlipo ant denio. Ten susirinko prie liuko ir laukė, ką 
jiems pasakys vyresnysis padėjėjas. Padilia nedalyvavo. 

Mėnesiena apšvietė jų veidus. Juose atsispindėjo tvirtas pasi- 
ryžimas grumtis. Trūko tik priešininko. Kapitonas miegojo. Lai- 
vas jų valdžioje. 


247 


43. Oro pilys 


Gomecas siovėjo prie vairo. Šalia jo Chernandesas. Abu dar 
ne seniai; vienam ir kitam ne daugiau kaip trisdešimt metų. 
Abudu brunetai, ti«x Gomeco barzda juoda, o Chernandeso tamsi, 
su aukso atspalviu. Vieno ir kito ilgi ūsai, žandenomis apžėlę ne 
tik žandai. bet it deiis kaklo. Taigi sunku suprasti jų veido iš- 
raišką. 

Abudu aukšti vvrai, bet Gomecas aukštesnis ir drūtesnis už 
Chernandesą. Abudu su jūreiviškomis kepurėmis. Gomecas užsi- 
traukęs ją ant akių, degančių klaikia, pikta ugnimi. Žiūri jis į 
šali, tarytum slėpdamas veidą ir nenorėdamas, kad kas įspėtų jo 
mintis. 

Nors jis tik paprastas jūreivis, bet, rodos, turi įtakos jaunes- 
niajam padėjėjui ir bemaž visam ekipažui, ypač ispanams. Aišku, 
kad Gomecas — sąmokslo galva. Nors žmonės samdyti Padiljos, 
bet, matyt, jis pats gauna įsakymus iš Gomeco. 

Penki tūkstančiai doleriu kiekvienam už tokį trumpą laiką 
turėjo kelti įtarimų. 

Be to. samdytojas reikalavo, kad visi be kalbų vykdytų palie- 
pimus. Bet šitokiomis sąlygomis samdytas ekipažas buvo ne iš tokio 
molio, kad paisytų tokių niekų, ir buvo pasirengęs piktadarystei. 

Gomecas nieko nežinojo apie sambrūzdį, nors ir pastebėjo, kad 
žmonės šnibždasi tarpusavy, ir laukė visokių netikėtumų. 

Chernandesas taip pat įtarė. Bet stovėdami prie vairo, jiedu 
kalbėjosi visai apie ką kita. Jų mintys skrajojo kitur. Jiems rū- 
pėjo ne nauda, o meilė. Jiedu kalbėjosi, be abejo, apie du kelei- 
vius, tiksliau, keieives. 

— Ką darysime su jomis, pasiekę krantą?— paklausė Gome- 
cas. 

— Vesime, ir baigtas kriukis— atsakė antras.— Bent aš taip 
esu nutares. O ką tu manai apie Inesa Alvares? 

— Kad tik pasisektų. Dėl to rūpintis nėra ko, 

— Bijau, kad nebūtų kliūčių. 

— Kokių? 

— O jeigu jos nesutiks? 

— Spjaut ant jų sutikimo. Susituoksim, ir baigta. Aš viską 
sutvarkysiu, jeigu tik pateksim ten, kur ketinam. Santjage turiu 
pažįstamą kunigą Padjerną; jeigu jis dar gyvas, sutuoks mane su 
Karmen Monticho. Jau devyneri metai, kai nesimačiau su dvasiš- 
ku tėveliu. Jei jis bus užrietęs kojas, tai pažįstu dar jauną kuni- 
gėlį Ganzacą. su kuriuo ne kartą esu ūžavęs. Su mielu noru jis 

tai padarys be ilgų kalbų ir nejaus jokio sąžinės graužimo, ypač 
kai parodysiu, kaip žėri tas kilnus metalas, kurio bus prigrūstos 
mūsų kišenės. Žodžiu, mums šypsosi laimė, 

— Kai klausai tavęs, tai, rodos, viskas gerai. 

— Tikėk manim. Kad tik pasiektume su savo žmonomis Ve- 
ragvą, o ten jau jos nesiginčys su mumis. Ten galim laisvai sau 
gyventi. Su pinigais kišenėje gali valdyti, ką nori, važiuoti, kur 
Ori. Tau išdulkės noras grįžti į „mieleją“ Kaliforniją, kai pagy- 
vensi dausose. 

— Vadinasi, tu esi nusprendęs, Kad Mudu tur:me vesti? 

— Savaime suprantamai Tu gali deryti, kaip sau nori, bet, 
men rodos, turime dėti visas pastangas. kad mūsų senjoritos taptų 
senjorcmis. 

— Ką nori tuo pasakytiė 

— Ogi tai, kad viena ir antra turi dvarų Ispanijoje. Vienas 
žmogus man sakė, kad Karmen po tėvo mirties gaunanti dideli 
palikimą Biskajoje. Vieną gražią dieną tie turtai turi atitekti 
man. O taviškė iuri dvarą Andalūzijoje ir daug namų Kadikse. 
Norint visa tai gauti, reikia jas vesti. Kitaip mes ne tik teisių 
į tuos turtus neturėsime, bet ir Ispanijoje negalėsime pasirodyti. 

— Malonu tai girdėti — tarė Chernandesas.— Bet gali tikėti 
manimi ar netikėti, o aš degu meile Inesai ir sutikčiau būti jos 
vyru, net jeigu ji neturėtų nė vieno cento. 

— Verčiau sakyk — valdovu, koks aš noriu būti savajai Kar- 
men. Kad tik pasiektume krantą, ten aš jau išmokyčiau ją klau- 
syti. Jeigu nesutiktų, tai po vedybų išsiskirčiau. Bet pirma gau- 
čiau visus jos dvarus, O tada — keliauk sau sveika! 

Kiek laiko abudu tylėjo, pagaliau Chernandesas tarė: 

— Nemalonu man, kad senuką teks nužudyti. Kad kaip kitaip 
ji pašalinus... 

— O tai velnias! .. Amžinai jis gieda savo gailestingumo gies- 
melę. Gyvo jo nieku būdu negalima paleisti. Tada jis būtinai 
išplauks kur nors ir pripasakos apie mus tokių dalykų, kad mes 
visi supūsim kalėjime. Donas Gregoris, vyresnysis padėjėjas ir 
negras turi mirti, 

— Po velnių, man to nesinori. Tai žmogžudystė! 

— Kokia ten žmogžudystė! Jie gali paskęsti. Mes jų nežudy- 
sim. Surišim, o paskum pragręšim iaive skylę. Kol laivas nuskęs, 
mes nuplauksim toli toli. O tu, jautrusis drauguži, nepamatysi ir 
neišgirsi nieko, kas galėtų sužeisti tavo švelnią širdį. Palikti juos 
gyvus, vadinasi, patiems amžinai baimėje gyventi. 

Ties liuku susispietė grupelė žmonių. Mėnesienoje jie moja- 
vo rankomis, ir jų akys aistra žibėjo. 

— Kas tai? Pakeistoji pameina dabar turi ilsėtis. Ko jie čia 
ant denioė Ir vairininkas, ir jo padėjėjas. 

Jie pastebėjo jaunesniji padėjėja atsiskiriant nuo grupės ir 
patylomis slenkant prie jų. 

— Kas ten per miniat— paklausė Gomecas. 

— Sambrūzdis,— atsakė Padilja.— Mūsų samdyti žmonės kelia 
maištą. Jie žino apie aukso smiltis. 

— Ko jie nori? 

— Jie nori, kad pasidalytume lygiomis. Sako. privers mus su 
tuo sutikti. 

— Kad juos veiniai! — pradėjo senis katorgininkas.— Bet visų 
nuostabiausia tai, kad vyresnysis padėjėjas žino apie mūsų są- 
mokslą ir nori jame dalyvauti. Jis stovi maištininkų priešaky. Jei- 
gu mes nesutiksim pasidalyti lygiomis. tai jie žada jėga paimti 
savo. Atėiau pasitarti su jumis. 

— Sakai, griežtai reikalauja? 

— Visi vienu balsu. 

— Man rodos, — tarė Gomecas,— mums teks sutikti su jų rei- 
kalavimais. Kitos išeities nematau. Eik greičiau pas juos ir pasi- 
stenk nuraminti. Ak, po velnių! Tai nelaukta ir nenumatyta kliu- 
tis! 

Padilja buvo beeinas prie liuko, bet pamatė. kad visa kompa- 
nija artinosi prie vairo. 

Jie priėjo ir sustojo aplink vairą. Čia buvo visas ekipažas, 
išskyrus jaunesnįjį padėjėją ir virėja. 

Ginčai neilgai truko. Daugiausia kalbėjo Haris Blju ir Džekas 
Straikeris. Kiti tik pritarė žodžiais ir gestais. 

— Dalybos turi būti lygios, — tarė vyresnysis padėjėjas. 

— Lygios dalys! — sušuko keikdamasis Straikeris.— Kitaip mes 
nesutinkam! 

— Visi mes už tai! — šaukė Devis. 

— Savaime supraniama! — pritarė prancūzas.— Aš esu už jū- 
reivių ir demokratijos ieises. Tegyvuoja lygybė! 

Įvyko trumpa, bet audringa scena. Ispanai suprato, kad jų 
per maža ir kad padėtis kebli. Jie sutiko dalytis lygiomis. Tada 
dalis ekipažo patraukė i kajutes, 0 kiti vaikštinėjo po denį. 

Gomecas vis dar stovėjo prie vairo, o Chernandesas — šalia 
jo. Abudu tylėjo, veidai nepatenkinti. Nemalonu netekti penkias- 
dešimties tūkstančių dolerių; per dešimt minučių įie juos prarado. 
Vis dėlto abiejų mintys skrajojo kitur. 

— Nesirūpink, drauguži. — tarė Gomecas.— Pinigų mums bus 
lig valiai, ir ateity turėsime tvirtą pamatą. 

— Kokį? 

— Ogi mūsų pilys! Tik ne oro, bet ir tikros Ispanijoje. 

44. Nesusipratimas 


Jūrų liga galė; užklupti kiekvieną įvairaus amžiaus ir lyties 
keleivį: ir tvirtą jaunikaitį, ir švelnią, grakščią panelę. Net grožio 
ji nesigaili: skaisčios lūpos pabąla, veidai įdumba ir įgauna numi- 
rėlio atspalvį. 

Labai sunki iš pat pradžių, ši nemaloni liga nuolat kartojasi 
ir pakerta jėgas. 

Inesa ir Karmen jau buvo keliavusios jūra. Joms teko plaukti 
per vandenyną iš Ispanijos. Bet tai neišgelbėjo jų nuo baisios 
ligos. Abi susirgo. Jau kelios dienos neišėjo iš kajutės. 

Moters, galinčios joms patarnauti, laive nebuvo. Senas negras 
virėjas atsidėjęs jas slaugė. Po šiurkščia juoda jo Oda plakė jautri 
širdis, ir jis rūpinosi visais panelių patogumais. Kapitonas Lanta- 
nas irgi jam padėjo ir daug laiko praleisdavo su keleivėmis. Jis 
visaip stengėsi palengvinti joms ligą. 

Veikiai merginos pasveiko, iš pradžių tvirtesnioji Karmen, o 
paskui ir jos draugė Inesa. Jos jau išeidavo iš kajutės ir vieną 
gražią dieną ryžosi netgi užlipti į viršutinį denį. Lig šiol jos 
buvo mačiusios tik savo tėvą, kapitoną ir negrą. Visi kiti joms 
buvo nepažįstami. Tačiau tarp jų buvo vienas, kurį labai norėjo 
pamatyti: tai anglų jūreivis, gavęs vyresniojo padėjėjo vietą. 
Jos labai nerimavo dėl nesuprantamo mylimųjų tylėjimo. Mergi- 
nos baisiai geidė pasimatyti su Hariu Blju ir ką nors sužinoti apie 
šį nesusipratimą. Krožeris buvo pasakojęs, kaip Haris išgelbėjo 
jam gyvybę, todėl. galimas dalykas, tarp jųdviejų yra nusistovėję 
draugiški pasitikėjimo ryšiai. 

Karmen tvirtai tikėjo, jog jūreivis turi kokių nors įgaliojimų 
jų atžvilgiu ir jeigu jų dar neįvykdė, tai tik todėl, kad iki šiol 
nerado tinkamos progos, 

Taigi jos norėjo šnektelėti su šiuo žmogumi ir išklausyti jo 
paaiškinimus. Tuo pačiu geismu degė ir Inesa. Ji nesijautė taip 
įsižeidusi kaip jos teta, bet norėjo išgirsti aplinkybes. 

Abi merginos ieškojo Hario Blju, bet nerado. Ant denio jo 
nebuvo matyti, O jei ir pamatydavo, tai jis būdavo pasinėręs į 
darbus. 

Kad Haris pats prie jų prieitų. merginos nesitikėjo, o šaukti 
jį atrodė nepaiogu. Tiesa, čia jis kapitono padėjėjas, bet šiaip yra 
tik paprastas jūreivis ir, Matyt, varžosi prieiti prie kilmingų pa- 
nelių. 

Pagaliau pasitaikė proga. Merginos sėdėjo prie kajutės durų 
ant kėdžių, kurias joms buvo pastatęs paslaugus kapitonas. Jis 

pats rymojo šalia jų ir pasakojo apie laivą ir vietą, kuria jie da- 
bar plaukė. Bet nuobodi kapitono kalba mažai domino paneles. 
Jos klausė neatidžiai, ir neigi dvi beždžionės, šokinėjančios 
urzgiančios ant denio, netraukė jų dėmesio, nors kapitonas Lan- 
tanas su įkarščiu pasakojo, kaip parsivežė šiua$ gyvūnus iš Bor- 
neo. 

Kepitoną pašaukė ternybos reikalais. Jis atsiprašė damų. Tos 
lengviau atsiduso, Jos mMaiė netoliese kapitono padėjėją ir tikėjosi 
rasti tinkamą pregą pasikalbėti su juo. 

Kaip ir visada, šis buvo labai užsiėmęs. Bet artėjo pietų metas 
jūreiviams, ir tada bus poilsio valandėlė. 

Merginos sėdėjo ir laukė. Haris Blju su jūreiviais triūsė prie 
valties. Merginos stebėjosi jų išvaizda ir šiurkštumu. Visi buvo 
tokie niūrūs, baisūs! Jos net nusigręžė nenorėdamos matyti eki- 
plėšiškai įsmeigtų į jas jūreivių Žvilgsnių. 

Tuo tarpu Haris Blju paliko jūreivius ir nuėjo pro paneles. 
Šios maloniai pasisveikino su juo, bet, keistas dalykas, sulaukė 
šalio atsako. Dingo noras kalbėtis su Hariu. 

Jos pakilo ir nuskubėjo į kajutę, nuliūdusios, nesuprasdamos, 
kas atsitiko. Jos jautė ką paslaptingo, nebenorėjo bendrauti su 
niekuo, išskyrus nuoširdų kapitoną ir negrą, kuris buvo joms atsi- 
davęs. 

Jos retai pasirodydavo denyje, nenorėjo susitikti su žmogumi, 
kuris taip žiauriai joms priminė apie jų sužadėtinių neištikimybę. 

Ar iš tikro tai buvo neištikimybė? Kodėl? 

Jos klausinėjo savęs, žvelgdamos į savo pirštus, ant kurių 
žėrėjo sutartuvių žiedai, turį būti ištikimybės garantu. Bet meilė 
visuomet linkusi abejoti. 

Dabar joms ėmė atrodyti labai abejotina džiaugsminga viltis, 
kuri guodė atsisveikinant: 

— Iki pasimatymo Kadikse! 


45, Pakrantė 


— Žemė! — suriko iš stiebo budintis jūreivis. 

Kapitonas Lantanas gerai nežinojo, kokia čia gelėtų būti vieta. 
Jis spėliojo, jog tai Veragva, bet tvirtinti nedrįso. 

Vidurdienį, jei būtų giedra, iš saulės jis suprastų, kad jie yra 
720 šiaurės platumoje ir 82912" vakarų ilgumoje. Pasirodžiusi 
žemė — arba Kaibos sala, arba kita nedidukė salelė Chikaron, 

esanti per šimtą mylių nuo Panamos įlankos, kur plaukė ,„Kon- 
doras", 

Nustatęs koordinates, kapitonas įrašė jas į žurnalą. Čilietis nė 
neįsivaizdavo, kokios reikšmės vėliau turės šis įrašas. 

Vėjas pūtė Panamos įlankos link. ,Kondoras“ plaukė iš šiau- 
rės, ir Malos kyšulys buvo tiesiog prieš juos. Kapitonas pastebėjo, 
kad laivas per daug arti kranto, ir suriko: 

— Dešiniau! Toliau nuo kranto! 

Tada jis užsirūkė papirosą, apie dvi minutes pažaidė su savo 
beždžionėmis, kurios labai jam meilinosi, ir nuėjo pas damas. 

Merginos stovėjo viršuje drauge su tėvu ir žiūrėjo sužavėtos 
į krantą. Jos pirmą karią matė žemę po to, kai išvyko iš Kali- 
fornijos. 

Kelionė jas nuvargino. Teko grumtis su priešingu vėju, plauk- 
ti tris tūkstančius mylių vandens tyrais, kur tik sykį ar du su- 
mirgėjo burės, paįvairindamos mėlynuojančius tolius. 

Zemė ir mintis apie tai, kad netrukus kelionė baigsis, visus 
pradžiugino. Lantanas tvirtino, kad po dvidešimt keturių valandų 
jie bus Panamos įlankoje, O dar už poros — senoviniame uoste, 
kurį taip dažnai plėšė fiibustjerai (XVIi a. jūrų plėšikai). 

Kapitono išlyga „jeigu vėjas ir oras nesukliudys“ negalėjo su- 
gadinti geros keleivių nuotaikos. 

Dangus buvo skaisčiai mėlynas, vėjas nešė laivą palankia kryp- 
timi. Ištisa valanda prabėgo maloniai šnekučiuojantis ant denio, 
bet atogrąžų saulė vis karštėjo ir priminė visiems apie vidurdienio 
poilsį, prie kurio taip pripraię ispanų kilmės amerikiečiai. 

Kapitonas irgi mėgo snustelti vidurdienį; tiesą sakant, ant de- 
nio nebuvo kas veikti: platuma žinoma, kursas apskaičiuotas. Ka- 
Bet prieš miegą jis pasišaukė virėją ir liepė paruošti puikius pie- 
tus, norėdamas atšvęsti artėjimą prie kranto. Tada kapitonas 
užmigo, kaip žmogus su ramia sąžine. 

Iš pradžių viršutinis denis buvo tuščias. Tik vairininkas sto- 
vėjo prie vairo, 0 šalia jo — jaunesnysis padėjėjas. Jūreiviai, 
baigę darbą, drybsojo ant gultų. budėtojai slėpėsi pavėsyje nuo 
kaitros. 

Vėjas tilo, ir laivas vos vos judėjo. Tik Orangutangai links- 
mai šokinėjo ant denio, džiaugdamiesi kaitra. Jie gainiojosi vienas 
kitą, trikdydami tylą. Bangos nepliaukšėjo, ir vėjas nešvilpė tarp 
lynų. 

„Kondoras“ slinko iš lėto, darydamas ne daugiau kaip du maz- 
gus per valandą. Vėjas pūtė iš dešinės, nepakeleivingas. Metyt, 
škuna pakeitė kursą: vairininkas, užuot laikęsis kapitono įsaky- 
mo — dešiniau, suko kairėn. 

Laivas artėjo prie kranto. Gal vairininkas nežinojo, ką darąs? 
Vargu. Vairavo jūrininkas Gomecas. Čia pat stovėjo Padilja. jau- 
nesnysis padėjėjas, kuris negalėjo nematyti, kad vairininkas suka 
į Krantą. 

Kapitono įsakymo buvo nepaisoma todėl, kad žmonės, valdą 
„Kondorą“, visiškai nenorėjo, jog laivas patektų į Panamos įlan- 
ką. Tai aiškėjo iš jų pokalbio. 

— Ar tau gerai pažįstamas šis krantas?— paklausė Padilja, 
rodydamas į horizontą iš kairės pusės. 

— Kiekviena pėda man čia žinoma. Antai Punta Mariato 
kyšulys. Žiūrėkit, nepamirškit apeiti jį lig sutemų, kad patamsy 
neužplauktume ant io. Su silpnu vėju netoli tenuplauksime. Kai 
Kapitonas eis pietų, pasuksim ir leisimės pakrante, kol užtiksim 
tokią vietą, kur galima bus išlipti. Lantano nėra ko bijoti. Gir- 
dėjau, jis užsisakė skanius pietus. Šį vakarą, žinoma, praleis apa- 
čioje, ko gero, dar išgers. 

— (Gerai,— tarė Gomecas.— Bus mažiau vargo ir kraujo nerei- 
kės lieti. Po pietų panelės, žinoma, eis į viršų kaip paprastai. O 
donas Gregoris ir kapitonas galbūt pasiliks apačioje. 

Išmušė valandas. Atėjo laikas keistis pamainai. 

Haris Blju pakeitė Padilją, o Straikeris Gomecą. Tuo pačiu 
momentu iš liuko išlindo Lantano galva. 

Gomecas kaipmat prišoko prie vairo ir drauge su Straikeriu 
pasuko škuną pirmykšte kryptimi. 

— Dieve gailestingas! — sušuko kapitonas, vienu akimirksniu 
atsidūręs ant denio. 

Jis baisiai įširdo pamatęs krantą tiesiai prieš save. Paskui atsi- 
gręžė kairėn ir ten išvydo ilgą, toli į jūrą įlindusį kyšulį, kuris da- 
bar bemaž rėmėsi į škunos nosį. 

Šis kyšulys, Punta Mariatas, kapitonui buvo žinomas. Jis ne- 
galėjo būti priešakyje, jeigu įsakymas buvo vykdomas. 

— Ką tai reiškia?— suriko jis, netikėdamas savo akimis.— Ar- 
gi aš liepiau laikytis kranto? 

Straikeris niurnėdamas įvykdė įsakymą, ir škuna vėl plaukė 
pavėjui. Kapitonas įsiutęs paklausė, kodėl jis nepakluso koman- 
dai. Tas pasiteisino tik ką pakeitęs buvusį ir nežinojęs duoto 
įsakymo. Pats jis nekeitęs laivo kurso. Jis laikęsis to kurso, kuris 
buvęs anksčiau. 

— Kas prieš tave vairavo?— piktai suriko kapitonas. 

— (Gomecas,— atsakė nepatenkintas Straikeris. 

— Taip, jis, — palaikė jį vyresnysis padėjėjas. atsiradęs įkan- 
din kapitono laivo priešaky.— Budėjo Padilja, o Gomecas stovėjo 
prie vairo. 

— Kur jis?— suriko kapitonas, nesitverdamas pykčiu. 

— Turbūt apačioje. 

— Pašaukit jį čionai, pas Mane! 

Vyresnysis padėjėjas puolė žemyn ir netrukus atėjo su GoO- 
mecu. 

— Ką tai reiškia?— paklausė kapitonas.— Tu buvai vairinin- 
ku? Kaip tu vairavai? 

— Kaip buvo įsakyta, kapitone. 

— Meluoji! Jeigu tu būtum vairavęs, kaip buvo įsakyta, ne- 
būtume atsidūrę prie pat kranto. 

— Kas man galvoj! — atšovė jūreivis paniuręs.— Aš laikiausi 
kurso, kaip buvo tamstos įsakyta. Ne mano kaltė, jeigu iamsta 
apsirikai. O priekaištų klausyti man nelabai malonu. 

Kapitonas nesusivokdamas pasuko galvą ir apžvelgė krantą. 
O gal jis iš tikrųjų suklydo? Vairininkas atrodė toks įsitikinęs 
savo teisėtumu, kad kapitonas liovėsi jam prikaišioti. Dar nevėlu 
buvo išvengti kyšulio, tad Lantanas nurimo ir apsidžiaugė galįs 
baigti pašnekesį, kuris buvo jam nemalonus. 

„Kondoras“ pasuko ankstesniu kursu ir vėl. plaukė pavėjui, 
iš tolo aplenkdamas kyšulį. 

Atėjo vakaras, ir vėjas ėmė pūsti nuo kranto. Lantanui ta 
vieta buvo pažįstama, ir jis neabejojo, kad pavojus praėjo. Nuri- 
męs grįžo į kajutę ir atsisėdo su keleiviais prie uždengto stalo. 


46. Panama ar Santjagas 


Buvo nutarta, jog šiąnakt abi pamainos susirinks viršuje ne 
tam, kad geriau valdytų laivą, bet, priešingai, kad jį pražudytų. 

Vos tik nakties tamsa apgaubė jūrą, visas ekipažas, išskyrus 
vairininką, susirinko į krūvą. Tarp sąmokslininkų buvo ir Haris 
Blju. Kas būtų galėjęs pamanyti, jog dalyvaus tokiame šlykščia- 
me darbe? Bet jis ne tik dalyvauja, 0 ir vadovauja. Haris — są- 
mokslo gaiva. 

Susibūrę piktadariai ėmė aptarinėti svarbiausią klausimą — 
kur plaukti? Nuomonės išsiskyrė. Vieni siūlė plaukti į krantą, kiti 
žūtbūt norėjo i Panamos įlanką. Pastarąją nuomonę palaikė ir 
vyresnysis padėjėias: 

— Panamos įlankoje mes būsim arti miesto ir veikiau jį pa- 
sieksim. Ten daugybė laivų, ir kiekvienas galės vykti, kur pa- 
norės. Panama grūste prisigrūdusi svetimšalių, besiveržiančių i 


255 


Kaliforniją, ir mūsų niekas nepastebės atvažiuojančių ir išvažiuo- 
jančių minioje. O ant pliko kranto, toli nuo miesto, tarp mažyčių 
žvejų sodybų, mus išgaudys kaip putpeles ir sukiš į kalėjimą. 
Ko gero, dar galim pakliūti laukiniams indėnams: tie ne tik auksą, 
bet ir gyvybę mums atims. O jeigu ir nesutiktume indėnų, tai 
galim paklysii giriose. Atogrąžų girios tokios tankios, kad iš jų 
išsikapstyti nėra lengva. Daugelis pabėgusių jūreivių dingo jose 
be žinios. Todėl aš patariu plaukti škuna į Panamos įlanką ir prisi- 
artinus prie uosto išlipti į krantą. [lanka tokia didelė, kad galėsi- 
me pasirinkti tinkamą vietą. 

Hario nuomonę labai kritikavo Gomecas. Jis sakė, kad škuna 
kelyje į Panamos įlanką sutiks daug anglų ir amerikiečių iaivų, 
fregatų ir kreiserių, kurie gali pačiu kritiškiausiu momentu užpul- 
ti ar vytis. Jis patarė plaukti į Santjagą, Veragvos provincijos 
sostine. 

Dauguma pritarė Gomeco nuomonei plaukti į Santjagą. 

Haris Blju, degdamas apmaudu, pareiškė: 

— Nenoriu eiti prieš visus. Man vis tiek, šen ar ten, bet savo 
nuomonės nekeisiu: geriausia būtų plaukti į Panamos įlanką. 

— Santjegas kaip tik toks miestas, kokio mums reikia,— spy- 
rėsi Gomecas — škuną reikia pasukti ir nėra ko gaišti. Vėjas da- 
bar pučia krantinis. 

— Na, prie darbo! — tarė jaunesnysis padėjėjas.— Imkis vai- 
ro, Gomecai! — sukomandavo Padilja, jausdamas, kad iniciatyva 
dabar pereina į jo rankas. 

Jaunesnysis padėjėjas priėjo prie vairininko ir kažką sušnibž- 
dėjo jam į ausį. Pasukus vairą, laivo nosis nubrėžė pusratį. Tuo 
tarpu jūreiviai triūsėsi prie burių, kreipė jas pagal kursą. Šį kartą 
jie nedainavo kaip visados, o dirbo tylėdami. Šioje tyloje škuna 
atrodė lyg vaiduoklis, o komanda priminė šmėklas. 


47. Linksma kompanija 


Kapitono kajutėje smagu ir jauku, kaip paprasiai komerci- 
niuose laivuose. Jo kajutė buvo apstatyta su skoniu ir netgi su 
tam tikru komiortu. Be reikalingiausių instrumentų: žiūrono, 
chronometro, kompaso ir baromeitro, čia stovėjo spinta, pilna 
knygų gražiais aptaisais. Tarpduriucse — veidrodžiai. Kambary bu- 
vO dvi soios su pagalvėlėmis, po sofomis — dėžės, kuriose sukrau- 
tas dono Gregorio auksas. Vidury stalas masyviomis tekintomis 
kojomis, pritvirtintomis prie grindų. Stalas raudono medžio, šešių 

pėdų ilgio ir keturių — pločio. Abiejuose jo galuose stovi po dide- 
lį krėslą, aptrauktą minkšta gelumbe. Palubėje viršum stalo kabo 
skaisčiai šviečianti lempa. 

Ant stalo geriausi indai ir krištolas. Dubenyse — gardžiausia, 
ką galėjo pagaminti „Kondoro“ virėjas. O grafinai ir buteliai 
pripilti geriausių vynų. 

Stalo gale Kaip šeimininkas sėdėjo kapitonas, priešais — donas 
Gregoris, o iš šalių — panelės. 

Laivas plaukė pavėjui. Supimo nesijautė. 

Ant baltutėlės staltiesės tviskėjo sidabras, Šefildo plienas, Sev- 
ro krištolai, kampuoti grafinai. Viduryje s:ovėjo vaza su vaisiais 
ir gėlėmis, pražydusiomis kapitono dėka. 

Vaisiai tokie pat švieži kaip ir gėlės. Tai persikai, slyvos, iš- 
augintos San Francisko soduose, vynuogės ir melionai iš pietinio 
Los Andželo, apelsinai, ananasai iš San Diego. 

Papietavę ėmėsi skanaus deserto ir visokių vynų. 

Nors kapitonas ir nebuvo didelis jų mėgėjas, bet ir jam ne 
pro šalį kartais išlenkti stiklelį. O šiandien jis išlenkė jų apie 
dvylika. 

Tuo jis pagerbė savo svečius ir pasmagino pietus. Kapitonas 
daug buvo keliavęs savo gyvenime, kilęs iš padorios šeimos ir pu- 
sėtinai išsimokslinęs. Jis buvo komercinio laivo kapitonas, bet ne 
s.ačiokas ir ne tamsuolis. Tai romus žmogus, minkšto būdo, ir jo 
vieia veikiau elegantiškame salone negu tarp smaluotų lynų, ne 
jam grumtynės su audromis. 

Kapitonas buvo toks rūpesiizgas ir malonus su jaunomis da- 
momis, kad tos prie jo priprato. O donas Gregoris laikė jį ištiki- 
mu savo draugu. Visiems gaila buvo skirtis su tokiu geru žmogu- 
mi, ir tai šiek tiek temdė linksmus pokalbius prie stalo, apkrauto 
brangiais va'giais ir gėrimais. 

Kapitonas stengėsi sudominti svečius pasakojimais iš savo gy- 
venimo, iš kelionių po Didįjį vandenyną. Jis buvo susitikęs su 
Fidži salų gyventojais, Naujosios Kalifornijos laukiniais, gėrėję- 
sis vylingais šokiais Samoa saloje. 

Paprastas, nuoširdus pasakojimas žavėjo klausytojus. Dabar 
net ir damos atsidėjusios jo klausė. 

Donas Gregoris pranešė kapitonui naujieną, kurią iki šiol slė- 
pė. Jis pasakė, kad panelės susižadėjusics, ir pakvietė jį, jeigu 
kada būtų su „„Kondoru“ Kadikse, būtinai juos aplankyti. Taip 
besišnekučiuojant prabėgo kelios valandos. 

Inesa ir Karmen padainavo akompanuodamos gitara. Paskui 
abidvi nuėjo į savo kajutę persirengti. Laivas palengva siūbavo 
švelnioje mėnesienoje, ir prieš guldamos jos norėjo bent pusva- 
landį pasivaikščioti ant denio. 

Lantanas ir buvęs dvarininkas liko prie stalo dviese. Abu ge- 
rokai išgėrę; čilietis vis pasakojo savo nuotykius, o donas Gregc- 
ris atsidėjęs jo klausė. Kapitonas nenujautė, kas dedasi ,,Kon- 
dore". 

Jis nežinojo, kad laivas pasuko į kitą pusę. Tas manevras 
vyko nepastebimai, nes jūra rami. Nebuvo komandos, nebuvo 
bocmano švilpuko, jūreivių dainų. 

Kapitonas Lantanas nepastebėjo, jog laivas pakeitė kryptį ir 
artėja prie savo pražūties. 


48. Nužudyti ar paskandinti 


Škuna buvo per vieną mylia nuo kranto, pusiaukelėje į koralų 
rifus, aplink kuriuos putojo ir šniokštė jūra. Laivas slinko iš lėto. 
Vienas kitas siūlė tyliai nuleisti valtį, sudėti į ją viską, ko reikia, 
ir traukti ją paskui laivą. Šiai nuomonei beveik vienu balsu 
pritariama. 

Ekipažas ėmėsi darbo. Buvo nuleista pati didžiausia ,„Kondc- 
ro“ valtis, pririšta prie laivo. Tada plėšikai atvilko į valtį visokių 
ryšulių su manta, įrito dvi statinaites lašinių ir dvi sausainių, 
vandens katiliuką ir keletą butelių vyno, pavogtų iš kapitono 
rūsio. Viskas buvo parengta tai nakčiai, kurią reikės praleisti ant 
kranto, ir ateinančiai dienai. Viskas vyko labai tyliai, atsargiai 
ir baimingai, bet nebuvo kam juos užklupti. Vienas negras triūsė 
virtuvėje ir prie stalo. 

Į valtį pagaliau buvo sudėta viskas, išskyrus svarbiausią ir 
brangiausią krovinį. 

Vėl piktadariai ėmė tartis, kaip šį darbą atlikti. Veikti reikėjo 
šaltakraujiškai, visiems pritarus. Ką daryti su aukomis? Iki šiol 
nieko tikro nebuvo nutarta; net didžiausi kietaširdžiai tylėjo ne- 
norėdami garsiai sakyti to, ką kiekvienas jau buvo sprendęs min- 
tyse. 

Merginas buvo nutarta pasiimti su savim. O ką veikti su ki- 
taisė Visi stovėjo tylėdami ir laukė, kol kas nors išdrįs prasižioti. 
Pagaliau prabilo žmogus, kurio širdy nebuvo nieko švento. Tai 
buvo jaunesnysis padėjėjas. 

— Perpjauti gerkles, ir baigias kriukis! — tarė jis. 

Šis pasiūlymas, išsakytas taip lakoniškai ir žiauriai, nustebino 
net plėšikus. Vienas kitas protestavo, ypač Haris Blju. 

— Kam juos žudyti?— prieštaravo.— Kam to reikia, kokia iš 
to nauda? 

— O ką tu su jais darytum?— paklausė Padilja. 

— Aš suteikčiau jiems galimybę išsigelbėti. 

— Kaip? 

— Pasukčiau škuną į atvirą jūrą ir palikčiau Dievo valiai. 
Nuo kranto pučiantis vėjas greitai nuneštų juos toli nuo žemės, 
ir tiek mes apie juos tegirdėtume. 

— Tai jau ne! — atšovė kiti. — Juos gali išgelbėti sutikti lai- 
vai, ir tada mums būtų riesta. 

— Ką ir sakyti, gudriai sugalvota! — ironiškai sušuko Padil- 
ja.— Tai geriausias būdas visus mus nuvaryti į kartuves! Juk 
donas Gregoris Montichas aukštos kilmės žmogus. Jei jis išsigel- 
bėtų, mums, ko gero, nė viename pasaulio kampelyje neliktų 
prieglaudos. Teisinga patarlė: tik numirėlis moka laikyti liežuvį 
už dantų. Štai, draugai, mano patarimas: nepalikim jų gyvų! Ką 
tu Manai, Gomecai?2 

— Ir aš esu tos pačios nuomonės, — atsakė tasai. — Juk ir po- 
nas Haris Blju protestuoja tik dėl kraujo praliejimo. O atsikratyti 
šių Žmonių būtinai reikia. Tik, aš manau, ne tokiu būdu, kokiu 
jisai siūlė. Palikti juos Dievo valiai būtų ne tik neprotinga, tai 
būtų savižudybė. Žinoma, nėra reikalo jiems ir gerklių pjauti. 

Ši kalba padarė nemalonų įspūdį. 

— Man rodos, — tęsė Gomecas,— galima ir to išvengti, ir sau 
ramybę garantuoti. | 

— Sakyk, sakyk! — sušuko keletas balsų.— Ką tu siūlai? 

— Pragręšime laive skylę, surišime juos tvirtai, ir tegul sau 
plaukioja, kol laivas nuskęs,— postringavo Gomecas. 

— Tas tiesa! Padarykime taip, kaip sako Gomecas,— pritarė 
dauguma. 

Dabar buvo pasiskirstyta pareigomis. 

Vyresnysis padėjėjas su Deviu, kuris kadaise yra buvęs laivo 
dailide, turėjo pragręžti škunos dugne skylę. Gomecas ir Cher- 
nandesas turėjo čiupti merginas ir nutempti į valtį. Straikeris tu- 
rėjo stovėti prie vairo, Padilja — prižiūrėti, kaip kraunamas auk- 
sas.. O Seniui su Jaunikliu ir prancūzu buvo pavesta surišti 
nelaiminguosius. 

Žiaurus sumanymas buvo apgalvotas su visomis smulkmeno- 
mis. Artinosi lemiama valanda. 

49. Rykliai 


Visos burės pakeltos, škuna tyliai plaukė į prapultį. Gome- 
cas stovėjo prie vairo, nes tik jam vienam buvo pažįstama šita 
pakrantė. 

Laivas buvo per kokią pusę mylios nuo Kranto. Gomecas re- 
gėjo žemę ir pažino kalvą, įstringančią į galvą kiekvienam, kuris 
sykį ją pamato. Ji turi dvi viršūnes, o tarp jų — praraja. 

Straikeris ir Lakrosas iaikė rankose virves nelaimingiesiems 
surišti. Pedilja ir pačėjėjai buvo nutvėrę kirvius ir diržus dėžėms 
atidaryti ir auksui surišti. Ties didžiuoju stiebu — Haris Blju su 
žibintu, o šalia jo — Devis su grąžtu ir kaliu. 

Įvairiausi jausmai grūmėsi Hario sieloje. Tai jis geidė sveti- 
mo gero, tai jį graužė sažinė, tai kamavo neviltis. Jis priėjo prie 
pat borto, pažiūrėjo į iuodą jūros bedugnę, tartum ieškcdamas 
joje išsigelbėjimo nuo gyvenimo sunki: mų. 

Jis stovėjo tarytum nesiryždamas žūti ar būti. Tuo tarpu jo 
ausis pasiekė du švelnūs moteriški balseliai ir drabužių šlamėji- 
mas. Dvi moterys baltomis mantilijomis užlipo ant denio. Mėnulis 
apšvietė linksmus merginų veidus. Jos atėjo nėmaž neįtardamos 
kas rengiama. 

išvydęs jas, Haris Blju liovėsi svyravęs. Su žibintu rankoj jis 
tyliai nusileido į triumą dirbti darko, kurio neturėjo matyti nei 
saulė, ne mėnulis. 

Nors škuna plaukė tik keli laipsniai nuo ekvatoriaus, bet nak- 
tį, ypač apie vidurnaktį, čia buvo gana vėsu. 

Merginos, apsigobusiOs savo apsiaustais, rymojo prie borto. 
Tyiėdamos jos žvelgė į fostoru blizgantį kelią, kurį apšvietė sau 
škuna. Tai šen, tai ten jūroje jos pastebėjo ilgas ugnies juostas, 
plaukiančias sykiu su škuna. Merginos, jau plaukiojusios Ra- 
miuoju vandenynu, žinojo, kas tai per padarai. Tai buvo rykliai, 
didžiausi priešai narų, kurie leidžiasi į Panamos ir Kalifornijos 
įlankų dugną ieškoti perlų. 

Šiąnakt ryklių būta labai daug. Jie arti priplaukė prie laivo, 
pastebėję nuleistą valtį ir pajutę grobį. 

— Jėzus Marija, kaip baisu! — sušuko Karmen.— Aš negaliu 
žiūrėti į šias baisybes! Kraujas stingsta gyslose pamanius, kaip jie 
arti. Aš visa drebu. Ilgiau žiūrint, rodos, apsvaigtų man galva, ir 
aš stačiai krisčiau jiems į nasrus, 

Ji pasitraukė atatupsta visa pašiurpusi. 

Karmen širdy siautė kažkokia fatališka nuojauta. Ji papasako- 

jo Inesai, kad vieno jūreivio akys ir veido bruožai labai jai pri- 
mena Larą. Tik jisai su barzda, oc Laras be barzdos. 

Tuo metu lyg iš po žemės išdygo prie Karmen tasai jūreivis, 
apie kurį buvo kalbama. Žemai nusi!enkęs, jis tarė šypscdamasis: 

— Jūsų kelionė baigiasi, tamsielės! Tuojau reikia plaukti į 
krantą. Valtis parengta. Mano pareiga palydėti jus į valtį. 

Tuo momentu prie Inesos priėjo Chernandesas ir tokiu pačiu 
tonu pasiūlė savo paslaugas. 

Merginos akimirksni iš nuostabos sustingo. Paskui jos puolė 
baimingai klykdamos į šaiį. 

Bet joms neleido pabėgti. Tvirtos rankos stvėrė jas ir nusinešė. 
Rėkii jos negalėjo, nes ant galvos buvo užmauti storos vilnos 
gaubtai. 

Jos nieko nematė, prastai girdėjo ir tik supraio, kad jas kaž- 
kur neša. Jos buvo atgabentos į valtį ir paguicytvos ant dugno. 
Merginoms atrodė, kad atsidūrė baisių ryklių, kuriuos matė prieš 
keletą minučių, nasruose. 


50. Triume 


„Kondoro“ triume tuo metu buvo Haris Blju ir Bilis Devis. 

Metę šalin krovinius, jie nusigavo iki laiko sienelės, žemiau 
vandens lygio. Jiems pragręžus skylę, ilgainiui triumas turėjo 
prisipildyti vandens, 0 škuna nugrimzti į dugną. 

Devis rankose laiką grąžtą. Jis laukė įsakymo gręžti. Bet Haris 
Blju nežinia kodėl delsė. Vienam ir kitam kilo ta pati mintis, ir 
jiedu klausiamai pažvelgė vienas į kitą. 

— Šimts velnių, šis darbas ne man!— pirmas sušuko Haris. 

— Ir ne man! — pritarė Devis. 

— Tai žmogžudystė, ir daugiau nieko! — tarė vyresnysis padė- 
jėjas— Aš nesuprantu, kam skandinti laiva? Tegul sau plaukia 
į jūrą. Mes daugiau niekad jo nepamatysim. Jeigu Dievo pade- 
dami jie išsigelbės, tai kas mums darbo? Mes būsime jau toli. 
Vytis bus vėlu. Šiaip ar taip, mudviejų tikrai nepagaus, Devi. 

— Aš išvažiuosiu į Australiją. Ten man bus gera, saugu ir 
ramu. 

— Ir sąžinė bus rami. Dovanokime jiems gyvybę, Devi! 

— Tai negręžti:— paklausė Devis, žvaigydamasis tai į grąžtą, 
tai į laivo sienelę. 

— Nėra reikalo! Kokia nauda skandinti laivą? 

— O ką pasakys kiti? 

— Kiti nieko nežinos. Mudu nebūsim tokie kvaili, kad išple- 
pėtume. Aš jau sakiau draugams, kad kranto vėjas nuneš laivą 
toli toli. Klausyk, Devi, tegu kiti kalba ir daro ką nori, o mums 
nedera imtis nuodėmės sau ant sąžinės. Kada nors pasidžiaugsime 
tuo. 

— Jeigu draugai nesužinos, aš sutinku. 

— Kaip jie sužinos? Čia niekas mūsų nemato ir negirdi. Nagi 
pastuksenk plaktuku! 

Dailidė kaukštelėjo keletą sykių i vandens kubilą, ir garsas 
nuaidėjo pro atvirą liuką į denį. Ten buvo girdėti moterų klyks- 
mas ir kojų trypimas. 

— Jie apie mus nė negalvoja,— tarė Haris Blju.— Ispanai 
tempia savo grobio dalį, neša merginas į valtį. 

— Turbūt! 

— O kas per merginos! Tiesiog gražumėlis! Ar ne, Devi? 
Tikros gražuolės! Štai kas, drauguži, vienu klausimų mudu susi- 
tarėm. Pakalbėkim dabar apie kita. Gomecas ir Chernandesas, 
tie pelų maišai, nori jas pasiglemžti. O kuo jie geresni už mus? 
Juk ir mums tos merginos gali patikti. Man labai krito į akį toji 
auksaplaukė. Ant kranto aš dar pasigrumsiu dėl jos. 

— O man labai patinka juodaplaukė. Ligi šiol tylėjau, Hari, 
bet aš taip pat nemanau jos atsisakyti lengva širdimi. Jei kils 
muštynės, aš lengvai susidorosiu su tuo šleivakoju Chernandesu. 
Mums padės Džekas Straikeris ir danas, ir olandas, ir prancūzas. 
Prancūzas jau seniai žvairuoja į ispanus. Šiaip ar taip, mudu 
pareikalausim merginų! Tu imk blondinę, 0 aš — brunete. Už ją 
esu pasirengęs ir galvą padėti! 

— O aš už savąją! — sušuko buvęs karo jūreivis užsidegęs. 

— Ša! Mudu šaukia. Jie jau valty. Bėkim greičiau! 

Ir abudu nulėkė strimgalviais. 


51. Paliktas laivas 


Kol vieni triume rengė naują sąmokslą, 0 kiti ant denio grobė 
merginas, kapitono kajutėje įvyko baisi scena. 

Kapitonas ir donas Gregoris traiškė graikinius riešutus ir gurk- 
šnojo vyną. Staiga jie išgirdo trepsėjimą laipiais. Jis nebuvo pa- 
našus į lengvą eiseną merginų, kurios turėjo grįžti nuo denio. 
Negalėjo taip eiti ir negras, juo labiau kad jo balsas buvo girdėti 

iš virtuvės. Jis kažko piktai rėkė. O rėkė jis todėl, ked ci jūrei- 
viai pasodino jį ant suolo nugara į sandėlio pertvarą ir surišo 
virvėmis. 

Jie girdėjo negro spiegimą, paskui merginų klyksmą, bet ne- 
spėjo ko nors griebtis, nes tą pačią akimirką ligi galo atsivėrė 
durys ir į kajutę įsiveržė keletas Žmonių su jaunesniuoju kapitc- 
no padėjėju priešakyje. 

Pirmasis juos išvydo Lantanas, nes sėdėjo veidu į duris. Pas- 
kui atsigrįžęs juos pamatė ir donas Gregoris. Abuču nustėro. 
Nepaprastai greitai abu pasmerktieji buvo tvirtai pririšti prie krės- 
lų. Abudu sėdėjo išsitiese, nekrutėdami it stabai, keikdamiesi ir 
grasydami, kol galiausiai jiems buvo užkimštos burnos. Tada pra- 
sidėjo plėšimas. Išlaužę skrynias, jūreiviai aukso statinaites nu- 
gabeno į valtį. Keletą sykių jie turėjo grįžti i kajutę, kol visas 
auksas buvo išdangintas. 

Pagaliau visi susėdo į valtį. Liko tik vienas Padilja, tasai vel- 
nias, kurs reikalavo perpjauti visiems gerkles. Jis priėjo pirma 
prie vieno, paskui prie kito ir atkimšo jiems burnas. Tada plėš- 
riai išsiviepes tarė: 

— Po velnių! Aš negaliu palikti dviejų ponų prie tokio tur- 
tingo stalo su ištisa baterija butelių, nedavęs jiems galimybės su- 
sidaužti ir išgerti už viens kito sveikatą. O tamsta, kapitone. — 
kreipėsi jis į Lantaną,— žinok, kad aš nepykstu ir noriai suteikiu 
tamstai tą malonumą, nors Mane paskyrei tik jaunesniuoju padė- 
jėju. 

Paskui, priėjęs prie dono Gregorio, jis suriko jam į pat ausį: 

— Nepažįsti manes, Montichai? Neprisimeni, kas atsitiko prieš 
penkerius metus Jerba Buenoje, kai tu buvai teisėjuė Pameni, 
tu liepei už kontrabandą pririšti vieną vargšą prie stulpo ir išperti 
jam kailį? Tasai vargšas buvau aš. Dabar aš keršiju už tuometinę 
gėdą. Būkite ramūs savo krėsluose, ponai. Krimskit sau riešutus, 
gerkit sau vynelį. Kol jūs čia sėdite, škuna nugrims į dugną drau- 
ge su jumis. 

Piktadarys užtrenkė paskui save duris ir užlipo laiptais aukš- 
tyn. Užkopęs į denį, pamatė, kad liko vienas. Skubiai perlipęs 
per bortą, įšoko į valtį. Ten trūko vyresniojo padėjėjo ir Devio. 
Jie buvo triume. 

Kurie ne kurie iš esančių valiyje s1 malonumu būtų nelaukę 
jų. Padilja, įlipęs į valtį, tuojau pasiūlė plaukti be jų, ir ispanai 
jį palaikė. Bet Straikeris karštai sukilo prieš šitokią veidmainys- 
tę. Pabėgęs katorgininkas niekšišku poelgiu laikė ketinimą šitaip 
pražudyti savo tėvynainius. Jam pritarė danas, olendas. prancū- 
zas, Senis ir Jauniklis. 

— Aš tik pajuokavau! — teisinosi Padilja.— Jeigu mes taip 
pasielgtume, būtų galima laikyti mus niekšingiausiais išdavikais. 

Tuo tarpu Straikeris pašaukė savo draugą ir Harį Blju. Šiedu 
atsiliepė ir netrukus nusileido į valtį, kurios irklai paniro į van- 
denį. Valtis atsiskyrė nuo laivo ir nuplaukė kranto link. 

„Kondoras“, paliktas likimo valiai ir vėjo įgeidžiui, ištempto- 
mis burėmis palengva skriejo i beribį vandenyną. 

Atsargiai aplenkdami putojančius sūkurius, plėšikai plaukė į 
krantą, tiesiai į kalną su dviem viršūnėm, tarp kurių buvo įlankėlė, 
uolų apsupta. Dar keletas mostų irklais, ir valiis įsmukusi į įlanką 
nuplaukė prie tolimiausio jos krašto. 

Išbaidyti jūros paukščiai kilo į dangų; valtis čiuožė pakraš- 
čiu. Erelių klegėjimas, primenąs pamišėlio kvetojimą, ypač išsis- 
kyrė iš šių įvairiai skambančių laukinių garsų. Kaip malonu buvo 
juos girdėti! Jie skelbė, kad krantas negyvenamas, o to kaip tik 
troško šie žmonės. 

Jūreiviai prisiyrė prie kranto. Vieni nešė auksą, kiti — savo 
belaisves. Paskui visi susirado vietą nakvynei, nes buvo jau vėlu. 
Pakrantėje jie aptiko didele 0ią. Kur galėjo tilpti visas ,, Kondoro" 
ekipažas. 

Laivo žibintas nušvietė virtines kristalų, žėrinčių kaip žvaki- 
džių pakabučiai. Žmonės, susėdę oloje ant akmenų arba maišų, 
ėmė be galo, Le kiašio cirtauti i: Iėbauti, nes turėjo visko prisi- 
grobę. Klyksmai, dainos, keiksmei! 

Belaisvės šioje puotoje nedalyvavo. Jos buvo kitoje, mažes- 
nėje, oloje, kurią Haris Blju dar uždengė bure. 

Urve kilo kamuoliai dūmų. O lauke — dargana, Prasidėjc au- 
dra. Žaibai apšvietė dangų, tolydžio griaudėjo perkūnas, prapliu- 
po lietus. Bet atogrąžų audra trunka neilgai, kokį pusvalandį. 
Tačiau ji būna baisi. Vilnys šėldamos užliejo krantą, kur buvo 
išlipę jūreiviai ir šiaip taip pririšę valtį. Grumtynėse su potvyniu 
ir atoslūgiu valtis atitrūko ir nuskriejo į jūrą. Užlėkusi ant koralų 
rifo, ji apsivertė ir netrukus sudužo į skeveldras, kurios dabar 
sukosi verpetuose, 


52. Du tarkvinijai 


Vidurnaktis. Po audros viskas nurimo. Aplink olą, kurioje pa- 
sislėpė plėšikai, viešpatavo tyla. 

Jūrų paukščiai aprimo. Tik retkarčiais šaižiai suklykdavo ere- 
lis, Kai pro šalį lėkdavo koks nakties grobuonis ir drumsdavo 
jūrų tirono poilsį. 

Buvo girdėti, kaip dūžta vilnys, atsimušusios į rifus. Šiurpiai 
šniokštė ant kranto užlėkusios bangos. 

Negirdėti žmonių balsų. Piėšikai baigė puotą, ir jų šiurkščios 
dainos, nepadorūs juokavimai bei girtas kvatojimas netrikdė mo- 
notoniškos bangų pliuškenimo harmonijos. Visi gulėjo išsitiesę 
vrve, ir smarkus jų knarkimas bei sunkus kvėpavimas aidėjo po 
skliautais. 

Tačiau ne visi miegojo, ne visi buvo urve. Du vaikštinėjo 
sau pakrante. 

Mėnulis pasislėpė už debesų, ir patamsy jų veidų nebuvo ma- 
tyti. Galima buvo tik įžiūrėti, kad jie apsivilkę ne jūreivių dra- 
bužiais, o Kalifornijos ispanų. Jie buvo su plačiakraštėmis skry- 
bėlėmis, ilgomis, plačiomis kelnėmis ir apsiaustais ant pečių, vie- 
nas raudonu, o kitas šviesiai mėlynu. Su šiais drabužiais sunku 
buvo pažinti Gomecą ir Chernandesą. Bet tai buvo jie. Jiedu šlais- 
tėsi be jokios baimės, nė nemanydami, kad juos kas seka. 

Bet buvo vienas žmogus, kuris, išėjęs iš olos, stebėjo juos. 
Jis buvo apsivilkęs kaip jūreivis. Už diržo matėsi užkištas peilis 
ir pistoletas. Jei būtų buvę šviesu, nesunku būtų buvę pažinti 
Harį Blju. 

Vaikštinėtojai sustojo. Gomecas kreipėsi į savo draugą: 

— Kol kas viskas eina gerai, drauguži! Manau, kad mums pa- 
vyks čia sutvarkyti ir kitą reikalą. 

— Kokį? 

— Mūsų jungtuves! 

— Kaip? 

— Reikia pasiųsti kunigo. Tiesą sakant, aš nežinau, kur mes 
išlipom. Galbūt esam toli nuo Santjago. O kol nuvyksim ten, iš 
mūsų, ko gero, gali pavogti mūsų gražuoles. Ką tu manai? 

— Iš tikro. 

— Taigi reikia tą sukliudyti. Geriausias būdas pabūti čia, 
kol susituoksim. Vieną iš draugų kaliforniečių nusiųsim kunigo. 
Jis griš su dvasininku, kuris ir atliks šią mažytę ceremoniją. Ta- 
da mes galėsim važiuoti iškilmingai ir atvirai už parankės su 
baugščiomis mūsų žmonelėmis į Santjagą, kur ir praleisim medaus 
mėnesį. Puiki perspektyva! 

— Puiki! 

— Nerizikuokim netekti tokio malonumo. Tai gali lengvai 
atsitikti, jeigu leisimės į kelią nesusituokę. Sakau tau: be sutuok- 
tuvių toliau nė žingsnio. 

— O kaip kiti? Jie bus liudininkais? 

— Visai ne! 

— O kaip tą sukliudyti? 

— Ogi rytoj pasidalysim grobį. Kiekvienas pasiims savo, 
Ir aš paprašysiu jų keliauti kur tik nori. 

— O jeigu jie nesutiks? 

— Kodėl gi ne? Jeigu keliaus visi dvylika drauge ir dar su 
moterimis, tai nelabai kas patikės mūsų pasaka apie laivo suduži- 
mą. Reikia įpiršti tą mintį mūsų padėjėjams. Tada jie patys pasi- 
rūpins savo saugumu. Aš sugebėsiu jiems paaiškinti reikalą. Bet 
kaliforniečiai turi pasilikti su mumis. Jie bus mūsų pajauniais. 
Be to, dar reikia merginoms pasiūlyti ranką. Sykį jau mudu piršo- 
mės ir gavome akibrokštą. Dabar, rodos, galime neabejoti sėkme. 

— Vis dėlto mums gali ir dabar atsakyti ranką. 

— Tegu atsako. Aš to nepaisysiu! Karmen Monticho po trijų 
dienų turi būti mano žmona. Eime! Aš noriu padėti savo širdį 
prie jos kojų ir paprašyti jos rankos. 

Sulig tais žodžiais Gomecas ir jo bičiulis pasuko prie olos 
lyg du tarkvinijai, pasirengę pažadinti miegančią nekaltybę. 


93. Grotoje 


Tačiau grotoje nebuvo miegama, nors ir buvo naktis. Merginos 
taip baisiai kankinosi, kad miegas neėmė. Didžiausio liūdesio ir 
sielvarto apimtos, jos raudojo to, kuris už viską buvo joms bran- 
gesnis. Negalėjo būti abejonių, kad donas Gregoris žuvo. Valtyje 
girdėjo šnekantis plėšikus, kad škuna pragręžta ir netrukus turi 
nuskęsti. 

Kas jų laukia? Jos negalėjo to suvokti. Tarp miglotų spė- 
liojimų vienas buvo realiausias — tai, apie ką Karmen kalbėjo 
prieš savo pagrobimą. 

— Inesa,— tarė ji — aš neabejoju, kad mes esame mums pa- 
žįstamų žmonių rankose. Esu įsitikinusi, jog neklystu. Sergėk mus. 
Viešpatie! 

Inesa atsiduso. Buvusi linksma paukštelė dabar didžiai krim- 
tosi. 

Vargšės belaisvės tarėsi, kas galėtų joms pagelbėti. Bet ne! 
Net anęlų jūreivis ir tas jas išdavė. Jis vadovavo sąmokslui. 

— Tik vienas Dievas tegali mus išgelbėti! — tarė Inesa. 

— Pasimelskim! — pasakė Karmen. 

— Pasimelskim. Tai vienintelė mūsų viltis. 

Merginos atsiklaupė prie šaltos, šiurkščios grotos angos ir su 
karšta malda kreipėsi į Jį. Jos meldė išgelbėti gyvybę tėveliui ir 
apsaugoti jas nuo pavojų. Pavojus daro jas iškalbingas, jų balsai 
virpėjo. Pagaliau jos tarė „amen“ ir persižegnojo, 

Tuo tarpu pasigirdo balsai. Nuo angos atstūmę burę, į olą 
įėjo du žmonės. 

— Atleiskit, senjoritos, ked įsiveržiam neįprastu laiku, — tarė 
vienas iš jų.— Reikalo verčiami tai darome. Tikimės, kad jūs 
nereikalausit griežtai laikytis etiketo, kurį taip mėgote, kai mes 
turėjome laimės būti pas jus paskutinį kartą. 

Nesulaukdamas atsakymo, jis taręs: 

— Donja Karmen Monticho, mes seni draugai, nors, rodos, 
tamsta nepažinai mano balso. Jūros šniokštimas taip ilgai žavėjo 
tamstos ausį, kad aš nesistebiu. Galbūt akys primins tamstai seną 
draugą. 

Jis išsitraukė iš po skverno žibintą, kuris apšvietė keturias 
stovinčias figūras. 

Karmen Monticho pažino šalia stovintį Larą, 0 tuo pačiu metu 
Inesa išvydo Kalderoną. Tai jie, atstumtieji meilužiai, bet jau ne 
jūreiviškai apsivilkę, o kaip džentelmenai, tais pačiais drabužiais, 
kuriais buvo kadaise atvykę ir gavę neigiamą atsakymą. Jie su- 
prato, kad dabar merginos jų valdžioje, ir džiūgavo. 

— O, matot, mums vėl teko susitikti. Mūsų pasirodymas jus 
nustebino, tačiau, manau, nelabai. 

Merginos nieko neatsakė. 

— Nenorą kalbėti aš galiu laikyti nepasitenkinimu. Jūsų vei- 
dai išsigandę. Bet ko gi jūs bijote? 

— Ko gi jums baimintis?— palaikė jį Kalderonas. 

— Mes nelinkime jums pikto— siumurmėjo Laras,— tik gero 
norime. Turim jums malonų pasiūiymą. 

— Donai Pranciškau Larai,—su priekaištu ir nuoskauda su- 
šuko Karmen, — ir tamsta, donai Faustinai Kalderonai, kaip ryžai- 
si tokiai piktadarystei? Kuo mes tamstai prasižengėm? 

— Liaukis, gražioji donja Karmen. Žodis „piktadarystė“ per 
daug šiurkštus. Mes nepadarėme nieko tokio, kas būtų verta pa- 
našaus pavadinimo. 

— Kaip? O mano tėvas, mano vargšas tėvelis! .. Ar tai ne pik- 
tadarystė? 

— Neraudok jo. Jis saugus. 

— Saugus! Jį nužudė? Jis prigėrė? 

— Būk rami, tai netiesa,— tarė nenaudėlis, kurio negąsdino 
joks melas.— Dono Gregorio padėtis visiškai nėra tokia baisi, kaip 
tamsta spėji. Jis plaukioja sau po vandenyną ir galbūt dar gan 
ilgai plaukios. Na, visa tai — praeitis, o kas geriausia — prieš 
akis. Tamsta klausi, kuo jūs mums prasižengėt? Tegul Faustinas 
Kalderonas atsako gražiajai Inesai, o aš su tamsta pasikalbėsiu 
akis į akį. 

Jis paėmė ją už rankos ir nusivedė į šali. Taip pat pasielgė 
su Inesa ir Kalderonas. 

— Donja Karmen! — tarė Laras.— Jūs padarėte man pikta. 

— Kaip?— paklausė ji, su pasibjaurėjimu ištraukdama savo 
ranką. 

— Ogi taip — leidote man įsimylėti jus, leidote man manyti, 
jog į mano meilę žiūrima palankiai. 

— Jūs meluojat! 

— Jūs pati meluojat, donja Karmen! Tai pirma jūsų kaltė. 
Antra ta, jog atstūmėte mane, kai įkyrėjau. Kaip matote, mudu 
vėl drauge ir nesiskirsim amžinai. Kadais aš esu sakęs, jog labai 
klystate manydama, kad galima nebaustinai įžeisti Pranciškų Larą. 

— Niekad aš nesu jūsų įžeidusi. Bet ko gi jūs norit? Jeigu 
esat ne velnias, o žmogus, tai pasigailėkit manęs! Ko jums reikia 
iš manęs? 

— Nieko, dėl ko reikėtų jums nusivilti ir šūkauti. Aš atvežiau 
jus čia. Neneigsiu, kad tai padariau aš. Vienintelį tikslą turėjau 
pareikšti jums savo palankumą ir nepriklausyti nuo jūsų. Tai ma- 
no kerštas. Žodžiu, neturėdamas daug laiko ilgai aiškintis, aš 
stačiai sakau jums. Aš noriu, kad būtumėt mano žmona. Aš taip 
noriu, ir taip turi būti! 

— Jūsų žmona? Žmona mano tėvo žudiko! Verčiau mirsiu ne- 
gu tekėsiu už niekšo. Aš jūsų rankose! Žudykit mane! 

— Žudyti tokios gražuolės aš neketinu. Priešingai, noriu, kad 
jūs būtumėte gyva. Noriu pažiūrėti, kokia būsite žmona. Jeigu 
maloni ir gera, mudu laimingai gyvensim iki galo mūsų dienų. 
Jei ne, po medaus mėnesio aš duosiu jums laisvę. Tai šit mano 
sąlygos, donja Karmen. 

Įžeista mergina tylėjo pasipiktinusi ir įsitikinusi, kad kalbėti 
yra bergždžias darbas. Ji nesitvėrė apmaudu ir pykčiu. Bet kartu 
ją ėmė baimė. Kas jos laukia — mirtis ar nešlovė? .. 

Niekšas pakartojo savo pasiūlymą, ir ji sušuko netekus vil- 
ties: 

— Žudyk mane, žudyk! 

Beveik tais pačiais žodžiais ir tuo pačiu tonu savo nevertam 
dūsautojui atsakė Inesa. 


Paskui isivyravo tyla. Truputi palaukęs, Laras pasakė už save 
ir už savo bičiulį: 

— Tamstos, mudu išeinam, o jūs galite gulti. Pailsėjusios gal 
protingiau į viską žiūrėsite, ypač į mūsų piršlybas. Įsidėmėkite 
tik, kad pabėgti nuo mūsų jums pasiseks ne kitaip, kaip pakeitus 
savo pavardes mūsiškėmis. Jums neteks gėdytis vienos iš se- 
niausių Kalifornijos giminių pavardės. Iki malonaus pasimatymo! 

Kalderonas pakartojo tą patį. Abudu praskleidė burę ir dingo 
tamsoje. 

Merginos pribėgo viena prie kitos ir stipriai apsikabinusios 
sukniubo ant šaltų akmenų. 


54. Vandenyne 


Rausva aušra apšvietė Didįjį vandenyną. Iš Vidurinių Kordil- 
jerų kalnų išlindo aukso kamuolys, glamonėdamas savo spindu- 
liais vandens paviršių ir toli į visas puses skleisdamas šviesą. 

Šį rytą prie Panamos kranto buvo matomas tik vienas laivas. 
Jis plaukė į vakarus, į jūrų platybes. Vos tik saulė išsklaidė nak- 
ties rūką, laivas sumirgėjo mėlynų bangų fone kaip žuvėdros spaI- 
nai. Pro žiūroną galima buvo matyti škuną ir netgi perskaityti 
jos pavadinimą —,,Kondoras". 

Tas, kuris būtų galėjęs patekti ant to laivo denio, būtų didžiai 
nustebęs. Niekur nė gyvos dvasios. Net prie vairo nieko nebuvo. 
O škuna plaukė visomis būrėmis. Tiktai dvi rudos beždžionės 
šeimininkavo ant denio. 

Dar labiau nustebtų įėjęs į vidų, pamatęs negra, susmukusį lyg 
negyvą prie sandėliuko, o kajutėje prie apkrauto sielo sėdinčius 
iš galų du žmones liūdnais veidais. 

Minėtą rytą viskas taip ir buvo čiliečių škunoje, kurią plėšikų 
gauja buvo palikusi pražūčiai. 

Baisią naktį išgyveno nelaimingieji „Kondoro“ keleiviai, ypač 
tie, kurie buvo kajutėje. 

Donas Gregoris ne tiek dėl savęs kentėjo, kiek dėl savo mer- 
gaičių, kurios pateko į plėšikų rankas. 

Škunoje buvo kapų tyla. Donas Gregoris sėdėjo veidu į langą. 
Lygiame, skaidriame jūros paviršiuje jis matė kažkokį tamsų 
daiktą, tolstantį nuo jų. Tai buvo valtis, pilna žmoniu, ir irklai, 
tai panirdami, tai išnirdami, barstė fosforines kibirkštis į visas 
puses. 

Buvusio dvarininko akyse atsispindėjo neviltis ir neapsakomas 
liūdesys. Ta valtis plukdė tai, kas buvo jam visų brangiausia 
pasauly, nešė mylimą jo dukrą ir anūkę! .. 

Priešais vos matoma pakrantės linija. Valtis plaukė ten link. 
O vėjas varė škuną į jūrų platybes. Atstumas tarp jų didėjo 
kas akimirksnį. 

Ilgai dar buvo matyti tamsus taškas su kibirkščių lietumi. Ga- 
liausiai jis išnyko iš akių. 

— Jos pražuvo, pražuvo! — sudejavo nelaimingas tėvas. 

Iš pradžių aukos muistėsi, veržėsi iš savo virvių, šaukėsi pa- 
galbos, bet paskui liovėsi supratusios šių pastangų bergždumą. 

Škuna buvo visų palikta. Ne, ne visų; dar buvo virėjas ne- 
gras. Bet šis buvo atsidūręs tokioje pačioje beviltiškoje padėtyje 
kaip ir jis. Iš tolimos laivo kertės sklido jo dejonės, tolydžio 
vis silpnėjančios. 

Rytą donas Gregoris, pažvelgęs pro langą, pamatė, kad aplin- 
kui tik vanduo ir dangus. 

Škuna vis skriejo į vandenyno gilumą, kur jai teks plaukioti 
dienas, savaites, o gal ir ištisus mėnesius, kol laivą pastebės kiti. 
Ši baisi mintis iškankino kajutės belaisvius. Ryto šviesa jų ne- 
džiugino. Priešingai, dieną jų skausmas dar sustiprėjo. 

Jie nematė jokio išsigelbėjimo. Išblyškę, nusikamavę sėdėjo 
jie nekrutėdami, neliesdami nei stiklų, nei vaisių. Tiesą sakant, 
jie jų nepasiekė. 

Protarpiais žvilgčiodami vienas į kitą, jie klausė savęs, ar ne 
sapnas visa tai? Taip sunku buvo priprasti prie esamos padėties. 
Visa, kas įvyko, — plėšikų užpuolimas, žiauri scena, kurios au- 
komis jie tapo, skrynių išlaužimas, aukso pagrobimas — atrodė 
jiems fantastiška, neįtikėtina. 


95. Dalybos 


Pirmieji saulės spinduliai, nukrypę į pakrantę, apšvietė pus- 
apvalį urvą, susidariusį pakibusių uolų kriaušy. Čia nakvojo „Kon- 
doro“ maištininkai. Išaušus dienai, nebuvo matyti jokių jų buvimo 
pėdsakų. Tik vienas žmogus sėdėjo ant akmens ir snūduriuoda- 
mas knapsojo nosim. Protarpiais pakirsdamas jis griebdavosi šau- 
tuvo, paskui vėl jį suimdavo snaudulys — vakarykščių išgertuvių 
padarinys. Prastas tai būtų sargas, jei reikėtų būti itin budriam. 

Bet čia tokio nereikia. Priešų nėra, nematyti nė vieno žmogaus. 
Vienintelės gyvos būtybės — jūrų paukščiai, skraidantys kalnų 
keteromis, baimingai klykaujantys, nepatenkinti žmogaus buvimu 
ten, kur jie save laiko vieninteliais šeimininkais. 

Saulė buvo jau aukštokai, kai žmogus pašoko ir nubėgo prie 
urvo angos rėkdamas: 

— Kelkitės, draugai! Saulė jau patekėjo, metas keltis! 

Išgirdę šį šauksmą, valkatos sukilo ir išlindo iš urvo žiovau- 
dami ir raivydamiesi. Pirmasis, žvilgterėjęs į jūrą, pasiūlė išsi- 
maudyti, ir visi pritarė jo sumanymui. Nubėgo prie vandens, Pir- 
masis staiga sustojo, ir iš jo krūtinės išsiveržė siaubo šūksnis: 
„Valties nebėra!“ Kiti kartojo šiurpią naujieną: „Valties nebėra!“ 

Bet jie nenumatė liūdnų šio fakto padarinių. Vienas tarė: 

— Tegu ją velniai! Dabar mums ne valties reikia. 

— Arklys labiau praverstų. — pasakė kitas.— Ne pro šalį da- 
bar mums būtų dvylika arklių. 

— Dvylika asilų dabar mums tiktų — pridūrė trečias Žveng- 
damas. 

— O kurgi dingo mūsų valtis? 

— Gal kas nudžiovė? 

Bet Straikeris, pirmas pastebėjęs valti dingus, pareiškė, kad 
ją nunešė srovė ir sudaužė į akmenis. 

Niekas dėl to nesisielojo ir daugiau nebegalvojo apie tai. Nu- 
sirengę visi šoko į vandenį. 

Prisimaudę, prisipliuškenę jie grįžo į lindynę ir apsivilko dra- 
bužiais, labiau tinkančiais būsimam jų gyvenimui. Jie metė šalin 
jūreivišką apdarą, mat kiekvienas turėjo padoresnį kostiumą. 
Kiekvienas apsitaisė pagal savo skonį ir po pusryčių pradėjo 
svarstyti veiksmų planą. Bet pirmiausia ėmėsi svarbiausio — gro“ 
bio dalybų. 

Tai buvo padaryta greitai ir be didelio vargo. Statinaitės buvo 
atidarytos ir aukso smiltys atseikėtos puoduku. Kiekvienas gavo 
po lygiai puodukų. Piniginę dalies vertę sunku tiksliai nusakyti, 
bet užtenka malonaus jausmo, kad ji tokia didelė, jog vos galima 
panešti. 

Kiekvienas, gavęs savo dalį, pradėjo rengtis kelionei. Bet kur- 
gi eiti? 

Jie nutarė traukti į Santjago miestą. Bet kaip keliauti? Ar pa- 
sidalyti būreliais, ar eiti visiems drauge? 

Gomeco pasiūlytą planą palaikė Padilja, Chernandesas ir Va- 
lardė. 


Gomecas šitaip protavo: tiek daug pėsčiųjų ten, kur žmonės 
yra pratę matyti tik raitelius, neišvengiamai sukels smalsumą. 
Jiems gali užduoti visokių nemalonių klausimų ir galiausiai gali 
areštuoti ir nuvaryti pas kokį nors kaimo seniūną. Kokią istoriją 
jie jam papasakotų? 

Antra vertus, galima esą susidurti su indėnais, kurie čia baisiai 
nekenčia baltųjų, ir susitikimas su jais būtų kur kas pavojinges- 
nis negu pažintis su seniūnu. 

Už antrą pasiūlymą pasisakė Haris Blju. Jį palaikė tik Straike- 
ris ir Devis, visi kiti buvo prieš juos, o Gomecas net šaipėsi iš bai- 
mės raudonodžiams sakydamas, kad kur kas baisesni esą baltieji, 
civilizuoti žmonės. Galų gale jie nutarė skirstytis. Paskui Santjage 
jie vėl galėsią susieiti, jeigu norėsią. O gal ir niekuomet nebe- 
susitiksią, jeigu nesuvesiąs koks laimingas ar neiaimingas atsitiki- 
mas. Kiekvienas iš jų buvo gerai apsirūpinęs ir gyvenimo dramoje 
galėjo vaidinti kaip neprik!ausomas aktorius. 

Su šia malonia perspektyva jie išsiskirstė be gailesčio, be duū- 
savimų. 


56. Meilės varžytinės 


Plėšikams galutinai susitarus dėl kelionės, trumpam apėmė ne- 
ryžtingumas: dauguma pasirengusių kelionei stovėjo nieko neveik- 
dami, o du ar trys dar rengėsi. 

Lakrosui buvo pavesta užlipti ant uolos ir apžiūrėti vietovę. 
Keturi ispanai pareiškė norą likti čia dar kurį laiką, 0 trys anglai 
kol kas delsė sakyti savo planus. 

Pastarieji kažką šnibždėjosi patylomis, bet jų akys taip degė, 
ypač Hario Blju, kad lengva buvo nuspėti jų pašnekesio objektą. 
Tik mintis apie moterį gali uždegti akis tokia liepsna. 

Visi pasirengę, bet nė vienas nesijudina iš vietos. Kažkas dar 
nepadaryta. 

Reikėjo išspręsti dar vieną klausimą, daugumai neturintį reik- 
šmės, bęt vienam kitam be galo svarbų. Taip manė bent du. Jiems 
tai buvo šaltinis, tikras akstinas visų beširdiškų poelgių. 

Kalbama buvo apie belaisves. Ką daryti su jomis? Jos paslėp- 
tos grotoje už burės. Merginoms buvo paduoti pusryčiai, bet jos 
neprisilietė prie jų. 

Dabar atėjo metas nutarti, ką su jomis daryti. 

Tai buvo Opus klausimas, dalybos sunkesnės negu aukso. Buvo 
pavojus, kad gali kilti rietenos. Lig šiol] buvo manyta, kad yra tik 
du pretendentai į merginas. 

Gomecas ir Chernandesas buvo šio plano vykdytojai, 0 visi 


mažai besidomį moterimis arba laiką jas antraeilės svarbos Ob- 
jektu. 


Bet dabar, paskutinę valandę, pasklido žinia, kad dar du pre- 
tenduoja į jų ranką. Jiedu, matyt, buvo tvirtai apsisprendę ir 

nenuleido akių nuo grotos, kurioje sėdėjo merginos, nenujaus- 
damos, kokį susidomėjimą sukėlė. 

Pagaliau imtas svarstyti opus klausimas. Džekas Straikeris, Sid- 
nio katorgininkas, buvo nelinkęs į sentimentus ir nemėgo ilgai 
tupčioti vietoje. Jis staiga išpyškino taip garsiai, kad visi girdėtų: 

— Ei, draugai, o ką darysim su moterimis? 

— Su moterimis?— atsakė Gomecas, apsimesdamas esąs abejin- 
gas.— Moterys — tai mūsų reikalas. Dėl jų galite būti ramūs. Jos 
vyksta drauge su mumis, su Chernandesu ir su manim. 

— Nejaugi?— griežtai paklausė buvęs kapitono padėjėjas. 

— Aiškus dalykas, — atsakė Gomecas. 

— O man labai neaiškus, — atšovė Haris Blju— ir net daugiau 
pasakysiu jums: jos neis su jumis, bent ne taip lengvai, kaip 
jūs įsivaizduojate. 

— Ką tamsta nori tuo pasakyti? — paklausė ispanas širsdamas. 

— Nesikarščiuok, Gomecai, būk šaltesnis. Manęs tu neišgąs- 
dinsi. Išklausyk gerai, tai ir suprasi. Nei tu, nei Chernandesas 
neturite į jas daugiau teisių už kitus. Kaip buvo su auksu, taip bus 
ir su jomis. Mes, žinoma, negalime jų pasidalyti kaip aukso, bet 
tai nėra priežastis, kad du pasiimtų jas, kai yra dar du pageidau- 
jantys. Sakysim, aš noriu vienos iš merginų. 

— O aš kitos, — įsikišo Devis. 

— Taip, pone Gomecai,— tęsė Blju— nors aš ir senesnis už 
tamstą ir ne toks gražus, bet kodėl gi man negali patikti graži 
mergina? Man labai krito į akį toji auksaplaukė, ir ne taip leng- 
vai ketinu ją tamstai užleisti. 

— Labai džiaugiuosi, Hari, kad tau patinka rudaplaukė,— tarė 
Devis.— O man patinka juodukė, ir tarp mudviejų nebus varžy- 
tynių. 

— Puiku,— tarė Straikeris— kadangi aš pirmas iškėliau šį 
klausimą, tai manau, kad man galima pasakyti savo nuomonę. 

Niekas nesipriešino, ir jis tęsė: 

— Niekas neturi teisės į šias merginas, ir niekas neturės. Ha- 
ris teisus, teisus ir Bilis. Jeigu kils ginčas, tai turime išspręsti jį 
garbingai. 

— Nėra čia ko ilgai postringauti,— griežtai pertraukė jį Go- 
mecas.— Šiuo klausimu aš neleisiu jokių ginčų, o jeigu jūs spir- 
sitės, tai tėra vienas būdas išspręsti problemą. Pirmiausia aš noriu 
trumpai paaiškinti. Viena iš šių panelių — mano mylimoji, ir aš 
pažįstamas su ja anksčiau negu su jumis. Chernandesas gali tą 
patį pasakyti apie antrąją. Galiu net pridurti, kad jos susižadėju- 
sios su mumis. 

— Meluoji! — suriko Haris Blju, žiūrėdamas tiesiai į veidą 
apgavikui. 

— Užtenka, — sušuko Gomecas, visas paraudes iš pasiutimo.— 
Žmogus, pavadinęs Pranciškų Larą melagiu, ilgiau negyvens. 

— Pranciškau Larai, ar kaip tu ten pasivadinai,— aš tikiuosi 
sulaukti tos dienos, kai tu pūsi žemėje arba, tikriau, kabosi kil- 
poje. Su manim nejuokauk. Aš šaudau ne prasčiau už tave. 

— Stok! — suriko Straikeris, pastebėjęs, kad buvęs Gomecas, 
dabar Laras, išsitraukė pistoletą.— Šalin ginklą! Jeigu jau kautis, 
tai garbingai. Bet pirma Džekas Straikeris nori tarti Žodį. 

Taip kalbėdamas, jis perskyrė priešininkus, atsistojęs tarp jų- 
dviejų. 

— Taip, jei kautis, tai garbingai! — pasigirdo aplinkinių balsai. 

— Klausykit, draugai, —tęsė Džekas Straikeris— kokia pras- 
mė lieti kraują ir žudyti vienam kitą. Paklausykite mano patari- 
mo — išspręskime bylą taikiai. 

— Na, na, ką tu siūlai, Džekai? 

— Neverta kautis dėl merginų, geriau sumokėti. 

— Kaip sumckėti? 

— Kaip? Juk visi turim po lygiai aukso. Kam rūpi mergina, 
tegu už ją moka. Kuris ima merginą, tegu ją išsiperka, sakysim, 
tegu duoda nors po puoduką aukso. 

— Žinoma,— pritarė Senis. 

— Sutinku,— tarė Haris Blju. 

— Ir aš sutinku, — pasakė Devis. 

Laras su Chernandesu tylėjo ir kratė galvas, nesiryždami prie- 
šintis šiam pasiūlymui. 

— Ką dar gero pasakysi?— paklausė Senis, kreipdamasis į 
Straikerį. 

— Ogi tai, kad gyvenome visi gražiai, tai reikėtų gražiai ir 
išsiskirti, Su moterimis visada būna bėdos. Yra dar vienas geras 
būdas. 

— Koks? 

— Tegul jos pačios išsirenka vieną iš dviejų. Nebus tada 
nei rietenų, nei peštynių. Taip daroma Australijos miškuose. 

— Sutinku,— pasakė Haris Blju.— Aš ne toks jaunas ir ne 
toks gražus kaip Gomecas, bet noriu pamėginti savo laimę. Jeigu 
mano geidžiamoji išsirinks ne mane, 0 kitą, duodu garbės žodį, 
kad atsisakysiu nuo jos be jokių rietenų. Dieve padėk! 

— Teisingai, Hari. Mes visi už tave, — aidėjo aplinkui. 

— Ir aš, — tarė Devis,— atsisakau kaip ir Haris nuo merginos, 
jeigu ji ne mane pasirinks. 

Visų akys dabar nukrypo į anuos du. Pirmas prabilo Laras. 
Jo akys degė apmaudu. 

— Prakeikimas! — sušuko jis— Aš jau netekau kantrybės, 
klausydamasis jūsų plepalų. Ypač tavo, Straikeri. Kas mums darbo 

tos Australijos girios ir jų papročiai? Siūlau šitaip spręsti gin- 
čą, — ir jis parodė į savo pistoletą ir špagos rankeną.— Arba šis, 
arba tas. Gali rinktis, Hari Blju. 

— Esu pasirengęs, — atsakė Haris.— Geriau gal pistoletais, nes 
aš turiu durklą, o tamsta — špagą. 

— O aš kausiuos su tamsta, — kreipėsi Devis į Chernandesą.— 
Kuo pageidausi: peiliais, pistoletais ar indėniškais kirviais? 

Chernandesas pasitraukė atatupstas. Jis buvo linkęs vengti 
kautynių. 

— Bili, — sustabdo jį Straikeris,— ne visi kartu. Iš pradžių te- 
gu baigia Haris Blju su Gomecu, 0 jau paskui judu. 

Chernandesas labai patenkintas išgirdęs Straikerio sprendimą. 
Jis nesitikėjo, kad bus prieita ligi kautynių, ir buvo pasirengęs 
verčiau atsisakyti savo mylimosios. 

Visi palaikė Straikerio sprendimą. Jie suprato, kad dvikova 
bus žiauri. Užteko pažvelgti į rūsčius priešininkų veidus ir karin- 
gas pozas, Jeigu ne abiem, tai jau tikrai vienam bus lemta už- 
migti amžinu miegu ant šio pliko kranto. 


57. Dvikova atidedama 


Pasiruošimas dvikovai truko neilgai. Tokiomis sąlygomis ir to- 
kioje kompanijoje priešininkų formalumai nepaisomi. Jie vado- 
vaujasi pirmykščiu garbės įstatymu, vienu viso Žemės rutulio 
plėšikams. 

Sekundantais būna visi dalyviai, kurių kiekvienas dirba savo 
darbą. Vienas matuoja atstumą, kitas apžiūri pistoletus. Susitarta 
šaudytis iš keturvamzdžių Kolto revolverių. 

Iš pradžių turėjo šaudytis per dvylika žingsnių. Jei pirmas 
šūvis nepataikytų, priešai susieitų taip arti, kaip panorėtų. Jeigu 
nei vienas, nei kitas nebūtų sužeistas, dvikova tęstųsi šaltuoju 
ginklu. 

Kalinėms nė nesisapnavo, kad šalia jų kilo kruvina drama 
ir kad jų likimas priklauso nuo jos pabaigos. 

Priešininkai sustojo dvylikos žingsnių atstumu vienas nuo kito. 


Haris Blju nusimetė švarką ir pasiraitojo rankoves, atskleisda- 
mas daugybę tatuiruočių, vaizduojančių žvaigždes, mėnulio pjau- 
tuvą, sukryžiuotus inkarus, moteris — ištisą galeriją vaizdų iš 
jūreivių gyvenimo. Hario raumenys buvo.panašūs į lynus. Tokios 

rankos turėjo gerai valdyti durklą. O jeigu tokie pirštai sučiuptų 
priešininką už gerklės, galas jam būtų neišvengiamas. 

Bet ir Pranciškus Laras — rimtas priešas. Jis nusimetė raudoną 
apsiaustą ir plačią skrybėlę. Rankovių jis nesiraitojo. Aksominė 
liemenė jam nekliudė. Ji paryškino dailų Laro stuomenį ir gražiai 
susiformavusius rankų raumenis. 

Dalyviai užgniaužė kvapą ir akimis lakstė nuo vieno prie kito. 
Straikeris turi duoti ženklą, todėl stovėjo viduryje, tarp šūvių 
linijos, rengdamasis tarti žodį, sulig kuriuo vienas žmogus puls 
kitą kaip žvėris, tvirtai pasiryžęs nušauti arba papjauti priešinin- 
ką. 

Įsivyravo mirties tyla — rimtis prieš audrą. Buvo tik girdėti, 
kaip šniokščia bangos, kaip šurmuliuoja verpetai ir protarpiais 
suklykia žuvėdros. 

Straikeris jau buvo betariąs žodį, kai nuo uolos pasigirdo 
Lakroso balsas: 

— Ei, draugai, juk čie sala! Mes saloje! 

Kilus girios gaisrui, dažnai saugioje vietelėje greta įsitaiso ir 
grobuonis vilkas, ir baugštusis elnias: pavojaus akivaizdoje jie 
vienodai dreba iš baimės. ,,Kondoro“ ekipažas šiuo momentu pri- 
minė kaip tik tokį atvejį. 

Lakroso žodžiai iš pradžių nustebino plėšikus. Paskui nuostaba 
virto tokiu didžiu išgąsčiu, kad dvikova kaipmat buvo sustabdyta. 

„Mes saloje“, — šiuose žodžiuose glūdėjo kažkas baisaus; visi 
puolė viršun, kur stovėjo Lakrosas. 

Ten jiems prieš akis atsivėrė šiurpus vaizdas. Kelių myliu 
platumo sąsiauris plytėjo tarp žemės ir salos, kurioje jie buvo 
atsidūrę. Sala buvo uolėta, visiškai bevaisė, neturinti galbūt nė 
šaltinio. Be to, prisiminus, kad valties nebėra, išgąstis virto są- 
moningu siaubu. 

Žmonės pasklido į visas puses, apžiūrėjo salą ir susirinkę krū- 
von kiekvienas papasakojo, ką matęs. 

Miško nėra, tik menkučiukai krūmokšniai. Vandens, be jūros, 
nėra: nei upelio, nei upės, nei ežero. Gyvūnai — tik gyvatės, skor- 
pionai, driežai ir paukščiai, kurie klykaudami laksto viršum jų 
kalvų, tartum džiūgaudami, kad žmonės jų teritorijoje pakliuvo 
į spąstus. 

Padėtis be išeities. Jie tai suprato. Niekam nereikėjo aiškinti, 
ką reiškia patekti į negyvenamą salą. 

Brangiai dabar plėšikai būtų užmokėję už valtį. 

Dvikova vargu kada įvyks. Konkurentai galbūt dar giežė 
apmaudą vienas ant kito savo sieloje, bet viešai jo nerodė. 
Juos slėgė bendras rūpestis. Visi bijojo, visi drebėjo. Jų manymu, 
tai buvo Dievo pirštas jiems už nusikaltimus. 

Inesa Alvares ir Karmen Monticho nuo šio momento buvo to- 
kios saugios, kaip vaikštinėdamos Kadikso gatvėmis. Bet joms, 
kaip ir kitiems, grėsė bado šmėkla. 

Buvusių „Kondoro“ jūreivių laukė ne geresnė dalia už tą, 
kokiai jie pasmerkė likusius škunoje. 

Todėl nenuostabu, kad jiems atrodė, jog čia juntama Dievo 
ranka. 

Bet nejaugi Dievas leis nekaltiems kentėti drauge su kaltai- 
siais? Reikia atsiduoti jo Apvaizdai ir tikėti, kad taip nebus. 


58. Begalinė kančia 


— Jėzau Marija, pasigailėk mūsų! 

Šis maldos šauksmas išsiveržė donui Gregoriui Montichui 
„Kondoro“ kajutėje. 

Jau keletas dienų praslinko nuo to laiko, kai paspruko ekipa- 
žas, o škuna vis dar neskendo ir skriejo visomis burėmis į pietų 
vakarus, visiškai tokia, kokią ją paliko jūreiviai. 

Tik tie du, kurie turėjo pragręžti joje skylę, žinojo, kodėl 
škuna neskesta. 

Pasmerktų pražūčiai aukų padėtis nepasikeitė: negras ant suo- 
lo kambuze, kapitonas su keleiviu sėdi kajutėje vienas prieš 
antrą prie stalo tvirtai pririšti prie krėslų. 

Baisiai pasikeitė jų išvaizda. Donas Gregoris ir Lantanas jau 
penkios dienos kentėjo neapsakomas Tantalo kančias. Jie atrodo 
lyg gyvi griaučiai giliai įdubusiomis akimis. 

Jeigu būtų atrištos virvės, kuriomis vyrai buvo surišti, jie 
tuojau griūtų ant grindų. Pirma jie dar tarsteldavo keletą žodžių 
apie savo beviltišką padėtį, bet dabar tylėjo. 

Jie dar tikėjo išsigelbėsią, bet kas valandą juos apimdavo vis 
didesnis nusiminimas. .. 

Kartais jų ausis pasiekdavo dejonės virėjo, kuris, kaip jie spė- 
jo, irgi buvo pririštas. Jie bandė susisiekti su juo ir rėkė jam. 
Bet greitai įsitikino, kad tai bergždžias darbas. Jeigu virėjas ir 
girdėjo juos, tai negalėjo atsakyti. 

Galiausiai nelaimingieji nebeteko jėgų rėkti. Seniai juos paliko 
viltis atrišti virves, ir jie liovėsi kalbėtis tarpusavy. 

Lantanas sudėjo nuleidęs galvą ant krūtinės, apimtas nevilties. 
Donas Gregoris stengėsi laikyti galvą tiesiai. Jis žiūrėjo pro langą 
1 JUIą. 

Jis žvelgė nenuleisdamas akių, vis dar tikėdemasis jūroje kaž- 
ką išvysti. Bet buvo matyti tik putų keteros ir retsykiais mėlyna- 
me paviršiuje žaidžiančios jūrų kiaulytės. 

Tik sykį jis pastebėjo tai, kas jį sujaudino. Donas Gregoris 
suriko ir iš visų jėgų pabandė išsilaisvinti iš virvių. 

Priešais ,„Kondorą“ praplaukė visas bures išskleidęs laivas. 
Vyrai iš visos sveikatos ėmė rėkti. Bet jų negirdėjo. Jie rėkė 
taip kokią valandą, kol visai neteko balso, 0 paskui pasinėrė į 
beviltišką liūdesį. 

Sulig kiekvienu riktelėjimu pas juos puldavo Orangutangai, vi- 
su savo sunkumu užgriūdami uždarytas duris. 

— O švenčiausioji Marija! Dievo Motina! Pasigailėk mūsų! 

Staiga Lantanas pakėlė galvą. 

— Kapitonas? Koks aš kapitonas? Aš menkas vabalas, dvesiąs 
badu ir troškuliu! Jūs manot, kad čia vaisiai ir pyragaičiai? Ne! 
Tai nupiešti akmenys. O štai grafinai ir buteliai! Tai miražas. Tai 
piktos dvasios! O kaip jie šokinėja! Nagi pašokinėkim ir mes! 
Mano gražuolės beždžionės, eikit šen! Mes pašoksim, denį paver- 
sim didele sale ir šokinėsim aukščiau galvos! Cha cha cha! 

— Dieve! — sudejavo donas Gregoris.— Jis kraustosi iš proto. 


99. Pagalba iš dangaus 


Kapitonas ilgai tauškė visokius niekus, retkarčiais mesdamas 
rūstų žvilgsnį į doną Gregorį, tarytum norėdamas pulti jį per 
stalą ir sudraskyti. Laimė, kad buvo pririštas. 

Iš pradžių donas Montichas mėgino ji numaldyti, bet paskui 
liovėsi įsitikinęs savo pastangų bergždumu. Jam sunku buvo kal- 
bėtis su nelaiminguoju, kurio išvaizda vertė jį liūdnai mąstyti ir 
apie save patį. 

Kartais donas Gregoris imdavo abejoti, ar jis pats esąs sveiko 
proto. Prisiminęs visas jį užgriuvusias nelaimes, jis maldavo mir- 
ties kaip išsigelbėjimo. 

Vis neatplėšdamas akių nuo mėlynuojančių jūrų, jis troško 
paskutinės valandos sulaukti romiu veidu, kupinu krikščioniško 
nuolankumo. 

Staiga jo išraiška pasikeitė. Vėl nušvito vilties spindulys iš- 
kamuotame jo veide. Akys sužibo džiaugsmu, lūpos šypsojosi. 

— Burė! — sušuko jis, pamates šviesų tašką. 

Taip, tai laivo burė! Vėl atsirado viltis. Širdis taip smarkiai 
plakė, kad buvo girdėti jos tvinkčiojimas. 

Laivas vis artėjo. Nelaimingasis atsidėjęs sekė jį akimis. Jis 
nieko nesakė savo draugui. Ir gerai darė, nes čilietis jau nieko 
nesuvokė. Donas Gregoris vis žvelgė į laivą. 

Pirma jis kirto kelią ,„Kondorui“, o dabar plaukė paskui iš lėto 
artėdamas. 

Praslinko pusė dienos. Ir per šias ilgas valandas viltis daug 
sykių buvo virtusi baime. Galiausiai viltis nugalėjo baimę. Laivas 
jau arti, jo burės išskleistos. 

Dono Gregorio širdis buvo kupina džiaugsmo. Burės jam atrodė 
lyg sparnai gailestingo angelo, atskrendančio jo gelbėti. 

Ant stiebo plevėsavo anglų vėliava. 

Staiga jam suspaudė širdį, ir jis vėl ėmė nuogąstauti. Laivas 
dar toli, o vėjas ūmai nurimo. Net vandens paviršius neribuliuoja. 
Burės bejėgiškai suglebo. 

Laimė, ,,„Kondoras“ netrukus irgi sustojo. 

Donas Gregoris vėl nudžiugo pamatęs, kad „Kondoro“ linkui 
plaukia valtis. Irklai žvilgėjo saulėje, taškydami vandens purslus, 
kurie blizgėjo it sidabro žvaigždės. Dabar jis neabejojo būsiąs 
išgelbėtas. 

Dabar donas Gregoris niekur nesižvalgė, tik klausėsi. Pasigir- 
do garsus vyriškas balsas, kuris jo ausiai buvo malonesnis už 
švelniausią melodiją. Netrukus pasigirdo žingsniai. Atsivėrė ka- 
jutės durys, ir į ją plūstelėjo srovė tyro oro. Įėję vyrai sušuko 
iš nuostabos. 

Baisiomis pastangomis nelaimingasis pasuko galvą ir išvydo 
du vyriškius jūrų mundurais. Veidai jam pažįstami. Tai padarė 
donui Gregoriui tokį smarkų įspūdį, kad jis neteko nuovokos, 
tarytum ne džiaugsmą, 0 mirtį jam būtų atnešę. 


60. Pasitvirtinusi nuojauta 


Ar reikia dar aiškinti, kad karininkai, įžengę į ,Kondoro“ ka- 
jutę, buvo Krožeris ir Kadvaladeris? 

Ta škuna, kurią vijosi fregata, ir yra ,Kondoras“. 

Abu sykiu sušuko ne tiek iš nuostabos, kiek dėl to, kad pasi- 
tvirtino jų spėliojimai. 

Kol jie vijosi škuną, pažinę Čilės vėliavą, dar nemanė, jog tai 
tas pat laivas, kurį buvo nusisamdęs donas Gregoris Montichas 

ligi Panamos. Jie žinojo, kad laivas čiliečių, kad kapitonas čilietis, 
bet jiems buvo sakyta, jog tai esąs laivas, 0 ne škuna, Bet fregatai 
artinantis, Krožerio širdy ėmė kilti įtarimų, tačiau tokių miglėtų, 
kad jis nedrįso užsiminti apie juos Kadvaladeriui. 

San Francisko prieplaukoje jis prisiminė buvus laivą maždaug 
tokio pat dydžio ir tokios pat išvaizdos kaip škuna. Jis buvo 
įsidėmėjęs Čilės vėliavą. Tada Krožeriui dingtelėjo Hario Blju žo- 
džiai. Šis, paklaustas „,Kryžiuočio“ išplaukimo dieną apie ,,Kondo- 
ro“ jūreivius, juokaudamas atsakęs: „(Tik trys: vienas juodas ir 
du rudi!“ Jis turėjo galvoje negrą ir du orangutangus. 

Visa tai prisiminęs, leitenantas Krožeris gerokai sunerimo. 
Kaip jūrininkas, jis žinojo, kad įmanoma paversti laivą škuna. 
Kai buvo įsakyta parengti valtį, jis paprašė fregatos vado leisti 
jam plaukti; pasisiūlė ir Kadvaladeris, vedamas kažkokios neaiš- 
kios nuojautos. 

Išvydę rudas beždžiones ant škunos denio, 0 paskui negrą 
kambuze, jauni karininkai ėmė nuogąstauti, kad tik nepasitvir- 
tintų iatališka jų nuojauta. Įžengę į „Kondoro“ kajutę, jie paži- 
no doną Gregorį Montichą. Žvilgtelėjęs į du tuščius krėslus, ant 
vieno iš kurių gulėjo pamesta vėduoklė, o ant kito — šalikas, Kro- 
žeris puolė viršun ir liepė irtis daktaro. 

Klyksmas, panašus į raudą, išsiveržė karininkams iš krūtinių, 
kai jie žvilgtelėjo į miegamąsias kajutes ir rado jas tuščias. Jie 
ėmė klausinėti sėdinčių prie stalo, bet vienas visiškai nieko ne- 
atsakė, 0 kitas beprotiškai nusikvatojo. Donas Gregoris buvo ap- 
alpęs. 

— Gal negyvas?— dingtelėjo jiems. 

Karininkai puolė prie jo. Perpjovus virves, donas Gregoris 
krito be nuovokos jiems į glėbį. Pulsas, nors ir labai silpnas. 
buvo apčiuopiamas. 

Jam suvilgė lūpas vynu, kuris tiek laiko stovėjo neliestas. 
Pražiodinę ėmė lašinti vyno jam į burną. 

Pamažu nelaimingasis atgijo, akys jam sužibo. Paguldžius ant 
soios, palengva grįžo jam sąmonė. Jis ėmė atsakinėti į klausimus. 

— Kur Karmenė Kur Inesa?— vienu balsu paklausė karininkai. 

— Jų nebėra! — tarė donas Gregoris.— Išsivežė tie... 

Nepabaigęs frazės, jis vėl apalpo. 

Daugiau jo neklausinėjo, tik slaugė, girdė vynu, valgydino 
vaisiais. 

Paskui atpalaidavo kapitoną, bet greitai to pasigailėjo, nes 
Lantanas ėmė švaistytis, padūkusiai mosikuodamas rankomis, dau- 
žydamas butelius ir grafinus. Bijodami, kad kapitonas nepakenktų 
sau ir kitiems, karininkai užrakino jį vienoje kajutėje. 

Paskui jie vėl ėmėsi slaugyti doną Gregorį. Staiga išgirdo boc- 
mano šauksmą: 

— Greičiau viršun, pone Krožeri! Kyla juodas rūkas! Tamsu 
kaip vilko aky! Skubėkit viršun! 


61. Grumtynės su viesulu 


Karininkai nubėgo viršun, palikę doną Gregorį nejudantį. 

Į dešinę nuo škunos jie išvydo juodą kaip naktis debesį. Jis 
akimirksniu apgaubė visą vandenyną. Bangos ėmė šėlti ir putoti. 

Visi trys suprato, koks gresia pavojus. Iš fregatos pagalbos 
nebuvo ko laukti. Negaišdami jie ėmėsi visų galimų priemonių, 
kad apsisaugotų. 

— Nuleisti bures! — komandavo Krožeris. 

Jaunesnysis karininkas ir bocmanas skubėjo vykdyti jo įsa- 
kymą, ir pats leitenantas padėjo, nes jų buvo tiktai trys. 

Negras, kurį atpalaidavo Grometas, negalėjo pastovėti, nors 
jam supylė į gerklę pusę butelio romo. Nebuvo ko tikėtis iš tokių 
paramos. Trys savo darbą išmanantys jūrininkai darė viską, kad 
išvengtų nelaimės. Prakaitas žliaugte žliaugė, kol jie rišo virves 
ir vyniojo bures. 

Vos susukus bures, škuną apgaubė tirštas rūkas, ir viesulas 
ėmė žaisti jos prietaisais. Laimė, burės buvo laiku susuktos, kitaip 
būtų nuplėštos, o ,Kondoras“ apvirtęs. 

Grometas atsistojo prie vairo ir spėjo pasukti laivą priekiu į 
vėtrą. Apie fregatą jie nė nesvajojo. Stengėsi išgelbėti laivą, ku- 
riame buvo atsidūrę. Juoda migla atskyrė juos nuo ,„Kryžiuočio“. 

Jie nežinojo, kurioje pusėje fregata, ar liko toje pačioje vie- 
toje. Turbūt taip, nes fregatoje daug žmonių, ir jie gali nuleidę 
bures sulaikyti viesulo antpuolį. 

Tuo momentu sugriaudėjo patranka. Tai fregatos signalas — 
duodamas ženklas, kur ji yra. Bet jie vis tiek negalėjo numanyti, 
kurioje ji vietoje. 

Visi klausėsi. Štai sudundėjo antras, trečias, ketvirtas, penktas 
šūvis, bet kaskart vis silpnesnis ir silpnesnis. 

Vėtra virto tikra audra. Vilnys, risdamosi viena per kitą, grasė 
paskandinti škuną arba nuplauti visus, kas tik buvo ant denio. 
Prasidėjo žūtbūtinė kova. 

Karininkams rūpėjo tik viena — išgelbėti škuną. 

Šūviai vis kartojosi, bet atsakyti į juos „,„Kondoras“ negalėjo. 
Dabar šūviai priminė laidotuvių varpus, vis silpnesni, vis kimesni. 
Matyt, atstumas tarp škunos ir iregatos didėja. 

Jie nieko negalėjo padaryti. Vėtra varė laivą tolyn, ir galbūt 
jie niekuomet nebematys ,,„Kryžiuočio“. 

Nebegirdėti ir patrankos šūvių. 

Kiaurą naktį škuna skriejo bangų blaškoma kaip skiedra, tai 
pasinerdama į vilnių verpetus, tai vėl iškildama. 

Rytą, saulei patekėjus, rūkas išsisklaidė. Rami jūra, giedras 
dangus. ,,„Kondoras“ plūduriavo sau ant bangų, sveikas, nesu- 
daužytas. Bet neliko nė vienos sveikos burės. 

Grometas vairavo laivą. Karininkai žvelgė į tolį, atidžiai ste- 
bėdami riedančias bangas. Niekur nebuvo matyti nei fregatos, 
nei kokio kito laivo. Aplinkui — bekraštė vandens tyruma. 

Jie buvo keli šimtai mylių nuo kranto laive, kurio burės virto 
skutais. Bet tai juos menkai jaudino. Metę žvilgsnį į vandenyną, 
karininkai nuskubėjo į kajutę sužinoti skaudžios nelaimės smulk- 
menų. 


62. Vizitinė kortelė 


Anglų karininkai jau ketvirta diena buvo čiliečių laive, kurį 
varinėjo vėjai. 

Kapitonas vis paistė niekus uždarytas kajutėje, donas Grego- 
ris, silpnas kaip vaikas, vis gulėjo ant sofos, negalėdamas išeiti 
ant denio. Tik negras truputį pasitaisė ir galėjo būti šiek tiek 
naudingas. 

Burės ant stiebų buvo pavirtusios skarmalais. Po vėtros, kurią 
atlaikė škuna, niekas dar nerado nei laiko, nei jėgų jas sutaisyti. 

Vieną burę šiaip taip sutaisė ir prie jos pritvirtino kitą, rastą 
škunoje. Su jomis laivas plaukė apie šešis mazgus per valandą. 

Vidurdienis. Grometas stovėjo ant vairo, Krožeris ir Kadvala- 
deris su sekstantu ant tiltelio. Jie buvo netekę vilties susitikti su 
„Kryžiuočiu“ ir plaukė į Panamą, tikėdamiesi užtikti ten fregatą 
arba bent išgirsti apie ją. 

Jauni karininkai, čiliečių škunoje užsiėmę astronomijos stebė- 
jimais, buvo labai liūdni. Gerai, kad bent instrumentai sveiki, o 
tai matytų jie Panamą kaip savo ausis. 

— Dešinėn! — komandavo Krožeris.— Į pietryčius! 

Kreipdamasis į Kadvaladerį, jis tarė: 

— Jeigu gerai seksis, po dviejų dienų būsime Panamoje. Jei 
turėtume bures, nuplauktume per dieną. Esu įsitikinęs, kad senis 
Bresbridžas palūkės mūsų bent savaitę. Viskas pusė bėdos! Kad 
tik jos atsirastų. .. 

— Tikėkimės rasti. 

Abu slėgė sielvartas, abu skaudžiai kentė galvodami apie savo 
sužadėtines, atsidūrusias plėšikų rankose. Baisiausi vaizdai kilo 
jiems prieš akis. Vienintelė paguoda — kerštas. 

— Žūsim ar būsim, bet rasim jas,— tarė Kadvaladeris,— turim 
rasti ir grobikus. 

— Ir nubausti juos! — pridūrė Krožeris.— Nors man tektų pa- 
aukoti visą savo turtą, visą savo gyvenimą, atkeršysiu už Karmen. 

Valandėlę pamąstęs, Kadvaladeris prabilo: 

— Niekšai sukūrė planą dar San Franciske ir nusisamdė jūrei- 
viais turėdami tikslą pavogti auksą. 

— Be galo skaudu, kad Haris Blju su jais išvien, — tarė Kro- 
žeris.— Jo veidmainystė man atrodo nepaprasta ir baisi. O aš taip 
juo tikėjau... 

— Ir aš laikiau Harį doru vaikinu. Matyt, jį sugundė auksas. 

— Tegul tik jis pateks į mano nagus! Štai šitos pačios rankos, 
kurios kadaise išgelbėjo tam niekšui gyvybę, suspaus jam gerklę 
taip, kad jis nespės nė aiktelėti. 

— Ta gauja turi kada nors mums pakliūti... Lipkim į priekinį 
denį. Gal užtiksim kokių nors pėdsakų. 

Įėję į jūreivių patalpą, vienoje dėžutėje jie rado krūvą popie- 
rių, laiškų, senų laikraščių, taukuotų senų kortų malką. Iš kortų 
iškrito vizitinė kortelė. 

Krožeris pakėlė ją nuo grindų ir žvilgtelėjo į išspausdintą joje 
vardą. Kraujas sustingo jo gyslose ir plaukai ant galvos pasišiau- 
šė: „Eduardas Krožeris“. Fregata ,„Kryžiuotis“. Juk tai jo paties 
vizitinė kortelė! Jis puikiausiai atsiminė, kad buvo davęs ją Pran- 
ciškui Larui susitikimo dieną. 

Įsikišęs ją į kišenę, Krožeris išėmė iš dėžės ryšulį laiškų ir 
ėmė skaityti adresus: ,,„Donui Pranciškui Larui". Jis ėmė skubiai 
sklaidyti laiškus. Jį baugina mintis, ar nebus kuris pasirašytas 
Karmen Monticho. 

Hario Blju nedėkingumas sudrumstė jo tikėjimą žmonėmis. 
Karmen laiškas sukčiui Pranciškui Larui užmuštų jo tikėjimą mo- 
terimis. 

Laiškai buvo įvairių asmenų, įvairiausio turinio. Daugiausia 
apie pinigus ir azartinį lošimą. Bemaž visi pasirašyti Faustino 

Kalderono. Galiausiai paskutinis laiškas iškrito jam iš rankų, ir jis 

lengviau atsiduso prikaišiodamas sau, kad suabejojo sužadėtinės 

ištikimybe. Atsigręžęs į Kadvaladerį, jis iškilmingai pareiškė: 
— Dabar mes viską žinom! 


63. Paskutinis laivo 
žurnalo lapas 


Karininkai grįžo ant tiltelio. Naujas atradimas suteikė jiems 
naujų skausmų. Baisi buvo mintis, kad mylimosios plėšikų ran- 
kose, bet žinojimas, kad jos atsidūrė valioje tokių žmonių kaip 
Laras ir Kalderonas, baisesnis ir už mirtį. 

— Taip, dabar viskas aišku, — tarė Krožeris.— Esmė — ne auk- 
sas. Jis tik privertė kitus padėti jiems. Jie siekė kito tikslo. 

— Žinai, Nedai, man ta mintis kilo iš pat pradžių. Pameni, 
ką kalbėjau išvažiuojant iš San Francisko? Po kivirčo su tais 
sukčiais aš bijojau palikti merginas mieste su jais. Bet kas galėjo 
pamanyti, kad jie seks paskui jas į laivą? O svarbiausia, Haris 
Blju buvo su jomis. Blju žadėjęs ginti jas, galvą už jas guldyti! 

— Ką manai daryti atvykęs į Panamą? Jeigu tenai rasim ire- 
gatą, turėsim ja plaukti. 

— Turėsim! Velniop dabar visos pareigos ir prievolės. Ši ne- 
laimė iš proto mane veda. Jeigu kapitonas Bresbridžas nenorės 
padėti mums ieškoti, aš vyksiu vienas. 

— Ne vienas, su tavim būsiu ir aš. 

— Jeigu Bresbridžas nenorės duoti mums fregatos, aš mesiu 
tarnybą, pats išsinuomosiu laivą, pasisamdysiu ekipažą ir apieš- 
kosiu Amerikos krantuose kiekvieną pėdą, kol jas rasiu. 

— Kaip gaila, kad nežinom, kur jie išlipo. Turbūt buvo arti 
kranto, jei ryžosi plaukti valtimi, 

— Krantas, matyt, buvo visai arti, aš klausinėjau dono Gre- 
gorio. Tą jis gerai atsimena. Vargšas žmogelis. Kuoktelėjęs kaip 
ir kapitonas. Stebiuosi, kaip jis visai nepamišo. 

— O negras? Gal negras daugiau ką žino? 

— Klausinėjau ir jį. Jis tvirtino, kad krantas buvęs visai arti, 
ir papasakojo labai svarbų mums faktą. Prieš surišamas jis paste- 
bėjęs kalną su dviem viršūnėm. Atkreipęs dėmesį į tai todėl, 
kad tarp tų keterų švietęs mėnulis. Šis dvigalvis kalnas gali mums 
būti reikšmingas orientyras. Kokia nelaimė, kad kapitonas pamišo! 
Jis galėtų tiksliai pasakyti, kur buvo škuna tuo momentu. Galim 

pažiūrėt į laivo žurnalą. Tenai turėtų būti kokių nors duomenų 
apie vietovę. 

— Be abejo. Aš visur jo ieškojau, bet niekur neradau. Neži- 
nau, kur jis būtų galėjęs dingti. Gal jį įmetė į vandenį, norėdami 
paslėpti visus pėdsakus. Keista, kad Laras užmiršo laiškus. 

— Ir paliko škuną su visomis burėmis. 

— Matyt, jie skubėjo? 

— Bet kur galėjo dingti tasai žurnalas? 

— Palauk,— sušuko Kadvaladeris,— ką ten trypia tos beždžio- 
nės? Dievaži, ten tai, ko mes ieškome. 

Beždžionės svaidė viena į kitą didelę knygą odiniais aptaisais, 
kurie jau buvo apdraskyti ir apkramtyti, o dabar jos plėšė lapus 
vieną po kito. 

Abudu šoko gelbėti žurnalo. Su dideliu vargu jiems pavyko 
atimti iš beždžionių knygą, kad ir labai apgailėtinai atrodančią. 
Laimė, reikalingi lapai buvo sveiki. 

Paskutiniame puslapyje įrašytas, matyt, ir paskutinis stebė- 
jimas: „platuma 7720" N; ilguma 82912 W. Ramu“. 

— Puiku! — sušuko Krožeris.— Taigi dar dvigalvis kalnas pa- 
dės mums užklupti plėšikus. 

— Duok Dieve! 

— Ak! — atsiduso Krožeris,— kad čia būtų dešimt mano žmo- 
nių arba bent šeši, aš nė nemanyčiau plaukti į Panamą, o skrie- 
čiau tiesiog į Koibos salą. 

— Kas tai per sala? — paklausė Kadvaladeris nustebęs. 

— Ją turėjo matyti, kai darė šį paskutinį įrašą. Arba ją, arba 
Hikarono salą. Pažiūrėk į žemėlapį. Štai jos. 

— A, kad taip gavus dešimt šaunių vyrukų! Tūkstantį svarų 
duočiau! Ir kam mes tada atleidom valtį su fregatos jūreiviais! 

— Nesigraužk, drauguži! Gausim dar geresnių. Bresbridžas 
mums neatsakys. Senukas turi gerą širdį... Jeigu neleis fregatos. 
tai duos žmonių ir valtį. Kad tik greičiau pasiektume Panamą. 

— O aš norėčiau būti Koibos saloje. Apskritai ten, kur išlipo 
plėšikai. 

— Bet ką gi mes padarytume trise prieš dvyliką? 

— Apie tai aš nė nepamaniau. Aš duočiau dešimt tūkstančių 
svarų, kad ir vienas tarp jų galėčiau būti. 

— Garlaivis iš šiaurės! — sušuko Grometas. 

Karininkai uūmai atsigręžė ir pamatė laivą. Krožeris prisikišo 
prie akių žiūroną ir tarė: 

— Bocmano tiesa, garlaivis. Jis plaukia į mus. 

Tai iš tikrųjų buvo keleivinis garlaivis, plaukiojantis tarp 
San Francisko ir Panamos. Dabar jis pūškavo kaip tik į Panamą. 
Po keleto minučių šis milžiniškas jūros paukštis, lekiąs dvylika 

mazgų per valandą, jau buvo prie pat čiliečių laivo. Garlaivio 
kapitonas, pamatęs apverstą vėliavą (nelaimės signalą), tuojau 
liepė sustoti. 

— Kas tai per laivas?— šaukė iš garlaivio. 

— „Kondoras“ iš Valparaiso, nelaimės ištiktas. 

— Nuleiskit valtį. 

— Neturim. 

— Palaukit, mes priplauksim prie jūsų. 

Iš garlaivio buvo nuleista valtis, i ją sušoko komanda ir pri- 
plaukė prie škunos. 

Krožeris jau buvo numatęs veiklos planą. Jis įlipo į valtį ir 
paprašė, kad jį nuplukdytų į garlaivį. Karininko reikalavimas 
tuojau buvo įvykdytas. 

Įlipęs į garlaivį, Krožeris įsitikino, kad čia tikrai esama vieno 
iš tų laivų, kurie plaukioja tarp San Francisko ir Panamos. Jis 
buvo pilnas keleivių: apie tūkstantis Žmonių ant denio; įvairaus 
luomo, spalvos ir visokiausių tautybių. Daugumas — Kalifornijos 
aukso ieškotojai, grįžtantys namo. Vieni — linksmi ir patenkinti, 
kiti — liūdni ir nusivylę. 

Krožeris tuojau papasakojo savo istoriją iš pradžių kapitonui 
ir padėjėjams, o paskum ir keleiviams. Iš pastarųjų jis tikėjosi sa- 
vanorių ne tik škunai valdyti, bet ir tiems niekšams persekioti. 

Krožeris pasisakė, kas esąs, ir pažadėjo gausiai jiems atlyginti. 
Nebuvo reikalo įkalbinėti, ir pinigai čia buvo ne taip svarbu. 
Tarp šių išklydusių iš kelio žmonių buvo nemaža didvyrių, tikrų 
garbės riterių, O iš po jų skarmalų žvilgėjo peiliai ir pistoletai, 
pasirengę ginti teises. 

Dvidešimt žmonių apsupo karininką ir atsiliepė į jo kvietimą 
ne dėl atlyginimo, o žmoniškumo ir teisybės vardan. Krožeris leng- 
vai būtų galėjęs pririnkti jų ir daugiau, bet nutarė, kad dvidešim- 
ties užteks, ir su jais grįžo į ,,„Kondorą“. 

Tada abudu laivai nuplaukė Panamos kryptimi. 


64. Gyvenimo ir mirties 
loterija 


Tuo tarpu tuščioje saloje, kur likimas atbloškė „Kondoro“ eki- 
pažą, vyko šiurpi drama. 

Nusiminę, netekę žado, jie slankiojo, panašūs į skeletus, po 
tyrlaukius. Vieni sėdėjo ant akmenų, apimti baisios apatijos, kiti 
drybsojo ant žemės, negalėdami pastovėti iš silpnumo. 

Badas uždėjo šiurpų savo antspaudą. Jis žvelgė iš įdubusių 
nelaimėlių akių. Apie troškulį bylojo sueižėjusios, sukepusios jų 
lūpos. 

Štai jau dešimt dienų jie maitinosi tik sraigėmis ir bjauria 
jūros paukščių mėsa. O gerti visiškai nebuvo ko, išskyrus kelis 
šlakelius lietaus vandens, susikaupusio burės raukšlėse per trum- 
pą lietų. 

Visą laiką jie godžiai žvelgė į jūrą. Ant dvigalvio kalno vir- 
šūnės iškėlė gabalą brezento, tikėdamiesi, kad jis pritrauks kieno 
nors dėmesį. Bet niekas jo nematė. Jūroje nebuvo nė vieno laivo, 
nieko, tik bekraštė mėlynė. 

Su mielu noru dabar jie būtų grąžinę ir belaisves, ir auksą, 
kad tik tai būtų įmanoma. Kaip jie pavydėjo savo aukoms, palik- 
toms škunoje, kurios seniai turbūt nugrimzdo į dugną ir užmigo 
amžinu miegu, išsivadavusios iš visokių gyvenimo rūpesčių. Ba- 
das juos marino, troškulys kankino. Daugelis šaukėsi mirties. 

Visi nurimo. Išdidusis Gomecas atsisakė vado pareigų, Padilja 
nukabino nosį, o Haris Blju, rasi todėl, kad pasirodė esąs žŽmoniš- 
kiausias, įgavo tarp jų dar didesnį autoritetą. 

Ši permaina buvo palanki merginoms: dabar jos turėjo visišką 
laisvę. Galėjo eiti kur tinkamos, nebijodamos nei įžūlumo, nei 
akiplėšiškumo, Priešingai, į jas buvo žiūrima su pagarba. Geriau- 
sias kąsnis atitekdavo joms. 

Belaisvėms nedaug tereikėjo gyvybei palaikyti. Jos savo ruož- 
tu tapo šiems žmonėms angelais ir dabar slaugė tuos, dėl kurių 
tiek prisikentėjo. 

Devynios dienos praslinko nuo to laiko, kai ekipažas išlipo 
į krantą. Vakare smarkus lietus pripildė burės įdubimus vandens, 
kuris buvo supilstytas į puodukus ir kitus turimus indus. Dešimtą 
dieną troškulys žmonių dar nekankino, bet alkis smarkiai kama- 
vo. Jų veiduose atsirado kažkas vilkiško. 

Baisu žiūrėti jiems į akis, kurios dega it žmogėdrų kraugerių. .. 

Niekas dar nekalbėjo apie tai, apie ką kiekvienas jau galvojo. 
Pamažu šiurpi mintis pradėjo įgauti tam tikrą formą, ir veikiai, 
garsiai išsakyta, ji turėjo virsti veiksmu. 

Žiauriuose Padiljos akyse tai ryškiausiai atsispindėjo ypač 
žiūrint į gražiąsias belaisves. Įsmeigtas šaltas jo žvilgsnis geidė 
žmogienos. Padilja pirmasis suardė fatališką tylą ir prabilo: 

— Draugai! Mums gresia bado mirtis! Bet koks nors atsitik- 
tinumas dar gali mus išgelbėti. Aš nenustoju vilties, kad pro šalį 
plauks laivas ir mūsų signalas pagaliau atkreips kieno nors dė- 
mesį. Tik reikia luktelėti. Turime kurį laiką palaikyti savo gy- 
vybę. 

— O kaip tai padaryti?— paklausė Velardė. 

— Yra vienas būdas, — tarė Padilja.— Kas nors iš mūsų turi 
mirti, kad kiti galėtų išsigelbėti. Ką jūs apie tai manote? 

Visi suprato klausimo esmę. Daugelis linkčiojo galva arba 
pusbalsiu pritarė. Kiti buvo tokie silpni, kad jiems buvo bemaž 
vis tiek, koks likimas jų laukė. 

— Iš tiesų, draugai,— tarė Padilja — nesuprantu, kam mirti 
badu vyrams, jei yra moterų! 

Bet čia jį nutraukė Haris Blju. 

— Stok! — sušuko jis.— Daugiau nė žodžio! Jeigu jau valgyti 
ką nors, tai tik vyrą. Aš pasirengęs pirmas mirti, užuot leidęs 
jas numarinti! 

Straikeris ir Devis jam pritarė, Chernandesas susilaikė, o Go- 
mecas griežtai stojo Hario Blju pusėn. Jo širdy dar ruseno meilės 
kibirkštėlė, kuri vertė jį bjaurėtis draugo pasiūlymu. Pirmąsyk jis 
tapo Hario Blju šalininku. 

— Nors aš ir katorgininkas,— tarė Straikeris — bet ne bailys. 
Mirties nebijau. Bet problemą reikia spręsti teisingai. Traukim 
burtus! 

— Sutinku! — tarė Padilja.— Bet tegul ir moterys traukia bur- 
tus! 

— Nieku gyvu! — suriko Haris.— Niekše! — šoko jis prie Pa- 
diljos.— Nagi pakartok dar sykį savo grobuonišką pasiūlymą, ir 
tau nebereiks traukti burtų. 

Kalifornietis bejėgis traukėsi nuo apmaudu degančio jūreivio. 

— Prakeikimas! — sušuko jis iširdęs.— Aš irgi nebijau mir- 
ties, Rafaelis Rokas — ne bailys. Aš siūlau tai, kas man atrodo 
teisinga. Nesuprantu, kuo moterys geresnės už vyrus? Bet jeigu 
jūs laikotės kitokios nuomonės, tai traukime burtus vieni vyrai. 

Dabar visų dėmesys nukrypo į burtus. 

— Draugai, mūsų dvylika! —tarė Straikeris.— Paieškokim 
dvylikos baltų kriauklelių, kurių čia pilna pakrantė, ir sumeskim 
jas į puodelį. Viena kriauklė bus paženklinta. Kas ją ištrauks 
tas ir... 

Nutylėtas žodis visiems buvo aiškus. 


Dvylika baltų vienodų kriauklelių buvo sumesta į puodelį. 
Viena paženklinta raudonu taškeliu. Tam reikalui Straikeris buvo 
įsidūręs sau ranką ir užvarvinęs ant išakijusios kriauklės lašą 
savo kraujo. 

Visi sustojo ratu ir laukė tik olando, kuris ėjo sargybą prie 
brezento, Jį kvietė žemyn, bet jis neskubėjo. Jis net neatsigręžė 
į juos. Stovėdamas prie ženklo, jis vis žvelgė į jūrą, užsidengęs 
ranka akis nuo saulės. Staiga jis nuleido ranką ir čiupo žiūroną. 

Visi tvlėdami įsmeigė į jį akis užgniaužę kvapą ir užmiršę 
savo ketinimus. 

Sargybinis nuleido žiūroną ir išrėkė Žodį, nuo kurio visiems 
užspaudė širdį: „Laivas!“ 


65. Sargyboje 


Kaip saldi melodija nuskambėjo šis žodis merdinčių žmonių 
ausyse. 

Puodelis su kriauklėmis iškrito iš rankų, ir jos pabiro ant 
žemės. Visų žvilgsniai nukrypo į sargybinį. 

— Iš kurios pusės? 

— Iš pietvakarių. 

Apačioje stovintys nieko nematė. Kyšulys uždengė jiems pa- 
krante. Vieni nulėkė į kalno viršūnę, kiti vos vos rėpliojo paskui 
juos. Buvo ir tokių, kurie visiškai negalėjo paeiti. 

Užsiropštę į kalną, žiūri — olandas kraustosi iš galvos: šoki- 
nėja, mosuoja skrybėle, rėkauja: 

— Laivas! Laivas! Laivas! 

Bet laivo niekur nematyti, nematyti nė valties. Iš pradžių jie 
pamanė, kad olandas pamišo, bet, įsižiūrėję į jūros tolį, visi be- 
protiškai apsidžiaugė. Išties matyti burė. 

Haris Blju ištraukė žiūroną Olandui iš rankų, prisikišo prie 
akių ir atsakinėjo susirinkusiems: 

— Rodos, škuna. Plaukia į mus. 

Gomecas irgi norėjo pažiūrėti pro žiūroną, bet Haris Blju dar 
vis stebėjo ir kalbėjo: 

— Reikia padaryti ryškesnį ženklą! Ištieskit brezentą, kad 
geriau būtų matyti. 

Straikeris ir Devis sučiupo burę už galų ir ištiesė ją. 

Sunku apsakyti Hario Blju veido išraišką. Jame atsispindėjo ir 
nustebimas, ir džiaugsmas, ir laimė. Jis nusimovė savo raudoną 
megztinį ir pakabino ant karties virš brezento. 

— Šis ženklas, — tarė jis Straikeriui ir Deviui,— negali būti ne- 
pastebėtas. Likit judu čia ir prižiūrėkit jį. Aš noriu nulipti žemyn 
ir pasakyti porą žodžių belaisvėms, Nesitraukit nuo ženklo ir ne- 
leiskit jo nuimti. 

— Gerai, — atsakė Straikeris.— Būk ramus, gali pasikliauti mu- 
mis. 

— Būkit man ištikimi — tarė Haris nueidamas,— ir aš mokė- 
siu jums atsidėkoti. 

Ir jis nubėgo žemyn. 

Sidnio katorgininkai trumpai šnektelėjo nustebinti to, ką pasa- 
kė jiems Haris Blju. Staiga Gomecas suspigo nesavu balsu, ir žiū- 
ronas jam iškrito iš drebančių rankų! 

— Kas atsitiko?— paklausė Padilja, eidamas prie jo, 

— Pažvelk pats, Rafaeli! 

Kontrabandininkas paėmė žiūroną ir nukreipęs jį į besiarti- 
nantį laivą sušuko: 

— Tai škuna, po velnių! Jeigu nežinočiau, kad „,Kondoras“ se- 
niai paskendo, dievaži, sakyčiau, kad tai jis. Koks panašumas! 
Keista! 

Velardė irgi paėmė žiūroną, paskui — Chernandesas. Bet 
Straikeris ištraukė žiūroną jam iš rankų ir valandžiukę pats ste- 
bėjo. Apžvelgė korpusą, bortus, palinkusius stiebus ir kitas jam 
žinomas detales. 

Jam iš lūpų išsprūdo baimingi, bet su įsitikinimu tariami 
žodžiai: 

— Dievaži, tai ,Kondoras'! 


66. Nemezidė 


Aplinkinių širdis apėmė šiurpi baimė. 

— „Kondoras“?— sušuko Padilja.— Negali būti! 

— Tas pats! — atkirto Straikeris.— Galvą guldau —,,Kondoras" 
arba jo šmėkla! 

Visi šie nusilpę žmonės persitempusiais nervais buvo linkę ti- 
kėti, kad prieš juos koks vaiduoklis. Kažkas negamtiško, nežemiš- 
ko rengėsi juos praryti! Kiek jau dienų jie baiminosi laukdami, 
kada Dievo ranka palies juos. Dabar ji jau čia pat, baudžianti 
Nemezidės ranka! 

— Žinoma, škuna! — tarė Straikeris.— Tik burės kitos, sulopy- 
tos. Taip, tai Čilės škuna, ir vėliava su tokia pačia žvaigžde. Bet 
kurgi tie, kurie turėjo pragręžti joje skylę? Ar jie tai padarė? 

Visi ėmė akimis jų ieškoti. Bet prie karties jų nebuvo. 

Haris Blju jau buvo nulipęs žemyn, o Devis dar tik lipo. Jį 
ėmė šaukti atgal. Šis girdėjo, bet neklausė. Netrukus jį užmir- 
šo — visų dėmesys nukrypo į jūrą. 

Škuna priplaukė taip arti, kad visa buvo matoma. Ant jos 
plevėsavo Čilės vėliava: balta, raudona ir mėlyna. Ant vidurinės 
žvaigždės buvusi dėmė ir dabar matoma. 

Štai ji visai arti. Nuleidžiamos burės, ir škuna sustoja. Į nu- 
leista valtį sėdasi žmonės. Valtis laviruoja tarp povandeninių ak- 
menų. Antai ji išvengė sūkurių ir įsmuko į įlankėlę. Dar nespėjus 
priplaukti prie kranto, vienas kitas šoko iš valties tiesiog į van- 
denį. 

Buvo dvidešimt žmonių, vienas už kitą šaunesnių. Kurie ne ku- 
rie apsivilkę jūreiviškai, bet daugiausia raudonais megztiniais, su 
diržais, už kurių kyšojo peiliai ir pistoletai. Du buvo su unifor- 
momis. Jie pirmi iššoko iš valties ir vos išlipę į krantą išsitraukė 
špagas. 

Keturi ispanai stovėjo žado netekę. Jie suprato, kad jiems 
teks susiremti ne su nežemiška galybe, 0 su žiauria realybe. 

Net bebaimis Pranciškus Laras, kurio narsa — vienintelis tei- 
giamas jo bruožas, ir tas išsigando. Išvertęs akis jis stebėjo išli- 
pančius Žmones. 

Pažinęs Krožerį, jis čiupo Kalderoną už rankos. Nebuvo ko nė 
svajoti apie pabėgimą. Abudu stovėjo kalno viršūnėje nusiminę, 
lyg į žemę įaugę. 

— Dieve! — sušuko Kalderonas.— Tai karininkai iš anglų ire- 
gatos! Ką tai reiškia? 

— Man aišku kaip dieną, — tarė jam Laras.— Haris Blju apga- 
vo mus. Jis su Deviu nepragrežė škunoj skylės, paleido ją sveiką. 
Fregata užtiko škuną, išgelbėjo, ir karininkai atsidangino čionai! 

— Be abejo! — patvirtino Velardė, o iš tikrųjų — Manuelis 
Dijakas. 

— Betgi šie žmonės nepanašūs į jūreivius; greičiau tai bus 
aukso ieškotojai iš San Francisko, 

— Nesvarbu, iš kur jie. Liūdniausia, kad dabar mes jų ran- 
kose. 

Dijakas ir Padilja, kuris buvo ne kas kitas kaip Rokas, pasi- 
lenkė prie kyšulio krašto. 

— Ką jie padarys mums?— paklausė Kalderonas Laro. 

— Sušaudys arba pakars! — atsakė Laras. 

— Dievuliau! — graudžiai sušuko Kalderonas.— Negi neįmano- 
ma išsigelbėti? 

— Aš noriu pasitikti mirtį kaip vyras arba, tiksliau, kaip ti- 
gras. Aš nužudysiu du, kol mane užmuš! 

— Kokius du?— paklausė Kalderonas nesuprasdamas. 

— Eduardą Krožerį ir Karmen Monticho. Dievaži, nepaliksiu 
jų gyvų! 

Jis išsitraukė revolverį, apžiūrėjo jį ir vėl užsikišo už diržo. 

Paskui pačiupinėjo peilį. Kalderonas ėmė atkalbinėti jį, bet Laras 
suriko: 

— Jei tau patinka, gali eiti į kalėjimą ir ten pelyti. Toks liki- 
mas ne Man! Aš renkuosi mirtį ir kerštą! 

— Verčiau gyvenimas ir kerštas! — sušuko Rokas.— Eikit pas- 
kui mane, draugai, aš išgelbėsiu jums gyvybę! Galbūt padėsiu 
ir atkeršyti! 

— Bergždžias darbas! — tarė Laras.— Jeigu bėgsim, mus iš- 
šaudys. Antra vertus, bėgti nėra kur! 

— Negaiškit! Kad tik pribėgtume valtį! 

Laras džiaugsmingai sušuko. Nesvyruodamas jis leidosi paskui 
Roką, kuris jau buvo pribėgęs pajūrį. 

Anglų karininkai ir žmonės, kurie su jais išlipo, nė nejįsi- 
vaizdavo jiems gresiančio baisaus pavojaus. Liūdnas likimas jų 
lauktų, jeigu Roko planas pasisektų! 


07. Per plauką likęs gyvas 


Vietoj ginkluotų priešų karininkus pasitiko keletas nusigala- 
vusių žmonių skeletų maldaujamais veidais, taip nusilpusių, kad 
beveik negalinčių pastovėti. 

Pirmiausia karininkai puolė prie merginų. Pasipylė džiaugsmo 
šūksniai, keletas jausmingų žodžių. Beje, Krožeris pasakė Kar- 
men, kad jos tėvas gyvas ir esąs čia pat škunoje. 

Už keleto žingsnių nuo jų stovėjo Haris Blju. Jūreivis nenu- 
silenkė buvusiam savo karininkui. Jo žvilgsnis buvo sustingęs. 
Krožeriui jis atrodė užkietėjęs nusikaltėlis. Bet jis nenorėjo pa- 
smerkti šio Žmogaus neišklausęs. 

— Aš reikalauju ataskaitos, Hari! Žiūrėk, neišsisukinėk, sa- 
kyk tiesą! Jeigu pasirodys, kad esi kaltas — atleidimo nelauk. 

Jis išsitraukė špagą. Blju buvo irgi apsiginklavęs peiliu ir 
pistoletu. Bet jis nerodė nė mažiausio noro gintis. Sumišęs jis 
nuleido galvą ant krūtinės. Šį tylėjimą Krožeris palaikė kaltės 
prisipažinimu. 

— Išdavike! — sušuko jis.— Prisipažink, arba nudursiu! 

— Tamstos valia nudurti mane, pone Krožeri! Mano gyvybė 
priklauso jums, ir aš esu pasirengęs numirti nuo jūsų rankos. Pa- 
dariau viską, kas buvo įmanoma, norėdamas atsidėkoti už tai, 
kad kadaise mane išgelbėjote. 

Jis nespėjo baigti, kai ranka. laikanti špagą, nusileido spau- 
džiama švelnios rankelės, ir silpnas balsas prabilo: 

— O, Eduardai! Tu nieko nežinai! Ir aš, ir Inesa tik šio šau- 
naus vyro dėka likome gyvos. 

Krožeris krūptelėjo, ir špaga vos neiškrito jam iš rankų. 

Po šio jaudinamo epizodo buvo kitas, dar ryškesnis. 

Kai Karmen pasakojo apie Hario Blju elgesį, ją pertraukė nuo 
kranto atsklidęs riksmas: 

— Šen, į pagalbą! 

Krožeris išgirdo savo vardą ir pažino balsą bocmano, kuriam 
buvo pavesta saugoti valtį. Jis puolė prie kranto, paskui jį — 
Kadvaladeris ir aukso ieškotojai. Tik du liko prie merginų. 

Netrukus paaiškėjo, ko šaukia bocmanas. Grometas stovėjo 
valtyje su kabliu rankoje, mosikuodamas juo ir rėkdamas iš pas- 
kutiniųjų. Jį buvo apspitę keturi žmonės. 

Iš pirmo žvilgsnio anglų karininkai pažino du iš jų, Larą ir 
Kalderoną. Plėšikų ketinimai buvo aiškūs: jie norėjo paimti valtį 
ir išplaukti. 


66. Nepastovi laimė 


Skubantys Grometui į pagalbą išvydo tokį reginį, nuo kurio 
šiurpas nukrėtė. Visi suprato, koks gresia pavojus. 

Vos tik plėšikai sušoktų į valtį, tuoj nuplauktų į jūrą, palikę 
juos saloje. 

Nebuvo laiko ilgai galvoti. Tylėdami jie lėkė kiek tik kojos 
neša, šokinėdami per akmenis, kriaukles ir riedulius. 

— Irkis į jūrą, Grometai! — šaukė Krožeris dar nepribėgęs. 

Grometas suprato įsakymą ir iš visų jėgų stūmė valtį nuo 
kranto. Nespėjus jam antrą kartą pakelti irklo, nuo kranto pokš- 
telėjo šūvis, ir bocmanas krito. 

Plėšikai čiupo valtį, sulipo į ją ir ėmėsi irklų. Irklai jau buvo 
jų rankose, bet kažkas kliudė. Matyt, pati Apvaizda buvo prieš 
juos. Valtis užsikabino už koralo ir negalėjo pajudėti. 

Bėgti iš valties buvo jau vėlu, ir viltis išsigelbėti kaipmat iš- 
nyko. Liko dvi išeitys: arba grumtis ligi paskutinio atodūsio, arba 
pasiduoti. 

Laras buvo pasirengęs kovoti ir mirti, išvien su juo ir Rokas. 
Bet Kalderonas atsistojo ir iškėlė rankas, maldaudamas pasigai- 
lėti. 

Valtis tuo metu jau buvo apsupta ir tempiama į krantą. Krože- 
ris vos galėjo sulaikyti įniršusius aukso ieškotojus, trokštančius 
susidoroti su niekšais, Laimė, bocmanas lengvai sužeistas, kitaip 

nė vienas jų nebūtų likęs gyvas. Keturi niekšai buvo apsupti ir 
nuginkluoti. Bet teismo jiems nepavyks išvengti. 

Teisėju esąs pasisako žmogus, kuriam gerai pažįstamas teis- 
mas, žinomas Linčo vardu. Tai buvo aukštas, stambus žmogus, 
aukso ieškotojas. 

Netrukus paskelbiamas nuosprendis: mirties bausmė visiems 
keturiems, 0 kiti turi būti nugabenti į Panamą ir perduoti valsty- 
bės teismui kaip maištininkai ir plėšikai. 

Bet Straikeris ir Devis buvo išimtis. Juos užstojo Haris Blju 
ir išprašė katorgininkams atleidimą. 

Aukso smiltys iš visų buvo atimtos, supiltos į maišus ir su- 
krautos į valtį. Panelės, apsisiautusios mantilijomis, nekantriai 
laukė, kada jas nuveš į laivą, kur galės pasimatyti su apraudotu 
tėvu. Greta jų stovėjo karininkai. 

Beliko paskutinis tragedijos aktas — mirties bausmė. 

Prieš urvą lygi aikštelė. Kadangi nebuvo kartuvių, virvė bu- 
vo pritvirtinta prie uolos kyšulio. 

Pirmą atvedė Larą. Jis negalėjo ir neketino bėgti. Bet jo veide 
atsispindėjo kažkas stipresnio nei nusivylimas ir baimė. Šuniška 
mirtis jam buvo suprantama. Jis mirs kaip narsus kraugerys ti- 
gras, tvirtai pasiryžęs įvykdyti ant uolos duotą priesaiką. 

Jo degantis žvilgsnis, apmetęs aplinkinius, sustojo ties ketu- 
riais asmenimis: Krožeriu, Karmen, Kadvaladeriu ir Inesa. Laro 
akį traukė ypač pirmieji du. Vienu akimirksniu jis ištraukė pisto- 
letą iš šalimais ėjusio žmogaus. Šokęs priekin, jis galvotrūkčiais 
puolė Eduardą Krožerį ir Karmen... 

Bet tuodu perspėjo aplinkinių klyksmas. Umai atsigręžęs, Kro- 
žeris išsitraukė revolverį ir dusyk šovė į bėgantį i jį žmogų, kurs 
taip pat šaudė. 

Kai dūmai išsisklaidė, visi pamatė ant žemės išsitiesusį Larą, 
iš kurio krūtinės trykšte tryško kraujas. 

Haris Blju tuojau pribėgo prie jo ir pažiūrėjęs suriko: 

— Negyvas! Kulkos tiesiog širdin pataikyta! 

— Kokios vyriškos būta širdies! Gaila tik, kad siela buvo 
juoda! Eime, brangioji! — kreipėsi Krožeris į Karmen.— Donas 
Gregoris neranda sau vietos, laukdamas jūsų ir nesulaukdamas. 
Gana pavojų! Tikėkimės, kad jiems atėjo galas. 

Jis paėmė savo sužadėtinę už parankės ir nusivedė prie valties. 
Paskui juos ėjo Kadvaladeris su Inesa. Jie sulipo į valtį ir laukė 
kitų. Netrukus visi susirinko. Tuo tarpu jie baigė antrąjį teisin- 
gumo aktą... 

Valtis nuplaukė drauge su „Kondoro“ plėšikais. 


Saloje liko keturi ispanų lavonai — maistas varnoms. 

69. Pagyrimo vertas 
jūreivis 


Čilės škuna pajudėjo nuo Veragua kranto ir išplaukė iš įlan- 
kėlės, pramintos Monticho įlanka. Aplenkusi Malos kyšulį, ji nu- 
plaukė į Panamos uostą. 

Nebuvo ko nuogąstauti, kad ji nepasieks uosto su tokiu gau- 
siu ekipažu, susidedančiu iš patyrusių ir subrendusių jūrininkų. 

Haris Blju gavo vyresnio padėjėjo vietą, kurią jis nusipelnė, 
taip sakant, kovoje. Bet kol kas, kol buvo nusilpęs, jo pareigas 
ėjo Kadvaladeris. 

Karininkai labai norėjo išgirsti išgyventų vargų istoriją, ir jų 
prašomas Haris Blju papasakojo visas nelaimes nuo pradžios ligi 
galo. 

— Tu esi kilnus vyras! — sušuko Krožeris.— Leisk apkabinti 
tave, Hari. Atleisk mums už įtarimus! Vili, kodėl tu jo nebučiuo- 
ji! Jis padarė mums daugiau negu kad būtų išgelbėjęs mums 
gyvybę. 

— Tegu laimina tave Dievas! — sušuko Kadvaladeris ir taip 
stipriai suspaudė jūreivį savo glėby, kad net šonkauliai jam su- 
braškėjo. 

— Pone Krožeri! — staiga sušuko senas bocmanas.— Ar matai 
tamsta ten, reide, laivą? 

Visi Žvilgtelėjo ten ir džiaugsmingai sušuko: „Kryžiuotis!“ 


70. Pabaiga 


Mūsų pasakojimas baigiasi bažnyčioje Kadikse. Du karininkai 
anglų jūrininkų uniformomis stovi prie altoriaus, o greta jų — 
dvi gražuolės ispanės. 

Nėra reikalo minėti vardų nei jaunikių, nei nuotakų, kurias 
laimina donas Gregoris Montichas. Lygiai taip pat nėra reikalo 
pasakoti apie iškilmingumą sutuoktuvių, apie kurias seniai jau 
skamba visame Kadikse. 

Jungtuvėse dalyvavo visa senovinio Andalūzijos miesto di- 
duomenė, visi užsienio konsulai, visi reide stovinčių karo laivų 

vadai. Garbingiausioje vietoje stovėjo kapitonas Bresbridžas ir 
„Kryžiuočio“ fregatos karininkai. 

Bet buvo dar du jūrininkai. Jų dalyvavimas buvo malonus 
visiems: tiek šių iškilmių kaltininkams, tiek ir jų artimiesiems. 
Vienas iš jų — senas „Kondoro“ kapitonas, antras — Haris Blju. 

Dangus pagailėjo geraširdžio kapitono ir praskaidrino jam pro- 
tą. Dabar jam viskas paaiškėjo, ir jis suprato, kas per Žmogus 
yra Haris Blju. Nors „„Kondore“ vienas iš jų viršininkas, o antras 
padėjėjas, bet šiaip jau jiedu tikri draugai ir broliai. 

